
Capitolul 11 

Rădăcinile aristotelice ale hegelianismului 

Nu ne-am propus aici să scriem o istorie a ideilor ce ne pre¬ 
ocupă — a istoricismului şi a legăturii sale cu totalitarismul. Cititorul 
îşi va reaminti, sper, că nu încerc mai mult dccît să formulez cîteva 
remarci răzleţe ce pot să arunce o lumină asupra fundalului versiunii 
moderne a acestor idei. Istoria dezvoltării lor, cu deosebire în 
răstimpul de la Platon la Hegel şi Marx. n-ar putea fi înfăţişată 
păstrînd în acelaşi timp volumul cărţii în limite rezonabile, lată de 
ce nu voi încerca o examinare temeinică a gîndirii lui Aristotcl. dccît 
în măsura în care versiunea elaborată de el a csenţialismului plato¬ 
nician a influenţat istoricismul lui Hegel. iar prin aceasta şi pe cel 
al lui Marx. Faptul că ne vom mărgini la acele idei ale lui Aristotcl 
cu care am venit în contact în decursul criticii făcute lui Platon. 
marele maestru al lui Aristotcl, nu va însemna însă o pierdere atît 
de marc cum poate să pară la prima vedere. Pentru că Aristotcl. în 
ciuda uluitoarei sale erudiţii şi a vastităţii problematicii abordate, 
n-a fost un gînditor de o originalitate pregnantă. Ceea ce a adăugat 
el bagajului de idei platonician a fost în principal sistematizarea şi 
o preocupare ardentă pentru problemele empirice, în special pentru 
cele de biologie. Desigur, el este creatorul logicii, iar pentru aceasta 
şi pentru alte realizări ale sale. Aristotcl merită din plin. după cum 
a pretins el însuşi (la finele tratatului său Respingerile solistice). 
din partea posterităţii, o vie recunoştinţă şi totodată îngăduinţă faţă 
de lipsurile cercetării sale. Pentru cititorii şi admiratorii lui Platon, 
însă, aceste lipsuri sînt foarte mari. 

I 

In unele din scrierile tîrzii ale lui Platon putem găsi un ecou al 
evoluţiilor politice contemporane din Atena — al consolidării 
democraţiei. Se pare că pînă şi cl începuse să se teamă că o formă 

sau alta a democraţiei avea să se instaleze în mod durabil. Cît de¬ 
spre Aristotel, există indicaţii că el nu mai avea îndoieli în această 
privinţă. Deşi nu era un prieten al democraţiei, el o acceptă Ca pe 
ceva inevitabil şi este gata să consimtă la un compromis cu inamicul. 

înclinaţia spre compromis, amestecată în chip straniu cu înclinaţia 
de a căuta nod în papură predecesorilor şi contemporanilor săi (şi 
în mod special lui Platon), reprezintă una din caracteristicile izbitoare 
ale scrierilor enciclopedice ale Stagiritului. Nici o urmă, în aceste 
scrieri, a conflictului tragic şi răscolitor ce reprezintă motivul operei 
lui Platon. în locul sclipitoarelor şi pătrunzătoarelor lui intuiţii, 
găsim aici sistematizarea seacă şi străduinţa, împărtăşită de atîţia 
autori mediocri de mai tîrziu, de a rezolva definitiv orice problemă 
prin pronunţarea unei „judecăţi sănătoase şi echilibrate", aptă să 
mulţumească pe toată lumea; ceea ce înseamnă, cîteodată, a trece, 
în chip minuţios şi solemn, pe lîngă miezul chestiunii. Această ten¬ 
dinţă exasperantă, sistematizată de Aristotel în faimoasa sa „doctrină 
a căii de mijloc", este una din sursele criticilor sale adesea forţate 
şi chiar deplasate la adresa lui Platon 1 . Un exemplu privind lipsa de 
pătrundere a lui Aristotel, în speţă de pătrundere istorică (se ştie că 
el a fost şi istoric). îl constituie faptul că a recunoscut aparenta 
consolidare democratică tocmai în momentul cînd aceasta era 
înlocuită de monarhia imperială a dinastici macedonene, eveniment 
istoric a cărui semnificaţie nu a sesizat-o. Aristotel, care a trăit, ca 
şi tatăl său, pe lîngă curtea regilor macedoneni, fiind ales de Filip ca 
preceptor al lui Alexandru cel Mare, pare a-? fi subestimat pe aceşti 
oameni şi planurile lor; a crezut, pesemne, că-i cunoaşte prea bine. 
După inspirata formulare a lui Gomperz 2 , „Aristotel s-a aşezat la 
masă împreună cu monarhia, tară a fi fost conştient de aceasta". 

Gîndirea lui Aristotel este dominată cu totul de cea a lut Platon. 
Cu oarecare pizmă, el l-a urmat pe marele său dascăl atît de îndea¬ 
proape cît i-a îngăduit temperamentul său, nu numai în viziunea 
politică generală, ci practic în toate. Astfel, el a subscris, siste- 
matizînd-o totodată, la teoria naturalistă a sclaviei 3 , formulată de 

Platon:.Din natură unii sînt liberi şi alţii sclavi; iar pentru aceştia 

din urmă este folositor şi drept să fie aşa... Acel om care din natură 
nu este al său, ci al altui om, este prin natura lui sclav... Grecilor 
nu le place să se numească pe ei înşişi sclavi, ci numai pe barbari... 
Sclavul e total lipsit de facultatea raţiunii", iar femeile libere au 
foarte puţină. (Criticilor şi acuzaţiilor formulate de Aristotel le 
datorăm cea mai mare parte a informaţiilor pe care le avem astăzi 

despre mişcarea ateniană împotriva sclaviei. Polemizînd cu luptătorii 
pentru libertate, el ne-a transmis unele din ideile acestora.) în 
anumite chestiuni de însemnătate minoră, Aristotel atenuează 
întrucîtva teoria platoniciană a sclaviei, reproşîndu-i pe drept cuvînt 
maestrului său duritatea excesivă. Nu putea pierde nici aici ocazia 
de a-1 critica pe Platon, şi nici ocazia unui compromis, chiar dacă 
era vorba de un compromis cu tendinţele liberale din epocă. 

Teoria sclaviei este însă numai una din multele idei politice pe 
care Aristotel avea să şi le însuşească. în mod deosebit teoria sa 
privind statul ideal, atît cît o cunoaştem, este modelată după teoriile 
din Republica şi din Legile ; iar versiunea sa aruncă destul lumină 
asupra celei platoniciene. Statul ideal al lui Aristotel este un com¬ 
promis între trei elemente: o aristocraţie romantică platoniciană, 
un feudalism „sănătos" şi „echilibrat" şi unele idei democratice; 
ponderea cea mai mare o are însă feudalismul. în consens cu demo¬ 
craţii, Aristotel consideră că toţi cetăţenii trebuie să aibă dreptul de 
a participa la guvernare. Ideea nu trebuie socotită însă atît de 
radicală cum pare la prima vedere, pentru că Aristotel adaugă 
imediat precizarea că nu numai sclavii, ci şi toţi membrii claselor 
producătoare sînt excluşi din rîndul cetăţenilor. El susţine astfel, 
împreună cu Platon, că lucrătorii nu trebuie să cîrmuiască, iar 
clasele cîrmuitoare nu trebuie să muncească şi nici nu trebuie în 
vreun fel să cîştige bani. (Dar de avut, trebuie să aibă sume 
însemnate.) Ele au în proprietate pămîntul, dar nu le e permis să-l 
lucreze cu braţele lor. Numai vînătoarea, războiul şi alte îndelet¬ 
niciri similare sînt socotite demne de stăpînitorii feudali. Teama 
lui Aristotel de orice formă de cîştig pecuniar, adică de orice fel de 
activităţi profesionale, întrece, pesemne, chiar şi pe cea a lui Platon. 
Acesta din urmă folosise termenul „banausic" 4 pentru a descrie o 
mentalitate plebee, josnică sau coruptă. Aristotel extinde uzajul 
depreciativ al termenului, astfel îneît să acopere toate preocupările 
ce nu sînt pure hobbyuri. în fapt, modul în care el foloseşte acest 
termen este foarte apropiat de cel în care folosim noi termenul de 
„profesionist", îndeosebi în accepţiunea care interzice participarea 
cuiva la o competiţie de amatori, dar şi în accepţiunea în care 
termenul se aplică oricărui specialist, cum ar fi bunăoară un medic. 
Pentru Aristotel, orice formă de profesionalism înseamnă o pierdere 
de rang social. Un nobil feudal, insistă el 5 , nu trebuie niciodată să 
arate prea mult interes pentru „vreo ocupaţie, meşteşug sau ştiinţă... 

Există şi anumite arte liberale, adică arte pe care un om de bună 
condiţie şi le poate însuşi, dar totdeauna numai într-o anumită 
măsură. Căci dacă vădeşte prea mult interes pentru ele, vor rezulta 
efecte proaste", şi anume, el va ajunge îndcmînatic, asemeni unui 
profesionist, pierzîndu-şi prin aceasta rangul social. Avem aici 
ideea aristotelică a etluca\iei liberale, idee ce din păcate n-a dis¬ 
părut nici pînă astăzi 6 , a unei educaţii de gentilom, ca opusă 
educaţiei cuvenite unui sclav, şerb, servitor sau profesionist. Pe 
aceeaşi linie el insistă în repetate rînduri că „cel dinlîi principiu al 
oricărei acţiuni este timpul liber" 7 . Admiraţia şi deferenţa pe care 
le arată Aristotel pentru clasele neproductive par a fi expresia unui 
ciudat sentiment de jenă. Ca şi cum pe fiul medicului curţii mace¬ 
donene l-ar fi frămîntat problema propriei sale poziţii sociale, şi. 
în special, posibilitatea de a-şi pierde rangul din pricina propriilor 
sale interese cărturăreşti, care puteau fi socotite ca fiind ale unui 
profesionist. „Sîntcm ispitiţi să credem — spune Gompcrz s — că-i 
era teamă de a nu fi categorisit astfel de către prietenii săi aris¬ 
tocraţi... Căci este realmente straniu să constaţi că unul dintre cei 
mai mari învăţaţi din toate timpurile, dacă nu cel mai marc. refuză 
să fie un cărturar de profesie. Ar fi preferat sa fie un diletant şi un 
om de lume..." Complexul de inferioritate al lui Aristotel avea, 
pesemne, şi o altă rădăcină, pe lîngă dorinţa sa de a-şi dovedi inde¬ 
pendenţa faţă de Platon. pe lîngă originea sa „profesionistă" şi pe 
lîngă faptul că a fost. fără îndoială, un „sofist" de profesie (a predat 
chiar şi retorica). Căci o dată cu Aristotel. filozofia platonică se 
leapădă de aspiraţiile ci înalte, de pretenţiile de a guverna. Înccpînd 
din acest moment, ca nu putea să dăinuie dccît ca o profesiune 
didactică. Şi cum nu era mai nimeni, cu excepţia stăpînilor feudali, 
care să dispună de bani şi de timp liber pentru a studia filozolia. 
aceasta din urmă nu putea aspira să devină mai mult dccît o anexă 
a educaţiei nobiliare tradiţionale. Avînd în vedere această aspiraţie 
mai modestă, Aristotel consideră foarte necesar să convingă pe 
gentilomul feudal că speculaţia şi contemplaţia filozofice pot să 
devină o parte cît se poate de importantă a „vieţii lui bum " pentru 
că reprezintă modul cel mai fericit, mai nobil şi mai ral mat în 
care el îşi poate petrece timpul, cînd nu este ocupat cu intrigile 
politice sau cu războiul. Este modul cel mai bun de a-şi umple 
orele de răgaz deoarece, după cum spune Aristotel însuşi, „pentru 
aceasta nimeni... nu va pune la calc un război" 9 . 

Este firesc să ne aşteptăm ca o asemenea filozofie de curtean să 
tindă a fi optimistă, căci altminteri n-ar putea fi un divertisment 
plăcut. Şi într-adevăr. una din ajustările importante aduse de Aristotcl 
în sistematizarea 10 pe care o dă platonismului rezidă în optimismul 
său. Sentimentul derivei pe care-1 are Platon şi-a aflat expresia în l 
teoria sa că orice schimbare, cel puţin în anumite perioade cosmice, 
nu poate fi decît înspre rău: că orice schimbare este o degenerare. 
Teoria aristotelică admite şi schimbări ce sînt ameliorări, admite că 
schimbarea poate însemna şi progres. Platon susţine că orice dez¬ 
voltare porneşte de la Forma sau Idcca originară, perfectă, astfel 
îneît lucrul aflat în dezvoltare îşi pierde inevitabil din perfecţiune 
pe măsură ce se schimbă, pe măsură ce asemănarea sa cu originalul 
desgre^te. Această teorie a fost abandonată de nepotul şi succesorul 
său. Speusip.'ca şi de Aristotcl. Acesta din urmă însă a obiectat 
argumentelor lui Speusip că merg prea departe, deoarece implică 
o evoluţie biologică generală spre forme superioare. După cum se 
parc. Aristotcl se opunea mult-disputatelor teorii biologice evolu¬ 
ţioniste din epoca sa. 11 Numai că turnura specific optimistă dată de 
el platonismului a fost şi ea un rezultat al speculaţiei biologice. Ea 
se baza pe idcca de cauză finală. 

Cauza finală sau scopul spre care tinde mişcarea este. după 
Aristotel, una din cele patru cauze ale oricărui lucru. în speţă ale 
oricărei mişcări sau schimbări. In măsura în care reprezintă un scop 
sau o ţintă voită, cauza finală este de asemenea bună. De unde 
urmează că anumite lucruri bune pot fi nu doar punctul de plecare 
al unei mişcări (aşa cum susţinuse Platon şi cum admitea şi Aris- 
totcl) 12 , ci că un anumit bine poate să stea şi la capătul ci. Constatare 
deosebit de importantă pentru toate cele ce au un început în timp. 
sau. cum spune Aristotcl. pentru toate cîtc sînt generate. Forma sau 
esenţa a toi ce se dezvoltă este identică cu scopul sau ţinta sau starea 
finală către care lucrul respectiv se dezvoltă. Ajungem astfel, în 
pofida rezervei formulate de Aristotcl. la ceva ce seamănă îndea¬ 
proape cu ajustarea platonismului făcută de Speusip. Forma sau 
Idcca. care. la fel ca la Platon. este considerată bună. se află la 
sfîrşit, nu la început. Aceasta c ceea ce caracterizează înlocuirea 
operată de Aristotcl a pesimismului prin optimism. 

Teleologia lui Aristotcl. adică accentul pus asupra ţintei sau 
scopului schimbării, ca rcprezcntînd cauza finală a acesteia, 
constituie o expresie a preocupărilor sale predominant biologice. 

Ea este influenţată de teoriile biologice 13 ale lui Platon, ca şi de 
extinderea de către Platon a teoriei sale despre dreptate la întregul 
univers, intr-adevăr, Platon nu s-a mărginit să susţină că fiecare din 
clasele naturale de cetăţeni îşi are locul său natural în societate, loc 
căruia îi aparţine şi pentru care este în mod firesc adaptată; el a 
încercat să interpreteze după principii similare şi lumea corpurilor 
fizice şi a diferitelor lor clase sau genuri. Greutatea corpurilor grele, 
cum sînt pietrele sau pămîntul, şi tendinţa lor de a cădea, ca şi 
tendinţa aerului şi a focului de a se înălţa, el a încercat să le explice 
prin supoziţia că ele tind să-şi păstreze sau să-şi redobîndeaseă locul 
ce-1 ocupă în mod firesc genul lor. Pietrele şi pămîntul cad pentru 
că tind spre locul unde se află majoritatea pietrelor şi a pămîntului 
şi unde se cuvine să fie conform cu dreapta rînduială a naturii. Acrul 
şi focul se înalţă pentru că ele tind să fie acolo unde sînt focul şi 
aerul (corpurile cereşti), şi unde se cuvine să fie, conform cu dreapta 
rînduială a naturii. 14 Această teorie a mişcării era atrăgătoare pentru 
zoologul Aristotel; ea se combină uşor cu teoria cauzelor finale şi 
,permite explicarea oricărei mişcări ca fiind analogă tu pasul grăbit 
al cailor dornici să se întoarcă în grajdurile lor. El a dezvoltat de aici 
faimoasa sa teorie a locurilor naturale. Orice lucru, dacă e scos din 
locul său natural, are tendinţa firească de a se întoarce la el. 

în pofida anumitor modificări, versiunea aristotelică a esenţialis- 
mului lui Platon prezintă doar deosebiri neimportante. Aristotel. 
fireşte, insistă că, spre deosebire de Platon, el nu concepe Formele 
sau Ideile ca existînd separat de lucrurile sensibile. Dar această 
deosebire, în măsura în care e importantă, este strîns legată de adap¬ 
tarea operată în teoria schimbării. Pentru că unul din elementele 
principale ale teoriei lui Platon este că el e silit să considere Formele 
sau esenţele sau originalele (sau genitorii) ca existînd anterior lucru¬ 
rilor sensibile şi deci separate de acestea, care se îndepărtează din 
ce în ce mai mult de ele. Aristotel gîndeşte lucrurile sensibile ca 
mişeîndu-se spre scopurile sau cauzele lor finale, pe care le iden¬ 
tifică 15 cu Formele sau esenţele lor. Iar ca biolog, el presupune că 
lucrurile sensibile poartă în mod potenţial în ele seminţele, pentru 
a spune aşa, ale stărilor lor finale, ale esenţelor lor. Aici rezidă unul 
din motivele pentru care el poate să spună că Forma sau esenţa este 
în lucru, şi nu, aşa cum spunea Platon, anterioară sau exterioară 
lucrului. Pentru Aristotel. orice mişcare sau schimbare înseamnă > 
realizarea (sau „actualizarea") anumitor potenţialităţi inerente esenţei 

unui lucru. 16 Este, bunăoară, o potenţialitate esenţială a unei bucăţi 
de lemn de a pluti pe apă sau de a putea să ardă; aceste potenţialităţi 
rămîn inerente esenţei sale chiar şi dacă niciodată nu ar pluti şi nu 
ar arde. Dacă însă pluteşte sau arde, ea realizează o potenţialitate şi 
prin aceasta se schimbă sau se mişcă. Aşadar, esenţa, care cuprinde 
toate potenţialităţile unui lucru, este ca un fel de sursă internă a 
schimbării sau mişcării acestuia. Această esenţă sau Formă aristo¬ 
telică, această cauză „formală 11 sau „finală 11 este, deci, practic 
identică cu „natura 11 sau „sufletul 11 din filozofia lui Platon; identi¬ 
ficare coroborată de Aristotel însuşi. „Natura — scrie el 17 în Meta¬ 
fizica — aparţine aceleiaşi clase ca potenţialitatea; pentru că ea este 
un principiu al mişcării inerent lucrului însuşi. 11 Pe de altă parte, el 
defineşte sufletul drept „prima entelehie a unui corp viu 11 , şi cum 
„entelehia 11 , la rîndul ei, este explicată ca fiind Forma, sau cauza 
formală, considerată ca forţă motrice 18 , revenim, cu ajutorul acestui 
aparat terminologic oarecum complicat. Ia punctul de vedere iniţial 
al lui Platon: că sufletul sau natura este ceva înrudit cu Forma sau 
Idcea, dar inerent lucrului şi fiind principiul de mişcare al acestuia. 
(Atunci cînd Zeller îl lăuda pe Aristotel pentru „utilizarea precisă 
şi dezvoltarea cuprinzătoare a unei terminologii ştiinţifice 1119 , cred 
că trebuie să fi simţit oarecare jenă folosind cuvîntul „precisă 11 ; în 
ce priveşte caracterizarea de „cuprinzătoare 11 , pe aceasta trebuie s-o 
admitem, după cum trebuie admis şi faptul deplorabil că Aris- 
totcl, prin utilizarea acestui jargon complicat şi oarecum pretenţios, 
i-a fascinat pe mulţi, pe prea mulţi filozofi; în aşa măsură îneît, 
după cum spune Zeller, „a trasat pentru mii de ani calea filozofiei 11 .) 

Aristotel, care a fost un istoric de tip mai enciclopedic, n-a avut 
nici o contribuţie directă la istoricism. El a aderat la o versiune mai 
restrînsă a teoriei platoniciene după care inundaţiile şi alte catastrofe 
iccurente nimicesc din cînd în cînd specia umană, lăsînd doar o 
mină de supravieţuitori 20 . Dincolo de aceasta, însă. el nu pare să fi 
fost interesat de problema tendinţelor istorice. în pofida acestui fapt, 
putem arăta aici cum teoria sa despre schimbare se pretează la 
interpretări istoriciste şi conţine toate elementele necesare pentru 
■ laborarea unei pompoase filozofii istoriciste. (Această posibilitate 
n-a fost exploatată din plin pînă la Hegel.) Putem distinge trei 
doctrine istoriciste ce decurg direct din esenţialismul lui Aristotel. 
I) Numai dacă o persoană sau un stat se dezvoltă, şi numai pe baza 
istoriei sale, putem ajunge să cunoaştem ceva despre „esenţa sa 

ascunsă, nedezvoltată“ (ca să folosim o expresie a lui Hegel) 21 . Mai 
tîrziu, această doctrină duce, mai întîi, la adoptarea unei metode 
istoriciste; adică a principiului că nici o cunoaştere a unor entităţi 
sau esenţe sociale nu poate fi dobîndită altfel decît prin aplicarea 
metodei istorice, prin studierea schimbărilor sociale. Dar doctrina 
duce mai departe (mai cu seamă cînd e pusă în legătură cu poziti¬ 
vismul moral al lui Hegel, care identifică cunoscutul, precum şi 
realul, cu binele) la un cult al Istoriei şi la exaltarea ci drept Marea 
Scenă a Realităţii şi drept Tribunalul Universal al Dreptăţii. 2) Schim¬ 
barea. prin faptul că dezvăluie ceea ce zace ascuns în esenţa nedez- 
voltată, nu face decît să etaleze esenţa, potenţialităţile. germenii ce 
erau inerenţi de la bun început ob’ectului supus schimbării. Această 
doctrină conduce la idcca istoricistă a unei fatalităţi istorice, a unui 
destin esenţial implacabil; căci. aşa cum avea să spună mai tîrziu 
Hegel 22 , „ceea ce numim principiu, scop. destin “ nu este altceva 
decît „esenţa ascunsă nedezvoltată**. Aceasta înseamnă că tot ceea 
ce se întîmplă unui om, unei naţiuni, unui stat trebuie considerat că 
emană din esenţa, din realitatea, din „personalitatea** ce se manifestă 
în acest om. în această naţiune, în acest stat şi că poate fi înţeles 
numai în funcţie dc această esenţă sau „personalitate**. „Destinul 
unui om stă în directă legătură cu propria sa fiinţă; omul poate, cc-i 
drept, să încerce să i se împotrivească, dar acest destin este în 
realitate parte integrantă a propriei sale vieţi.** Această formulare 
(datorată lui Caird 23 ) a teoriei hegeliene a destinului este în mod 
evident pandantul istoric şi romantic al teoriei aristotelice după care 
toate corpurile tind spre locurile lor „naturale**. Fireşte că nu avem 
de-a face aici decît cu o expresie bombastică a platitudinii că ceea 
ce i se întîmplă unui om depinde nu numai de împrejurările exte¬ 
rioare ale vieţii sale, ci şi de el însuşi, de modul în care reacţionează 
la aceste împrejurări. Cititorului naiv îi face însă o deosebită plăcere 
faptul că e în stare să înţeleagă şi să simtă adevărul unei înţelepciuni 
atît de profunde, pentru formularea căreia este nevoie dc cuvinte 
tulburătoare ca „destin** şi mai ales „propria sa fiinţă“..3) Pentru a 
deveni reală sau actuală, esenţa trebuie să se autodesfăşoarc prin 
schimbare. Această doctrină capătă mai tîrziu, o dată cu Hegel, 
următoarea formă 24 : „Ceea ce fiinţează doar pentru sine este... simplă 
potenţialitate: ceea cc n-a dobîndit încă Existenţă... Numai prin 
activitate Ideca se actualizează.** Aşadar, dacă vreau să „dobîndcsc 
Existenţă** (o dorinţă, desigur, cum nu se poate mai modestă), trebuie 

să-mi afirm personalitatea' 1 . Această teorie, ce se bucură încă de 
opularitate, duce, după cum Hegcl îşi dă bine scama, la o nouă 
mistificare a teoriei sclavajului. Pentru că autoafirmarea înseamnă 25 . 
..trucît e vorba de relaţiile unui individ cu alţii, încercarea de a-i 
domina pe aceştia. Intr-adevăr, Hegcl arată că toate relaţiile personale 
pot fi astfel reduse la relaţia fundamentală dintre stăpîn şi sclav, de 
dominaţie şi supunere. Fiecare trebuie să năzuiască să se afirme şi 
să-şi arate superioritatea, iar cine nu posedă firea, curajul şi capa¬ 
citatea generală de a-şi păstra independenţa, trebuie redus la starea 
de robie. Această fermecătoare teorie a relaţiilor personale îşi arc, 
fireşte, corespondentul în teoria hegeliană a relaţiilor internaţionale. 
Naţiunile trebuie să se afirme pe Scena Istoriei; este de datoria lor 
să încerce să domine Lumea. 

Toate aceste ample consecinţe istoriciste, despre care vom vorbi 
dintr-un unghi diferit în capitolul următor, au dormitat, „ascunse şi 
ncdezvoltate", timp de peste douăzeci de secole, în esenţialismul 
lui Aristotcl. Aristotclismul a fost mai fertil şi mai promiţător dccît 
îşi dau seama majoritatea admiratorilor săi. 


II 

Principala primejdie ce ameninţă filozofia noastră. în afară 
de lenea şi imprecizia gîndirii, este spiritul ei scolastic, ...care 
tratează ceea ce este vag ca şi cum ar fi precis... 

F. P. Ramsey 

lată-ne ajunşi într-un punct din care am putea proceda fără 
zăbavă la o analiză a filozofiei istoriciste a lui Hegcl sau. cel puţin, 
la scurtele comentarii privitoare la ceea ce s-a petrecut în răstimpul 
dintre Aristotel şi Hegcl şi la apariţia creştinismului, comentarii ce 
vor forma secţiunea a IlI-a, finală, a prezentului capitol. în chip de 
digresiune, totuşi, voi discuta, mai întîi, despre o problemă mai 
tehnică: despre metoda escnţialistă a definiţiilor a lui Aristotcl. 

Problema definiţiilor şi a „semnificaţiei termenilor" nu are dc-a 
face în mod direct cu istoricismul. Această problema a constituit 
însă o inepuizabilă sursă de confuzie, precum şi sursa acelui gen 
aparte de verbiaj care, atunci cînd s-a combinat, în mintea lui Hegcl. 
cu istoricismul. a dat naştere acelei boli intelectuale contagioase din 
epoca noastră, pe care eu o numesc filozofie oraculară. Ea este 

totodată sursa cea mai importantă a influenţei intelectuale din păcate 
încă dominante a lui Aristotel, a acelei scolastici verbale şi găunoase 
ce bîntuie nu numai Evul Mediu, ci şi propria noastră filozofie 
contemporană; căci pînă şi o filozofie de dală foarte recentă, cum 
este cea a lui L. Wittgenstein 26 , suferă, după cum vom vedea, de 
influenţa ei. Dezvoltarea gîndirii de la Aristotel încoace ar putea fi 
rezumată, cred, spunînd că fiecare disciplină, cîtă vreme s-a folosit 
de metoda aristotelică a definiţiei, a rămas blocată într-o stare de 
verbiaj găunos şi de scolastică sterilă, şi că gradul în care diferitele 
ştiinţe au izbutit să facă progrese a depins de măsura în care au 
izbutit să se debaraseze de această metodă esenţialistă. (Iată şi 
motivul pentru care „ştiinţa socială" pe care noi o cultivăm aparţine 
încă Evului Mediu.) Discuţia despre această metodă va trebui să fie 
oarecum abstractă, din pricina faptului că problema a fost adusă de 
Platon şi de Aristotel într-o stare atît de încîlcită. iar influenţa lor a 
dat naştere la atîtea prejudecăţi adînc înrădăcinate, îneît perspec¬ 
tivele de a le înlătura nu par din cale afară de strălucite. Cu toate 
acestea însă poate că nu va fi lipsit de interes să analizăm sursa unei 
confuzii atît de mari şi a verbiajului ce a însoţit-o. 

Aristotel îl urmează pe Platon în a distinge între cunoaştere şi 
opinie. 21 Cunoaşterea, sau ştiinţa, poate fi, după Aristotel, de două 
feluri: demonstrativă şi intuitivă. Cunoaşterea demonstrativă este 
de asemenea cunoaştere a „cauzelor". Ea constă din enunţuri ce pot 
fi demonstrate — concluziile — împreună cu demonstraţiile lor silo¬ 
gistice (care în „termenii lor medii" evidenţiază „cauzele"). 
Cunoaşterea intuitivă constă în sesizarea „formei indivizibile", a 
esenţei sau a naturii esenţiale a unui lucru (dacă acesta este „imediat" 
în sensul identităţii dintre „cauza" sa şi natura sa esenţială); ea con¬ 
stituie sursa originară a oricărei ştiinţe, întrucît sesizează premisele 
de bază, iniţiale, ale tuturor demonstraţiilor. 

Aristotel a avut, fără îndoială, dreptate să insiste că nu trebuie să 
încercăm să dovedim sau să demonstrăm toată cunoaşterea noastră. 
Orice demonstraţie porneşte de la anumite premise; prin urmare, 
demonstraţia ca atare, adică derivarea din premise, nu poate stabili 
niciodată în chip definitiv adevărul vreunei concluzii, ci poate doar 
să învedereze că dacă premisele sînt adevărate, atunci nu se poate 
să nu fie adevărată şi concluzia. Dacă am cere ca şi premisele, la 
rîndul lor, să fie dovedite, n-am face decît să deplasăm problema 
adevărului cu un pas înapoi, la un alt set de premise, şi aşa mai 

departe la infinit. Tocmai pentru a evita o asemenea regresiune la 
infinit (cum se exprimă logicienii) Aristotel a susţinut că trebuie să 
admitem că exfcstă premise ce sînt indubitabil adevărate şi care nu 
au nevoie de nici o demonstraţie; pe acestea el le numea „premise 
de bază“. Dacă n-avem nimic de obiectat metodelor prin care se 
derivă concluzii din premisele de bază, am putea spune, după Aris¬ 
totel, că întreaga cunoaştere ştiinţifică este cuprinsă în premisele de 
bază şi că ea ar fi în stăpînirea noastră dacă am putea obţine o listă 
enciclopedică a premiselor de bază. Cum să ajungem însă la aceste 
premise de baza? Asemenea lui Platon, Aristotel credea că toată 
cunoaşterea o putem obţine, în cele din urmă, printr-un gen de 
intuiţie intelectuală a esenţelor lucrurilor. .Putem cunoaşte un lucru 
numai cunoscîndu-i esenţa" — scria Aristotel 28 — şi „a cunoaşte un 
lucru înseamnă a-i cunoaşte esenţa". O „premisă de bază" nu este. 
după el. altceva decît un enunţ ce descrie esenţa unui lucru. Or. un 
atare enunţ este tocmai ceea ce el numeşte 29 o definiţie. Ca atare, 
roate premisele de bază ale demonstraţiilor“ sînt definiţii. 

Cum arată o definiţie? Un exemplu de definiţie ar fi „căţeluşul 
e un cîine tînăr". Subiectul unei asemenea propoziţii-definiţii. 
termenul „căţeluş", se chemă termenul de definit (sau termenul 
definit)-, cuvintele „cîine tînăr" se cheamă formula definitorie. De 
regulă, formula definitorie este mai lungă şi mai complicată — uneori 
mult mai lungă şi mai complicată — decît termenul definit. Aristotel 
consideră 30 termenul de definit ca pe un nume al esenţei lucrului, 
iar formula definitorie ca fiind descrierea acelei esenţe. Şi insistă că 
formula definitorie trebuie să dea o descriere exhaustivă a esenţei 
sau a proprietăţilor esenţiale ale lucrului respectiv; astfel, enunţul 
„Căţeluşul e un patruped", deşi adevărat, nu constituie o definiţie 
satisfăcătoare, deoarece nu epuizează ceea ce s-ar putea numi esenţa 
căţeluşului, ci este adevărat şi despre un cal; tot aşa. un enunţ de 
felul „Căţeluşul este maro", deşi poate fi adevărat despre unii 
căţeluşi, nu este adevărat despre toţi, iar ceea ce el descrie nu este 
o proprietate esenţială a termenului definit, ci una doar accidentală. 

întrebarea cea mai dificilă este însă: cum ajungem la definiţii sau 
premise de bază şi cum putem fi siguri că sînt corecte, aşadar că n-am 
greşit, că n-am intuit în mod eronat esenţa. Deşi Aristotel nu se 
pronunţă foarte clar asupra acestui punct 31 , nu prea sînt motive de 
îndoială că şi în această privinţă el îl urmează îndeaproape pe 
l’laton. Acesta susţinuse 32 că putem cunoaşte Ideile printr-un gen de 

intuiţie intelectuală infailibilă: adică, putem să le vizualizăm sau să 
le privim cu „ochiul minţii" noastre, proces pe care el il concepea 
ca fiind analog vederii, dar dependent numai de intelect, cu exclu¬ 
derea oricărui element ce ar depinde de simţurile noastre. Punctul 
de vedere aristotelic e mai puţin radical şi mai puţin inspirat decît 
cel al lui Platon. dar pînă la urmă revine la acelaşi lucru 33 . Pentru 
că deşi afirmă că Ia definiţie ajungem numai după ce am efectuat 
numeroase obaservaţii. ci admite că experienţa senzorială nu sesi¬ 
zează prin ea însăşi esenţa universală şi că. deci, nu poate determina 
pe deplin o definiţie. Ulterior el pur şi simplu postulează că 
posedăm o intuiţie intelectuală, o facultate mintală sau intelectuală 
care ne permite să surprindem în mod infailibil esenţele lucrurilor 
şi să le cunoaştem. Şi mai postulează, tot aşa, că o dată ce am 
cunoscut o esenţă pe calc intuitivă, trebuie să fim capabili să o 
descriem şi deci să o definim. (Argumentele pe care Ie aduce în 
Analiticele secunde în sprijinul acestei teorii sînt surprinzător de 
slabe. Ele se reduc la idcca că premisele de bază nu pol fi cunoscute 
pe cale demonstrativă, pentru că aceasta ar duce la o regresiune la 
infinit şi că premisele de bază trebuie să fie ce! puţin la fel de 
adevărate şi de certe cum sînt concluziile întemeiate cu ajutorul lor. 
..Rezultă de aici — scrie el — că nu poate exista cunoaştere demon¬ 
strativă a premiselor prime; şi cum nimic decit intuiţia intelectuală 
nu poate fi mai adevărată decît cunoaşterea demonstrativă, rezultă 
că intuiţia intelectuală este cea care sesizează premisele de bază." 
în De Anima şi în partea teologică a Metafizicii găsim o argumen¬ 
tare ceva mai consistentă; pentru că aici avem o teone a intuiţiei 
intelectuale — că ea intră în contact cu obiectul său. cu esenţa, ba 
chiar devine una cu obiectul său. „Cunoaşterea actuală este identică 
cu obiectul său.“) 

Rczumînd această scurtă analiză, putem da. cred, o descriere 
corectă a idealului aristotelic de cunoaştere perfectă şi completă, 
spunind că în concepţia sa scopul ultim al oricărei cercetări îl 
reprezintă întocmirea unei enciclopedii ce ar cuprinde definiţiile 
intuitive ale tuturor esenţelor, adică numele acestora împreună cu 
formulele lor definitorii: şi că el vedea progresul cunoaşterii în 
înghegarca treptată a unei atare enciclopedii. în extinderea ci şi 
în umplerea lacunelor din ca. urmate, fireşte, de derivarea silogistică 
din ca a „întregului corp de fapte" ce constituie cunoaşterea 
demonstrativă. 




CAPITOLUL 11: HEGELIANISMUL: RĂDĂCINI ARISTOTELICE 19 


Nu poate încăpea îndoială că toate aceste idei esenţial iste se află 
în cel mai puternic contrast cu metodele ştiinţei moderne. (Am în 
vedere aici ştiinţele empirice, şi nu. să zicem, matematica pură.) 
Intîi de toate, deşi în ştiinţă facem tot ce ne stă în putinţă pentru a 
alia adevărul, sîntem conştienţi de faptul că nu putem fi niciodată 
siguri că l-am descoperit. Am învăţat, din numeroasele decepţii în¬ 
registrate în trecut, că nu trebuie să ne aşteptăm la rezultate defini¬ 
tive. Şi am mai învăţat să nu ne mai simţim dezamăgiţi cînd teoriile 
noastre ştiinţifice ajung să fie infirmate; pentru că în majoritatea 
cazurilor putem să determinăm cu multă siguranţă, în cazul a două 
teorii rivale, care este mâi bună. Ca atare, putem să ştim că progre¬ 
săm; iar cunoaşterea acestui fapt constituie pentru cei mai mulţi 
dintre noi o consolare pentru iluzia pierdută a adevărului ultim şi a 
certitudinii. Cu alte cuvinte, ştim că teoriile noastre ştiinţifice 
trebuie totdeauna să rămînă ipoteze, dar că. în multe cazuri impor¬ 
tante, putem stabili dacă o ipoteză nouă este superioară sau nu uncia 
vechi. Căci dacă cele două ipoteze sînt diferite, ele vor conduce la 
predicţii diferite, care adesea pot fi testate experimental; iar pe baza 
unui asemenea experiment crucial putem descoperi uneori că noua 
teorie duce la rezultate satisfăcătoare, acolo unde cea veche eşuează. 
Putem spune, astfel, că în căutarea adevărului noi am înlocuit certi¬ 
tudinea ştiinţifică cu progresul ştiinţific. Iar această viziune asupra 
metodei ştiinţifice este coroborată de dezvoltarea ştiinţei. Pentru că 
silin ţa nu se dezvoltă prin treptată acumulare enciclopedică de 
informaţie esenţială, cum considera Aristotcl. ci printr-o metodă 
mult mai revoluţionară; ea progresează prin idei îndrăzneţe (cum a 
losl ideea că Pămîntul nu e plat, sau că „spaţiul metric" nu e plat) 
şi prin r ăstur narea celor vechi. 

Dar această viziune asupra metodei ştiinţifice înseamnă 34 că în 
ştiinţă nu există cunoaştere". în sensul în care Platou şi Aristotcl 
înţelegeau acest cuvînt, adică în sensul care implică adevăruri 
ultime: în ştiinţă nu avem niciodată temeiuri suficiente pentru a 
crede că am ajuns la adevăr. Ceea ce în mod obişnuit numim 
„cunoaştere ştiinţifică" nu este. de regulă, cunoaştere în acest sens. 
ci este informaţie referitoare la diferitele ipoteze aflate în competiţie 
şi la modul în care ele au făcut faţă diferitelor teste: este. pentru a ne 
exprima în limbajul lui Platon şi Aristotcl. informaţie cu privire la 
cea mei recentă şi mai bine testată ..opinie" ştiinţifică. Această 
viziune mai înseamnă că în ştiinţă (cxccptînd. fireşte, matematica 

pură şi logica) nu avem demonstraţii. In ştiinţele empirice, singurele 
care ne pot furniza informaţie despre lumea în care trăim, nu inter¬ 
vin demonstraţii, dacă prin „demonstraţie** înţelegem un raţionament 
ce stabileşte o dată pentru totdeauna adevărul unei teorii. (în schimb, 
pot să intervină respingeri ale unor teorii ştiinţifice.) Pe de altă parte, 
i matematica pură şi logica, unde sînt posibile demonstraţii, nu ne dau 
informaţii despre lume, ci dezvoltă doar mijloacele pentru descrierea 
-,ei. Putem spune, deci (aşa cum am arătat în altă parte) 35 : „în măsura 
în care enunţurile ştiinţifice se referă la lumea experienţei, ele trebuie 
să fie refutabile; iar în măsura în care sînt irefutabile, ele nu se referă 
la lumea experienţei.** Dar în timp ce demonstraţia nu joacă nici un 
rol în ştiinţele empirice, cu raţionamentul lucrurile stau altfel 36 ; 
într-adevăr, rolul acestuia este la fel de important ca şi cel al 
observaţiei şi al experimentului. 

Rolul definiţiilor, cu deosebire în ştiinţă, este şi el cu totul diferit 
de cum îl concepea Aristotel. Acesta susţinea că într-o definiţie noi 
fixăm mai întîi o esenţă — dîndu-i, eventual, un nume — iar apoi 
o descriem cu ajutorul formulei definitorii; întocmai cum într-o 
propoziţie obişnuită, ca „Acest căţeluş este maro**, fixăm mai întîi 
un anumit lucru spunînd „acest căţeluş** iar apoi îl descriem ca fiind 
„maro**. Şi mai susţinea că descriind în felul acesta esenţa vizată 
prin termenul de definit, determinăm sau explicăm totodată 
semnificaţia 37 termenului. în consecinţă, definiţia poate să răspundă 
dintr-o dată la două întrebări strîns legate între ele. Una sună „Ce 
este cutare?**, de exemplu „Ce este căţeluşul?**; adică cere să fie 
descrisă esenţa denotată prin termenul definit. Cealaltă sună „Ce 
înseamnă cutare?**, de exemplu „Ce înseamnă «căţeluş»?**; ea cere 
informaţie despre semnificaţia unui termen (şi anume, a termenului 
care denotează esenţa). în contextul de faţă nu este necesar să 
distingem între aceste două întrebări; mai degrabă este important 
să sesizăm ce anume au în comun; în mod special ţin să atrag atenţia 
asupra faptului că ambele întrebări le ridică termenul ce stă, în 
cadrul definiţiei, în partea stîngă şi că ambele capătă răspuns prin 
formula definitorie ce stă în partea dreaptă. Faptul acesta caracte¬ 
rizează concepţia esenţialistă, de care metoda ştiinţifică de definire 
diferă în mod radical. 

Putem spune că în timp ce interpretarea esenţialistă citeşte o 
definiţie „normal**, adică de la stînga la dreapta, o definiţie, aşa cum 
este folosită în mod normal în ştiinţa modernă, trebuie citită dinspre 

coadă spre cap, adică de la dreapta la stînga; pentru că ea începe c> 
formula definitorie şi cere o scurtă denumire care să i se ataşeze 
Astfel, punctul de vedere ştiinţific asupra definiţiei „Căţeluşul e u* 
cîine tînăr" ar fi că ea dă un răspuns la întrebarea „Cum vom numi 
un cîine tînăr?'' şi nu la întrebarea „Ce este căţeluşul?". (întrebările' 
de genul „Ce este viaţa?" sau „Ce este gravitaţia?" nu joacă nici un 
rol în ştiinţă.) Utilizarea ştiinţifică a definiţiilor, caracterizată prin 
abordarea lor „de la dreapta la stînga" poate fi numită interpretare 
nominalistă a lor, opusă interpretării aristotelice sau esenţialiste , 38 
în ştiinţa modernă nu intervin decît 39 definiţii nominaliste, adică 
adoptări de simboluri sau denumiri abreviate menite să permită o 
exprimare mai concisă. De unde se poate vedea imediat că defi¬ 
niţiile nu joacă un rol prea important în ştiinţă. Pentru că simbolurile 
abreviate pot, fireşte, oricînd să fie înlocuite prin expresiile mai 
lungi, formulele definitorii, pe care le înlocuiesc. în unele cazuri 
limbajul noastru ştiinţific ar deveni astfel foarte greoi, cauzînd risipă 
de timp şi de hîrtie. Niciodată însă nu s-ar pierde prin aceasta nir 
un dram de informaţie factuală. „Cunoaşterea ştiinţifică", în sensul 
în care termenul acesta poate fi adecvat utilizat, n-ar avea nimic de 
suferit dacă am elimina toate definiţiile; operaţia s-ar repercuta 
doar asupra limbajului, care nu şi-ar pierde precizia 40 , ci doar 
concizia. (Nu vreau nicidecum să spun prin aceasta că în ştiinţă 
n-ar putea să se ivească o presantă nevoie practică de a introduce 
definiţii, în scopuri de abreviere.) între acest punct de vedere asupra 
rolului jucat de definiţii şi punctul de vedere aristotelic, contrastul 
e cum nu se poate mai profund. Pentru că definiţiile esenţiale ale 
lui Aristotel sînt principii din care ar urma să fie derivată întreaga 
noastră cunoaştere; aşadar, în ele este cuprinsă toată cunoaşterea 
noastră; şi ele servesc pentru a substitui unei formule scurte una 
lungă. Dimpotrivă, definiţiile ştiinţifice sau nominaliste nu cuprind 
nici un fel de cunoaştere, nici măcar „opinie"; ele nu fac altceva 
decît să introducă noi denumiri arbitrare ce prezintă avantajul 
conciziei; ele fac posibilă o exprimare mai economică. 

în practică, aceste denumiri sînt de cea mai mare utilitate. Pentri 
a ne da seama de acest lucru, e de-ajuns să ne gîndim la imensele 
dificultăţi ce ar apărea dacă un bacteriolog, ori de cîte ori ar vorbi 
despre o anumită specie de bacterii, ar fi nevoit să repete întreaga 
ei descriere (inclusiv procedeele de colorare etc., cu ajutorul cărora 
ea este deosebită de alte specii asemănătoare). Iar printr-o consi- 

deraţie similară putem înţelege şi de ce se uită atît de frecvent, chiar 
şi de către oamenii de ştiinţă, faptul că definiţiile ştiinţifice trebuie 
citite ..de la dreapta la stînga“, după cum am explicat ceva mai sus. 
Explicaţia ţine de faptul că majoritatea oamenilor, cînd studiază 
pentru prima dată o ştiinţă, să zicem bacteriologia. trebuie să se 
preocupe să afle semnificaţiile tuturor acestor noi termeni tehnici pc 
care îi întîlnesc. Aşa se face că realmente ci învaţîi definiţia „de la 
stingă la dreapta", substituind, ca şi cum ar fi vorba de o definiţie 
esenţial istă. o expresie foarte lungă uneia foarte scurte. Dar aceasta 
nu este dccît un accident psihologic, iar un profesor sau autor de 
manuale poate să procedeze cu totul altfel: el poale să introducă un 
termen tehnic după ce s-a ivit nevoia unui astfel de termen. 41 

Pînă aici am încercat să arăt că utilizarea ştiinţifică sau nomi¬ 
nalistă a definiţiilor este total diferită de metoda escnţialistă a 
definiţiilor propusă de Aristotel. Se poate face însă mai mult: se 
poate arăta că viziunea escnţialistă asupra definiţiilor este pur şi 
simplu de nesusţinut. Spre a nu lungi peste măsură această digre¬ 
siune 42 , mă voi limita la critica a numai două doctrine csenţialiste: 
două doctrine importante pentru faptul că unele şcoli moderne 
influente se bazează încă pe ele. Una este doctrina ezoterică a 
intuiţiei intelectuale, iar cealaltă, doctrina extrem de populară după 
care. dacă vrem să fim precişi, „trebuie să ne definim termenii". 

Aristotel socotea, urmîndu-l într-aceasta pe Platon. că noi pose¬ 
dăm o facultate, intuiţia intelectuală, cu ajutorul căreia putem 
vizualiza esenţe şi putem descoperi care este definiţia corectă. Mulţi 
esenţialişti moderni au preluat această doctrină. Alţi filozofi, 
urmîndu-l pe Kant. susţin că nu posedăm o asemenea facultate. 
Opinia mea este că putem admite, fără ezitare că posedăm ceva ce 
ar putea fi descris drept „intuiţie intelectuală"; sau. mai precis, că 
unele din experienţele noastre intelectuale pot fi descrise în acest 
fel. Despre orice persoană care „înţelege" o idee, sau un punct de 
vedere, sau o metodă aritmetică, spre exemplu înmulţirea. în sensul 
că „s-a familiarizat cu ea", se poate spune că a înţeles în mod intuitiv 
lucrul respectiv. Or. există nenumărate experienţe intelectuale de 
acest fel. Pe de altă parte însă aş vrea să subliniez că aceste 
experienţe, oricît de importante ar putea fi pentru străduinţele 
noastre ştiinţifice, nu pot servi niciodată la stabilirea adevărului unei 
idei sau teorii, oricît de puternic ar putea simţi cineva, intuitiv, că 
aceasta trebuie să fie adevărată sau că este „evidentă prin ea însăşi" 43 . 

Asemenea intuiţii nu pot servi nici măcar ca argument, deşi ne pot 
încuraja sâ căutăm argumente. Pentru că altcineva poate să aibă o 
intuiţie la fel de irezistibilă că aceeaşi teorie este falsă. Drumul 
ştiinţei este pavat cu teorii abandonate despre care anterior se 
socotise că sînt evidente prin ele însele; Francis Bacon. de exemplu, 
îi persifla pe cei ce negau adevărul evident că soarele şi aştrii se 
rotesc în jurul Pămîntului. aflat, evident. în repaus. Fără îndoială că 
intuiţia joacă un mare rol în viaţa unui om de ştiinţă. întocmai ca şi 
în viaţa unui poet. Ea îl conduce la descoperiri. Dar ca poale la fel 
de bine să-l conducă şi la eşecuri. Oricum, ca rămînc totdeauna, ca 
să spunem aşa. o chestiune a sa personală. Ştiinţa nu întreabă cum 
a ajuns un cercetător la ideile sale. ea este interesată doar de argu¬ 
mente pe care oricine le poate testa. Marele matematician Gauss a 
descris odată cît se poate de bine această situaţie prin exclamaţia: 
..Am ajuns la un rezultat: dar încă nu ştiu cum se ajunge la el." 
Toate acestea se aplică, fireşte, doctrinei aristotelice privind intuirea 
intelectuală a aşa-numitelor esenţe 44 , doctrină propagată mai tîrziu 
de Hegel. iar în zilele noastre de E. Husserl şi de numeroşii săi 
elevi. Din cele spuse se vede că ..intuirea intelectuală a esenţelor", 
sau ..fenomenologia pură", cum o numeşte Husserl. nu este nici 
metoda ştiinţei, nici a filozofici. (Mult disputata chestiune dacă este 
vorba de o invenţie nouă, după cum cred fenomenologii puri. ori 
numai de o versiune a cartezianismului sau a hegelianismului, poate 
fi decisă foarte simplu: este vorba de o versiune a aristotelismului.) 

Cea dc-a doua doctrină pe care vreau s-o spun criticii prezintă 
legături şi mai importante cu concepţiile moderne; şi ea priveşte în 
mod special problema verbalismului. Începînd de la Aristotcl. este 
ştiut de mai toată lumea că nu putem demonstra toate enunţurile, că 
o asemenea încercare este sortită eşecului pentru că n-ar genera 
decît o regresiune la infinit a demonstraţiilor. Numai că nici Aris- 
totcl 45 . nici. după cît ,c parc. mulţi dintre autorii moderni nu par a-şi 
da seama că tentativa analoagă de a defini semnificaţia tuturor 
termenilor noştri generează inevitabil, în acelaşi fel. o regresiune la 
infinit a definiţiilor. Următorul pasaj din cartea lui Crossman Plalo 
To-Day este caracteristic pentru un punct de vedere împărtăşit în 
mod implicit de mulţi filozofi contemporani de renume, spre 

exemplu de Wittgcnstcin 46 : . dacă nu cunoaştem cu precizie 

semnificaţiile cuvintelor pe care le folosim, nu putem discuta nimic 
cu folos. Majoritatea raţionamentelor zadarnice cu care ne irosim 

timpul se datoresc în mare parte faptului că fiecare dintre noi 
asociază propriile lui semnificaţii vagi cuvintelor pe care le folosim 
şi îşi închipuie că oponenţii săi le folosesc cu aceleaşi sensuri. Dacă 
ne-am defini de la început termenii, am putea purta discuţii mult mai 
profitabile. E de-ajuns să parcurgem publicaţiile cotidiene pentru a 
observa că propaganda (corespondentul modern al retoricii) îşi 
datoreşte succesul în bună parte confuziilor de care suferă semni¬ 
ficaţia termenilor. Dacă politicienii ar fi obligaţi prin lege să defi¬ 
nească fiecare din termenii pe care vor să-i folosească, ei ar pierde 
mult din priza pe care o au la public, cuvîntările lor ar fi mai scurte, 
iar multe dintre dezacordurile ce există între ei s-ar observa că sînt 
pur verbale." Acest pasaj este foarte caracteristic pentru una din 
prejudecăţile pe care le datorăm lui Aristotel — prejudecata că 
limbajul poate fi făcut mai precis prin folosirea definiţiilor. Să 
examinăm dacă lucrul acesta poate fi realmente înfăptuit. 

Mai întîi, putem observa clar că dacă „politicienii" (sau indi¬ 
ferent cine), „ar fi obligaţi prin lege să definească fiecare din 
termenii pe care vor să-i folosească", discursurile lor nu ar deveni 
mai scurte, ci infinit de lungi. Pentru că o definiţie nu poate să 
statornicească semnificaţia unui termen, întocmai cum o derivare 
logică 47 nu poate să statornicească adevărul unui enunţ; ambele nu 
pot decît să deplaseze problema înapoi. Derivarea deplasează 
problema adevărului înapoi la premise, iar definiţia deplasează 
problema semnificaţiei înapoi la termenii definitorii (adică la 
termenii ce intră în alcătuirea formulei definitorii). Aceştia însă, din 
multiple motive 48 , vor fi probabil la fel de vagi şi de generatori de 
confuzie ca şi termenii de la care am pornit; şi, în orice caz, vom fi 
în situaţia de a trebui să-i definim şi pe ei, la rîndul lor; ceea ce ne 
duce la alţi termeni, ce se cer şi ei definiţi. Şi aşa mai departe, la 
infinit. După cum se vede, cerinţa de a defini toţi termenii de care 
ne servim este la fel de nelalocul ei ca şi cerinţa de a demonstra 
toate enunţurile pe care le facem. 

Critica aceasta ar putea să pară, la prima vedere, tendenţioasă. 
Anume, s-ar putea obiecta că ceea ce au în vedere cei care cer 
definiţii este eliminarea ambiguităţilor de care suferă atît de des 
termeni ca 49 „democraţie", „libertate", „datorie", „religie" etc.; că 
este, desigur, imposibil să definim toţi termenii de care ne servim, 
dar că e posibil să definim unii din termenii aceştia mai periculoşi 
şi să ne mulţumim cu atît; că termenii definitori trebuie pur şi 

simplu acceptaţi, şi că deci, după un pas sau doi. trebuie să ne 
oprim, pentru a evita o regresiune la infinit. Această apărare însă nu 
stă în picioare. E drept că termenii menţionaţi sînt frecvent folosiţi 
în mod abuziv. Ceea ce neg eu este că încercarea de a-i defini ar 
putea ameliora situaţia. Cred că, dimpotrivă, n-ar face decît s-o 
înrăutăţească. E clar că prin definirea, fie şi o singură dată. a terme¬ 
nilor pe care-i folosesc, lăsînd nedefiniţi termenii definitorii, politi¬ 
cienii nu vor dobîndi posibilitatea de a-şi scurta discursurile; pentru 
că a da o definiţie esenţialistă, adică una care „defineşte termenii" de 
care ne servim (spre deosebire de o definiţie nominalistă, care 
introduce noi termeni tehnici) înseamnă, după cum am văzut, a sub¬ 
stitui o expresie lungă uneia scurte. în plus, încercarea de a defini 
termenii n-ar face decît să sporească vaguitatea şi confuzia. Căci dat 
fiind că nu putem pretinde ca toţi termenii definitori să fie. la rîndul 
lor, definiţi, un politician sau un filozof isteţ ar putea satisface uşor 
cerinţa de a da definiţii. Spre exemplu, dacă ar fi întrebat ce înţelege 
prin „democraţie", el ar putea spune „domnia voinţei generale" sau 
„domnia spiritului poporului"; şi pentru că acum a dat o definiţie şi 
prin aceasta a satisfăcut cele mai înalte standarde de precizie, nimeni 
nu va mai cuteza să-l critice. Şi într-adevăr, cum ar putea fi criticat, 
de vreme ce cerinţa de a defini, la rîndul lor. cuvintele „domnie", 
„popor", „voinţă" sau „spirit" ne aduce pe calea regresiunii la infinit? 
Aşa că oricine ar ezita să formuleze o atare cerinţă. Dacă însă, cu 
toate acestea, o asemenea cerinţă ar fi formulată, ea ar putea fi 
satisfăcută cu aceeaşi uşurinţă. Pe de altă parte, o dispută privitoare 
la corectitudinea sau la adevărul definiţiei n-ar putea duce decît la 
o controversă sterilă privitoare la cuvinte. 

Aşadar, punctul de vedere esenţialist asupra definiţiei nu rezistă 
criticii, chiar şi dacă nu încearcă, pe urmele lui Aristotcl, să stabi¬ 
lească „principiile" cunoaşterii noastre, mulţumindu-se să ne impună 
cerinţa, aparent mai modestă, de a „defini semnificaţia termenilor 
de care ne servim". 

Cerinţa de a vorbi clar şi fără ambiguitate este însă, fără doar şi 
poate, foarte importantă şi trebuie satisfăcută. Este capabil punctul 
de vedere nominalist să o satisfacă? Şi poate oare nominalismul să 
evite regresiunea la infinit? 

Poate! Poziţia nominalistă nu întîmpină nici o dificultate ce ar 
corespunde regresiunii la infinit. Aşa după cum am văzut, ştiinţa 
nu utilizează definiţii pentru a determina semnificaţia termenilor 

săi. ci doar pentru a introduce comode denumiri prescurtate. Şi ea 
nu depinde de definiţii: toate definiţiile pot fi omise fără ca 
informaţia transmisă să aibă ceva de suferit. De aici urmează că în 
ştiinţă toţi termenii de cure este realmente nevoie trebuie să fie 
termeni nedefiniţi. Aşa stînd lucrurile, cum procedează ştiinţele 
pentru a fi sigure de semnificaţiile termenilor lor? La această 
întrebare au fost sugerate variate răspunsuri 50 , dar nu cred că 
vreunul din ele este satisfăcător. Situaţia pare a fi următoarea. Aris- 
totclismul şi filozofiile înrudite cu el ne-au vorbii atîta timp despre 
importanţa dobîndirii unei cunoaşteri precise a semnificaţiei terme¬ 
nilor pe care-i folosim. îneît toţi înclinăm să credem că aşa stau 
lucrurile. Şi continuăm să rămîncm ataşaţi acestui crez în pofida 
faptului incontestabil că filozofia, care timp de două milenii s-a 
arătat mereu preocupată de semnificaţia termenilor ci. nu numai că 
este plină de verbalism, ci a rămas în acelaşi timp îngrozitor de 
vagă şi de ambiguă, în timp ce o ştiinţă cum este fizica, care nu se 
arată mai deloc preocupată de termeni şi de semnificaţiile lor. fiind 
mereu concentrată asupra faptelor, a dobîndit o mare precizie. 
Trebuie, desigur, să considerăm aceasta drept un indiciu al faptului 
că. din pricina influenţei aristotelice, importanţa semnificaţiei 
termenilor a fost enorm exagerată. Dar că situaţia semnalată ne 
indică mai mult de atît. Pentru că această concentrare asupra 
problemei semnificaţiei nu numai că n-a dus la întronarea preciziei, 
dar este ea însăşi principala sursă a vaguităţii, ambiguităţii şi 
confuziei. 

în ştiinţă avem grijă ca enunţurile pe care le facem să nu depindă 
niciodată de semnificaţia termenilor folosiţi. Chiar şi atunci cînd se 
dau definiţii pentru termeni, nu încercăm niciodată să derivăm din 
definiţie vreo informaţie sau să sprijinim pe ea vreo argumentare. 
Iată de ce în ştiinţă termenii nu ne dau multă bătaie de cap. Aici ci 
nu sînt supraîmpovăraţi. Încercăm să le ataşăm cît mai puţină 
greutate cu putinţă. Nu luăm prea în serios „semnificaţia - * lor. 
Sîntem totdeauna conştienţi că termenii pe care-i folosim sînt un 
pic vagi (pen'iu că am învăţat să-i folosim numai în aplicaţii 
oractice), iar precizia o dobîndim nu prin reducerea penumbrei lor 
de vag. ci mai curînd menţinîndu-ne în această penumbră şi 
formulînd cu grijă propoziţiile în aşa fel. îneît posibilele nuanţe de 
semnificaţie ale termenilor noştri să nu conteze. Acesta e modul în 
care evităm certurile referitoare la cuvinte. 

Concepţia după care precizia ştiinţei şi a limbajului ştiinţific 
depind de precizia termenilor folosiţi este, de bună seamă, foarte 
plauzibilă, dar. cu toate acestea, ea este. cred, o simplă prejudecată. 
Precizia unui limbaj depinde mai degrabă tocmai de faptul că acesta 
arc grijă să nu-şi împovăreze termenii cu sarcina de a fi prccişi. 
Termeni ca „dună de nisip" sau „vînt“ sînt cu siguranţă foarte vagi. 
(Cîţi centimetri trebuie să aibă înălţimea unei moviliţe de nisip 
pentru a putea fi numită „dună"? Cu ce viteză trebuie să se mişte 
acrul pentru a se putea vorbi de „vînt"?) Cu toate acestea, pentru 
multe din scopurile urmărite de geolog, aceşti termeni sînt îndeajuns 
de prccişi: iar pentru alte scopuri, cînd este într-adevăr nevoie de un 
mai mare grad dc diferenţiere, putem oricînd să spunem „dună avînd 
înălţimea între un metru şi jumătate şi zece metri" sau „vînt avînd 
viteza între 30 şi 50 km pe oră". Situaţia e analoagă şi în ştiinţele 
mai exacte. In măsurătorile fizice, bunăoară, avem totdeauna grijă 
să specificăm marja de eroare posibilă: iar precizia nu constă în 
încercarea de a reduce această marjă la zero. sau în a pretinde că ca 
nu există, ci constă în recunoaşterea ci explicită. 

Chiar şi atunci cînd un termen ajunge să creeze dificultăţi, cum 
s-a întîmplat bunăoară cu termenul ..simultaneitate" în fizică, cauza 
n-a fost imprecizia sau ambiguitatea semnificaţiei, ci o anumită 
teorie intuitivă care ne-a făcut să împovărăm termenul cu prea multă 
semnificaţie, sau cu o semnificaţie prea „precisă", şi nu cu prea 
puţină. Ceea ce a descoperit Einstcin analizînd simultaneitatea a 
lost că fizicienii, vorbind despre evenimente simultane, făceau o 
supoziţie falsă, care ar fi fost inatacabilă dacă ar fi existat semnale 
cu viteză infinită. Greşeala fizicienilor nu era dc a nu fi asociat 
termenului nici o semnificaţie, şi nici nu ţinea de vreo ambiguitate 
au imprecizie a acestuia: ceea ce a descoperit Einstcin a fost că 
eliminarea unei supoziţii teoretice, supoziţie rămasă pînă atunci 
neobservată din pricina evidenţei sale intuitive, putea să înlăture o 
dificultate ce se ivise în ştiinţă. Prin urmare, ceea ce l-a preocupat 
dc fapt nu a fost o problemă privind semnificaţia unui termen, ci una 
privind adevărul unei teorii. Este foarte puţin probabil că s-ar fi 
realizat prea mult dacă cineva, pe lîngă abordarea unei probleme 
li/ice determinate, s-ar fi apucat să amelioreze conceptul dc simul¬ 
taneitate analizînd „semnificaţia esenţială a acestuia", sau chiar 
analizînd ce „înţeleg realmente" fizicienii atunci cînd vorbesc dc 
simultaneitate. 

Cred că putem învăţa din acest exemplu că nu trebuie să 
încercăm să traversăm punţile înainte de a fi ajuns la ele. Şi mai cred 
că preocuparea pentru chestiuni referitoare la semnificaţia terme¬ 
nilor, chestiuni cum ar fi vaguitatea sau ambiguitatea lor, nu poate 
fi nicidecum justificată invocînd exemplul lui Einstein. O asemenea 
preocupare izvorăşte mai degrabă din ideea că multe depind de 
semnificaţia termenilor pe care-i folosim şi că noi operăm cu această 
semnificaţie; ceea ce nu poate duce decît la verbalism şi scolastică. 
Din acest punct de vedere, putem critica o doctrină de felul celei a 
lui Wiltgenstein 51 , care susţine că în timp ce ştiinţa investighează 
chestiuni de fapt, sarcina filozofiei ar fi să clarifice semnificaţia ter¬ 
menilor, purjînd prin aceasta limbajul nostru şi eliniinînd capcanele 
lingvistice. Pentru vederile acestei şcoli este caracteristic că nu duc 
la un lanţ de argumente ce s-ar preta la o critică raţională; ceea ce 
înseamnă că analizele subtile datorate acestei şcoli 52 se adresează 
exclusiv unui îngust cerc ezoteric de iniţiaţi. Acesta pare a sugera 
că orice preocupare pentru semnificaţie tinde să ducă la rezultatul 
care e atît de tipic pentru aristotelism: la scolastică şi misticism. 

Să încercăm să lămurim pe scurt cum au apărut aceste două 
rezultate tipice ale aristotclismului, Aristotel susţine că demonstraţia 
şi definiţia sînt cele două metode fundamentale de obţinere a 
cunoaşterii. în ceea ce priveşte, mai întîi, doctrina demonstraţiei, 
nu se poate nega că ea a dus la nenumărate încercări de a demonstra 
mai mult decît poate fi demonstrat; filozofia medievală este plină 
de acest gen de scolastică şi tendinţa s-a perpetuat, pe Continent, 
pînă la Kant. Critica adusă de Kant tuturor încercărilor de a demon¬ 
stra existenţa lui Dumnezeu a provocat reacţia romantică a lui 
Fichte, Schelling şi Hegel. Noua tendinţă a constat în a renunţa la 
demonstraţii, iar o dată cu ele şi la orice fel de argumentare 
raţională. O dată cu romanticii, ajunge la modă un nou gen de 
dogmatism, atît în filozofie cît şi în ştiinţele sociale. El ne pune în 
faţă sentinţele sale, urmînd ca noi să Ie acceptăm sau să Ie refuzăm 
fără discuţie. Această perioadă romantică de filozofie oraculară, 
numită de Schopenhauer „epoca imposturii 41 , este descrisă de acesta 
în următorii termeni 53 : „Aici dispare cu totul trăsătura onestităţii, 
acea disponibilitate de a întreprinde o cercetare împreună cu citi¬ 
torul, disponibilitate de care sînt pătrunse scrierile tuturor filozofilor 
anteriori. Fiecare pagină stă mărturie că aceşti aşa-numiţi filozofi nu 
încearcă să-l înveţe ceva pe cititor, ci să-l vrăjească. 44 

La un rezultat similar a condus şi doctrina aristotelică a 
definiţiei. Ea a generat mai întîi o doză considerabilă de pedanterie. 
Mai tîrziu însă filozofii au început să simtă că în privinţa definiţiilor 
nu este loc pentru dispute. în felul acesta, esenţialismul nu numai 
că a încurajat verbalismul, ci a dus şi la deziluzii în ceea ce priveşte 
raţionamentul, adică raţiunea. Scolastică, misticism şi dezolare în 
privinţa raţiunii — iată cele trei rezultate inevitabile ale esenţialis- 
mului Iui Platon şi Aristotel. Iar revolta făţişă a lui Platon împotriva 
libertăţii devine, cu Aristotel, o revoltă ascunsă împotriva raţiunii. 

Cum ştim de la Aristotel însuşi, esenţialismul şi teoria definiţiei, 
atunci cînd au fost avansate pentru prima dată, au întîmpinat o 
puternică opoziţie, mai ales din partea lui Antistene, elev al lui 
Socrate, ale cărui critici par să fi fost dintre cele mai perspicace. 54 
Din păcate, această opoziţie a fost înfrîntă. Consecinţele acestei 
mfrîngeri pentru dezvoltarea intelectuală a omenirii au fost cît se 
poate de nefaste. Despre unele din ele vom discuta în capitolul 
următor. Cu aceasta închei digresiunea mea, în care am făcut o 
i litică a teoriei platonician-aristotelice a definiţiei. 


III 

Mai e oare nevoie să reamintesc faptul că expunerea pe care am 
lăcut-o aici despre Aristotel este cît se poate de fragmentară — mult 
mai fragmentară decît cea despre Platon? Scopul principal pe care 
I am urmărit în aceste expuneri a fost să relev rolul jucat de cei doi 
iii apariţia istoricismului şi în lupta împotriva societăţii deschise şi să 
■uăt influenţa lor asupra problemelor propriei noastre epoci — asupra 
npuriţiei filozofiei oraculare a lui Hegel, părintele istoricismului şi 
al totalitarismului modern. Despre evoluţiile intervenite între Aris- 
lolcl şi Hegel nu vom putea vorbi aici deloc. Căci pentru a le 
prezenta cît de cît satisfăcător, ar mai fi fost nevoie de cel puţin încă 
un volum. în cele cîteva pagini cu care închei prezentul capitol voi 
încerca, în schimb, să indic în ce fel ar putea fi interpretată această 
perioadă prin prisma conflictului dintre societatea deschisă şi cea 
închisă. 

Conflictul dintre speculaţia platonician-aristotelică şi spiritul 
Marii Generaţii, a lui Pericle, Socrate şi Democrit. poate fi urmărit 
de-a lungul epocilor. Spiritul acesta a fost păstrat, mai mult sau mai 

puţin pur. în mişcarea cinicilor care. asemenea primilor creştini, 
predicau fraternitatea între oameni, pe care o puneau în legătură cu 
o credinţă monoteistă în paternitatea Zeului. Imperiul lui Alexandru, 
ca şi cel al lui August, a fost influenţat de aceste idei încolţite pentru 
prima dată în Alena imperialistă a lui Pcricle şi mereu stimulate de 
contactul Occidentului cu Orientul. Este foarte probabil că aceste 
idei, şi poate că şi mişcarea cinică însăşi, au influenţat şi apariţia 
creştinismului. 

La începuturile lui. creştinismul, asemeni mişcării cinice, se 
opunea pedantului idealism platonizant şi intelectualismului ..căr¬ 
turarilor". al învăţaţilor (..Tu ai ţinut ascunse aceste lucruri celor 
înţelepţi şi prudenţi şi le-ai făcut cunoscute celor fără de învăţă¬ 
tură.") Nu mă îndoiesc că doctrina creştină a fost. în parte, un 
protest împotriva a ceea ce ar putea fi descris drept platonism 
ebraic în sens mai larg 55 , a adoraţiei abstracte a lui Dumnezeu şi 
a Cuvîntului său. Şi a fost cu siguranţă un protest împotriva triba- 
lismului ebraic, împotriva tabuurilor rigide şi seci ale acestuia, ca 
şi împotriva exclusivismului său tribal ce-şi afla expre ,n. de 
pildă. în doctrina poporului ales. adică într-o interpretare a divini¬ 
tăţii drept zeu al tribului. Acest accent puternic pus pe legile tribale 
şi pe unitatea tribală se vădeşte a fi caracteristic nu atît pentru o 
societate tribală primitivă, cît pentru o încercare deznădăjduită de 
a restaura şi păstra neschimbate vechile forme de viaţă tribală: iar 
în cazul poporului evreu, el pare să se fi născut ca o reacţie la 
impactul cuceririi babilonicne asupra vieţii tribale. Alături însă de 
această mişcare spre o mai marc rigiditate, găsim o altă mişcare, 
apărută, pesemne, în acelaşi timp. şi care a produs idei umanitare 
ce se asemănau cu reacţia Marii Generaţii la disoluţia tribalismului 
grec. Procesul acesta pare a se fi repetat atunci eînd independenţa 
ebraică a fost în cele din urmă nimicită de către Roma. El a dus 
la o nouă şi mai profundă sciziune între aceste două soluţii 
posibile — revenirea la trib. aşa cum acesta era reprezentat de 
ebraismul ortodox, şi umanismul noii secte a creştinilor, care i-a 
cuprins şi pe barbari (sau nc-evrci) ca şi pe sclavi. Din Faptele 
apostolilor' 6 putem vedea cît de presante au fost aceste probleme, 
problema socială ca şi cea naţională. Acelaşi lucru se desprinde şi 
din dezvoltarea poporului evreu: pentru că partea sa mai conser¬ 
vatoare a reacţionat la aceeaşi provocare printr-o altă mişcare, 
îndreptată spre fixarea şi pietrificarea formei lor tribale de viaţă şi 

spre un ataşament atît de tenace la „legile" lor. încît s-ar fi bucurat 
de aprobarea lui Platon. Practic nu încape îndoială că această 
mişcare a fost inspirată, aidoma ideilor lui Platon. de un puternic 
antagonism faţă de noul crez al societăţii deschise; în cazul de 
faţă. faţă de creştinism. 

Dar paralelismul dintre crezul Marii Generaţii. în special al lui 
Socratc. şi cel al creştinismului timpuriu merge mai în profunzime. 
Este neîndoielnic că forţa primilor creştini rezida în curajul lor 
moral; în faptul că refuzau să accepte pretenţia Romei „de a avea 
dreptul sâ-i silească pe supuşii săi să acţioneze potrivnic conştiinţei 
lor" 57 . Martirii creştini care respingeau dreptul celui puternic de a 
institui standardele de dreptate au suferit pentru aceeaşi cauză 
pentru care a murit şi Socratc. 

E clar că toate aceste lucruri s-au schimbat foarte mult după ce 
religia creştină a devenit ea însăşi puternică în Imperiul Roman. Se 
ridică întrebarea dacă această recunoaştere oficială a bisericii 
creştine (şi ulterioara ei organizare după modelul anti-biscricii 
neoplatonice a lui Iulian Apostolul 58 ) n-a fost cumva o abilă manevră 
politică a puterilor cîrmuitoarc. menită să submineze uriaşa influenţă 
morală a unei religii egalitare — a unei religii pc care ele încer¬ 
caseră zadarnic să o combată prin forţă ca şi prin acuzaţii de ateism 
şi impietate. Cu alte cuvinte, se naşte întrebarea dacă nu cumva 
Roma (îndeosebi după Iulian) a socotit necesar să aplice sfatul lui 
l’arcto ,.dc a exploata sentimentele. în loc să-şi irosească energia // 
în eforturi zadarnice de a le nimici". La această întrebare este greu 
de răspuns; în mod cert însă ea nu poate fi ocolită apclînd (aşa cum 
face Toynbce 5y ) la „simţul istoric care ne avertizează să nu 

atribuim" perioadei lui Constantin şi a urmaşilor săi. motive ce 

sint anacronic cinice", adică motive mai consonante cu propria 
noastră „atitudine occidentală modernă faţă de viaţă". Căci putem 
intîlni exprimate asemenea motive în mod deschis şi „cinic", sau 
mai precis, neruşinat. încă din secolul al V-lea a. Chr.. de către 
Critias. liderul Celor Treizeci de Tirani: iar rostiri similare se pot 
găsi frecvent în decursul istorici filozofici greceşti . nu Oricum ar sta 
lucrurile în această privinţă, nu există motive serioase de a ne îndoi 
că o dată cu persecutarea de către Justinian a nc-crcştinilor. ereticilor 
şi filozofilor (529 p. Chr.) a început epoca întunericului. Biserica a 
ăleat pe urmele totalitarismului platonician-aristotelic. evoluţie ce 
avea să culmineze cu Inchiziţia. Teoria inchiziţiei. în particular. 

poate fi caracterizată ca pur platoniciană. Ea este formulată îr 
ultimele trei cărţi ale Legilor, unde Platon arată că este de datori; 
cîrmuitorilor-păstori să-şi păzească turma cu orice preţ. păstrînc 
rigiditatea legilor şi îndeosebi a practicii şi teoriei religioase, chiar 
dacă pentru aceasta trebuie să omoare lupul, care altminteri ar putea 
fi şi un om cinstit şi onorabil a cărui conştiinţă, atinsă de boală, 
nu-i permite, din păcate, să se plece în faţa ameninţărilor celor 
puternici. 

Este una din caracteristicile reacţiilor la angoasele civilizaţiei 
din epoca noastră că autoritarismul pretins „creştin** al Evului 
Mediu a devenit, în anumite cercuri intelectualiste, una din modele 
cele mai noi ale zilei. 61 Aceasta se datoreşte, neîndoielnic, nu numai 
idealizării unui trecut într-adevăr mai „organic** şi mai „integrat**, 
ci şi unei reacţii explicabile faţă de agnosticismul modern, care a 
sporit peste măsură aceste angoase. Oamenii au crezut că Dumnezeu 
cîrmuieşte lumea. Această credinţă limita responsabilitatea lor. 
Noua credinţă, conform căreia ei înşişi sînt cei ce trebuie s-o 
cîrmuiască. a creat pentru mulţi o povară a responsabilităţii aproape 
insuportabilă. Toate acestea trebuie recunoscute ca nişte realităţi. 
Nu mă îndoiesc, totuşi, că Evul Mediu, chiar şi din punctul de 
vedere al creştinismului, n-a fost cîrmuit mai bine decît demo¬ 
craţiile noastre occidentale. Pentru că în Evanghelii putem citi că 
un „cunoscător al legii** i-a cerut întemeietorului creştinismului 
să-i dea un criteriu după care să poată deosebi între o interpretare 
adevărată a cuvintelor Sale şi una falsă. Iar El a răspuns atunci 
povestind parabola preotului şi a Levitului care, amîndoi. văzînd pe 
stradă un om rănit şi foarte năpăstuit „au trecut pe cealaltă parte a 
străzii**, pe cînd Samariteanul i-a pansat rănile şi s-a îngrijit de 
nevoile lui materiale. Această parabolă cred că trebuie să şi-o 
reamintească acei „creştini** care tînjesc nu numai după o epocă în 
care Biserica suprimase libertatea şi conştiinţa, ci şi după o epocă 
în care, sub privirile şi cu autoritatea Bisericii, o împilare de 
nedescris îi aducea pe oameni la deznădejde. In chip de comentariu 
emoţionant la suferinţa oamenilor din acele vremuri şi totodată la 
simţirea „creştinească** a medievalismului romantic atît de la modă 
astăzi, care ar vrea să reînvie acele vremuri, putem cita aici un 
pasaj din cartea lui H. Zinsser Şobolanii, păduchii şi istoria 62 , unde 
sînt evocate epidemii de manie a dansului din Evul Mediu, 
cunoscute sub numele de „dansul Sf. Ioan“, „dansul Sf. Vitus“ etc. 

(Nu vreau să-l invoc pe Zinsser ca pe o autoritate în istoria Evului 
Mediu; nici nu e nevoie, deoarece faptele despre care e vorba aici 
sînl, din cîte ştiu, incontestabile. Dar comentariile sale au sensibi¬ 
litatea aparte a samariteanului practic, a unui medic inare şi omenos.) 
„Aceste accese stranii, deşi nu s-ar putea spune că erau fără 
precedent în istorie, deveniseră un lucru obişnuit în timpul şi 
imediat după înspăimîntătoarele nenorociri aduse de Moartea 
Neagră. In cele mai multe cazuri, maniile dansului nu prezintă nici 
una din caracteristicile pe care le asociem cu bolile epidemice 
infccţioase ale sistemului nervos. Ele se asemănau mai degrabă 
unor isterii în masă, cauzate de spaimă şi de disperare, la nişte 
populaţii oprimate, înfometate şi năpăstuite într-o măsură aproape 
de neimaginat astăzi. La calamităţile unui război permanent, ale 
dezintegrării politice şi sociale, se adaugă înfricoşătorul flagel al 
unei boli mortale, misterioase şi de care n-aveau cum să se 
ferească. Omenirea stătea neajutorată, închisă ca într-o capcană 
într-o lume de spaime şi primejdii de care n-avea cum să se apere. 
Dumnezeu şi diavolul erau concepte vii pentru oamenii acelor zile. 
loviţi de nenorociri despre care ei credeau că le vin din partea unor 
forţe supranaturale. Pentru cei striviţi de năpaste nu exista altă cale 
de salvare dccît refugiul lăuntric al dereglării mintale care. în 
împrejurările de atunci, apuca pe făgaşul fanatismului religios!*' 
Zinsser continuă apoi prin a trasa anumite paralele între acele 
evenimente şi anumite reacţii din epoca noastră în care, spune el. 

steriile economice şi politice iau locul celor religioase din 
timpurile mai vechi"; iar după aceasta, rezumă caracterizarea oame¬ 
nilor ce au trăit în acele zile de autoritarism ca alcătuind „o 
populaţie terorizată şi năpăstuită, zdrobită sub presiunea unor 
privaţiuni şi pericole aproape incredibile". Este cazul să ne 
întrebăm: care atitudine este mai creştinească — una ce tînjeşte să 
se întoarcă la „armonia şi unitatea neştirbite" ale Evului Mediu, 
sau una ce doreşte să se folosească de raţiune pentru a elibera 
omenirea de molimi şi de oprimare? 

Dar cel puţin o parte a Bisericii autoritare din Evul Mediu a 
i/butit să eticheteze un asemenea umanitarism practic ca fiind 
„lumesc", caracteristic „epicurcismului" şi propriu oamenilor ce nu 
doresc „decît să se ghiftuiască întocmai ca vitele". Termenii de 
:picurcism“, „materialism" şi „empirism", adică filozofia lui 
Deinocrit, unul din gîndilorii cei mai de seamă ai Marii Generaţii, 

legi, nu este, evident, altcewt. dccît o formulare stîngace (stîngace 
pentru că se bazează pe un joc de cuvinte) a paradoxului libertăţii, 
descoperit pentru prima dată de Platon şi discutat pe scurt în cele 
de mai sus 41 ; paradox ce poate fi exprimat spunînd că libertatea 
nelimitată se transformă în opusul ei, deoarece dacă nu este ocrotită 
şi îngrădită de lege, libertatea duce inevitabil la tirania celor 
puternici asupra celor slabi. Acest paradox, reformulat vag de 
Rousseau, a fost rezolvat de Kant, care cerea ca libertatea fiecărui 
om să fie îngrădită, nu însă mai mult decît este necesar pentru a 
salvgarda un grad înalt de libertate pentru toţi. Hegel, desigur, 
cunoaşte soluţia lui Kant, dar aceasta nu-i este pe plac şi el o 
prezintă, fără a-i menţiona autorul, în următorul mod zeflemitor: 
„Astăzi... nimic nu a ajuns mai frecvent decît concepţia că fiecare 
trebuie să-şi limiteze libertatea sa în raport cu libertatea celorlalţi — 
că statul este starea aceasta de limitare reciprocă, iar legile, 
limitările înseşi. în astfel de concepţii — continuă el să critice teoria 
lui Kant — libertatea este luată numai în sensul de capriciu 
întîmplător şi de voinţă arbitrară." Cu această observaţie criptică, 
teoria egalitară a dreptăţii dezvoltată de Kant este socotită lichidată. 

Hegel însă a simţit el însuşi că mica stralegemă prin care a pus 
semnul egalităţii între libertate şi lege nu e întru totul suficientă 
pentru scopul urmărit de el; îneît uneori revine ezitant la problema 
sa iniţială, cea a constituţiei. „Cît priveşte... libertatea politică — 
spune el 42 — în sensul unei participări formale la treburile publice 
de stat a... acelor indivizi care îşi fac, altfel, din scopurile şi 
afacerile particulare ale societăţii civile destinaţia lor principală" 
(cu alte cuvinte, a cetăţenilor de rînd), „a devenit obişnuit... a numi 
«constituţie» numai acea latură a statului care priveşte această parti¬ 
cipare.... şi a considera un stat în care ea nu are loc în mod formal, 
drept un stat fără constituţie." într-adevăr, aşa a intrat în obicei. Dar 
cum se poate scăpa de acest obicei? Printr-un simplu truc verbal — 
printr-o definiţie: „Despre această concepţie se poate spune deo¬ 
camdată numai că prin constituţie trebuie să înţelegem determinarea 
drepturilor, adică a libertăţilor, în genere..Iată însă că Hegel simte 
din nou dezolanta sărăcie a raţionamentului său şi atunci, în 
disperare, plonjează într-un misticism colectivist (de factură 
rousseauistă) şi în istoricism 45 : „întrebarea: cui... îi revine puterea 
să facă o constituţie, este totuna cu întrebarea: cine trebuie să facă 
Spiritul unui popor... Cînd se desparte concepţia unei constituţii — 

explică Hegel — de aceea a spiritului, ca şi cum acesta ar exista, 
sau ar fi existat, fără a poseda o constituţie pe măsura lui, o 
asemenea opinie dovedeşte doar modul superficial în care e gîndită 
legătura 1 * (dintre Spirit şi constituţie). „Spiritul imanent şi istoria 
— iar istoria nu este de fapt decît o istorie a Spiritului — sînt cele 
ce au făcut şi fac constituţiile.** Dar acest misticism este încă prea 
vag pentru a justifica absolutismul. Trebuie vorbit mai precis, ceea 
ce Hegel se şi grăbeşte să facă: „Totalitatea vie — scrie el — 
conservarea, adică creaţia necontenită a statului în genere, şi a 
alcătuirii lui, constituie guvemămîntul... în guvernare ca totalitate 
organică găsim... voinţa statului ţinînd laolaltă şi decizînd totul, 
vîrful cel mai înalt al acestuia, şi unitatea care pătrunde totul — 
puterea de guvernămînt a principelui. în forma desăvîrşită a statului, 
în care toate momentele... şi-au dobîndit existenţa lor liberă, ... 
voinţa chemată să decidă... este... voinţa unui singur individ (şi 
nu a unei majorităţi. în cazul căreia unitatea voinţei chemată să 
decidă nu are o existenţă reală);este monarhia. Constituţia monar¬ 
hică este, deci, constituţia raţiunii evoluate; iar toate celelalte 
constituţii aparţin unor grade inferioare de dezvoltare şi autorea- 
lizare a raţiunii.“ Iar ca să fie mai precis, Hegel explică într-un pasaj 
paralel din Filozofia dreptului — textele citate pînă acum sînt luate 

toate din Enciclopedia lui — că „decizia ultimă.ca determinare 

din sine absolută , constituie principiul distinctiv al puterii monar- 
hice“ şi că „momentul acesta al deciziei absolute în întreg... (este) 
un individ, monarhul**. 

lată-ne ajunşi Ia ţintă. Cum poate fi cineva atît de nătîng îneît 
să revendice o „constituţie** pentru o ţară ce a fost blagoslovită cu 
o monarhie absolută, care este oricum cea mai de soi dintre toate 
constituţiile? Cei ce formulează asemenea revendicări nu ştiu, de 
bună seamă, ce fac şi despre ce vorbesc, întocmai cum cei care 
revendică libertatea sînt prea orbi pentru a vedea că în monarhia 
absolută prusacă „fiecare element în parte a ajuns la existenţa sa 
liberă**. Cu alte cuvinte, avem aici demonstraţia dialectică absolută 
făcută de Hegel că Prusia este „piscul cel mai înalt** şi bastionul 
însuşi al libertăţii, iar constituţia ei absolutistă este ţelul spre care 
se îndreaptă omenirea; că guvernul ei păstrează şi întreţine, aşa- 
zicînd, spiritul cel mai pur al libertăţii, în formă „concentrată" (şi 
nu, cum ar spune unii, concentraţionară). 

Filozofia lui Platon, care odinioară s-a voit a fi stăpînă în stat, 
devine, o dată cu Hegel, lacheul cel mai servil al statului. 

Democrit, „preferau să descopere o singură lege cauzală decît să 
primească regatul Persiei". Faima lui Hegel au clădit-o cei ce 
preferă o iniţiere rapidă în secretele mai adînci ale acestei lumi labo¬ 
rioasei familiarizări cu procedurile anevoioase ale unei ştiinţe care. 
de altfel, nu putea decît să-i dezamăgească prin incapacitatea sa de 
a dezvălui toate misterele. Căci ei aveau să descopere curînd că 
nimic nu putea fi aplicat cu o asemenea uşurinţă la absolut orice 
problemă, şi în acelaşi timp cu o atît de impresionantă (deşi doar 
aparentă) dificultate, cu un succes atît de rapid şi sigur, dar totodată 
impunător, nimic nu putea fi utilizat atît de ieftin, cu atît de sumară 
ucenicie şi cu atît de puţine cunoştinţe. în fine că nimic nu făcea 
impresie ştiinţifică atît de spectaculoasă ca dialectica hegeliană, 
această iscusită metodă pusă în locul „sterilei logici formale". 
Succesul lui Hegel a marcat începutul „epocii imposturii" (cum a 
calificat Schopcnhauer 3 perioada Idealismului german) şi al „epocii 
iresponsabilităţii" (cum a caracterizat K. Heidcn epoca totalitaris¬ 
mului modern); iresponsabilitate mai întîi intelectuală, iar mai apoi. 
ca urmare a acesteia, şi iresponsabilitate morală: începutul unei epoci 
stăpînite de magia cuvintelor pompoase şi de puterea jargonului. 

Pentru a-1 preveni din capul locului pe cititor să nu ia prea în 
serios vorbăria bombastică şi mistificatoare a lui Hegel. voi cita 
cîleva din lucrurile uluitoare descoperite de el cu privire la sunet 
şi îndeosebi cu privire la relaţiile dintre sunet şi căldură. M-am 
căznit mult să traduc cît mai fidel cu putinţă această bolboroseală 
din Filozofia naturii 4 a lui Hegel: el scrie: ..§ 302. Sunetul este 
alternarea dispersiunii specifice particulelor materiale cu negarea 
acesteia: — idealitate numai abstract;!, sau, ca să spunem astfel, 
numai idealitate ideală a acestui specific. Alternarea aceasta însă 
este ea însăşi în mod nemijlocit negaţia subzistenţei materiale 
specifice; negaţia aceasta este deci idealitatea reală a greutăţii 
specifice şi a coeziunii — căldura. încălzirea corpurilor sonore, ca 
şi a celor lovite, tot aşa a celor frecate unul de altul constituie feno¬ 
menul căldurii, care se naşte, potrivit conceptului, o dată cu 
sunetul." Mai sînt oameni care cred încă în sinceritatea lui Hegel. 
sau care se întreabă încă dacă nu cumva secretul său îl constituie 
profunzimea, plinătatea gîndului, şi nu găunoşenia. I-aş ruga pe 
aceştia să recitească atent ultima frază — singura inteligibilă — din 
pasajul reprodus, fiindcă în ea Hegel se dă de gol. Pentru că, 
evident, această frază nu înseamnă altceva decît: „încălzirea corpu- 

rilor sonore... este căldură... şi deopotrivă sunet." Se pune între¬ 
barea dacă Hegel s-a autoamăgit, hipnotizat de propriul său jargon 
dătător de inspiraţie, sau şi-a propus cu neruşinare să amăgească şi 
să farmece pe alţii. Eu sînt convins că răspunsul corect este acesta 
din urmă, mai ales dacă avem în vedere ceea ce spunea într-una din 
scrisorile sale. în această scrisoare, datată la cîteva luni înainte de 
a-şi fi publicat Filozofia naturii, Hegel se referă la o altă Filozofie a 
nahirii, scrisă de fostul său prieten Schelling... „Am avut prea mult 
de-a face ... cu matematica ... calculul diferenţial, chimia — se 
laudă Hegel în această scrisoare (totul nefiind de fapt dccît o misti¬ 
ficare) — ca să mă las vrăjit de vorbăria din Filozofia naturii, de 
această filozofare lipsită de cunoaşterea faptelor ... şi care tratează 
drept idei simple plăsmuiri, şi acelea imbecile .“ Iată o caracterizare 
foarte pertinentă a metodei lui Schelling, adică a acelui mod neru¬ 
şinat de mistificare pe care Hegel însuşi l-a preluat, sau mai degrabă 
agravat, de îndată ce şi-a dat seama că, la un auditoriu potrivit, 
avea să însemne succes. 

Cu toate acestea însă pare improbabil că Hegel ar fi devenit 
vreodată cea mai influentă figură din filozofia germană dacă n-ar fi 
avut în spate autoritatea statului prusac. în fapt, el a devenit primul 
filozof oficial al prusacismului, numit la catedră în perioada 
„restauraţiei" feudale de după războaiele napoleoniene. Mai tîrziu, 
statul i-a sprijinit pe elevii săi (Germania a avut, şi arc şi acum, 
numai universităţi controlate de stat), care, la rîndul lor, s-au spri¬ 
jinit între ei. Şi cu toate că în mod oficial majoritatea lor a renunţat 
la hegelianism, filozofii hegelianizanţi au dominat de atunci tot 
timpul învăţămîntul filozofic iar astfel, indirect, şi pe cel secundar 
din Germania. (Dintre universităţile în limba germană, cele din 
romano-catolica Austrie au rămas în bună parte neatinse, ca nişte 
insule într-o inundaţie.) După ce a înregistrat un succes atît de 
formidabil pe continent, hegelianismul n-avea practic cum să nu 
obţină sprijin în Marca Britanie din partea celor care, gîndindu-se 
că o mişcare atît de puternică trebuie, pînă la urmă, să aibă ceva de 
oferit, au început să caute ceea ce Stirling numea Secretul lui Hegel.' 
Ei au fost, fireşte, atraşi de „elevatul" idealism hegelian şi de 
pretenţiile acestuia că oferă o morală „elevată", şi trebuie că erau 
şi puţin speriaţi să nu fie taxaţi drept imorali de către corul discipo¬ 
lilor: pentru că pînă şi nişte hegelieni mai modeşti susţineau 5 că 
doctrinele lor sînt „achiziţii ce trebuie... mereu recucerite în faţa 

şi accidentul, forma şi conţinutul, subiectul şi obiectul, fiinţa şi 
devenirea, totul şi nimicul, schimbarea şi repausul, actualitatea şi 
potenţialitatea, realitatea şi aparenţa, materia şi spiritul, toate aceste 
fantome din trecut par să bîntuie creierul Marelui Dictator în timp 
ce el îşi execută dansul cu balonul său, cu umflatele şi fictivele sale 
probleme privitoare la Dumnezeu şi Lume. Prin această demenţă 
transpare însă o metodă, şi încă una prusacă. Pentru că în spatele 
aparentei confuzii se lasă întrezărite interesele monarhiei absolute 
a lui Friedrich Wilhelm. Filozofia identităţii serveşte la justificarea 
ordinii existente. Concluzia ei principală este un pozitivism etic şi 
juridic, doctrina că ceea ce este, este bun, deoarece nu putem avea 
alte standarde decît pe cele existente; doctrina ce identiHcă dreptul 
cu puterea. 

Cum este eşafodată această doctrină? Pur şi simplu, printr-un 
şir de echivocaţii. Platon, ale cărui Forme sau Idei sînt, după cum 
am văzut, total diferite de „ideile din intelect* 4 , spunea că numai 
Ideile sînt reale, iar lucrurile pieritoare sînt lipsite de realitate. Hcgel 
preia din această doctrină ecuaţia Ideal -Real. Kant a vorbit. în 
dialectica sa. despre „Ideile raţiunii pure**, folosind termenul Jdee“ 
în sensul „ideilor din intelect**. De aci Hcgel preia doctrina că 
Ideile sînt ceva mental, sau spiritual, sau raţional, ceea ce se poate 
exprima prin ecuaţia Idee = Răpune. Combinate, aceste două 
ecuaţii, sau mai curînd echivocaţii, ne dau Real= Răpune, ceea ce-i 
permite lui Hegel să susţină că tot ce este rezonabil este cu nece¬ 
sitate real, iar tot ce e real este cu necesitate rezonabil, în fine că 
dezvoltarea realităţii este aceeaşi cu cea a raţiunii. Şi cum în sfera 
existenţei nu pot fi standarde mai înalte decît standardele celei mai 
recente dezvoltări a Raţiunii şi a Ideii, tot ce este acum real sau 
actual există cu necesitate şi trebuie să fie deopotrivă rezonabil şi 
bun. 35 (Deosebit de bun este, după cum vom vedea, statul prusac 
aşa cum se prezintă în realitate.) 

Aceasta este filozofia identităţii. Pe lîngă pozitivismul etic, din 
ea răsare, ca un produs secundar (cum ar spune Schopenhauer), şi 
o teorie a adevărului. E vorba de o teorie extrem de convenabilă. 
Am văzut deja că tot ce e rezonabil este real. Aceasta înseamnă, 
fireşte, că tot ce este rezonabil se conformează în mod necesar 
realităţii şi deci este cu necesitate adevărat. Adevărul se dezvoltă în 
acelaşi mod cu raţiunea, şi tot ce e pe placul raţiunii în cel mai 
recent stadiu al ei de dezvoltare este de asemenea cu necesitate 

adevărat pentru acel stadiu. Cu alte cuvinte, tot ce pare cert celor a 
căror raţiune este în pas cu vremea este cu necesitate adevărat. 
Evidenţa este totuna cu adevărul. Dacă eşti în pas cu vremea, nu-i 
nevoie decît să crezi într-o doctrină; aceasta o face, prin definiţie, 
adevărată. In felul acesta, opoziţia dintre ceea ce Hegel numeşte 
„Subiectiv 1 *, adică opinie, şi „Obiectiv* 1 , adică adevăr, este transfor¬ 
mată în identitate; iar această unitate a contrariilor explică şi cunoaş¬ 
terea ştiinţifică. „Ideea este unitatea dintre subiectiv şi obiectiv... 
Ştiinţa presupune că separaţia dintre ea însăşi şi adevăr este deja 
suprimată.** 36 

Atît despre filozofia hegeliană a identităţii, cel de-al doilea pilon 
al înţelepciunii pe care este edificat istoricismul lui Hegel O dată 
cu aceasta încheiem travaliul oarecum obositor de analiză a doctri¬ 
nelor sale mai abstracte. In restul capitolului de faţă ne vom rezuma 
la urmărirea aplicaţiilor politice pe care le dă Hegel acestor teorii 
abstracte. Iar aceste aplicaţii practice ne vor arăta mai clar scopul 
apologetic al tuturor ostenelilor sale. Afirm că dialectica lui Hegel 
este menită, în foarte mare măsură, pervertirii ideilor de la 1789. 
I legel era pe deplin conştient de faptul că metoda dialectică poate 
li folosită pentru transformarea unei idei în contrariul ei. „Dialectica 

scrie el 37 — nu este un lucru nou în filozofie... Socrale... avea 
obiceiul să simuleze dorinţa de a dobîndi o cunoaştere mai clară 
despre chestiunea pusă în discuţie şi, după ce punea tot felul de 
întrebări cu această intenţie, îi aducea pe cei cu care discuta la un 
punct de vedere opus celui pe care prima lor impresie îl declarase 
corect.“ Privită ca o descriere a intenţiilor lui Socrate, această 
aserţiune a lui Hegel probabil că nu este cu totul îndreptăţită (avînd 
ui vedere că scopul principal al lui Socrate era să demaşte suficienţa 
i nu să-i convertească pe oameni la convingeri contrare celor 
împărtăşite de ei pînă atunci); ea este însă cum nu se poate mai 
potrivită ca descriere a intenţiei lui Hegel însuşi, chiar dacă, în 
piactică, metoda lui Hegel se dovedeşte a fi mai greoaie decît o 
indica programul său. 

Voi alege ca un prim exemplu al acestui mod de utilizare a 
dialecticii problema libertăţii gîndirii, a independenţei ştiinţei şi a 
landardelor adevărului obiectiv, aşa cum le tratează Hegel în 
I tlozofia dreptului (§ 270). El începe cu o formulare ce nu poate fi 
interpretată decît ca o revendicare a libertăţii de gîndire şi a ocro¬ 
tirii ci de către stat: „Deoarece principiul formei sale — scrie el 

Friedrich Wilhelm al Ill-lea şi al lui Hegel. „Universalul se dezvăluie 
în stat“, scrie Hegel 8 . „Statul este ideea divină aşa cum se înfă¬ 
ţişează ea pe pămînt. ... Trebuie deci să cinstim Statul ca pe ceva 
divin-pămîntesc, să ne dăm seama că, dacă este greu să concepem 
Natura, este infinit mai greu să înţelegem Statul... Statul constituie 
însuşi mersul lui Dumnezeu în lume... Statul trebuie înţeles ca 
organism... Statul dcsăvîrşit implică esenţial conştiinţă, gîndire; de 
aceea Statul ştie ce voieşte... Statul este real... şi adevărata realitate 
este necesară. Ceea ce e real este în chip etern necesar... Statul... 
fiinţează în şi pentru sine... El este viaţa cu adevărat morală care 
se află în faţa noastră." Acest şir de formulări învederează îndeajuns 
platonismul lui Hegel şi insistenţa sa asupra autorităţii morale 
absolute a statului, plasată mai presus de orice moralitate personală, 
de orice conştiinţă. Este, de bună seamă, un platonism bombastic şi 
isteric, ceea ce însă nu face decît să evidenţieze şi mai mult legătura 
platonismului cu totalitarismul modern. 

S-ar putea pune întrebarea dacă prin aceste servicii şi prin 
influenţa sa asupra istoriei Hegel nu şi-a dovedit genialitatea. între¬ 
barea nu mi se pare foarte importantă, pentru că ponderea pe care 
o acordăm în gîndirea noastră ideii de „geniu" ţine doar de roman¬ 
tismul nostru; şi apoi, nu cred că succesul dovedeşte ceva sau că 
istoria e judecătorul nostru 9 ; asemenea idei sînt mai degrabă parte 
integrantă a hegelianismului. în ce-1 priveşte însă pe Hegel. eu nu 
cred nici măcar că a fost un talent. Scrisul său este indigest. După 
cum sînt siliţi să admită chiar şi apologeţii lui cei mai fervenţi 10 , 
stilul său este „fără îndoială scandalos". Cît despre conţinutul lucră¬ 
rilor sale, acesta se remarcă doar prin pronunţata sa lipsă de origi¬ 
nalitate. în tot ce a scris Hegel nu e nimic care să nu fi fost spus 
mai bine înaintea sa. Metoda sa apologetică nu cuprinde nimic care 
să nu fi fost împrumutat de la precursorii săi apologeţi 11 . Aceste 
gînduri şi metode de împrumut el le-a dedicat însă în mod tenace 
şi metodic, deşi fără pic de strălucire, unui singur scop: luptei 
împotriva societăţii deschise şi slujirii patronului său Friedrich 
Wilhelm de Prusia. Confuzia şi degradarea raţiunii, ce-1 caracte¬ 
rizează pe Hegel, sînt în parte necesare ca mijloc pentru acest scop, 
iar în parte sînt o expresie mai accidentală, dar foarte naturală, a 
stării sale de spirit. în fond toată povestea cu Hegel n-ar merita atîta 
atenţie de n-ar fi consecinţele ei mai funeste, care arată cît de uşor 
poate un clovn să devină „făuritor de istorie". Tragicomedia ascen- 

siunii .idealismul german 14 , în pofida crimelor hidoase la care a dus, 
seamănă cu o farsă mai mult decît cu orice altceva: iar aceste 
începuturi ne pot ajuta să explicăm de ce este atît de greu să spui 
despre eroii săi de dată recentă dacă au descins dintr-o Mare Operă 
Teutonică a lui Wagner sau din operetele lui Offcnbach. 

Afirmaţia mea că filozofia lui Hegel a fost inspirată de mobiluri 
ascunse, şi anume de interesul său în restauraţia guvernului prusac 
al lui Friedrich Wilhelm al III-lea, şi că deci nu trebuie luată în 
serios, nu este nouă. Povestea era bine ştiută de toţi cei ce cunoşteau 
situaţia politică şi era spusă pe faţă de puţinii care aveau suficientă 
independenţă ca s-o poată face. Martorul cel mai bun este Scho- 
penhauer, el însuşi un idealist platonic şi un conservator dacă nu 
cumva chiar reacţionar 12 , dar om de o remarcabilă integritate, care 
ţinea la adevăr mai mult decît Ia orice. Nu încape îndoială că în 
chestiuni filozofice el era unul dintre cei mai competenţi judecători 
din acel moment. Schopenhauer, care a avut plăcerea să-l cunoască 
personal pe Hegel şi care a sugerat 13 să fie puse drept motto la filo¬ 
zofia hegeliană cuvintele lui Shakespeare „lucruri de smintiţi grăite 
şi necugetate 11 , a schiţat un excelent portret al maestrului: „Hegel. 
instalat de sus, de către puternicii zilei, drept Marele Filozof atestat, 
era un şarlatan sec, insipid, greţos şi ignorant, care a atins culmea 
ncobrăzării mîzgălind şi servind cititorilor cele mai smintite nerozii 
mistificatoare. Aceste nerozii au fost proclamate zgomotos drept 
înţelepciunea nemuritoare de către discipoli interesaţi, fiind repede 
acceptate ca atare de toţi proştii, care şi-au unit astfel glasurile într-un 
cor al admiraţiei cum nu s-a mai auzit nicicînd. Largul cîmp de 
influenţare spirituală, pe care i l-au oferit lui Hegel cei aflaţi la 
putere, i-a permis acestuia să izbutească să corupă din punct de 
vedere intelectual o generaţie întreagă.' 1 Iar într-un alt loc Scho¬ 
penhauer descrie jocul politic al hegelianismului după cum urmează: 
.Filozofia, a cărei reputaţie abia fusese restabilită de Kant.... a devenit 
curînd instrument în slujba unor interese; de sus, al unor interese de 
stat, iar de jos al unora personale... Forţele motrice ale acestei 
mişcări, contrar tuturor acestor ifose şi aserţiuni solemne, nu sînt de 
natură ideală; este vorba, de fapt, de nişte scopuri foarte reale, şi 
anume de interese personale, oficiale, clericale, politice — pe scurt, 
materiale... Interese de partid agită vehement condeiele atîtor iubitori 
ai înţelepciunii pure... Adevărul e cu siguranţă ultimul lucru la care 
se gîndesc. Statul abuzează de filozofie ca de un instrument, iar 

şi cît se poate de revoluţionar. Nu principele trebuie să cîrmuiască, 
susţine el, ci poporul; nu voinţa unui om, ci voinţa tuturor. In felul 
acesta, el a ajuns să inventeze voinţa poporului, voinţa colectivă 
sau „voinţa generală", cum îi spunea el; iar poporul, o dată înzestrat 
cu o voinţă, trebuia ridicat la rangul unei suprapersonalităţi; „în 
raport cu ceea ce îi este exterior" (adică în raport cu alte popoare), 
spune Rousseau, „el devine o unică fiinţă, un individ". Această 
invenţie conţinea o doză bună de colectivism romantic, dar nu 
conţinea vreo tendinţă spre naţionalism. Teoriile lui Rousseau 
cuprindeau, însă, în mod clar germenele naţionalismului, a cărui 
doctrină cea mai caracteristică este că diferitele naţiuni trebuie 
concepute ca nişte personalităţi. Iar atunci cînd Revoluţia franceză 
a înfiinţat armata poporului, bazată pe serviciul militar naţional obli¬ 
gatoriu, prin aceasta s-a făcut un mare pas practic în direcţia 
naţionalistă. 

Unul dintre cei care au contribuit în continuare la teoria naţiona¬ 
lismului a fost J. G. Herder, fost elev şi pe vremea aceea prieten 
personal al lui Kant. Herder a susţinut că un stat bun trebuie să aibă 
graniţe naturale, adică graniţe care să circumscrie teritoriile locuite 
de „naţiunea" sa; teorie pe care a formulat-o pentru prima dată în 
ale sale Idei pentru o filozofie a istoriei omenirii (1785). „Statul cel 
mai natural — scria el 35 — este un stat compus dintr-un singur 
popor, cu un singur caracter naţional... Un popor este un produs 
natural asemeni unei familii, doar mai răspîndit decît aceasta... La 
fel ca toate comunităţile naturale,... şi în cazul statului cea mai bună 
ordine este ordinea naturală, adică aceea în care fiecare îndeplineşte 
funcţia pentru care l-a destinat natura." Această teorie, care încearcă 
să dea un răspuns la problema graniţelor „naturale" ale statului 56 , 
răspuns ce nu face decît să ridice problema nouă a graniţelor 
„naturale" ale naţiunii, n-a exercitat la început o mare influenţă. 
Este interesant de observat că Immanuel Kant a sesizat numaidecît 
primejdiosul romantism iraţional din această scriere a lui Herder, 
din care, prin critica sa răspicată, şi-a făcut un duşman neîmpăcat. 
Voi cita aici un pasaj din această critică, pentru că în el găsim o 
lapidară dar excelentă caracterizare nu numai a gîndirii lui Herder, 
ci şi a filozofilor oraculari de mai tîrziu, ca Fichte, Schelling. Hegcl. 
ca şi a tuturor discipolilor lor moderni: „O sagacitate grăbită să 
sesizeze analogii, scria Kant, şi o imaginaţie îndrăzneaţă în felul de 

a le folosi se combină cu capacitatea de a mobiliza emoţii şi pasiuni 
spre a capta interesul pentru obiectul ei — un obiect învăluit întot¬ 
deauna în mister. Aceste emoţii sînt luate lesne, dar în mod greşit, 
drept gînduri puternice şi profunde, sau cel puţin drept aluzii cu 
înţelesuri profunde; şi astfel suscită aşteptări mai mari decît ar găsi 
îndreptăţit o judecată rece... Sinonimiile trec drept explicaţii, iar 
alegoriile sînt oferite drept adevăruri.* 1 

Fichte e cel care a înzestra! naţionalismul german cu prima lui 
teorie. Limitele unei naţiuni, susţinea el, sînt determinate de limbă. 
(Această afirmaţie nu ne pune într-o situaţie mai bună în ce priveşte 
înţelegerea naţiunii. Unde anume deosebirile dialectale devin 
deosebiri de limbă? Cîte limbi diferite vorbesc slavii sau teutonii, 
ori diferenţele dintre ele au doar caracter dialectal?) 

Opiniile lui Fichte au avut o evoluţie cum nu se poate mai 
curioasă, îndeosebi dacă ne gîndim că el a fost unul din întemeie¬ 
torii naţionalismului german. în 1793 îl apăra pe Rousseau şi 
Revoluţia franceză, iar în 1799 mai declara 57 încă următoarele: „E 
limpede că de azi înainte numai Republica franceză poate fi patria 
omului integru, că un asemenea om nu-şi poate dărui puterile nici 
unei alte ţări, pentru că de victoria Franţei se leagă nu doar 
speranţele cele mai îndrăzneţe ale omenirii, ci şi însăşi existenţa 
ei... Eu îmi dedic viaţa şi toate aptitudinile mele Republicii.“ Am 
putea nota în treacăt că pe vremea cînd făcea aceste remarci. Fichte 
purta tratative pentru ocuparea unui loc la Universitatea din Mainz, 
localitate aflată atunci sub stâpînire franceză. „în 1804 — scrie E. 
N. Anderson în interesantul său studiu despre naţionalism — Fichte 
<’ra foarte dornic să părăsească slujba sa din Prusia pentru a da curs 
unei chemări venite din Rusia. Guvernul prusac nu l-a preţuit la 
cota financiară dorită şi Fichte spera la o recunoaştere superioară din 
partea Rusiei, drept care i-a scris negociatorului rus că dacă 
cuvernul acestei ţări l-ar face membru al Academiei de ştiinţe din 
St. Petersburg şi i-ar plăti un salariu de minimum patru sute de 
ruble, «Aş fi al lor pînă la moarte»... Doi ani mai tîrziu — continuă 
Anderson — transformarea cosmopolitului Fichte în Fichte naţiona¬ 
listul era încheiată.** 

Atunci cînd francezii au ocupat Berlinul, Fichte a părăsit oraşul, 
«lin imbold patriotic; act care, spune Anderson, „a ţinut să nu treacă 
neobservat de regele şi de guvernul Prusiei**. Atunci cînd A. Mueller 
şi W. von Humboldt au fost primiţi de Napoleon, Fichte i-a scris cu 

dintre cele mai puternice şcoli filozofice din istoria gîndirii.“ (Cred 
că în loc de „gîndirii" ar trebui să punem ..lipsei de gîndire“, pentru 
că nu văd ce ar putea să aibă în comun un dictator cu istoria gîndirii, 
chiar dacă ar fi vorba de un dictator al filozofici. Altminteri însă 
acest pasaj revelator este cum nu se poate mai adevărat. De exemplu, 
eforturile concertate ale acestei puternice şcoli au izbutit, printr-o 
conspiraţie a tăcerii, să ascundă lumii timp de patruzeci de ani pînă 
şi faptul existenţei lui Schopenhauer.) Vedem că e posibil ca Hegel 
să fi avut într-adevăr puterea „de a menţine filozofia în limite 
potrivite", astfel că întrebarea noastră s-ar dovedi cît se poate de 
pertinentă. 

In cele ce urmează, voi încerca să arăt că întreaga filozofie a lui 
Hegel poate fi interpretată ca un răspuns apăsat la această întrebare; 
răspuns afirmativ, de bună seamă. Şi voi încerca de asemenea să 
arăt cît de multă lumină aruncă asupra hegelianismului modul acesta 
de a-1 interpreta, ca pe o apologie a prusacismului. Analiza mea va 
avea trei părţi, expuse respectiv în secţiunile II, III şi IV ale acestui 
capitol. Secţiunea a Il-a se ocupă de istoricismul lui Hegel şi de 
pozitivismul său moral, ca şi de îndeajuns de abstrusul fundal 
teoretic al acestor doctrine — metoda sa dialectică şi aşa-numita sa 
filozofie a identităţii. Secţiunea a Ill-a se ocupă de procesul de 
afirmare a naţionalismului. în secţiunea a IV-a vom vorbi pe scurt 
despre relaţia dintre Hegel şi Burke. în fine, secţiunea a V-a tratează 
despre dependenţa totalitarismului modern faţă de doctrinele lui 
Hegel. 

II 

încep analiza filozofiei lui Hegel cu o comparaţie de ordin 
general între istoricismul lui Hegel şi cel al lui Platon. 

Platon considera că Ideile sau esenţele există anterior lucrurilor 
supuse schimbării şi că tendinţa a tot ce se întîmplă poate fi 
explicată ca o îndepărtare de perfecţiunea Ideilor şi deci ca o 
coborîre, ca o degradare. Istoria statelor, îndeosebi, este una a dege¬ 
nerării, iar această degenerare se datorează în cele din urmă 
degenerării rasiale a clasei dominante. (Trebuie să ne reamintim 
aici strînsa înrudire dintre noţiunile platoniciene de ,.rasă“. „suflet", 
„natură" şi „esenţă" 21 .) Hegel crede, pe urmele lui Aristotel, că 
Ideile sau esenţele se află în lucrurile supuse schimbării; sau mai 

precis (în măsura în care e posibilă precizia atunci cînd vorbim 
despre un Hegcl), el susţine că Ideile sînt identice cu lucrurile în 
schimbare: „Orice real este o Idee“, spune el. 22 Aceasta nu înseamnă 
însă că prăpastia deschisă de Platon între esenţa unui lucru şi 
aparenţa lui sensibilă s-ar închide; pentru că Hegel scrie: „Orice 
menţionare a Esenţei implică distingerea ei de Fiinţă“ (de Fiinţa 
lucrului respectiv); .... pe aceasta din urmă, în comparaţie cu 
Esenţa, o privim mai degrabă ca pe o simplă aparenţă sau simu¬ 
lacru... Totul, după cum am spus, are o Esenţă; adică, lucrurile nu 
sînt ceea ce se arată în chip imediat a fi." Şi tot asemenea lui Platon 
şi Aristotcl, Hegel concepe esenţele, cel puţin pe cele ale organis¬ 
melor (şi deci şi pe cele ale statelor) ca pe nişte suflete sau „Spirite". 

Spre deosebire însă de Platon, Hegel nu susţine că dezvoltarea 
lumii schimbătoare are o tendinţă descendentă, de decădere şi de 
îndepărtare de Idee. Asemenea lui Speusip şi Aristotcl. Hegel 
susţine că tendinţa generală este. dimpotrivă, una spre Idee. că ea 
înseamnă progres. Deşi spune 23 , cu Platon. că „ceea ce c trecător îşi 
arc baza în Esenţă şi se originează în aceasta", Hegel insistă. în 
opoziţie cu Platon. că esenţele se dezvoltă. în lumea lui Hegel. ca 
şi în cea a lui Hcraclit. totul se mişcă; nu fac excepţie nici esenţele, 
pe care Platon le-a introdus iniţial pentru a obţine ceva stabil. 
Această mişcare nu înseamnă însă degradare. Istoricismul lui Hegcl 
este unul optimist. Esenţele şi Sufletele sale, aidoma sufletelor 
platoniciene, sînt autodinamicc: ele se autodczvoltă sau. ca să ne 
exprimăm în termeni mai la modă, se caracterizează prin „emer¬ 
genţă". Mişcarea lor are loc în direcţia unei „cauze finale" aristo¬ 
telice sau. cum spune Hegcl 24 , „spre o cauză finală în sine 
autorealizantă şi autorealizată". Această cauză finală sau ţintă a 
dezvoltării esenţelor este ceea ce Hegel numeşte „Idee absolută" 
sau „Idcea". (Această Idee, ne spune Hegcl. este destul de com¬ 
plexă: ea este, totodată. Frumosul: Cunoaştere şi Activitate practică: 
înţelegere: Binele suprem; şi Universul privit în mod ştiinţific. Dar 
nu trebuie să ne împiedicăm de dificultăţi minore cum sînt acestea.) 
Putem spune că lumea în mişcare a lui Hegcl este într-o stare de 
„evoluţie creatoare" sau de „emergenţă" 25 ; fiecare din stadiile ei Ic 
conţine pe cele precedente, în care-şi are originea: şi fiecare stadiu 
le depăşeşte pe toate cele anterioare, realizîndu-sc o tot mai mare 

vom avea de considerat Reforma ca atare, soarele care transfi¬ 
gurează totul, urmînd acelei aurore de la sfîrşitul Evului Mediu; pe 
urmă evoluţia situaţiei după Reformă şi în sfîrşit timpurile mai noi, 
începînd de la sfîrşitul secolului trecut", adică perioada de la 1800 
la 1830 (ultimul an în care au fost ţinute aceste prelegeri). Şi Hegel 
demonstrează încă o dată că Prusia din vremea sa este culmea, 
bastionul şi ţelul libertăţii. ,Pe scena pe care-1 contemplăm — isto¬ 
ria universală — Spiritul se înfăţişează... în realitatea sa cea mai 
concretă." Iar esenţa Spiritului, spune Hegel, este libertatea. „Liber¬ 
tatea este singurul adevăr al Spiritului." In consecinţă, dezvoltarea 
Spiritului nu poate fi altceva decît dezvoltarea libertăţii, iar liber¬ 
tatea supremă trebuie să se fi realizat în cei treizeci de ani ai Monar¬ 
hiei Germanice, care reprezintă ultima subdiviziune a dezvoltării 
istorice. într-adevăr, iată ce citim 49 : „Spiritul german este spiritul 
lumii noi, al cărei scop este realizarea adevărului absolut ca auto¬ 
determinare infinită a libertăţii." Şi după ce face un elogiu Prusiei, 
a cărei guvernare „se întemeiază pe birocraţie, iar decizia personală 
a monarhului stă în frunte", Hegel ajunge la concluzia finală a 
lucrării sale: „Pînă aici — scrie el — a ajuns conştiinţa* şi acestea 
sînt momentele principale ale formei în care s-a realizat principiul 
libertăţii, căci istoria universală nu este altceva decît dezvoltarea 
conceptului de libertate... Că istoria universală este... adevărata 
devenire a spiritului..., aceasta este adevărata teodicee, justificarea 
lui Dumnezeu în istorie... Ceea ce s-a întîmplat şi se întîmplă... 
este prin esenţă opera Lui însuşi." 

Oare n-am avut dreptate atunci cînd spuneam că Hegel ne 
înfăţişează concomitent o apologie a lui Dumnezeu şi a Prusiei şi 
oare nu este clar că statul pe care Hegel ne recomandă să-l venerăm 
ca pe însăşi Ideea Divină este pur şi simplu Prusia lui Friedrich 
Wilhelm de la 1800 la 1830. Ar putea exista oare o mai josnică per¬ 
vertire a tot ce este decent, pervertire nu numai a raţiunii, libertăţii, 
egalităţii şi altor idei ale societăţii deschise, ci şi a credinţei sincere 
în Dumnezeu şi chiar a patriotismului sincer? 

Am descris în ce fel, pornind dintr-un punct ce pare progresist, 
şi chiar revoluţionar, şi aplicînd acea metodă dialectică generală de 
treptată întoarcere pe dos a lucrurilor, cu care cititorul este de acum 

* în traducerea românească a „Prelegerilor de filozofie a istoriei" apare 
termenul „cunoştinţă" (n. t.). 

familiarizat, Hegel ajunge în cele din urmă la un rezultat neaşteptat 
de conservator. El leagă în acelaşi timp concepţia sa filozofică 
despre istorie cu pozitivismul său etic şi juridic, dînd acestuia din 
urmă un fel de justificare istoricistă. Istoria este judecătorul nostru. 
Întrucît Istoria şi Providenţa au dat naştere puterilor existente, forţa 
acestora este în mod necesar identică cu dreptul, chiar cu dreptul 
divin. 

Pe Hegel însă acest pozitivism moral nu-1 satisface pe deplin. El 
vrea mai mult de atît. întocmai cum se opune libertăţii şi egalităţii, 
Hegel se opune şi fraternităţii oamenilor, umanitarismului sau, cum 
spune el, „filantropiei". Conştiinţa trebuie înlocuită prin oarbă 
supunere şi prin romantica etică heraclitică a faimei şi destinului, 
iar fraternitatea umană printr-un naţionalism totalitar. Cum se 
realizează acest lucru vom vedea în secţiunea III şi îndeosebi 50 în 
secţiunea IV a prezentului capitol. 


III 

Trec acum la o foarte sumară prezentare a unei poveşti destul de 
stranii — povestea ascensiunii naţionalismului gemian. Tendinţele pe 
care le denotă acest termen au în mod neîndoielnic o strînsă afinitate 
cu revolta împotriva raţiunii şi a societăţii deschise. Naţionalismul 
apelează la instinctele noastre tribale, la pasiuni şi prejudecăţi, şi Ia 
dorinţa noastră nostalgică de a scăpa de povara responsabilităţii 
individuale, pe care el încearcă s-o înlocuiască printr-o responsabi¬ 
litate colectivă sau de grup. Faptul că cele mai vechi scrieri de teorie 
politică, chiar şi cea a Bătrînului Oligarh, dar mai pronunţat cele ale 
lui Platon şi Aristotel, exprimă concepţii hotărît naţionaliste este în 
consonanţă cu aceste tendinţe; pentru că aceste scrieri au fost 
concepute în intenţia de a combate societatea deschisă şi ideile noi 
de imperialism, cosmopolitism şi egalitarism. 51 Această dezvoltare 
timpurie a teoriei politice naţionaliste se opreşte însă o dată cu Aris¬ 
totel. Începînd cu imperiul lui Alexandru, naţionalismul tribal genuin 
dispare pentru totdeauna din practica politică, iar pentru multă 
vreme şi din teoria politică. De la Alexandru mai departe, toate 
statele civilizate ale Europei şi Asiei au fost imperii, cuprinzînd 
populaţii cu origini amestecate la infinit. Civilizaţia europeană şi 
toate unităţile politice din perimetrul ei au rămas mereu de atunci 

avut perfectă dreptate atrăgînd atenţia asupra antinomiilor, dar a 
greşit făcîndu-şi griji în privinţa lor. Ţine de însăşi natura raţiunii 
să se contrazică în mod negesar, susţinea Hegel; iar faptul de a 
trebui să lucreze cu contradicţii şi antinomii nu eslejo slăbiciune a 
facultăţilor umane, ci constituie esenţa însăşi a raţionalităţii; pentru 
că tocmai aceasta este calea pe care raţiunea se dezvoltă. Kant, 
spunea Hegel, a analizat raţiunea ca şi cum aceasta ar fi ceva static, 
uitînd că omenirea se dezvoltă, iar o dată cu ca se dezvoltă şi 
moştenirea ci socială. Or, ceea ce ne place să numim raţiunea 
noastră nu este altceva decît produsul acestei moşteniri sociale, al 
dezvoltării istorice a grupului social în care trăim, al naţiunii. 
Această dezvoltare are loc în mod dialectic, adică într-un ritm 
ternar. Întîi este avansată o teză; ea va da însă naştere la critici, va 
fi contrazisă de oponenţii ce asortează opusul ei, o antiteză: iar prin 
conflictul acestor poziţii se ajunge la o sinteză, adică la un fel de 
unitate a contrariilor şi se realizează un compromis sau o reconci¬ 
liere la un nivel superior. Sinteza absoarbe, aşa-z.icînd. cele două 
poziţii iniţiale, depăşindu-lc; ea le reduce la componente ale ci 
însăşi şi prin aceasta le neagă, le suprimă şi le păstrează. Iar o dată 
statornicită sinteza, întregul proces se poate repeta la nivelul mai 
înalt ce a fost atins prin ea. Acesta e, pe scurt, ritmul ternar al 
progresului numit de Hegel „triada dialectică". 

Sînt gata să admit că aceasta e o descriere destul de bună a 
modului în care progresează uneori o discuţie critică şi deci şi 
gîndirea ştiinţifică. Pentru că orice critică constă în semnalarea unor 
contradicţii sau discrepanţe, iar progresul ştiinţific constă. în marc 
parte, în eliminarea contradicţiilor, oriunde le întîlnim. Aceasta 
înseamnă însă că ştiinţa lucrează sub presupoziţia că contradicţiile 
sînt inadmisibile şi evitabile, astfel îneît descoperirea unei contra¬ 
dicţii îl sileşte pe omul de ştiinţă să facă tot ce poate pentru a o 
elimina; într-adevăr. o dată admisă o contradicţie, orice ştiinţă se 
prăbuşeşte . 32 Hegel însă scoate din triada dialectică o cu totul altă 
concluzie. Întrucît contradicţiile sînt mijloace prin care ştiinţa 
progresează, el conchide că contradicţiile sînt nu numai admisibile 
şi inevitabile, ci chiar extrem de dezirabile. Aceasta e o doctrină 
hegeliană ce distruge în mod necesar orice argumentare şi orice 
progres. Pentru că dacă admitem contradicţiile ca pe ceva inevitabil 
şi dezirabil, nu-i deloc nevoie să le eliminăm, ceea ce înseamnă 
implicit sfirşitul oricărui progres. 

Această doctrină este una din componentele principale ale hege¬ 
lianismului. Intenţia lui Hegel este de a opera liber cu toate contra¬ 
dicţiile. „Toate lucrurile sînt lăuntric contradictorii", insistă el 33 , cu 
scopul de a apăra o poziţie care înseamnă sfîrşitul nu numai al 
oricărei ştiinţe, ci şi al oricărei controverse raţionale. Iar motivul 
pentru care el doreşte să admită contradicţiile este intenţia sa de a 
pune capăt disputei raţionale, iar o dală cu ca şi progresul ştiinţific 
şi intelectual. Fâcînd imposibile controversa şi critica, el urmăreşte 
să pună la adăpost propria sa filozofie faţă de orice critică, astfel 
încît ca să se poată institui ca un dogmatism consolidat, ferit de 
orice atac şi culme de nedepăşit a oricărei dezvoltări filozofice. 
(Avem aici un prim exemplu tipic de truc dialectic: ideea de 
progres, care se bucura de popularitate înlr-o perioadă ce duce spre 
Darwin, dar care nu se armoniza cu interesele conservatoare, este 
transformată pe nesimţite în opusul ei. în ideea unei dezvoltări ce 
are o încheiere, a unei dezvoltări ce se opreşte.) 

Atît despre triada dialectică a lui Hegel, unul din cei doi piloni 
pe care se sprijină filozofia sa. Semnificaţia acestei teorii va ieşi în 
evidenţă cînd voi vorbi despre aplicarea ei. 

Celălalt pilon al hegelianismului este aşa-numita K^filozofie a 
identitjipi. Aceasta este. la rindul său, o aplicare a dialecticii. N-am 
de gînd să irosesc timpul cititorului înccrcînd să desluşesc sensul 
acestei filozofii, cu atît mai mult cu cît am făcut acest lucru în altă 
parte 34 ; pentru că în ce priveşte principalul, filozofia identităţii nu 
este altceva decît echivocaţie neruşinată care constă, ca să folosim 
o expresie a lui Hegel însuşi, doar din „plăsmuiri, chiar plăsmuiri 
imbecile". E un hăţiş în care sînt prinse umbre şi ecouri ale unor 
vechi filozofii, ale lui Heraclit. Platon şi Aristotcl, ca şi ale lui 
Rousseau şi Kant. şi în care ele serbează acum un fel de sabat al 
vrăjitoarelor, încercînd nebuneşte să-l deruteze şi să-l ademenească 
pe spectatorul naiv. Ideea conducătoare şi care în acelaşi timp 
realizează legătura dintre dialectica hegeliană şi filozofia hegeliană 
a identităţii este doctrina lui Heraclit despre unitatea contrariilor. 
„Cărarea care urcă şi cea care coboară sînt identice", spunea Heraclit, 
ceea ce Hegel repetă atunci cînd spune: „Drumul spre vest şi drumul 
spre est sînt unul şi acelaşi." Această doctrină heracliteană a 
identităţii contrariilor este aplicată la o puzderie de rămăşiţe din 
vechile filozofii, care sînt astfel „reduse Ia componente" ale siste¬ 
mului lui Hegel însuşi. Esenţa şi Ideea, unul şi multiplul, substanţa 

şi accidentul, forma şi conţinutul, subiectul şi obiectul, fiinţa şi 
devenirea, totul şi nimicul, schimbarea şi repausul, actualitatea şi 
potenţialitatea, realitatea şi aparenţa, materia şi spiritul, toate aceste 
fantome din trecut par să bîntuie creierul Marelui Dictator în timp 
ce el îşi execută dansul cu balonul său, cu umflatele şi fictivele sale 
probleme privitoare la Dumnezeu şi Lume. Prin această demenţă 
transpare însă o metodă, şi încă una prusacă. Pentru că în spatele 
aparentei confuzii se lasă întrezărite interesele monarhiei absolute 
a lui Friedrich Wilhelm. Filozofia identităţii serveşte la justificarea 
ordinii existente. Concluzia ei principală este un pozitivism etic şi 
juridic, doctrina că ceea ce este, este bun, deoarece nu putem avea 
alte standarde decît pe cele existente; doctrina ce identifică dreptul 
cu puterea. 

Cum este eşafodată această doctrină? Pur şi simplu, printr-un 
şir de echivocaţii. Platon, ale cărui Forme sau Idei sînt, după cum 
am văzut, total diferite de „ideile din intelect", spunea că numai 
Ideile sînt reale, iar lucrurile pieritoare sînt lipsite de realitate. Hegel 
preia din această doctrină ecuaţia Ideal =Rcal. Kant a vorbit, în 
dialectica sa, despre „Ideile raţiunii pure“, folosind termenul „Idee“ 
în sensul „ideilor din intelect". De aci Hegel preia doctrina că 
Ideile sînt ceva mental, sau spiritual, sau raţional, ceea ce se poate 
exprima prin ecuaţia Idee = Raţiune. Combinate, aceste două 
ecuaţii, sau mai curînd echivocaţii, ne dau Real= Raţiune , ceea ce-i 
permite lui Hegel să susţină că tot ce este rezonabil este cu nece¬ 
sitate real, iar tot ce e real este cu necesitate rezonabil, în fine că 
dezvoltarea realităţii este aceeaşi cu cea a raţiunii. Şi cum în sfera 
existenţei nu pot fi standarde mai înalte decît standardele celei mai 
recente dezvoltări a Raţiunii şi a Ideii, tot ce este acum real sau 
actual există cu necesitate şi trebuie să fie deopotrivă rezonabil şi 
bun . 35 (Deosebit de bun este, după cum vom vedea, statul prusac 
aşa cum se prezintă în realitate.) 

Aceasta este filozofia identităţii. Pe lîngă pozitivismul etic, din 
ea răsare, ca un produs secundar (cum ar spune Schopcnhauer), şi 
o teorie a adevărului. E vorba de o teorie extrem de convenabilă. 
Am văzut deja că tot ce e rezonabil este real. Aceasta înseamnă, 
fireşte, că tot ce este rezonabil se conformează în mod necesar 
realităţii şi deci este cu necesitate adevărat. Adevărul se dezvoltă în 
acelaşi mod cu raţiunea, şi tot ce e pe placul raţiunii în cel mai 
recent stadiu al ei de dezvoltare este de asemenea cu necesitate 

adevărat pentru acel stadiu. Cu alte cuvinte, tot ce pare cert celor a 
căror raţiune este în pas cu vremea este cu necesitate adevărat. 
Evidenţa este totuna cu adevărul. Dacă eşti în pas cu vremea, nu-i 
nevoie decît să crezi într-o doctrină; aceasta o face, prin definiţie, 
adevărată. In felul acesta, opoziţia dintre ceea ce Hegel numeşte 
„Subiectiv**, adică opinie, şi „Obiectiv**, adică adevăr, este transfor¬ 
mată în identitate; iar această unitate a contrariilor explică şi cunoaş¬ 
terea ştiinţifică. „Ideea este unitatea dintre subiectiv şi obiectiv... 
Ştiinţa presupune că separaţia dintre ea însăşi şi adevăr este deja 
suprimată.** 36 

Atît despre filozofia hegeliană a identităţii, cel de-al doilea pilon 
al înţelepciunii pe care este edificat istoricismul lui Hegel O dată 
cu aceasta încheiem travaliul oarecum obositor de analiză a doctri¬ 
nelor sale mai abstracte. în restul capitolului de faţă ne vom rezuma 
la urmărirea aplicaţiilor politice pe care le dă Hegel acestor teorii 
abstracte. Iar aceste aplicaţii practice ne vor arăta mai clar scopul 
apologetic al tuturor ostenelilor sale. Afirm că dialectica lui Hegel 
este menită, în foarte mare măsură, pervertirii ideilor de Ia 1789. 
Hegel era pe deplin conştient de faptul că metoda dialectică poate 
fi folosită pentru transformarea unei idei în contrariul ei. „Dialectica 
— scrie el 37 — nu este un lucru nou în filozofie... Socrate... avea 
obiceiul să simuleze dorinţa de a dobîndi o cunoaştere mai clară 
despre chestiunea pusă în discuţie şi, după ce punea tot felul de 
întrebări cu această intenţie, îi aducea pe cei cu care discuta la un 
punct de vedere opus celui pe care prima lor impresie îl declarase 
corect.“ Privită ca o descriere a intenţiilor lui Socrate, această 
aserţiune a lui Hegel probabil că nu este cu totul îndreptăţită (avînd 
în vedere că scopul principal al lui Socrate era să demaşte suficienţa 
şi nu să-i convertească pe oameni la convingeri contrare celor 
împărtăşite de ei pînă atunci); ea este însă cum nu se poate mai 
potrivită ca descriere a intenţiei lui Hegel însuşi, chiar dacă. în 
practică, metoda lui Hegel se dovedeşte a fi mai greoaie decît o 
indica programul său. 

Voi alege ca un prim exemplu al acestui mod de utilizare a 
dialecticii problema libertăţii gîndirii, a independenţei ştiinţei şi a 
standardelor adevărului obiectiv, aşa cum le tratează Hegel în 
Filozofia dreptului (§ 270). El începe cu o formulare ce nu poate fi 
interpretată decît ca o revendicare a libertăţii de gîndire şi a ocro¬ 
tirii ei de către stat: „Deoarece principiul formei sale — scrie el 

despre stat — ... este în mod esenţial gîndul, de aceea libertatea 
gîndirii şi a ştiinţei s-a şi întîmplat să pornească din partea sa; în 
timp ce. dimpotrivă, o biserică l-a ars pe Giordano Bruno, a pus pe 
Galilei să facă în genunchi penitenţă... De partea statului îşi are de 
aceea locul şi ştiinţa; căci... ea are ca scop cunoaşterea... adevărului 
gîndit obiectiv.“ După acest început promiţător, pe care-1 putem 
considera ca reprezentînd „primele impresii" ale oponenţilor săi, 
Hegel se apucă să-i aducă pe aceştia „la un punct de vedere opus 
celui pe care prima lor impresie îl declarase corect", acopcrindu-şi 
această schimbare de front printr-un alt atac simulat la adresa Bise¬ 
ricii: „Cunoaşterea pe calea gîndirii poate, e drept, să şi degenereze, 
din ştiinţă în simplă opinie..."; iar pentru aceste opinii, ştiinţa poate 
eventual să emită „aceleaşi pretenţii pe care le ridică biserica în 
ceea ce îi este propriu — pretenţia de a fi liberă în opinia şi convin¬ 
gerea sa". Astfel, revendicarea libertăţii de gîndire şi revendicarea 
ştiinţei de a judeca în problemele sale sînt descrise drept „pretenţii"; 
dar acesta nu este decît primul pas în manevra lui Hegel. Aflăm 
mai departe că, dacă este confruntat cu opinii subversive, „statul 
trebuie să ia sub protecţia sa adevărul obiectiv"; ceea ce ridică între¬ 
barea fundamentală: cine trebuie să judece ce este adevăr obiectiv 
şi ce nu este? Hegel răspunde: „Statul trebuie, în general. ... să-şi 
formeze o părere proprie despre ceea ce urmează a fi considerat 
adevăr obiectiv." O dată cu acest răspuns, libertatea de gîndire şi 
pretenţiile ştiinţei de a institui standardele ei proprii cedează final¬ 
mente locul contrariilor lor. 

Ca un al doilea exemplu al acestei utilizări a dialecticii voi alege 
modul în care tratează Hegel revendicarea unei constituţii politice, 
corelat la el cu analiza egalităţii şi libertăţii. Spre a putea să judecăm 
în problema constituţiei, trebuie să reamintim că absolutismul 
prusac nu cunoştea dreptul constituţional (exceptînd unele principii 
cum este cel al deplinei suveranităţi a regelui) şi că sloganul cam¬ 
paniei pentru reformă democratică în diferite principate germane 
era principiul după care prinţul trebuie să „dăruiască ţării o 
constituţie". Friedrich Wilhelm însă împărtăşea cu consilierul său 
Ancillon convingerea că nu trebuie nicidecum să cedeze „capetelor 
înfierbîntate, acelui grup de persoane foarte active şi zgomotoase, 
care de cîţiva ani încoace pretind că reprezintă naţiunea şi ţipă după 
o constituţie" 38 . Şi cu toate că, supus unor mari presiuni, regele a 
făgăduit o constituţie, el nu s-a ţinut niciodată de cuvînt. (Se spune 

că nefericitul său medic de curte a fost concediat din pricina unei 
remarci nevinovate privitoare la „constituţia 11 regelui.) Cum tratează 
Hegel această problemă delicată? „Statul există ca spirit viu — scrie 
el — numai întrucît e un stat organizat, diferenţiat în funcţiile sale 
particulare... Constituţia este această diviziune organică a puterii de 
stat... Constituţia este echitatea în existenţa ei... Libertatea şi egali¬ 
tatea sînt... ţinta ultimă, rezultatul constituţiei. 11 Aceasta este. 
fireşte, doar introducerea. înainte însă de a trece la transformarea 
dialectică a revendicării unei constituţii în revendicare a unei 
monarhii absolute, trebuie să arătăm cum transformă Hegel cele 
două „ţinte şi rezultate 11 , libertatea şi egalitatea, în contrariile lor. 

Să vedem, pentru început, cum transformă Hegel egalitatea în 
inegalitate. „Principiul că cetăţenii sînt egali în faţa legii —- admite 
Hegel 39 — cuprinde un adevăr înalt, care însă, exprimat în felul 
acesta, este o tautologie; căci prin el se dă doar expresie stării de 
legalitate în genere, principiului domniei legilor. Cit priveşte însă 
concretul, ... cetăţenii ... nu sînt în nimic egali în faţa legii, decît 
în ceea ce ei au deja egal în afara legii. Numai egalitatea... deja 
întîmplător existentă, de avere, de vîrstă,... etc. poate şi trebuie să 
facă cetăţenii pasibili... de un tratament egal în faţa legii... Legile 
înseşi au drept presupoziţie... condiţii neegale... Trebuie să spunem 
că tocmai înalta dezvoltare şi desăvîrşire a statelor moderne dă 
naştere la cea mai adîncă inegalitate concretă a indivizilor, în 
realitate. 11 

Schiţînd această transformare de către Hegel a „adevărului înalt 11 
al egalitarismului în contrariul său, am prezentat argumentarea sa 
într-o formă radical abreviată; şi trebuie să-l previn pe cititor că va 
trebui să procedez la fel pe tot parcursul acestui capitol; pentru că 
numai astfel am cît de cît posibilitatea de a prezenta într-o manieră 
lizibilă verbiajul său şi zborul ideilor sale (care, după mine, este 
tară îndoială patologic 40 ). 

Acum putem trece la problema libertăţii. „Odinioară — scrie 
Hegel — drepturile fixate prin legi — atît drepturi private cît şi 
drepturi publice — ale unei naţiuni, unui oraş etc. erau numite 
«libertăţile» acestora. In adevăr, fiece lege adevărată este o libertate; 
căci ea conţine o determinare raţională..., aşadar un conţinut de 
libertate... Raţionamentul acesta, care încearcă să arate că „liber¬ 
tatea 11 este totuna cu „libertăţile 11 şi deci identică cu „legea 11 , de unde 
ar urma că există cu atît mai multă libertate cu cît sînt mai multe 

legi, nu este, evident, altceva, dccît o formulare stîngace (stîngace 
pentru că se bazează pe un joc de cuvinte) a paradoxului libertăţii, 
descoperit pentru prima dată de Platon şi discutat pe scurt în cele 
de mai sus 41 ; paradox ce poate fi exprimat spunînd că libertatea 
nelimitată se transformă în opusul ei, deoarece dacă nu este ocrotită 
şi îngrădită de lege, libertatea duce inevitabil la tirania celor 
puternici asupra celor slabi. Acest paradox, reformulat vag de 
Rousseau, a fost rezolvat de Kant, care cerea ca libertatea fiecărui 
om să fie îngrădită, nu însă mai mult decît este necesar pentru a 
salvgarda un grad înalt de libertate pentru toţi. Hegel, desigur, 
cunoaşte soluţia lui Kant, dar aceasta nu-i este pe plac şi el o 
prezintă, fără a-i menţiona autorul, în următorul mod zeflemitor: 
„Astăzi... nimic nu a ajuns mai frecvent decît concepţia că fiecare 
trebuie să-şi limiteze libertatea sa în raport cu libertatea celorlalţi — 
că statul este starea aceasta de limitare reciprocă, iar legile, 
limitările înseşi. în astfel de concepţii — continuă el să critice teoria 
lui Kant — libertatea este luată numai în sensul de capriciu 
întîmplător şi de voinţă arbitrară.** Cu această observaţie criptică, 
teoria egalitară a dreptăţii dezvoltată de Kant este socotită lichidată. 

Hegel însă a simţit el însuşi că mica strategemă prin care a pus 
semnul egalităţii între libertate şi lege nu e întru totul suficientă 
pentru scopul urmărit de el; îneît uneori revine ezitant la problema 
sa iniţială, cea a constituţiei. „Cît priveşte... libertatea politică — 
spune el 42 —în sensul unei participări formale la treburile publice 
de stat a... acelor indivizi care îşi fac, altfel, din scopurile şi 
afacerile particulare ale societăţii civile destinaţia lor principală** 
(cu alte cuvinte, a cetăţenilor de rînd), „a devenit obişnuit... a numi 
«constituţie» numai acea latură a statului care priveşte această parti¬ 
cipare..., şi a considera un stat în care ea nu are loc în mod formal, 
drept un stat fără constituţie.** într-adevăr, aşa a intrat în obicei. Dar 
cum se poate scăpa de acest obicei? Printr-un simplu truc verbal — 
printr-o definiţie: „Despre această concepţie se poate spune deo¬ 
camdată numai că prin constituţie trebuie să înţelegem determinarea 
drepturilor, adică a libertăţilor, în genere... 4 Iată însă că Hegel simte 
din nou dezolanta sărăcie a raţionamentului său şi atunci, în 
disperare, plonjează într-un misticism colectivist (de factură 
rousseauistă) şi în istoricism 43 : .întrebarea: cui... îi revine puterea 
să facă o constituţie, este totuna cu întrebarea: cine trebuie să facă 
Spiritul unui popor... Cînd se desparte concepţia unei constituţii — 

explică Hegel — de aceea a spiritului, ca şi cum acesta ar exista, 
sau ar fi existat, fără a poseda o constituţie pe măsura lui, o 
asemenea opinie dovedeşte doar modul superficial în care e gîndită 
legătura" (dintre Spirit şi constituţie). „Spiritul imanent şi istoria 
— iar istoria nu este de fapt decît o istorie a Spiritului — sînt cele 
ce au făcut şi fac constituţiile." Dar acest misticism este încă prea 
vag pentru a justifica absolutismul. Trebuie vorbit mai precis, ceea 
ce Hegel se şi grăbeşte să facă: „Totalitatea vie — scrie el — 
conservarea, adică creaţia necontenită a statului în genere, şi a 
alcătuirii lui, constituie guvemămîntul... în guvernare ca totalitate 
organică găsim... voinţa statului ţinînd laolaltă şi decizînd totul, 
vîrful cel mai înalt al acestuia, şi unitatea care pătrunde totul — 
puterea de guvernămînt a principelui. în forma desăvîrşită a statului, 
în care toate momentele... şi-au dobîndit existenţa lor liberă, ... 
voinţa chemată să decidă... este... voinţa unui singur individ (şi 
nu a unei majorităţi, în cazul căreia unitatea voinţei chemată să 
decidă nu are o existenţă reală);este monarhia. Constituţia monar¬ 
hică este, deci, constituţia raţiunii evoluate; iar toate celelalte 
constituţii aparţin unor grade inferioare de dezvoltare şi autorea- 
lizare a raţiunii." Iar ca să fie mai precis, Hegel explică într-un pasaj 
paralel din Filozofia dreptului — textele citate pînă acum sînt luate 
toate din Enciclopedia lui — că „decizia ultimă,.... ca determinare 
din sine absolută, constituie principiul distinctiv al puterii monar¬ 
hice" şi că „momentul acesta al deciziei absolute în întreg... (este) 
un individ, monarhul". 

lată-ne ajunşi la ţintă. Cum poate fi cineva atît de nătîng îneît 
să revendice o „constituţie" pentru o ţară ce a fost blagoslovită cu 
o monarhie absolută, care este oricum cea mai de soi dintre toate 
constituţiile? Cei ce formulează asemenea revendicări nu ştiu, de 
bună seamă, ce fac şi despre ce vorbesc, întocmai cum cei care 
revendică libertatea sînt prea orbi pentru a vedea că în monarhia 
absolută prusacă „fiecare element în parte a ajuns la existenţa sa 
liberă". Cu alte cuvinte, avem aici demonstraţia dialectică absolută 
făcută de Hegel că Prusia este „piscul cel mai înalt" şi bastionul 
însuşi al libertăţii, iar constituţia ei absolutistă este ţelul spre care 
se îndreaptă omenirea; că guvernul ei păstrează şi întreţine, aşa- 
zicînd, spiritul cel mai pur al libertăţii, în formă „concentrată" (şi 
nu, cum ar spune unii, concentraţionară). 

Filozofia lui Platon, care odinioară s-a voit a fi stăpînă în stat, 
devine, o dată cu Hegel, lacheul cel mai servil al statului. 

Este important de notat că aceste servicii abjecte 44 erau făcute 
de bună voie. în acele vremuri fericite de monarhie absolută nu 
exista intimidare totalitară; şi nici cenzura nu era din cale afară de 
eficientă, după cum o arată nenumăratele publicaţii liberale. Pe 
vremea cînd îşi publica Enciclopedia , Hegel era profesor la 
Heidelberg. Iar îndată după publicare a fost chemat la Berlin spre 
a deveni, cum spun admiratorii săi. „dictatorul recunoscut" al filo¬ 
zofici. Dar, ar putea pretinde unii, toate acestea, chiar dacă sînt 
adevărate, nu pot servi ca dovezi împotriva superiorităţii filozofici 
dialectice a lui Hegel sau împotriva staturii sale filozofice. Am citat 
deja, în cele de mai înainte, replica dată de Schopenhaucr acestei 
pretenţii: „Filozofia este folosită de către una din părţi ca instru¬ 
ment. iar de către cealaltă ca mijloc de cîştig. Cine ar puica crede 
cu adevărat că şi adevărul va ieşi astfel la lumină, ca un simplu 
produs secundar?“ 

Acest pasaje ne dau o idee despre modul cum se aplică în practică 
metoda dialectică a lui Hegel. Trec acum la aplicarea combinată a 
dialecticii şi a filozofiei identităţii. 

Hegel susţine, după cum am văzut, că totul se află în mişcare, 
chiar şi esenţele. Esenţele, Ideile şi Spiritele se dezvoltă: dezvoltarea 
lor fiind, fireşte, dialectică, adică automişcare. 45 Iar stadiul ultim al 
oricărei dezvoltări nu poate fi decît raţional şi ca atare bun şi 
adevărat, pentru că este încununarea întregii dezvoltări de pînă 
atunci, depăşind toate stadiile anterioare. (Lucrurile, aşadar, nu pot 
să meargă decît mereu înspre mai bine.) Fiecare dezvoltare reală, 
pentru că este un proces real, este cu necesitate, potrivit filozofiei 
identităţii, un proces raţional şi rezonabil. E clar că acest lucru 
trebuie să fie valabil şi pentru istorie. 

Heraclit a susţinut că în istorie sălăşluieşte o raţiune ascunsă. 
Pentru Hegel, istoria devine o carte deschisă. Această carte este 
apologetică pură. Prin apelul pe care-1 face la înţelepciunea Provi¬ 
denţei, ea oferă o apologie a perfecţiunii monarhismului prusac; 
prin apelul la perfecţiunea monarhismului prusac, ea oferă o apologie 
a înţelepciunii Providenţei. 

Istoria este dezvoltarea a ceva real. Ca atare, conform filozofici 
identităţii, ea este cu necesitate ceva raţional. Evoluţia lumii reale, 
a cărei cea mai importantă parte o reprezintă istoria, este consi¬ 
derată de Hegel „identică" cu un fel de operaţie logică, sau cu un 
proces de raţionare. Istoria, cum o vede el, este procesul de gîndire 

al „Spiritului Absolut 11 , al „Spiritului Lumii". Ea este manifestarea 
acestui Spirit. Este un fel de uriaş silogism dialectic 46 , efectuat, 
aşa-zicînd, de Providenţă. Acest silogism este planul pe care 
Providenţa îl urmează; iar concluzia logică la care se ajunge este 
scopul urmărit de Providenţă: perfecţiunea lumii. „Unicul gînd — scrie 
Hegel în a sa Filozofie a istoriei — ce constituie aportul propriu al 
filozofiei este aici gîndul... că Raţiunea stăpîneşte lumea şi că deci 
şi istoria universală are o desfăşurare raţională. Această convingere 
şi viziune... nu este nicidecum o presupoziţie pentru filozofia însăşi. 
In filozofie... se dovedeşte că Raţiunea... îşi este sieşi Substan[a şi 
Puterea In Finită , ...Materia Infinită..., Forma Infinită..., Energia 
Infinită... Această Idee este Adevărul, Eternul, Puterea prin exce¬ 
lenţă; ea se dezvăluie în univers, şi nimic altceva nu sc dezvăluie 
în univers decît ea însăşi, gloria şi măreţia ei; acest lucru este... 
ceea ce se demonstrează în filozofie, iar aici este presupus ca 
demonstrat." Acest şuvoi de vorbe nu ne duce departe. Dacă ne 
adresăm însă pasajului din ..Filozofie" (adică din Enciclopedia sa) 
la care se referă Hegel, desluşim ceva mai mult din scopul său apolo¬ 
getic. Pentru că aici citim: „Că Istoria, şi mai presus de toate Istoria 
Universală, se întemeiază pe un scop esenţial şi real. care în fapt 
este şi va Fi realizat în ea — Planul Providenţei: că. într-un cuvînt, 
există Raţiune în Istorie, trebuie decis pe temeiuri strict filozofice, 
şi dovedit astfel a fi ceva esenţial şi în fapt necesar." Or, cum scopul 
Providenţei „este în mod actual realizat" în rezultatele istoriei, s-ar 
putea presupune că această realizare a avut loc în Prusia reală. Aşa 
şi este; ni se arată chiar şi modul cum se atinge acest scop. în trei 
paşi dialectici ai dezvoltării istorice a raţiunii sau, cum spune Hegel, 
a „Spiritului", a cărui „viaţă... este un ciclu de întrupări progre¬ 
sive" 47 . Primul din aceşti paşi este despotismul oriental, cel de-al 
doilea îl constituie democraţiile şi aristocraţiile greceşti şi romane, 
iar cel de-al treilea, şi cel mai înalt. Monarhia Germanică, care este. 
fireşte, o monarhie absolută. Şi Hegel spune cît se poate de clar că 
nu are în vedere vreo monarhie utopică din viitor: „Spiritul... nu are 
trecut, nici viitor— scrie el —ci este esenţialmente actual: aceasta 
implică în mod necesar că forma actuală a Spiritului conţine şi 
depăşeşte toţi paşii anteriori." 

Hegel poate fi însă şi mai explicit decît este în acest text. El 
subîmparte şi cea de a treia perioadă a istoriei. Monarhia Germanică, 
sau „Lumea Germană", în trei etape, despre care spune 48 : „Mai întîi 

vom avea de considerat Reforma ca atare, soarele care transfi¬ 
gurează totul, urmînd acelei aurore de la sfîrşitul Evului Mediu; pe 
urmă evoluţia situaţiei după Reformă şi în sfîrşit timpurile mai noi, 
începînd de la sfîrşitul secolului trecut", adică perioada de la 1800 
la 1830 (ultimul an în care au fost ţinute aceste prelegeri). Şi Hegel 
demonstrează încă o dată că Prusia din vremea sa este culmea, 
bastionul şi ţelul libertăţii. „Pe scena pe care-1 contemplăm — isto¬ 
ria universală — Spiritul se înfăţişează... în realitatea sa cea mai 
concretă." Iar esenţa Spiritului, spune Heşel, este libertatea. „Liber¬ 
tatea este singurul adevăr al Spiritului." în consecinţă, dezvoltarea 
Spiritului nu poate fi altceva decît dezvoltarea libertăţii, iar liber¬ 
tatea supremă trebuie să se fi realizat în cei treizeci de ani ai Monar¬ 
hiei Germanice, care reprezintă ultima subdiviziune a dezvoltării 
istorice. într-adevăr, iată ce citim 49 : „Spiritul german este spiritul 
lumii noi, al cărei scop este realizarea adevărului absolut ca auto¬ 
determinare infinită a libertăţii." Şi după ce face un elogiu Prusiei, 
a cărei guvernare „se întemeiază pe birocraţie, iar decizia personală 
a monarhului stă în frunte", Hegel ajunge la concluzia finală a 
lucrării sale: „Pînă aici — scrie el — a ajuns conştiinţa* şi acestea 
sînt momentele principale ale formei în care s-a realizat principiul 
libertăţii, căci istoria universală nu este altceva decît dezvoltarea 
conceptului de libertate... Că istoria universală este... adevărata 
devenire a spiritului..., aceasta este adevărata teodicee, justificarea 
lui Dumnezeu în istorie... Ceea ce s-a întîmplat şi se întîmplă... 
este prin esenţă opera Lui însuşi." 

Oare n-am avut dreptate atunci cînd spuneam că Hegel ne 
înfăţişează concomitent o apologie a lui Dumnezeu şi a Prusiei şi 
oare nu este clar că statul pe care Hegel ne recomandă să-l venerăm 
ca pe însăşi Ideea Divină este pur şi simplu Prusia lui Friedrich 
Wilhelm de la 1800 la 1830. Ar putea exista oare o mai josnică per¬ 
vertire a tot ce este decent, pervertire nu numai a raţiunii, libertăţii, 
egalităţii şi altor idei ale societăţii deschise, ci şi a credinţei sincere 
în Dumnezeu şi chiar a patriotismului sincer? 

Am descris în ce fel, pornind dintr-un punct ce pare progresist, 
şi chiar revoluţionar, şi aplicînd acea metodă dialectică generală de 
treptată întoarcere pe dos a lucrurilor, cu care cititorul este de acum 

* în traducerea românească a „Prelegerilor de filozofie a istoriei" apare 
termenul „cunoştinţă" (n. t.). 

familiarizat, Hegel ajunge în cele din urmă la un rezultai neaşteptat 
de conservator. El leagă în acelaşi timp concepţia sa filozofică 
despre istorie cu pozitivismul său etic şi juridic, dînd acestuia din 
urmă un fel de justificare istoricistă. Istoria este judecătorul nostru. 
Întrucît Istoria şi Providenţa au dat naştere puterilor existente, forţa 
acestora este în mod necesar identică cu dreptul, chiar cu dreptul 
divin. 

Pe Hegel însă acest pozitivism moral nu-1 satisface pe deplin. El 
vrea mai mult de atît. întocmai cum se opune libertăţii şi egalităţii, 
Hegel se opune şi fraternităţii oamenilor, umanitarismului sau, cum 
spune el, „filantropiei* 1 . Conştiinţa trebuie înlocuită prin oarbă 
supunere şi prin romantica etică heraclitică a faimei şi destinului, 
iar fraternitatea umană printr-un naţionalism totalitar. Cum se 
realizează acest lucru vom vedea în secţiunea III şi îndeosebi 50 în 
secţiunea IV a prezentului capitol. 


111 

Trec acum la o foarte sumară prezentare a unei poveşti destul de 
stranii — povestea ascensiunii naţionalismului german. Tendinţele pe 
care le denotă acest termen au în mod neîndoielnic o strînsă afinitate 
cu revolta împotriva raţiunii şi a societăţii deschise. Naţionalismul 
apelează la instinctele noastre tribale, la pasiuni şi prejudecăţi, şi la 
dorinţa noastră nostalgică de a scăpa de povara responsabilităţii 
individuale, pe care el încearcă s-o înlocuiască printr-o responsabi¬ 
litate colectivă sau de grup. Faptul că cele mai vechi scrieri de teorie 
politică, chiar şi cea a Bătrînului Oligarh, dar mai pronunţat cele ale 
lui Platon şi Aristotel, exprimă concepţii hotărît naţionaliste este în 
consonanţă cu aceste tendinţe; pentru că aceste scrieri au fost 
concepute în intenţia de a combate societatea deschisă şi ideile noi 
de imperialism, cosmopolitism şi egalitarism. 51 Această dezvoltare 
timpurie a teoriei politice naţionaliste se opreşte însă o dată cu Aris¬ 
totel. Începînd cu imperiul lui Alexandru, naţionalismul tribal genuin 
dispare pentru totdeauna din practica politică, iar pentru multă 
vreme şi din teoria politică. De la Alexandru mai departe, toate 
statele civilizate ale Europei şi Asiei au fost imperii, cuprinzînd 
populaţii cu origini amestecate la infinit. Civilizaţia europeană şi 
toate unităţile politice din perimetrul ei au rămas mereu de atunci 

internaţionale sau, mai precis, intertribale. (Se pare că înaintea lui 
Alexandru, la o distanţă în timp faţă de el aproximativ egală cu cea 
dintre el şi noi. imperiul Sumerului antic a creat prima civilizaţie 
internaţională.) Iar ceea ce e valabil pentru practica politică este 
valabil şi pentru teoria politică; pînă acum o sută şi ceva de ani, 
naţionalismul platonician-aristotclic dispăruse practic din doctrinele 
politice. (Fireşte, sentimentele tribale şi îngust-locale au fost întot¬ 
deauna puternice.) Cînd cu circa un secol în urmă a fost resuscitat 
naţionalismul, fenomenul s-a petrecut în una din cele mai ames¬ 
tecate dintre regiunile etnic mixte ale Europei. în Germania, şi 
îndeosebi în Prusia cu populaţia ei în mare parte slavă. (Multă lume 
nu ştie că pînă şi cu un secol în urmă Prusia, cu populaţia ei predo¬ 
minant slavă, nici nu era considerată un stat german, cu toate că 
regii ei, care în calitate de principi de Brandenburg erau „electori" 
ai Imperiului german, erau consideraţi principi germani. La 
Congresul de la Viena, Prusia era înregistrată ca ..regat slav": iar 
în 1830 Hegel încă mai vorbea 52 chiar şi despre Brandenburg şi 
Mecklenburg ca fiind populate de „slavi germanizaţi".) 

Nu a trecut, aşadar, decîl puţin timp de cînd principiul statului 
naţional a fost introdus în teoria politică. In ciuda acestui fapt, el este 
atît de larg acceptat în zilele noastre, îneît este considerat de obicei 
— şi adesea în mod inconştient — ca de la sine înţeles. El constituie 
astăzi, aşa-zieînd. o supoziţie implicită a gîndirii politice populare. 
Mulţi îl consideră chiar a fi postulatul de bază al eticii politice, mai 
cu scamă de cînd cu bine intenţionatul dar nu la fel de bine chib¬ 
zuitul principiu al autodeterminării naţionale, formulat de Wilson. 
Cum a putut cineva care cunoştea cît de cît istoria europeană, 
deplasările şi amestecurile a tot felul de triburi, a nenumărate valuri 
de popoare venite din habitatul lor de origine asiatică, scindîndu-se 
şi amesteeîndu-se pe măsură ce pătrundeau în labirintul de peninsule 
numit continentul european, cum a putut cineva care ştia toate 
acestea să avanseze un asemenea principiu inaplicabil, este greu de 
înţeles. Explicaţia o aflăm în faptul că Wilson, care era un democrat 
sincer (ca de altfel şi Masaryk, unul dintre cei mai de seamă luptă¬ 
tori pentru societatea deschisă 53 ), a căzut victimă unei mişcări 
izvorîte din cea mai reacţionară şi servilă filozofie politică din cîte 
au fost impuse vreodată blîndci şi mult răbdătoarei omeniri. El a fost 
victimă a educaţiei primite în spiritul teoriilor politice metafizice ale 
lui Platon şi Hegel şi a mişcării naţionaliste bazate pe acestea. 

Principiul statului naţional, adică revendicarea ca teritoriul 
fiecărui stat să coincidă cu teritoriul locuit de o singură naţiune, nu 
este nicidecum atît de evident cum li se parc multora astăzi. Chiar 
dacă ar exista cineva care să ştie ce anume are în vedere atunci cînd 
vorbeşte despre naţionalitate, n-ar fi deloc clar de ce ar trebui 
acceptată naţionalitatea ca o categorie politică fundamentală, mai 
importantă, de exemplu, dccît religia, sau dccît faptul de a te fi 
născut într-o anumită regiune geografică, sau dccît loialitatea faţă 
de o dinastie, sau dccît un crez politic cum este democraţia (care 
constituie, am putea spune, factorul unificator al poliglotei Elveţii). 
Dar, în timp ce religia, teritoriul sau un crez politic pot fi deter¬ 
minate mai mult sau mai puţin clar, nimeni n-a fost în stare vreodată 
să explice ce anume înţelege prin naţiune, într-un mod care să poată 
fi utilizat ca bază pentru politica practică. (Desigur, dacă vom spune 
că o naţiune este un număr de oameni care trăiesc ori s-au născut 
într-un anumit stat, atunci totul e clar; aceasta ar însemna însă o 
abandonare a principiului statului naţional, care cere ca statul să fie 
determinat de naţiune, şi nu invers.) Nici una din teoriile care susţin 
că o naţiune este unită în virtutea comunităţii de origine, de limbă, 
sau de istorie nu este acceptabilă şi nici aplicabilă în practică. Prin¬ 
cipiul statului naţional nu numai că este inaplicabil, dar nici n-a fost 
vreodată conceput în mod clar. El este un mit. Este un vis iraţional, 
romantic şi utopic, un vis al naturalismului şi al colectivismului 
tribal. 

în ciuda tendinţelor sale inerent reacţionare şi iraţionale, naţiona¬ 
lismul modern, în scurta sa istorie de pînă la Hcgel. a fost, în chip 
destul de straniu, un crez revoluţionar şi liberal. Prin ceva de genul 
unui accident istoric — invadarea teritoriilor germane de către 
prima armată naţională, armata franceză comandată de Napoleon şi 
reacţia provocată de acest eveniment — naţionalismul a pătruns în 
tabăra libertăţii. Nu e lipsit de interes să schiţăm istoria acestui 
proces şi a modului în care Hcgel a readus naţionalismul în tabăra 
totalitară, căreia acesta îi aparţinuse din momentul în care Platon a 
susţinut pentru prima dată că grecii sînt faţă de barbari ceea ce 
stăpînii sînt faţă de sclavi. 

Să ne amintim 54 că Platon a formulat, din nefericire, problema 
sa politică fundamentală întrebînd: cine trebuie să cîrmuiască. a cui 
voinţă trebuie să fie lege? înainte de Rousseau, răspunsul obişnuit 
la această întrebare era: principele. Rousseau a dat un răspuns nou 

şi cît se poate de revoluţionar. Nu principele trebuie să cîrmuiască. 
susţine el, ci poporul; nu voinţa unui om, ci voinţa tuturor. în felul 
acesta, el a ajuns să inventeze voinţa poporului, voinţa colectivă 
sau „voinţa generală", cum îi spunea el; iar poporul, o dată înzestrat 
cu o voinţă, trebuia ridicat la rangul unei suprapersonalităţi; „în 
raport cu ceea ce îi este exterior" (adică în raport cu alte popoare), 
spune Rousseau, „el devine o unică fiinţă, un individ". Această 
invenţie conţinea o doză bună de colectivism romantic, dar nu 
conţinea vreo tendinţă spre naţionalism. Teoriile lui Rousseau 
cuprindeau, însă, în mod clar germenele naţionalismului, a cărui 
doctrină cea mai caracteristică este că diferitele naţiuni trebuie 
concepute ca nişte personalităţi. Iar atunci cînd Revoluţia franceză 
a înfiinţat armata poporului, bazată pe serviciul militar naţional obli¬ 
gatoriu, prin aceasta s-a făcut un mare pas practic în direcţia 
naţionalistă. 

Unul dintre cei care au contribuit în continuare la teoria naţiona¬ 
lismului a fost J. G. Herder, fost elev şi pe vremea aceea prieten 
personal al lui Kant. Herder a susţinut că un stat bun trebuie să aibă 
graniţe naturale, adică graniţe care să circumscrie teritoriile locuite 
de „naţiunea" sa; teorie pe care a formulat-o pentru prima dată în 
ale sale Idei pentru o filozofie a istoriei omenirii (1785). „Statul cel 
mai natural — scria el 55 — este un stat compus dintr-un singur 
popor, cu un singur caracter naţional... Un popor este un produs 
natural asemeni unei familii, doar mai răspîndit decît aceasta... La 
fel ca toate comunităţile naturale,... şi în cazul statului cea mai bună 
ordine este ordinea naturală, adică aceea în care fiecare îndeplineşte 
funcţia pentru care l-a destinat natura." Această teorie, care încearcă 
să dea un răspuns la problema graniţelor „naturale" ale statului 56 , 
răspuns ce nu face decît să ridice problema nouă a graniţelor 
„naturale" ale naţiunii, n-a exercitat la început o mare influenţă. 
Este interesant de observat că Immanuel Kant a sesizat numaidecît 
primejdiosul romantism iraţional din această scriere a lui Herder, 
din care, prin critica sa răspicată, şi-a făcut un duşman neîmpăcat. 
Voi cita aici un pasaj din această critică, pentru că în el găsim o 
lapidară dar excelentă caracterizare nu numai a gîndirii lui Herder, 
ci şi a filozofilor oraculari de mai tîrziu, ca Fichte, Schelling. Hegcl. 
ca şi a tuturor discipolilor lor moderni: „O sagacitate grăbită să 
sesizeze analogii, scria Kant, şi o imaginaţie îndrăzneaţă în felul de 

a le folosi se combină cu capacitatea de a mobiliza emoţii şi pasiuni 
spre a capta interesul pentru obiectul ei — un obiect învăluit întot¬ 
deauna în mister. Aceste emoţii sînt luate lesne, dar în mod greşit, 
drept gînduri puternice şi profunde, sau cel puţin drept aluzii cu 
înţelesuri profunde; şi astfel suscită aşteptări mai mari decît ar găsi 
îndreptăţit o judecată rece... Sinonimiile trec drept explicaţii, iar 
alegoriile sînt oferite drept adevăruri." 

Fichte e cel care a înzestrat naţionalismul german cu prima lui 
teorie. Limitele unei naţiuni, susţinea el, sînt determinate de limbă. 
(Această afirmaţie nu ne pune într-o situaţie mai bună în ce priveşte 
înţelegerea naţiunii. Unde anume deosebirile dialectale devin 
deosebiri de limbă? Cîte limbi diferite vorbesc slavii sau teutonii, 
ori diferenţele dintre ele au doar caracter dialectal?) 

Opiniile lui Fichte au avut o evoluţie cum nu se poate mai 
curioasă, îndeosebi dacă ne gîndim că el a fost unul din întemeie¬ 
torii naţionalismului german. In 1793 îl apăra pe Rousseau şi 
Revoluţia franceză, iar în 1799 mai declara 57 încă următoarele: „E 
limpede că de azi înainte numai Republica franceză poate fi patria 
omului integru, că un asemenea om nu-şi poate dărui puterile nici 
unei alte ţări, pentru că de victoria Franţei se leagă nu doar 
speranţele cele mai îndrăzneţe ale omenirii, ci şi însăşi existenţa 
ei... Eu îmi dedic viaţa şi toate aptitudinile mele Republicii." Am 
putea nota în treacăt că pe vremea cînd făcea aceste remarci. Fichte 
purta tratative pentru ocuparea unui loc la Universitatea din Mainz, 
localitate aflată atunci sub stăpînire franceză. „în 1804 — scrie E. 
N. Anderson în interesantul său studiu despre naţionalism — Fichte 
era foarte dornic să părăsească slujba sa din Prusia pentru a da curs 
unei chemări venite din Rusia. Guvernul prusac nu l-a preţuit la 
cota financiară dorită şi Fichte spera la o recunoaştere superioară din 
partea Rusiei, drept care i-a scris negociatorului rus că dacă 
guvernul acestei ţări l-ar face membru al Academiei de ştiinţe din 
St. Petersburg şi i-ar plăti un salariu de minimum patru sute de 
ruble, «Aş fi al lor pînă la moarte»... Doi ani mai tîrziu — continuă 
Anderson — transformarea cosmopolitului Fichte în Fichte naţiona¬ 
listul era încheiată." 

Atunci cînd francezii au ocupat Berlinul, Fichte a părăsit oraşul, 
din imbold patriotic; act care, spune Anderson, „a ţinut să nu treacă 
neobservat de regele şi de guvernul Prusiei". Atunci cînd A. Mueller 
şi W. von Humboldt au fost primiţi de Napoleon, Fichte i-a scris cu 

indignare soţiei sale: „nu-i invidiez pe Mueller şi pe Humboldt; sînt 
bucuros că nu mi s-a acordat această ruşinoasă onoare... Nu e indi¬ 
ferent pentru conştiinţa unui om şi pesemne că nici pentru succesul 
de mai tîrziu dacă... îşi arată făţiş devotamentul faţă de cauza cea 
bună.“ Referitor la aceasta. Anderson comentează: „în fapt, el a 
avut de cîştigat: nu încape îndoială că invitarea sa la Berlin a avut 
ca motivaţie acest episod. Aceasta nu scade din patriotismul actului 
său. ci îl plasează doar în adevărata lui lumină.” La toate acestea 
trebuie să adăugăm că de la bun început cariera filozofică a lui 
Fichle s-a bazat pe o fraudă. Prima sa carte a fost publicată anonim, 
cînd publicul aştepta filozofia religiei a lui Kanl, sub titlul Critica 
oricărei revclajii. Era o carte extrem de indigestă, ceea ce n-a împie¬ 
dicat-o să fie o copie iscusită a stilului kantian; şi s-a făcut uz de 
orice, inclusiv de zvonuri, pentru a-i face pe oameni să creadă că e 
vorba de lucrarea lui Kant. Lucrurile ne apar în adevărata lor lumină 
atunci cînd aflăm că Fichtc a izbutit să găsească un editor numai 
prin bunăvoinţa lui Kant (care n-a fost în stare niciodată să citească 
din această carte mai mult decît primele cîtcva pagini). Atunci cînd 
presa s-a apucat să ridice în slăvi scrierea lui Fichle atribuind-o lui 
Kant. acesta din urmă s-a văzut silit să facă o declaraţie publică 
arătînd că lucrarea este a lui Fichte. iar acesta, după ce faima 
pogorîse astfel pe neaşteptate asupra sa. a fost numit profesor la 
Jena. Ulterior însă, Kant a fost nevoit să facă o nouă declaraţie, spre 
a se disocia de acest om. declaraţie în care apar cuvintele: 
„Păzească-ne Dumnezeu de prieteni. De duşmani putem încerca să 
ne apărăm singuri.” 

Acestea sînt cîtcva episoade din cariera omului a cărui ..flecă¬ 
reală” a dat naştere naţionalismului modern precum şi filozofiei 
idealiste moderne, filozofie clădită pe temeiul pervertirii doctrinei 
lui Kant. (îl urmez pe Schopenhauer în privinţa distincţiei dintre 
„flecăreala” lui Fichte şi „şarlatania” lui Hegel. deşi trebuie să admit 
că ar fi un pic pedant să stărui asupra acestei distincţii.) Toată 
povestea interesează în principal datorită luminii pe care o proiec¬ 
tează asupra „istoriei filozofiei” şi asupra „istoriei” în general. Am 
în vedere nu numai faptul, probabil mai mult comic decît scandalos, 
că astfel de măscărici sînt luaţi în serios şi că ajung să fie obiectul 
unui fel de cult, al unor studii solemne deşi adesea plicticoase (şi 
al unor bilete de examen, pe deasupra). Am în vedere nu numai 
faptul îngrozitor că flecarul Fichte şi şarlatanul Hegel sînt trataţi pe 

picior de egalitate cu bărbaţi ca Democrit, Pascal, Descartcs, 
Spinoza, Locke, Hume, Kant, J. S. Mill şi Bertrand Russell şi că 
învăţătura lor morală este luată în serios, ba poate chiar considerată 
superioară învăţăturilor acestor din urmă gînditori. Ci am în vedere 
că mulţi dintre aceşti istorici panegirişti ai filozofiei, incapabili să 
facă distincţia între gîndire şi fantazare, ca să nu mai vorbim de 
distincţia dintre bine şi rău, îndrăznesc să clameze că istoria lor este 
judecătorul nostru, sau că istoria filozofiei, aşa cum o scriu ei, este 
o critică implicită a diferitelor „sisteme de gîndire**. Căci este clar, 
cred, că adulaţia lor poate fi o critică implicită doar a istoriilor scrise 
de ei şi a acelei emfaze şi conspiraţii a zgomotului prin care este 
glorificată îndeletnicirea filozofică. Pare să fie o lege a ceea ce 
acestor oameni le place să numească „natură umană“ căîngîmfarea 
creşte direct proporţional cu lipsa de gîndire şi invers proporţional 
cu serviciile aduse propăşirii omenirii. 

Pe vremea cînd Fichte devenea apostolul naţionalismului. în 
Germania începea să se afirme un naţionalism instinctiv şi revo¬ 
luţionar, ca reacţie la invazia napoleoniană. (A fost una din acele 
reacţii tribale tipice împotriva expansiunii unui imperiu supra- 
naţional.) Poporul cerea reforme democratice, pe care le înţelegea 
în sensul lui Rousseau şi al Revoluţiei franceze, dar pe care Ie voia 
fără cotropitorii francezi. El s-a întors împotriva propriilor principi 
şi în acelaşi timp împotriva împăratului. Acest naţionalism timpuriu 
s-a afirmat cu forţa unei noi religii, ca un fel de manta ce învelea 
dorinţa de libertate şi de egalitate. „Naţionalismul — scrie Ander- 
son 59 — îşi lua avînt o dată cu declinul creştinismului ortodox, 
înlocuindu-1 pe acesta cu credinţa într-o experienţă mistică proprie.'* 
Este vorba de experienţa mistică a comuniunii cu ceilalţi membri ai 
tribului oprimat, experienţă ce s-a substituit nu doar creştinismului, 
ci, mai ales, sentimentului de încredere şi loialitate faţă de rege, pe 
care abuzurile absolutismului îl nimiciseră. E clar că o asemenea 
religie nouă, impetuoasă şi democratică, a fost o sursă de marc 
iritare, şi chiar de primejdii, pentru clasa dominantă şi în special 
pentru regele Prusiei. Cum putea fi zăgăzuit acest pericol? După 
războaiele de eliberare, Friedrich Wilhelm a reacţionat mai întîi prin 
demiterea consilierilor săi naţionalişti, iar apoi prin numirea lui 
Hcgcl. Pentru că Revoluţia franceză dovedise influenţa filozofici, 
lucru subliniat cum se cuvine de Hegcl (fiindcă oferea şi temeiul 
propriilor lui servicii): „Conştiinţa spiritului — spune el 60 — este 

acum în esenţă fundamentul, şi, în consecinţă, stăpînirea a revenit 
filozofiei. S-a spus că Revoluţia franceză a pornit de la filozofie, şi 
nu fără motiv filozofia a fost numită înţelepciunea lumii, căci ea nu 
este numai adevărul în sine..., ci şi adevărul întrucît el se manifestă 
viu în lume. Nu trebuie deci să ne declarăm contra aserţiunii, cînd 
se spune că revoluţia şi-a primit primul impuls de la filozofie." 
Aceasta e o indicaţie că Hegel a înţeles care este sarcina sa imediată 
— să dea un contraimpuls; un impuls, deşi nu primul, prin care filo¬ 
zofia ar putea să întărească forţele reacţiunii. O parte din această 
sarcină consta în pervertirea ideilor de libertate, egalitate etc. Dar 
poate că o sarcină şi mai urgentă era îmblînzirea religiei naţionaliste 
revoluţionare. Hegel a realizat această sarcină în spiritul sfatului lui 
Pareto „de a profita de sentimente, în loc de a irosi timpul în încer¬ 
cări zadarnice de a le nimici". El a îmblînzit naţionalismul nu prin 
opoziţie răspicată, ci prin transformarea lui în autoritarism prusac 
disciplinat. Şi astfel a izbutii pînă la urmă să readucă o puternică 
armă în tabăra societăţii închise, unde în fond îi şi era locul. 

Toate acestea s-au realizat cu deşt' " stîngăcie. Hegel. din 
dorinţa de a fi pe placul cîrmuirii, i-a at^. ^t uneori mult prea făţiş 
pe naţionalişti. „Suveranitatea poporului în opoziţie faţă de suvera¬ 
nitatea existentă în monarh — scrie el 61 în Filozofia dreptului — 
este sensul obişnuit în care a început să se vorbească în timpurile 
mai noi de suveranitate populară; luată în această opoziţie, suvera¬ 
nitatea populară este unul din gîndurile cele mai confuze. întemeiată 
pe reprezentarea goală a poporului. Poporul luat fără monarhul 
său... se reduce la masa informă." Mai devreme, el scrisese în Enci¬ 
clopedie: „Agregatul persoanelor private e obiceiul adesea să fie 
numit popor', ca un atare agregat însă el este vulgus, nu populus: şi, 
sub acest raport, singurul scop al statului este ca un popor să nu 
ajungă la existenţă, la putere şi la acţiune ca agregat. O astfel de 
stare, la un popor, ar constitui starea Iui de injustiţie, de imoralitate 
şi de iraţionalitate în genere; într-însa, poporul s-ar găsi numai ca 
o putere informă, haotică, oarbă, — ca aceea a elementului dezlănţuit 
al mării, mare ce totuşi nu se distruge singură pe sine, cum ar face 
poporul, ca element spiritual. S-a putut auzi adesea înfaţişîndu-se 
această stare drept starea de libertate adevărată." Aici se face o 
aluzie foarte precisă la naţionaliştii liberali, pe care regele îi detesta 
ca pe o năpastă. Lucrul devine şi mai clar în ceea ce spune Hegel 
cu referire la visurile naţionaliştilor timpurii de reclădire a impe- 

riului german: „Ficţiunea unui imperiu — spune el în elogiul pe 
care-1 aduce celor mai recente evoluţii din Prusia — a dispărut cu 
totul. El s-a scindat în state suverane." Tendinţele anti-liberale ale 
lui Hegel îl fac să se refere la Anglia ca la cel mai caracteristic 
exemplu de naţiune în sensul rău al cuvîntului. „Cu privire la 
Anglia..., a cărei constituţie este socotită drept cea mai liberală, 
fiindcă persoanele private au acolo o participare precumpănitoare la 
treburile statului, experienţa arată că, în legislaţia civilă şi penală, 
în ce priveşte dreptul şi libertatea proprietăţii, în aşezămintele de 
cultură şi de ştiinţă etc., ţara aceasta este mai înapoiată faţă de cele¬ 
lalte state civilizate ale Europei, şi că libertatea obiectivă, adică 
dreptul raţional, este mai degrabă sacrificat aici libertăţii formale 62 
şi interesului privat particular (aceasta chiar în aşezămintele şi 
proprietăţile care se pretinde că sînt consacrate religiei)." Aserţiune 
cu adevărat uluitoare, mai ales în ceea ce priveşte „cultura şi 
ştiinţa", pentru că nu exista pe atunci stat mai înapoiat decît Prusia, 
unde Universitatea din Berlin a fost înfiinţată abia sub influenţa 
războaielor napoleoniene şi unde regele afirma 53 că „statul trebuie 
să suplinească prin bravură intelectuală ceea ce a pierdut sub 
aspectul puterii fizice". Cîteva pagini mai încolo, Hegel uită ceea 
ce a spus despre cultura şi ştiinţele din Anglia; el vorbeşte acum 
despre „Anglia, unde istoriografia a ajuns să se cureţe de impurităţi, 
luînd un caracter mai solid şi mai matur". 

După cum se vede, Hegel ştia că îi revine sarcina de a combate 
înclinaţiile liberale şi chiar şi pe cele imperialiste ale naţionalis¬ 
mului. Şi el şi-a îndeplinit-o căutînd să-i convingă pe naţionalişti că 
revendicările lor colectiviste sînt satisfăcute în mod automat de un 
stat atotputernic şi că ei nu trebuie să facă altceva decît să ajute la 
întărirea puterii statului. .Poporul, ca stat, este Spiritul în raţiona¬ 
litatea lui substanţială şi în realitatea lui nemijlocită — scrie el 64 — 
de aceea el este puterea absolută pe pămînt... Statul este spiritul 
însuşi al unui popor. Statul real este însufleţit de acest spirit, în toate 
treburile sale particulare, în războaiele şi în instituţiile sale... 
Conştiinţa de sine a unei naţiuni particulare este vehiculul pentru... 
dezvoltarea spiritului colectiv;... în ea, spiritul vremii îşi manifestă 
voinţa. împotriva acestei voinţe, celelalte spirite naţionale n-au nici 
un fel de drepturi: acea naţiune domină lumea." Aşadar, pe scena 
istoriei acţionează naţiunea, cu spiritul şi voinţa ci. Istoria este 
disputa dintre diferitele spirite naţionale pentru dominaţie mondială. 

De aici urmează că reformele preconizate de naţionaliştii liberali 
nu sînt necesare, dat fiind că naţiunea şi spiritul ei sînt, oricum, pro¬ 
tagoniştii istoriei; şi de altminteri, „fiecare naţiune... are constituţia 
care i se potriveşte şi care îi convine". (Pozitivism juridic.) Vedem 
cum Hegel înlocuieşte clementele liberale din ideologia naţionalistă 
nu numai printr-un cult platonician-prusac al statului, ci şi printr-un 
cult al istoriei, al succesului istoric. (Friedrich Wilhelm a avut 
succes în confruntarea cu Napoleon.) în felul acesta Hcgcl nu numai 
că inaugurează un nou capitol în istoria naţionalismului, ci furnizează 
totodată acestuia o nouă teorie. Fichte, după cum am văzut, formu¬ 
lase teoria că naţiunea se întemeiază pe limbă. Hegel introduce 
teoria istorică a naţiunii. După el, o naţiune este unită printr-un spirit 
ce acţionează în istoric. Este unită prin faptul că arc un duşman 
comun şi prin camaraderia războaielor pe care le-a purtat. (S-a spus 
că rasa este o mulţime de oameni uniţi nu prin originea lor. ci pi in¬ 
tr-o eroare comună privitoare la originea lor. Am puica spune, prin 
analogie, că naţiunea în sensul lui Hegel este o mulţime de oameni 
uniţi printr-o eroare comună privitoare la istoria lor.) Se vede clar 
legătura dintre această teorie şi esenţialismul istoricist al lui Hegel. 
Istoria unei naţiuni este istoria esenţei sau a „spiritului" său care se 
afirmă pe „scena istoriei". 

în încheierea acestei schiţe a ascensiunii naţionalismului, mi-aş 
îngădui o remarcă privitoare la evenimentele de pînă la întemeierea 
imperiului german al lui Bismarck. Politica lui Hcgcl a fost să 
profite de sentimentele naţionaliste, în loc să-şi irosească energia în 
eforturi zadarnice de a le nimici. Se pare însă că această strategie 
celebră duce uneori la consecinţe stranii. Convertirea medievală a 
creştinismului într-un crez autoritar n-a putut să suprime cu totul 
tendinţele lui umanitare; acestea răzbat în repetate rînduri prin 
învelişul autoritar (şi sînt persecutate ca erezii). în felul acesta, 
sfatul lui Pareto nu serveşte doar la neutralizarea tendinţelor ce pun 
în pericol clasa dominantă, ci şi contribuie, neintenţionat, la men¬ 
ţinerea acestor tendinţe. Asemănător s-au petrecut lucrurile cu 
naţionalismul. Hegel l-a făcut inofensiv şi a încercat să înlocuiască 
naţionalismul german printr-un naţionalism prusac. Dar ..rcducînd 
astfel naţionalismul la o componentă" a prusacismului (ca să mă 
exprim în jargonul Iui), Hegel l-a „conservat"; iar Prusia s-a văzut 
nevoită să practice metoda de a profita de sentimentele naţionalis- 

mul ui german. Cînd s-a angajat în război cu Austria, în 1866, ea a 
trebuit s-o facă în numele naţionalismului german şi sub pretextul 
de a asigura „Germaniei 11 rolul de lider. Şi a trebuit să proclame 
Prusia mult extinsă din 1871 drept noul „imperiu german", drept o 
nouă „naţiune germană", a cărei unitate a fost făurită prin război, 
în conformitate cu teoria istorică a naţiunii, formulată de Hegel. 


IV 

Istoricismul isteric al lui Hegel este încă şi în epoca noastră 
îngrăşămîntul căruia totalitarismul modern îi datorează creşterea sa 
rapidă. Folosirea lui a pregătit terenul şi a educat pe intelectuali în 
spiritul lipsei de onestitate intelectuală, după cum vom arăta în 
secţiunea a V-a a acestui capitol. Trebuie să desprindem de aci 
învăţătura că onestitatea intelectuală este de o importanţă funda¬ 
mentală pentru tot ce ne e drag. 

Dar oare aceasta e totul? Şi este oare drept să judecăm aşa? Este 
oare total neîntemeiată pretenţia că valoarea lui Hegel rezidă în 
faptul că el a fost creatorul unui nou mod de gîndire, istoric — al 
unui nou simţ istoric? 

Mulţi dintre prietenii mei au criticat atitudinea mea faţă de Hegel 
şi incapacitatea mea de a-i sesiza valoarea. Aveau, fireşte, perfectă 
dreptate, pentru că, într-adevăr. am fost incapabil s-o sesizez. (Şi 
sînt şi acum.) Pentru a-mi îndrepta acest neajuns, m-am aplecat 
într-un mod destul de sistematic asupra întrebării, în ce constă 
valoarea intelectuală a lui Hegel? 

Rezultatul a fost dezamăgitor. Fără îndoială că discursul lui 
Hegel despre amploarea şi măreţia dramei istorice a creat o 
atmosferă de interes pentru istorie. Fără îndoială că amplele sale 
generalizări, periodizări şi interpretări istorice i-au fascinat pe unii 
istorici şi i-au stimulat să elaboreze studii istorice valoroase şi deta¬ 
liate (care, aproape invariabil, scoteau în evidenţă şubrezenia 
concluziilor lui Hegel, ca şi a metodei sale). Dar această influenţă 
stimulativă a fost oare o izbîndă de istoric sau de filozof? N-a fost 
mai degrabă una de propagandist? In ce mă priveşte, am constatat 
că istoricii îl preţuiesc pe Hegel (dacă în genere îl preţuiesc) ca 
filozof, în timp ce Filozofii cred îndeobşte că Hegel (dacă în genere 
a contribuit la ceva) a contribuit la înţelegerea istoriei. Istoricismul 

însă nu este istorie, iar credinţa în el nu vădeşte nici înţelegere 
istorică, nici simţ istoric. Iar dacă vrem să ne rostim despre Hegel 
ca istoric sau ca filozof, nu trebuie să ne întrebăm dacă există oameni 
pe care viziunea sa despre istorie îi inspiră, ci cît este de adevărată 
această viziune. 

N-am găsit decît o singură idee importantă despre care s-ar putea 
pretinde că este prezentă implicit în filozofia lui Hegel. Este ideea 
care-1 face pe Hegel să atace raţionalismul şi intelectualismul 
abstract, care pierd din vedere îndatorarea raţiunii faţă de tradiţie. 
Este o anumită conştiinţă a faptului (pe care însă Hegel îl uită în 
Logica sa) că oamenii nu pot să pornească de pe un loc gol, creînd 
din nimic o lume a gîndirii, că gîndirile lor sînt, în bună parte, 
produsul unei moşteniri istorice. 

Sînt gata să admit că aceasta e o idee importantă şi care poate 
fi găsită la Hegel dacă eşti dispus s-o cauţi. Neg însă că ea a fost o 
contribuţie proprie a lui Hegel. A fost o idee comună a romanti¬ 
cilor. Ideea că toate entităţile sociale sînt produse ale istoriei: nu 
invenţii plănuite de raţiune, ci înjghebări rezultate din capriciile 
evenimentelor istorice, din jocul ideilor şi intereselor, din suferinţe 
şi pasiuni — ideea aceasta datează dinaintea lui Hegel. Ea îşi are 
originea la Edmund Burke, care, prin accentul pus pe însemnătatea 
tradiţiei pentru funcţionarea tuturor instituţiilor sociale, a influenţat 
puternic gîndirea politică a mişcării romantice germane. Urmele 
acestei influenţe se pot observa la Hegel, dar numai sub forma exa¬ 
gerată şi de ncsusţinut a unui relativism istoric şi evoluţionist — sub 
forma periculoasei doctrine că ceea ce este crezut astăzi este, în 
fapt, adevărat astăzi, cu corolarul la fel de periculos că ceea ce ieri 
era adevărat ( adevărat , şi nu doar „crezut") poate fi fals mîine — 
doctrină ce, în mod sigur, nu este de natură să încurajeze aprecierea, 
la justa valoare, a însemnătăţii tradiţiei. 


V 

Trec acum la ultima parte a analizei mele consacrate hegelia¬ 
nismului, unde voi examina dependenţa noului tribalism sau totali¬ 
tarism de doctrinele lui Hegel. 

Dacă mi-aş fi propus să scriu o istorie a afirmării totalitaris¬ 
mului, ar fi trebuit să mă ocup mai întîi de marxism; pentru că 
fascismul îşi datorează apariţia, în parte, falimentului spiritual şi 

politic al marxismului. (După cum vom vedea, o aserţiune similară 
poate fi făcută despre relaţia dintre leninism şi marxism.) Intrucît 
însă problema principală de care mă ocup este istoricismul, îmi 
propun să discut întîi despre fascism, iar despre marxism să tratez 
mai încolo, ca despre forma cea mai pură de istoricism apărută pînă 
în prezent. 

Totalitarismul modem nu este decît un episod al revoltei perene 
împotriva libertăţii şi raţiunii. El se deosebeşte de episoadele mai 
vechi nu atît prin ideologia sa, cît prin faptul că liderii săi au izbutit 
să înfăptuiască unul din cele mai îndrăzneţe visuri ale predecesorilor 
lor — să facă din revolta împotriva libertăţii o mişcare populară. 
(Această popularitate nu trebuie, desigur, supraestimată; intelec¬ 
tualitatea nu constituie decît o parte a poporului.) El a devenit 
posibil numai în urma falimentului înregistrat, în ţările respective, 
de o altă mişcare populară, social-democraţia sau versiunea 
democrată a marxismului, care în ochii populaţiei muncitoare întru¬ 
chipa ideile de libertate şi egalitate. Cînd a devenit evident că 
nereuşita acestei mişcări de a adopta în 1914 o poziţie fermă 
împotriva războiului nu e o pură întîmplare, cînd a devenit clară 
neputinţa ei de a face faţă problemelor păcii şi mai cu seamă şomaju¬ 
lui şi recesiunii economice şi cînd, în fine, s-a văzut că această 
mişcare se apără doar în mod ezitant de agresiunea fascistă, atunci 
credinţa în valoarea libertăţii şi în posibilitatea egalităţii a fost grav 
zdruncinată, iar revolta perenă împotriva libertăţii, uzînd de toate 
mijloacele, a izbutit să-şi cîştige un sprijin mai mult sau mai puţin 
popular. 

Faptul că fascismul a trebuit să preia o parte din moştenirea 
marxismului explică una din trăsăturile „originale" ale ideologiei 
fasciste, singura prin care el se abate de la profilul tradiţional al 
revoltei împotriva libertăţii. E vorba de faptul că fascismul nu prea 
apelează deschis la factorul supranatural. Nu că el ar fi neapărat 
ateu ori lipsit de elemente mistice sau religioase. însă răspîndirea, 
prin marxism, a agnosticismului a dus la o situaţie în care nici un 
crez politic care voia să cîştige popularitate în rîndurile clasei 
muncitoare nu-şi putea asocia vreuna din formele religioase 
tradiţionale. Acesta e motivul pentru care fascismul a adăugat ideo¬ 
logici sale oficiale, cel puţin în stadiile ei iniţiale, ceva din mate¬ 
rialismul evoluţionist propriu secolului al nouăsprezecelea. 

Astfel, formula fierturii fasciste este în toate gările aceeaşi: Hegel 
plus o doză de materialism din secolul trecut (îndeosebi darwinism 
în forma oarecum frustă pe care i-a dat-o Haeckel 65 ). Se poate spune 
că elementul „ştiinţific" din rasism îşi are obîrşia la Haeckel, care 
a patronat, în 1900, un concurs cu premii avînd ca temă: „Ce putem 
învăţa din principiile darwinismului privitor la dezvoltarea internă 
şi politică a unui stat?" Premiul întîi a fost atribuit unei volumi¬ 
noase lucrări rasiste a lui W. Schallmeyer, care a devenit astfel 
bunicul biologiei rasiale. Este interesant de observat cît de puternic 
se aseamănă acest rasism materialist, în ciuda obîrşici sale foarte 
diferite, cu naturalismul lui Platon. în ambele cazuri, idcca de bază 
este că degenerarea, îndeosebi a claselor superioare, stă la originea 
declinului politic (a se citi: a progresului societăţii deschise). In 
plus, mitul modern al Sîngclui şi Gliei îşi are pandantul exact în 
mitul platonician al Pămîntenilor. Totuşi, formula rasismului 
modern nu este „Hegel + Platon", ci „Hegel + Haeckel". După cum 
vom vedea mai departe, Marx a înlocuit „Spiritul" lui Hegel prin 
materie şi prin interesele materiale şi economice. în acelaşi mod 
rasismul substituie „Spiritului" lui Hegel ceva material, concepţia 
cvasi-biologică a Sîngclui sau Rasei. în locul „Spiritului". SîngcL 
este acum esenţa care se autodezvoltă, este stăpînul lumii şi m 
desfăşoară pe scena istoriei; el, şi nu „spiritul" naţional, este cel Li 
determină destinul esenţial al unei naţiuni. 

Transsubstanţierea hegelianismului în rasism sau a Spiritului m 
Sînge nu modifică mult tendinţa principală a hegelianismului. Ea u 
dă doar un pospai de biologie şi de evoluţionism modern. Rczullaiul 
este o religie materialistă şi în acelaşi timp mistică a esenţei 
biologice ce se autodezvoltă, religie ce seamănă îndeaproape i u 
religia evoluţiei creatoare (al cărei profet a fost hegelianul 66 Bergsoni 
şi pe care G. B. Shaw a caracterizat-o odată, mai mult profetic da n 
profund, drept „o credinţă ce satisface prima condiţie a tuturor ivh 
giilor ce au avut vreodată priză asupra omenirii: condiţia de a li 
o metabiologie ". Şi într-adevăr, această nouă religie, rasismul. .u< 
în mod vădit, ca să spunem aşa, o componentă met a- şi o cum 
ponentă biologică, prima fiind metafizica mistică hegeliană, iai o .> 
de a doua, biologia materialistă haeckcliană. 

Atît despre deosebirea dintre totalitarismul modern şi Iu r« 
lianism. Deşi importantă din punctul de vedere al popularităţi! 
această deosebire este neimportantă cînd e vorba de principalele !"■ 

tendinţe politice. Dacă ne concentrăm acum asupra asemănărilor, 
imaginea va fi alta. Aproape toate ideile mai importante ale totali¬ 
tarismului modern sînt moştenite direct de la Hegel, care a adunat 
şi păstrat ceea ce A. Zimmern numeşte 67 „arsenalul de arme pentru 
mişcările autoritare". Deşi aceste arme, în majoritatea lor, n-au fost 
făurite de Hegel însuşi, ci descoperite de el în diverse şi străvechi 
depozite de armament ale revoltei perena împotriva libertăţii, nu 
încape îndoială că prin străduinţa lui ele au fost redescoperite şi 
transmise discipolilor săi moderni. Urmează o scurtă listă a unora 
din cele mai preţioase idei de acest fel. (N-am inclus în ea totalita¬ 
rismul şi tribalismul platonician, despre care am discutat deja. nici 
teoria despre stăpîn şi sclav.) 

a) Naţionalismul, sub forma ideii istoriciste că statul este încar¬ 
narea Spiritului (sau. acum, a Sîngelui) naţiunii (sau rasei) crea¬ 
toare de stat: o naţiune aleasă (acum, rasă aleasă) este destinată să 
domine lumea, b) Statul ca inamic natural al tuturor celorlalte state 
trebuie să-şi afirme existenţa prin război, c) Statul este exceptat de 
la orice fel de obligaţie morală: istoria, adică succesul istoric, este 
singurul judecător; folosul colectiv este singurul principiu de con¬ 
duită personală; minciuna şi deformarea adevărului în scop de 
propagandă sînt permise, d) ldeca „etică" a războiului (total şi 
colectivist), îndeosebi al naţiunilor tinere împotriva celor mai 
vîrstnice; războiul, soarta şi faima ca bunurile cele mai de dorit, e) 
Rolul creator al marelui Bărbat, al personalităţii istoricc-mondialc, 
al omului de adîncă cugetare şi puternică pasiune (acum. principiul 
Conducătorului), f) Idealul vieţii eroice („trăieşte periculos!") şi al 
„omului eroic", ca opus micului burghez şi vieţii sale de searbădă 
mediocritate. 

Această listă de comori spirituale nu este nici sistematică şi nici 
completă. Toate fac parte dintr-un vechi patrimoniu. Şi au fost depo¬ 
zitate şi pregătite pentru utilizare nu numai în lucrările lui Hegel 
şi ale discipolilor săi. ci şi în capetele unei intelectualităţi hrănite 
timp de nu mai puţin de trei generaţii exclusiv cu asemenea merinde 
spirituale depreciate, denunţate de timpuriu de către Schopenhaucr 68 
drept o „pseudofilozofie nimicitoare pentru intelect" şi drept un 
„pernicios şi criminal abuz de limbaj". Trec acum la o examinare 
mai detaliată a diferitelor puncte din această listă. 

a) Conform doctrinelor totalitare modeme, nu statul ca atare 
constituie ţelul suprem. Ţelul suprem este Sîngele, Poporul, Rasa. 

Rasele superioare posedă puterea de a crea state. Cea mai înaltă 
năzuinţă a unei rase sau naţiuni este să formeze un stat viguros, 
capabil să servească drept instrument puternic al autoconservării ei. 
Această doctrină (dacă facem abstracţie de înlocuirea Spiritului prin 
Sînge) este datorată lui Hegel, care scria 69 : „în existenţa unei naţiuni 
scopul substanţial este de a fi un stat şi de a se păstra ca atare. O naţiune 
ce nu şi-a dat forma unui stat — o simplă naţiune — nu are, la drept 
vorbind, o istorie, cum este cazul naţiunilor... ce au existat în stare 
de sălbăticie. Ceea ce se petrece cu o naţiune... îşi are semnificaţia 
sa esenţială în raport cu statul." Statul care se formează astfel trebuie 
să fie totalitar, adică puterea sa trebuie să se infiltreze în întreaga 
viaţă a poporului, cu toate funcţiile acesteia, şi să le controleze: 
„Statul este, deci, baza şi centrul tuturor elementelor concrete din 
viaţa unui popor: al artei, dreptului, moralei, religiei şi ştiinţei... 
Substanţa care... există în acea realitate concretă care este stalul 
este Spiritul poporului însuşi. Statul real este însufleţit de acest spirit 
în toate treburile sale particulare, în războaiele sale, în instituţiile 
sale etc.“ Iar pentru a fi puternic, statul trebuie să conteste puterile 
altor state. El trebuie să se afirme pe „scena istoriei", să-şi dove¬ 
dească prin fapte istorice esenţa sau spiritul său particular şi carac¬ 
terul său naţional „strict definit", iar finalmente să aspire la 
dominaţia mondială. Iată exprimat, în cuvintele lui Hegel, acest 
esenţialism istoricist: „Esenţa însăşi a Spiritului este activitatea: ea 
actualizează potenţialitatea lui, făcînd din sine propria lui faptă, 
propria lui lucrare... Aşa e şi cu Spiritul unei naţiuni: acesta este 
un spirit ce are caracteristici strict definite, ce există şi persistă... 
în evenimentele şi tranziţiile ce alcătuiesc istoria lui. Aceasta este 
lucrarea lui — aceasta e ceea ce respectiva naţiune particulară este. 
Naţiunile sînt ceea ce sînt faptele lor... O naţiune este morală, 
virtuoasă, viguroasă cît timp este angajată în înfăptuirea marilor ei 
obiective... Constituţiile sub care popoarele universal-istorice au atins 
culminaţiile lor le sînt specifice... Prin urmare, din ... instituţiile 
politice ale vechilor popoare universal-istorice nu putem învăţa 
nimic... Fiecare geniu naţional particular se cere tratat ca un singur 
individ în procesul istoriei universale." Spiritul sau geniul naţional 
trebuie finalmente să încerce să se afirme în dominaţia mondială: 
„Conştiinţa de sine a unei naţiuni particulare... este realitatea obiec¬ 
tivă în care Spiritul epocii îşi plasează voinţa.Faţă de această voinţă 
absolută, voinţa celorlalte spirite naţionale particulare este lipsită 
de drept: aceea naţiune domină lumea..." 

Hegel însă nu numai că a dezvoltat teoria istorică şi totalitară a 
naţionalismului, ci a şi prevăzut cu claritate posibilităţile psiho¬ 
logice ale naţionalismului. El a sesizat că naţionalismul răspunde 
unei nevoi — dorinţei oamenilor de a găsi şi a cunoaşte locul lor 
determinat în lume şi de a aparţine unui puternic organism colectiv. 
In acelaşi timp la Hegel se observă acea trăsătură remarcabilă a 
naţionalismului german, sentimentele sale de inferioritate (ca să 
folosim o terminologie mai recentă) puternic dezvoltate, îndeosebi 
faţă de englezi. Drept care, prin naţionalismul şi tribalismul său, el 
se face în mod conştient ecoul acestor sentimente, descrise de mine 
(în capitolul 10) drept angoasa civilizaţiei: „Fiecare englez — scrie 
Hegel 70 — va spune: noi sîntem cei ce navigăm pe oceane şi ţinem 
în mîini comerţul lumii; cei cărora le aparţin Indiile orientale cu 
bogăţiile lor... Raportul dintre omul individual şi acel Spirit... este 
că aceasta... îi îngăduie să aibă un loc bine precizat în lume, îi 
îngăduie să fie ceva. Pentru că individul găseşte... în poporul căruia 
îi aparţine o lume fermă, deja statornicită... cu care trebuie să facă 
corp comun. în această lucrare a sa şi deci lume a sa. Spiritul 
poporului se bucură de existenţa sa şi îşi află mulţumire.“ 

b) O teorie comună a lui Hegel şi discipolilor săi rasişti este că 
statul, prin însăşi esenţa lui, poate să existe numai prin contrastul 
său cu alte state individuale. Unul dintre sociologii de frunte ai 
Germaniei de astăzi, H. Freyer, scrie 71 : „O fiinţă ce se strînge în jurul 
propriului său miez creează, chiar şi fără intenţie, linia de demar¬ 
caţie. Iar frontiera — fie şi în mod neintenţionat — creează inamicul.* 4 
Asemănător se exprima şi Hegel: „întocmai cum un individ nu este 
o persoană reală fără relaţia lui cu alte persoane, tot aşa statul nu 
este o individualitate reală fără relaţia lui cu alte state... în raportul 
statelor... particulare întîlnim jocul cel mai mobil... al pasiunilor, 
al intereselor, al scopurilor, al talentelor, virtuţilor, al violenţei, al 
nedreptăţii şi al păcatelor, ca şi al contingenţei exterioare — un joc 
în care întregul etic însuşi, neatîrnarea statului este expusă hazar¬ 
dului.** Dar atunci, n-ar trebui oare să îndreptăm această nefericită 
stare de lucruri adoptînd proiectul lui Kant de instaurare a păcii 
eterne pe calea unei uniuni federale? Nicidecum, spune Hegel în 
comentariul său la proiectul de pace al lui Kant: „Kant a propus o ligă 
a principilor** — spune Hegel nu tocmai exact (Kant propusese o 
federaţie a ceea ce am numi astăzi state democratice) — „care să apla¬ 
neze conflictele dintre state, şi Sfînta Alianţă avea oarecum intenţia 

să fie o atare instituţie. Numai că statul este individ, şi în indivi¬ 
dualitate este conţinută în chip esenţial negaţia. Deşi, aşadar, un 
număr de state se pot constitui într-o familie, totuşi uniunea aceasta, 
ca individualitate, trebuie «ă-şi creeze o opoziţie şi să nască un 
duşman." Pentru că în dialectica lui Hegel negaţia echivalează cu o 
limitare şi deci înseamnă nu doar linia de demarcaţie, frontiera, ci 
şi crearea unei opoziţii, a unui duşman: „Destinele şi acţiunile 
statelor în raporturile lor reciproce dezvăluie dialectica naturii finite 
a acestor spirite." Citatele de aici sînt luate din Filozofia dreptului-, 
în Enciclopedia sa, scrisă mai înainte, teoria lui Hegel anticipează 
şi mai îndeaproape teoriile moderne, bunăoară pe cea a lui Frcyer: 
„în sfîrşit statul mai prezintă latura de a fi realitatea imediată a unui 
popor singular... Ca individ singular, el este exclusiv faţă de alţi 
atare indivizi. în raportul lor unul faţă de altul îşi găsesc loc voinţa 
arbitrară şi întîmplarea... Datorită acestei independenţe, conflictul 
dintre ele devine un raport de forţă, o stare de război... Starea 
aceasta arată substanţa statului în individualitatea ei..." Aşadar, 
istoricul prusac Treitschke arată doar cît de bine a înţeles esenţia- 
lismul dialectic hegelian, atunci cînd repetă: „Războiul nu este 
numai o necesitate practică, ci şi una teoretică, o exigenţă a logicii. 
Conceptul de stat îl implică pe cel de război, pentru că esenţa 
statului este puterea. Statul este poporul organizat ca putere 
suverană." 

c) Statul este legea, legea morală şi deopotrivă legea juridică. De 
aceea nu i se pot aplica nici un fel de alte etaloane, în particular 
etalonul moralităţii civile. Responsabilităţile lui istorice sînt mai 
profunde. Singurul lui judecător este istoria universală. Singurul 
criteriu posibil pentru a judeca un stat este succesul istoric mondial 
al acţiunilor sale. Iar acest succes, puterea şi expansiunea statului, 
trebuie puse mai presus de orice alte consideraţii ţinînd de viaţa 
privată a cetăţenilor; este drept ceea ce serveşte puterii statului. 
Teoria aceasta este deopotrivă a lui Platon, a totalitarismului modern 
şi a lui Hegel; este moralitatea plalonician-prusacă. „Statul — scrie 
Hegel 72 — este realitatea Ideii etice, a spiritului etic, ca voinţa 
substanţială revelată, lămurită sie înseşi." în consecinţă, nu poate 
exista vreo idee etică deasupra statului. „Conflictul între state, cînd 
voinţele particulare nu ajung să se pună de acord, nu poate fi decis 
decît prin război. Ce încălcări... trebuie socotite drept rupere cate¬ 
gorică a tratatelor, sau drept violare a respectului şi onoarci, rămînc 

în sine ceva cu neputinţă de determinat, întrucît un stat îşi poate 
plasa infinitatea şi onoarea în fiecare din singularităţile sale.“ Pentru 
că „raportul statelor unele faţă de altele rămînc nesigur: nu există 
un pretor care să aplaneze diferendele." Cu alte cuvinte, ,,nu există 
nici o putere care să decidă, împotriva statului, ce este... drept... 
Statele... pot să stabilească între ele stipulaţii, dar totodată se află 
deasupra acestora" (adică nu sînt obligate să le respecte)... 
„Acordul statelor" se sprijină totodată pe voinţe suverane parti¬ 
culare, şi rămînc astfel lovit de accidcntalitatc." 

Astfel, despre faptele şi evenimentele istorici universale nu se 
poate rosti decît o singură „judecată" — aceea a rezultatului, a 
succesului lor. Hcgcl poate deci să identifice 73 ..destinul esenţial, 
scopul absolut sau — ceea ce c acelaşi lucru, adevăratul rezultat al 
istorici universale". A izbuti, adică a ieşi biruitor din dramatica 
luptă a diferitelor Spirite naţionale pentru putere, pentru dominaţie 
mondială, este deci unicul şi ultimul scop şi unicul temei de 
judecată: sau cum zice mai poetic Hcgcl. din „dialectica finităţii 
acestor spirite. ... spiritul universal, spiritul lumii se produce pe 
sine ca nemărginit. ...îşi exercită dreptul său — şi dreptul său este 
cel mai înalt din toate — asupra lor, în istoria lumii, ca tribunal al 
lumii"*. 

Freyer are idei foarte asemănătoare, dar le exprimă mai răs¬ 
picat 74 : „Istoria stă sub semnul bărbăţiei, al cutezanţei. Cine poate 
îşi ia partea Icului. Cine face o mutare greşită a pierdut.... cine vrea 
să nimerească ţinta trebuie să ştie cum să tragă." Dar toate aceste 
idei nu sînt, în ultimă instanţă, decît reluări ale ideilor lui Hcraclit: 
„Războiul... îi arată pe unii drept zei. pe alţii drept simpli oameni, 
prcfăcîndu-i pe ultimii în sclavi, iar pe cei dinţii în stăpîni... 
Războiul c drept.” Potrivit acestor teorii nu poate să existe nici o 
deosebire morală între un război în care noi sîntem atacaţi şi unul 
în care îi atacăm pe vecinii noştri: singura deosebire posibilă este 
succesul. F. Haiscr, autorul cărţii Sclavia: fundamentul ei biologic 
şi justificarea ci morală (1923), profet al rasei stăpînitoarc şi al 
moralei de stăpîn. argumentează astfel: „Dacă trebuie să ne apărăm, 
înseamnă că trebuie să existe nişte agresori...; dar atunci, de ce 
n-am fi noi înşine agresori?" Dar pînă şi această doctrină (ce are ca 


* La Popper, ultima parte a citatului din 1 lege 1 este tradusă astfel: 
„pentru că istoria lumii este tribunalul lumii". ( N. t.) 

precursor faimoasa doctrină a lui Klausewitz că atacul e totdeauna 
cea mai eficace apărare) este hegeliană; pentru că Hegel, cînd 
vorbeşte despre încălcări ce duc la război, nu numai că evidenţiază 
necesitatea de a transforma un „război de apărare" într-un „război 
de cucerire", dar ne spune şi că unele state ce posedă o individua¬ 
litate puternică „vor fi în mod natural mai înclinate spre suscepti¬ 
bilitate" şi vor căuta prilej şi spaţiu pentru ceea ce el numeşte, 
eufemistic, „o activitate intensă". 

O dată cu ridicarea succesului istoric la rangul de unic judecă¬ 
tor în chestiuni privitoare la state sau naţiuni, şi cu încercarea de 
a suprima distincţii morale cum este cea dintre atac şi apărare, se 
impune să se construiască argumentări şi împotriva moralităţii 
conştiinţei. Ceea ce Hegel face exaltînd „adevărata moralitate sau 
mai precis virtutea socială" în opoziţie cu „falsa moralitate". De 
prisos să mai spunem că această „adevărată moralitate" este mora¬ 
litatea totalitară platoniciană, combinată cu o doză de istoricism, 
pe cînd „falsa moralitate", pe care el o mai numeşte şi „simpla 
rectitudine formală", este cea a conştiinţei personale. „Putem 
stabili cum se cuvine — scrie Hegel 75 — principiile adevărate ale 
moralităţii, sau mai precis ale vieţii sociale, în opoziţie cu falsa 
moralitate; pentru că Istoria lumii se situează mai presus dccît 
moralitatea care are un caracter personal — decît conştiinţa indi¬ 
vizilor, voinţa şi modul lor particular de acţiune... Ceea ce scopul 
absolut al Spiritului cere şi realizează, ceea ce Providenţa face 
transcende... invocarea motivelor bune sau rele... Aşadar, ceea ce 
susţin cei care se situează pe poziţia vechiului drept şi a vechii 
ordini (adică moraliştii care fac referiri, spre exemplu, la Noul 
Testament — K. P.) este doar rectitudinea formală, părăsită de 
Spiritul viu şi de Dumnezeu." „Acţiunile oamenilor mari, ale 
personalităţilor istoriei mondiale... nu trebuie puse în opoziţie cu 
exigenţe morale irelevante. Nu trebuie înălţată împotriva lor litania 
virtuţilor private, a modestiei, umilinţei, filantropiei şi abţinerii. 
Istoria lumii poate, în principiu, să ignore total sfera în care se 
plasează... moralitatea." Aici asistăm, în fine, la pervertirea celei 
de a treia idei a Revoluţiei de la 1789, a ideii de fraternitate sau, 
cum îi spune Hegel, de filantropie, ca şi a eticii conştiinţei. 
Această teorie morală istoricistă platonician-hegeliană a fost apoi 
reluată în nenumărate rînduri. De exemplu, celebrul istoric E. 
Meyer vorbeşte despre „evaluarea plată şi moralizatoare, care 

judecă marile iniţiative politice cu etalonul moralităţii civile, igno- 
rînd factorii mai profunzi, cu adevărat morali ai statului şi ai 
răspunderilor istorice". 

Pentru cine acceptă asemenea vederi, dispar în mod logic orice 
ezitări în privinţa minciunii propagandistice şi a deformării intere¬ 
sate a adevărului, mai cu seamă dacă din asta rezultă o întărire a 
puterii statului. Hegcl însă abordează această problemă într-un mod 
mai subtil: „Un marc spirit — scrie Hegel 76 — a ridicat public între¬ 
barea dacă este îngăduit să se înşele un popor? Ar fi trebuit să se 
răspundă că un popor nu poate fi înşelat în ce priveşte baza sa 
esenţială" (marele moralist F. Haiser spune că „unde porunceşte 
sufletul rasei, acolo nu e posibilă nici o eroare"), „dar — continuă 
Hegel — asupra modului în care el are ştiinţă de acest spirit... el 
este înşelat de către sine însuşi... Opinia publică merită deci 
deopotrivă să se bucure de consideraţie şi să fie desconsiderată... 
De aceea prima condiţie formală pentru a înfăptui ceva marc şi 
raţional (...) este independenţa faţă de ea. Această înlăptuire. în ce 
o priveşte, poate fi sigură că mai tîrziu opinia publică o va 
îmbrăţişa." Pe scurt, ceea ce conteză este întotdeauna succesul. Dacă 
minciuna a adus succes, atunci ea nici nu a fost minciună, deoarece 
poporul n-a fost înşelat în ce priveşte baza sa esenţială. 

J) Am văzut că statul, mai ales în relaţiile sale cu alte state, este 
exceptat de la moralitate, este a-moral. Ne putem, deci, aştepta să 
auzim că războiul nu este un rău moral, ci un fenomen moralmente 
neutru. Teoria lui Hegel desfide, însă, această aşteptare; din ea 
rezultă că războiul este bun în sine, că războiul îşi are „momentul" 
său etic. 77 „Este necesar — scrie Hegel — ca ceea ce este finit, 
posesia şi viaţa, să fie pus ca ceva accidental. Necesitatea aceasta 
are pe de o parte forma forţei naturale, şi tot ce e finit este muritor 
şi trecător. în domeniul etic însă, în stat... necesitatea este ridicată 
pe treapta de operă a libertăţii, de necesitate etică ... Războiul... 
devine acum un element... al... dreptului...; el are semnificaţia mai 
înaltă că printr-însul... este conservată sănătatea etică a popoarelor, 
iar scopurile lor finite sînt smulse din rădăcini... Războiul fereşte 
poporul de putrezirea la care l-ar expune o pace veşnică. Se cunosc 
în istorie perioade care ilustrează cum războaie purtate cu succes au 
pus frîu neliniştilor interne... Aceste naţiuni, sfîşiate de lupte 
interne, cîştigă, datorită unor războaie îndreptate în afară, linişte 
înăuntru." Acest pasaj, luat din Filozofia dreptului, arată influenţa 

ideii Iui Platon şi a lui Aristotel privind ..pericolele prosperităţii 1 '; 
în acelaşi timp, avem aici un bun exemplu de identificare a mora¬ 
lităţii cu sănătatea, a eticii cu igiena politică sau a dreptului cu 
puterea; după cum se va vedea, aceasta duce direct la identificarea 
virtuţii cu vigoarea, după cum ne va arăta următorul pasaj din Filo¬ 
zofia istoriei a lui Hegel. (El urmează imediat după pasajul deja 
menţionat în care era vorba de naţionalism ca mijloc de depăşire a 
sentimentelor de inferioritate şi prin aceasta sugerează că pînă şi 
un război poate fi un mijloc potrivit în slujba acestui nobil ţel.) 
Pasajul cuprinde implicit şi teoria modernă a agresivităţii virtuale 
a ţărilor tinere şi sărace împotriva ţărilor bătrîne. haine şi bogate. 
„Poporul este moral, virtuos, puternic în măsura în care realizează 
ceea ce voieşte... Dar. o dată cu aceasta, activitatea despre care 
vorbim, a spiritului, nu mai este necesară... Poporul poate înfăptui 
încă multe, în război şi în pace..., dar sufletul viu şi substanţial nu 
mai este el însuşi activ... Poporul trăieşte asemenea individului ce 
tricc de la vîrsta bărbăţiei la vîrsta bătrîncţii... Această rutină 
(ceasul întors continuă să meargă de la sine) este ceea ce aduce 
moartea... Aşa mor indivizii şi la fel mor popoarele, de moarte 
naturală... De moarte violentă poate să moară un popor numai 
atunci cînd este într-adevăr nort în tot cc-i c propriu.'* (Ultima 
remarcă aparţine tradiţiei declinului-şi-prâbuşirii.) 

Ideile lui Hegel despre război sînt surprinzător de moderne; el 
vede clar chiar şi consecinţele morale ale mecanizării; sau, mai 
degrabă, vede în războiul mecanizat consecinţele spiritului etic al 
totalitarismului sau colectivismului 78 : „Bravura este desigur de 
natură felurită. Curajul animalului, al tîlharului, bravura în vede¬ 
rea onoarei, bravura cavalerească nu sînt încă formele ei cele 
adevărate. Adevărata bravură la popoarele cultivate constă în faptul 
de a fi gata de jertfă în serviciul statului, astfel că individul consti¬ 
tuie doar unul ilintr-o niuljinie.“ (Aluzie la serviciul militar obliga¬ 
toriu.) „Nu curajul personal, ci încadrarea în universal este aici 
lucrul important... Această formă mai înaltă a bravurii... apare mai 
mecanică..., nefiind îndreptată împotriva unor persoane particulare, 
ci împotriva unui întreg ostil, în genere" (avem anticipat aici prin¬ 
cipiul războiului total): „curajul personal apare astfel ca nefiind 
personal. Principiul acesta a dus la invenţia armei de foc, invenţie 
ce nu este întîmplătoare." Similar vorbeşte Hegel şi despre invenţia 
prafului de puşcă. „Omenirea a avut nevoie de el şi el şi-a făcut 
neîntîrziat apariţia." (Săritoare Providenţa!). 

Este deci hegelianism pur cînd filozoful E. Kaufmann, în 1911, 
argumentează împotriva idealului kantian al unei comunităţi de 
oameni liberi: „Nu o comunitate de oameni liberi, ci un război 
victorios reprezintă idealul social... în război îşi manifestă statul 
adevărata sa natură" 79 ; sau cînd E. Banse, celebrul specialist în 
„ştiinţa militară", scrie în 1933: „Războiul înseamnă suprema 
potenţare... a tuturor energiilor spirituale ale unei epoci... înseamnă 
maxima încordare a puterii spirituale a poporului... spirit şi acţiune 
la un Ioc. intr-adevăr, războiul oferă baza pe care sufletul uman se 
poate manifesta la întreaga lui înălţime... Nicăieri nu se poate 
afirma voinţa... rasei... atît de complet ca în război." Iar generalul 
Ludendorff continuă în 1935: „în timpul anilor de aşa-zisă pace. 
activitatea politică... are sens doar ca o pregătire pentru războiul 
total." El nu face astfel decît să formuleze mai precis o idee 
exprimată de faimosul filozof esenţialist Max Scheler în 1915: 
„Războiul înseamnă Statul în cea mai reală creştere şi afirmare a sa, 
înseamnă politică." Aceeaşi doctrină hegeliană este rcformulată de 
Fryer în 1935: „Statul, din primul moment al existenţei sale. îşi are 
baza în sfera războiului... Războiul este nu numai forma cea mai 
perfectă a activităţii de stat. el este însuşi elementul în care statul 
se întruchipează; termenul desemnează, fireşte, şi războiul amînat, 
preîntîmpinat, mascat, evitat." Cea mai îndrăzneaţă concluzie o 
trage însă F. Lenz, care, în cartea sa Rasa ca piincipiu al valorii pune, 
cu titlu ipotetic. întrebarea: „Dacă ar fi însă ca umanitatea să repre¬ 
zinte scopul moralităţii, atunci nu cumva noi am făcut, totuşi, o 
alegere greşită?" şi care, fireşte, se grăbeşte să risipească această 
sugestie absurdă, replicînd: „Departe de noi gîndul că umanitatea ar 
condamna războiul; ba mai mult, războiul c cel ce condamnă umani¬ 
tatea." Această idee apare legată de istoricism la E. Jung, care 
remarcă: „Umanitarismul sau ideea de omenire... nu e un regulator 
al istoriei." Totuşi lui Fichtc, precursorul lui Hegel, trebuie să i se 
recunoască întîietatea în formularea argumentului anti-umanitar; lui 
Fichte, cel pe care Schopenhauer îl numea „flecarul". Vorbind 
despre cuvîntul „umanitate", Fichtc scria: „Dacă germanului i-ar fi 
fost prezentat în locul cuvîntului roman «umanitate» echivalentul 
său german..., el ar fi spus: «Pînă la urmă nu înseamnă mare lucru 
să fii om în loc de animal sălbatic!» Aşa ar fi vorbit germanul — 
de o manieră ce ar fi fost cu neputinţă pentru un roman. Căci în 

limba germană, cuvîntul ce desemnează calitatea de a fi om exprimă 
o noţiune pur fenomenală; aceasta n-a devenit niciodată o idee 
suprafenomenală, cum s-a întîmplat la romani. Oricine ar încerca să 
strecoare, prin vicleşug, acest simbol roman străin (cuvîntul 
«umanitate») în limba vorbită de germani, ar coborî prin aceasta, în 
mod vădit, standardele lor etice..Doctrina lui Fichte este reluată 
de Spengler, care scrie: „«Umanitate» este ori o expresie zoologică, 
ori un cuvînt gol de sens“; ca şi de Rosenberg, care scrie: „Viaţa 
lăuntrică a omului a fost depreciată cînd... a fost imprimat în 
spiritul său un element străin: mîntuirea, umanitarismul şi cultura 
umanităţii.** 

Kolnai, din a cărui carte preiau o bună parte din materialul citat 
aici, la care altminteri n-aş fi putut ajunge, spune 80 cît se poate de 
răspicat: „Noi, cei care ne pronunţăm pentru... metode de guvernare 
şi de organizare socială raţionale, civilizate, împărtăşim idcea că 
războiul este în sine un rău...“ Adăugînd că în opinia celor mai 
mulţi dintre noi (exccptîndu-i pe pacifişti) războiul ar putea deveni, 
în anumite împrejurări, un rău necesar, el continuă: „Atitudinea 
naţionalistă este alta, deşi nu implică neapărat dorinţa ca războiul 
să fie permanent sau frecvent. Ea nu vede în război un rău, ci un 
bine, chiar dacă e vorba de un bine primejdios, asemenea unui vin 
peste măsură de tare, care ar trebui rezervat pentru ocazii rare de 
mare sărbătoare.** Războiul nu e văzut ca un rău obişnuit şi 
abundent, ci ca un bine preţios, deşi rar: — aceasta rezumă vederile 
lui Hegel şi ale discipolilor săi. 

Printre isprăvile lui Hegel se numără şi resuscitarea ideii hera- 
clitiene de destin. El ţinea să sublinieze 81 că această glorioasă idee 
greacă de destin, în care şi-ar alia expresie esenţa unei persoane sau 
a unei naţiuni, este opusă ideii nominaliste ebraice de lege 
universală, fie a naturii sau a moralei. Doctrina esenţialistă a desti¬ 
nului poate fi derivată (după cum am arătat în capitolul precedent) 
din teza că esenţa unei naţiuni se poate revela numai în istoria ei. 
Ea nu are caracter „fatalist** în sensul că ar încuraja inactivitatea; 
„destinul** nu trebuie identificat cu „predestinarea**. Dimpotrivă! 
Şinele unui om, esenţa sa reală, sufletul său cel mai lăuntric, sub¬ 
stanţa din care e plămădit (care nu este raţiune, ci voinţă şi pasiune) 
sînt de importanţă decisivă în modelarea destinului său. De cînd 
Hegel a amplificat această teorie, ideea de soartă sau destin a 
devenit, aşa-zicînd, o obsesie favorită a revoltei împotriva libertăţii. 

Kolnai subliniază pe drept cuvînt legătura dintre rasism (soarta e cea 
care determină apartenenţa individului la rasa sa) şi ostilitatea 
faţă de libertate: .Principiul Rasei — spune Kolnai 82 — ţine să 
întruchipeze şi să exprime negaţia totală a libertăţii umane, a 
egalităţii în drepturi, o sfidare a omenirii. 1 * Şi relevă pe drept cuvînt 
că rasismul tinde „să opună libertăţii destinul, iar conştiinţei indi¬ 
viduale, îndemnul irezistibil al Sîngelui dincolo de orice control şi 
raţionament**. Chiar şi această tendinţă a fost exprimată de Hegcl, 
deşi, ca de obicei, într-o manieră întrucîtva obscură: „Ceea ce 
numim principiu, scop, destin ori natura sau ideea Spiritului — scrie 
el — este esenţă ascunsă, nedezvoltată, care ca atare, oricît de 
adevărată în sine — nu este pe deplin reală... Forţa motrice care... 
le dă... existenţă este nevoia, instinctul, înclinaţia şi pasiunea oame- 
nilor.“ Filozoful modern al educaţiei totale. E. Krieck, merge mai 
departe în direcţia fatalismului: „Toată voinţa şi activitatea raţională 
ale individului se mărginesc la viaţa lui de fiecare zi: dincolo de 
sfera acesteia el poate dobîndi o menire şi o împlinire mai înalte 
dacă pun stăpînire pe el puterile superioare ale destinului.** Sună ca 
o mărturisire personală atunci cînd el continuă... „Nu prin propriile 
sale proiecte raţionale va deveni o fiinţă creatoare şi relevantă, ci 
doar graţie unor forţe ce lucrează deasupra şi dedesubtul lui, forţe 
ce nu-şi au originea în eul său, ci îşi croiesc drum prin acesta...“ 
(Autorul se lansează însă într-o generalizare neîntemeiată a celor 
mai intime experienţe personale ale sale atunci cînd declară că nu 
doar „epoca ştiinţei «obiective» sau «libere» a luat sfîrşit**, ci şi cea 
a „raţiunii purc“.) 

O dată cu ideea de destin Hegel resuscită şi pandantul ei, ideea 
de glorie: „Indivizii... sînt instrumente... Ceea ce ei au dobîndit 
pentru sine... prin participarea individuală pe care au avut-o la 
opera substanţială, (pregătită şi determinată independent de ei), 
...este glona, care constituie răsplata lor.** 83 Iar Stapel, un propa¬ 
gator al noului creştinism păgînizat, repetă cu promptitudine: „Toate 
faptele mari au fost săvîrşite de dragul faimei sau gloriei.** Dar acest 
moralist „creştin** este şi mai radical decît Hegel. „Gloria metafizică 
este singura moralitate adevărată**, glăsuieşte el, iar „imperativul 
categoric** al acestei unice moralităţi adevărate rimează cu această 
poziţie: „Săvîrşeşte fapte ce aduc glorie!** 

e) Gloria, însă, nu poate fi dobîndită de oricine: religia gloriei 
implică antiegalitarismul, implică o religie a „oamenilor mari**. 

Drept care, rasismul modern „nu cunoaşte egalitatea între suflete, 
egalitatea între oameni** 84 (Rosenberg). Astfel, nu există obstacole 
în calea adoptării principiului Conducătorului, preluat din arsenalul 
revoltei perene împotriva libertăţii sau, cum îi spune Hegel, a ideii 
de personalitate istorică mondială. Această idee este una din temele 
favorite ale lui Hegel. Discutînd hulitoarea „întrebare dacă e 
îngăduit să se înşele un popor** (vezi mai sus), el spune: „In opinia 
publică se află tot ce e fals şi tot ce e adevărat — dar a descoperi 
într-însa ce este adevărat, aceasta rămîne sarcina omului mare. Cel 
care spune timpului său şi realizează ceea ce timpul său voieşte şi 
exprimă. El înfăptuieşte ceea ce constituie conţinutul intern şi esenţa 
timpului său, le realizează — dar cine nu se pricepe să dispreţuiască 
opinia publică , aşa cum o aude ici şi colo, nu va ajunge niciodată 
la lucruri mari.** Această excelentă descriere a Conducătorului — a 
Marelui Dictator — ca exponent al publicului se combină cu un 
complicat mit al măreţiei oamenilor mari. măreţie ce constă în faptul 
că ei sînt instrumentele de căpetenie ale Spiritului în istorie. în 
această discuţie despre „personalităţile istorice, indivizii croiţi pe 
măsura istoriei universale**, Hegel spune: „Ei erau oameni practici, 
oameni politici, dar erau în acelaşi timp oameni care gîndeau. care 
aveau înţelegerea intimă a ceea ce este necesar şi actual... Perso¬ 
nalităţile ce se ridică la dimensiunile istorici universale, eroii unei 
epoci, trebuie priviţi de aceea ca spirite pătrunzătoare: prin excelenţă, 
acţiunile lor, discursurile lor sînt ceea ce epoca respectivă are mai 
bun... Ei erau cei mai pricepuţi, cei de la care au învăţat toţi ceilalţi, 
dîndu-le dreptate sau, cel puţin, supunîndu-li-se. Aceasta, deoarece 
spiritul înaintat constituie sufletul lăuntric al tuturor indivizilor: însă 
interioritatea lor lipsită de conştiinţă, oamenii mari le-o fac 
conştientă. De aceea, ceilalţi oameni îi urmează pe aceşti 
conducători de suflete, deoarece simt la ei puterea irezistibilă a 
spiritului lor lăuntric propriu.** Dar oamenii mari sînt dotaţi nu 
numai cu o inteligenţă şi o înţelepciune fără egal, ci se disting şi prin 
mari pasiuni — mai ales, desigur, prin pasiuni şi ambiţii politice. 
Graţie acestui fapt, sînt capabili să stîrnească pasiuni şi în alţii. 
„Oamenii mari şi-au exercitat voinţa pentru a se satisface pe ei 
înşişi, nu pentru a satisface pe alţii... Nimic mare în lume nu s-ar 
înfăptui fără pasiune... In aceasta constă ceea ce numim viclenia 
raţiunii, în faptul că lasă pasiunile să lucreze pentiv ea... De altfel, 
pasiunea nici nu este cuvîntul întru totul potrivit pentru ceea ce 

vreau să exprim aici... Eu înţeleg prin acest cuvînt... acea activitate 
a oamenilor care porneşte de la interese particulare , de la scopuri 
deosebite sau — dacă doriţi — de la intenţii egoiste, şi anume astfel 
îneît ei consacră acestor scopuri toată energia voinţei şi caracterului 
lor... Pasiunile, scopurile particulare şi satisfacerea dorinţelor 
egoiste sînt... cele mai eficace resorturi ale acţiunii. Puterea lor 
rezidă în faptul că nu respectă nici una din limitările ce li le-ar 
impune justiţia şi moralitatea; şi că aceste impulsuri naturale au o 
influenţă mai directă asupra semenilor lor decît disciplina artificială 
şi plicticoasă ce tinde spre ordine şi autoînfrînare, spre lege şi mora¬ 
litate.“ Începînd de la Rousseau, şcoala romantică de gîndire a 
înţeles că omul nu este din cale afară de raţional. Dar în timp ce 
reprezentanţii umanitarismului sînt ataşaţi de raţionalitate ca scop. 
revolta împotriva raţiunii exploatează această descoperire psiho¬ 
logică a iraţionalităţii omului pentru scopurile ei politice. Apelul 
fascist la „natura umană" ~ste un apel la pasiunile noastre, la nevoile 
noastre mistice colectivi la „enigma umană." Adaptînd cuvintele 
citate adineauri ale lui Hegel, acest apel poate fi numit viclenia 
revoltei împotriva raţiunii. Dar culmea acestei viclenii este atinsă de 
Hegel în acest cel mai temerar tertip dialectic al său. Făcînd false 
reverenţe raţionalismului, vorbind despre „raţiune" mai zgomotos 
decît oricine înainta sa şi după el, el sfîrşeşte în iraţionalism; într-o 
apoteoză nu num ii a pasiunii, ci şi forţei brute: „Este interesul 
absolut al Raţiunii — scrie Hegel — ca această totalitate morală 
(adică statul — K. P.) să existe; iar în aceasta rezidă îndreptăţirea 
şi meritul eroilor, ale întemeietorilor de state, oricît de cruzi ar fi 
fost. Se întîmplă ca asemenea oameni să trateze cu uşurinţă alte 
interese majore, chiar sacre... Dar o asemenea figură măreaţă nu 
poate să nu strivească cîteva flori nevinovate, să nu zdrobească 
unele lucruri ce-i stau în cale." 

0 Concepţia după care omul nu este atît un animal raţional cît 
unul eroic n-a fost inventată de revolta împotriva raţiunii; ea este 
un ideal tipic tribalist. Idealul acesta de Om Eroic trebuie deosebit 
de respectul mai rezonabil pentru eroism. Eroismul a fost şi va 
rămîne întotdeauna un lucru admirabil; dar admiraţia noastră 
trebuie, cred, să depindă foarte mult de modul în care apreciem 
cauza căreia eroul i s-a devotat. Bunăoară, elementul eroic din gang- 
sterism merită, cred, prea puţină preţuire. In schimb se cuvine să-l 

admirăm pe căpitanul Scott şi echipa sa, şi mai mult încă, dacă se 
poate, pe eroii cercetărilor în domeniul razelor X sau în cel al frigu¬ 
rilor galbene; şi, de bună seamă, pe cei ce apără libertatea. 

Idealul tribal al Omului Eroic, mai ales în forma lui fascistă, se 
bazează pe viziuni diferite. El înseamnă un atac direct împotriva 
acelor lucruri care motivează admiraţia pentru eroism a celor mai 
mulţi dintre noi — lucruri cum este, de pildă, propăşirea civilizaţiei. 
Pentru că el este un atac la adresa vieţii civile înseşi, denunţată ca ma¬ 
terialistă şi lipsită de profunzime deoarece preţuieşte ideea de secu¬ 
ritate. Imperativul eroismului tribalist este Trăieşte periculos /, cauza 
pentru care cineva se decide să urmeze acest imperativ este de 
importanţă secundară; sau, cum spune W. Best 85 : „Ceea ce con¬ 
tează.. . este frumuseţea ca atare a luptei, şi nu «nobleţea cauzei»... 
Important e doar cum lupţi, nu şi pentru ce.“ Constatăm şi în acest 
caz o preluare şi dezvoltare a ideilor hegeliene: ,.în timp de pace 
— scrie Hegel — viaţa civilă se întinde, toate sferele îşi găsesc 
locul potrivit, şi oamenii ajung cu timpul comozi, se înnămolesc... 
Se spun de pe amvoane, în biserici, atîtea despre nesiguranţa, 
zădărnicia şi nestatornicia lucrurilor temporale, dar fiecare... se 
gîndeşte în sinea sa...: lucrul meu. tot mi-1 voi păstra eu!... Este 
necesar să se pună posesia şi viaţa ca ceva accidental... Să se ajungă 
în cele din urmă la... nesiguranţă... în forma unor husari cu 
săbiile scoase, cînd lucrul devine serios!“* într-un alt loc Hegel 
zugrăveşte un tablou dezolant al „simplei vieţi obişnuite", prin care 
pare să aibă în vedere ceva de genul vieţii normale a unei comunităţi 
civilizate: „Obişnuinţa este activitatea fără opoziţie... în care nu 
intervin ardoarea şi plinătatea — o existenţă doar exterioară şi 
senzuală (adică „materialistă", cum preferă să spună unii astăzi — 
K. P.), care a încetat să plonjeze cu entuziasm în obiectul ei..., 
existenţă fără intelect sau vitalitate." Credincios întotdeauna istori- 
cismului său, Hegel îşi bazează atitudinea antiutilitară (spre 
deosebire de comentariile utilitariste ale lui Aristotel despre 
„pericolele prosperităţii") pe interpretarea ce o dă istoriei: „Istoria 
universală nu este tărîmul fericirii. Perioadele de fericire sînt pagini 
goale ale sale, deoarece ele sînt perioade de concordie." Astfel, libe- 


* Ultima parte a pasajului din Hegel sună în traducerea românească a 
Principiilor filozofiei dreptului altfel şi nu cuprinde forma deziderativă pe 
care o are în traducerea lui Popper. (N. t.) 

ralismul, libertatea şi raţiunea sînt. ca de obicei, ţinte ale atacurilor 
lui Hegel. Ţipetele isterice: Vrem istoria noastră! Vrem destinul 
nostru! Vrem lupta noastră! Vrem lanţurile noastre! răsună în 
edificiul hegelianismului, acest bastion al societăţii închise şi al 
revoltei împotriva libertăţii. 

în ciuda optimismului aşa-zicînd oficial al lui Hegel, bazat pe 
teoria sa că ceea ce e raţional este real, gîndirea sa are şi trăsături 
cu care poate fi pus în legătură pesimismul ce este atît de caracte¬ 
ristic celor mai inteligenţi dintre filozofii rasişti moderni; poate că 
nu atît de mult celor mai timpurii (ca Lagarde, Treitschke sau 
Moeller van den Bruck), cît celor de după celebrul istoricist Spengler. 
Nici holismul biologic al lui Spengler, nici înţelegerea intuitivă, 
nici conceptele sale de Spirit de grup şi de Spirit al epocii, nici chiar 
romantismul său nu-1 ajută pe acest ghicitor să scape de o viziune 
foarte pesimistă. Activismul „înverşunat" pe care sînt nevoiţi să-l 
preconizeze cei ce se cred în stare să prezică viitorul şi simt 
îndemnul de a se pune în slujba realizării lui conţine un element 
inconfundabil de adîncă disperare. Este interesant de observat că 
această viziune sumbră asupra lucrurilor este împărtăşită deopotrivă 
de ambele aripi ale rasismului, de cea „atee", ca şi de cea „creştină". 

Stapel, care aparţine acesteia din urmă (dar sînt şi alţii, ca de 
pildă Gogarten), scrie 86 : „Omul se află în totalitatea sa sub stăpînirea 
păcatului originar... Creştinul ştie că pentru el este riguros impo¬ 
sibil să trăiască altfel decît în păcat... De aceea se fereşte de 
meschina pedanterie morală... Un creştinism eticizat este fără doar 
şi poate anticreştin... Lumea aşa cum a făcut-o Dumnezeu este 
pieritoare, este sortită nimicirii. N-are, atunci, decît să se ducă de 
rîpă, după cum îi e scris! Oamenii care îşi închipuie că sînt capabili 
să o facă mai bună, care vor să creeze o moralitate «superioară», 
iniţiază o revoltă meschină şi ridicolă împotriva lui Dumnezeu... 
Speranţa de a ajunge în ceruri nu înseamnă aşteptarea fericirii pentru 
cei binecuvîntaţi; ci înseamnă supunere şi camaraderie de război." 
(întoarcere la trib.) „Dacă Dumnezeu porunceşte omului Său să se 
ducă în iad, cel ce i-a jurat credinţă... se va duce în iad... Dacă 
Dumnezeu îi hărăzeşte suferinţă veşnică, trebuie s-o suporte şi pe 
aceasta... Credinţa este sinonimul victoriei. Este victoria pe care 
Dumnezeu o cere..." 

De un spirit foarte asemănător sînt străbătute scrierile celor doi 
filozofi de frunte ai Germaniei contemporane, „existenţialiştii" 

Heidegger şi Jaspers, ambii iniţial discipoli ai filozofilor esenţialişli 
Husserl şi Scheler. Heidegger a dobîndit faimă prin resuscitarea 
filozofiei hegeliene a nimicului: Hegel „impusese" teoria 87 că „fiinţa 
pură" şi „nimicul pur“ sînt unul şi acelaşi lucru; el spunea că dacă 
încerci să gîndeşti noţiunea de fiinţă pură, eşti nevoit să elimini din 
ea prin abstracţie toate „determinaţiile particulare ale unui obiect", 
operaţie în urma căreia, cum spune Hegel, „nu rămîne nimic". 
(Această metodă heraclitică ar putea fi utilizată pentru a demonstra 
tot felul de identităţi nostime, de pildă între bogăţia pură şi sărăcia 
pură, între stăpînirea pură şi servitutea pură, între arianismul pur şi 
iudaismul pur.) Heidegger aplică în mod ingenios teoria hegeliană 
a nimicului la filozofia practică a vieţii sau a „existenţei". Viaţa, 
existenţa poate fi înţeleasă numai înţelegînd Nimicul, Neantul. în 
eseul său Ce este metafizica ? Heidegger spune: „De cercetat nu e 
decît fiinţarea, şi altceva — nimic; ...fiinţarea singură, şi dincolo de 
ea— nimic." Cercetarea nimicului („Unde căutăm nimicul? Unde 
putem găsi nimicul?") este posibilă graţie faptului că „cunoaştem 
nimicul"; îl cunoaştem prin teamă: „Teama revelează Nimicul." 

Teama; teama de neant; angoasa morţii — acestea sînt catego¬ 
riile de bază ale filozofici hcidcggcriene a existenţei; a unei vieţi 
a cărei adevărată semnificaţie cstc ss „de a fi aruncat în existenţă, 
îndreptat spre moarte". Existenţa umană se cere interpretată ca o 
„furtună de oţel"; „existenţa determinată" a omului trebuie să fie 
„un eu caracterizat de pătimaşa libertate de a muri... în deplină 
conştiinţă de sine şi angoasă". Acestor confesiuni sumbre nu le 
lipseşte, însă, cu totul aspectul consolator. Cititorul nu trebuie să 
se lase total copleşit de pasiunea pentru moarte a lui Heidegger. 
Căci voinţa de putere şi voinţa de a trăi par a nu fi mai puţin 
prezente la el decît la maestrul său Hegel. „Voinţa de Esenţă a 
universităţii germane — scrie Heidegger în 1933 — este voinţă de 
ştiinţă; este voinţa de împlinire a misiunii istorico-spirituale a 
naţiunii germane, ca naţiune ce-şi are experienţa de sine în statul 
ei. Ştiinţa şi destinul german trebuie să dobîndească putere, 
îndeosebi în Voinţa esenţială." Acest pasaj, deşi nu e un monument 
de originalitate şi nici de claritate, este, cu siguranţă, unul de loia¬ 
litate faţă de stăpîni; iar acelor admiratori ai lui Heidegger care, cu 
toate acestea, continuă să creadă în profunzimea „filozofici 
existenţei" pe care el o propune, li s-ar putea reaminti cuvintele lui 
Schopcnhauer: „Cine ar putea realmente să creadă că şi adevărul 

va ieşi la iveală, ca simplu produs secundar? 14 Iar legat de citatele 
din urmă din Heidegger, ei ar trebui să se întrebe dacă sfatul lui 
Schopenhauer, dat unui tutore necinstit, n-a fost aplicat cu succes 
de numeroşi dascăli multor tineri dătători de speranţă din Germania 
şi de aiurea. Am în vedere pasajul: „Dacă-ţi pui vreodată în gînd 
să toceşti inteligenţa unui tînăr şi să inabilitezi creierul său pentru 
indiferent ce gîndire, n-ai pentru asta mijloc mai bun decît să-i dai 
să citească pe Hegel. Pentru că aceste monstruoase îngrămădiri de 
vorbe, ce se contrazic şi se anulează între ele, supun intelectul la 
supliciul unor încercări zadarnice de a lega de ele vreun gînd 
oarecare, pînă ce finalmente ajunge să se prăbuşească epuizat. 
Astfel, orice capacitate de gîndire suferă o distrugere atît de 
completă, îneît tînărul va ajunge pînă la urmă să ia verbiajul gol şi 
găunos drept gîndire veritabilă. Lin tutore îngrijorat că pupilul său 
ar putea deveni prea inteligent pentru proiectele sale ar putea să 
preîntîmpine această eventualitate nedorită sugerîndu-i cu inocenţă 
lecturi din Hegel. 11 

Jaspers îşi declară 89 tendinţele nihiliste cu şi mai multă francheţe 
— dacă aşa ceva este posibil — decît Heidegger. Numai cînd te 
confrunţi cu Neantul, cu anihilarea, spune el, eşti capabil să simţi 
şi să înţelegi Existenţa. Pentru a trăi în sens esenţial, omul trebuie 
să traverseze o criză. Pentru a simţi gustul vieţii, trebuie nu numai 
să rişti, ci să şi pierzi! Jaspers duce în mod necruţător pînă la cea 
mai sumbră extremă ideea istoricistă de schimbare şi de destin. 
Toate trebuie să piară, totul sfîrşcşte în eşec; astfel se înfăţişează 
intelectului dezabuzat legea istoricistă a dezvoltării. Dar, confruntă-te 
cu nimicirea şi vei simţi fiorul vieţii! Numai în „situaţii-limită“, pe 
muchia dintre existenţă şi neant, trăim cu adevărat. Beatitudinea 
vieţii coincide întotdeauna cu sfîrşitul inteligibilităţii ei, în special 
cu situaţii extreme ale corpului, mai presus de toate cu primejdia 
corporală. Nu poţi simţi gustul vieţii fără să simţi gustul eşecului. 

'■ Delectează-te cu propria-ţi pieire! 

Aceasta este filozofia jucătorului la ruletă şi a gangsterului. E 
aproape de la sine înţeles că această demonică „religie a îndemnului 
şi Anxietăţii, a Bestiei triumfătoare sau hăituite 11 (Kolnai 90 ). acest 
nihilism absolut, în cel mai deplin înţeles al cuvîntului, nu e un crez 
cu largă audienţă. Ea este o confcsie caracteristică unui grup 
ezoteric de intelectuali, care s-au lepădat de raţiune, iar o dată cu 
ea, şi de umanitatea din ei. 

Există şi o altă Germanie, cea a oamenilor obişnuiţi ale căror 
minţi n-au fost otrăvite de un sistem de învăţămînt universitar 
pustiitor. Dar această „altă“ Germanie, în mod cert, nu este cea a 
gînditorilor ei. E adevărat. Germania a avut şi anumiţi „alţi" 
gînditori (dintre care cel mai eminent a fost Kant); însă incursiunea 
pe care am făcut-o aici în lumea gînditorilor germani nu este una 
încurajatoare, încît mă alătur fără rezerve următoarei remarci a lui 
Kolnai 91 : .Poate că nu e... un paradox să ne alinăm deznădejdea în 
faţa culturii germane cu gîndul că, la urma urmei, pe lîngă Germania 
gînditorilor prusaci există şi o altă Germanie, a generalilor prusaci." 


VI 

Am încercat să învederez identitatea istoricismului hegelian cu 
filozofia totalitarismului modern. Această identitate rareori este 
sesizată cu suficientă claritate. Istoricismul hegelian a devenit 
limbajul unor cercuri largi de intelectuali, chiar al unor sinceri 
„antifascişti" şi reprezentanţi ai „stîngii". El face în aşa măsură 
parte integrantă din atmosfera lor intelectuală, încît, pentru mulţi, 
este la fel de greu sesizabil ca aerul pe care-1 respiră, iar groaznica 
lui impostură trece neobservată. Unii dintre filozofii rasişti sînt în 
schimb deplin conştienţi de cît îi sînt de îndatoraţi lui Hegel. Un 
exemplu este H. O. Ziegler. care, în studiul său Naţiunea modernă, 
caracterizează 92 pe bună dreptate introducerea ideii lui Hegel (şi 
A. Mueller) despre „Spiritele colective concepute ca personalităţi" 
drept o „revoluţie copemicană în filozofia naţiunii". O altă ilus¬ 
trare a acestei conştiinţe a semnificaţiei hegelianismului, care i-ar 
putea interesa în mod spedial pe cititorii britanici, se găseşte în 
judecăţile formulate într-o recentă istorie germană a filozofiei 
britanice (scrisă de R. Metz, 1935). Un om de talia lui T. H. Green 
este criticat aici, fireşte nu pentru că a fost influenţat de Hegel, ci 
pentru că „a recăzut în individualismul tipic al englezilor... El a 
pregetat să tragă concluzii la fel de radicale cum sînt cele ale lui 
Hegel". Despre Hobhouse, care a combătut cu curaj hegelianismul, 
se spune dispreţuitor că a reprezentat „o formă tipică de liberalism 
burghez ce se apără de omnipotenţa statului pentru că se teme că 
aceasta îi primejduieşte libertatea" — temere ce unora tir putea să 
li se pară pe deplin întemeiată. Bosanquet, fireşte, este lăudat 

pentru hegelianismul său autentic. Dar ceea ce e cu adevărat semni¬ 
ficativ este că majoritatea recenzenţilor britanici iau toate acestea 
în serios. 

Menţionez acest fapt în principal pentru că vreau să arăt cît este 
de greu şi în acelaşi timp necesar să fie continuată lupta Iui Scho- 
penhauer împotriva acestui verbiaj găunos (pe care Hegel însuşi l-a 
descris cu acurateţe atunci cînd a spus despre Filozofia sa că se 
caracterizează prin „cea mai înaltă profunzime*'). Cel puţin tînăra 
generaţie ar trebui ajutată să se debaraseze de această înşelăciune 
intelectuală, poate cea mai mare din istoria civilizaţiei noastre şi a 
disputelor ei cu diferiţi duşmani. Poate că tinerii de azi vor apuca 
să vadă adeverită profeţia 93 din 1840 a lui Schopenhauer că „această 
mistificare colosală va fi pentru posteritate o sursă inepuizabilă de 
sarcasm**. (Pînă în prezent însă marele pesimist s-a dovedit mult 
prea optimist în privinţa posterităţii.) Farsa hegeliană a făcut destul 
rău. E cazul să-i punem capăt. Sîntcm datori să vorbim — chiar cu 
preţul de a ne murdări prin atingerea acestui obiect scandalos care 
a fost demascat cu atîta claritate, dar din păcate fără succes, acum 
o sută de ani. Prea mulţi filozofi au trecut cu vederea avertismentele 
necontenit repetate ale lui Schopenhauer; au făcut acest lucru nu 
atît spre propria lor pagubă (pentru că ei nu o duc rău), cît spre 
paguba celor pe care i-au educat şi spre paguba omenirii. 

Mi se pare potrivit ca în chip de încheiere la acest capitol să las 
ultimul cuvînt lui Schopenhauer, antinaţionalistul care a spus despre 
Hegel cu o sută de ani în urmă: „El a exercitat nu doar asupra filo¬ 
zofiei germane, ci şi asupra tuturor formelor literaturii germane, o 
influenţă pustiitoare sau, vorbind mai riguros, stupefiantă, şi am 
mai putea spune, pestilenţială. Este o datorie pentru toţi cei capabili 
de judecată independentă să combată această influenţă cu tărie şi în 
orice ocazie. Căci dacă noi tăcem, cine va vorbi ?“ 


METODA LUI MARX 


Colectiviştii... se caracterizează prin entuziasmul pentru 
progres, prin compasiune pentru cei săraci, printr-o percepţie 
acută a nedreptăţii, prin pornirea spre fapte mari — trăsături ce 
lipsesc liberalismului de dată mai recentă. Ştiinţa lor se sprijină 
însă pe o neînţelegere funciară..., ceea ce face ca acţiunile lor să 
fie profund distructive şi reacţionare. Aşa se face că inimile 
oamenilor sînt sfîşiate, spiritele dezbinate, că sînt puşi în faţa 
unor alegeri imposibile. 

Walter Lippmann 


Capitolul 13 

Determinismul sociologic al lui Marx 

Revolta împotriva libertăţii a avut întotdeauna drept strategic 
„să profite de sentimente, neirosindu-şi energiile în eforturi 
zadarnice de a le nimici** 1 . Ideile cele mai dragi ale gînditorilor de 
factură umanitară au fost deseori zgomotos aclamate de către unii 
dintre cei mai aprigi duşmani ai lor, care în felul acesta pătrundeau 
în tabăra umanitară deghizaţi în aliaţi, provocînd în ca dezbinare şi 
derută totală. Această strategie a izbutit adesea din plin, după cum 
o arată faptul că mulţi umanitarişti autentici respectă încă ideea de 
„dreptate** a lui Platon, ideea medievală a autoritarismului „creştin**, 
ideea rousseauistă de, voinţă generală**, sau ideile de „libertate 
naţională"* ale lui Fichte şi Hegei 2 . Această metodă de a pătrunde în 
tabăra umanitară pentru a produce în ea dezbinare şi derută, de a 
alcătui o coloană a cincea intelectuală în mare parte nepremeditată 
şi de aceea îndoit de eficientă, a obţinut cel mai marc succes numai 
după ce hegelianismul s-a constituit în temelie a unei mişcări autentic 
umanitare: marxismul — pînă în prezent forma cea mai pură, mai 
evoluată şi mai periculoasă a istoricismului. 

E ispititor să zăboveşti asupra asemănărilor dintre marxism, care 
reprezintă stînga hegeliană, şi pandantul său fascist. Ar fi însă total 

ncloial să fie trecută cu vederea deosebirea dinlre ele. Deşi originea 
lor intelectuală este aproape identică, nu încape nici o îndoială în 
privinţa impulsului umanitar al marxismului. Mai mult decît atît: 
prin contrast cu hegelienii de dreapta, Marx a făcut o încercare 
onestă de a aplica metode raţionale la cele mai presante probleme 
ale vieţii sociale. Valoarea acestei încercări rămîne neştirbită de 
faptul că ea a fost, după cum voi încerca să arăt, în mare parte 
nereuşită. Ştiinţa progresează prin încercări şi erori. Marx a încercat, 
şi cu toate că în principalele sale doctrine a greşit, încercarea sa n-a 
fost zadarnică. El ne-a deschis ochii şi ne-a ascuţit privirea în multiple 
moduri. O revenire la ştiinţa socială dinaintea lui Marx este de 
neconccput. Toţi autorii moderni îi sînt îndatoraţi lui Marx, chiar 
dacă nu-şi dau seama de acest lucru. Afirmaţia c valabilă în mod 
special pentru cei aliaţi în dezacord cu doctrinele sale, cum este cazul 
cu mine: nu preget să recunosc că modul în care eu scriu despre 
Platon 3 şi Hegcl poartă amprenta influenţei sale. 

Nu poţi vorbi cu dreptate despre Marx fără a-i recunoaşte since¬ 
ritatea. Spiritul său deschis, simţul său pentru fapte, neîncrederea sa 
în verbiaj, cu deosebire în verbiajul moralizator, au făcut din el unul 
din luptătorii cei mai influenţi ai lumii împotriva ipocriziei şi fari¬ 
seismului. A dorit cu ardoare să-i ajute pe cei asupriţi şi a fost pe 
deplin conştient de nevoia de a arăta cine este prin fapte, nu numai 
prin vorbe. Cum principalul său talent era cel teoretic, a depus o 
muncă uriaşă pentru făurirea a ceea ce el a socotit a fi arme ştiin¬ 
ţifice destinate luptei pentru ameliorarea soartci marii majorităţi a 
oamenilor. Cred că sinceritatea sa în căutarea adevărului şi onesti¬ 
tatea sa intelectuală îl deosebesc pe Marx de mulţi dintre urmaşii săi 
(deşi, din nefericire, nici el n-a scăpat cu totul de influenţa 
corupătoare a unei educaţii dobîndite în atmosfera dialecticii hege¬ 
liene, descrisă de Schopenhauer ca „distrugătoare a oricărei inte- 
ligenţe“ 4 ). Interesul lui Marx pentru ştiinţa socială şi filozofia 
socială a fost în principal unul practic; el vedea în cunoaştere un 
mijloc de a promova progresul omului 5 . 

Atunci, de ce să-l atacăm pe Marx? în ciuda meritelor sale, Marx 
a fost, după credinţa mea, un fals profet. El a fost un profet al 
cursului istoriei, iar profeţiile sale nu s-au adeverit. Dar acuzaţia 
mea principală nu este aceasta. Mult mai important este că a indus 
în eroare o mulţime de oameni inteligenţi, făcîndu-i să creadă că 
profeţia istorică este modul ştiinţific de abordare a problemelor 

sociale. Marx e răspunzător pentru influenţa devastatoare a metodei 
istoriciste de gîndire în rîndurile celor dornici să promoveze cauza 
societăţii deschise. 

Dar este oare adevărat că marxismul e un istoricism de esenţă 
pură? Nu există în el şi anumite elemente de tehnologie socială? 
Faptul că Rusia face experienţe îndrăzneţe şi adesea reuşite de 
inginerie socială i-a determinat pe mulţi să tragă concluzia că 
marxismul, ca ştiinţă sau crez aflat la baza experimentului rusesc, 
trebuie să fie un gen de tehnologie socială, sau că este, cel puţin, 
favorabil acesteia. O asemenea greşeală nu o poate face însă nimeni 
care cunoaşte cît de cît istoria marxismului. Marxismul e o teorie 
pur istorică, o teorie ce urmăreşte prezicerea evoluţiilor viitoare pe 
plan economic şi pe planul puterii politice, mai cu scamă a revo¬ 
luţiilor. Aşa fiind, el n-avea cum să ofere baza politicii Partidului 
Comunist din Rusia după preluarea de către acesta a puterii politice, 
intrucît Marx interzisese practic orice tehnologie socială, pe care o 
denunţase ca fiind utopică 6 , discipolii săi ruşi s-au găsit total 
nepregătiţi pentru marea lor sarcină în domeniul ingineriei sociale. 
Lenin şi-a dat repede seama că marxismul nu putea fi de nici un 
ajutor în chestiuni de economie practică. „Nu cunosc nici un 
socialist care să se fi ocupat de aceste probleme 11 a spus el 7 după cc 
a ajuns la putere; „despre aceste lucruri nu s-a scris nimic în 
manualele bolşevicilor şi nici în cele ale menşevicilor. 11 După o 
perioadă de experimentări neizbutite, aşa-numita „perioadă a comu¬ 
nismului de război 11 , Lenin a decis să adopte măsuri care însemnau 
în fapt o revenire limitată şi temporară la economia privată. Acesta 
a fost aşa-numita NEP (noua politică economică), iar experimentele 
de mai tîrziu — planurile cincinale etc. — n-au nimic de-a face cu 
teoriile „socialismului ştiinţific 11 avansate odinioară de către Marx 
şi Engels. Nici situaţia specială în care s-a găsit Lenin înainte de a 
fi introdus NEP-ul, nici înfăptuirile lui nu pot fi înţelese corect dacă 
nu se acordă acestui fapt atenţia cuvenită. Amplele cercetări 
economice ale lui Marx n-au abordat nici măcar tangenţial proble¬ 
matica politicii economice constructive, de exemplu problema 
planificării economice. După cum recunoaşte Lenin, în opera lui 
Marx nu se poate găsi aproape nici un cuvînt despre economia 
socialismului , în afară de slogane inutilizabile 8 de felul „de la 
fiecare după capacităţi, fiecăruia după nevoi 11 . Explicaţia stă în 
faptul că cercetările economice ale lui Marx sînt total subordonate 

profeţiei sale istorice. Trebuie să spunem chiar mai mult de atît. 
Marx a subliniat puternic opoziţia dintre metoda sa pur istoricistă 
şi orice încercare de a face o analiză economică în scop de plani¬ 
ficare raţională. El denunţa astfel de încercări drept utopice şi nele¬ 
gitime. In consecinţă, marxiştii nici n-au studiat măcar ceea ce 
aşa-numiţii „economişti burghezi" realizaseră în acest domeniu. Prin 
formaţia lor, ei erau chiar mai puţin pregătiţi pentru munca con¬ 
structivă decît unii dintre „economiştii burghezi". 

Marx vedea misiunea sa specifică în eliberarea mişcării socia¬ 
liste de haloul ei sentimental, moralizator şi vizionar. Socialismul 
trebuia ridicat de la stadiul său utopic la stadiul ştiinţific 9 ; el trebuia 
bazat pe metoda ştiinţifică de analiză a cauzelor şi efectelor şi pe 
predicţia ştiinţifică. Şi cum Marx socotea că predicţia în domeniul 
social e acelaşi lucru cu profeţia istorică, socialismul ştiinţific urma 
să se bazeze pe studiul cauzelor şi efectelor istorice şi finalmente 
pe profeţia propriei sale înfăptuiri. 

Marxiştii, atunci cînd îşi văd atacate teoriile, se repliază adesea pe 
poziţia că marxismul este nu atît o doctrină, cît mai ales o metodă. 
După părerea lor, chiar dacă o anumită parte a doctrinelor lui Marx, 
sau ale unora din discipolii săi, ar fi abandonată, metoda sa ar rămîne 
totuşi inatacabilă. Personal cred că e cu totul îndreptăţit să se insiste 
că marxismul e, în principal, o metodă. Este însă greşit să se creadă 
că, în calitate de metodă, el e invulnerabil. Ceea ce trebuie spus este, 
pur şi simplu, că oricine doreşte să judece marxismul trebuie să-l 
examineze şi să-l critice în calitate de metodă, adică să-l măsoare cu 
standarde metodologice. El trebuie să se întrebe dacă marxismul este 
o metodă rodnică sau una precară, cu alte cuvinte dacă este sau nu 
capabil să promoveze obiectivele ştiinţei. Standardele prin care 
trebuie să judecăm metoda marxistă sînt, aşadar, de natură practică. 
Descriind marxismul ca pe cel mai pur istoricism, am dat de înţeles 
că apreciez metoda marxistă drept o metodă într-adevăr foarte precară. 10 

Marx însuşi ar fi fost de acord cu o asemenea abordare practică 
a criticii metodei sale, pentru că el a fost unul din primii filozofi 
care au dezvoltat ideile care mai tîrziu aveau să fie numite „prag¬ 
matism". La această poziţie cred că l-a condus convingerea sa că 
politicianul practic, ceea ce, fireşte, însemna politicianul socialist, 
avea urgent nevoie de un fundament ştiinţific. Ştiinţa, afirma el, trebuie 
să dea rezultate practice. Priviţi întotdeauna roadele, consecinţele 
practice ale unei teorii! Ele spun ceva pînă şi despre structura ei 

ştiinţifică. O filozofie sau ştiinţă care nu dă rezultate practice nu 
face decît să interpreteze lumea în care trăim; or, ea trebuie şi poate 
să facă mai mult — trebuie să schimbe lumea. „Filozofii — scria 
Marx 11 în tinereţea sa — nu au făcut decît să interpreteze lumea în 
diferite moduri; important este însă de a o schimba." Pesemne că 
această atitudine pragmatică l-a făcut să anticipeze importanta doc¬ 
trină metodologică a pragmatiştilor de mai tîrziu, după care sarcina 
cea mai caracteristică a ştiinţei nu este de a dobîndi cunoaştere 
despre fapte din trecut, ci de a prezice viitorul. 

Acest accept pus pe predicţia ştiinţifică, accent ce prin el însuşi 
constituie o descoperire metodologică importantă şi progresistă, l-a 
împins, din păcate, pe Marx pe o cale greşită. Argumentul plauzibil 
că ştiinţa poate să prezică viitorul numai dacă acesta este predeter¬ 
minat — dacă, aşa-zicînd, viitorul este prezent în trecut, prefigurat 
în acesta — l-a făcut să adere la convingerea eronată că o metodă 
riguros ştiinţifică trebuie să se bazeze pe un determinism rigid. 
„Legile inexorabile" ale naturii şi ale dezvoltării istorice, despre 
care vorbeşte Marx, arată clar influenţa atmosferei laplaceenc şi a 
materialiştilor francezi. Dar, despre credinţa că termenii „ştiinţific" 
şi „determinist" sînt, dacă nu sinonimi, cel puţin legaţi inseparabil, 
se poate spune astăzi că se numără printre superstiţiile unei epoci 
încă nu pe deplin revolute. 12 Cum pe mine mă preocupă în prin¬ 
cipal problema metodei, sînt bucuros că în discutarea aspectului 
metodologic al determinismului nu e defel necesar să intru într-o 
dispută privitoare la problema metafizică a acestuia. Căci indiferent 
de rezultatul posibil al unor controverse metafizice cum ar fi, 
bunăoară, cea a implicaţiilor teoriei cuantice asupra „liberului 
arbitru", un lucru este, aş spune, limpede. Nici un fel de deter¬ 
minism, fie el exprimat ca principiu al uniformităţii naturii sau ca 
lege a cauzării universale, nu mai poate fi considerat drept o 
presupoziţie necesară a metodei ştiinţifice; deoarece fizica, cea mai 
avansată dintre toate ştiinţele, a arătat nu numai că se poate dispensa 
de atare presupoziţii, dar că le şi contrazice într-o anumită măsură. 
Determinismul nu este o precondiţie necesară a unei ştiinţe capabile 
să facă predicţii. Nu se poate spune, deci, că metoda ştiinţifică ar 
favoriza adoptarea determinismului strict. Ştiinţa poate fi riguros 
ştiinţifică şi fără această presupoziţie. Lui Marx. fireşte, nu i se 
poate face o vină din faptul că a împărtăşit punctul de vedere opus, 
fiindcă cei mai buni oameni de ştiinţă din epoca sa au gîndit la fel. 

Trebuie remarcat că nu atît doctrina abstractă, teoretică a deter¬ 
minismului l-a condus pe Marx pe un drum greşit, cît influenţa 
practică a acestei doctrine asupra concepţiei sale despre metoda 
ştiinţifică, asupra concepţiei sale despre scopurile şi posibilităţile 
unei ştiinţe sociale. Ideea abstractă a „cauzelor** ce „determină** 
evoluţiile sociale este ca atare total inofensivă cîtă vreme nu duce 
la istoricism. Intr-adevăr, nu există nici un motiv ca această idee să 
ne conducă la adoptarea unei atitudini istoriciste faţă de instituţiile 
sociale, în straniu contrast cu atitudinea evident tehnologică pe care 
o adoptă toată lumea, şi în special determiniştii, faţă de instalabile 
mecanice sau electrice. Nu-i nici un motiv să credem că, dintre toate 
ştiinţele, ştiinţa socială ar fi capabilă să înfăptuiască visul secular 
de a dezvălui ce ne va aduce viitorul. Această credinţă în ghicitul 
ştiinţific nu se bazează numai pe determinism; ea se datoreşte şi 
confuziei care se face între predicţia ştiinţifică aşa cum ne este 
cunoscută aceasta din fizică sau astronomie, şi profeţia istorică de 
mare anvergură, care anticipează în linii mari principalele tendinţe 
ale dezvoltării viitoare a societăţii. Aceste două feluri de predicţie 
sînt foarte diferite (după cum am încercat să arăt în altă parte 13 ), iar 
caracterul ştiinţific al celei dintîi nu poate fi un argument în 
favoarea caracterului ştiinţific al celei de a doua. 

Viziunea istoricistă a lui Marx asupra scopurilor ştiinţei sociale 
a subminat considerabil pragmatismul ce-1 făcuse iniţial să pună 
accentul pe funcţia predictivă a ştiinţei. Ea l-a silit să-şi modifice 
concepţia mai timpurie, după care ştiinţa ar trebui şi ar putea să 
schimbe lumea, şi să adopte ideea că pentru a exista o ştiinţă socială 
şi, în consecinţă, profeţia istorică, cursul principal al istorici trebuie 
să fie predeterminat, astfel că nici bunele intenţii şi nici raţiunea nu 
au puterea să-l modifice. Tot ce ne-ar rămîne de făcut în chip de 
intervenţie rezonabilă ar fi să ne edificăm, prin intermediul profeţiei 
istorice, asupra cursului inexorabil al dezvoltării şi să înlăturăm cele 
mai stînjenitoare obstacole din calea ei. „Chiar dacă o societate a des¬ 
coperit — scrie Marx în Capitalul 14 — legea naturală a dezvoltării 
sale,..., ea nu poate nici să sară peste anumite faze naturale ale dez¬ 
voltării, nici să le desfiinţeze prin decrete. Dar ea poate să scurteze şi 
să uşureze durerile facerii.“ Acestea sînt ideile care l-au condus pe 
Marx să-i denunţe ca „utopişti** pe toţi cei care priveau instituţiile 
sociale cu ochii inginerului social, considerîndu-le supuse raţiunii 
şi voinţei umane şi ca un cîmp posibil de planificare raţională. Lui 
i se părea că aceşti „utopişti** încearcă, cu slabele mîini omeneşti. 

să piloteze uriaşa corabie a societăţii împotriva curenţilor şi furtu¬ 
nilor naturale ale istoriei. Tot ce poate face un om de ştiinţă, gîndea 
el, este să prevadă vijeliile şi vîrtejurile ce se vor ivi în cale. Folosul 
practic pe care l-ar putea aduce ar fi, astfel, limitat la emiterea de 
avertismente cu privire la furtuna următoare ce ameninţă să abată 
corabia de la linia dreaptă (această linie dreaptă era, fireşte, stîngă!), 
sau să sfătuiască pe pasageri de care parte a corăbiei este mai bine 
să se adune. Marx vedea sarcina reală a socialismului ştiinţific în 
vestirea iminenţei mileniului socialist. Numai aducînd această veste, 
credea el, doctrina socialist-ştiinţifică poate să contribuie la instau¬ 
rarea lumii socialiste, a cărei apariţie o poate grăbi făcîndu-i pe 
oameni conştienţi de schimbarea ce urmează să se producă şi de 
rolurile ce le-au fost atribuite în drama istoriei. Astfel, socialismul 
ştiinţific nu este o tehnologie socială; el nu-i învaţă pe oameni căile 
şi mijloacele de construire a instituţiilor socialiste. Viziunea lui 
Marx despre relaţia dintre teoria socialistă şi practică arată puri¬ 
tatea concepţiei sale istoriciste. 

Gîndirea lui Marx a fost în multe privinţe un produs al epocii 
sale, cînd amintirea marelui seism istoric care fusese Revoluţia 
franceză era încă proaspătă. (O împrospătase revoluţia de la 1848.) 
El a simţit că o asemenea revoluţie n-a putut fi planificată şi pusă 
în scenă de raţiunea umană. Dar ar fi putut să fie anticipată de către 
ştiinţa socială istoricistă; o pătrundere suficient de adîncă în situaţia 
socială ar fi dat în vileag cauzele ei. Că această atitudine istoricistă 
era destul de tipică pentru acea perioadă se vede din strînsa simili¬ 
tudine ce există între istoricismul lui Marx şi cel al lui J. S. Mill. 
(Similitudine analoagă celei dintre filozofiile predecesorilor lor, 
Hegel şi Comte.) Marx nu avea o părere prea bună despre „econo¬ 
miştii burghezi ca... J. S. Mill“ 15 , în care vedea reprezentantul tipic 
al unui „sincretism searbăd 1 *. Deşi e adevărat că în unele locuri 
Marx arată un anumit respect pentru „tendinţele moderne** ale „eco¬ 
nomistului filantrop** Mill, mie mi se pare că se pot invoca multe 
argumente împotriva conjecturii că Marx ar fi fost influenţat direct 
de ideile lui Mill (sau mai curînd ale lui Comte) despre metodele 
ştiinţei sociale. Cu atît mai izbitor este acordul dintre ideile lui Marx 
şi cele ale lui Mill. Astfel, cînd Marx scrie în prefaţa la Capitalul 
că „scopul final al operei mele este de a dezvălui legea economică 
a dezvoltării societăţii moderne** 16 , s-ar putea spune că el execută 
programul lui Mill: „Problema fundamentală... a ştiinţei sociale este 

de a găsi legea conform căreia orice stare a societăţii produce starea 
care îi succede şi îi ia locul." Mill a deosebit cît se poate de clar 
posibilitatea a ceea ce el numea „două feluri de cercetare socio¬ 
logică", prima corespunzînd îndeaproape cu ceea ce eu numesc 
tehnologie socială, iar cea de a doua cu profeţia istoricistă, şi a optat 
pentru aceasta din urmă, caracterizînd-o drept „ştiinţa generală a 
societăţii prin care trebuie controlate şi limitate concluziile celor¬ 
lalte genuri de cercetare, mai speciale". în conformitate cu viziunea 
lui Mill despre metoda ştiinţifică, această ştiinţă generală a societăţii 
se bazează pe principiul cauzalităţii; şi el descrie această analiză 
cauzală a societăţii drept „metoda istorică". „Stările societăţii" 17 
despre care vorbeşte Mill, cu „proprietăţi... schimbătoare... de la 
o epocă la alta" corespund întocmai „perioadelor istorice" marxiste, 
iar credinţa optimistă a lui Mill în progres seamănă cu cea a lui 
Marx, deşi, fireşte, este mult mai naivă decît pandantul ei dialectic. 
(Mill considera că tipul de mişcare „căruia trebuie să i se con¬ 
formeze lucrurile omeneşti... nu poate fi decît una sau alta" din 
cele două mişcări astronomice posibile — „o orbită" sau „o traiec¬ 
torie". Dialectica marxistă este mai puţin sigură de simplitatea 
legilor dezvoltării istorice; ea adoptă un fel de combinaţie a celor 
două mişcări ale lui Mill — ceva de genul unei unde sau al unei 
mişcări în spirală.) 

Există şi alte similitudini între Marx şi Mill; de exemplu, ambii 
erau nemulţumiţi de liberalismul de tip laissez-faire şi ambii au 
încercat să ofere temeiuri mai bune pentru realizarea în practică a 
ideii fundamentale de libertate. Dar între viziunile lor asupra 
metodei există o importantă deosebire. Mill credea că studiul 
societăţii trebuia să fie reductibil, în ultimă analiză, la psihologie; 
că legile dezvoltării istorice trebuie să fie explicabile cu ajutorul 
naturii umane, al „legilor spiritului", în particular al caracterului 
progresiv al acestuia. „Progrcsivitatea speţei umane — spune Mill — 
este temelia pe care a fost înălţată o metodă a... ştiinţei sociale net 
superioară... modelelor... ce au precumpănit... pînă acum..." 18 
Teoria potrivit căreia sociologia trebuie să fie în principiu reduc¬ 
tibilă la psihologia socială, oricît de dificilă ar putea fi această 
reducţie din pricina complicaţiilor pe care le generează interacţiunea 
a nenumăraţi indivizi, a fost împărtăşită de mulţi gînditori; de fapt, 
este una din teoriile ce sînt adesea socotite un lucru de la sine 
înţeles. Voi numi acest mod de abordare a sociologiei psihologism 19 

(metodologic). Putem spune, aşadar, că Mill a fost un adept al psiho¬ 
logismului. Marx a atacat psihologismul. „Relaţiile juridice — scrie 
el 20 — ca şi formele de stat, nu pot... fi înţelese... nici din aşa-numita 
dezvoltare generală a spiritului omenesc." Contestarea psihologis¬ 
mului reprezintă, poate, cel mai mare merit al lui Marx ca sociolog. 
Prin aceasta el a deschis calea spre o concepţie mai pătrunzătoare 
despre un tărîm specific al legilor sociologice şi despre o sociologie 
care ar fi cel puţin în parte autonomă. 

In capitolele următoare voi explica unele elemente ale metodei 
lui Marx, încercînd, de fiecare dată, să subliniez în mod deosebit 
acelea dintre ideile sale care cred că posedă o valoare durabilă. 
Astfel, mă voi ocupa întîi de atacul lui Marx împotriva psihologis¬ 
mului, adică de argumentele sale în favoarea unei ştiinţe sociale 
autonome, ireductibilă la psihologie. Abia ceva mai încolo voi 
încerca să arăt debilitatea fatală şi consecinţele destructive ale isto- 
ricismului său. 



Capitolul 14 

A u ton omi a soci ologi ei 


O formulare concisă a opoziţiei lui Marx faţă de psihologism 1 , 
adică faţă de doctrina plauzibilă că toate legile vieţii sociale trebuie 
să fie reductibile în cele din urmă la legile psihologice ale „naturii 
umane" este faimoasa sa maximă: „Nu conştiinţa oamenilor le 
determină existenţa, ci, dimpotrivă, existenţa lor socială le deter¬ 
mină conştiinţa." 2 Rostul capitolului de faţă, ca şi al celor două 
următoare, este în principal acela de a elucida această maximă. Şi 
aş putea preciza din capul locului că expunînd ceea ce eu cred a fi 
antipsihologismul lui Marx, expun un punct de vedere la care 
subscriu şi eu. 

în chip de ilustraţie elementară şi ca un prim pas în analiza ce 
o întreprindem, ne putem referi la problema aşa-numitclor reguli 
ale exogamiei, adică la problema explicaţiei ce s-ar putea da răspîn- 
dirii largi pe care o au, în cele mai diverse culturi, legi privind 
căsătoria menite pe cît se pare să împiedice mariajele între rude de 
sînge. Mill şi şcoala sa de sociologie psiholagislă (căreia i s-au 
alăturat mai tîrziu numeroşi psihanalişti) ar încerca să explice aceste 
reguli invocînd „natura umană", spre exemplu un fel de aversiune 
instinctivă faţă de incest (formată, probabil, prin selecţie naturală 
sau prin „refulare"); cam aşa ar suna şi explicaţia naivă sau 
populară. Dacă se adoptă însă punctul de vedere exprimat în 
maxima lui Marx, s-ar putea pune întrebarea dacă lucrurile nu stau 
tocmai pe dos, adică, dacă ceea ce pare a fi instinct nu este mai 
degrabă un produs al educaţiei, efectul şi nu cauza regulilor şi 
tradiţiilor sociale care impun exogamia şi interzic incestul. 3 Este 
clar că aceste două abordări corespund întocmai străvechii probleme 
de a şti dacă legile sociale sînt „naturale" sau „convenţionale" 
(problemă discutată pe larg în capitolul 5). într-o chestiune cum 
este cea aleasă aici drept ilustrare, ar fi greu de stabilit care din cele 

două teorii este corectă: explicare t regulilor sociale tradiţionale prin 
instinct, sau explicarea unui apaicnt instinct prin reguli sociale 
tradiţionale. Dar într-un caz similar, cel al aversiunii aparent 
instinctive faţă de şerpi, s-a dovedit posibilă tranşarea unor 
asemenea chestiuni prin experiment. Aversiunea faţă de şerpi e mai 
plauzibil să fie instinctivă sau „naturală", pentru că se manifestă nu 
numai la oameni, ci şi la toate maimuţele antropoide, ca şi la majo¬ 
ritatea maimuţelor inferioare. Experimentele însă par să indice că 
această teamă este convenţională. Ea se vădeşte a fi un produs al 
educaţiei nu numai la specia umană, ci, spre exemplu, şi la cim¬ 
panzei, pentru că 4 nici la copii, nici la puii de cimpanzeu care n-au 
fost învăţaţi să se teamă de şerpi nu se constată pretinsul instinct. 
Exemplul trebuie să servească drept avertisment. Avem dc-a face 
aici cu o aversiune ce este aparent universală, chiar şi dincolo de 
specia umană. Dar, pe cînd din faptul că o deprindere nu e uni¬ 
versală putem, pesemne, argumenta că ea nu se întemeiază pe 
instinct (dar chiar şi acest argument este primejdios, căci există 
obiceiuri sociale care acţionează în sensul suprimării unor instincte), 
conversa vedem că sigur nu este adevărată. Prezenţa universală a 
unui anumit comportament nu este un argument decisiv în favoarea 
caracterului său instinctiv sau a ideii că el îşi are rădăcinile în 
„natura umană". 

Asemenea consideraţii pot să arate cît este de naivă idcca că 
toate legile sociale trebuie să fie derivabile, în principiu, din psiho¬ 
logia „naturii umane". Dar această analiză este încă prea sumară şi 
schematică. Pentru a putea să facem un pas înainte, vom încerca să 
analizăm mai direct teza principală a psihologismului, doctrina că, 
de vreme ce societatea e produsul interacţiunii unor spirite umane, 
legile sociale trebuie să fie reductibile, în cele din urmă, la legi 
psihologice, deoarece evenimentele vieţii sociale, inclusiv conven¬ 
ţiile ei, trebuie să rezulte din motive ce-şi au izvorul în spiritele 
indivizilor. 

împotriva acestei doctrine a psihologismului, apărătorii unei 
sociologii autonome pot sl avanseze vederi instinqionulisie 5 . Ei pot 
să releve, înainte de toate, că nici o acţiune nu poate fi explicată 
vreodată numai prin motive; motivele (sau orice alte concepte 
psihologice sau comportamentale), pentru a fi folosite în explicaţie, 
trebuie suplimentate cu referiri la situaţia generală şi îndeosebi la 
mediu. în cazul acţiunilor umane mediul acesta este în foarte mare 

măsură de natură socială; aşadar, acţiunile noastre nu pot fi explicate 
fără a face referire la mediul nostru social, la instituţiile sociale şi 
la modul lor de funcţionare. Instituţionalistul poate susţine, deci, 
imposibilitatea de a reduce sociologia la o analiză psihologică sau 
comportamentală a acţiunilor noastre; poate susţine că, dimpotrivă, 
orice asemenea analiză presupune sociologia, care, în consecinţă, nu 
depinde în întregime de analiza psihologică. Sociologia, sau cel 
puţin o parte foarte importantă a ei, trebuie să fie autonomă. 

împotriva acestei idei, adepţii psihologismului pot să replice că 
sînt gata să admită marea importanţă a factorilor de mediu, natural 
sau social; dar că structura (ei ar putea să prefere cuvîntul la modă. 
,,pattern“) mediului social, ca opus mediului natural, este produsă 
de oameni şi, ca atare, trebuie să fie explicabilă cu referire la natura 
umană, în conformitate cu doctrina psihologismului. De exemplu, 
instituţia caracteristică pe care economiştii o numesc ,.piaţă“ şi a 
cărei funcţionare formează principalul obiect al studiilor lor. poate 
fi derivată, în ultimă analiză, din psihologia „omului economic", 
sau, în terminologia lui Mill, din fenomenele psihologice ale 
„...dorinţei de înavuţire** 6 . Mai mult, adepţii psihologismului insistă 
că tocmai datorită structurii psihologice specifice a naturii umane, 
instituţiile joacă un rol atît de important în societatea noastră şi că. 
o dată statornicite, ele tind să devină o parte tradiţională şi relativ 
fixă a mediului nostru. în fine — şi acesta este lucrul decisiv — atît 
originea cît şi evoluţia tradiţiilor trebuie să fie explicabile cu referire 
la natura umană. Cînd căutăm originea diferitelor tradiţii şi instituţii, 
găsim negreşit că introducerea lor este explicabilă în termeni psiho¬ 
logici, dat fiind că au fost introduse de oameni cu un scop sau altul 
şi sub influenţa anumitor motive. Chiar şi atunci cînd aceste motive 
au fost uitate în decursul timpului, această uitare, ca şi faptul că 
sîntem gata să ne acomodăm cu instituţii a căror finalitate este 
obscură, se bazează, la rîndul lor, pe natura umană. în felul acesta, 
„toate fenomenele societăţii sînt fenomene ale naturii umane**, cum 
spunea Mill; iar „legile fenomenelor ce se petrec în societate nu 
sînt şi nu pot fi decît legile acţiunilor şi pasiunilor fiinţelor ome¬ 
neşti*', adică „legile naturii umane individuale. Faptul de a fi adunaţi 
laolaltă nu-i transformă pe oameni în alt fel de substanţă...“* 
Această ultimă remarcă a lui Mill scoate în evidenţă unul din 
aspectele cele mai meritorii ale psihologismului, şi anume opoziţia 
sa salutară faţă de colectivism şi holism, refuzul său de a se lăsa 

ir -.i,.~ionat de romantismul lui Rousseau sau al lui Hegel — de o 
vtA.j generală sau un spirit naţional, sau, eventual, de un spirit de 
grup. Psihologismul este corect, cred, doar în măsura în care insistă 
asupra a ceea ce s-ar putea numi „individualism metodologic", ca 
opus „colectivismului metodologic"; el insistă pe drept cuvînt asupra 
ideii că „acţiunile" şi „comportamentul" unor colectivităţi, cum sînt 
statele sau grupurile sociale, trebuie reduse la acţiunile şi compor¬ 
tamentul indivizilor umani. Este greşită însă (după cum vom arăta 
în continuarea acestui capitol) credinţa că alegerea unei atare metode 
individualiste ar implica alegerea unei metode psihologiste, chiar 
dacă această credinţă poate să pară foarte convingătoare la prima 
vedere. Alte cîteva pasaje din argumentarea lui Mill arată că psiho¬ 
logismul ca atare, lăsînd de o parte lăudabila sa metodă indivi¬ 
dualistă. se mişcă pe un teren foarte primejdios. Din aceste pasaje 
se vede că psihologismul esle silii să adopte metode istoiiciste. 
încercarea de a reduce faptele mediului nostru social la fapte psiho¬ 
logice ne obligă la speculaţii asupra originilor şi evoluţiilor. Cînd 
nc-am ocupat de sociologia lui Platon, am avut ocazia să evaluăm 
meritele îndoielnice ale unui asemenea mod de înţelegere a ştiinţei 
sociale (cf. cap. 5). Vom încerca acum, criticîndu-1 pe Mill. să dăm 
acestei abordări o lovitură decisivă. 

Nu încape îndoială că psihologismul este cel carc-1 sileşte pe Mill 
să adopte o metodă istoricistă: cl are chiar o vagă conştiinţă a steri¬ 
lităţii şi precarităţii istoricismului. deoarece încearcă să explice 
această sterilitate semnalînd dificultăţile pe care le generează uriaşa 
complexitate a interacţiunii dintre atîtea spirite individuale. „Deşi este 
o cerinţă peremptorie — scrie el — să nu introducem niciodată în 
ştiinţele sociale... vreo generalizare înainte de a fi izbutit să găsim 
suficiente temeiuri în natura umană, nu cred că va pretinde cineva că 
ar fi fost posibil ca, pornind de la principiile naturii umane şi de la 
circumstanţele generale ale poziţiei speciei noastre, să se determine a 
priori ordinea pe care trebuie s-o urmeze dezvoltarea umană şi să se 
prevadă, în consecinţă, faptele generale ale istoriei pînăîn momentul 
de faţă." 9 Raţiunea oferităde Mill este că „după primii cîţiva termeni 
ai şirului, influenţa exercitată asupra fiecărei generaţii de către gene¬ 
raţiile ce au precedat-o devine... din ce în ce mai precumpănitoare 
asupra tuturor celorlalte influenţe". (Cu alte cuvinte, mediul social 
dobîndeşte o influenţă dominantă.) „Un şir atît de lung de acţiuni şi 
reacţii... nu poate fi luat în calcul de mintea omenească..." 

Acest argument, şi îndeosebi remarca lui Mill referitoare la cei 
„primii cîţiva termeni ai şirului' 1 trădează în mod izbitor slăbiciunea 
versiunii psihologiste a istoricismului. Dacă toate regularităţile din 
viaţa socială, legile mediului nostru social, ale tuturor instituţiilor 
ar trebui în cele din urmă explicate prin „acţiunile şi pasiunile 
fiinţelor umane 11 şi reduse la acestea, un atare mod de abordare ne-ar 
impune nu numai ideea dezvoltării istorico-cauzale. ci şi ideea 
primilor paşi ai unei asemenea dezvoltări. Pentru că accentul pus pe 
originea psihologică a regulilor sau instituţiilor sociale nu poate 
însemna altceva decît că acestea ar putea fi urmărite retrospectiv 
pînă la o stare cînd introducerea lor nu depindea decît de factori 
psihologici sau, mai precis, era independentă de orice instituţii 
sociale statornicite. Psihologismul este astfel silit, fie că-i place sau 
nu, să opereze cu ideea unui început al societăţii şi cu ideea unei 
naturi umane şi a unei psihologii umane aşa cum se înfăţişau ele 
anterior societăţii. Cu alte cuvinte, remarca lui Mill referitoare la 
„primii cîţiva termeni ai şirului 11 dezvoltării sociale nu este o scăpare 
accidentală, cum eventual s-ar putea crede, ci o expresie adecvată 
a poziţiei disperate în care ajunge în mod inevitabil. Poziţie 
disperată, pentru că teoria sa despre o natură umană pre-socială care 
ar explica întemeierea soc'etăţii — o versiune psihologistă a 
„contractului social 11 — este nu numai un mit istoric, ci şi, pentru 
a spune aşa, un mit metodologic. Aici abia dacă încape vreo discuţie 
serioasă, pentru că avem toate motivele să credem că omul, sau mai 
curînd strămoşul său, a fost social înainte de a fi uman (gîndindu-nc, 
spre exemplu, că limbajul presupune societatea). Aceasta implică 
însă că instituţiile sociale şi, o dată c i ele, regularităţile sau legile 
sociologice 10 tipice trebuie să fi existat înainte de ceea ce unora le 
place să numească „natură umană 11 şi înaintea psihologici umane. 
Dacă e vorba să se încerce în general vreo reducere, atunci mai 
promiţător ar fi să se încerce o reducere sau interpretare a psiho¬ 
logiei cu referire la sociologie, decît invers. 

Aceasta ne duce înapoi la maxima lui Marx citată la începutul 
acestui capitol. Oamenii — adică mentalităţile, trebuinţele, spe¬ 
ranţele, temerile şi aşteptările, motivele şi aspiraţiile indivizilor 
umani — sînt, de bună seamă, produsul vieţii în societate, şi nu 
creatoarele acesteia. Trebuie admis că structura mediului nostru social 
este, într-un anumit sens, creată de om; cu alte cuvinte, instituţiile 
şi tradiţiile nu sînt nici opera divinităţii şi nici a naturii, ci sînt rezul- 

ţaţele acţiunilor şi deciziilor umane şi pot fi modificate prin astfel 
de acţiuni şi decizii. Aceasta nu înseamnă, însă. că ele sînt în 
întregime proiectate în mod conştient şi că pot fi explicate prin 
trebuinţe, sau motive. Dimpotrivă, chiar şi cele ce apar ca rezultat 
al acţiunilor umane conştiente şi premeditate sînt adesea efecte 
secundare indirecte, neintenţionate şi adesea nedorite ale unor 
asemenea acţiuni. „Doar o mică parte a instituţiilor sociale sînt 
proiectate conştient, în timp ce marea lor majoritate se «ivesc» pur 
şi simplu ca rezultate neanticipate ale acţiunilor umane", după cum 
am spus mai înainte 11 ; şi putem adăuga că şi majoritatea puţinelor 
instituţii ce au fost proiectate conştient şi cu succes (bunăoară, o 
universitate nou întemeiată sau un sindicat) nu ies aşa cum au fost 
gîndite, tot din pricina repercusiunilor sociale neintenţionate ce 
rezultă din crearea lor intenţionată. Căci crearea lor afectează nu 
numai numeroase alte instituţii sociale, ci şi „natura umană" — spe¬ 
ranţele, temerile şi ambiţiile, întîi ale celor nemijlocit implicaţi, iar 
mai apoi adesea ale tuturor membrilor societăţii. Una din consecin¬ 
ţele acestui fapt este că valorile morale ale unei societăţi — exigen¬ 
ţele şi recomandările recunoscute de toţi sau aproape toţi membrii 
ei — sînt strîns legate de instituţiile şi tradiţiile ci şi nu pot 
supravieţui nimicirii instituţiilor şi tradiţiilor (aşa cum am indicat în 
capitolul 9 cînd am discutat despre „curăţirea terenului" de către 
revoluţionarii radicali). 

Toate aceste remarci sînt aplicabile în mod cu totul deosebit 
celor mai îndepărtate perioade ale dezvoltării sociale, adică socie¬ 
tăţii închise, în care proiectarea conştientă a instituţiilor e un lucru 
cu totul excepţional, dacă nu cumva inexistent. Astăzi poate că 
lucrurile încep să se modifice, graţie faptului că, încetul cu încetul, 
cunoştinţele noastre despre societate se îmbogăţesc, adică graţie 
studierii repercusiunilor neintenţionate ale planurilor şi acţiunilor 
noastre; iar într-o bună zi, oamenii ar putea chiar să devină creatorii 
conştienţi ai unei societăţi deschise şi, astfel, ai unei părţi însemnate 
din propriul lor destin. (Marx a nutrit o asemenea speranţă, după 
cum vom arăta în capitolul următor.) Toate acestea sînt însă o ches¬ 
tiune de grad, şi cu toate că putem învăţa să prevedem multe din 
consecinţele neintenţionate ale acţiunilor noastre (ceea ce constituie 
principalul obiectiv al oricărei tehnologii sociale), vor rămîne 
totdeauna multe pe care nu le putem anticipa. 

Faptul că psihologismul este silit să opereze cu ideea unei origini 
psihologice a societăţii constituie, după opinia mea. un argument 
decisiv împotriva lui. Dar nu singurul. Poate că cea mai importantă 
critică a psihologismului este că nu înţelege principala sarcină a 
ştiinţelor sociale explicative. 

Această sarcină nu este, cum cred istoriciştii, profeţia cursului 
viitor al istoriei. Ci descoperirea şi explicarea dependenţelor mai 
puţin evidente ce există înăuntrul sferei sociale; descoperirea j 
dificultăţilor ce stau în calea acţiunii sociale — studiul, pentru a 
spune aşa, al caracterului greoi, rezilient sau sfărîmicios al materiei 
sociale, al rezistenţei pe care ea o opune încercărilor noastre de a o 
modela şi de a lucra cu ea. 

Spre a face mai clar ceea ce doresc să spun. voi descrie pe scurt 
o teorie care este larg împărtăşită, dar care presupune ceea ce eu 
consider a fi tocmai opusul adevăratului scop al ştiinţelor sociale; 
eu o numesc feoria consp iraţională a societăţii. Este vorba de 
concepţia potrivit căreia a explica un fenomen social înseamnă a 
descoperi oamenii sau grupurile care sînt interesate în producerea 
acestui fenomen (uneori e la mijloc un interes ascuns, care se cere 
mai întîi dezvăluit) şi care au plănuit şi conspirat ca să-l producă. 

Această viziune despre scopurile ştiinţelor sociale derivă, fireşte, 
din teoria greşită că tot ce se Intîmplă în societate — şi îndeosebi 
fenomenele cum sînt războiul, şcmajul. sărăcia, lipsurile, care. de 
regulă, displac oamenilor — este rezultatul acţiunii plănuite direct 
de anumiţi indivizi sau de anumite grupuri puternice. Este teoria în 
care multă lume crede; o teorie mai veche şi decît istoricismul (care. 
după cum o arată forma lui teistă primitivă, este un derivat al teoriei 
conspiraţionale). In formele ei modeme, ea este, aidoma istoricis- 
mului modern şi unei anumite atitudini moderne faţă de „legile 
naturii**, un rezultat tipic al secularizării unei superstiţii religioase. 
Credinţa în zeii homerici, ale căror conspiraţii explică istoria 
războiului troian, a murit. Zeii au fost abandonaţi. Dar locul lor a 
fost luat de oameni puternici sau grupuri puternice — de oculte 
grupuri de presiune ale căror ticăloşii sînt de vină pentru toate relele 
de care suferim; aşa sînt bătrînii învăţaţi ai Sionului. monopoliştii, 
capitaliştii, imperialiştii. 

Nu susţin defel că n-ar fi existat niciodată conspiraţii. Dim¬ 
potrivă, ele sînt fenomene sociale tipice. Conspiraţiile devin impor¬ 
tante, de exemplu, ori de cîte ori ajung la putere oameni care cred 

în teoria conspiraţională. Iar cei care cred în mod sincer că ştiu cum 
să aducă raiul pe pămînt sînt cei mai înclinaţi să îmbrăţişeze teoria 
conspiraţională şi să se angajeze într-o contraconspiraţie împo¬ 
triva unor conspiratori inexistenţi. Pentru că singura explicaţie a 
nereuşitei lor de a crea paradisul este reaua intenţie a diavolului, 
interesat, fireşte, să menţină infernul. 

Conspiraţii se fac, lucrul e incontestabil. Dar faptul remarcabil 
care, în pofida existenţei lor, infirmă teoria conspiraţională, este că 
dintre aceste conspiraţii puţine sînt pînă la urmă încununate de 
succes. Conspiratorii îşi duc rareori Ia bun sfirşit conspiraţia. 

De ce se întîmplă aşa? De ce această mare discrepanţă între 
aspiraţii şi realizări? Fiindcă aşa se petrec de regulă lucrurile în 
, viaţa socială, fie că este sau nu vorba de conspiraţii. Viaţa socială 
i nu este o încercare de forţe între grupuri opuse: ea înseamnă acţiune 
într-un cadru de instituţii şi tradiţii mai mult sau mai puţin rezilient 
sau casant, şi în acest cadru ea creează — lăsînd deoparte even¬ 
tualele contraacţiuni conştiente — numeroase reacţii neprevăzute, 
unele poate chiar imprevizibile. 

A încerca să analizeze aceste reacţii şi să le anticipeze pe cît 
posibil este, cred, sarcina principală a ştiinţelor sociale. Este sarcina 
de a analiza repercusiunile sociale neintenţionate ale acţiunilor 
umane intenţionate — acele repercusiuni a căror importanţă este 
neglijată, după cum am indicat deja, atît de către teoria conspira¬ 
ţională, cît şi de către psihologism. O acţiune ce se desfăşoară exact 
în conformitate cu intenţia nu creează o problemă pentru ştiinţa 
socială (cxceptînd faptul că s-ar putea ivi nevoia de a explica de ce 
în acest caz particular n-au apărut repercusiuni neintenţionate). 
Spre a face cît se poate de clară ideea consecinţelor neintenţionate 
ale acţiunilor noastre, ne poate servi ca exemplu una din cele mai 
primitive acţiuni economice. Dacă un om doreşte să cumpere urgent 
o casă, putem presupune fără teama de a greşi că el nu doreşte să 
ridice preţul de vînzare a caselor. Dar faptul însuşi că el apare pe 
piaţă în calitate de cumpărător va tinde să ridice preţurile de vînzare. 
Observaţii analoage sînt valabile pentru vînzător. Sau, ca să luăm 
un exemplu dintr-un domeniu foarte diferit: dacă un om doreşte să 
încheie pentru sine o asigurare de viaţă, e puţin probabil că el are 
intenţia de a stimula anumiţi oameni să-şi investească banii în acţiuni 
ale societăţilor de asigurare. Totuşi, îi va stimula în acest sens. 
Aici vedem clar că nu toate consecinţele acţiunilor noastre sînt 



CAPITOLUL 14: AUTONOMIA SOCIOLOGIEI 


109 


consecinţe voite; şi că deci teoria conspiraţională a societăţii nu 
poate fi adevărată, pentru că ea echivalează cu aserţiunea că toate 
rezultatele, chiar şi cele care la prima vedere nu par a fi fost voite 
de cineva, sînt rezultate plănuite ale acţiunilor unor oameni inte¬ 
resaţi în ele. 

Exemplele date nu infirmă psihologismul la fel de uşor cum 
infirmă teoria conspiraţională, pentru că ar putea să se replice că 
totuşi, anumiţi factori psihologici — cunoaşterea de către vînzători 
a prezenţei cumpărătorului pe piaţă şi speranţa lor de a obţine un 
preţ mai ridicat — explică repercusiunile descrise. Observaţia e, 
desigur, adevărată; dar nu trebuie să uităm că această cunoaştere şi 
această speranţă nu sînt date ultime ale naturii umane şi că sînt. la 
rîndul lor, explicabile în lumina situaţiei sociale, în speţă a naturii 
pieţei. 

Situaţia socială nu mi se pare defel reductibilă la motive şi la 
legile generale ale „naturii umane". Ce-i drept, interferenţa 
anumitor „trăsături ale naturii umane 4 *, cum sînt susceptibilitatea 
noastră la propagandă, poate duce uneori la devieri de la compor¬ 
tamentul economic menţionat. Apoi, dacă situaţia socială diferă 
de cea pe care am descris-o, e posibil ca prin acţiunea sa de 
cumpărare consumatorul să contribuie indirect la ieftinirea artico¬ 
lului în cauză — făcînd, de pildă, mai profitabilă producţia lui în 
masă. Şi cu toate că acest efect va favoriza, într-un atare caz, 
interesul său de consumator, e posibil ca el să fi fost produs în 
mod la fel de involuntar ca şi efectul contrar, chiar şi în condiţii 
psihologice cu totul asemănătoare. Pare clar că situaţiile sociale 
care pot să ducă la repercusiuni neplănuite şi neintenţionate atît 
de diferite trebuie studiate de o ştiinţă socială neîncătuşată de 
prejudecata că „este o cerinţă peremptorie să nu introducem 
niciodată în ştiinţele sociale... vreo generalizare înainte de a fi 
izbutit să-i găsim suficiente temeiuri în natura umană", cum spunea 
Mill 12 . Ele trebuie studiate de o ştiinţă socială autonomă. 

Continuînd această polemică împotriva psihologismului, putem 
spune că foarte multe din acţiunile noastre sînt explicabile prin 
raportare la situaţia în care se produc. Fireşte, ele nu pot fi 
niciodată explicate integral cu ajutorul situaţiei în care au loc; o 
explicaţie a modului în care cineva, traversînd strada, se fereşte de 
vehiculele care circulă pe ea nu se poate limita la descrierea 
situaţiei şi poate să raporteze motivele celui în cauză la un 

„instinct" de autoconservare, sau la dorinţa lui de a evita durerea 
etc. Dar această parte „psihologică" a explicaţiei este de foarte 
multe ori banală în comparaţie cu determinarea detaliată a acţiunii 
sale prin ceea ce am putea numi logica situaţiei ; şi apoi. nici nu este 
posibil ca în descrierea situaţiei să fie incluşi toţi factorii psiho¬ 
logici. Analiza situaţiilor, logica situaţională joacă un rol foarte 
important în viaţa socială, ca şi în ştiinţele sociale. Aceasta este, de 
fapt, metoda analizei economice. Iar ca să dau un exemplu din 
afara economiei, mă voi referi la „logica puterii" 13 , pe care o putem 
folosi pentru a explica gesturile puterii politice ca şi funcţionarea 
anumitor instituţii politice. Metoda aplicării logicii situaţionale la 
ştiinţele sociale nu se bazează pe vreo presupoziţie psihologică privind 
raţionalitatea (sau iraţionalitatca) „naturii umane". Dimpotrivă: cînd 
vorbim de „comportament raţional" sau de „comportament iraţional", 
ne gîndim la un comportament care este sau nu conform cu logica 
respectivei situaţii. în fapt, analiza psihologică a unei acţiuni prin 
prisma motivelor ei (raţionale sau iraţionale) presupune — după 
cum a subliniat Max Weber 14 — că am elaborat în prealabil un 
criteriu referitor la ceea ce trebuie considerat raţional în situaţia 
respectivă. 

N-aş vrea ca argumentele mele împotriva psihologismului să 
fie înţelese greşit. 15 Ele, fireşte, nu urmăresc să arate că studiile şi 
descoperirile psihologice sînt de mică importanţă pentru cine 
studiază societatea. Ci vor să spună că psihologia — psihologia 
individului — este una din ştiinţele sociale, chiar dacă nu este baza 
întregii ştiinţe sociale. Nimeni nu neagă importanţa pe care o au 
pentru ştiinţa politică fapte psihologice prccum_selea de putere şi 
diversele fenomene nevrotice legate de ea. Dar „setea de putere" 
este, fără îndoială, o noţiune deopotrivă socială şi psihologică: nu 
trebuie uitat că dacă studiem, de exemplu, prima apariţie în 
copilărie a acestui apetit, o studiem în contextul unei anumite 
instituţii sociale cum este. de exemplu, cel al familiei moderne, 
(într-o familie de eschimoşi pot să apară fenomene mult diferite.) 
Un alt fapt psihologic care este semnificativ pentru sociologie şi 
care ridică grave probleme politice şi instituţionale, este acela că 
viaţa în sînul unui trib sau al unei „comunităţi" asemănătoare 
tribului este pentru mulţi oameni o necesitate emoţională (îndeosebi 
pentru tineri care, în conformitate, probabil, cu un anume para¬ 
lelism dintre dezvoltarea ontogenetică şi cea filogenetică, par să 

trebuiască să treacă printr-o fază tribală sau „amerindiană“). Că 
atacul meu împotriva psihologismului nu vrea să fie un atac 
împotriva tuturor consideraţiilor psihologice se vede din faptul că 
am folosit (în capitolul 10) un concept cum este cel de „angoasă a 
civilizaţiei", care este în parte rezultatul acestei nevoi emoţionale 
nesatisfăcute. Acest concept desemnează anumite sentimente de 
nelinişte, fiind astfel un concept psihologic. Dar este în acelaşi timp 
şi un concept sociologic; pentru că el caracterizează aceste senti¬ 
mente nu numai ca neplăcute, tulburătoare etc., ci le pune în 
legătură cu o anumită situaţie socială şi cu contrastul dintre so¬ 
cietatea închisă şi societatea deschisă. (Un statut analog au şi 
multe alte concepte psihologice, cum sînt cele de ambiţie sau de 
iubire, de pildă.) Nu trebuie, apoi, să Irecem cu vederea marile 
merite pe care le-a cîştigat psihologismul prin susţinerea indivi¬ 
dualismului metodologic împotriva colectivismului metodologic; 
căci el vine în sprijinul importantei doctrine că toate fenomenele 
sociale şi îndeosebi funcţionarea tuturor instituţiilor sociale, trebuie 
înţelese totdeauna ca rezultînd din deciziile, acţiunile, atitudinile 
etc, indivizilor umani şi că niciodată nu trebuie să fim satisfăcuţi 
cu o explicaţie ce se rezumă să invoce aşa-numite „colectivităţi" 
(state, naţiuni, rase etc.). Greşeala psihologismului constă în 
supoziţia sa că acest individualism metodologic în domeniul ştiinţei 
sociale implică programul reducerii tuturor fenomenelor sociale şi 
a tuturor regularităţilor sociale la fenomene şi legi psihologice. 
Primejdia pe care o comportă această supoziţie este, după cum am 
văzut, înclinaţia ei spre istoricism. Că ea este lipsită de temei 
rezultă din necesitatea unei teorii a repercusiunilor sociale 
neintenţionate ale acţiunilor noastre, ca şi din necesitatea a ceea ce 
eu am descris drept logica situaţiilor sociale. 

Apărînd şi dezvoltînd ideea lui Marx că problemele societăţii 
sînt ireductibile la cele ale „naturii umane", mi-am permis să trec 
dincolo de argumentele avansate efectiv de el. Marx nu a vorbit 
de „psihologism" şi nici nu l-a criticat sistematic: iar în maxima 
sa citată la începutul prezentului capitol, nu pe Mill l-a vizat. 
Ascuţişul maximei sale este îndreptat împotriva „idealismului" în 
forma lui hegeliană. Totuşi, în măsura în care e vorba de problema 
naturii psihologice a societăţii, se poate spune că psihologismul lui 
Mill coincide cu teoria idealistă combătută de Marx. 16 In fapt însă 
influenţa celuilalt element din hegelianism, anume a colectivis- 

mului platonizant al lui Hegel, teoria acestuia că statul şi naţiunea 
sînt mai ,jeale“ decît individul, care le datorează totul, l-a condus 
pe Marx la punctul de vedere expus în acest capitol. (Avem aici 
un exemplu din care se vede că uneori poţi extrage o sugestie 
valoroasă chiar şi dintr-o teorie filozofică absurdă.) Istoriceşte, 
aşadar, Marx a dezvoltat anumite idei hegeliene privind superio¬ 
ritatea societăţii asupra individului, folosindu-le ca argumente 
împotriva altor idei ale lui Hegel. Cum însă eu îl consider pe Mill 
un oponent mai valoros decît Hegel. n-am făcut aici un istoric al 
ideilor lui Marx, ci am încercat să le exprim sub forma unei 
polemici cu Mill. 



Capitolul 15 

Istoricismul economic 


Prezentarea lui Marx în felul în care am făcut-o, ca fiind un 
oponent al oricărei teorii psihologiste a societăţii, s-ar putea să 
surprindă pe unii marxişti, ca şi pe unii antimarxişti. Căci pare-se 
că există mulţi care văd lucrurile foarte diferit. Marx. consideră ei, 
a susţinut influenţa atotprezentă a mobilului economic în viaţa 
oamenilor; el a izbutit să explice forţa covîrşitoare a acestui mobil 
relevînd „nevoia dominantă a omului de a-şi dobîndi mijloacele de 
trai" 1 : el a demonstrat astfel importanţa fundamentală a unor cate¬ 
gorii cum sînt mobilul profitului sau mobilul interesului de clasă 
pentru acţiunile nu numai ale indivizilor, ci şi ale grupurilor sociale: 
şi a arătat cum trebuie folosite aceste categorii pentru explicarea 
cursului istoriei. Intr-adevăr, ci cred că însăşi esenţa marxismului 
rezidă în doctrina că mobilurile economice şi în special interesul 
ele clasă sînt forţele motrice ale istoriei şi că tocmai Ia această 
doctrină fac aluzie denumirile de „ interpretare materialistă a 
istorici “ sau de „ materialism istoriet\ prin care Marx şi Engels au 
încercat să caracterizeze esenţa teoriei lor. 

Astfel de opinii sînt foarte răspîndite; totuşi, n-am nici o îndoială 
că ele dau lui Marx o interpretare greşită. Pe cei ce îl admiră pentru 
faptul de a fi susţinut atare idei aş putea să-i numesc marxişti vulgari 
(făcînd aluzie la numele de „economişti vulgari" dat de Marx unora 
din adversarii săi 2 ). Marxistul vulgar mediu crede că marxismul dă 
în vileag secretele tenebroase ale vieţii sociale dezvăluind mobilurile 
tenebroase ale lăcomiei şi poftei de cîştig material, care animă puterile 
ascunse în culisele istoriei; puteri ce generează în mod viclean şi 
conştient războaie, recesiune, şomaj, foamete în mijlocul abundenţei 
şi toate celelalte forme de suferinţă socială, cu scopul de a-şi 
satisface josnicia lor sete de profit. (Şi marxismul vulgar este 
cîtcodată serios preocupat să împace tezele lui Marx cu cele ale lui 
Freud şi Adler; iar dacă nu alege pe una sau alta din ele, poate 

eventual hotărî că foamea, erosul şi apetitul de putere 3 sînt cele Trei 
Mari Mobiluri Secrete ale Naturii Umane date în vileag de Marx, 
Freud şi Adler, cei Trei Mari Creatori ai filozofiei omului modern...) 

Fie că astfel de vederi sînt sau nu demne de reţinut şi atrăgătoare, 
ele în mod sigur par să aibă prea puţin de-a face cu doctrina 
denumită de Marx „materialism istoric". Trebuie admis că el 
vorbeşte uneori de asemenea fenomene sociale cum sînt lăcomia şi 
mobilul profitului etc., dar niciodată pentru a explica prin ele istoria. 
El le interpreta, dimpotrivă, ca simptome ale influenţei corupătoare 
a sistemului social , adică a unui sistem de instituţii dezvoltate în 
decursul istoriei; ca efecte, şi nu cauze ale putrefacţiei; ca repercu¬ 
siuni, şi nu ca forţe motrice ale istoriei. Corect sau greşit, el vedea 
în fenomene cum sînt războiul, criza economică, şomajul şi 
foametea în mijlocul abundenţei, nu rezultatul unei conspiraţii 
viclene a „marelui business" sau a „instigatorilor la război impe¬ 
rialişti", ci consecinţele sociale neintenţionate ale unor acţiuni 
îndreptate spre alte scopuri de către agenţii prinşi în reţeaua siste¬ 
mului social. El privea pe actorii umani de pe scena istoriei, inclusiv 
pe cei „mari", ca pe nişte simple marionete acţionate irezistibil prin 
fire economice, de către forţe istorice pe care nu pot să le controleze. 
Scena istoriei susţine el, este plasată într-un sistem social care ne 
leagă pe toţi; este plasată în „imperiul necesităţii". (Dar într-o bună 
zi marionetele vor nimici sistemul şi vor realiza „imperiul libertăţii".) 

Această doctrină a lui Marx a fost abandonată de majoritatea 
discipolilor săi — poate din motive propagandistice, poate pentru 
că n-au înţeles-o — astfel că această ingenioasă şi foarte originală 
doctrină a fost în bună parte înlocuită printr-o teorie conspiraţională 
vulgar-marxistă. Este tristă sub aspect intelectual această cădere de 
la nivelul Capitalului la cel al Mitului secolului 20. 

Aşa se înfăţişa, totuşi, filozofia istorici a lui Marx. numită de 
obicei „materialism istoric". Ea va constitui tema principală a 
acestor capitole. In capitolul de faţă, voi explica în linii mari 
accentul ei „materialist" sau economic; după aceea voi discuta mai 
în detaliu rolul luptei de clasă şi al interesului de clasă, în fine 
concepţia marxistă despre „sistemul social". 


1 

Este convenabil să punem în legătură expunerea istoricismului 
;conomic 4 al lui Marx cu comparaţia pe care am făcut-o între Marx 

şi Mill. Amîndoi împărtăşesc convingerea că fenomenele sociale 
trebuie explicate istoric şi că orice perioadă istorică trebuie înţeleasă 
ca un produs istoric al evoluţiilor anterioare. Marx se desparte de 
Mill, după cum am văzut, cînd este vorba de psihologismul acestuia 
(care corespunde idealismului hegelian). în doctrina lui Marx psiho¬ 
logismul este înlocuit prin ceea ce el numeşte materialism. 

Despre materialismul lui Marx s-au spus multe lucruri ce nu stau 
în picioare. Afirmaţia adesea repetată că Marx nu recunoaşte nimic 
dincolo de aspectele „inferioare 14 sau „materiale" ale vieţii umane 
este o deformare deosebit de ridicolă. (Este încă o repetare a celei 
mai vechi dintre toate defăimările reacţionare ale apărătorilor 
libertăţii, a sloganului heraclitean că „ei se ghiftuiesc întocmai ca 
vitele" 5 .) Dar Marx nu poate fi nicidecum numit materialist în 
această accepţiune a cuvîntului, deşi a fost puternic influenţat de 
materialiştii francezi din secolul al XVlll-lea şi deşi obişnuia să se 
numească pe sine materialist, denumire ce se potriveşte bine multora 
din doctrinele sale. Căci există unele pasaje importante care cu greu 
ar putea fi interpretate ca materialiste. Adevărul e. cred. că el nu a 
fost prea mult preocupat de probleme pur filozofice — mai puţin, 
bunăoară, decît Engels sau Lenin — şi că era interesat în principal 
de latura sociologică şi de cea metodologică a problemei. 

Există în Capitalul 6 un pasaj bine cunoscut, în care Marx spune 
că în scrierile lui Hegel „dialectica este aşezată pe cap. Ea trebuie 
aşezată pe picioare..." Tendinţa exprimată aici este limpede. Marx 
vroia să arate că nu „capul", adică gîndirea umană, este baza vieţii 
umane, el fiind, dimpotrivă, un fel de suprastructură înălţată pe un 
fundament fizic. O tendinţă similară este exprimată în pasajul: 
„Lumea ideilor nu este nimic altceva decît lumea materială 
transpusă şi tradusă în capul omului." Dar poate că nu s-a recu¬ 
noscut îndeajuns că aceste pasaje nu exprimă o formă radicală a 
materialismului, ci indică o anume înclinaţie spre un dualism al 
corpului şi spiritului. Un dualism, pentru a spune aşa. practic. Deşi 
teoretic spiritul nu era, pesemne, pentru Marx decît o altă formă 
(sau un alt aspect, sau poate un epifenomen) al materiei, în practică 
el este diferit de materie, deoarece este o altă formă a ei. Pasajele 
citate vor să spună că deşi trebuie să stăm cu picioarele pe terenul 
solid al lumii materiale, capetele noastre — iar Marx dădea o înaltă 
preţuire capetelor umane — sînt preocupate de gînduri sau idei. 
După opinia mea, nu se poate da o apreciere corectă a marxismului 
şi a influenţei sale dacă nu este recunoscut acest dualism. 

Marx iubea libertatea, libertatea reală (nu „libertatea reală** a lui 
Hegel). Şi, din cîte îmi pot da seama, accepta faimoasa echivalare 
hegeliană a libertăţii cu spiritul, considerînd că putem fi liberi numai 
ca fiinţe spirituale. In acelaşi timp el recunoştea în practică (fiind 
un dualist practic) că noi sîntem spirit şi trup şi — îndeajuns de 
realist — că dintre cele două trupul e fundamental, lată de ce s-a 
întors împotriva lui Hegel, spunînd că acesta aşează lucrurile cu 
capul în jos. Dar deşi recunoştea că lumea materială şi necesităţile 
ei sînt fundamentale, Marx nu simţea nici o atracţie pentru „imperiul 
necesităţii**, cum numea el o societate aservită nevoilor materiale. 
Iubea lumea spirituală, „imperiul libertăţii** şi latura spirituală a 
„naturii umane'*, la fel de mult ca orice dualist creştin; iar în 
scrierile sale există chiar semne de ură şi dispreţ pentru elementul 
material. Cele ce urmează sînt în măsură să arate că această inter¬ 
pretare a ideilor lui Marx poate fi susţinută cu propriile lui texte. 

Ii.tr-un pasaj din volumul al treilea al Capitalului 7 Marx descrie 
cît se poate de pertinent latura materială a vieţii sociale şi îndeosebi 
latura ei economică, cea a producţiei şi consumului, ca pe o prelun¬ 
gire a metabolism dui uman. adică a schimbului de substanţe dintre 
om şi natură. FI afirmă clar că libertatea noastră este totdeauna 
inevitabil limita.ă de necesităţile acestui metabolism. Tot ce se poate 
realiza în dire.ţia lărgirii libertăţii, spune el, „este o reglementare 
raţională a acestui schimb de substanţe..., cheltuind minimum de 
energie în condiţiile cele mai demne şi mai adecvate naturii umane. 
Dar această activitate continuă să fie un imperiu al necesităţii. Dincolo 
de limitele lui începe dezvoltarea forţelor omeneşti, considerată ca 
scop în sine, începe adevăratul imperiu al libertăţii, care însă nu se 
poate dezvolta decît pe acest imperiu al necesităţii, care rămînc baza 
lui...* Cu numai cîteva rînduri mai înainte, Marx scrie; ..Imperiul 
libertăţii începe de fapt abia acolo unde încetează munca impusă 
de nevoie şi de oportunitate exterioară; prin firea lucrurilor, acest 
imperiu se situează deci în afara sferei producţiei materiale propriu- 
zise.“ Şi încheie întregul pasaj trăgînd o concluzie practică ce arată 
clar că unicul său scop este să croiască drumul spre acest imperiu 
nematerialist al libertăţii pentru toţi oamenii deopotrivă: „Condiţia 
esenţială este reducerea zilei de muncă.** 

După părerea mea, acest pasaj nu lasă nici o îndoială cu privire 
la ceea ce eu am numit dualismul viziunii practice a lui Marx asupra 
vieţii. împreună cu Hegel, el consideră libertatea ca fiind ţinta 

I 

dezvoltării istorice. împreună cu Hegel, el identifică imperiul liber¬ 
tăţi cu cel al vieţii spirituale a omului. El recunoaşte însă că nu 
sîntem făpturi pur spirituale; că nu sîntem pe dplin liberi şi nici 
capabili să dobîndim vreodată libertatea deplină, dat fiind că niciodată 
nu ne vom putea emancipa cu totul de necesităţile metabolismului 
nostru şi deci de servitutea muncii productive. Tot ce putem face 
este să ameliorăm condiţiile de muncă epuizante şi degradante, să le 
facem mai demne de om, să le egalizăm şi să reducem în aşa măsură 
munca abrutizantă, îneît toţi să fim liberi într-o porţiune a vieţii 
noastre. Aceasta este, cred. ideea centrală a „viziunii despre viaţă" a 
lui Marx; centrală şi în măsura în care mi se pare a fi cea mai 
influentă dintre doctrinele lui. 

Trebuie să combinăm acum această viziune cu determinismul 
metodologic despre care am discutat mai sus (în capitolul 13). 
Conform acestei doctrine, studiul ştiinţific al societăţii şi prcdicţia 
istorică ştiinţifică sînt posibile numai în măsura în care societatea 
este determinată de trecutul ei. Aceasta implică însă că ştiinţa se 
poate ocupa numai de imperiul necesităţii. Dacă ar exista posibili¬ 
tatea ca oamenii să devină vreodată pe deplin liberi, atunci profeţia 
istorică şi o dată cu ca ştiinţa socială ar lua sfîrşit. Activitatea 
spirituală „liberă", ca atare, dacă ar exista, s-ar situa dincolo de sfera 
de acces a ştiinţei, care totdeauna trebuie să caute cauze, factori 
determinanţi. Ştiinţa se poate ocupa deci de viaţa noastră spirituală 
numai în măsura în care gîndurile şi ideile noastre sînt cauzate sau 
determinate sau generate de „imperiul necesităţii", de condiţiile 
materiale şi îndeosebi dc cele economice, ale vieţii noastre, de meta¬ 
bolismul nostru. Gîndurile şi ideile pot fi abordate ştiinţific numai 
examinînd, pe de o parte, condiţiile materiale în care se ivesc, deci 
condiţiile economice ale vieţii oamenilor care le dau naştere, iar pe 
de altă parte, condiţiile materiale în care are loc asimilarea lor, deci 
condiţiile materiale ale oamenilor care Ic adoptă. Urmează că — din 
punct de vedere ştiinţific sau cauzal — gîndurile şi ideile trebuie 
tratate ca „suprastructuri ideologice avînd la bază condiţiile eco¬ 
nomice". în opoziţie ca Hegel, Marx susţinea că cheia istorici, chiar 
şi a istoriei ideilor, trebuie căutată în dezvoltarea relaţiilor dintre om 
şi mediul său natural, lumea materială; adică în viaţa lui economică, 
şi nu în cea spirituală, lată de ce tipul de istoricism al lui Marx 
poate fi descris drept economism , ca opus idealismului lui Hegel sau 
psihologismului lui Mill. Ar fi însă o eroare crasă să identificăm 

economismul lui Marx cu acel gen de materialism care implică o 
atitudine dispreţuitoare faţă de viaţa spirituală a omului. Viziunea 
lui Marx despre „imperiul libertăţii", adică despre o eliberare 
parţială dar echitabilă a oamenilor de sub jugul naturii lor materiale, 
ar putea fi descrisă, mai curînd, drept idealistă. 

Privită în acest fel, viziunea lui Marx asupra vieţii ne apare 
îndeajuns de coerentă; şi cred că astfel dispar acele aparente 
contradicţii şi dificultăţi ce au fost semnalate în viziunea sa parţial 
deterministă şi parţial libertară asupra activităţilor umane. 


II 

Implicaţiile a ceea ce am numit dualismul lui Marx şi determi¬ 
nismul său ştiinţific pentru viziunea sa asupra istoriei sînl uşor de 
desluşit. Istoria ştiinţifică, identică pentru el cu ştiinţa socială în 
ansamblu, trebuie să exploreze legile ce guvernează schimbul de 
substanţe dintre om şi natură. Obiectivul ei central trebuie să fie 
explicarea evoluţiei condiţiilor de producţie. Relaţiile sociale au 
semnificaţie istorică şi ştiinţifică numai în măsura în care sînt legate 
cu procesul productiv — afectîndu-1 sau fiind afectate de el. „Aşa 
cum omul primitiv trebuie să lupte cu natura pentru satisfacerea 
nevoilor lui, pentru conservarea şi reproducerea vieţii lui. tot aşa 
trebuie să lupte omul civilizat, în toate formele sociale, în toate 
modurile de producţie posibile. Pe măsură ce omul evoluează, acest 
imperiu al necesităţii naturale se lărgeşte, deoarece cresc trebuinţele 
lui; în acelaşi timp se dezvoltă şi forţele de producţie care satisfac 
aceste trebuinţe." 8 Aceasta este, pe scurt, viziunea lui Marx despre 
istoria omului. 

Vederi similare sînt exprimate de Engels. Dezvoltarea forţelor 
de producţie moderne, scrie el, a creat pentru prima oară.posi¬ 

bilitatea de a asigura tuturor membrilor societăţii... condiţii mate¬ 
riale de existenţă nu numai pe deplin îndestulătoare şi pe zi ce trece 
mai îmbelşugate, dar care să le garanteze şi o dezvoltare şi mani¬ 
festare deplină şi liberă a aptitudinilor lor fizice şi spirituale" 9 . O 
dată cu aceasta devine posibilă libertatea, adică emanciparea de tira¬ 
nia trupului, „...prin aceasta omul se desparte... definitiv de regnul 
animal şi trece de Ia condiţii de existenţă animalice la condiţii cu 
adevărat omeneşti." Omul este în lanţuri atît timp cît este dominat 



CAPITOLUL 15: 1STORICLSMUL ECONOMIC 


119 


de economie; cînd „este înlăturată... dominaţia produsului asupra 
producătorului, ... [oamenii] devin pentru prima oară stăpînii 
conştienţi, adevăraţi ai naturii pentru că, şi în măsura în care, devin 
stăpînii propriei lor vieţi sociale... Abia din acest moment oamenii 
îşi vor făuri, pe deplin conştienţi, propria lor istorie... Este saltul 
omenirii din imperiul necesităţii în imperiul libertăţii." 

Dacă vom compara acum versiunea istoricismului reprezentată 
de Marx cu cea a lui Mill, vom constata că economismul lui Marx 
poate să rezolve cu uşurinţă dificultatea despre care am arătat că 
este fatală psihologismului lui Mill. Am în vedere doctrina de-a 
dreptul monstruoasă a unui început al societăţii ce ar putea fi 
explicat în termeni psihologici — doctrină pe care am descris-o 
drept versiunea psihologistă a contractului social. Această idee nu 
are o paralelă în teoria lui Marx. înlocuirea priorităţii psihologiei 
prin prioritatea economiei nu creează o dificultate analoagă, 
deoarece „economia" acoperă metabolismul uman, schimbul de sub¬ 
stanţe dintre om şi natură. Problema dacă acest metabolism a fost 
dintotdeauna socialmente organizat, chiar şi în vremuri pre-umane, 
sau a fost odată dependent numai de individ, poate fi lăsată 
deschisă. Nu se presupune mai mult decît că ştiinţa societăţii trebuie 
să coincidă cu istoria dezvoltării condiţiilor economice ale societăţii, 
numite de obicei de către Marx „condiţiile de producţie". 

De notat, în paranteză, că termenul marxist de „producţie" era 
cu siguranţă menit a fi utilizat într-un sens larg, astfel îneît să 
acopere întreg procesul economic, inclusiv repartiţia şi consumul. 
Acestea din urmă însă n-au beneficiat niciodată de o mare atenţie 
din partea lui Marx şi a marxiştilor. Ei îşi concentrau atenţia cu 
precădere asupra producţiei în sensul restrîns al cuvîntului. Avem 
aici încă un exemplu de atitudine istorico-genetică naivă, încă o 
ilustrare a credinţei că ştiinţa nu trebuie să se ocupe decît de cauze, 
astfel că, pînă şi în sfera creaţiilor omeneşti, ea trebuie să se întrebe 
„Cine a făcut cutare lucru?" şi „Din ce l-a făcut?", nu „Cinc-1 va 
folosi?" şi „Pentru ce este făcut?" 

III 

Trecînd acum la critica şi evaluarea „materialismului istoric" al 
lui Marx, mai precis a părţii din el care a fost prezentată pînă aici, 
putem distinge două aspecte diferite. Primul este istoricismul, teza 

că domeniul ştiinţelor sociale coincide cu cel al metodei istorice sau 
evoluţioniste şi îndeosebi cu profeţia istorică. Această teză trebuie, 
cred, să fie respinsă. Cel de-al doilea este economismul (sau „mate¬ 
rialismul"), adică teza că organizarea economică a societăţii, orga¬ 
nizarea schimbului nostru de substanţe cu natura, este fundamentală 
pentru toate instituţiile sociale şi în mod deosebit pentru dezvoltarea 
lor istorică. Această aserţiune este, cred, perfect valabilă, cît timp 
luăm termenul „fundamental'* în sensul lui curent, vag, nefăcînd 
mare caz de el. Cu alte cuvinte, nu încape îndoială că practic toate 
studiile sociale, fie instituţionale sau istorice, pot avea de cîştigat 
dacă dau atenţie „condiţiilor economice" ale societăţii. Nici măcar 
istoria unei ştiinţe abstracte cum este matematica nu face excepţie. 10 
în acest sens se poate spune că economismul lui Marx reprezintă un 
extrem de valoros pas înainte în metodele ştiinţei sociale. 

Dar, cum spuneam adineauri, termenul de „fundamental" nu 
trebuie luat prea în serios. Fără îndoială că şi Marx gîndca aşa. Dato¬ 
rită formaţiei sale hegeliene, el a fost influenţat de vechea distincţie 
dintre „realitate" şi „aparenţă" şi de distincţia corespunzătoare dintre 
ceea ce e „esenţial" şi ceea ce e „accidental". El înclina să vadă 
propriul său amendament adus lui Hegel (şi Kant) în identificarea 
„realităţii" cu lumea materială" (incluzînd în aceasta metabolismul 
uman), iar a „aparenţei" cu lumea gîndurilor sau a ideilor. Astfel, 
toate gîndurile şi ideile ar urma să fie explicate reducîndu-le la reali¬ 
tatea esenţială subiacentă, adică la condiţiile economice. Cu sigu¬ 
ranţă că această viziune filozofică nu este cu mult mai bună 12 decît 
orice altă formă a esenţialismului. Iar repercusiunile ei pe planul 
metodei trebuie să se soldeze cu o supralicitare a economicului. 
Căci, deşi importanţa generală a economismului lui Marx nu poate 
fi supraestimată, este foarte uşor să fie supraestimată importanţa 
condiţiilor economice în oricare caz particular. O oarecare cunoaş¬ 
tere a condiţiilor economice poate să contribuie considerabil, de 
exemplu, la o istorie a problemelor matematicii, dar o cunoaştere a 
înseşi problemelor matematicii este in acest scop cu mult mai 
importantă: există chiar posibilitatea de a scrie o foarte bună istorie 
a problemelor matematice fără nici o referire la „fundalul lor 
economic". (După opinia mea, „condiţiile economice" sau „relaţiile 
sociale" ale ştiinţei sînt teme în care se pot face uşor exagerări şi 
care pot să degenereze în platitudini.) 

Acesta este însă doar un exemplu minor al primejdiei pe care o 
comportă supralicitarea economicului. El este adesea interpretat în 

manieră globală drept doctrina potrivit căreia întreaga dezvoltare so¬ 
cială depinde de dezvoltarea condiţiilor economice şi îndeosebi de 
dezvoltarea mijloacelor fizice de producţie. Dar o atare doctrină este 
vizibil falsă. Există o interacţiune între condiţiile economice şi idei. 
nu doar o dependenţă unilaterală a acestora din urmă faţă de cele 
dintîi. Am putea susţine chiar că anumite „idci“, cele ce formează 
cunoaşterea noastră, sînt mai fundamentale dccît mijloacele mate¬ 
riale de producţie mai complexe, după cum se poate vedea din urmă¬ 
torul considerent. Să ne imaginăm că sistemul nostru economic, 
inclusiv toate maşinile şi utilajele şi întreaga organizare socială, ar 
fi într-o bună zi nimicite, dar că s-ar păstra cunoştinţele tehnice şi 
ştiinţifice. într-un asemenea caz este posibil, în principiu vorbind, 
ca nu peste multă vreme el să fie reclădii (pe o scară mai mică şi 
după ce mulţi vor fi murit de foame). Să ne imaginăm însă că ar 
dispărea toate cunoştinţele despre aceste lucruri în timp ce lucrurile 
materiale s-ar păstra. Situaţia descrisă ar fi echivalentă cu ceea cc 
s-ar întîmpla dacă un trib de sălbatici ar ocupa o ţară puternic indus¬ 
trializată, dar părăsită de locuitorii ei. Aceasta ar duce curînd la 
dispariţia completă a tuturor relicvelor materiale ale civilizaţiei. 

Printr-Uii fel de ironie, marxismul însuşi oferă un exemplu care în 
mod clar infirmă economismul exagerat, hleca lui Marx ..Proletari 
din toate ţările. uniţi-vă!“ a fost de cea mai mare însemnătate pină în 
ajunul Revoluţiei ruse şi a exercitat influenţă asupra condiţiilor 
economice. O dată cu revoluţia însă situaţia a devenit foarte dificilă, 
pentru simplul fapt că, după cum a recunoscut însuşi Lenin, nu 
existau nici un fel de alte idei constructive. (Vezi capitolul 13.) 
Atunci Lenin a avansat anumite idei noi ce ar putea fi rezumate în 
lozinca: „Comunismul este puterea Sovietelor plus electrificarea 
întregii ţări.“ Tocmai această nouă idee a devenit baza unei dezvol¬ 
tări care a schimbat întreg fundalul economic şi material pe o şesime 
din suprafaţa planetei. în luptă cu împrejurări extrem de vitrege, au 
fost biruite nenumărate greutăţi materiale, s-au făcut nenumărate 
sacrificii materiale, pentru a schimba sau. mai curînd, pentru a edifica 
din nimic condiţiile producţiei. Iar forţa motrice a acestei dezvoltări 
a fost entuziasmul pentru o idee. Acest exemplu arată că în anumite 
împrejurări ideile pot să revoluţioneze condiţiile economice dintr-o 
ţară, în loc de a fi ele modelate de aceste condiţii. Folosind termino¬ 
logia lui Marx, am putea spune că el a subestimat puterea imperiului 
libertăţii şi şansele acestuia de a cuceri imperiul necesităţii. 

Contrastul izbitor dintre desfăşurarea Revoluţiei ruse şi teoria 
metafizică a lui Marx despre o realitate economică şi aparenţa ei 
ideologică se poate vedea cel mai bine din următoarele fragmente: 
„Atunci cînd cercetăm asemenea revoluţionări — scrie Marx — 
trebuie să facem întotdeauna o deosebire între revoluţionarea mate¬ 
rială a condiţiilor economice de producţie, care poate fi constatată 
cu precizie ştiinţifică, şi formele juridice, politice, religioase, 
artistice sau filozofice, într-un cuvînt formele ideologice, în care 
oamenii devin conştienţi de acest conflict..." 13 în viziunea lui Marx. 
ar fi zadarnică speranţa că s-ar putea realiza vreo schimbare 
importantă prin folosirea mijloacelor juridice sau politice; o 
revoluţie politică nu poate duce decît la înlocuirea unei garnituri de 
conducători prin alta — la o simplă înlocuire a persoanelor ce se 
află la cîrmă. Numai evoluţia esenţei subiacente, a realităţii eco¬ 
nomice, poate genera o schimbare esenţială sau reală — o revoluţie 
socială. Numai atunci cînd o asemenea revoluţie socială a devenit 
realitate, numai atunci poate avea o oarecare însemnătate revoluţia 
politică. Dar chiar şi în acest caz revoluţia politică este doar o 
expresie exterioară a schimbării esenţiale sau reale petrecute 
anterior. în concordanţă cu această teorie, Marx afirmă că orice 
revoluţie socială are loc în felul următor. Condiţiile materiale de 
producţie se dezvoltă şi se maturizează pînă cînd ajung în conflict 
cu relaţiile sociale şi juridice, în care nu mai încap şi care atunci 
pleznesc ca nişte haine prea strimte. „Atunci începe o epocă de 
revoluţie socială", scrie el. „O dată cu schimbarea bazei economice 
are loc, mai încet sau mai repede, o revoluţionare a întregii uriaşe 
suprastructuri... Noi relaţii de producţie, superioare" (în cadrul 
suprastructurii) „nu apar niciodată înainte ca în sînul vechii societăţi 
să se fi copt condiţiile materiale ale existenţei lor." Ţinînd cont de 
această aserţiune, este, cred, imposibil ca Revoluţia rusă să fie iden¬ 
tificată cu revoluţia socială profetizată de Marx; între cele două nu 
există, în fapt, nici o asemănare. 14 

Am putea remarca, în această ordine de idei, că prietenul lui 
Marx, poetul H. Heine, gîndea cu totul altfel în aceste chestiuni. 
„Luaţi aminte, voi mîndri oameni de acţiune", scrie el; „voi nu 
sînteţi decît instrumente inconştiente ale oamenilor gîndirii care, 
adesea într-o umilă izolare, v-au prescris sarcina voastră inevitabilă. 
Maximilian Robespierre nu a fost decît braţul lui Jean-Jacques 
Rousseau... (Ceva asemănător s-ar putea spune, pesemne, despre 

relaţia dintre Lenin şi Marx.) Vedem că, în terminologia lui Marx, 
Heine era un idealist şi că aplica interpretarea sa idealistă a istoriei 
la Revoluţia franceză, care era unul din exemplele cele mai impor¬ 
tante invocate de Marx în sprijinul economismului său şi care, 
într-adevăr, pare a nu se potrivi tocmai rău cu această doctrină, mai 
cu seamă dacă o comparăm acum cu Revoluţia rusă. In ciuda ereziei 
sale însă Heine a rămas prietenul lui Marx 16 ; pentru că, în acele 
vremuri fericite, excomunicarea pentru erezie era încă lucru rar 
printre cei ce militau pentru societatea deschisă, iar toleranţa era 
încă tolerată. 

Critica mea la adresa „materialismului istoric* 1 al lui Marx nu 
trebuie, desigur, interpretată ca exprimînd vreo preferinţă pentru 
„idealismul** hegelian faţă de „materialismul** lui Marx; sper că am 
dat limpede de înţeles că în acest conflict dintre idealism şi mate¬ 
rialism simpatiile mele sînt de partea lui Marx. Ceea ce vreau să arăt 
este că „interpretarea materialistă a istoriei** oferită de Marx, oricît 
ar fi de valoroasă, nu trebuie luată prea în serios; trebuie să o privim 
ca nefiind mai mult decît o foarte valoroasă sugestie ca lucrurile să 
fie examinate în relaţia pe care o au cu fundalul lor economic. 


Capitolul 16 

Clasele 


între variatele formulări ale „materialismului istoric" al lui Marx 
un Ioc important ocupă formularea sa (şi a lui Engcls) după care 
„istoria tuturor societăţilor de pînă azi este istoria luptelor de 
clasă" 1 . Tendinţa acestei aserţiuni este clară. Ea implică ideea că 
istoria este pusă în mişcare şi soarta oamenilor este hotărîtă de 
războiul dintre clase şi nu de războiul dintre naţiuni (idee opusă 
vederilor lui Hegel şi ale majorităţii istoricilor). în explicarea 
cauzală a evoluţiilor istorice, inclusiv a războrielor naţionale, inte¬ 
resul de clasă trebuie să ia locul pretinsului interes naţional care, în 
realitate, nu este decît interesul clasei dominante a unei naţiuni. 
Dincolo şi mai presus de acestea însă lupta de clasă şi interesul de 
clasă sînt în măsură să explice fenomene pe care istoria tradiţională 
poate în genere să nici nu încerce să le explice. Un exemplu de 
asemenea fenomen, de mare însemnătate pentru teoria marxistă, 
este tendinţa istorică de creştere a productivităţii muncii. Chiar dacă 
se întîmplă să înregistreze o atare tendinţă, istoria tradiţională, ce-şi 
ia drept categorie fundamentală puterea militară, este total inca¬ 
pabilă să explice acest fenomen. Pe cînd interesul şi războiul de 
clasă pot, după Marx, să-l explice pe deplin; într-adevăr, o parte 
considerabilă a Capitalului este consacrată analizei mecanismului 
prin care, în perioada denumită de Marx „capitalism", aceste forţe 
generează o creştere a productivităţii. 

Cum se leagă doctrina războiului de clasă cu doctrina institu¬ 
ţional istă a autonomiei sociologiei, discutată în cele de mai sus 2 ? La 
prima vedere ar putea să pară că aceste două doctrine se află în 
conflict făţiş, pentru că în doctrina războiului de clasă joacă un rol 
fundamental interesul de clasă, care este, aparent, un gen de motiv. 
Eu însă nu cred că există vreo inconsecvenţă serioasă în această 
parte a teoriei lui Marx. Aş spune chiar că nimeni nu l-a înţeles pe 

Marx şi îndeosebi acea cucerire a sa majoră, antipsihologismul, dacă 
nu şi-a dat seama cum se împacă acesta din urmă cu teoria luptei 
de clasă. Nu trebuie să presupunem, cum fac marxiştii vulgari, că 
interesul de clasă se cuvine interpretat în manieră psihologică. Poate 
că există chiar în scrierile lui Marx un număr de pasaje care aduc 
întrucîtva a marxism vulgar, dar ori de cîte ori apelează în mod 
serios la ceva în genul interesului de clasă, Marx are în vedere ceva 
din domeniul sociologiei autonome şi nu o categorie psihologică. 
Are în vedere un lucru, o situaţie şi nu o stare de spirit, gîndul sau 
sentimentul de a fi interesat de un lucru. Este vorba pur şi simplu 
de lucrul, sau de instituţia socială, sau de situaţia avantajoasă a unei 
clase. Interesul unei clase este, pur şi simplu, tot ceea ce favorizează 
puterea sau prosperitatea ei. 

După Marx, interesul de clasă în acest sens instituţional sau. 
dacă putem spune aşa, „obiectiv' 1 , exercită o influenţă hotărîtoare 
asupra spiritelor umane. Folosind jargonul hegelian, am spune că 
interesul obiectiv al unei clase devine conştient în spiritele 
subiective ale membrilor ei: el îi face interesaţi şi conştienţi de apar¬ 
tenenţa lor de clasă, determinîndu-i să acţioneze în consecinţă. 
Interesul de clasă ca situaţie socială instituţională sau obiectivă şi 
influenţa sa asupra spiritelor umane sînt descrise de Marx în 
maxima citată de mine mai înainte (la începutul capitolului 14): 
„Nu conştiinţa oamenilor le determină existenţa, ci. dimpotrivă, 
existenţa lor socială le determină conştiinţa." Acestei maxime 
trebuie să-i adăugăm doar observaţia că locul pe care omul îl ocupă 
în societate, situaţia sa de clasă sînt, mai precis, cele ce, în viziunea 
marxistă, determină conştiinţa sa. 

Marx oferă oarecare indicaţii privind modul în care se desfăşoară 
acest proces de determinare. După cum am aflat de la el în capitolul 
precedent, putem Fi liberi numai în măsura în care ne emancipăm 
de procesul productiv. Acum vom afla însă că în nici una din socie¬ 
tăţile de pînă acum n-am avut parte nici măcar de alîta libertate. 
Căci — întreabă el — cum am putea să ne emancipăm de procesul 
productiv? Numai punînd pe alţii să facă pentru noi muncile deza¬ 
greabile. Sîntem astfel siliţi să-i folosim pe alţi oameni ca mijloace 
pentru scopurile noastre: să-i înjosim. Putem cumpăra un grad mai 
înalt de libertate numai cu preţul înrobirii altor oameni, al scindării 
omenirii în clase; clasa dominantă dobîndeşte libertate pe seama 
clasei dominate, a sclavilor. O urmare a acestui fapt este însă că 

membrii clasei dominante trebuie să-şi plătească libertatea cu preţul 
unui nou gen de aservire. Ei sînt siliţi să oprime pe cei pe carc-i 
domină şi să lupte împotriva lor, dacă vor să-şi păstreze propria 
libertate şi propriul statut; sînt siliţi la aceasta, deoarece cine nu 
face aşa încetează să aparţină clasei dominante. Astfel, cîrmuitorii 
sînt determinaţi de situaţia lor de clasă; ei nu se pot smulge din 
relaţia lor socială cu cei cîrmuiţi; ei sînt legaţi de aceştia pentru că 
sînt legaţi de metabolismul social. în felul acesta, toţi — cîrmuitori 
şi supuşi — sînt prinşi într-o reţea şi siliţi să lupte unii împotriva 
altora. După Marx, tocmai această dependenţă, această determinare, 
plasează lupta de clasă în sfera de competenţă a metodei ştiinţifice 
şi a profeţiei istorice ştiinţifice; ea permite tratarea ştiinţifică a 
istorici societăţii ca istorie a luptei de clasă. Această reţea socială 
în care clasele sînt prinse şi silite să lupte una împotriva alteia for¬ 
mează ceea ce marxismul numeşte structura economică a societăţii, 
sau sistemul social. 

Potrivit acestei teorii, sistemele sociale sau sistemele dc clasă 
se schimbă o dată cu condiţiile de producţie, fiindcă dc aceste 
condiţii depinde modul în care cîrmuitorii pot să-i exploateze pe 
cîrmuiţi şi să-i ţină în frîu. Fiecărei perioade a dezvoltării econo¬ 
mice îi corespunde un anumit sistem social, iar o perioadă istorică 
este caracterizată cel mai bine de sistemul ei social dc clase; din 
acest motiv vorbim de „feudalism", „capitalism" etc. „Moara acţio¬ 
nată manual — scrie Marx 3 — vă dă o societate cu stăpîn feudal; 
cea acţionată cu aburi vă dă o societate cu capitalişti industriali." 
Relaţiile de clasă ce caracterizează sistemul social sînt independente 
de voinţa indivizilor. Astfel, sistemul social seamănă cu un uriaş 
angrenaj în care indivizii sînt prinşi şi striviţi. „în producţia socială 
a vieţii lor — scrie Marx 4 — oamenii intră în relaţii determinate, 
necesare, independente de voinţa lor — relaţii de producţie —, care 
corespund unei trepte de dezvoltare determinate a forţelor lor dc 
producţie materiale. Totalitatea acestor relaţii de producţie consti¬ 
tuie structura economică a societăţii", adică sistemul social. 

Deşi posedă un gen de logică a sa, acest sistem social funcţio¬ 
nează orbeşte, nu raţional. Cei prinşi în angrenajul său sînt şi ci, în 
general, orbi — sau aproape orbi. Ei nu pot nici măcar să anticipeze 
unele din repercusiunile cele mai importante ale acţiunilor lor. Un 
om poate face imposibilă pentru mulţi procurarea unui produs 
altminteri disponibil în cantităţi mari; el poate cumpăra o cantitate 

neînsemnată din acel produs, împiedicînd prin aceasta o uşoară 
scădere a preţului într-un moment critic. Altul, bun la suflet, poate 
să-şi împartă avutul, dar, contribuind astfel la o slăbire a luptei de 
clasă, poate provoca o întîrziere a eliberării celor asupriţi. Dat fiind 
că e imposibil să prevedem repercusiunile sociale mai îndepărtate 
ale acţiunilor noastre, dat fiind că sîntem toţi deopotrivă prinşi în 
reţea, nu putem încerca în mod serios să o dominăm. Din afară, 
evident că nu o putem influenţa; dar, orbi cum sîntem. nu putem nici 
măcar să întocmim vreun plan pentru a o ameliora dinlăuntru. Ingi¬ 
neria socială este imposibilă şi, deci. tehnologia socială este inutilă. 
Nu putem impune sistemului social interesele noastre; dimpotrivă, 
sistemul ne impune ceea ce ajungem să credem a fi interesele 
noastre. 0 face silindu-ne să acţionăm în conformitate cu interesul 
nostru de clasă. Ar fi zadarnic să blamezi individul, chiar şi pe 
„capitalistul" sau „burghezul" individual, pentru caracterul nedrept 
şi imoral al relaţiilor sociale, deoarece tocmai acest sistem de 
condiţii îl sileşte pe capitalist să acţioneze în felul în care o face. 
La fel de zadarnică este şi speranţa că împrejurările ar putea fi 
ameliorate făcîndu-i mai buni pe oameni; dimpotrivă, oamenii vor 
fi mai buni dacă sistemul în care trăiesc este mai bun. „Numai în 
măsura în care este capitalul personificat — scrie Marx 5 — capita¬ 
listul are o valoare istorică... Dar tot în aceeaşi măsură mobilul 
activităţii lui nu sînt valoarea de întrebuinţare şi consumul, ci 
valoarea de schimb şi sporirea ei" (adevărata lui misiune istorică). 
„Ca un fanatic al sporirii valorii, el constrînge implacabil omenirea 
la producţie pentru producţie... El este dominat, ca şi tezauriza- 
torul, de pasiunea oarbă de îmbogăţire. Ceea ce însă la tezaurizator 
apare ca o manie individuală este la capitalist efectul mecanismului 
social, în care nu este decît o rotiţă... Concurenţa impune fiecărui 
capitalist individual legile imanente ale modului de producţie capi¬ 
talist ca legi coercitive exterioare. Ea îl sileşte să-şi sporească încon¬ 
tinuu capitalul pentru a-1 conserva." 

Aceasta este modalitatea în care, după Marx. sistemul social 
determină acţiunile individului; ale celui ce domină, ca şi ale celui 
dominat; ale capitalistului sau burghezului, ca şi ale proletarului. E 
o ilustrare a ceea ce a fost numit mai înainte „logica unei situaţii 
sociale". în mare măsură, toate acţiunile unui capitalist nu sînt 
„decît o funcţiune a capitalului, care găseşte în persoana lui voinţă 
şi conştiinţă", după cum se exprimă Marx 6 în stilul său hegelian. 

Dar aceasta înseamnă că sistemul social determină şi modul lor de 
gîndire; pentru că gîndurile sau ideile sînt în parte instrumente ale 
acţiunilor, iar în parte — şi anume, dacă sînt proferate public — sînt 
un gen important de acţiune socială; pentru că în acest caz ele 
urmează în chip imediat să influenţeze acţiunile altor membri ai 
societăţii. Determinînd astfel gîndurile omeneşti, sistemul social şi 
îndeosebi „interesul obiectiv* 4 al unei clase devine conştient în 
spiritele subiective ale membrilor săi (după cum am spus ceva mai 
sus, în jargonul hegelian 7 ). Lupta de clasă, ca şi concurenţa dintre 
membrii aceleiaşi clase, reprezintă mijloacele prin care se realizează 
acest lucru. 

Am văzut de ce sînt imposibile, în concepţia lui Marx. ingineria 
socială şi, drept urmare, o tehnologie socială: sînt imposibile 
deoarece lanţul dependenţei cauzale ne leagă de sistemul social, şi 
nu viceversa. Dar, cu toate că nu putem modifica după bunul nostru 
plac sistemul social 8 , capitaliştii şi deopotrivă muncitorii contribuie 
vrînd-nevrînd la transformarea lui şi la eliberarea noastră definitivă 
de cătuşele lui. Constrîngînd „omenirea la producţie pentru pro- 
ducţie** 9 . capitalistul împinge „la dezvoltarea forţelor de producţie 
sociale şi la crearea acelor condiţii materiale de producţie care 
constituie, numai ele, baza reală a unei forme superioare a societăţii, 
al cărei principiu fundamental să fie dezvoltarea deplină şi liberă a 
fiecărui individ**. In acest fel, chiar şi membrii clasei capitaliste sînt 
siliţi să-şi joace rolul lor pe scena istoriei şi să înlesnească instau¬ 
rarea în cele din urmă a socialismului. 

Avînd în vedere chestiunile pe care urmează să le discutăm în 
continuare, e cazul să facem aici o observaţie de ordin lingvistic 
referitor la termenii marxişti traduşi în mod curent prin sintagmele 
„conştiinţă de clasă** şi „a avea conştiinţă de clasă**. Termenii 
aceştia indică, înainte de toate, rezultatul procesului analizat mai 
sus, prin care situaţia de clasă obiectivă (interesul de clasă şi de 
asemenea lupta de clasă) dobîndeşte conştiinţă în mintea membrilor 
ei sau. pentru a exprima aceeaşi idee într-un limbaj mai puţin 
dependent de Hegel, al procesului prin care membrii unei clase 
devin conştienţi de situaţia lor de clasă. Prin aceasta ei ajung să 
cunoască nu numai locul lor, ci şi adevăratul lor interes de clasă. 
Dincolo de aceasta însă. cuvîntul german folosit de Marx sugerează 
ceva ce de obicei se pierde în traducere. Termenul este derivat din, 
şi trimite la un cuvînt german care a fost preluat în jargonul lui 

Hcgel. Deşi traducerea literală ar fi „conştient de sine“. acest cuvînt 
are, chiar şi în uzul curent, mai degrabă sensul de a fi conştient de 
propria valoare şi putere , adică mîndru şi pe deplin sigur, chiar 
mulţumit de sine. Aşadar termenul înseamnă în germană nu numai 
„conştient de apartenenţa sa la o clasă' 1 , ci şi „satisfăcut sau mîndru 
de clasa sa“ şi legat de ea prin conştiinţa unei solidarităţi necesare. 
Iată de ce Marx şi marxiştii îl aplică aproape exclusiv la muncitori 
şi aproape niciodată la „burghezie". Proletarul cu conştiinţă de clasă 
este muncitorul care nu numai că e conştient de situaţia sa de clasă, 
dar e şi mîndru de clasa sa, pe deplin pătruns de misiunea istorică 
a clasei sale, convins că lupta ei dîrză va duce la făurirea unei lumi 
mai bune. 

De unde ştie că aşa se va întîmpla? O ştie pentru că, avînd 
conştiinţă de clasă, el nu poate fi decît marxist. Teoria marxistă 
însăşi şi profeţia ei ştiinţifică privind triumful socialismului fac 
parte integrantă din procesul istoric prin care situaţia de clasă „se 
ridică în lumina conştiinţei", fixîndu-se în mintea muncitorilor. 


11 

Critica mea la adresa teoriei claselor a lui Marx. întrucît priveşte 
factura ei istoricistă, merge pe aceeaşi linie ca în capitolul prece¬ 
dent. Formula „întreaga istorie este o istorie a luptei de clasă" este 
foarte valoroasă ca sugestie de a se da atenţie rolului important al 
luptei de clasă în sfera puterii politice ca şi în alte procese şi eveni¬ 
mente; sugestia e cu atît mai binevenită cu cît strălucita analiză 
făcută de Platon rolului jucat de lupta de clasă în istoria oraşclor-state 
greceşti a fost numai rareori valorificată în vremurile ce au urmat. 
Din nou însă cuvîntul „întreagă" din formularea lui Marx nu trebuie 
luat prea în serios. Nici măcar istoria litigiilor de clasă nu a fost 
întotdeauna, în istorie, luptă de clasă în sensul lui Marx. dacă ne 
gîndim la rolul important pe care l-au jucat disensiunile dinăuntrul 
claselor înseşi. Intr-adevăr, divergenţele de interese atît în sînul 
claselor dominante, cît şi în sînul celor dominate merg pînă acolo 
îneît teoria claselor a lui Marx trebuie considerată drept o simpli¬ 
ficare primejdioasă, chiar dacă admitem că opoziţia dintre bogaţi şi 
săraci este totdeauna de importanţă fundamentală. Una din marile 
teme ale istoriei medievale, lupta dintre papi şi împăraţi, e un 

exemplu de dezbinare înăuntrul clasei dominante. Ar fi evident fals 
ca această dispută să fie interpretată ca fiind una dintre exploatatori 
şi exploataţi. (Fireşte, conceptul de „clasă" al lui Marx ar putea fi 
lărgit astfel încît să acopere acest caz şi altele similare, iar conceptul 
de „istorie" ar putea fi îngustat în aşa fel încît doctrina lui Marx să 
devină banal adevărată, o simplă tautologie; dar aceasta ar lipsi-o 
de orice însemnătate.) 

Unul din pericolele pe care le ascunde formularea lui Marx este 
că, atunci cînd e luată prea în serios, ea îi împinge pe marxişti pe 
calea greşită de a interpreta toate conflictele politice drept lupte 
între exploatatori şi exploataţi (sau drept încercări de a masca 
„problema reală", conflictul de clasă subiacent). Drept urmare, au 
existat marxişti. îndeosebi în Germania, care au interpretat un război 
cum a fost prima conflagraţie mondială ca fiind purtat între Puterile 
Centrale revoluţionare sau „proletare" şi o alianţă de ţări conser¬ 
vatoare sau „bogate" — gen de interpretare ce ar putea fi utilizat 
pentru a scuza orice agresiune. Aceasta e numai un exemplu privind 
pericolul ce-1 comportă generalizarea istoricistă pripită a lui Marx. 

Pe de altă parte, încercarea sa de a folosi „logica situaţiei de 
clasă" pentru explicarea modului de funcţionare a instituţiilor siste¬ 
mului industrial mi se pare admirabilă, în pofida anumitor exagerări 
şi a neglijării unor aspecte importante ale situaţiei; admirabilă, cel 
puţin, ca analiză sociologică a acelei faze a sistemului industrial pe 
care Marx o are în principal în vedere: sistemul „capitalismului 
neîngrădit" (cum am să-l numesc 10 ) de acum o sută de ani. 



Capitolul 17 

■Sistemul juridic şi sistemul social 

Sîntem acum gata să abordăm ceea ce probabil constituie 
punctul crucial al analizei noastre, ca şi al criticii noastre la adresa 
marxismului. Este vorba de teoria marxistă a statului şi — oricît de 
paradoxal ar putea să le sune unora — al neputinţei politicului. 


1 

Teoria statului a lui Marx poate fi înfăţişată combinînd rezul¬ 
tatele ultimelor două capitole. Sistemul juridic sau juridico-politic 
— sistemul instituţiilor de drept impuse de către stat — trebuie 
înţeles, după Marx, ca una din suprastructurile edificate pe funda¬ 
mentul forţelor de producţie reale ale sistemului economic, ca o 
expresie a acestora; Marx vorbeşte 1 în acest sens de „suprastruc¬ 
turile juridică şi politică". Aceasta nu este, fireşte, singurul mod 
în care realitatea economică sau materială şi relaţiile dintre clasele 
ce-i corespund se manifestă în sfera ideologiilor şi ideilor. Un alt 
exemplu de astfel de suprastructură ar fi, potrivit vederilor 
marxiste, sistemul moral existent. Acesta, spre deosebire de 
sistemul juridic, nu este impus de puterea de stat, ci sancţionat de 
o ideologie creată şi controlată de către clasa dominantă. Diferenţa 
este, în linii mari, aceea dintre persuasiune şi forţă (cum ar fi spus 
Platon 2 ); iar forţa este folosită de către stat, de către sistemul 
juridic sau politic. Acesta este, după cum se exprimă Engels 3 , „o 
forţă de represiune specială" pentru constrîngerca supuşilor de 
către cîrmuitori. .Puterea politică — spune Manifestul 4 — este 
puterea organizată a unei clase pentru asuprirea alteia." Lenin dă 
şi el 5 o caracterizare similară: „După Marx, statul este un organ 
de dominaţie de clasă, un organ de asuprire a unei clase de către 
o altă clasă; el înseamnă crearea unei «ordini» care legalizează şi 

statorniceşte această asuprire..." Pe scurt, statul este în fapt o 
parte a mecanismului prin care clasa dominantă îşi duce lupta sa. 

înainte de a proceda la evidenţierea consecinţelor acestei viziuni 
despre stat, ar fi de semnalat că ea este în parte o teorie instituţională 
şi în parte una esenţialistă. Este instituţională în măsura în care 
Marx încearcă să determine ce funcţii practice îndeplinesc insti¬ 
tuţiile juridice în viaţa socială. Dar este esenţialistă în măsura în 
care Marx nu investighează variatele scopuri cărora aceste instituţii 
le pot servi (sau ar putea fi puse să le servească), nici nu sugerează 
ce reforme instituţionale ar fi necesare spre a face ca statul să ser¬ 
vească scopurilor pe care el, Marx, le-ar putea considera dezira- 
bile. în loc să formuleze cerinţe şi propuneri privitor la funcţiile 
care ar dori să fie îndeplinite de către stat. de către instituţiile 
juridice sau de către guvern, el întreabă: „Ce este statul?"; adică 
încearcă să descopere funcţia esenţială a instituţiilor juridice. S-a 
arătat în cele de mai sus 6 că la o asemenea întrebare tipic esenţialistă 
nu se poate răspunde în mod satisfăcător; neîndoielnic însă că ca 
este în concordanţă cu abordarea esenţialistă şi metafizică a lui 
Marx, care interpretează sfera ideilor şi normelor drept aparenţa 
unei realităţi economice. 

Care sînt consecinţele acestei teorii a statului? Cea mai impor¬ 
tantă consecinţă este că nici o politică, nici un fel de instituţii 
juridice şi politice şi nici luptele politice nu pot fi vreodată de 
importanţă primordială. Politica este neputincioasă. Acţiunile politice 
nu pot modifica niciodată în chip decisiv realitatea economică. 
Principala, dacă nu unica, sarcină a oricărei activităţi politice inte¬ 
ligente este de a veghea ca schimbările învelişului juridico-politic 
să ţină pasul cu schimbările ce se produc în realitatea socială, adică 
în mijloacele de producţie şi în raporturile dintre clase; în felul 
acesta se pot evita dificultăţile ce apar inevitabil dacă politicul 
rămîne în urma acestor evoluţii. Cu alte cuvinte, evoluţiile politice 
ori sînt superficiale, cînd nu sînt condiţionate de realitatea mai 
profundă a sistemului social. în care caz sînt condamnate la insig¬ 
nifianţă, neputînd fi vreodată de un real folos celor asupriţi şi 
exploataţi; ori dau expresie unei schimbări din fundalul economic 
şi din situaţia de clasă, în care caz au caracterul unor erupţii 
vulcanice, al unor revoluţii complete care pot fi eventual prevăzute, 
fiind generate de sistemul social, iar ferocitatea lor poate fi atenuată 
prin non-rezistenţă faţă de forţele eruptive, dar nu pot fi nici cauzate 
nici suprimate prin acţiunea politică. 

Aceste consecinţe arată şi ele unitatea sistemului de gîndire 
istoricist al lui Marx. Dacă ne gîndim însă că puţine mişcări au 
contribuit atît de mult ca marxismul la stimularea interesului 
pentru acţiunea politică, teoria neputinţei funciare a politicului ne 
apare întrucîtva paradoxală. (La această remarcă marxiştii ar 
putea, fireşte, să replice prin două argumente. Unul e că în teoria 
expusă acţiunea politică îşi are funcţia sa; căci chiar dacă partidul 
muncitoresc nu poate îmbunătăţi, prin acţiunile sale, situaţia 
maselor exploatate, lupta lui le trezeşte conştiinţa de clasă şi astfel 
le pregăteşte pentru revoluţie. Acesta ar fi argumentul aripii 
radicale. Celălalt argument, folosit de aripa moderată, spune că 
pot să existe perioade istorice, în care acţiunea politică poate fi 
direct eficientă, şi anume perioadele în care forţele celor două 
clase opuse sînt aproximativ în echilibru. In asemenea perioade 
efortul şi energia politice pot fi decisive în obţinerea de amelio¬ 
rări semnificative pentru muncitori. — E c.ar că acest al doilea 
argument sacrifică unele din poziţiile fundamentale ale teoriei, dar 
tară a-şi da seama de aceasta şi deci fără a merge pînă la rădăcina 
lucrurilor.) 

Merită observat că. potrivit teoriei marxiste, partidul muncito¬ 
rilor nu prea are cum să facă greşeli politice importante, cîtă vreme 
continuă să joace rolul ce i s-a atribuit şi să susţină în mod energic 
revendicările muncitorilor. Pentru că greşelile politice nu pot afecta 
material situaţia de clasă existentă şi cu atît mai puţin realitatea 
economică de care, în ultimă instanţă, depinde totul. 

O altă consecinţă importantă a teoriei este că. în principiu, 
orice guvernare, fie ea şi democratică, este o dictatură a clasei 
dominante asupra celei dominate. „Puterea de stat modernă, se 
spune în Manifest 7 , nu este decît un comitet care administrează 
treburile obşteşti ale întregii clase burgheze." Potrivit acestei 
teorii, ceea ce noi numim democraţie nu e altceva decît o dictatură 
de clasă care întîmplător este mai convenabilă într-o anumită 
situaţie istorică. (Această doctrină nu se împacă prea bine cu 
teoria echilibrului între clase a aripii moderate, menţionată mai 
înainte.) Şi întocmai cum în capitalism statul este o dictatură a 
burgheziei, după revoluţie el va fi, la început, o dictatură a prole¬ 
tariatului. Dar acest stat proletar îşi pierde cu necesitate funcţia de 
îndată ce a fost înfrîntă rezistenţa vechii burghezii. Pentru că 
revoluţia proletară duce la o societate cu o singură clasă şi deci la 

o societate fără clase, în care nu poate exista nici un fel de 
dictatură de clasă. Astfel, lipsit de orice funcţie, statul trebuie să 
înceteze de a mai exista. „El dispare treptat cum a spus Engels 8 . 


II 

Departe de mine gîndul de a apăra teoria statului a lui Marx. în 
particular, teoria sa privind neputinţa oricărei politici şi vederile 
sale despre democraţie mi se par a fi nu numai erori, ci_erori fatale. 
Trebuie recunoscut însă că în spatele acestor teorii deopotrivă 
sumbre şi ingenioase stătea o experienţă sumbră şi deprimantă. Şi 
cu toate că Marx, după opinia mea, n-a izbutit să înţeleagă viitorul 
pe care dorise cu atîta ardoare să-l prevadă, mi se pare că pînă şi 
teoriile sale eronate sînt o dovadă a ascuţitei sale pătrunderi socio¬ 
logice în condiţiile epocii sale, a invincibilului său umanitarism şi 
simţ al dreptăţii. 

Teoria statului a lui Marx. în ciuda caracterului său abstract şi 
filozofic, oferă neîndoielnic o interpretare edificatoare a propriei 
sale perioade istorice. Nu e cu totul fără temei ideea sa că aşa-numita 
„revoluţie industrială" s-a desfăşurat la început în principal ca o 
revoluţie a „mijloacelor materiale de producţie, adică a maşinis- 
mului: că ea a dus, apoi, la o transformare a structurii dc clasă a 
societăţii şi astfel la un nou sistem social: şi că revoluţiile politice 
şi alte transformări ale sistemului juridic au venit ca un al treilea 
pas. Deşi această interpretare marxistă a „apariţiei capitalismului" 
a fost contestată dc istorici care au izbutit să scoată în evidenţă 
anumite rădăcini ideologice profunde ale lui (în privinţa cărora 
pare-se că nici Marx 5 nu era cu totul neavizat, deşi îi puteau submina 
teoria), nu încap multe îndoieli cu privire la valoarea interpretării 
marxiste, luată ca o primă aproximaţie, şi cu privire la serviciul 
adus în acest domeniu succesorilor săi. Şi chiar dacă unele din 
procesele studiate de Marx au fost în mod deliberat stimulate prin 
măsuri legislative, ba chiar au fost posibile numai graţie legislaţiei 
(după cum o spune însuşi Marx 10 ), el a fost primul care a discutat 
despre influenţa proceselor economice şi a intereselor economice 
asupra legislaţiei şi despre funcţia măsurilor legislative ca arme în 
lupta dintre clase şi îndeosebi ca mijloace pentru crearea unei 
„suprapopulaţii" şi, o dată cu ea, a proletariatului industrial. 

Multe pasaje din Marx arată clar că aceste observaţii i-au întărit 
convingerea că sistemul juridico-politic e o simplă „suprastructură" 11 
a sistemului social, adică economic; teorie care, deşi experienţa de 
mai tîrziu a infirmat-o 12 , nu numai că rămîne interesantă dar, aş 
spune, conţine şi un grăunte de adevăr. 

însă nu numai concepţia generală a lui Marx despre raporturile 
dintre sistemul politic şi cel economic a fost astfel influenţată de 
experienţa sa istorică; în mod deosebit viziunea sa despre liberalism 
şi democraţie, pe care le considera a nu fi dccît văluri puse peste 
dictatura burgheziei, a oferit o interpretare a situaţiei din vremea sa 
ce părea cît se poate de îndreptăţită, fiind coroborată de o experienţă 
tristă. Căci Marx, mai ales în anii tinereţii sale, a trăit într-o perioadă 
de exploatare cum nu se poate mai nemiloasă şi neruşinată. Şi 
această exploatare neruşinată era apărată cu cinism de apologeţi 
făţarnici ce invocau principiul libertăţii umane, dreptul omului de 
a-^i hotărî singur soarta şi de a încheia liber orice contract pe carc-1 
consideră avantajos pentru interesele sale. 

Uzînd de sloganul „competiţiei libere şi egale pentru toţi", capi¬ 
talismul neîngrădit din acea perioadă s-a împotrivit cu succes pînă 
în anul 1833 adoptării oricărei legislaţii a muncii şi apoi. încă mulţi 
ani. aplicării ei practice. 13 Urmările au fost o viaţă de deznădejde şi 
de mizerie cum azi ne e greu să ne închipuim. Exploatarea femeilor 
şi a copiilor genera în mod deosebit suferinţe incredibile, lată cîteva 
exemple citate în Capitalul lui Marx: „Wilhelm Wood. de 9 ani. 
«avea 7 ani şi 10 luni cînd a început să muncească»... In fiecare zi 
a săptămînii vine la 6 dimineaţa şi termină pe la 9 seara..." ..Prin 
urmare, muncă de cinsprezece ore pentru un copil de 7 ani!" exclamă 
un raport oficial 14 întocmit de Children’s Employment Comission 
în 1863. Alţi copii erau siliţi să înceapă lucrul la ora 4 dimineaţa sau 
să lucreze toată noaptea pînă la 6 dimineaţa, şi nu puţine erau 
cazurile de copii în vîrstă de numai 6 ani siliţi la o muncă zilnică 
istovitoare de 15 ore. — „Mary Anne Walkley lucrase 26 1/2 ore 
fără întrerupere împreună cu alte 60 de fete, cîte 30 într-o 
încăpere... Dl Keys, medicul, chemat prea tîrziu la patul muri¬ 
bundei, a făcut în faţa «Coroncr’s Jury»-ului o depoziţie lapidară: 
«Mary Anne Walkley a murit din cauza orelor îndelungate de muncă 
într-un atelier supraaglomerat...». Pentru a-i servi medicului o lecţie 
de bună-cuviinţă, «Coroner’s Jury» dimpotrivă, a stabilit că «Ea a 
murit de apoplexie, dar există motive de a ne teme că moartea ei ar 

fi fost grăbită de munca excesivă într-un atelier supraaglomerat»." 15 
Aceasta era condiţia clasei muncitoare chiar şi în 1863, cînd Marx 
scria Capitalul ; protestul său înflăcărat împotriva acestor crime, care 
erau tolerate iar uneori chiar apărate, nu numai de economişti de 
profesie, ci şi de clerici, îi vor asigura pentru totdeauna un loc între 
eliberatorii omenirii. 

Avînd în vedere astfel de experienţe, nu e cazul să ne mirăm că 
Marx nu punea prea mare preţ pe liberalism, iar în democraţia parla¬ 
mentară nu vedea altceva decît o dictatură voalată a burgheziei. Şi 
că i-a fost uşor să interpreteze aceste fapte ca venind în sprijinul 
analizei făcute de el raportului dintre sistemul juridic şi sistemul 
social. Conform celui dintîi, egalitatea şi libertatea erau statuate, 
măcar cu aproximaţie. Dar ce însemna acest lucru în realitate! 
Intr-adevăr, nu trebuie să-i facem o vină lui Marx pentru faptul de a 
fi subliniat că laptele economice sînt singurele „reale" şi că sistemul 
juridic poate fi o simplă suprastructură, o mască pentru această 
realitate şi un instrument al dominaţiei de clasă. 

Opoziţia dintre sistemul juridic şi cel social este expusă cît se 
poate de clar în Capitalul. în una din părţile teoretice ale lucrării 
(de care ne vom ocupa mai pe larg în capitolul 20). Marx proce¬ 
dează la analiza sistemului economic capitalist utilizînd ipoteza 
simplificatoare şi idealizantă că sistemul juridic este perfect sub 
toate aspectele. Se presupune că libertatea, egalitatea în faţa legii, 
justiţia sînt garantate pentru toată lumea. Nu există clase privile¬ 
giate în faţa legii. Pe deasupra, el mai presupune că nici măcar în 
sfera economică nu există nici un fel de „furt": presupune că pentru 
fiecare marfă se plăteşte „preţul corect", inclusiv pentru forţa de 
muncă pe care proletarul o vinde capitalistului pe piaţa muncii. 
Preţul la toate aceste mărfuri este „corect" în sensul că toate se 
vînd şi se cumpără la nivelul cantităţii medii de muncă necesare 
pentru reproducerea lor (sau, folosind terminologia lui Marx. ele 
sînt vîndute şi cumpărate la „valoarea" lor reală 16 ). De bună scamă. 
Marx ştie că aceasta e o suprasimplificare, pentru că în opinia sa 
muncitorii nu sînt mai niciodată trataţi atît de corect: cu alte 
cuvinte, ei sînt de obicei păcăliţi. Dar raţionînd pe baza acestor 
premise idealizate, el încearcă să arate că pînă şi într-un sistem 
juridic atît de impecabil, sistemul economic ar funcţiona în aşa fel 
îneît muncitorii n-ar putea să se bucure de libertatea lor. Cu toată 
această .justiţie", ei nu s-ar afla într-o situaţie cu mult mai bună 

decît cea a sclavilor 17 . Pentru că dacă sînt săraci, ei nu pot decît să 
se vîndă pe ei înşişi, pe soţiile şi copiii lor pe piaţa muncii, pentru 
atît cît este necesar reproducerii forţei lor de muncă. Adică, pentru 
întreaga lor forţă de muncă, ei nu vor căpăta mai mult decît 
mijloacele de subzistenţă •strict necesare. De unde se vede că 
exploatarea nu e un simplu jaf. Ea nu poate fi eliminată doar prin 
mijloace juridice. (Iar sloganul lui Proudhon „proprietatea e un 
furt“ este mult prea superficial 18 .) 

Drept urmare, Marx a ajuns la concluzia că muncitorii nu-şi pot 
pune mari speranţe în ameliorarea unui sistem juridic care, după 
cum cunoaşte toată lumea, dă aceeaşi libertate celor bogaţi şi celor 
săraci de a dormi pe băncile din parcuri şi-i ameninţă în acelaşi fel 
cu pedeapsa dacă încearcă să trăiască „fără mijloace vizibile de 
subzistenţă'*. Pe această cale Marx a ajuns la ceea ce s-ar putea 
numi (în limbaj hegelian) distincţia dintre libertatea fomială şi liber¬ 
tatea matciială. Libertatea formală 19 sau juridică, deşi Marx nu o 
desconsideră nici pe ea. se dovedeşte insuficientă pentru a ne 
asigura acea libertate pe care el o socoteşte a fi ţinta dezvoltării 
istorice a omenirii. Cea care contează este libertatea reală, adică 
economică sau materială. Ea poate fi dobîndită numai printr-o 
emancipare egală de munca impusă de nevoi. Această emancipare 
„arc drept premisă fundamentală reducerea zilei de muncă". 


111 

Ce ar trebui să spunem despre analiza lui Marx? Să acceptăm 
oare ideea că politica sau cadrul insti’uţiilor juridice sînt în mod 
intrinsec neputincioase să îndrepte o asemenea situaţie şi că numai 
o revoluţie socială completă, o schimbare totală a „sistemului 
social" poate fi de ajutor? Sau să-i credem pe susţinătorii unui 
sistem „capitalist" neîngrădit, care subliniază (pe bună dreptate, 
cred) imensele avantaje ce derivă din mecanismul pieţelor libere şi 
trag de aici concluzia că o piaţă a muncii cu adevărat liberă ar fi de 
maxim folos pentru toţi cei interesaţi? 

Eu cred că nedreptatea şi caracterul inuman al „sistemului capi¬ 
talist" neîngrădit descris de Marx sînt de necontestat: dar această 
situaţie poate fi interpretată prin prisma a ceea ce într-unul din capi¬ 
tolele anterioare 20 am numit paradoxul libertăţii. Libertat ea, după 
cum am văzut, se autoanulează dacă este nelimitată. Libertatea neli- 

mitală înseamnă că un ins puternic este liber să brutalizeze pe unul 
care e slab şi să-l lipsească pe acesta de libertatea lui. Iată motivul 
pentru care cerem ca statul să limiteze într-o anumită măsură liber¬ 
tatea, astfel ca libertatea fiecăruia să fie ocrotită de lege. Nimeni nu 
trebuie să fie la cheremul altora, dar toţi trebuie să aibă dreptul de 
a fi ocrotiţi de stat. 

Cred că aceste consideraţii, gîndite iniţial cu aplicare la 
domeniul forţei brute, al intimidării fizice, trebuie aplicate şi dome¬ 
niului economic. Chiar dacă statul apără pe cetăţenii săi de violenţa 
fizică (aşa cum face, în principiu, în sistemul capitalismului 
neîngrădit), el poate zădărnici atingerea scopurilor noastre dacă nu 
le apără de abuzul puterii economice. Intr-un asemenea stat. cineva 
■ care e puternic din punct de vedere economic este încă liber să 
împileze pe cel economiceşte slab şi să-l lipsească de libertate. In 
aceste împrejurări libertatea economică nelimitată se poate 
autoanula întocmai ca şi libertatea fizică nelimitată, iar puterea 
economică poate fi aproape la fel de primejdioasă ca şi violenţa 
fizică; pentru că aceia care posedă un plus de hrană pot să-i silească 
pe cei înfometaţi la o robie „libcr“ acceptată, fără a folosi violenţa. 
Incît, presupunind că statul îşi limitează activităţile la suprimarea 
violenţei (şi la ocrotirea proprietăţii), o minoritate puternică din 
punct de vedere economic poate în acest fel să exploateze majori¬ 
tatea celor economiceşte slabi. 

Dacă această analiză este corectă 21 , e clar de ce natură este 
remediul. El trebuie să fie politic, similar celui pe carc-1 folosim 
împotriva violenţei fizice. Trebuie să construim instituţii sociale, 
impuse de puterea de stat, pentru ocrotirea celor economiceşte slabi 
faţă de cei economiceşte puternici. Statul trebuie să vegheze ca 
nimeni să nu încheie un contract inechitabil de teama inaniţiei sau 
a ruinei economice. 

Aceasta, fireşte, înseamnă că principiul non-intervcnţici. al unui 
sistem economic neîngrădit, trebuie abandonat; dacă dorim salv¬ 
gardarea libertăţii, trebuie să cerem ca politica libertăţii economice 
nelimitate să fie înlocuită prin intervenţia economică planificată a 
statului. Trebuie să cerem ca locul capitalismului neîngrădit să fie 
luat de un inten enponism economic 22 . Or, tocmai asta s-a şi întîmplat. 
Sistemul economic descris şi criticat de Marx a încetat pretutindeni 
să mai existe. El a fost înlocuit, nu de un sistem în care statul începe 
să-şi piardă funcţiile şi drept urmare „să dea semne de dispariţie 

treptată", ci de variate sisteme intervenţioniste, în care funcţiile 
statului în domeniul economic se extind cu mult dincolo de ocro- 
1 tirea proprietăţii şi a „contractelor libere". (Despre această evoluţie 
vom discuta în capitolele următoare.) 




Punctul la care am ajuns l-aş caracteriza drept punctul central al 
analizei noastre. Abia aici începem să ne dăm seama de semnificaţia 
opoziţiei dintre istoricism şi ingineria socială şi de efectele ei asupra 
conduitei politice a prietenilor societăţii deschise. 

Marxismul pretinde a fi mai mult dccît o ştiinţă. El nu se rezumă 
la a face o profeţie istorică; ci pretinde să fie baza acţiunii politice 
practice. El critică societatea existentă şi susţine că se poate situa 
în fruntea mişcării spre o lume mai bună. Dar potrivit chiar teoriei 
lui Marx. noi nu putem modifica după bunul nostru plac realitatea 
economică, bunăoară prin reforme juridice. Politica nu poate face 
mai mult decît „să scurteze şi să uşureze durerile facerii". 23 Cred că 
acesta este un program politic extrem de sărac, sărăcia lui fiind o 
consecinţă a locului neimportant pe care îl atribuie puterii politice 
în ierarhia puterilor. Pentru că, după Marx. puterea reală rezidă în 
evoluţia mijloacelor de producţie; al doilea ca importanţă este 
sistemul relaţiilor de clasă economice; iar influenţa cel mai puţin 
importantă este cea a politicii. 

Poziţia la care am ajuns noi în analiza de mai sus implică un 
punct de vedere diametral opus. Ea consideră fundamentală puterea 
politică. Conform acestui punct de vedere, puterea politică poate să 
controleze puterea economică. Aceasta înseamnă o lărgire imensă 
a cîmpului activităţilor politice. Ne putem întreba ce anume vrem 
să realizăm şi pe ce cale. Putem, de pildă, să elaborăm un program 
politic raţional pentru ocrotirea celor economiceşte slabi. Putem 
elabora legi care să limiteze exploatarea. Putem limita ziua de 
muncă. Putem face însă mult mai mult. Folosind instrumentul legii, 
putem crea pentru muncitori (sau. şi mai bine, pentru toţi cetăţenii) 
asigurări pentru invaliditate, şomaj şi de bătrîneţe. în felul acesta 
putem să împiedicăm asemenea forme de exploatare cum sînt cele 
bazate pe situaţia economică neajutorată a muncitorului, nevoit să 
consimtă la orice pentru a nu muri de foame. Iar cînd vom fi în 

măsură să garantăm prin lege necesarul existenţial pentru orice 
persoană dispusă să muncească — şi nu văd nici un motiv care să ne 
împiedice să o facem — atunci ocrotirea libertăţii cetăţeanului faţă 
de teama şi intimidarea economică va fi aproape completă. Din acest 
punct de vedere, puterea politică este cheia ocrotirii economice. 
Puterea politică şi controlul ei înseamnă totul. Nu trebuie îngăduit 
puterii economice să o domine pe cea politică; dacă se dovedeşte 
necesar, ea trebuie combătută şi adusă sub control prin puterea politică. 

Din punctul de vedere la care am ajuns, putem spune că atitu¬ 
dinea lui Marx de desconsiderare a puterii politice înseamnă nu 
numai lipsă de preocupare, din partea lui, pentru elaborarea unei 
teorii a celor mai importante mijloace potenţiale de îmbunătăţire a 
soartei celor economiceşte slabi, ci şi neglijarea celui mai mare 
pericol potenţial la adresa libertăţii umane. Credinţa sa naivă că 
într-o societate fără clase puterea de stat îşi va pierde funcţia şi va 
„dispărea treptat' 1 arată foarte clar că el n-a sesizat niciodată para¬ 
doxul libertăţii şi n-a înţeles niciodată funcţia pe care puterea de 
stat ar putea şi ar trebui s-o îndeplinească, în slujba libertăţii şi a 
omenirii. (Această viziune a lui Marx stă totuşi mărturie faptului că 
el a fost. în ultimă instanţă, un individualist. în ciuda apelului său 
colectivist la conştiinţa de clasă.) In acest fel, punctul de vedere al 
lui Marx este analog credinţei l iberale că singurul lucru de care avem 
nevoie este „egalitat ea şanselor 11 . De această egalitate avem. desigur, 
nevoie. Dar ca nu este suficientă. Ea nu ocroteşte pe cei ce sînt mai 
puţin dotaţi sau mai puţin brutali sau mai puţin norocoşi, ca să nu 
devină obiect de exploatare pentru cei mai dotaţi sau mai brutali 
sau mai norocoşi. 

Mai mult chiar. Din punctul de vedere în care am ajuns, ceea ce 
marxiştii descriu peiorativ drept „libertate doar formală 1 ' devine 
baza pentru tot restul. Această „libertate doar formală 11 , adică 
democraţia, dreptul poporului de a-i judeca şi demite pc guvernanţi, 
este singurul mijloc cunoscut prin care putem încerca să ne apărăm 
de abuzul puterii politice 24 ; este controlul exercitat de cei cîrmuiţi 
asupra cîrmuitorilor. Şi cum puterea politică poate să o controleze 
pe cea economică, democraţia politică este de asemenea singurul 
mijloc de control al celor cîrmuiţi asupra puterii economice. In lipsa 
controlului democratic, nu văd nici un motiv ca vreun guvern să nu 
uzeze de puterea sa politică şi economică în scopuri ce n-au nimic 
de-a face cu ocrotirea şi libertatea cetăţenilor săi. 

V 

Marxiştii pierd din vedere rolul fundamental al „libertăţii 
formale", considerînd că democraţia formală nu este suficientă şi că 
ar trebui suplimentată prin ceea ce ei numesc de obicei „democraţie 
economică"; o sintagmă vagă şi extrem de superficială, care ascunde 
faptul că „libertatea pur formală" constituie singura garanţie a unei 
politici economice democratice. 

Marx a descoperit însemnătatea puterii economice; şi c de înţeles 
că a exagerat statutul ei. El şi marxiştii văd puterea economică 
pretutindeni. Argumentul lor sună aşa: cine deţine banii deţine şi 
puterea; pentru că la nevoie poate să cumpere arme şi chiar inşi 
care să le mînuiască. Dar argumentul acesta este circular. In fapt. 
el conţine presupoziţia că omul care posedă arma deţine puterea. 
Iar dacă cel care posedă arma devine conştient de acest lucru, s-ar 
putea ca peste puţină vreme să posede şi arma şi banii. Dar în 
condiţiile capitalismului neîngrădit argumentul lui Marx se aplică, 
într-o anumită măsură; pentru că un regim care creează instituţii 
pentru controlul armelor şi al tîlharilor dar nu şi al puterii banului 
poate lesne să ajungă sub influenţa acestei puteri. Intr-un asemenea 
stat ar putea să domnească un gangsterism nccontrolat al bogăţiei. 
Cred însă că Marx însuşi ar fi fost primul gata să admită că acest 
lucru nu este valabil pentru toate statele; că au existat în istorie 
epoci cînd, de exemplu, orice exploatare era jaf, bazat direct pe 
puterea pumnului înarmat. Iar astăzi sînt puţini la număr cei ce susţin 
punctul de vedere naiv că „progresul istoriei" a pus capăt pentru 
totdeauna acestor modalităţi mai directe de exploatare a oamenilor 
şi că. o dată dobîndită libertatea formală, este cu neputinţă să mai 
cădem sub domnia unor asemenea forme primitive de exploatare. 

Aceste consideraţii ar putea fi suficiente pentru respingerea 
doctrinei dogmatice că puterea economică este mai fundamentală 
decît puterea fizică sau decît cea de stat. Se pot face însă şi alte 
consideraţii. După cum au subliniat pe bună dreptate diferiţi autori 
(printre care Bertrand Russell şi Walter Lippmann 25 ), numai inter¬ 
venţia activă a statului — apărarea proprietăţii prin legi susţinute 
de pedepse fizice — face din avere o sursă potenţială de putere; căci 
în lipsa acestei intervenţii oricine s-ar putea pomeni în scurt timp 
fără avere. Puterea economică depinde, aşadar. în întregime de 
puterea politică şi de cea fizică. Russell citează exemple istorice care 
ilustrează această dependenţă şi uneori chiar neajutorare a bogăţiei. 

„Puterea economică în cadrul statului — scrie el 26 —. deşi derivă 
în cele din urmă din lege şi din opinia publică, cîştigă lesne o 
anumită independenţă. Ea poate influenţa legea prin corupţie, iar 
prin propagandă poate influenţa opinia publică. Ea poate impune 
politicienilor obligaţii care să le stînjenească libertatea. Poate 
ameninţa să provoace o criză financiară. Posibilităţile ei au totuşi 
limite foarte precise. Cezar, pentru a ajunge la putere, a fost ajutat 
de creditori, care n-aveau nici o speranţă de a-şi recupera banii, decît 
prin izbînda lui; dar o dată ce a izbîndit. el s-a simţit destul de 
puternic pentru a nu-i mai băga în seamă. Carol al V-lca a împru¬ 
mutat de la Fugger-i banii de care avea nevoie ca să cumpere titlul 
de împărat, dar o dată ajuns împărat, şi-a rîs de ei şi Fugger-ii au 
pierdut banii daţi cu împrumut." 

Dogma că puterea economică stă la originea tuturor relelor 
trebuie părăsită. Locuitei trebuie să-l ia înţelegerea pericolelor pe 
t care le comportă orice formă de putere necontrolată. Banii ca atare 
fnu reprezintă un pericol deosebit. Ei devin periculoşi numai dacă 
pot să cumpere puterea, fie direct, fie prin înrobirea celor 
economiceşte slabi, siliţi să se vîndă pentru a putea trăi. 

în aceste chestiuni ar trebui. într-un fel. să gîndim mai mate¬ 
rialist chiar dccît a făcut-o Marx. Trebuie să înţelegem că problema 
politică centrală o constituie controlul asupra puterii fizice şi a 
exploatării fizice. Pentru a institui acest control, trebuie să asigurăm 
„libertatea pur formală". O dată realizat acest lucru şi o dată ce vom 
fi învăţat să folosim această libertate pentru a ţine sub control 
puterea politică, totul va depinde de noi. Atunci nu vom mai avea 
de ce să dăm vina pe altcineva nici să plamăm împotriva siniştrilor 
demoni economici din culise. Pentru că în condiţii de democraţie 
noi deţinem cheile controlului asupra demonilor, putînd să-i îmblîn- 
zim. Trebuie să înţelegem bine acest lucru şi să folosim cheile: 
■trebuie să edificăm instituţii pentru controlul democratic al puterii 
economice şi pentru a ne apăra de exploatarea economică. 

Marxiştii au făcut mult caz de posibilitatea cumpărării voturilor, 
fie direct, fie prin subvenţionarea propagandei. Privind însă lucru¬ 
rile mai de aproape, se va vedea că avem de-a face aici cu un 
bun exemplu al situaţiei de putere politică pe care am analizat-o 
mai sus. O dată ce am dobîndit libertatea formală, putem contracara 
practica cumpărării voturilor sub orice formă a ei. Există legi ce 
limitează cheltuielile pentru propagandă electorală şi nu depinde 

dccît de noi să adoptăm legi mai severe de acest fel. 27 Sistemul 
juridic poate să devină un instrument puternic menit să ne ocro¬ 
tească. In plus, putem influenţa opinia publică şi putem insista 
pentru impunerea unui cod moral mult mai exigent în viaţa politică. 
Putem face toate acestea; dar mai întîi trebuie să realizăm că acest 
gen de inginerie socială reprezintă obiectivul nostru, că stă în 
puterea noastră şi că nu trebuie să aşteptăm ca seismele economice 
să producă pentru noi în mod miraculos o nouă lume economică, 
socotind că nouă nu ne rămîne decît să dezvăluim această lume 
nouă, să dăm jos vechiul acoperămînt politic. 


VI 

Fireşte că în practică marxiştii nu s-au bizuit niciodată în 
întregime pe doctrina neputinţei puterii politice. In măsura în care 
li se ivea o posibilitate de a acţiona sau de a plănui o acţiune, ei 
porneau, la fel ca toată lumea, de la premisa că puterea politică 
poate fi folosită pentru a controla puterea economică. Insă planurile 
şi acţiunile lor nu s-au bazat niciodată pe o clară reconsiderare a 
teoriei lor originare şi nici pe o viziune bine elaborată asupra acestei 
probleme fundamentale a oricărei politici: cum să fie controlat 
controlorul, cum să fie preîntîmpinată primejdioasa acumulare a 
puterii întruchipate în stat. Ei n-au înţeles niciodată întreaga 
însemnătate a democraţiei ca singurul mijloc de dobîndirc a acestui 
control. 

Ca urmare, ei n-au înţeles niciodată pericolul pe care-1 comportă 
politica de amplificare a puterii statului. Cu toate că au abandonat 
mai mult su mai puţin conştient doctrina neputinţei politicului, ei au 
păstrat ideea că puterea de stat nu constituie o problemă importantă 
şi că ca este nocivă numai dacă se află în mîinile burgheziei. N-au 
înţeles că orice putere este periculoasă, cea politică nu mai puţin 
decît cea economică. Aşa se face că au păstrat formula diclaturii 
proletariatului. N-au înţeles principiul (vezi cap. 8) că marea politică 
trebuie să fie instituţională şi nu personală; iar cînd au preconizat 
lărgirea puterilor statului (în contrast cu viziunea lui Marx despre 
stat), nu s-au gîndit niciodată că aceste puteri extinse ar putea 
încăpea într-o bună zi pe mîinile unor persoane nepotrivite. Aceasta 
explică în parte faptul că, în măsura în care au luat ulterior în consi- 

derare problema intervenţiei statului, ei s-au gîndit să investească 
statul cu puteri practic nelimitate pe tărîm economic. Ei au păstrat 
/('credinţa holistă şi utopică a lui Marx că numai un „sistem social’ 1 
l cu totul nou poate ameliora situaţia. 

Am criticat în unul din capitolele precedente (cap. 9) această 
atitudine utopică şi romantică faţă de ingineria socială. Aici însă 
vreau să adaug că intervenţia economică, chiar şi metodele graduale 
preconizate aici, vor tinde să sporească puterea statului. De aceea 
intervenţionismul e un lucru extrem de primejdios. Acesta nu e un 
argument decisiv împotriva lui: puterea de stat va rămîne întot¬ 
deauna, inevitabil, un rău primejdios, deşi necesar. Dar trebuie să 
fie un avertisment că dacă vigilenţa noastră scade şi dacă. pe măsură 
ce investim statul cu mai multă putere prin „planificare 11 inter- 
venţionislă, nu întărim în acelaşi timp instituţiile noastre demo¬ 
cratice. s-ar putea să ne pierdem libertatea. In o dată cu pierderea 
libertăţii, tot restul e pierdut, inclusiv „planificarea 11 . Căci de ce s-ar 
mai sinchisi cineva de înfăptuirea planurilor destinate bunăstării 
poporului dacă poporul n-are puterea de a le impune? Numai liber¬ 
tatea poate asigura siguranţa. 

Vedem astfel că există nu numai un paradox al libertăţii, ci şi 
unul al planificării de stat. Planificarea excesivă, investirea statului 
cu prea multă putere duce la pierderea libertăţii, ceea ce înseamnă 
şi sfirşitul planificării. 

Astfel de consideraţii ne readuc la pledoaria pe care am 
dezvoltat-o mai înainte în favoarea metodelor graduale de inginerie 
socială şi împotriva metodelor utopice sau holiste. Şi ne readuc, de 
asemenea, la cerinţa, formulată acolo, de a gîndi măsuri pentru 
combaterea unor rele concrete, şi nu măsuri de statornicire a unui 
bine ideal. Intervenţia statului trebuie limitată la ceea ce e realmente 
necesar pentru apărarea libertăţii. 

Nu este însă suficient să se spună că soluţia noastră trebuie să 
fie una minimală: că trebuie să fie precaută: că nu trebuie să in¬ 
vestim statul cu mai multă putere dccît este necesar pentru apărarea 
libertăţii. Aceste remarci pot să ridice probleme, dar nu arată drumul 
spre o soluţie. Se prea poate, de altfel, să nici nu existe vreo soluţie, 
iar dobîndirea de noi puteri economice de către stat — puteri ce. 
în comparaţie cu cele ale cetăţenilor, sînt totdeauna primejdios de 
mari — să-l facă irezistibil. Deocamdată noi n-am arătat nici că 
libertatea poate fi păstrată, şi nici în ce fel. 

In această situaţie ar putea fi util să ne amintim de consideraţiile 
făcute în capitolul 7 privitor la problema controlului puterii politice 
şi la paradoxul libertăţii. 


VII 

Am trasat acolo distincţia importantă dintre persoane şi instituţii. 
Şi am relevat că în timp ce o problemă politică curentă poate să 
reclame o soluţie personală, orice politi.că pe termen lung — şi în 
special orice politică democratică pe termen lung — trebuie gîndită 
îrt termeni de instituţii impersonale. In particular, am relevat că 
problema controlului asupra guvernanţilor şi a îngrădirii puterilor 
lor este în principal o problemă instituţională — pe scurt, este 
problema conceperii unor instituţii capabile să împiedice pînă şi 
nişte răi guvernanţi să aducă prea multe prejudicii. 

Consideraţii similare se pot face în problema controlului asupra 
puterii economice a statului. Lucrul de care trebuie să ne ferim este 
creşterea puterii guvernanţilor. Trebuie să ne punem la adăpost de 
arbitrariul persoanelor. Anume tipuri de instituţii pot să confere unei 
persoane puteri arbitrare; alte tipuri însă vor refuza acelei persoane 
asemenea puteri. 

Dacă privim din acest punct de vedere legislaţia actuală a 
muncii, vom găsi în ea ambele tipuri de instituţii. Multe din preve¬ 
derile ei adaugă foarte puţină putere organelor executive ale statului. 
Este, desigur, în principiu posibil ca legile împotriva muncii 
copiilor, de exemplu, să fie abuziv folosite de un funcţionar public 
pentru a intimida şi domina pe un cetăţean nevinovat. Dar asemenea 
pericole nu par deloc grave în comparaţie cu cele inerente unei 
legislaţii ce conferă guvernanţilor puteri discreţionare, cum este. de 
pildă, aceea de a dirija forţa de muncă. 28 Tot aşa, o lege ce prevede 
ca, dacă un cetăţean nu-şi foloseşte în mod adecvat proprietatea, 
aceasta să-TTîe confiscată este Incomparabil mai puţin periculoasă 
decît o lege ce dă guvernanţilor sau slujbaşilor statului puteri 
discreţionare de a rechiziţiona proprietăţile cetăţenilor. 

Ajungem astfel să facem distincţie între două metode total 
diferite 29 de realizare a intervenţiei statului. Prima constă în elabo¬ 
rarea unui „cadru juridic" de instituţii protectoare (legi ce limitează 
puterile proprietarului unui animal sau ale unui proprietar de pămînt, 
spre exemplu). Cea de a doua constă în a împuternici organele 

statului să acţioneze — între anumite limite — aşa cum găsesc ele 
de cuviinţă în vederea atingerii obiectivelor stabilite pentru moment 
de către cei ce guvernează. Am putea descrie prima procedură drept 
intervenţie „instituţională" sau „indirectă", iar pe cea de a doua 
drept intervenţie „personală" sau „directă". (Există, bineînţeles, şi 
cazuri intermediare.) 

Nu încape nici o îndoială, din punctul de vedere al controlului 
democratic, care din cele două metode este preferabilă. Politica ce 
se recomandă de la sine pentru orice intervenţie democratică este de 
a se folosi ori de cîte ori este posibil de prima metodă, restrîngînd 
folosirea celei de a doua la cazurile pentru care prima este 
inadecvată. (Asemenea cazuri există. Exemplul clasic este în Anglia 
bugetul — expresie a dorinţei ministrului de finanţe şi a simţului său 
de echitate şi dreptate. Şi este în principiu posibil, deşi extrem de 
indezirabil, să se dovedească necesar ca şi o măsură de contracarare 
a crizelor economice să aibă un caracter similar.) 

Din punctul de vedere al ingineriei sociale graduale, deosebirea 
dintre cele două metode este de foarte marc însemnătate. Numai 
prima metodă, cea instituţională, face posibilă efectuarea de ajustări 
în lumina disc iţici şi a experienţei. Numai ca face posibilă apli¬ 
carea metodei .ncercărilor şi erorilor la acţiunile noastre politice. 
Este o metoaă aplicabilă pe termen lung: totuşi cadrul juridic 
permanent poate fi schimbat încetul cu încetul, ţinînd seama de 
eventualitatea unor consecinţe neprevăzute sau nedorite, de schim¬ 
bările intervenite în alte părţi ale lui etc. Numai această metodă ne 
permite să aflăm, prin experienţă şi analiză, ce am realizat în fapt 
atunci cînd am intervenit avînd în minte un anumit scop. Deciziile 
discr '.ţionare ale guvernanţilor sau ale funcţionarilor publici ies din 
perin etrul acestor metode raţionale. Ele sînt decizii pe termen scurt, 
tranz lorii, schimbătoare de la o zi la alta sau, în cel mai bun caz. 
de la un an la altul. De regulă (bugetul fiind marca excepţie) ele nici 
nu pot fi măcar discutate public, atît pentru că lipseşte informaţia 
necesară, cît şi pentru că principiile după care a fost luată decizia 
sînt obscure. Dacă asemenea principii în genere există, ele de obicei 
nu sînt instituţionalizate, ci fac parte dintr-o tradiţie departamentală 
internă. 

Dar nu numai în acest sens poate fi numită raţională prima 
metodă, şi iraţională cea de a doua. Ele pot fi calificate aşa şi într-un 
sens total diferit şi extrem de important. Cadrul juridic poate fi 

cunoscut şi înţeles de către cetăţeanul individual; şi trebuie astfel 
formulat, îneît să fie inteligibil. Funcţionarea sa este previzibilă. El 
introduce un factor de certitudine şi siguranţă în viaţa socială. Cînd 
suferă modificări, se pot acorda, pe timpul unei perioade de tran¬ 
ziţie, despăgubiri acelor indivizi care şi-au făcut planurile mizînd pe 
constanţa lui. 

Dimpotrivă, metoda intervenţiei personale nu poate să nu 
introducă în viaţa socială un element crescînd de imprevizibilitate, 
alimentînd prin aceasta sentimentul că viaţa socială este iraţională şi 
nesigură. O dată acceptată ca metodă, folosirea puterilor discreţionare 
e susceptibilă de amplificare rapidă, fiindcă se vor dovedi necesare 
ajustări, iar ajustările la deciziile discreţionare pe termen scurt nu 
prea pot fi realizate cu mijloace instituţionale. Această tendinţă va 
spori inevitabil iraţionalitatea sistemului, crcînd multora impresia că 
din culise acţionează forţe ascunse şi prcdispunîndu-i astfel să 
îmbrăţişeze teoria conspiraţională a societăţii, cu toate consecinţele 
ei — prigoana ereticilor şi ostilitatea naţională, socială şi de clasă. 

în ciuda tuturor acestor considerente, politica firească de a 
prefera oriunde e posibil metoda instituţională este departe de a fi 
general acceptată. Presupun că există două motive ale neacccptării 
ei. Unul e că este nevoie de o anumită detaşare pentru a aborda 
obiectivul pe termen lung al reelaborării „cadrului juridic". Guver¬ 
nele însă vieţuiesc de azi pe mîine, iar puterile discreţionare se 
potrivesc cu acest stil de viaţă, nemaipunînd la socoteală faptul că 
guvernanţilor le plac aceste puteri şi pentru felul cum sînt ele în 
sine. Cel mai important motiv este însă, neîndoielnic, neînţelegerea 
semnificaţiei deosebirii dintre cele două metode. Calea spre înţe¬ 
legerea ei este barată de discipolii lui Platon, Hegel şi Marx. Ei nu 
vor pricepe niciodată că vechea întrebare „Cine trebuie să fie 
guvernanţii?" se cere înlocuită de întrebarea mai realistă „Cum pot 
fi ţinuţi guvernanţii sub control?" 


Vili 

Dacă ne uităm retrospectiv la teoria lui Marx privind neputinţa 
politicului şi puterea forţelor istorice, trebuie să recunoaştem că ca 
se prezintă ca un edificiu impunător. Ea este rezultatul direct al 
metodei lui sociologice; al istoricismului său economic, al doctrinei 
că dezvoltarea sistemului economic, sau a metabolismului omului. 

statului să acţioneze — între anumite limite — aşa cum găsesc ele 
de cuviinţă în vederea atingerii obiectivelor stabilite pentru moment 
de către cei ce guvernează. Am putea descrie prima procedură drept 
intervenţie „instituţională" sau „indirectă", iar pe cea de a doua 
drept intervenţie „personală" sau „directă". (Există, bineînţeles, şi 
cazuri intermediare.) 

Nu încape nici o îndoială, din punctul de vedere al controlului 
democratic, care din cele două metode este preferabilă. Politica ce 
se recomandă de la sine pentru orice intervenţie democratică este de 
a se folosi ori de cîte ori este posibil de prima metodă, restrîngînd 
folosirea celei de a doua la cazurile pentru care prima este 
inadecvată. (Asemenea cazuri există. Exemplul clasic este în Anglia 
bugetul —expresie a dorinţei ministrului de finanţe şi a simţului său 
de echitate şi dreptate. Şi este în principiu posibil, deşi extrem de 
indezirabil, să se dovedească necesar ca şi o măsură de contracarare 
a crizelor economice să aibă un caracter similar.) 

Din punctul de vedere al ingineriei sociale graduale, deosebirea 
dintre cele două metode este de foarte mare însemnătate. Numai 
prima metodă, cea instituţională, face posibilă efectuarea de ajustări 
în lumina disc iţici şi a experienţei. Numai ca face posibilă apli¬ 
carea metodei .ncercărilor şi erorilor la acţiunile noastre politice. 
Este o metoaă aplicabilă pe termen lung; totuşi cadrul juridic 
permanent poate fi schimbat încetul cu încetul, ţinînd seama de 
eventualitatea unor consecinţe neprevăzute sau nedorite, de schim¬ 
bările intervenite în alte părţi ale lui etc. Numai această metodă ne 
permite să aflăm, prin experienţă şi analiză, ce am realizat în fapt 
atunci cînd am intervenit avînd în minte un anumit scop. Deciziile 
discreţionare ale guvernanţilor sau ale funcţionarilor publici ies din 
perin etrul acestor metode raţionale. Ele sînt decizii pe termen scurt, 
tranz torii, schimbătoare de la o zi la alta sau, în cel mai bun caz. 
de la un an la altul. De regulă (bugetul fiind marea excepţie) ele nici 
nu pot fi măcar discutate public, atît pentru că lipseşte informaţia 
necesară, cît şi pentru că principiile după care a fost luată decizia 
sînt obscure. Dacă asemenea principii în genere există, ele de obicei 
nu sînt instituţionalizate, ci fac parte dintr-o tradiţie departamentală 
internă. 

Dar nu numai în acest sens poate fi numită raţională prima 
metodă, şi iraţională cea de a doua. Ele pot fi calificate aşa şi într-un 
sens total diferit şi extrem de important. Cadrul juridic poate fi 

cunoscut şi înţeles de către cetăţeanul individual; şi trebuie astfel 
formulat, îneît să fie inteligibil, Funcţionarea sa este previzibilă. El 
introduce un factor de certitudine şi siguranţă în viaţa socială. Cînd 
suferă modificări, se pot acorda, pe timpul unei perioade de tran¬ 
ziţie, despăgubiri acelor indivizi care şi-au făcut planurile mizînd pe 
constanţa lui. 

Dimpotrivă, metoda intervenţiei personale nu poate să nu 
introducă în viaţa socială un element crescînd de imprevizibilitate, 
alimentînd prin aceasta sentimentul că viaţa socială este iraţională şi 
nesigură. O dată acceptată ca metodă, folosirea puterilor discreţionare 
e susceptibilă de amplificare rapidă, fiindcă se vor dovedi necesare 
ajustări, iar ajustările la deciziile discreţionare pe termen scurt nu 
prea pot fi realizate cu mijloace instituţionale. Această tendinţă va 
spori inevitabil iraţionalitatea sistemului, crcînd multora impresia că 
din culise acţionează forţe ascunse şi prcdispunîndu-i astfel să 
îmbrăţişeze teoria conspiraţională a societăţii, cu toate consecinţele 
ei — prigoana ereticilor şi ostilitatea naţională, socială şi de clasă. 

în ciuda tuturor acestor considerente, politica firească de a 
prefera oriunde e posibil metoda instituţională este departe de a fi 
general acceptată. Presupun că există două motive ale ncacccptării 
ei. Unul c că este nevoie de o anumită detaşare pentru a aborda 
obiectivul pe termen lung al rcclaborării „cadrului juridic". Guver¬ 
nele însă vieţuiesc de azi pe mîine, iar puterile discreţionare se 
potrivesc cu acest stil de viaţă, nemaipunînd Ia socoteală faptul că 
guvernanţilor le plac aceste puteri şi pentru felul cum sînt ele în 
sine. Cel mai important motiv este însă, neîndoielnic, neînţelegerea 
semnificaţiei deosebirii dintre cele două metode. Calea spre înţe¬ 
legerea ci este barată de discipolii lui Platon, Hegcl şi Marx. Ei nu 
vor pricepe niciodată că vechea întrebare „Cine trebuie să fie 
guvernanţii?" se cere înlocuită de întrebarea mai realistă „Cum pot 
fi ţinuţi guvernanţii sub control?" 


VIII 

Dacă ne uităm retrospectiv la teoria lui Marx privind neputinţa 
politicului şi puterea forţelor istorice, trebuie să recunoaştem că ca 
se prezintă ca un edificiu impunător. Ea este rezultatul direct al 
metodei lui sociologice; al istoricismului său economic, al doctrinei 
că dezvoltarea sistemului economic, sau a metabolismului omului. 

determină dezvoltarea socială şi politică a acestuia. Experienţa 
epocii sale, indignarea Iui umanitară şi nevoia sa de a aduce celor 
năpăstuiţi consolarea unei profeţii, speranţa sau chiar certitudinea 
că vor învinge, toate acestea sînt reunite într-un grandios sistem 
filozofic, comparabil cu sistemele holiste ale lui Platon şi Hegcl, 
sau chiar superior acestora. Numai întîmplării că Marx n-a fost un 
reacţionar i se datorează faptul că istoria filozofiei îi acordă atît de 
puţină atenţie şi îl consideră în principal drept un propagandist. Un 
recenzent al Capitalului a scris: „La prima vedere... Marx este filo¬ 
zoful cel mai idealist, şi anume în sensul german, adică în sensul rău 
al cuvîntului. în fapt însă el este infinit mai realist decît toţi prede¬ 
cesorii săi ...“ 30 Acest recenzent a pus punctul pe ,.i“. Marx a fost 
ultimul dintre constructorii de mari sisteme holiste. Trebuie să lăsăm 
lucrurile aşa şi să nu oferim în locul sistemului său un alt Mare 
Sistem. Nu de holism avem nevoie; ci de inginerie socială graduală. 

Cu aceasta închei analiza critică a filozofiei metodei preconizată 
de Marx pentru ştiinţa socială, a determinismului său economic ca 
şi a istoricismului său profetic. Testul final pentru o metodă trebuie 
să-l reprezinte, nsă. rezultatele ei practice. Voi proceda, de aceea, 
în continuare, la o examinare detaliată a principalului rezultat al 
metodei sale — profeţia înfăptuirii iminente a socictăţiUfără clase. 

Capitolul 18 

Trecerea la socialism 

i 

Istoricismul economic este metoda aplicată de Marx în analiza 
schimbărilor iminente din societatea noastră. în viziunea sa, fiecare 
sistem social în parte se autodistruge în mod inevitabil, din simplul 
motiv că în mod necesar creează forţele care produc următoarea 
perioadă istorică. O analiză suficient de pătrunzătoare a sistemului 
feudal, întreprinsă cu puţin înainte de revoluţia industrială, ar li 
putut conduce la descoperirea forţelor ce se pregăteau să distrugă 
feudalismul şi la predicţia celor mai importante caracteristici ale 
perioadei ce avea să urmeze — capitalismul. în mod similar, analiza 
dezvoltării capitalismului ne-ar putea permite să recunoaştem forţele 
ce lucrează la nimicirea lui şi să prezicem cele mai importante carac¬ 
teristici ale noii perioade istorice ce ne stă în faţă. Căci nu există 
vreun motiv de a crede că, dintre toate sistemele sociale, capita¬ 
lismul va dăinui veşnic. Dimpotrivă, condiţiile materiale de pro¬ 
ducţie şi, o dată cu ele, modurile de viaţă ale oamenilor, n-au 
cunoscut niciodată schimbări atît de rapide ca în condiţiile capita¬ 
lismului. Schimbîndu-şi astfel propriile temelii, capitalismul nu 
poate să nu se transforme el însuşi şi să nu producă o nouă perioadă 
în istoria omenirii. 

Potrivit metodei lui Marx, despre ale cărei principii am discutat 
în cele de mai sus, forţele fundamentale sau esenţiale 1 care vor 
nimici sau transforma capitalismul trebuie căutate în evoluţia 
mijloacelor materiale de producţie. O dată descoperite aceste forţe 
fundamentale, se poate urmări influenţa lor asupra relaţiilor sociale 
dintre clase, ca şi asupra sistemelor juridic şi politic. 

Analiza forţelor economice fundamentale şi a tendinţelor istorice 
de autosuprimare ale perioadei numită de el „capitalism 11 a fost 




150 


PROFEŢIA LUI MARX 


întreprinsă de Marx în Capitalul, marea operă a vieţii sale. Perioada 
istorică şi sistemul economic studiate în această lucrare au fost cele 
din Europa occidentală şi în special din Anglia, de pe la mijlocul 
secolului al optsprezecelea pînă la 1867 (anul primei ediţii a Capi¬ 
talului). „Scopul final al operei mele“, după cum a explicat Marx 
în prefaţa sa 2 , era „de a dezvălui legea economică a dezvoltării 
societăţii moderne**, spre a-i putea profetiza sfîrşitul. Un al doilea 
scop era 3 critica apologeţilor capitalismului, a economiştilor care 
prezentau legile modului de producţie capitalist ca şi cum ar fi fost 
nişte legi inexorabile ale naturii, declarînd împreună cu Burke: 
„Legile comerţului sînt legile naturii şi deci legile lui Dumnezeu.*' 
Marx opunea acestor legi pretins inexorabile pe cele considerate de 
el singurele legi inexorabile ale societăţii, şi anume legile ei de 
dezvoltare; şi se străduia să arate că ceea ce economiştii declarau a 
fi legi eterne şi imuabile nu sînt în realitate decît simple regularităţi 
temporare, sortite să dispară împreună cu capitalismul însuşi. 

Profeţia istorică a lui Marx poate fi descrisă ca o argumentare 
bine închegată. Capitalul însă dezvoltă numai ceea ce cu voi numi 
|i „primul pas“ al acestei argumentări, analiza forţelor economice 
i fundamentale ale capitalismului şi a influenţei lor asupra relaţiilor 
dintre clase. „Pasul al doilea**, care conduce Ia concluzia inevita¬ 
bilităţii revoluţiei sociale, şi „pasul al treilea**, care duce la prcdicţia 
•' apariţiei societăţii fără clase, adică socialiste, sînt doar schiţaţi. în 
capitolul de faţă, voi explica întîi mai clar ceea ce am numit cei trei 
paşi ai argumentării lui Marx, iar apoi voi discuta în detaliu cel de-al 
treilea dintre aceşti paşi. în următoarele două capitole voi discuta 
despre al doilea pas şi despre primul. Inversarea în acest fel a ordinii 
paşilor se dovedeşte a fi propice pentru o discuţie critică detaliată; 
avantajul rezidă în faptul că aşa este mai uşor să asumăm, fără a-1 
pune la îndoială, adevărul premiselor fiecărui pas al argumentării şi 
să ne concentrăm exclusiv asupra întrebării dacă concluzia la care 
se ajunge în acest pas particular decurge din premisele lui. Iată acum 
cei trei paşi. 

în primul pas al argumentării sale Marx analizează metoda 
producţiei capitaliste. El descoperă că există o tendinţă de creştere 
a productivităţii muncii, legată de perfecţionări tehnice ca şi de ceea 
ce el numeşte acumularea crescîndă a mijloacelor de producţie. 
Pornind de aici, raţionamentul îl conduce la concluzia că în sfera 
relaţiilor sociale dintre clase această tendinţă duce cu necesitate la 

acumularea a tot mai multe bogăţii în mîini tot mai puţine; altlcl 
spus, se ajunge la concluzia că există o tendinţă de creştere a boită) ici 
şi a sărăciei ; a bogăţiei clasei dominante, care este burghezia, şi a 
sărăciei clasei dominate, care este muncitorimea. Despre acest prim 
pas vom discuta în capitolul 20 („Capitalismul şi sfîrşitul său“). 

în pasul al doilea, rezultatul primului pas este considerat dai 
Din el sînt trase două concluzii; prima, că toate clasele cu excepţia 
unei burghezii dominante, numeric rcstrînse, şi a unei numeroase 
clase muncitoare exploatate, urmează să dispară sau să devină insig 
nifiante; şi a doua, că tensiunea crescîndă dintre aceste două clase 
duce cu necesitate la o revolufie socială. Acest pas va fi analizai în 
capitolul 19 („Revoluţia socială"). 

în cel de-a/ treilea pas al argumentării, concluziile pasului al 
doilea sînt. la rîndul lor, considerate ca date; iar concluzia finală la 
care se ajunge este că, după victoria muncitorilor asupra burghe 
ziei, va apărea o societate formată dintr-o singură clasă, deci o socie¬ 
tate nedivizată în clase, o societate fără exploatare; este vorba de 
socialism. 


II 

Trec acum la discutarea pasului al treilea, a profeţiei finale 
privind trecerea la socialism. 

Principalele premise ale acestui pas, pe care în capitolul următor 
le vom critica, dar aici le considerăm ca date, sînt următoarele: 
dezvoltarea capitalismului a dus la eliminarea tuturor claselor în afară 
de două — o burghezie puţin numeroasă şi un imens proletariat; iar 
creşterea sărăciei a silit proletariatul să se revolte împotriva exploa¬ 
tatorilor săi. Concluziile sînt, întîi, că în mod necesar muncitorii 
cîştigă lupta, şi al doilea că, prin eliminarea burgheziei, ci trebuie 
să statornicească o societate fără clase, întrucît nu rămîne dccîl o 
singură clasă. 

în ceea ce priveşte prima concluzie, sînt gata să admit că ea 
decurge din premisele menţionate (în conjuncţie cu alte cîtcva 
premise, de importanţă minoră, pe care nu este necesar să le aducem 
în discuţie). Burghezia nu este doar puţină la număr, dar existenţa 
ei fizică, „metabolismul" ei, depinde de proletariat. Exploatatorul, 
trîntorul. moare de foame în lipsa celor exploataţi; în orice caz, dacă 
el i-ar distruge pe cei exploataţi, ar lua sfîrşit în acelaşi timp şi 
existenţa lui de trîntor. Aşadar, el nu poate să învingă; poate doar. 

în ccl mai bun caz, să opună o rezistenţă îndelungată. Muncitorul, 
pe de altă parte, nu depinde, în ce priveşte subzistenţa sa materială, 
de exploatator; o dată ce muncitorul s-a revoltat şi a decis să conteste 
ordinea existentă, exploatatorul nu mai are nici o funcţie esenţială. 
Muncitorul îşi poate nimici duşmanul de clasă fără a primejdui prin 
aceasta propria sa existenţă. Ca atare, confruntarea se poate solda 
cu un singur rezultat: dispariţia burgheziei. 

Dar decurge oare şi cea de a doua concluzie? Să fie adevărat 
că victoria muncitorilor duce neapărat la o societate fără clase? 
Eu unul nu gîndesc aşa. Din faptul că din două clase rămîne numai 
una nu decurge că va fi o societate fără clase. Clasele nu sînt aidoma 
indivizilor, chiar dacă admitem că ele se comportă aproape la fel 
ca indivizii atîta timp cît există două clase încleştate într-o bătă¬ 
lie. Potrivit analizei lui Marx însuşi, unitatea sau solidaritatea unei 
clase ţine de conştiinţa ei de clasă 4 , care la rîndul său este într-o 
foarte mare măsură un produs al luptei de clasă. Nu există absolut 
nici un motiv ca indivizii ce alcătuiesc proletariatul să-şi păstreze 
unitatea de clasă o dată ce a încetat presiunea luptei împotriva duş¬ 
manului de clasă comun. Orice conflict de interese latent va tinde 
acum să dezbine în noi clase proletariatul odinioară unit şi să se 
dezvolte într-o nouă luptă de clasă. (Principiile dialecticii ar sugera 
că în curînd se va dezvolta o nouă antiteză, un nou antagonism de 
clasă. Numai că. fireşte, dialectica e destul de vagă şi de adaptabilă, 
astfel îneît să explice absolut orice, prin urmare şi societatea fără 
clase, ca pe o sinteză dialectic necesară a unei dezvoltări antitetice 5 .) 

Evoluţia cea mai probabilă va consta, fireşte, în aceea că 
oamenii aflaţi efectiv la putere în momentul victoriei — aceia dintre 
liderii revoluţionari care vor fi supravieţuit luptei pentru putere şi 
diverselor epurări, împreună cu echipele lor — vor forma o Nouă 
Clasă: noua clasă dominantă a noii societăţi, un fel de nouă aris¬ 
tocraţie sau birocraţie 6 ; şi e extrem de probabil că vor încerca să 
ascundă acest fapt. Iar modul cel mai convenabil de a face acest 
lucru va fi să păstreze cît mai mult cu putinţă din ideologia 
revoluţionară, profitînd de aceste sentimente în loc să-şi irosească 
timpul în eforturi zadarnice de a le nimici (conform sfatului dat de 
Pareto tuturor conducătorilor). Şi pare destul de probabil că se vor 
pricepe să se folosească din plin de ideologia revoluţionară dacă în 
acelaşi timp exploatează teama faţă de mişcările contrarevolu¬ 
ţionare. In felul acesta, ideologia revoluţionară le va servi pentru 

scopuri apologetice: le va servi atît peniru a justifica modul în care 
se folosesc de putere, cît şi ca mijloc de stabilizare a acesteia; pe 
scurt, ca un nou „opiu pentru popor“. Cam aşa este probabil să se 
petreacă lucrurile, potrivit premiselor de la care porneşte Marx 
însuşi. Dar eu nu mi-am propus aici să fac profeţii istorice (sau să 
interpretez istoria trecută a diferitelor revoluţii). Vreau doar să arăt 
că concluzia lui Marx, profeţia sa privind apariţia unei societăţi fără 
clase, nu decurge din aceste premise. Cel de-al treilea pas al raţiona¬ 
mentului lui Marx trebuie, aşadar, declarat ncconcludent. 

Mai mult de atît eu nu susţin. în particular, nu cred că e posibil 
să profetizăm că socialismul nu va veni. ori să spunem că premisele 
raţionamentului lui Marx fac foarte improbabilă instaurarea socia¬ 
lismului. Este posibil, de exemplu, ca lupta îndelungată sau entu¬ 
ziasmul victoriei să contribuie la un sentiment de solidaritate 
suficient de puternic pentru a dăinui pînă la statornicirea unor legi 
care să împiedice exploatarea şi abuzul de putere. (Formarea de i 
instituţii destinate controlului democratic al cîrmuitorilor reprezintă i 
singura garanţie a desfiinţării exploatării.) Şansele de întemeiere a 
unei asemenea societăţi vor depinde, după opinia mea, foarte mult 
de ataşamentul muncitorilor faţă de ideile socialismului şi libertăţii, 
ca opuse intereselor imediate ale clasei lor. Acestea sînt lucruri ce 
nu pot fi uşor anticipate; tot ce putem spune cu certitudine este că 
lujpta de clasă ca atare nu generează totdeauna o solidaritate durabilă 
între cei oprimaţi. Există exemple de astfel de solidaritate şi puternic 
devotament faţă de cauza comună; dar există şi exemple de grupuri 
de muncitori ce-şi urmăresc interesele lor de grup particulare chiar 
dacă acestea se află în conflict făţiş cu interesele altor muncitori 
şi cu ideea solidarităţii celor oprimaţi. Exploatarea nu dispare 
neapărat o dată cu burghezia, deoarece este pe deplin posibil ca 
anumite grupuri de muncitori să obţină privilegii echivalente cu 
exploatarea grupurilor mai puţin avantajate. 7 

Vedem astfel că o revoluţie proletară victorioasă poate fi urmată 
de o multitudine de evoluţii istorice diferite. Există în mod cert prea 
multe posibilităţi pentru aplicarea metodei profeţiei istorice. Şi în 
mod deosebit se cuvine subliniat că am proceda cît se poate de 
neştiinţific dacă am închide ochii la uncie posibilităţi pentru că nu 
ne plac. Gîndirea partizană este. după toate aparenţele, ceva ce nu 
poate fi evitat. Dar ea nu trebuie confundată cu gîndirea ştiinţifică. 
Şi mai trebuie să recunoaştem că profeţia pretins ştiinţifică oferă 


I 

pentru un mare număr de oameni o formă de evadare. Ea le oferă 
’o evadare din responsabilităţile noastre actuale şi de refugiere 
|într-un viitor paradis; şi oferă un complement potrivit al acestui 
paradis punînd un accent exagerat pe ncajutorarca individului în 
faţa a ceea ce ea descrie drept forţe economice demonice şi covîr- 
şitoare ale prezentului. 


Ii 

Dacă vom privi acum ceva mai îndeaproape aceste forţe şi 
sistemul nostru economic actual, vom vedea că experienţa vine în 
sprijinul criticii noastre teoretice. Trebuie să ne ferim însă de o 
interpretare eronată a experienţei prin prisma prejudecăţii marxiste 
că „socialismul" sau „comunismul" ar fi unica alternativă şi unicul 
succesor posibil al „capitalismului". Nici Marx şi nici altcineva n-a 
dovedit vreodată că socialismul în sensul de societate fără clase, 
de „asociaţie în cadrul căreia dezvoltarea liberă a fiecăruia este 
condiţia pentru dezvoltarea liberă a tuturora"', ar fi singura alter¬ 
nativă posibilă la exploatarea nemiloasă prezentă în sistemul 
economic pe care el l-a descris pentru prima dată cu un secol în 
urmă (1845) şi pe care l-a numit „capitalism" 9 . Intr-adevăr, dacă 
cineva ar încerca să demonstreze că sccialismul e singurul succe¬ 
sor posibil al „capitalismului" neîngrădit al lui Marx. i-am putea 
opune pur şi simplu, ca dezminţire, faptele istorice. Căci Iaisşez- 
faire -ul a dispărut de pe faţa Pămîntului, însă nu a fost înlocuit 
printr-un sistem socialist sau comunist în înţelesul lui Marx. 
Numai în şesimea rusească a planetei găsim un sistem economic 
unde, în conformitate cu profeţia lui Marx, mijloacele de producţie 
se află în proprietatea statului, a cărui putere politică însă. contrar 
profeţiei lui Marx. nu vădeşte nicidecum că ar tinde să dispară 
treptat. Dar peste tot în lume puterea politică organizată a început 
să îndeplinească ample funcţii economice. Capitalismul neîngrădit 
a cedat locul unei noi perioade istorice, propriei noastre perioade 
de interven[ionism politic, de ingerinţă economică a statului. 
Intervenţionismul a îmbrăcat o varietate de forme. Există varianta 
rusească; există forma fascistă de totalitarism; şi există interven¬ 
ţionismul democratic din Anglia, din Statele Unite şi din „demo¬ 
craţiile mai mici", în frunte cu Suedia 10 , unde tehnologia 
intervenţiei democratice a atins nivelul cel mai înalt de pînă acum. 

Evoluţia care a condus la această intervenţie a început încă din 
timpul lui Marx, cu legislaţia industrială britanică. Ea a făcut 
primele progrese decisive o dată cu introducerea săptămînii de 
lucru de 48 de ore, iar mai apoi cu introducerea asigurării de 
şomaj şi a altor forme de asigurări sociale. Că e totalmente absurd 
să fie identificat sistemul economic al democraţiilor moderne cu 
sistemul pe care Marx îl numea „capitalism" se poate vedea 
numaidecît dacă îl privim în comparaţie cu programul său în zece 
puncte al revoluţiei comuniste. Dacă lăsăm de o parte punctele de 
mică însemnătate ale acestui program (de exemplu. „4. Confis¬ 
carea proprietăţii tuturor emigranţilor şi rebelilor"), putem spune 
că în statele democratice majoritatea acestor puncte au fost puse 
în practică, fie complet, fie într-o măsură considerabilă: iar o dată 
cu ele, au fost făcuţi numeroşi paşi mai importanţi, la care Marx 
nici nu s-a gîndit vreodată, în direcţia securităţii sociale. 
Menţionez doar următoarele puncte din programul său: 2. Impozit 
cu puternic caracter progresiv. (S-a realizat.) 3. Desfiinţarea drep¬ 
tului de moştenire. (Realizată în mare parte. Este cel puţin 
îndoielnic că ar fi de dorit să se facă mai mult în acest sens.) 
6. Controlul centralizat al statului asupra tuturor mijloacelor de 
transport şi comunicaţii. (Din raţiuni militare lucrul acesta a fost 
realizat în Europa Centrală înaintea războiului din 1914, fără ca 
rezultatele să fi fost prea benefice. Măsura a fost tradusă în viaţă 
şi de majoritatea statelor democratice mici.) 7. Sporirea numărului 
şi a mărimii fabricilor de stat şi a uneltelor de producţie aliate în 
proprietatea acestuia... (S-a realizat în statele democratice mici: 
dacă rezultatul e totdeauna favorabil este o chestiune cel puţin 
îndoielnică.) 10. Învăţămînt gratuit pentru toţi copiii în şcoli 
publice (adică de stat). Interzicerea muncii în fabrici a copiilor, 
sub actuala ei formă... (Prima revendicare este realizată în statele 
democratice mici, iar într-o anumită măsură practic pretutindeni; 
cea de a doua a fost satisfăcută cu prisosinţă.) 

Un număr de puncte din programul lui Marx 11 (de exemplu, 
„1. Abolirea oricărei proprietăţi asupra pămîntului") n-au fost 
înfăptuite în ţările democratice. Din acest motiv marxiştii susţin pe 
bună dreptate că în aceste ţări nu a fost instaurat „socialismul". Dar 
dacă ei trag de aici concluzia că aceste ţări sînt încă ţări „capitaliste" 
în sensul lui Marx, atunci nu fac decît să dea în vileag caracterul 
dogmatic al presupoziţiei lor că nu există nici o altă alternativă. De 

unde se vede cum cineva poate fi orbit de falsa splendoare a unui 
sistem preconceput. Marxismul e nu numai o proastă călăuză spre 
viitor, dar îi face, pe deasupra, incapabili pe adepţii săi să vadă ceea 
ce se petrece sub ochii lor, în propria lor perioadă istorică, uneori 
chiar cu concursul lor. 


IV 

S-ar putea însă pune întrebarea dacă această critică pledează în 
vreun fel împotriva metodei ca atare a profeţiei istorice ample. N-am 
putea oare, în principiu, să întărim în aşa fel premisele raţiona¬ 
mentului profetic, îneît să obţinem o concluzie valabilă? Fireşte că 
am putea. Oricînd este posibil să obţinem orice concluzie dorim, 
cu condiţia doar de a face suficient de puternice premisele de la 
care pornim. Situaţia este însă de aşa natură, îneît. pentru aproape 
orice profeţie istorică amplă, ar trebui să facem asemenea 
presupoziţii cu privire la factorii morali şi de altă natură din cate¬ 
goria celor r urniţi de Marx „ideologici", pe care în nici un chip nu 
le-am putea educe la factorii economici. Marx ar fi fost însă primul 
care ar tî taxat acest procedeu ca profund neştiinţific. întreaga sa 
metodă de a profetiza depinde de teza că influenţele ideologice nu 
trebuie tratate ca nişte elemente independente şi impredictibilc. ele 
fiind reductibile la condiţiile economice, dependente de acestea şi, 
ca atare, predictibile. 

Uneori pînă şi anumiţi marxişti neortodocşi admit că instau¬ 
rarea socialismului nu e numai o chestiune de dezvoltare istorică: 
teza lui Marx că „noi putem scurta şi uşura durerile facerii" legate 
de trecerea la socialism e destul de vagă pentru a putea fi inter¬ 
pretată în sensul că o politică greşită poate întîrzia chiar cu secole 
întregi apariţia socialismului, în timp ce o politică judicioasă ar 
scurta la minimum acest interval. O asemenea interpretare face 
posibil chiar şi pentru marxişti să admită că va depinde în marc 
măsură de noi înşine dacă rezultatul unei revoluţii va fi sau nu o 
societate socialistă; va depinde, adică, de scopurile noastre, de 
devotamentul şi sinceritatea noastră, ca şi de inteligenţa noastră, 
cu alte cuvinte, de factori morali sau „ideologici". Profeţia lui 
Marx, ar putea ei să adauge, e o mare sursă de încurajare morală, 
capabilă, ca atare, să stimuleze dezvoltarea socialismului. Ceea ce 
Marx vrea, de fapt, să arate este că există numai două posibilităţi: 



CAPITOLUL 18: TRECEREA LA SOCIALISM 


157 


ori să dăinuie pe veci o lume îngrozitoare, ori să ia naştere curînd 
o lume mai bună; iar prima din aceste două alternative abia dacă 
merită luată serios în considerare. Aşadar, profeţia lui Marx e pe 
deplin îndreptăţită. Căci, cu cît oamenii înţeleg mai clar că pot 
realiza cea de a doua alternativă, cu atît mai sigur vor face un salt 
decisiv de la capitalism la socialism; o profeţie mai precisă, însă, 
nu se poate face. 

Acesta e un raţionament care admite influenţa unor factori 
morali şi ideologici ireductibili asupra mersului istoriei, iar o dată 
cu aceasta, inaplicabilitatea metodei marxiste. Referitor la acea parte 
a raţionamentului care încearcă să apere marxismul, trebuie să 
repetăm că nimeni n-a dovedit vreodată că există numai două posi¬ 
bilităţi. „capitalismul 1 * şi „socialismul - *. Cu ideea că nu trebuie să 
ne pierdem timpul cu eventualitatea perpetuării unei lumi foarte 
nesatisfăcătoare, sînt perfect de acord. Dar alternativa nu trebuie să 
fie neapărat preconizarea profetizatei naşteri a unei lumi mai bune 
sau stimularea naşterii ei, prin propagandă sau prin alte mijloace 
iraţionale, eventual chiar prin violenţă. O alternativă poate fi. de 
exemplu, dezvoltarea unei tehnologii pentru ameliorarea imediată a 
lumii în care trăim, dezvoltarea unei metode de inginerie graduală. 
de intervenţie democratică. 12 Marxiştii vor susţine, desigur, că acest 
mod de intervenţie este imposibil, deoarece istoria nu poate fi făcută 
după planuri raţionale de ameliorare a lumii. Dar această teorie are 
consecinţe cît se poate de stranii. Căci dacă lucrurile nu pot fi 
ameliorate prin folosirea raţiunii, atunci ar fi cu adevărat un miracol 
istoric sau politic dacă puterile iraţionale ale istorici ar produce prin 
ele însele o lume mai bună şi mai raţională. 13 

Sîntem astfel aduşi înapoi la punctul de vedere după care factorii 
morali şi alţi factori ideologici ce nu intră în sfera profeţiei 
ştiinţifice exercită o influenţă profundă asupra cursului istoriei. Unul 
din aceşti factori impredictibili este tocmai influenţa tehnologiei 
sociale şi a intervenţiei politice în chestiuni economice. Tehnologul 
social şi practicantul ingineriei sociale graduale pol proiecta edifi¬ 
carea de noi instituţii sau transformarea celor vechi; ei pot să 
planifice chiar şi căile şi mijloacele de efectuare a acestor schimbări. 
Prin aceasta totuşi „istoria** nu devine mai predictibilă. Deoarece ei 
nu planifică pentru ansamblul societăţii şi nici nu ştiu dacă planurile 
lor vor fi înfăptuite; în fapt, aceste planuri nu vor fi mai niciodată 
înfăptuite fără mari modificări, în parte pentru că experienţa noastră 

se îmbogăţeşte în timpul construcţiei, în parte pentru că sîntem 
nevoiţi să facem compromisuri. 14 Marx avea, aşadar, dreptate cînd 
insista că „istoria** nu poate fi planificată pe hîrtie. Instituţiile , însă. 
pot să fie planificate; şi sînt. Numai prin planificarea 15 , pas cu pas, 
a unor instituţii menite să salvgardeze libertatea, în special libertatea 
faţă de exploatare, putem spera să realizăm o lume mai bună. 


VI 

Pentru a evidenţia semnificaţia politică practică a teoriei isto- 
riciste a lui Marx. îmi propun să ilustrez fiecare din cele trei 
capitole care se ocupă de cei trei paşi ai raţionamentului profetic 
prin cîteva remarci privitoare la efectele profeţiei sale istorice 
asupra istorici europene recente. Căci aceste efecte au fost ample 
graţie influenţei exercitate, în Europa centrală şi de est. dc către 
cele două mari partide marxiste, comuniştii şi social-democraţii. 
Ambele aceste partide erau total nepregătite pentru o sarcină cum 
este cea dc transformare a societăţii. Comuniştii ruşi. caic s-au 
găsit primii în situaţia dc a lua puterea, au mers înainte, total 
inconştienţi de gravele probleme şi de imensele sacrificii şi sufe¬ 
rinţe ce aveau să urmeze. Social-democraţii din Europa centrală, 
cărora li s-a ivit şansa ceva mai tîrziu, au pregetat timp de mulţi 
ani în faţa responsabilităţilor pe care comuniştii şi le-au asumat 
fără ezitare. Ei aveau temeri, probabil justificate, că nici un alt 
popor în afara celui din Rusia, care îndurase sub ţarism cea mai 
sălbatică opresiune, n-ar fi consimţit să suporte suferinţele şi sacri¬ 
ficiile pe care i le-ar fi cerut revoluţia, războiul civil şi o lungă 
perioadă de experimentări, la început adesea neîncununate de 
succes. Pe lîngă aceasta, în decursul perioadei critice dintre anii 
1918 şi 1926, n-au putut avea nici o certitudine cu privire la rezul¬ 
tatul experimentului rusesc. Şi realmente, nu exista cu siguranţă 
nici o bază pentru a evalua perspectivele acestuia. Se poate spune 
că sciziunea dintre comuniştii şi social-democraţii din Europa 
centrală a fost o sciziune între acei marxişti care aveau o încredere 
iraţională în reuşita finală a experimentului rusesc şi cei care, în 
mod mai rezonabil, erau sceptici în privinţa lui. Folosind aici 
cuvintele „iraţională** şi „mai rezonabil**, o fac aplicînd propriile 
lor criterii, marxiste; căci potrivit marxismului, revoluţia proletară 

ar fi trebuit să fie rezultatul final al industrializării, şi nu vice¬ 
versa 16 ; şi ar fi trebuit să aibă loc mai întîi în ţările puternic indus¬ 
trializate, şi abia mult mai tîrziu în Rusia. 17 

Această remarcă nu trebuie interpretată însă ca o apărare a 
liderilor social-dcmocraţi 18 , a căror politică a fost în întregime 
determinată de profeţia marxistă, prin convingerea lor implicită că 
socialismul va veni în mod inevitabil. La aceşti lideri, convingerea 
menţionată se combina deseori cu un scepticism fără speranţă 
privitor la funcţiile şi sarcinile lor imediate şi la ceea ce avea să 
urmeze imediat. 19 Ei învăţaseră din marxism să-i organizeze pe 
muncitori şi să le inspire o credinţă de-a dreptul extraordinară în 
misiunea lor de eliberatori ai omenirii. 20 Erau însă incapabili să-i 
pregătească pentru realizarea făgăduinţelor lor. învăţaseră bine 
manualele lor. ştiau totul despre ...socialismul ştiinţific 11 şi mai 
ştiau că pregătirea de reţete pentru viitor înseamnă utopism neştiin¬ 
ţific. N-a ridiculizat oare Marx însuşi pe unul din discipolii lui 
Comte, carc-1 criticase în Rcvue Positiviste pentru faptul de a nu 
fi oferit programe practice? „Rcvue Positiviste din Paris — a scris 
Marx 21 , persiflînd — îmi reproşează, pe de o parte, că tratez 
economia politică în mod metafizic, iar pe de alta — ghiciţi ce! — 
că mă limitez la o simplă disecare critică a ceea ce e dat, în loc 
să dau reţete (comtiste?) pentru bucătăria ordinară a viitorului." 
Liderii marxişti aveau, aşadar, lucruri mai bune de făcut decît să- 
şi piardă vremea cu ceva de genul tehnologiei. Programul lor 
practic ce rezuma la „Proletari din toate ţările, uniţi-vă!". După ce 
proletarii din ţările lor s-au unit şi cînd s-a ivit prilejul de a-şi 
asuma responsabilitatea guvernării şi a punerii temeliilor pentru o 
lume mai bună, adică atunci cînd a venit timpul să acţioneze, ei 
i-au lăsat pe muncitori să se descurce cum ştiu. Liderii nu ştiau 
ce-i de făcut. Aşteptau făgăduita sinucidere a capitalismului. După 
inevitabila prăbuşire a acestuia, cînd lucrurile vor fi ajuns în 
degringoladă totală, cînd totul se va fi aflat în disoluţie, iar pentru 
ci riscul de a se discredita şi de a cădea în dizgraţie se va fi micşo¬ 
rat considerabil, atunci sperau ei să devină salvatorii omenirii. (Şi 
într-adevăr, nu trebuie să uităm că succesul comuniştilor în Rusia 
a devenit posibil, fără îndoială, în parte, graţie lucrurilor îngrozi¬ 
toare ce s-au petrecut înainte ca ei să preia puterea.) Dar, pe cînd 
marea criză, pe care iniţial o salutaseră ca însemnînd făgăduita 

prăbuşire, îşi urma cursul, ei au început să-şi dea seama că munci¬ 
torilor începea să li se facă lehamite de a mai fi îndopaţi şi 
amăgiţi cu interpretări ale istoriei 22 ; că nu era de-ajuns să le spui 
că potrivit infailibilului socialism ştiinţific al lui Marx, fascismul 
era în mod hotărît ultima haltă a capitalismului, înainte de prăbu¬ 
şirea iminentă a acestuia. Masele năpăstuite nu se mai mulţumeau 
cu atît. încetul cu încetul, liderii au început să înţeleagă 
consecinţele teribile ale politicii de expectativă şi de speranţă în 
marele miracol politic. Era însă prea tîrziu. Şansa fusese irosită. 

Aceste consideraţii ale mele sînt foarte schematice. Dar ele oferă 
o idee despre consecinţele practice ale profeţiei lui Marx privind 
trecerea la socialism. 



Capitolul 19 

Revoluţia socială 

Cea mai relevantă premisă a celui de-al doilea pas al raţiona¬ 
mentului profetic al lui Marx este ideea că în mod necesar capita¬ 
lismul duce la acumularea bogăţiei concomitent cu accentuarea 
sărăciei; la acumularea bogăţiei în mîinile burgheziei numericeşte 
tot mai puţine, şi la accentuarea sărăciei tot mai numeroasei clase 
muncitoare. Această supoziţie a Iui Marx va fi criticată în capitolul 
următor; aici însă o vom lua ca atare. Concluziile trase din ea pot 
fi împărţite în două. Prima parte o constituie profeţia privind 
evoluţia structurii de clasă a capitalismului. Ea afirmă că toate 
clasele în afară de burghezie şi de proletariat, în special aşa- 
numitele clase mijlocii, urmează să dispară şi că, drept urmare a 
tensiunii din ce în ce mai mari dintre burghezie şi proletariat, 
unitatea şi conştiinţa de clasă a acestuia din urmă vor creşte. Partea 
a doua o constituie profeţia că această tensiune nu poate fi în nici 
un fel înlăturată şi că ea va duce la o revoluţie socială proletară. 

Cred că nici una din cele două concluzii nu decurge din premisă. 
Critica mea va fi, în linii mari, similară celei propuse în capitolul 
precedent; voi încerca, adică, să arăt că raţionamentul lui Marx nu 
ia în considerare un mare număr de evoluţii posibile. 


I 

Să examinăm imediat prima concluzie , profeţia că toate clasele 
urmează inevitabil să dispară sau să devină insignifiante, cu excepţia 
burgheziei şi a proletariatului, a cărui conştiinţă de clasă şi a cărui 
solidaritate urmează cu necesitate să crească. Trebuie admis că 
premisa, teoria lui Marx privind creşterea bogăţiei şi respectiv a 
sărăciei, face într-adevăr plauzibilă ideea dispariţiei unei anumite 
clase de mijloc, cea a capitaliştilor mai mărunţi şi a micii burghezii. 

„Un capitalist răpune un număr mare de alţi capitalişti**, cum spune 
Marx 1 ; iar cei astfel răpuşi pot într-adevăr să ajungă în situaţia de 
salariaţi, care pentru Marx înseamnă acelaşi lucru cu proletarii. 
Această mişcare face parte din creşterea bogăţiei, înseamnă acumu¬ 
larea a tot mai mult capital şi concentrarea şi centralizarea lui în 
mîini tot mai puţine. O soartă asemănătoare este rezervată „păturilor 
inferioare ale stării de mijloc**, cum spune Marx. 2 „Micii industriaşi, 
micii negustori şi rentieri, meseriaşii şi ţăranii, toate aceste clase 
îngroaşă rîndurile proletariatului, parte din cauză că micul lor 
capital, fiind insuficient pentru mari întreprinderi industriale, este 
înfrînt de concurenţa capitaliştilor mai mari, parte din cauză că 
îndemînarea lor profesională nu mai are aceeaşi valoare ca urmare 
a noilor metode de producţie. Astfel, proletariatul se recrutează din 
toate clasele populaţiei.** Această descriere este cu siguranţă destul 
de exactă, îndeosebi în ce-i priveşte pe meseriaşi: după cum este 
adevărat şi că mulţi proletari provin din populaţia ţărănească. 

Dar oricît de admirabile ar fi observaţiile lui Marx, tabloul e 
defectuos. Mişcarea investigată de el este o mişcare industrială; 
„capitalistul** său este capitalistul industrial, iar „proletarul** său este 
muncitorul industrial. Şi în pofida faptului că mulţi muncitori indus¬ 
triali provin din strămoşii ţărani, aceasta nu înseamnă că fermierii 
şi ţăranii, de exemplu, sînt reduşi treptat cu toţii la situaţia de 
muncitori industriali. Nici măcar muncitorii agricoli nu sînt în mod 
necesar uniţi cu cei industriali printr-un sentiment de solidaritate şi 
o conştiinţă de clasă comune. „Dispersarea muncitorilor agricoli pe 
mari întinderi — admite Marx 3 — le frînge puterea de rezistenţă, 
pe cînd concentrarea capitalului în mîini mai puţine o măreşte pe a 
celor de la oraşe.*** Din aceste tendinţe nu decurge nicidecum unifi¬ 
carea într-un întreg înzestrat cu conştiinţă de clasă. Ele arată mai 
degrabă că există cel puţin posibilitatea unei dezbinări şi că munci¬ 
torul agricol poate fi uneori prea dependent de stăpînul său, fermier 
sau ţăran, pentru a face cauză comună cu proletariatul industrial. Dar 
că în schimb fermierii şi ţăranii pot opta uşor să sprijine burghezia 
şi nu pe muncitori, e un lucru menţionat de Marx însuşi 4 ; iar un 
program muncitoresc cum este cel din Manifest 5 , avînd ca primă 
revendicare „desfiinţarea oricărei proprietăţi asupra pămîntului**, nu 
pare de natură să contracareze această tendinţă. 


* Traoneerea este făcută după versiunea engleză folosită de Popper, 
care în acest punct diferă sensibil de textul versiunii româneşti. (N. t.) 

De aici reiese cel puţin posibilitatea ca clasele de mijloc rurale 
să nu dispară, iar proletariatul rural să nu fuzioneze cu cel indus¬ 
trial. Dar asta nu este totul. însăşi analiza lui Marx arată că pentru 
burghezie este de importanţă vitală să provoace dezbinare între 
salariaţi; şi după cum a sesizat el însuşi, lucrul acesta s-ar putea 
realiza pe cel puţin două căi. Una este crearea unei noi clase de 
mijloc, a unui grup privilegiat de salariaţi, care s-ar simţi superiori 
muncitorilor manuali 6 şi în acelaşi timp dependenţi de bunăvoinţa 
patronilor. Cealaltă cale este folosirea păturii celei mai de jos a 
societăţii, numită de Marx „lumpen-proletariat“. Din rîndurile 
acestuia, după cum a atras atenţia Marx, se recrutează infractorii, 
care se pot arăta dispuşi să se vîndă duşmanului de clasă. Mizeria 
crescîndă tinde cu necesitate, după cum admite Marx, să îngroaşe 
rîndurile acestei pături, evoluţie ce nu poate fi de natură să 
contribuie la solidaritatea tuturor celor asupriţi. 

Dar nici măcar solidaritatea clasei muncitorilor industriali nu 
este o consecinţă necesară a accentuării sărăciei. Putem fi de acord 
că accentuarea sărăciei poate genera rezistenţă şi că e chiar probabil 
să ducă la răbufniri de revoltă. Dar una din premisele raţionamen¬ 
tului pe care-l analizăm este că sărăcia nu poate fi diminuată înainte 
de cîştigarea victoriei în revoluţia socială. Urmează de aici că munci¬ 
torii ce opun rezistenţă vor fi mereu înfrînţi în încercările lor sterile 
de a-şi îmbunătăţi soarta. O asemenea evoluţie nu duce în mod 
necesar la dezvoltarea conştiinţei de clasă a muncitorilor în sensul 
marxist 7 , adică în sensul de a fi mîndri de clasa lor şi pătrunşi de 
misiunea acesteia; mai degrabă le-ar putea dezvolta conştiinţa de 
clasă în sensul de a-i face conştienţi de faptul că aparţin unei armate 
înfrînte. Şi probabil că tocmai aşa se întîmplă, dacă muncitorii nu 
sorb tărie din certitudinea că numărul lor, ca şi puterea lor 
economică potenţială, continuă să crească. Lucrurile ar putea sta aşa 
dacă, după cum a prezis Marx, toate clasele, afară de proletariat şi 
de burghezie, ar tinde să dispară. Întrucît însă, după cum am văzut, 
nu există nici o ncesitate ca această profeţie să se adeverească, este 
posibil ca solidaritatea chiar şi a muncitorilor industriali să fie 
subminată din pricina defetismului. 

Astfel, în opoziţie cu profeţia lui Marx, care pretinde că ar exista 
o evoluţie necesară spre o împărţire netă a societăţii în două clase, 
constatăm că, potrivit propriilor sale presupoziţii, există posibili¬ 
tatea dezvoltării următoarei structuri de clasă: 1) burghezia, 2) marii 

proprietari funciari, 3) alţi proprietări funciari, 4) muncitori rurali. 
5) o nouă clasă de mijloc, 6) muncitorii industriali, 7) lumpen-prole- 
tariatul. (Fireşte că ar putea să se dezvolte şi orice altă combinaţie 
a acestor clase.) Şi mai constatăm, în plus, că o atare evoluţie ar 
putea să submineze unitatea categoriei 6). 

Putem spune, prin urmare, că prima concluzie a celui de-al 
doilea pas al raţionamentului lui Marx nu decurge. Dar, la fel ca în 
critica pe care am făcut-o celui de-al treilea pas, trebuie şi aici să 
spun că n-am intenţia să înlocuiesc profeţia lui Marx cu o alta. Nu 
afirm că profeţia sa nu se poate adeveri sau că se vor realiza 
evoluţiile alternative descrise de mine. Afirm doar că este posibil 
să se realizeze. (De altfel, această posibilitate e greu să fie negată 
de membrii aripilor marxiste radicale, care nu pregetă să recurgă la 
acuzaţiile de trădare, mituire şi insuficientă solidaritate de clasă cînd 
sînt puşi în situaţia să explice evoluţii ce nu se conformează 
profeţiei.) Că asemenea lucruri se pot întimpla trebuie să fie clar 
pentru oricine a urmărit evoluţia ce a dus la fascism, în care toate 
posibilităţile menţionate de mine au avut cîte un rol. Dar chiar 
simpla posibilitate este suficientă pentru a anula prima concluzie 
trasă în pasul al doilea al raţionamentului lui Marx. 

Aceasta, fireşte, afectează cea de a doua concluzie , cea privind 
iminenţa revoluţiei sociale. Dar înainte de a trece la critica modului 
în care se ajunge la această profeţie, este necesar să ne oprim ceva 
mai pe larg asupra rolului jucat de ea în cadrul întregului 
raţionament, ca şi asupra modului în care Marx foloseşte termenul 
„revoluţie socială 11 . 


II 

La prima vedere pare destul de clar ce avea în vedere Marx 
vorbind de revoluţie socială. „Revoluţia socială a proletariatului" 
este la el un concept istoric. Acest concept semnifică o tranziţie mai 
mult sau mai puţin rapidă de la perioada istorică a capitalismului la 
cea a socialismului. Cu alte cuvinte, el desemnează o perioadă de 
tranziţie în lupta dintre cele două clase principale, pînă la victoria 
finală a muncitorilor. Cînd a fost întrebat dacă termenul „revoluţie 
socială" implică un război civil violent între cele două clase, Marx 
a răspuns 8 că nu neapărat, dar a adăugat totuşi că şansele evitării 

războiului civil nu sînt, din păcate, prea mari. Ar mai fi putut adăuga 
şi că, din punctul de vedere al profeţiei istorice, chestiunea, deşi s-ar 
putea să nu fie cu totul irelevantă, este oricum de importanţă 
secundară. Viaţa socială este violentă, insistă marxismul, iar 
războiul de clasă face victime în fiecare zi. 9 Ceea ce contează cu 
adevărat este rezultatul, socialismul. Atingerea acestui rezultat este 
caracteristica esenţială a „revoluţiei sociale". 

Dacă am putea considera dovedit sau intuitiv cert că sistemul 
capitalist va fi urmat de socialism, această explicaţie a termenului 
„revoluţie socială" ar putea fi pe deplin satisfăcătoare. Intrucît însă 
trebuie să folosim doctrina revoluţiei sociale ca parte a raţiona¬ 
mentului ştiinţific prin care se încearcă dovedirea iminenţei socia¬ 
lismului, explicaţia este de fapt total nesatisfăcătoare. Dacă într-un 
asemenea raţionament încercăm să caracterizăm revoluţia socială 
drept trecere la socialism, raţionamentul devine la fel de circular 
cum ar fi raţionamentul unui medic care, pus să justifice predicţia 
decesului unui pacient, ar recunoaşte că nu ştie nici simptomele şi 
nici vreun alt lucru despre maladia acestuia, ci doar că ea va deveni 
o „maladie fatală". (Dacă pacientul n-a murit, înseamnă că n-a fost 
vorba încă de „maladia fatală"; iar dacă o revoluţie nu duce la 
socialism, înseamnă că încă nu este „revoluţie socială".) Putem da 
acestei critici şi formularea simplă că în nici unul din cei trei paşi 
ai raţionamentului profetic nu este permis să asumăm ceva ce este 
dedus abia într-un pas ulterior. 

Aceste consideraţii arată că, pentru o reconstrucţie adecvată a 
raţionamentului lui Marx, trebuie să găsim o asemenea caracterizare 
a revoluţiei sociale, care să nu facă referire la socialism şi care 
permite revoluţiei sociale să joace cît mai bine cu putinţă rolul său 
în raţionament. O caracterizare ce satisface pe deplin aceste condiţii 
pare a fi următoarea. Revoluţia socială este o încercare a unui prole¬ 
tariat unit pe scară largă de a cuceri puterea politică deplină. încer¬ 
care întreprinsă cu ferma hotărîre de a nu se da înapoi de la 
violenţă, dacă aceasta se dovedeşte necesară pentru atingerea 
scopului, şi de a rezista oricărui efort al adversarilor săi de a 
recîştiga influenţa politică. Această caracterizare nu se loveşte de 
dificultăţile menţionate adineauri; ea se potriveşte cu pasul al treilea 
al raţionamentului în măsura în care acest al treilea pas este valid, 
conferindu-i acel grad de plauzibilitate pe care, fără îndoială, acest 

pas îl posedă; şi este în concordanţă, după cum vom arăta, cu 
marxismul, în special cu tendinţa istoricistă a acestuia de a evita să 
dea un răspuns precis 10 la întrebarea dacă în această fază a istoriei 
se va face sau nu, efectiv, uz de violenţă. 

Dar cu toate că, privită ca profeţie istorică, caracterizarea 
propusă lasă nelămurită problema folosirii violenţei, este important 
să înţelegem că nu la fel stau lucrurile din punct de vedere moral 
sau juridic. Privită dintr-un asemenea punct de vedere, caracteri¬ 
zarea propusă aici a revoluţiei sociale face din ea, neîndoielnic, o 
răzvrătire violentă ; căci faptul că se recurge sau nu în mod efectiv 
la violenţă este mai puţin semnificativ decît intenţia; or, noi am 
presupus o hotărîre fermă de a nu se da înapoi de la violenţă dacă 
aceasta se dovedeşte necesară pentru atingerea obiectivelor mişcării. 
A spune că hotărârea de a nu se da înapoi de la violenţă este decisivă 
pentru caracterul revoluţiei sociale ca răzvrătire violentă concordă 
nu numai cu punctul de vedere moral sau juridic asupra chestiunii, 
ci şi cu cel obişnuit. Căci dacă un om e hotărât să folosească violenţa 
spre a-şi atinge scopurile, putem spune că virtualmente el adoptă o 
atitudine violentă, indiferent dacă violenţa este sau nu efectiv 
folosită într-un caz particular. Pesemne că în încercarea de a prezice 
o acţiune viitoare a acestui om ar trebui să fim la fel de imprecişi 
ca marxismul şi să spunem că nu ştim dacă în fapt va recurge sau 
nu la forţă. (In acest punct deci caracterizarea noastră concordă cu 
concepţia marxistă.) Este clar însă că această imprecizie dispare 
dacă nu încercăm să facem profeţie istorică, ci încercăm să carac¬ 
terizăm atitudinea marxistă în modul obişnuit. Vreau să spun cu 
toată claritatea că această profeţie a unei revoluţii posibil violente 
eu o consider, din perspectiva politicii practice, drept elementul de 
departe cel mai nociv al marxismului; şi cred că înainte de a-mi 
continua analiza, este bine să explic pe scurt motivul pentru care 
împărtăşesc această opinie. 

Nu sînt în toate cazurile şi în toate împrejurările împotriva unei 
revoluţii violente. Aidoma anumitor gînditori creştini medievali şi 
renascentişti, care susţineau legitimitatea tiranicidului, cred că sub 
tiranie s-ar putea să nu existe nici o altă posibilitate şi că o revoluţie 
violentă poate fi justificată. Dar mai cred, totodată, că orice 
asemenea revoluţie ar trebui să aibă ca unic scop instaurarea 
democraţiei; iar prin democraţie înţeleg nu ceva vag în genul 
„domniei poporului 11 sau al „domniei majorităţii 11 , ci un set de 

instituţii (printre care îndeosebi alegerile generale, adică dreptul 
poporului de a-şi destitui guvernul) care permit controlul public 
asupra guvernanţilor şi demiterea acestora de către cei guvernaţi, 
instituţii care oferă celor guvernaţi posibilitatea de a obţine, fără a 
folosi violenţa, reforme chiar şi împotriva voinţei guvernanţilor. Cu 
alte cuvinte, folosirea violenţei este justificată numai în condiţiile 
unei tiranii care face imposibile reformele fără violenţă şi ea ar 
trebui să aibă un singur scop — crearea unei stări de lucruri care 
face posibile reformele fără violenţă. 

Nu cred că ar trebui să încercăm vreodată să obţinem prin 
violenţă mai mult de atît. Pentru că sînt de părere că o asemenea 
încercare ar comporta riscul năruirii oricăror perspective de reformă 
rezonabilă. Recurgerea prelungită la violenţă poate să ducă în cele 
din urmă la pierderea libertăţii, pentru că se poate solda cu instau¬ 
rarea nu a domniei nepărtinitoare a raţiunii, ci a dominaţiei indivi¬ 
dului puternic. O revoluţie violentă care încearcă să realizeze mai mult 
decît răsturnarea tiraniei e cel puţin la fel de probabil că va instaura 
o altă tiranie, pe cît este de probabil să-şi atingă scopurile ei reale. 

Mai există încă un singur mod de folosire a violenţei în disputele 
politice pe care înclin să-l consider justificat. Am în vedere 
rezistenţa ce trebuie opusă, după obţinerea democraţiei, oricărui 1 
atac (fie dinăuntrul sau din afara statului) împotriva constituţiei 
democratice şi a aplicării metodelor democratice. Oricărui atac de 
acest fel, îndeosebi dacă vine din partea guvernului aflat la putere 
sau dacă este tolerat de către acesta, trebuie să i se împotrivească 
toţi cetăţenii loiali, chiar şi prin folosirea violenţei. In fapt, 
funcţionarea democraţiei se sprijină în mare măsură pe acordul tacit 
că o cîrmuire care încearcă să abuzeze de prerogativele sale şi să se 
instituie ca tiranie (sau care tolerează instaurarea tiraniei de către 
indiferent cine) se plasează în afara legii şi că cetăţenii au nu numai 
dreptul, ci şi datoria să considere acţiunea unui asemenea guvern 
drept o crimă, iar pe membrii guvernului drept o periculoasă bandă 
de criminali. Consider însă că o asemenea rezistenţă violentă faţă 
de încercările de răsturnare a democraţiei trebuie să fie în mod 
inechivoc defensivă. Nu trebuie lăsată nici o umbră de îndoială că 
singurul scop al rezistenţei este salvarea democraţiei. Orice 
ameninţare de a profita de situaţie în scopul instaurării unei contra- 
tiranii este la fel de nelegiuită ca şi încercarea iniţială de introducere 
a tiraniei; recurgerea la o asemenea ameninţare, chiar dacă e făcută 

cu intenţia candidă de a salva democraţia prin descurajarea duşma¬ 
nilor ei, ar fi, aşadar, o foarte proastă metodă de apărare a demo¬ 
craţiei; într-adevăr, o atare ameninţare ar produce confuzie în 
rîndurile apărătorilor democraţiei într-un moment de primejdie şi 
ar putea astfel să fie de folos inamicului. 

Aceste remarci arată că o politică democratică, pentru a fi 
încununată de succes, cere din partea apărătorilor ei să respecte 
anumite reguli. Vom enunţa în acest capitol cîteva din aceste reguli; 
aici am ţinut doar să spun limpede de ce consider atitudinea 
marxistă faţă de violenţă drept una din chestiunile cele mai impor¬ 
tante la care trebuie să se refere orice analiză a lui Marx. 


III 

După modul cum interpretează revoluţia socială, putem deosebi 
două grupuri de marxişti, o aripă radicală şi una moderată (cores- 
punzînd în linii mari, dar nu întru totul 11 , partidelor comuniste, 
respectiv celor social-democrate). 

Adesea marxiştii refuză să discute problema dacă o revoluţie 
violentă ar fi sau nu „justificată**, spunînd că ei nu sînt moralişti, ci 
oameni de ştiinţă şi că nu fac speculaţii despre ceea ce ar trebui să 
fie, ci se ocupă de faptele privind prezentul sau viitorul. Cu alte 
cuvinte, ei sînt profeţi istorici care se mărginesc la problema: ce 
anume urmează să se întîmple. Să presupunem totuşi că am izbutit 
să-i convingem să discute despre justificarea revoluţiei sociale. In 
acest caz, cred că am constata că toţi marxiştii sînt în principiu de 
acord cu vechea idee că revoluţiile violente sînt justificate numai 
dacă sînt îndreptate împotriva tiraniei. De aici încolo însă. opiniile 
celor două aripi diferă. 

Aripa radicală susţine că, după Marx, orice dominaţie de clasă 
este în mod necesar o dictatură, adică o tiranie. 12 Prin urmare, o 
democraţie reală nu se poate realiza decît prin instaurarea unei 
societăţi fără clase, prin răsturnarea — pe calea violenţei, dacă se 
dovedeşte necesar — a dictaturii capitaliste. Aripa moderată nu este 
de acord cu acest punct de vedere, susţinînd că democraţia poate fi 
realizată într-o anumită măsură chiar în cadrul capitalismului şi 
că, deci, revoluţia socială poate fi înfăptuită prin reforme paşnice 
şi treptate. Dar chiar şi aripa moderată ţine să sublinieze că o 

asemenea evoluţie paşnică este incertă; ea afirmă că probabil 
burghezia va fi cea care va recurge la forţă, dacă se va trezi în faţa 
perspectivei de a fi înfrîntă de muncitori într-o confruntare demo¬ 
cratică; şi susţine că în acest caz muncitorii ar fi îndreptăţiţi să 
riposteze şi să-şi instaureze dominaţia prin mijloace violente. 13 
Fiecare din cele două aripi pretinde că reprezintă marxismul 
adevărat al lui Marx, şi, într-un fel, ambele au dreptate. Căci, după 
cum am menţionat mai înainte, vederile lui Marx asupra acestei 
chestiuni erau întrucîtva ambigue, din pricina abordării sale istori- 
ciste; în plus, el pare să-şi fi schimbat ideile în decursul vieţii, fiind 
la început radical şi adoptînd mai tîrziu o poziţie mai moderată. 14 

Voi examina întîi poziţia radicală, pentru că mi se parea a fi singura 
ce se armonizează cu Capitalul şi cu întreaga orientare a raţiona¬ 
mentului profetic al lui Marx. Intr-adevăr, doctrina principală a 
Capitalului este că antagonismul dintre capitalist şi muncitor creşte 
în mod inevitabil şi că nu există nici o posibilitate de compromis, 
astfel încît capitalismul poate fi doar nimicit, nicidecum ameliorat. 
Cel mai bine e să citez pasajul fundamental din Capitalul, unde 
Marx finalmente rezumă „tendinţa istorică a acumulării capitaliste". 
El scrie 15 : „O dată cu micşorarea continuă a numărului magnaţilor 
capitalului, care uzurpă şi monopolizează toate avantajele acestui 
proces de transformare, cresc mizeria, asuprirea. înrobirea, degra¬ 
darea, exploatarea, dar şi revolta clasei muncitoare, al cărei număr 
sporeşte neîncetat şi care este educată, unită şi organizată prin însuşi 
mecanismul procesului de producţie capitalist. Monopolul capita¬ 
lului devine o cătuşă pentru modul de producţie care a înflorit o 
dată cu el şi prin el. Centralizarea mijloacelor de producţie şi socia¬ 
lizarea muncii ajung la un punct la care devin incompatibile cu 
învelişul lor capitalist. Acesta este sfărîmat. Proprietăţii private capi¬ 
taliste i-a sunat ceasul. Expropriatorii sînt expropriaţi." 

Acest pasaj fundamental nu prea lasă loc la îndoieli în privinţa 
faptului că miezul doctrinei expuse de Marx în Capitalul îl 
constituie imposibilitatea reformării capitalismului şi profeţia 
răsturnării lui violente; doctrină corespunzînd celei a aripii radicale. 
Iar această doctrină se armonizează cum nu se poate mai bine cu 
raţionamentul profetic pe care-1 discutăm. Căci dacă acceptăm nu 
doar premisa celui de-al doilea pas, ci şi concluzia lui, atunci 
profeţia revoluţiei sociale ar decurge, într-adevăr, în conformitate 
cu pasajul citat din Capitalul. (Şi ar decurge şi victoria muncito- 

rilor, după cum s-a arătat în capitolul precedent.) într-adevăr, pare 
greu de imaginat că o clasă muncitoare pe deplin unită şi înzestrată 
cu conştiinţa de clasă, în cazul cînd mizeria ei nu poate fi atenuată 
prin alte mijloace, n-ar face o încercare hotărîtă de a răsturna ordinea 
socială. Dar aceasta, fireşte, nu salvează cea de a doua concluzie. 
Pentru că am arătat deja că prima concluzie nu este valabilă: iar 
numai din premisă, din teoria creşterii bogăţiei şi a mizeriei, nu se 
poate infera inevitabilitatea revoluţiei sociale. După cum am arătat 
atunci cînd am analizat prima concluzie, tot ce putem spune este că 
răbufnirile de revoltă s-ar putea să fie inevitabile; dar cum nu putem 
fi siguri de unitatea de clasă, nici de existenţa la muncitori a unei 
conştiinţe de clasă evoluate, asemenea răbufniri nu pot fi identi¬ 
ficate cu revoluţia socială. (Tot aşa, ele pot foarte bine să nu fie 
victorioase, astfel încît supoziţia că ele reprezintă revoluţia socială 
nu s-ar potrivi cu pasul al treilea.) 

Spre deosebire de poziţia radicală, care cel puţin se armoni¬ 
zează destul de bine cu raţionamentul profetic, poziţia moderată 
anulează complet acest raţionament. Dar, cum spuneam mai înainte, 
are şi ea în sprijinul său autoritatea lui Marx. Marx a trăit suficient 
de mult pentru a fi martorul efectuării unor reforme care, potrivit 
teoriei sale, ar fi trebuit să fie imposibile. Niciodată însă nu i-a 
licărit ideea că aceste ameliorări ale situaţiei muncitorilor sînt în 
acelaşi timp infirmări ale teoriei sale. Viziunea sa istoricistă 
ambiguă asupra revoluţiei sociale i-a permis să interpreteze aceste 
reforme ca fiind preludiul 16 sau chiar începutul revoluţiei. După 
cum aflăm de la Engels 17 , Marx a ajuns la concluzia că. în Anglia cel 
puţin, „revoluţia socială inevitabiă ar putea fi înfăptuită în întregime 
prin mijloace paşnice şi legale. Desigur că el nu a uitat niciodată să 
adauge că nu se aşteaptă ca clasele dominante din Anglia să se 
supună acestei revoluţii paşnice şi legale fără «pro-slavery rebelion» 
(rebeliune în favoarea sclaviei)". Această relatare este în concor¬ 
danţă cu o scrisoare 18 în care Marx spunea, cu numai trei ani înaintea 
morţii sale: „Partidul meu... consideră revoluţia engleză nu nece¬ 
sară, ci — în conformitate cu precedentele ei istorice — posibilă .“ 
Trebuie observat că, cel puţin în prima din aceste formulări, este 
clar experimentată teoria „aripii moderate" — teoria că, în cazul 
cînd clasa dominantă nu cedează, violenţa va fi inevitabilă. 

Mie mi se pare că aceste teorii moderate anulează total raţiona¬ 
mentul profetic. 19 Ele implică posibilitatea unui compromis, a unei 

reformări treptate a capitalismului şi deci posibilitatea reducerii 
antagonismului de clasă. Or, singura bază a raţionamentului profetic 
i ste ideea unui antagonism crescînd. Nu există vreo necesitate 
logică ca o reformă treptată, realizată prin compromis, să ducă la o 
nimicire totală a sistemului capitalist; ca muncitorii, învăţînd din 
experienţă că îşi pot ameliora situaţia prin reforme treptate, să nu 
prefere să persevereze în această metodă, chiar dacă ea nu le aduce 
„victoria deplină 41 , adică supunerea clasei dominante; să nu realizeze 
compromisuri cu burghezia, lăsînd-o pe aceasta în posesia mijloa¬ 
celor de producţie, în loc să rişte tot ce-au cîştigat, formulînd 
revendicări susceptibile să ducă la ciocniri violente. Numai dacă 
acceptăm ideea că „proletarii nu au de pierdut... decît lanţurile 4 * 20 , 
că legea mizeriei crescînde este valabilă sau că ea, cel puţin, face 
imposibile ameliorările, numai atunci putem profetiza că muncitorii 
vor fi siliţi să încerce răsturnarea întregului sistem. După cum se 
vede, o interpretare evoluţionistă a „revoluţiei sociale 44 anulează 
întreg raţionamentul marxist, de la primul pas la ultimul; tot ce 
rămîne din marxism ar fi abordarea istoricistă. Dacă se încearcă 
lotuşi o profeţie istorică, ea trebuie să se sprijine pe un raţionament 
cu totul nou. 

Dacă încercăm să construim un asemenea raţionament modificat 
în conformitate cu vederile de mai tîrziu ale lui Marx şi cele ale 
aripii moderate, păstrînd cît mai mult cu putinţă din teoria iniţială, 
ajungem la un raţionament bazat în întregime pe teza după care 
clasa muncitoare reprezintă acum, sau va reprezenta într-o bună zi, 
majoritatea populaţiei. Raţionamentul ar suna astfel. Capitalismul 
va fi transformat de o „revoluţie socială 44 , prin care acum nu 
înţelegem altceva decît progresul luptei de clasă dintre capitalişti şi 
muncitori. Această revoluţie se poate realiza fie prin metode 
treptate şi democratice, fie prin violenţă, fie printr-o alternanţă de 
evoluţii treptate şi de desfăşurări violente. Toate acestea vor depinde 
de rezistenţa burgheziei. Dar în oricare din eventualităţi, şi îndeo¬ 
sebi dacă evoluţia este una paşnică, ea nu poate să se soldeze decît 
cu cucerirea de către muncitori a „poziţiei de clasă dominantă 4421 , 
cum scrie în Manifest, ei trebuie să „cîştige bătălia pentru 
democraţie 44 ; pentru că „mişcarea proletară este mişcarea inde¬ 
pendentă şi conştientă a imensei majorităţi, în interesul imensei 
majorităţi 44 . 

Este important să se înţeleagă că, pînă şi în această formă 
moderată şi modificată, predicţia este de nesusţinut. Iată de ce. Dacă 
se admite posibilitatea reformării treptate, teoria pauperizării 
crescînde se cere a fi abandonată; o dată cu ea însă dispare orice 
simulacru de justificare a aserţiunii că muncitorii industriali vor 
ajunge inevitabil să reprezinte, într-o bună zi, „imensa majoritate 44 . 
Nu vreau să dau de înţeles că această aserţiune ar decurge realmente 
din teoria marxistă a pauperizării crescînde, dat fiind că această 
teorie n-a ţinut niciodată îndeajuns seama de fermieri şi de ţărani. 
Or, dacă nu stă în picioare legea pauperizării crescînde, în virtutea 
căreia clasa mijlocie ar coborî la nivelul proletariatului, nu trebuie 
să ne surprindă constatarea că o clasă de mijloc destul de numeroasă 
continuă să existe (sau că a apărut o nouă clasă de mijloc) şi că ea 
poate coopera cu celelalte clase neproletare împotriva încercării 
muncitorilor de a pune mîna pe putere; şi nimeni nu poate spune cu 
certitudine care va fi rezultatul acestei dispute. Şi într-adevăr, statis¬ 
ticile nu mai înregistrează vreo tendinţă de creştere a numărului 
muncitorilor industriali, comparativ cu celelalte clase ale populaţiei. 
Se manifestă, mai degrabă, o tendinţă opusă, în pofida faptului că 
acumularea instrumentelor de producţie continuă. Chiar şi acest 
singur fapt infirmă validitatea raţionamentului profetic modificat. 
Tot ce rămîne din el este observaţia importantă (care însă nu 
satisface standardele pretenţioase ale unei profeţii istorice) că 
reformele sociale se efectuează în mare parte 22 sub presiunea celor 
asupriţi sau (dacă cineva preferă această expresie) sub presiunea 
luptei de clasă; că, deci, emanciparea celor asupriţi va fi într-o mare 
măsură înfăptuită de ei înşişi . 23 


IV 

Raţionamentul profetic este de nesusţinut şi ireparabil. în oricare 
dintre interpretările lui, radicale sau moderate. Dar pentru o 
înţelegere completă a situaţiei, nu este suficientă infirmarea profeţiei 
modificate; mai este necesar să fie examinată atitudinea ambiguă 
faţă de problema violenţei, pe care o putem observa atît la partidele 
marxiste radicale, cît şi la cele moderate. Această atitudine, susţin 
eu, are o influenţă considerabilă asupra problemei dacă „bătălia 
democraţiei 44 va fi sau nu cîştigată; pentru că ori de cîte ori aripa 
marxistă moderată a ieşit victorioasă în alegerile generale ori s-a 

nlliil aproape de victorie, una din raţiuni pare să fi fost atragerea 
unor importante sectoare ale clasei de mijloc. Aceasta s-a datorat 
umanitarismului său, situării sale de partea democraţiei şi împotriva 
opresiunii. Dar ambiguitatea sistematică a atitudinii sale faţă de 
violenţă nu numai că tinde să diminueze această atracţie, ci de-a 
dreptul promovează interesele anti-democraţilor şi anti-umanita- 
m lor, ale fasciştilor. 

Există în doctrina marxistă două ambiguităţi strîns legate între 
ele, ambele importante din acest punct de vedere. Una este atitu¬ 
dinea ambiguă faţă de violenţă, întemeiată pe abordarea istoricistă. 
( ealaltă este modul ambiguu în care marxiştii vorbesc despre „cuce- 
mea puterii politice de către proletariat", cum se exprimă Manifes¬ 
tul . 24 Ce înseamnă această formulare? Poate să însemne — şi uneori 
este astfel interpretată — că partidul muncitorilor are scopul benign 
şi evident al oricărui partid democratic, acela de a obţine majoritatea 
şi de a forma guvernul. Dar mai poate să însemne — şi marxiştii 
adesea lasă să se înţeleagă că înseamnă — că partidul, o dată ajuns 
la putere, intenţionează să se instaleze definitiv în această poziţie; 
i ă, adică, va folosi votul său majoritar în aşa fel îneît să facă foarte 
dificilă pentru alţii recîştigarea, vreodată, a puterii prin obişnuitele 
mijloace democratice. Deosebirea dintre aceste două interpretări 
este de maximă importanţă. Dacă un partid care la un moment dat 
se află în minoritate plănuieşte să suprime celălalt partid, fie prin 
violenţă, fie cu ajutorul unui vot majoritar, atunci el recunoaşte în 
mod implicit dreptul majorităţii actuale de a proceda la fel. El pierde 
orice drept moral de a se plînge că este oprimat; ba mai mult, dă apă 
la moară acelor grupări din actualul partid de guvernămînt, care vor 
să suprime opoziţia prin forţă. 

Cele două ambiguităţi le-aş putea numi pe scurt ambiguitatea 
violenţei şi ambiguitatea privind cucerirea puterii. Ambele îşi au 
rădăcinile nu numai în vaguitatea abordării istoriciste. ci şi în teoria 
marxistă a statului. Dacă statul este, prin esenţa lui. o tiranie de 
clasă, atunci, pe de o parte, violenţa este îngăduită, iar pe de alta, 
tot ce se poate face este ca dictatura burgheziei să fie înlocuită prin 
cea a proletariatului. O preocupare susţinută pentru democraţia 
formală nu ar face decît să arate lipsa de simţ istoric; la urma urmei, 
„democraţia este... doar o etapă în procesul dezvoltării istorice", 
după cum spune Lenin . 25 Cele două ambiguităţi îşi au rolul lor în 
doctrinele tactice, atît ale aripii radicale, cît şi ale celei moderate. 

Lucrul este lesne de înţeles, de vreme ce utilizarea sistematică a 
ambiguităţii le permite să lărgească teritoriul de pe care îşi pot 
recruta virtualii discipoli. Acesta este însă un avantaj tactic care 
lesne poate să ducă la dezavantaj în momentul cel mai critic: el 
poate duce la sciziune ori de cîte ori membrii cei mai radicali 
consideră că a venit momentul declanşării unei acţiuni violente. 
Modul în care aripa radicală poate în mod sistematic să facă uz de 
ambiguitatea violenţei ni-1 învederează următoarele extrase din 
recenta disecţie critică a marxismului făcută de Parkes. 26 „Dat fiind 
că Partidul Comunist din Statele Unite declară acum nu numai că 
nu se pronunţă în prezent pentru revoluţie, dar şi că niciodată nu 
a pledat pentru revoluţie, este poate indicat să cităm cîteva fraze 
din programul Internaţionalei Comuniste (redactat în 1928).“ Parkes 
citează apoi, printre altele, următoarele pasaje din acest program: 
„Cucerirea puterii de către proletariat nu înseamnă o «preluare» 
paşnică, prin mijloacele majorităţii parlamentare, a statului burghez 
aşa cum este... Cucerirea puterii... înseamnă răsturnarea violentă a 
puterii burgheze, sfărîmarea aparatului de stat capitalist... In faţa 
Partidului... stă sarcina de a conduce masele la asaltul direct împo¬ 
triva statului burghez. Aceasta se realizează prin... propagandă... 
şi... acţiune de masă... Acţiunea de masă cuprinde, în cele din 
urmă, greva generală conjugată cu insurecţia armată... Această din 
urmă formă..., care este forma supremă, trebuie să se desfăşoare 
conform regulilor războiului...“ Se vede din fragmentele reproduse 
că această parte a programului nu prezintă defel ambiguităţi; ceea 
ce însă nu împiedică partidul de a exploata în mod sistematic ambi¬ 
guitatea violenţei, repliindu-se, dacă situaţia tactică 27 o cere, spre o 
interpretare non-violentă a termenului ./evoluţie socială' 1 ; şi aceasta 
în ciuda alineatului final al Manifestului 28 (preluat în programul 
din 1928): „Comuniştilor le repugnă să-şi ascundă vederile şi 
intenţiile. Ei declară făţiş că ţelurile lor pot fi atinse numai prin 
doborîrea violentă a întregii orînduiri sociale de pînă acum..." 

Şi mai importantă este însă maniera în care aripa moderată a 
exploatat în mod sistematic ambiguitatea violenţei, ca şi pe cea a 
cuceririi puterii. Ea a fost dezvoltată îndeosebi de Engles, pe baza 
vederilor mai moderate ale lui Marx citate mai sus, şi a devenit o 
doctrină tactică ce a influenţat puternic evoluţiile ulterioare. Doctrina 
pe care o am în vedere poate fi prezentată după cum urmează. 29 
Moi, marxiştii, preferăm în mod hotărît o evoluţie paşnică şi demo- 

..că spre socialism, dacă o asemenea evoluţie este cu putinţă. 

I im fiind realişti în politică, prevedem că probabil burghezia nu va 
i.i cu mîinile încrucişate cînd noi vom fi pe punctul să obţinem 
iti.i|oritatea, ci va încerca să suprime democraţia. In acest caz, noi 
mi trebuie să batem în retragere, ci să ripostăm şi să cucerim puterea 
politică. Şi cum această evoluţie este una probabilă, trebuie să-i 
pregătim pe muncitori pentru ea; altfel ar însemna să trădăm cauza 
noastră. Iată un pasaj din Engels 30 referitor la această chestiune: 
.Deocamdată... legalitatea... lucrează atît de bine în favoarea 
noastră, îneît am fi nebuni dacă am abandona-o cît timp durează. 
Kămîne de văzut dacă nu burghezia... va fi prima care o va aban¬ 
dona, pentru a ne zdobi prin violenţă. Trageţi primul foc, domnilor 
burghezii Nu încape îndoială, ei vor fi primii care vor trage. Intr-o 
hună zi... burghezia se va sătura... să privească puterea în rapidă 
creştere a socialismului şi va recurge la ilegalitate şi violenţă.“ Ce 
sc va întîmpla atunci este lăsat în mod sistematic ambiguu. Iar 
această ambiguitate este folosită ca o ameninţare; pentru că ceva 
mai încolo Engels se adresează „domnilor burghezi" astfel: „Dacă... 
încălcaţi Constituţia,... Partidul Social-Democrat e liber să acţioneze 
sau să se abţină de a acţiona împotriva voastră — după cum va 
socoti de cuviinţă. Ce anume urmează să facă nu vă va destăinui 
insă de pe acum." 

Este interesant de observat cît de mult diferă această doctrină de 
concepţia iniţială a marxismului, care prezicea că revoluţia va veni 
ca rezultat al presiunii crescînde a capitalismului asupra muncito¬ 
rilor, şi nu ca rezultat al presiunii crescînde a unei mişcări munci¬ 
toreşti tot mai eficace asupra capitaliştilor. Această foarte izbitoare 
întoarcere a frontului 31 vădeşte influenţa evoluţiei sociale reale, care 
a mers în sensul descreşterii mizeriei. Noua doctrină a lui Engels, 
care lasă clasei dominante iniţiativa revoluţionară, sau mai bine zis 
contrarevoluţionară, este însă din punct de vedere tactic absurdă şi 
sortită eşecului. Teoria marxistă iniţială spunea că revoluţia munci¬ 
torească va izbucni în punctul de jos al unei depresiuni, adică într-un 
moment cînd sistemul politic va fi slăbit de prăbuşirea sistemului 
economic, situaţie ce ar contribui în mare măsură la victoria munci¬ 
torilor. Dacă însă „domnii burghezi" sînt invitaţi să tragă primul 
foc, este oare de conceput că vor fi atît de proşti îneît să nu aleagă 
momentul cel mai convenabil lor? Nu vor face oare pregătirile 
necesare pentru războiul pe care urmează să-l poarte? Şi cum. 

potrivit teoriei, ei sînt cei ce deţin puterea, o atare pregătire nu va 
însemna oare mobilizarea unor forţe împotriva cărora muncitorii nu 
vor avea nici cea mai mică şansă de victorie? O astfel de critică nu 
poate fi parată prin amendarea teoriei în sensul că muncitorii n-ar 
trebui să aştepte ca partea cealaltă să dea lovitura, ci ar trebui să 
încerce să i-o ia înainte, căci potrivit chiar presupoziţiilor teoriei, 
pentru cei aflaţi la putere este totdeauna uşor să aibă un avans în 
pregătirile pentru încleştare: să pregătească puşti dacă muncitorii 
pregătesc bîte, tunuri dacă muncitorii pregătesc puşti, bombardiere 
în picaj dacă muncitorii pregătesc tunuri etc. 


V 

Această critică, deşi practică şi coroborată de experienţă, ră- 
mîne totuşi la suprafaţa lucrurilor. Carenţele principale ale doc¬ 
trinei sînt mai profunde. Critica pe care vreau s-o formulez acum 
încearcă să arate că atît presupoziţia doctrinei cît şi consecinţele ei 
tactice sînt de aşa natură încît este probabil să producă tocmai acea 
reacţie antidemocratică a burgheziei, pe care teoria o prezice, deşi în 
acelaşi timp susţine (în mod ambiguu) că o detestă: întărirea elemen¬ 
tului antidemocratic în sînul burgheziei şi, drept consecinţă, războiul 
civil. Iar noi ştim că aceasta poate să ducă laînfrîngere şi la fascism. 

Critica pe care o am în vedere este, pe scurt, aceea că doctrina 
tactică a lui Engels şi, vorbind mai general, ambiguitatea violenţei 
şi cea a cuceririi puterii fac imposibilă funcţionarea unei democraţii, 
o dată ce sînt adoptate de un partid politic important. îmi întemeiez 
această critică pe teza că democraţia poate să funcţioneze numai 
dacă principalele partide aderă la o viziune asupra funcţiilor ei care 
poate fi rezumată în cîteva reguli cum ar fi următoarele. (Cf. şi 
secţiunea II a cap. 7): 

1) Democraţia nu poate fi caracterizată pe deplin drept domnia 
majorităţii, deşi instituţia alegerilor generale este de cea mai mare 
importanţă. Pentru că o majoritate poate să guverneze şi în mod 
tiranic. (Majoritatea formată din cetăţenii mai scunzi de 1,85 m 
poate hotărî ca minoritatea celor mai înalţi de 1,85 m să plătească 
toate impozitele.) într-o democraţie puterea guvernanţilor trebuie 
limitată; iar criteriul democraţiei este următorul: într-o democraţie, 
cei care cîrmuiesc, adică guvernul, pot fi destituiţi fără vărsare de 

Miigc de către cei cînmiiţi. Astfel încît, dacă cei aflaţi la putere nu 
ilvgardează instituţiile care asigură minorităţii posibilitatea de a 
milita pentru schimbări paşnice, atunci cîrmuirea lor este o tiranie. 

2) Nu trebuie să distingem decît două forme de guvernare — 
i ele care posedă instituţii de acest fel şi toate celelalte, care nu 
posedă, adică democraţii şi tiranii. 

3) O constituţie consecvent democratică trebuie să excludă un 
singur tip de schimbare în sistemul juridic, şi anume pe aceea care 
ar primejdui caracterul ei democratic. 

4) intr-o democraţie protejarea deplină a minorităţilor nu trebuie 
să includă şi minorităţile care încalcă legea, mai cu seamă nu pe cei 
care incită pe alţii la răsturnarea prin violenţă a democraţiei. 32 

5) Politica de organizare a instituţiilor destinate salvgardării 
democraţiei trebuie să pornească întotdeauna de la presupoziţia că 
pot să existe tendinţe antidemocratice latente atît printre cei 
guvernaţi cît şi printre guvernanţi. 

6) Dacă este nimicită democraţia, sînt nimicite toate drepturile. 
Chiar dacă s-ar menţine anumite avantaje economice pentru cei 
guvernaţi, acestea ar fi doar tolerate. 33 

7) Democraţia oferă un nepreţuit teren de luptă pentru orice 
reformă rezonabilă, deoarece ea permite reforma fără violenţă. Dacă 
însă păstrarea democraţiei nu este pusă pe primul plan în fiecare 
din bătăliile purtate pe acest teren, atunci tendinţele antidemocratice 
latente, care sînt întotdeauna prezente (şi care exercită atracţie 
asupra celor ce suferă sub ceea ce în cap. 10 am numit angoasa 
civilizaţiei) pot să provoace prăbuşirea democraţiei. Dacă lumea nu 
înţelege încă îndeajuns aceste principii, trebuie luptat pentru ca să 
le înţeleagă. Politica opusă se poate dovedi funestă; ea poate să 
ducă la pierderea celei mai importante dintre bătălii — a însăşi 
bătăliei pentru democraţie. 

Prin contrast cu politica ghidată de principiile de mai sus, cea a 
partidelor marxiste poate fi caracterizată drept o politică de cultivare 
la muncitori a suspiciunii faţă de democraţie. „In realitate însă, 
statul nu este altceva — scrie Engels 34 — decît o maşină pentru 
reprimarea unei clase de către altă clasă, şi anume în republica 
democratică nu mai puţin decît în monarhie.** Asemenea vederi 
generează însă inevitabil: 

a) O politică de blamare a democraţiei pentru toate relele pe care 
ea nu le impiedică, în loc să se recunoască faptul că democraţii sînt 

cei ce trebuie blamaţi — şi opoziţia, de obicei, nu mai puţin decît 
majoritatea. (Fiecare opoziţie are majoritatea pe care o merită.) 

b) O politică de educare a celor cîrmuiţi în aşa fel încît să 
considere statul ca nefiind al lor, ci ca aparţinînd guvernanţilor. 

c) Politica de a le spune că nu există decît o cale de a schimba 
lucrurile în bine, cea a cuceririi depline a puterii. Astfel este însă 
nesocotit lucrul cel mai important privitor la democraţie, şi anume 
că ea ţine în frîu şi contrabalansează puterea. 

O asemenea politică lucrează de fapt în favoarea duşmanilor 
societăţii deschise; ea le furnizează o coloană a cincea inconştientă 
de acest rol al ei. împotriva Manifestului care spune 35 în mod 
ambiguu: „Primul pas în revoluţia muncitorească este ridicarea 
proletariatului la rangul de clasă dominantă, este cucerirea 
democraţiei", eu susţin că dacă se acceptă aceasta drept primul pas, 
bătălia pentru democraţie va fi pierdută. 

Acestea sînt consecinţele generale ale doctrinelor tactice ale lui 
Engels şi ale ambiguităţilor prezente în teoria revoluţiei sociale. în 
cele din urmă ele nu sînt decît ultimele consecinţe ale modului în 
care Platon punea problema politicii, prin întrebarea „cine trebuie 
să conducă statul?" (cf. capitolul 7). E timpul să înţelegem că între¬ 
barea „cine deţine puterea în stal?" contează puţin în comparaţie cu 
întrebările „cum este exercitată puterea?" şi „cita putere deţin 
guvernanţii?" Trebuie să înţelegem că, pînă la urmă. toate pro¬ 
blemele politice sînt probleme instituţionale, probleme privitoare la 
cadrul juridic şi nu la persoane, şi că progresul spre mai multă 
egalitate poate fi asigurat ntimai prin controlul instituţional al 
puterii. 


VI 

La fel ca în capitolul precedent, voi ilustra acum pasul al doilea 
arătînd ceva din modul în care profeţia a influenţat evoluţiile istorice 
recente. Toate partidele politice au un fel de „interes egoist" pentru 
acţiunile nepopulare ale oponenţilor lor. Ele au de cîştigat din astfel 
de acţiuni şi, drept urmare, sînt predispuse să le comenteze pe larg. 
să le scoată în evidenţă şi chiar să le dorească. Ba chiar să încurajeze 
greşelile politice ale oponenţilor, cîtă vreme o pot face fără a li se 
putea imputa răspunderea pentru ele. Faptul acesta, împreună cu 
teoria lui Engels, a determinat unele partide marxiste să stea de o 

imite, pîndind acţiunile oponenţilor lor îndreptate împotriva demo- 
< raţiei. în loc să se împotrivească din răsputeri unor astfel de 
acţiunii ele preferau plăcerea de a spune adepţilor lor:,. Ia uitaţi-vă 
ce fac ăştia! Asta numesc ei democraţie! Asta se cheamă la ei 
libertate şi egalitate! Ţineţi minte pentru cînd va veni ziua socofe- 
lilor (Expresie ambiguă care poate să vizeze ziua alegerilor ori pe 
i ca a revoluţiei.) Această politică, de a-i lăsa pe oponenţi să-şi dea 
•iama pe faţă, dacă este extinsă şi la acţiunile îndreptate împotriva 
democraţiei, duce la dezastru. Ea constă în a rosti vorbe umflate şi 
i nu întreprinde nimic în faţa primejdiei reale şi crescînde la care 
înt expuse instituţiile democratice; în a lupta în vorbe şi a pactiza 
iii fapt: de unde fasciştii au învăţat nepreţuita lor metodă de a vorbi 
despre pace, în timp ce împing lucrurile spre război. 

Nu încape nici o îndoială asupra modului în care ambiguitatea 
menţionată a dat apă la moară acelor grupări fasciste care doreau să 
suprime democraţia. Căci trebuie să luăm în calcul posibilitatea 
existenţei unor asemenea grupări şi faptul că influenţa lor în rîn- 
durilc aşa-numitei burghezii va depinde în mare măsură de politica 
pe care o adoptă partidele muncitoreşti. 

Să examinăm, bunăoară, mai de aproape cum a fost folosită în 
lupta politică ameninţarea cu revoluţia sau chiar cu grevele politice 
(ca opuse disputelor salariale etc.). Aşa cum am explicat mai sus. 
chestiunea decisivă aici ar fi dacă asemenea mijloace sînt folosite 
ca arme ofensive ori numai pentru apărarea democraţiei. într-un stat 
democratic ele ar fi justificate ca armă pur defensivă, iar cînd au fost 
aplicate cu hotărîre în legătură cu o revendicare defensivă şi ne- 
ambiguă, ele au fost folosite cu succes în acest sens. (Să ne amintim 
de eşecul rapid al puciului lui Kapp.) Cînd sînt folosite însă ca armă 
ofensivă, ele duc inevitabil la întărirea tendinţelor antidemocratice 
în tabăra adversă, deoarece în mod evident fac cu neputinţă 
funcţionarea democraţiei. în plus, utilizarea ofensivă a acestei arme 
o face inevitabil ineficace ca armă defensivă. Dacă foloseşti biciul 
şi atunci cînd cîinele e cuminte, nu vei mai obţine efectul scontat 
cînd va trebui să-l foloseşti pentru a opri cîinele să facă rău. 
Apărarea democraţiei trebuie să constea în a face ca experimentele 
antidemocratice să fie prea costisitoare pentru cei care le încearcă; 
mult mai costisitoare decît un compromis democratic... Recurgerea 
de către muncitori la orice fel de presiune nedemocratică e probabil 
să ducă la o contrapresiune similară, sau chiar la una antidemo- 

cratică — să provoace o acţiune împotriva democraţiei. O asemenea 
acţiune antidemocratică din partea guvernanţilor este, fireşte, un 
lucru mult mai grav şi mai periculos decît o acţiune similară a celor 
guvernaţi. Ar fi de datoria muncitorilor să lupte cu hotărîre 
împotriva acestei acţiuni periculoase, să o stopeze încă din faza ei 
incipientă. Dar cum mai pot ei acum să lupte în numele 
democraţiei? Propria lor acţiune antidemocratică dă acum cu 
siguranţă o şansă duşmanilor lor şi celor ai democraţiei. 

Cine vrea, poate să interpreteze şi altfel evoluţia descrisă; el 
poate scoate din faptele evocate concluzia că democraţia „nu-i bună 
de nimic". Aceasta e într-adevăr concluzia pe care au tras-o mulţi 
marxişti. După ce au fost înfrînţi în ceea ce ei au socotit a fi o luptă 
democratică (pe care au pierdut-o din momentul în care şi-au 
formulat doctrina tactică), ei au zis: „Am fost prea blînzi, prea 
umani — data viitoare vom face o revoluţie cu adevărat sîngeroasă!" 
E ca şi cum cineva, pierzînd un meci de box, ar conchide: boxul 
nu-i bun, ar fi trebuit să folosesc o bîtă... Fapt e că marxiştii i-au 
învăţat pe muncitori teoria războiului de clasă, iar pe reacţionarii 
înveteraţi din rîndurile burgheziei i-au învăţat practica lui. Marx a 
vorbit de război. Adversarii săi au ascultat cu atenţie; apoi au 
început să vorbească despre pace şi să-i acuze pe muncitori de spirit 
războinic; marxiştii n-aveau cum să respingă această acuzaţie, dat 
fiind că războiul de clasă era sloganul lor. Iar fasciştii au trecut la 
acţiune. 

Pînă aici analiza a vizat în principal anumite partide social- 
democrate mai „radicale", care şi-au bazat politica în întregime pe 
doctrina tactică ambiguă a lui Engels. Efectele dezastruoase ale 
tacticii lui Engels au fost amplificate în cazul lor de lipsa unui 
program practic, discutată în capitolul precedent. Dar şi comuniştii 
au adoptat tactica pe care am criticat-o aici, în anumite ţări şi în 
anumite perioade, îndeosebi acolo unde celelalte partide munci¬ 
toreşti, de exemplu social-democraţii sau laburiştii, respectau 
regulile democratice. 

Situaţia comuniştilor era însă diferită în măsura în care ei aveau 
un program. Programul era: „Urmaţi exemplul Rusiei!" Aceasta a 
dat mai multă precizie doctrinelor lor revoluţionare, ca şi afirmaţiei 
lor că democraţia nu este altceva decît dictatura burgheziei 16 
Conform acestei afirmaţii, nu s-ar pierde mare lucru, ba chiar s-»r 
cîştiga ceva, dacă această dictatură camuflată ar deveni făţişei 

vizibilă pentru toată lumea; căci asta n-ar face decît să apropie 
momentul revoluţiei 37 . Ei sperau chiar că o dictatură totalitară în 
I uropa centrală ar grăbi deznodămîntul. Căci, la urma urmei, de 
vreme ce revoluţia urma oricum să vină, fascismul nu putea fi decît 
unul din mijloacele de a o declanşa; cu atît mai mult cu cît produ¬ 
cerea ei era de acum, evident, în mare întîrziere. Rusia o făcuse 
deja, în ciuda înapoierii sale economice. Numai speranţele deşarte 
pe care le-a creat democraţia 38 întîrziau izbucnirea ei în ţările mai 
avansate. Aşadar, nimicirea democraţiei prin acţiunile fasciştilor nu 
putea decît să promoveze revoluţia, ducînd pînă la capăt deziluziile 
muncitorilor în privinţa metodelor democratice. O dată cu aceasta, 
aripa radicală a marxismului 39 a simţit că descoperise „esenţa“ şi 
„adevăratul rol istoric" al fascismului. Fascismul era, prin esenţa 
sa, ultima haltă a burgheziei. Ca atare, comuniştii nu s-au ridicat la 
luptă atunci cînd fasciştii au pus mîna pe putere. (Cît priveşte pe 
social-democraţi, nimeni nici nu s-a aşteptat ca ei să lupte.) 
Deoarece erau siguri că momentul revoluţiei proletare sosise demult 
şi că interludiul fascist, necesar pentru grăbirea ei 40 , nu putea dura 
mai mult de cîteva luni. Nu se cerea, deci, din partea comuniştilor, 
nici o acţiune. Ei au rămas inofensivi. Cucerirea puterii de către 
fascişti nu a avut niciodată de înfruntat un „pericol comunist". După 
cum a subliniat odată Einstein, dintre toate grupurile organizat" ale 
socieităţii, numai Biserica, mai precis numai o parte a Bisericii, a 
opus o rezistenţă serioasă. 



Capitolul 20 

Capitalismul şi sfîrşitul său implacabil 

Conform doctrinei marxiste, capitalismul suferă de contradicţii 
interne ce ameninţă să ducă la prăbuşirea lui. Analiza minuţioasă a 
acestor contradicţii şi a mişcării istorice pe care ele o imprimă 
societăţii constituie primul pas al raţionamentului profetic al lui 
Marx. Pasul acesta este nu doar cel mai important din întreaga sa 
teorie, ci este cel asupra căruia a trudit cel mai mult. dat fiind că. 
practic, toate cele trei volume ale Capitalului (peste 2 200 de pagini 
în ediţia originală 1 ) sînt consacrate elaborării lui. Este de asemenea 
pasul cel mai puţin abstract al raţionamentului, deoarece se bazează 
pe o analiză descriptivă, sprijinită pe statistici, a sistemului eco¬ 
nomic din vremea sa — cel al capitalismului neîngrădit. 2 După cum 
spune Lenin, „Marx deduce inevitabilitatea transformării societăţii 
capitaliste în societate socialistă în întregime şi exclusiv din legea 
economică de dezvoltare a societăţii actuale" 

înainte de a trece la explicarea mai detaliată a primului pas din 
raţionamentul profetic al lui Marx, voi încerca să descriu ideile lui 
principale sub forma unei foarte scurte schiţe. 

Concurenţa capitalistă, crede Marx, forţează mîna capitalistului. 
Ea îl sileşte pe capitalist să acumuleze capital. Făcînd aşa, capita¬ 
listul lucrează împotriva propriilor sale interese economice pe termen 
lung (întrucît acumularea capitalului tinde să ducă la scăderea profi¬ 
turilor sale). Dar deşi lucrează împotriva propriilor sale interese 
personale, el lucrează în acelaşi timp în interesul dezvoltării istorice: 
lucrează, fără să-şi dea seama, în favoarea progresului economic şi 
a socialismului. Aceasta se datoreşte faptului că acumularea capi¬ 
talului înseamnă: a) creşterea productivităţii; creşterea bogăţiei; şi 
concentrarea bogăţiei în mîini tot mai puţine; b) creşterea sărăciei 
şi a mizeriei; muncitorii primesc salariile la limita subzistenţei sau 
a înfometării, în principal datorită faptului că surplusul de munci¬ 
tori, numit „armata industrială de rezervă", menţine salariile la 

nivelul cel mai de jos cu putinţă. Crizele ciclice împiedică absor¬ 
birea, pentru perioade cît de cît considerabile, a surplusului de 
muncitori de către industria în creştere. Capitaliştii nu pot să 
schimbe această situaţie, chiar dacă ar vrea; căci scăderea ratei 
profiturilor lor face ca propria lor poziţie economică să fie prea 
precară pentru a îngădui vreo acţiune eficientă. In felul acesta, 
acumularea capitalistă se dovedeşte a fi un proces contradictoriu şi 
autodestructiv, deşi stimulează progresul tehnic, economic şi istoric 
spre socialism. 


I 

Premisele primului pas sînt legile concurenţei capitaliste şi ale 
acumulării mijloacelor de producţie. Concluzia este legea creşterii 
bogăţiei şi a mizeriei. Voi începe discuţia prin a explica aceste 
premise şi concluzii. 

în condiţiile capitalismului, concurenţa dintre capitalişti joacă 
un rol important. „Lupta de concurenţă", aşa cum e analizată de 
Marx în CapitaluP, este purtată pe calea vînzării mărfurilor produse, 
dacă e posibil, la un preţ inferior celui pe care concurentul îl poate 
accepta. Dar „ieftinătatea mărfurilor — explică Marx — depinde, 
caeteris paribus, de productivitatea muncii, iar aceasta depinde, la 
rîndul ei, de proporţiile producţiei". Căci producţia de proporţii 
foarte mari este în general capabilă să utilizeze maşini mai multe şi 
mai specializate; aceasta sporeşte productivitatea muncitorilor şi 
permite capitalistului să producă şi să vîndă la un preţ mai scăzut. 
„Capitalurile mai mari înfrîng, aşadar, pe cele mai mici... [Concu¬ 
renţa] se termină întotdeauna cu pieirea unui număr mare de 
capitalişti mici, ale căror capitaluri trec... în parte în mîna învin¬ 
gătorului..." (Această mişcare, după cum arată Marx. a fost mult 
accelerată de sistemul de credit.) 

Potrivit analizei lui Marx, procesul descris, acumularea datorită 
concurenţei, prezintă două aspecte diferite. Pe de o parte, capitalistul 
este silit să acumuleze sau să concentreze din ce în ce mai mult 
capital, pentru a putea supravieţui; aceasta înseamnă practic inves¬ 
tirea a tot mai mult capital în maşini din ce în ce mai multe şi mai 
noi, ceea ce sporeşte continuu productivitatea muncitorilor săi. 
Celălalt aspect al acumulării capitalului îl reprezintă concentrarea 
a tot mai multe bogăţii în mîinile a diverşi capitalişti şi ale clasei 

capitaliştilor; paralel cu aceasta are loc o scădere a numărului de 
capitalişti, mişcare numită de Marx centralizarea 4 capitalului (ca 
deosebită de simpla acumulare sau concentrare). 

Trei din aceşti termeni — concurenţă, acumulare şi producti¬ 
vitate crescîndă — indică, după Marx, tendinţele fundamentale ale 
oricărei producţii capitaliste; sînt tendinţele la care am făcut aluzie 
atunci cînd am descris premisa primului pas drept „legile concu¬ 
renţei şi ale acumulării capitaliste". Cel de-al patrulea şi cel de-al 
cincilea termen, însă, concentrarea şi centralizarea, indică o tendinţă 
ce formează o parte a concluziei primului pas; pentru că ei descriu 
o tendinţă de creştere continuă a bogăţiei şi de centralizare a ei în 
tot mai puţine mîini. Cealaltă parte a concluziei, legea mizeriei 
crescînde, se obţine însă abia printr-un raţionament mult mai 
complicat. Dar înainte de a începe explicarea acestui raţionament, 
trebuie mai întîi să explic şi cea de a doua concluzie. 

Termenul „mizerie crescîndă". aşa cum îl foloseşte Marx, poate 
să însemne două lucruri diferite. El poate fi folosit pentru a descrie 
gradul de râspîndtre a mizeriei, indicînd că ea cuprinde un număr 
tot mai mare de oamens dar poate fi folosit şi pentru a indica o 
creştere a intensităţii suferinţei oamenilor. Marx credea, fără îndo¬ 
ială, că mizeria creşte atît în extensiune, cît şi în intensitate. Aceasta 
e însă mai mult decît ar fi avut nevoie pentru ceea ce voia să dove¬ 
dească. Pentru ceea ce viza raţionamentul său profetic, ar fi fost 
de-ajuns (dacă nu chiar mai avantajoasă 5 ) interpretarea mai largă a 
termenului „mizerie crescîndă"; interpretarea conform căreia 
mizeria creşte în extensiune, în timp ce intensitatea ei poate să 
crească sau nu, dar oricum, nu înregistrează o scădere notabilă. 

Se cuvine făcut însă şi un alt comentariu, mult mai important. 
Mizeria crescîndă implică în mod fundamental, după Marx, o 
exploatare crescîndă a muncitorilor ocupafi: nu doar numeric, ci şi 
în intensitate. Trebuie admis că ea implică, pe deasupra, o creştere 
a suferinţei, ca şi a numărului şomerilor, numiţi 6 de Marx „supra- 
populaţie" (relativă) sau „armată industrială de rezervă". Dar rostul 
şomerilor, în acest proces, este să exercite o presiune asupra munci¬ 
torilor ocupaţi, ajutîndu-i astfel pe capitalişti în eforturile lor de a 
stoarce profit din muncitorii angajaţi, de a-i exploata. „Armata 
industrială de rezervă — scrie Marx 7 —... îi aparţine capitalis¬ 
tului... ca şi cum el ar fi crescut-o pe propria sa cheltuială. Ea 
procură pentru nevoile sale schimbătoare de valorificare un material 

uman care poate fi exploatat... în perioadele de stagnare şi de pros¬ 
peritate medie, armata industrială de rezervă exercită o presiune 
.isupra armatei muncitoreşti active, iar în perioadele de supra¬ 
producţie şi de paroxism ea îi moderează pretenţiile." Mizeria 
i reseîndă înseamnă în esenţă, după Marx, exploatarea crescîndă a 
lorţei de muncă; or, cum forţa de muncă a şomerilor nu este 
exploatată, ei pot servi în acest proces numai ca ajutoare neplătite 
nle capitaliştilor în exploatarea muncitorilor ocupaţi. Lucrul este 
important de reţinut, deoarece marxiştii de mai tîrziu au vorbit 
adesea despre şomaj ca despre unul din faptele empirice care 
verifică profeţia că mizeria tinde să crească; despre şomaj, însă, se 
poate pretinde că e un fapt ce coroborează teoria lui Marx, numai 
dacă el se produce împreună cu o exploatare sporită a muncitorilor 
ocupaţi, adică cu un timp de muncă mare şi cu salarii reale mici. 

Cele spuse pot fi suficiente ca explicaţie a termenului „mizerie 
crescîndă". Mai este, totuşi, necesar să explicăm legea mizeriei 
crescînde, pe care Marx pretindea că a descoperil-o. Înţeleg prin 
aceasta doctrina lui Marx de care atîmă întreg raţionamentul 
profetic; doctrina potrivit căreia capitalismul nu-şi poate permite să 
micşoreze mizeria muncitorilor, dat fiind că mecanismul acumulării 
capitaliste îl ţine pe capitalist sub o puternică presiune economică, 
pe care e obligat s-o treacă pe umerii muncitorilor dacă nu vrea să 
sucombe. Acesta e motivul pentru care capitaliştii nu pot face 
compromisuri, nu pot satisface nici una din revendicările impor¬ 
tante ale muncitorilor, chiar dacă ar dori s-o facă; motivul pentru 
care „capitalismul nu poate fi reformat, ci doar răsturnat" 8 . E clar 
că această lege constituie concluzia decisivă a primului pas. Cealaltă 
concluzie, legea bogăţiei crescînde, n-ar conta prea mult, dacă ar fi 
cumva posibil ca şi muncitorii să beneficieze de această creştere a 
bogăţiei. Alegaţia lui Marx că acest lucru este imposibil va forma, 
de aceea, principalul obiect al analizei noastre critice. înainte însă 
de a trece la prezentarea şi critica argumentelor lui Marx în favoarea 
acestei teze, aş face un scurt comentariu la prima parte a concluziei 
— la teoria bogăţiei crescînde. 

Tendinţa spre acumularea şi concentrarea bogăţiei, observată de 
Marx, cu greu ar putea fi contestată. Teoria sa privind creşterea 
productivităţii este şi ea, în ce priveşte principalul, inatacabilă. Deşi 
pot exista limite ale efectelor benefice pe care creşterea unei între¬ 
prinderi le poate avea asupra productivităţii sale, nu vedem de ce 

ar trebui să existe limite cînd e vorba de efectele benefice ale 
acumulării şi perfecţionării maşinilor şi utilajelor. In ceea ce 
priveşte însă tendinţa de centralizare a capitalului în mîini tot mai 
puţine, lucrurile nu stau chiar atît de simplu. Fără îndoială că există 
o tendinţă în această direcţie şi trebuie să admitem că în condiţiile 
capitalismului neîngrădit există puţine forţe cu sens contrar. împo¬ 
triva acestei părţi a analizei lui Marx, ca descriere a unui capitalism 
neîngrădit, nu se pot spune multe. Considerată însă ca o profeţie, ea 
e mai greu de susţinut. Pentru că ştim că acum există multe mijloace 
prin care legislaţia poate să intervină. Impozitele şi taxele de 
moştenire pot fi utilizate extrem de eficient pentru contracararea 
centralizării; şi au fost astfel folosite. Mai poate fi folosită şi 
legislaţia antitrust, deşi, pare-se, cu efecte mai slabe. Pentru a putea 
evalua forţa raţionamentului profetic al lui Marx, trebuie să luăm în 
considerare posibilitatea unor mari ameliorări în această direcţie; şi 
la fel ca în capitolele precedente, trebuie să declar că raţionamentul 
pe care Marx îşi întemeiază profeţia centralizării sau a descreşterii 
numărului de capitalişti este neconcludent. 

Acum, după ce am explicat premisele şi concluziile primului 
pas şi după ce am respins prima concluzie, ne putem concentra în 
întregime atenţia asupra modului în care Marx derivă cealaltă 
concluzie, legea profetică a mizeriei crescînde. în încercarea sa de 
întemeiere a acestei profeţii putem distinge trei linii de gîndire 
diferite. Ne vom ocupa de ele în următoarele patru secţiuni ale 
acestui capitol, astfel: II: teoria valorii; III: efectele suprapopulaţiei 
asupra salariilor; IV: ciclul industrial; V: efectele scăderii ratei 
profitului. 


II 

Teoria valorii a lui Marx, considerată în mod curent, şi de 
marxişti, şi de antimarxişti, drept piatra unghiulară a crezului 
marxist, este, după opinia mea. una din părţile lui destul de neim¬ 
portante; de fapt, singurul motiv care mă face să mă ocup de ea în 
loc să trec de-a dreptul la secţiunea următoare, este că mai toată 
lumea o socoteşte importantă şi că nu pot arăta temeiurile dezacor¬ 
dului meu cu această părere fără a discuta teoria. Vreau să fie clar 
însă din capul locului că susţinînd despre teoria valorii că este o 
parte redundantă a marxismului, nu-1 atac prin aceasta pe Marx, ci 

mai degrabă îl apăr. Căci mi se pare neîndoielnic că numeroşii cri¬ 
tici care au arătat că teoria valorii este prin ea însăşi foarte şubredă 
au, în ce priveşte principalul, perfectă dreptate. Dar chiar de n-ar fi 
aşa, poziţia marxismului n-ar avea decît de cîştigat dacă s-ar putea 
dovedi că doctrinele lui istorico-politice centrale pot fi dezvoltate 
în mod cu totul independent de o asemenea teorie controversabilă. 

Ideea aşa-numitei teorii a valorii-muncă 9 , preluată de Marx 
pentru scopurile sale din sugestii pe care le-a găsit la predecesorii 
săi (el se referă în mod special la Adam Smith şi David Ricardo) 
este destul de simplă. Dacă aveţi nevoie de un tîmplar, trebuie să-l 
plătiţi cu ora. Dacă-1 întrebaţi de ce o anumită lucrare costă mai 
mult decît o alta, el vă va spune că prima necesită mai multă muncă. 
Fireşte că, în afară de manoperă, trebuie să plătiţi şi cheresteaua. 
Privind însă lucrurile mai de aproape, veţi descoperi că, plătind 
pentru cherestea, plătiţi indirect pentru munca de plantare a copa¬ 
cilor, de doborîre, transport, tăiere etc. Ni se sugerează astfel teoria 
generală că pentru o lucrare sau pentru orice marfă pe care o cum¬ 
părăm, plătim aproximativ proporţional cu cantitatea de muncă 
înmagazinată în ea, adică proporţional cu numărul orelor de muncă 
necesare pentru producerea ei. 

Spun „aproximativ", pentru că preţurile efective oscilează. întot¬ 
deauna însă, în spatele acestor preţuri există, sau cel puţin pare să 
existe, ceva mai stabil, un fel de preţ mediu în jurul căruia preţurile 
efective oscilează 10 , numit „valoarea de schimb" sau, pe scurt, 
„valoarea" lucrului în cauză. Utilizînd această idee generală, Marx 
a definit valoarea unei mărfi drept numărul mediu de ore de muncă 
necesare pentru producerea (sau pentru reproducerea) ei. 

Următoarea idee, cea a teoriei plusvalorii, este aproape la fel de 
simplă. Şi ea a fost adoptată de Marx după predecesorii săi. (Engels 
afirmă 11 — probabil greşit, dar eu voi urma aici expunerea sa — că 
principala sursă a lui Marx a fost Ricardo.) Teoria plusvalorii con¬ 
stituie o încercare de a răspunde, în limitele teoriei valorii-muncă, 
la întrebarea „De unde provine profitul capitalistului?" Dacă admi¬ 
tem că mărfurile produse în fabrica sa se vînd pe piaţă la valoarea 
lor reală, deci în conformitate cu numărul de ore de muncă necesare 
producerii lor, atunci pentru capitalist singura cale de a realiza un 
profit este să le plătească muncitorilor săi mai puţin decît valoarea 
integrală a produsului lor. Astfel, salariul primit de muncitor repre¬ 
zintă o valoare ce nu este egală cu numărul orelor muncite de el. 

Putem împărţi, prin urmare, ziua sa de muncă în două: în orele 
folosite pentru producerea valorii echivalente cu cîştigul său şi orele 
folosite pentru producerea valorii însuşite de capitalist. 12 în mod 
corespunzător, putem împărţi totalul valorii produse de muncitor în 
două: valoarea egală cu cîştigul său, şi restul, numit plusvaloare. 
Această plusvaloare este însuşită de capitalist şi constituie unica 
bază a profitului său. 

Pînă aici povestea e destul de simplă. Acum apare însă o difi¬ 
cultate teoretică. întreaga teorie a valorii a fost introdusă pentru a 
explica preţurile efective la care se vînd mărfurile; şi se mai presu¬ 
pune că pe piaţă capitalistul poate să obţină întreaga valoare a 
produsului său, adică un preţ ce corespunde numărului total de ore 
necesitate pentru confecţionarea lui. Pare însă ca şi cum muncitorul 
n-ar primi preţul întreg al mărfii pe care el o vinde capitalistului pe 
piaţa muncii. Pare că muncitorul este trişat sau jefuit; sau, în orice 
caz, că nu este plătit în conformitate cu legea generală admisă de 
teoria valorii, potrivit căreia toate preţurile efectiv plătite sînt, cel 
puţin într-o primă aproximaţie, determinate de valoarea mărfii. 
(Engels spune că problema a fost sesizată de economiştii din şcoala 
numită de Marx „şcoala lui Ricardo“; şi afirmă 13 că incapacitatea lor 
de a o rezolva a dus la destrămarea şcolii.) Se sugera o rezolvare a 
dificultăţii ce părea destul de evidentă. Capitalistul deţine monopolul 
mijloacelor de producţie, şi această putere economică superioară 
poate fi folosită spre a-1 forţa pe muncitor să accepte un acord ce 
încalcă legea valorii. Numai că această soluţie (pe care eu o consider 
o descriere perfect plauzibilă a situaţiei) răstoarnă cu totul teoria 
valorii-muncă. Căci ar urma acum că anumite preţuri, şi anume sala¬ 
riile, nu corespund valorilor lor, nici măcar într-o primă aproxi¬ 
maţie. Iar prin aceasta apare posibilitatea ca, din motive similare, 
acelaşi lucru să fie valabil şi pentru alte preţuri. 

Aceasta era situaţia în momentul cînd Marx a păşit pe scenă 
pentru a salva de la distrugere teoria valorii-muncă. Cu ajutorul unei 
alte idei simple dar strălucite, el a izbutit să arate că teoria plusva¬ 
lorii era nu numai compatibilă cu teoria valorii-muncă. dar că putea 
chiar să fie dedusă în mod riguros din aceasta. Pentru a obţine 
această deducţie, e suficient să ne întrebăm: care este, de fapt. marfa 
vîndută de muncitor capitalistului? Marx răspunde: nu timpul său 
de muncă, ci întreaga sa forţă de muncă. Ceea ce capitalistul 
cumpără sau închiriază pe piaţa muncii este forţa de muncă a munci- 

torului. Să admitem, cu titlu de ipoteză, că această marfă este 
vîndută la valoarea ei. Care este această valoare? Conform definiţiei 
valorii, valoarea forţei de muncă este media numărului de ore 
necesare pentru producerea sau reproducerea ei. Dar aceasta este, 
evident, totuna cu numărul de ore necesare pentru producerea 
mijloacelor de subzistenţă pentru muncitor (şi pentru familia lui). 

Marx a ajuns, astfel, la următorul rezultat. Valoarea reală a 
întregii forţe de muncă a muncitorului este egală cu timpul de 
muncă necesar pentru producerea mijloacelor sale de subzistenţă. 
Forţa de muncă este vîndută capitalistului la valoarea ei. Dacă 
muncitorul este capabil să lucreze mai mult de atît, atunci supra- 
munca lui aparţine celui ce a cumpărat sau închiriat forţa sa de 
muncă. Cu cît este mai mare productivitatea muncii, adică cu cît 
muncitorul poate să producă mai mult pe oră, cu atît mai puţine ore 
vor fi necesare pentru producerea subzistenţei sale şi cu atît mai 
multe rămîn pentru exploatarea sa. Aceasta arată că baza exploatării 
capitaliste este o productivitate înaltă a muncii. Dacă muncitorul 
n-ar putea să producă într-o zi mai mult decît este necesar pentru 
propriile sale nevoi zilnice, exploatarea ar fi imposibilă fără 
încălcarea legii valorii; ea ar fi posibilă numai prin înşelăciune, 
jaf sau omor. O dată însă ce productivitatea muncii a crescut, prin 
introducerea maşinilor, într-atîta încît un om poate produce mult 
mai mult decît are nevoie, exploatarea capitalistă devine posibilă. 
Ea este posibilă chiar şi într-o societate capitalistă care ar fi „ideală" 
în sensul că fiecare marfa, inclusiv forţa de muncă, se cumpără şi 
se vinde la valoarea ei reală. într-o asemenea societate, nedreptatea 
exploatării nu rezidă în faptul că muncitorul nu primeşte „preţul 
echitabil" pentru forţa sa de muncă, ci în faptul că el este atît de 
sărac încît e silit să-şi vîndă forţa de muncă, în timp ce capitalistul 
este suficient de bogat pentru a cumpăra forţa de muncă a unui mare 
număr de oameni şi a scoate profit din ea. 

Prin această derivare 14 a teoriei plusvalorii, Marx a salvat pentru 
moment de la distrugere teoria valorii-muncă; în ciuda faptului că 
eu consider irelevantă toată „problema valorii" (în sens de valoare 
reală „obiectivă" în jurul căreia oscilează preţurile), sînt gata să 
admit fără rezerve că avem de-a face cu un succes teoretic de prim 
rang. Dar Marx nu s-a mărginit să salveze o teorie, avansată iniţial 
de „economişti burghezi". El a oferit totodată o teorie a exploatării 
şi o teorie ce explica de ce salariile muncitorilor tind să oscileze în 

jurul nivelului de subzistenţă (sau în pragul inaniţiei). Cel mai mare 
succes a fost însă că putea acum să ofere o explicaţie — în con¬ 
sonanţă cu teoria sa economică despre sistemul juridic — a faptului 
că modul de producţie capitalist tinde să îmbrace haina juridică a 
liberalismului. Pentru că noua teorie îl ducea la concluzia că o dată 
ce introducerea de noi maşini şi utilaje a multiplicat productivitatea 
muncii, s-a ivit posibilitatea unei noi forme de exploatare, care 
foloseşte piaţa liberă în locul forţei brute şi se bazează pe respec¬ 
tarea „formală* 1 a dreptăţii, a egalităţii în faţa legii şi a libertăţii. 
Sistemul capitalist, afirma el, este nu numai un sistem al „liberei 
concurenţe**, ci de asemenea „se bazează pe exploatarea muncii 
străine din punct de vedere formal libere**. 15 

N-am aici posibilitatea de a vorbi în detaliu despre numărul real¬ 
mente uluitor de alte aplicaţii date de Marx teoriei sale a valorii. Dar 
nici nu este necesar, întrucît critica pe care o voi face acestei teorii 
va arăta modul în care teoria valorii poate fi eliminată din toate 
aceste investigaţii. Urmează acum să dezvolt această critică în trei 
teze principale: a) că teoria valoni a lui Marx nu este suficientă 
pentru explicarea exploatării, b) că supoziţiile adiţionale necesare 
pentru o asemenea explicaţie se dovedesc a fi suficiente, ceea ce 
înseamnă că teoria valorii este redundantă, c) că teoria valorii a lui 
Marx este o teorie esenţialistă sau metafizică. 

a) Legea fundamentală a teoriei valorii este legea conform 
căreia, practic, preţurile tuturor mărfurilor, inclusiv salariile, sînt 
determinate de valorile lor, sau mai precis, că, într-o primă 
aproximaţie, sînt proporţionale cu timpul de muncă necesar pentru 
producerea lor. Or, această „lege a valorii**, cum aş putea-o numii 
ridică imediat o problemă. De ce este ea valabilă? Evident că nici 
cumpărătorul, nicj vînzătorul mărfii nu pot vedea, dintr-o privire, 
cîte ore sînt necesare pentru producerea ei; şi chiar de-ar putea, 
aceasta n-ar explica legea valorii. Căci este clar că, pur şi simplu, 
cumpărătorul cumpără cît poate mai ieftin, iar vînzătorul caută să 
vîndă cît mai scump cu putinţă. Aceasta, pare-se, trebuie să fie una 
din presupoziţiile fundamentale ale oricărei teorii a preţurilor de pe 
piaţă. Pentru a explica legea valorii, trebuie să putem arăta de ce 
este improbabil ca cumpărătorul să reuşească să cumpere marfa sub 
„valoarea** ei, iar vînzătorul să vîndă la un preţ superior acesteia. 
Această problemă a fost sesizată mai mult sau mai puţin clar de 
către cei ce credeau în teoria valorii-muncă, şi răspunsul lor a fost 

următorul. Pentru a simplifica şi pentru a obţine o primă aproxi¬ 
mare, să presupunem o concurenţă perfect liberă, şi, din aceleaşi 
motive, să luăm în considerare numai acele mărfuri care pot fi 
fabricate în cantităţi practic nelimitate (cu condiţia doar să existe 
muncă disponibilă). Să presupunem acum că preţul unei asemenea 
mărfi este superior valorii ei; aceasta ar însemna că în respectiva 
ramură de producţie se pot obţine profituri excesive. Aceasta i-ar 
stimula pe diferiţi fabricanţi să producă această marfă, iar 
concurenţa ar duce ia scăderea preţului. Procesele de sens contrar 
s-ar solda cu o creştere a preţului la o marfă vîndută iniţial sub 
valoarea ei. Astfel, vor exista oscilaţii ale preţurilor, iar acestea vor 
tinde să se apropie de valorile mărfurilor. Cu alte cuvinte, meca¬ 
nismul cererii şi al ofertei este cel care, în condiţiile liberei 
concurenţe, tinde să impună 16 legea valorii. 

Consideraţii de felul celor de aici se pot găsi frecvent la Marx. 
bunăoară în volumul al treilea al Capitalului 17 , unde el încearcă să 
explice de ce există tendinţa ca toate profiturile din diferitele ramuri 
ale industriei să se apropie şi să se ajusteze la un anumit profit 
mediu. Ele sînt utilizate şi în volumul întîi, în special pentru a arăta 
de ce salariile sînt menţinute la un nivel scăzut, aproape de limita 
subzistenţei sau, ceea ce e acelaşi lucru, foarte puţin deasupra 
pragului inaniţiei. Este clar că, avînd salarii inferioare acestui nivel, 
muncitorii efectiv ar muri de foame şi oferta de forţă de muncă pe 
piaţa muncii ar dispărea. Dar oamenii, cît timp trăiesc, se reproduc; 
şi Marx încearcă să arate în amănunt (după cum vom vedea în 
secţiunea IV) de ce mecanismul acumulării capitaliste creează în 
mod necesar o suprapopulaţie, o armată industrială de rezervă. în 
felul acesta, cît timp salariile se menţin cu puţin peste pragul 
inaniţiei, va exista întotdeauna o ofertă nu doar suficientă, ci chiar 
excedentară de forţă de muncă pe piaţa muncii; şi tocmai această 
ofertă excedentară este cea care, după Marx, împiedică creşterea 
salariilor 18 : „Armata industrială de rezervă exercită o presiune 
asupra armatei muncitoreşti active;... suprapopulaţia... este deci 
fondul pe care se mişcă legea cererii şi ofertei de muncă. Ea 
încătuşează acţiunea acestei legi în limitele care sînt în concordanţă 
absolută cu setea de exploatare şi cu tendinţa de dominaţie proprii 
capitalului.“ 

b) Pasajul citat arată că Marx însuşi şi-a dat seama de necesitatea 
de a sprijini legea valorii printr-o teorie mai concretă; printr-o teorie 

care arată, în fiecare caz particular, cum legile cererii şi ofertei 
produc efectul ce se cere explicat; spre exemplu, salariile de 
mizerie. Dar dacă aceste legi sînt suficiente pentru a explica ase¬ 
menea efecte, atunci nu mai avem nici o nevoie de teoria valorii- 
muncă, indiferent dacă aceasta este sau nu acceptabilă ca o primă 
aproximaţie (eu unul nu cred că este). în plus, după cum şi-a dat 
seama Marx, legile cererii şi ofertei sînt necesare pentru explicarea 
tuturor acelor cazuri în care nu există liberă concurenţă şi în care e 
clar că nu funcţionează legea valorii acceptată de el; spre exemplu, 
cînd un monopol poate fi utilizat pentru a menţine constant preţurile 
deasupra „valorilor" respective. Marx considera asemenea cazuri 
drept excepţii, ceea ce nu mi se pare a fi corect; oricum ar fi însă, 
cazul monopolurilor arată nu numai că legile cererii şi ofertei sînt 
necesare pentru a întregi legea valorii, ci şi că au o aplicabilitate mai 
generală. 

Pe de altă parte, este clar că legile cererii şi ofertei sînt nu numai 
necesare, ci şi suficiente pentru a explica toate fenomenele ..exploa¬ 
tării" — observate de Marx — mai precis, fenomenele mizeriei 
muncitorilor alături de bogăţia patronilor — dacă presupunem, cum 
a făcut Marx. o piaţă liberă a muncii şi în acelaşi timp o ofertă de 
muncă în mod cronic excedentară. (Despre această teorie a lui Marx 
privind oferta excedentară vom discuta mai pe larg mai jos, în 
secţiunea IV.) După cum arată Marx. este destul de clar că în astfel 
de împrejurări muncitorii vor fi siliţi să lucreze un număr mare de 
ore cu salarii scăzute, cu alte cuvinte să permită capitalistului 
„însuşirea părţii celei mai bune din roadele muncii lor". Iar în acest 
raţionament banal, care constituie o parte din raţionamentul luj 
Marx, „valoarea" nu-i nevoie nici măcar să fie menţionată. 

Astfel, teoria valorii se dovedeşte a fi o parte total redundantă 
a teoriei lui Marx privind exploatarea; şi aceasta independent de 
problema dacă teoria valorii este adevărată sau nu. Dar partea care 
rămîne din teoria lui Marx asupra exploatării după ce eliminăm 
teoria valorii este fără îndoială corectă, cu condiţia să acceptăm 
doctrina suprapopulaţiei. Este neîndoielnic adevărat că (în absenţa 
unei redistribuiri a bogăţiei prin intervenţia statului) existenţa supra¬ 
populaţiei duce în mod inevitabil la salarii de mizerie şi la 
discrepanţe flagrante în nivelul de trai. 

(Un lucru care nu este la fel de clar şi pe care nici Marx nu-1 
explică este de ce oferta de muncă continuă să depăşească cererea. 

Căci dacă este atît de profitabilă „exploatarea*' muncii, de cc atunci 
capitaliştii nu sînt siliţi de concurenţă să încerce să-şi majoreze 
profiturile angajînd mai mulţi lucrători? Cu alte cuvinte, de ce 
capitaliştii nu se concurează între ci pe piaţa muncii, dctcrminînd 
astfel o creştere a salariilor pînă la punctul în care acestea încep să 
nu mai fie suficient de profitabile, astfel îneît să nu mai poată fi 
vorba de exploatare? Marx ar fi răspuns — vezi secţiunea V dc mai 
jos —- „Pentru că concurenţa îi sileşte să investească din ce în ce 
mai mult capital în maşini şi utilaje, astfel îneît nu pol să sporească 
partea din capitalul lor pe care o folosesc pentru salarii". Dar acest 
răspuns este nesatisfăcător, deoarece chiar dacă îşi cheltuiesc capi¬ 
talul pentru maşini şi utilaje, ci o pot face numai cumpărînd muncă 
aptă să le construiască pe acestea sau dctcrminînd pe alţii să 
cumpere asemenea muncă, sporind astfel cererea dc forţă de muncă. 
Urmează că. din aceste motive, fenomenele dc „exploatare" observate 
de Marx se datorează nu, cum credea el. mecanismului unei pieţe 
perfect concurenţialc. ci altor factori —în special unui amestec tic 
productivitate scăzută şi dc pieţe imperfect concurenţialc. Dar o 
explicaţie 19 detaliată şi satisfăcătoare a acestor fenomene parc să nu 
fi fost dată încă.) 

c) înainte de a părăsi această discuţie despre teoria valorii şi 
rolul jucat dc ea în doctrina lui Marx, vreau să comentez pe scurt 
un alt aspect al ei. Toată idcca — care n-a fost invenţia lui Marx — 
că există ceva în spatele preţurilor, o valoare obiectivă sau reală 
sau adevărată, pentru care preţurile nu sînt dccît o „formă dc mani¬ 
festare 1 ' 20 . arată clar influenţa idealismului platonician, cu distincţia 
făcută de acesta între o realitate esenţială ascunsă, care ar fi ade¬ 
vărata realitate, şi o aparenţă accidentală sau înşelătoare. Trebuie 
spus că Marx a făcut un mare efort 21 pentru înlăturarea acestui 
caracter mistic al „valorii" obiective, dar n-a izbutit. El a încercat să 
fie realist, să accepte numai ceva observabil şi important — timpul 
dc muncă — drept realitatea care se manifestă sub forma preţului, 
şi nu se poate nega că timpul dc muncă necesar pentru producerea 
unei mărfi, adică „valoarea" în sensul lui Marx. e un lucru 
important. Şi, într-un fel. este desigur o chestiune pur verbală dacă 
folosim sau nu pentru timpul de muncă denumirea dc „valoare". 
Dar o asemenea terminologic poate deveni extrem dc derutantă şi 
straniu dc ncrcalistă. mai cu scamă dacă presupunem. împreună cu 
Marx. că productivitatea muncii creşte. Pentru că Marx însuşi a 

arătat 22 că, o dată cu creşterea productivităţii, valoarea tuturor 
mărfurilor scade şi că deci este posibilă o creştere atît a salariilor 
reale cît şi a profiturilor reale, adică a mărfurilor consumate de 
muncitori şi respectiv de capitalişti, concomitent cu scăderea 
„valorii" salariilor şi a profiturilor, adică a timpului cheltuit pentru 
ele. Astfel, oriunde constatăm un progres real, cum ar fi o reducere 
a timpului de muncă şi un nivel de trai mult ameliorat al muncito¬ 
rilor (lăsînd de o parte creşterea veniturilor băneşti 23 , chiar dacă sînt 
calculate în aur), aceştia s-ar putea totuşi plîngc amarnic că 
„valoarea" în sensul lui Marx a venitului lor, adică esenţa sau 
substanţa acestuia, se diminuează, datorită reducerii timpului de 
muncă necesar pentru producerea ei. (O nemulţumire analoagă şi-ar 
putea exprima capitaliştii.) Toate acestea le admite Marx însuşi; şi 
din ele se vede cît de derutantă trebuie să fie terminologia valorii 
şi cît de inadecvat reflectă ea experienţa socială reală a muncitorilor. 
In teoria valorii-muncă „esenţa" platoniciană a ajuns să se rupă total 
de experienţă 24 ... 


III 

După eliminarea teoriei valorii-muncă a lui Marx şi a teoriei 
sale despre plusvaloare, putem, fireşte, să reţinem totuşi analiza 
făcută de el (vezi sfîrşitul lui a) din secţiunea II) a presiunii pe care 
o exercită suprapopulata asupra salariilor muncitorilor ocupaţi. Nu 
se poate nega că dacă există o piaţă liberă a muncii şi o supra¬ 
populare, adică şomaj răsp'mdit şi cronic (or, nu încape îndoială că 
şomajul şi-a avut rolul său în vremea lui Marx şi de atunci încoace), 
salariile nu po creşte peste nivelul minimului existenţial; în aceeaşi 
ipoteză, conjugată cu doctrina acumulării expusă mai sus, Marx, 
deşi n-avea temei să formuleze o lege a pauperizării crescînde, avea 
dreptate să susţină că într-o lume de profituri ridicate şi de bogăţie 
crescîndă, muncitorii ar putea permanent să aibă parte de salarii de 
foamete şi de o viaţă de mizerie. 

Eu cred că, chiar dacă analiza lui Marx este defectuoasă, efortul 
său de a explica fenomenul „exploatării" este demn de tot respectul. 
(După cum am menţionat la sfîrşitul lui b) din secţiunea precedentă, 
nici azi nu pare să existe o teorie cu adevărat satisfăcătoare.) 
Trebuie spus, desigur, că Marx a greşit în profeţia sa după care 
situaţia constatată de el urma să se menţină permanent dacă nu i se 

punea capăt prin revoluţie, şi cu atît mai mdlt a greşit profetizînd 
înrăutăţirea ei. Faptele au infirmat aceste profeţii. în plus, chiar dacă 
Iun putea admite valabilitatea analizei sale pentru un sistem 
neîngrădit, neintervenţionist, raţionamentul său profetic tot necon¬ 
cludent ar rămîne. Pentru că tendinţa de pauperizare crescîndă 
acţionează, potrivit chiar analizei lui Marx, numai într-un sistem în 
care piaţa muncii este liberă — în condiţiile unui capitalism total¬ 
mente neîngrădit. Dar o dată ce admitem posibilitatea sindicatelor, 
i contractelor colective, a grevelor, presupoziţiile analizei nu mai 
sînt aplicabile şi întreg raţionamentul profetic eşuează. Potrivit 
înseşi analizei lui Marx, ar trebui să ne aşteptăm ca o asemenea 
evoluţie ori să fie împiedicată, ori să fie echivalentă cu o revoluţie 
socială. Pentru că acordurile colective se pot împotrivi capitalului 
instituind un fel de monopol al muncii; ele pot împiedica pe 
capitalişti să folosească armata industrială de rezervă în scopul 
menţinerii unui nivel scăzut al salariilor, şi-i pot astfel sili să se 
mulţumească cu profituri mai scăzute. Vom vedea de ce. într-ade- 
văr. lozinca „Proletari. uniţi-vă!“ a fost, din punct de vedere marxist, 
singura reacţie posibilă la un capitalism neîngrădit. 

Dar în acelaşi timp vedem de ce această lozincă ridică în mod 
necesar întreaga problemă a intervenţiei statului şi de ce este 
probabil să ducă la dispariţia sistemului neîngrădit şi la apariţia unui 
sistem nou, intcrvenţionismul 15 , care poate evolua în direcţii foarte 
diferite. Căci în mod aproape inevitabil capitaliştii vor contesta 
dreptul muncitorilor de a se uni, pe motivul că sindicatele sînt în 
mod cert o primejdie pentru libera concurenţă pe piaţa muncii 
Non-intervenţionismul se confruntă astfel cu o problemă (ţinînd de 
paradoxul libertăţii) 26 : Care libertate ar trebui să fie ocrotită de stat? 
Libertatea pieţei muncii sau libertatea celor săraci de a se uni? Orice 
decizie s-ar lua. ea duce la intervenţie statală, la folosirea puterii 
politice organizate, a statului ca şi a sindicatelor, în sfera raportu¬ 
rilor economice. Ea duce, în toate împrejurările, la o extindere a 
responsabilităţii economice a statului, fie că aceasta este sau nu 
acceptată conştient. Ceea ce înseamnă că presupoziţiile pe care se 
sprijinea analiza lui Marx dispar cu necesitate. 

Derivarea legii istorice a pauperizării crescînde este, aşadar, 
nevalidă. Tot ce rămîne este o descriere tulburătoare a mizeriei 
muncitorilor de acum o sută de ani şi o încercare îndrăzneaţă de a 
o explica prin ceea ce, cu Lenin 27 , putem numi „legea economică 

de dezvoltare a societăţii actuale 1 ' (adică a capitalismului neîngrădit 
de acum o sută de ani), formulată de Marx. Dar în măsura în care 
se vrea o profeţie istorică şi în măsura în care este folosită pentru 
a deduce „inevitabilitatea" anumitor evoluţii istorice, derivarea ei 
este nevalidă. 


IV 

însemnătatea analizei lui Marx derivă în foarte mare măsură din 
faptul că o suprapopulaţie a existat realmente în epoca sa şi continuă 
să existe pînă în prezent (fapt ce. după cum spuneam mai înainte, 
n-a căpătat încă o explicaţie cu adevărat satisfăcătoare). Pînă acum 
însă n-am discutat încă raţionamentul lui Marx pe care se sprijină 
teza sa că însuşi mecanismul producţiei capitaliste produce întot¬ 
deauna suprapopulaţia de care are nevoie pentru a menţine la un 
nivel scăzut salariile muncitorilor ocupaţi. Or. această teorie este 
nu numai ingenioasă şi interesantă prin ca însăşi: ea conţine în 
acelaşi timp ta h iii ciclului industrial şi a crizelor generale a lui 
Marx, teorie ce. e\ ident. arc de-a face cu profeţia prăbuşirii siste¬ 
mului capitalist cauzată de mizeria insuportabilă pe care inevitabil 
o generează. Pentru a conccda cît mai mult cu putinţă teoriei lui 
Marx. i-am adus o mică modificare 28 (introducînd distincţia între 
două feluri de maşini şi utilaje, unele ce servesc doar pentru lărgirea 
producţiei, şi altele care servesc la intensificarea ei). Aceasta modi¬ 
ficare nu trebuie însă să trezească suspiciuni la cititorii marxişti: 
pentru că nu voi critica defel teoria în cauză. 

Teoria amendată a suprapopulaţiei şi a ciclului industrial poate 
fi prezentată schematic după cum urmează. Acumularea de capital 
înseamnă pentru capitalist cheltuire a unei părţi'din profit pentru 
noi echipamente: idcca poate fi exprimată şi spunînd că numai o 
parte a profiturilor sale reale constă în bunuri de consum, cealaltă 
constînd în maşini şi utilaje. Acestea, la rîndul lor. pot fi destinate 
fie lărgirii industriei, construirii de noi fabrici etc.. fie intensificării 
producţiei prin creşterea productivităţii muncii în industriile exis¬ 
tente. Prima categorie de maşini şi utilaje permite o creştere a 
numărului de angajaţi, pe cînd cea de a doua face ca o parte din 
muncitori să devină de prisos. „îi eliberează", cum se zicea în 
vremea lui Marx. (Astăzi procesul este numit uneori „şomaj tehno¬ 
logic".) Mecanismul producţiei capitaliste, privit prin prisma teoriei 

marxiste amendate a ciclului industrial, funcţionează, în linii mari. 
astfel. Dacă presupunem, pentru început, că dintr-un motiv sau altul 
arc loc o expansiune generală a industriei, o parte a armatei indus- 
tnale de rezervă va fi absorbită, presiunea asupra pieţei muncii se 
va diminua şi salariile vor avea tendinţa să crească. începe o 
perioadă de prosperitate. Dar din momentul în care salariile încep 
să crească, anumite îmbunătăţiri mecanice apte să intensifice pro¬ 
ducţia şi care pînă atunci fuseseră ncprofitabilc din pricina salariilor 
mici, pot să devină profitabile (chiar dacă costul unor asemenea 
maşini va începe să crească). Se vor produce, astfel, mai multe 
maşini şi utilaje din categoria celor ce „eliberează muncitori". Cî 1 
timp are încă loc producerea acestor maşini şi utilaje, prosperitatea 
continuă sau creşte. După ce însă noile echipamente încep ele însele 
i producă, tabloul se schimbă. (După Marx. această schimbare este 
accentuată de scăderea ratei profitului, despre care vom discuta mai 
ins. în secţiunea V.) Muncitorii vor fi „eliberaţi"*, adică condamnaţi 
la înfometare. Dar dispariţia unui număr mare de consumatori duce 
inevitabil la declinul pieţei interne. Ca urmare, un mare număr de 
maşini din fabricile lărgite rămîn ncutilizate (înainte de toate, 
maşinile cele mai puţin eficiente), ceea ce duce la o nouă creştere 
a şomajului şi la un declin şi mai accentuat al pieţei. Faptul că acum 
numeroase maşini zac ncutilizate înseamnă că o parte însemnată a 
i apitalului s-a depreciat, că mulţi capitalişti nu mai pot să-şi onoreze 
obligaţiile; se declanşează astfel o criză financiară, care duce la o 
stagnare totală a producţiei mijloacelor de producţie ctc. Dar în timp 
i c depresiunea (sau, cum îi spune Marx, „criza**) îşi urmează cursul, 
se maturizează treptat condiţiile pentru redresare. Aceste condiţii 
i onstau în principal în creşterea armatei industriale de rezervă şi în 
disponibilitatea, ce urmează de aici. a muncitorilor de a accepta 
ilarii la limita subzistenţei. în condiţiile unor salarii foarte mici. 
pioducţia devine rentabilă chiar şi la preţurile scăzute ale unei pieţe 
lovite de depresiune: iar o dată cu relansarea producţiei, capita¬ 
listul începe iar să acumuleze, să cumpere maşini şi utilaje. Salariile 
tund foarte mici, el va constata că nu este încă rentabil să folo- 
ască echipamente noi (inventate, eventual. între timp) de tipul 
«clor ce duc la concedieri de muncitori. La început va prefera să 
i umpere maşini şi utilaje destinate extinderii producţiei. Aceasta 
dine treptat la creşterea numărului de muncitori ocupaţi şi la redre- 

sarea pieţei interne. Prosperitatea revine, lată-ne astfel din nou în 
punctul de unde am plecat. Ciclul s-a încheiat şi poate să înceapă 
unul nou. 

Aceasta este teoria marxistă amendată a şomajului şi a ciclului 
industrial. Aşa cum am promis, nu o voi critica. Teoria ciclurilor 
industriale e un lucru foarte dificil şi cu siguranţă că încă nu ştim 
destul despre ele (eu, în orice caz, nu ştiu). Foarte probabil că teoria 
schiţată este incompletă şi în special, nu ţine îndeajuns seama de 
aspecte cum sînt existenţa unui sistem monetar, bazat în parte pe 
deschideri de credite, de efectele tezaurizării. Oricum însă, ciclul 
industrial e un fapt greu de contestat, iar unul din meritele mari ale 
lui Marx este de a fi relevat importanţa lui ca fenomen social. Dar, 
cu toate că trebuie să admitem aceste lucruri, putem să criticăm 
profeţia pe care care Marx încearcă s-o întemeieze pe teoria sa 
privind ciclul industrial. în primul rînd, el susţine că depresiunile 
vor deveni din ce în ce mai grave, nu numai ca întindere, ci şi în ce 
priveşte intensitatea suferinţei muncitorilor. Dar nu aduce nici un 
argument în sprijinul acestei afirmaţii (în afară, poate, de teoria 
scăderii ratei profitului, despre care vom discuta îndată). Iar dacă 
privim evoluţiile reale, trebuie să spunem că oricît de groaznice ar 
fi efectele, îndeosebi cele psihologice, ale şomajului, chiar şi în 
ţările în care muncitorii sînt asiguraţi împotriva lor, nu încape 
îndoială că suferinţele muncitorilor erau incomparabil mai grele pe 
vremea lui Marx. Dar nu acesta e lucrul principal pe care vreau să-l 
spun. 

Pe vremea lui Marx nimeni nici nu se gîndea la acea tehnică a 
intervenţiei statului numită astăzi „politica anti-ciclu“; şi într-ade- 
văr, o atare idee nu poate să nu fie total străină unui sistem capi¬ 
talist neîngrădit. (Totuşi, încă înainte de epoca în care a scris Marx, 
găsim îndoieli incipiente, şi chiar investigaţii, privitor la pertinenţa 
politicii de credite a Băncii Angliei în timpuri de depresiune 29 .) 
Asigurările de şomaj însă înseamnă intervenţie a statului şi deci o 
sporire a responsabilităţii sale, fiind de natură să ducă la expe¬ 
rimentări în politica anti-ciclu. Nu vreau să spun că aceste experi¬ 
mente vor fi neapărat încununate de succes (deşi cred că problema 
s-ar putea dovedi în cele din urmă a nu fi chiar atît de dificilă, iar 
Suedia 30 , bunăoară, a arătat deja ce poate fi făcut în acest domeniu). 
Vreau să afirm însă cît se poate de răspicat despre convingerea că 
şomajul nu poate fi jugulat prin măsuri graduale, că ea suferă de 

dogmatism în aceeaşi măsură ca şi numeroasele demonstraţii fizice 
(avansate de oameni care au trăit chiar mai încoace decît Marx) că 
problemele aviaţiei vor rămîne pentru totdeauna de nerezolvat. Cînd 
marxiştii afirmă, aşa cum fac uneori, că Marx ar fi dovedit inutili¬ 
tatea politicii anti-ciclu şi a altor măsuri parţiale similare, ei pur şi 
simplu spun un neadevăr; Marx a investigat un capitalism neîngrădit 
şi nici nu s-a gîndit vreodată la intervenţionism. De aceea n-a 
cercetat niciodată posibilitatea unei intervenţii sistematice în ciclul 
industrial, necum să fi oferit o dovadă a imposibilităţii ei. E straniu 
să constaţi că aceiaşi oameni care se plîng de iresponsabilitatea 
capitaliştilor în faţa suferinţei umane sînt ei înşişi îndeajuns de ires¬ 
ponsabili pentru a se opune, prin astfel de aserţiuni dogmatice, unor 
experimente din care putem învăţa cum să atenuăm suferinţa umană 
(cum să devenim stăpînii mediului nostru social, ar fi spus Marx) 
şi cum să controlăm unele din repercusiunile sociale nedorite ale 
acţiunilor noastre. Dar susţinătorii marxismului nu-şi dau seama 
deloc că, în numele propriilor lor interese de grup. ei luptă de fapt 
împotriva progresului; nu-şi dau seama că orice mişcare de genul 
marxismului este pîndită de pericolul de a ajunge curînd să repre¬ 
zinte tot felul de interese egoiste şi că există nu numai egoisme 
materiale, ci şi egoisme intelectuale. 

Şi mai este ceva ce trebuie spus aici. Marx, după cum am văzut, 
• redea că şomajul e în esenţă un accesoriu al mecanismului capi¬ 
talist, avînd funcţia de a menţine salariile la un nivel scăzut şi de a 
înlesni exploatarea muncitorilor ocupaţi; creşterea sărăciei antrena 
întotdeauna, în concepţia sa, şi o pauperizare crescîndă a muncito- 
nlor ocupaţi; atît şi nimic mai mult. Dar chiar dacă admitem că 
această idee era justificată în vremea sa, ca profeţie ea a fost în mod 
liotărît infirmată de experienţa de mai tîrziu. Nivelul de trai al 
muncitorilor ocupaţi a crescut pretutindeni comparativ cu vremea lui 
Marx; iar salariile reale ale muncitorilor ocupaţi (după cum a 
subliniat Parkes 31 în critica sa la adresa lui Marx) tind chiar să 
■ rcască în timp de recesiune (aşa s-a întîmplat, de exemplu, în 
cursul ultimei recesiuni), datorită faptului că preţurile scad mai 
icpcde decît salariile. Aceasta e o infirmare izbitoare a ideii lui 
Marx, mai ales pentru că dovedeşte că principala povară a asigu- 
iarilor de şomaj a fost suportată nu de muncitori, ci de patroni, care 
astfel au pierdut direct de pe urma şomajului, în loc să profite 
indirect, ca în schema lui Marx. 

V 

Nici una din teoriile lui Marx discutate pînă acum nu face măcar 
o încercare serioasă de a dovedi cea mai importantă dintre 
afirmaţiile ce formează primul pas al raţionamentului său: aceea că 
acumularea îl ţine pe capitalist sub o puternică presiune economică, 
pe care el este silit, pentru a nu se autoruina, să o transfere asupra 
muncitorilor: astfel îneît capitalismul nu poate fi reformat, ci doar 
nimicit. O încercare de a dovedi această afirmaţie este conţinută în 
acea teorie a lui Marx care urmăreşte să acrediteze legea tendinţei 
de scădere a ratei profitului. 

Ceea ce Marx numeşte rata profitului corespunde ratei dobînzii: 
este vorba de procentul mediei anuale a profitului capitalist la întreg 
capitalul investit. Această rată, spune Marx. tinde să scadă datorită 
creşterii rapide a investiţiilor de capital: pentru că acestea trebuie 
să se acumuleze mai repede dccît pot să crească profiturile. 

Raţionamentul prin care Marx încearcă să dovedească acest 
lucru este iarăşi destul de ingenios. Concurenţa capitalistă îi sileşte, 
cum am văzut, pe capitalişti să facă investiţii care sporesc produc¬ 
tivitatea muncii. Marx admite chiar că prin această sporire a produc¬ 
tivităţii. ci fac un marc serviciu omenirii^: „Unul din aspectele 
civilizatoare ale capitalismului constă în aceea că, spre deosebire de 
formele anterioare, sclavagismul, iobăgia etc., el impune această 
supramuncă într-un mod şi în condiţii mai favorabile dezvoltării 
forţelor de producţie şi a relaţiilor sociale, precum şi creării elemen¬ 
telor necesare unei noi forme superioare." Dar nu numai că acest 
serviciu adus omenirii de către capitalişti nu este intenţionat, ci 
acţiunea la care îi sileşte concurenţa se îndreaptă împotriva 
propriilor lor interese, din următorul motiv. 

Capitalul oricărui industriaş constă din două părţi. Una este 
investită în teren, utilaje, materii prime etc. Cealaltă este folosită 
pentru salarii. Marx numeşte prima parte „capital constant", rar pe 
cea de a doua „capital variabil* 1 ; dar cum mie terminologia aceasta 
mi se pare destul de derutantă, voi numi cele două părţi, respectiv, 
„capital imobilizat 11 şi „capital salarial 11 . După Marx. capitalistul 
poate să scoată profit numai exploatîndu-i pe muncitori; cu alte 
cuvinte, folosind capitalul său salarial. Capitalul imobilizat e un fel 
de balast pe care concurenţa îl sileşte să-l poarte cu sine. ba chiar 
să-l şi sporească neîncetat. Această sporire nu este însoţită însă de 

o sporire corespunzătoare a profiturilor sale: numai o mărire a capi¬ 
talului salarial ar putea avea acest efect salutar. Dar tendinţa 
generală de creştere a productivităţii înseamnă că partea materială 
a capitalului creşte comparativ cu partea lui salarială. Creşte, aşadar, 
şi capitalul total, fără o sporire compensatoare a profiturilor: va să 
zică. rata profitului scade în mod inevitabil. 

Acest raţionament a fost deseori contestat: de fapt. a fost atacat, 
prin implicaţie, cu mult înaintea lui Marx 33 . in ciuda acestor atacuri, 
cred că s-ar putea ca raţionamentul lui Marx să nu fie lipsit de orice 
forţă: mai cu seamă dacă îl luăm împreună cu teoria sa despre ciclul 
industrial. (Voi reveni pe scurt asupra acestui punct în capitolul 
următor.) Ceea ce vreau însă să pun aici sub semnul întrebării este 
relevanţa acestui raţionament pentru teoria pauperizării crescânde. 

Marx vede legătura dintre cele două în felul următor. Dacă rata 
profitului tinde să scadă, capitalistul se confruntă cu spectrul 
ruinării. Tot ce poate face este să încerce „să scoată paguba pe 
spinarea muncitorilor", adică să mărească exploatarea. Lucrul acesta 
il poate face mărind timpul de muncă. înteţind ritmul muncii, 
rcducînd salariile, sporind costul vieţii muncitorilor (inflaţie), 
exploatînd un număr mai mare de femei şi de copii. Contradicţiile 
interne ale capitalismului, izvorîte din conflictul dintre concurenţă 
şi obţinerea de profit, ating aici un punct culminant. Ele îl silesc mai 
întîi pe capitalist să acumuleze şi să sporească productivitatea, 
reducând astfel rata profitului. Apoi îl silesc să intensifice exploa¬ 
tarea pînă la un grad insuportabil, şi o dată cu ea tensiunea dintre 
clase. Astfel, compromisul e imposibil. Contradicţiile nu pot fi 
înlăturate. Pînă la firmă ele pecetluiesc în mod inevitabil soarta capi¬ 
talismului. 

Acesta e raţionamentul principal. Dar poate fi el concludent? 
Trebuie să ne amintim că o productivitate înaltă este însăşi baza 
exploatării capitaliste; numai dacă muncitorul poate să producă mult 
mai mult decât arc nevoie pentru sine şi familia sa, capitalistul poate 
să-şi însuşească supramunca. O productivitate sporită, în termino¬ 
logia lui Marx, înseamnă mai multă supramuncă: înseamnă 
deopotrivă un număr sporit de ore de muncă de care dispune capi¬ 
talistul şi, pe deasupra, o cantitate mai mare de bunuri produse pe 
oră. înseamnă, cu alte cuvinte, un profil mult mai marc. Asta e ceea 

ce admite Marx . 34 El nu susţine că profiturile se diminuează, ci doar 
că întregul capital creşte mult mai repede decît profiturile, astfel că 
rata profitului scade. 

Dar dacă aşa stau lucrurile, nu se vede de ce capitalistul ar lucra 
sub o presiune economică pe care, vrînd-nevrînd, trebuie s-o 
transfere asupra muncitorilor. Este probabil adevărat că nu-i face 
plăcere să constate o scădere a ratei proprii a profitului. Dar cîtă 
vreme venitul său nu scade, ci, dimpotrivă, creşte, nu există nici un 
pericol real. Situaţia pentru un capitalist eficient mediu va fi 
următoarea: el constată o creştere rapidă a venitului său şi una şi mai 
rapidă a capitalului său; adică, economiile sale cresc mai repede 
decît partea din venit pe care o consumă. Nu cred că aceasta este o 
situaţie care să-l împingă neapărat la măsuri disperate sau care face 
cu neputinţă un compromis cu muncitorii. Dimpotrivă, mie această 
situaţie mi se pare perfect suportabilă. 

Este adevărat, desigur, că situaţia conţine un element de pericol. 
Capitaliştii care speculează pornind de la ipoteza unei rate a profi¬ 
tului constante sau crescînde pot să aibă neplăceri; şi lucruri de felul 
acesta pot într-adevăr să contribuie la ciclul industrial, accentuînd 
depresiunea. Dar asta are prea puţin de-a face cu consecinţele ample 
pe care le profetiza Marx. 

închei aici analiza celui de-al treilea şi ultim raţionament avansat 
de Marx spre a dovedi legea pauperizării crescînde. 


VI 

Pentru a arăta că Marx a greşit total în profeţiile sale, dar că 
protestul său înflăcărat împotriva infernului capitalismului neîn¬ 
grădit, ca şi chemarea sa „Proletari, uniţi-vă!“, erau pe deplin justi¬ 
ficate, voi cita cîteva pasaje din Capitalul în care el discută despre 
„Legea generală a acumulării capitaliste*' 35 : „In fabrici... e nevoie 
de foarte mulţi muncitori de sex masculin încă adolescenţi. O dată 
ajunşi la maturitate, numai foarte puţini dintre ei pot fi folosiţi mai 
departe în aceleaşi ramuri de producţie, în timp ce majoritatea sînt, 
de regulă, concediaţi. Ei constituie un element al suprapopulaţiei 
flotante, care creşte o dată cu volumul industriei... Forţa de muncă 
este atît de repede consumată de capital, îneît muncitorul de vîrstă 
mijlocie este de obicei mai mult sau mai puţin uzat... Doctorul Lee, 

inspector sanitar la Manchester, a stabilit că aici «durata medie de 
viaţă este de 38 de ani pentru clasa avută, şi de numai 17 ani pentru 
clasa muncitoare. La Liverpool ea este de 35 de ani pentru prima şi 
de 15 ani pentru a doua...» .. .în aceste împrejurări, creşterea absolută 
a acestei părţi a proletariatului trebuie să aibă loc într-o formă în 
care numărul ei să sporească în pofida uzării rapide a elementelor 
ei. Se cere deci o succedare rapidă a generaţiilor de muncitori... 
Această necesitate socială este satisfăcută prin căsătorii timpurii, 
urmare inevitabilă a condiţiilor în care trăiesc muncitorii din marea 
industrie, şi prin premiul pe care exploatarea copiilor de muncitori 
îl oferă pentru producerea lor... Cu cît forţa productivă a muncii 
este mai ridicată..., cu atît este mai precară condiţia existenţei mun¬ 
citorilor... în cadrul sistemului capitalist, toate metodele de sporire 
a forţei productive sociale a muncii... se transformă în mijloace de 
dominare şi de exploatare a producătorului, îl deformează pe munci¬ 
tor transformîndu-1 într-un om trunchiat, îl reduc la rolul de anexă 
a maşinii, transformă munca sa în chin, golesc această muncă de 
conţinut... o aruncă pe femeia sa şi pe copilul său sub roţile carului 
lui Juggernaut — capitalul... Rezultă că, în măsura în care se 
acumulează capital, situaţia muncitorului trebuie să se urnăulăţească, 
indiferent dacă salariul pe care-l primeşte este ridicat sau scăzut. 
Cu cît este mai mare avuţia socială, capitalul în funcţiune, 
proporţiile şi energia creşterii sale..., cu atît este mai mare armata 
industrială de rezervă... Mărimea relativă a armatei industriale de 
rezervă creşte deci o dată cu creşterea puterii avuţiei. Cu cît este... 
mai mare această armată de rezervă..., cu atît mai numeroasă este 
suprapopulaţia consolidată, a cărei mizerie este invers proporţională 
cu chinurile muncii ei. în sfîrşit, ...cu atît este mai mare paupe- 
rismul oficial. Aceasta este legea generală, absolută, a acumulării 
capitaliste... Acumularea de bogăţie la un pol este deci, în acelaşi 
timp, acumulare de mizerie, de muncă istovitoare, de sclavie, de 
ignoranţă, de abrutizare şi de degradare morală la celălalt pol...“ 
Cutremurătorul tablou al economiei din vremea sa, zugrăvit de 
Marx, înfăţişează crudul adevăr. Nu este însă valabilă legea sa 
privind creşterea inevitabilă a mizeriei o dată cu acumularea. Din 
vremea lui Marx şi pînă astăzi mijloacele de producţie s-au 
acumulat şi productivitatea muncii a crescut în proporţii pe care el 
abia dacă şi le-ar fi putut imagina. N-au crescut însă, în acest 
răstimp, utilizarea muncii copiilor, timpul de muncă, chinurile 

muncii şi precaritatea existenţei muncitorului: toate acestea s-au 
redus. Nu afirm că acest proces va continua cu necesitate. Nu există 
o lege a progresului şi totul va depinde de noi înşine. Dar situaţia 
actuală este redată concis şi corect de către Parkes 36 într-o singură 
frază: „Salariile mici, timpul de muncă prelungit şi munca copiilor 
sînt caracteristice capitalismului în copilăria lui, şi nu la maturitate, 
cum prezicea Marx“. 

Capitalismul neîngrădit a încetat să mai existe. Din epoca lui 
Marx şi pînă în prezent, intcrvcnţionismul democratic a făcut 
progrese uriaşe, iar creşterea productivităţii muncii — consecinţă a 
acumulării capitalului — a permis eliminarea virtuală a mizeriei. 
Aceasta arată că s-a realizat mult, în ciuda unor erori neîndoielnic 
grave, şi trebuie să ne insufle curajul de a crede că se poate face şi 
mai mult. Căci multe rămîn încă de făcut şi de desfăcut. Ceea ce c 
posibil doar pe calea intervcnţionismului democratic. De noi 
depinde ca aceste lucruri să fie făcute. 

Nu-mi fac iluzii în ce priveşte forţa argumentelor mele. 
Experienţa arată că profeţiile lui Marx au fost false. Dar experienţa 
poate fi oricînd interpretată astfel îneît implicaţiile ci să fie eludate. 
Şi într-adevăr, chiar Marx şi Engcls au început elaborarea unei 
ipoteze auxiliare menită să explice de ce legea mizeriei crcscîndc 
nu funcţionează aşa cum se aşteptau ei. Potrivit acestei ipoteze, 
tendinţa de scădere a ratei profitului şi. o dată cu ca. creşterea 
mizeriei sînt contracarate de efectele exploatării coloniale sau. cum 
se spune în mod curent, de „imperialismul modern". Exploatarea 
colonială este. conform acestei teorii, o metodă de transferare a 
presiunii economice pe umerii proletariatului din colonii, un grup 
ce, atît din punct de vedere economic cît şi politic, este mai slab decît 
proletariatul industrial din metropole. „Capitalurile plasate în 
colonii, scrie Marx 37 . pot da rate ale profitului mai ridicate, fiindcă 
acolo în general rata profitului este mai ridicată din cauza nivelului 
scăzut de dezvoltare, iar exploatarea muncii este şi ea mai marc din 
cauza folosirii sclavilor şi a culilor ctc. Este de neînţeles de ce profi¬ 
turile relativ mari aduse de capitaluri plasate în anumite ramuri şi 
transferate apoi în patrie nu pot să participe aici la egalizarea ratei 
generale a profitului dacă în calea acestei egalizări nu stau mono¬ 
polurile şi de ce aceste profituri relativ mari nu trebuie să sporească 
pro tantorMa generală a profitului." (Se cuvine menţionat că prin¬ 
cipala idee ce stă în spatele acestei teorii a imperialismului „modem" 
o putem regăsi cu peste 160 de ani în urmă. la Adam Smith, care 

spunea despre comerţul colonial că ..a contribuit în mod necesar la 
menţinerea unei rate înalte a profitului**.) Engcls a făcut un pas 
înainte faţă de Marx în dezvoltarea acestei teorii. Silit să recunoască 
laptul că în Marea Britanie se constată o tendinţă nu de creştere a 
mizeriei, ci dimpotrivă, de ameliorare considerabilă a condiţiilor de 
viaţă, el sugerează că fenomenul s-ar putea datora faptului că această 
ţară „exploatează întreaga lume**; şi atacă cu dispreţ „clasa munci¬ 
toare britanică** pentru faptul că, în loc să sufere, cum se aşteptase 
el. „devine în fapt din ce în ce mai burgheză**. După care continuă 
astfel: „Se pare că această naţiune, ce mai burgheză dintre toate, 
vrea să ajungă în situaţia de a avea o aristocraţie burgheză şi un 
proletariat burghez, alături de burghezie.** Această schimbare de 
direcţie din partea lui Engcls este cel puţin la fel de notabilă ca aceea 
pe care am menţionat-o în capitolul precedent 39 : şi. la fel ca şi aceea, 
ca a fost făcută sub influenţa unei evoluţii sociale ce vădea o 
descreştere a mizeriei. Marx blamase capitalismul că „proletarizează 
clasa de mijloc şi păturile inferioare ale burgheziei**, iar pe muncitori 
ii reduce la pauperism. Acum Engcls blamează acelaşi sistem — lucru 
făcut de unii şi în prezent — pentru că îi transformă pe muncitori în 
burghezi. Lucrul cel mai nostim în lamentaţia lui Engcls este însă 
indignarea sa. care-l face să-i califice pe britanici, pentru că s-au 
comportat atît de nechibzuit îneît să infirme profeţiile marxiste, 
drept „cea mai burgheză dintre toate naţiunile'*. Conform doctrinei 
marxiste, ar fi trebuit să ne aşteptăm de la „cea mai burgheză dintre 
toate naţiunile** la o creştere pînă la un grad insuportabil a mizeriei 
şi a tensiunii dintre clase: cîncf colo. aflăm că se petrece tocmai 
opusul. Marxistului ortodox însă i se ridică părul în cap cînd aude de 
incredibila perversitate a unui sistem capitalist care transformă pe 
bunii proletari în burghezi păcătoşi; uitînd cu totul că Marx a arătat 
că viciul sistemului rezidă doar în faptul că acţionează tocmai 
dimpotrivă. Astfel, citim în analiza făcută de Lcnin J0 cauzelor 
funeste şi efectelor îngrozitoare ale imperialismului britanic modern: 
„Cauzele: l) exploatarea întregii lumi de către această ţară: 2) po¬ 
ziţia ei monopolistă pe piaţa mondială: 3) monopolul ci colonial. 
Efectele: 1) îmhurghczirea unei păi ţi a proletariatului britanic : 2) o 
parte a proletariatului se lasă condusă de oameni vînduţi burgheziei 
sau cel puţin plătiţi de ca.“ Dînd o denumire marxistă atît de dibace, 
„îmburghezirea proletariatului'*, unei tendinţe detestabile — detestabilă 
în principal pentru că nu se potrivea cu modul în care. după Marx. 
ar fi trebuit să evolueze lumea — Lenin crede, după cît se parc. că 

a făcut din ea o tendinţă marxistă. Marx însuşi a considerat că, cu cît 
mai repede ar putea să traverseze întreaga lume perioada istorică 
necesară a industrializării capitaliste, cu atît mai bine, şi ca atare 
înclina să sprijine 41 evoluţiile imperialiste. Lenin însă a ajuns la o 
concluzie total diferită. Întrucît, în opinia sa, faptul că Marea 
Britanie poseda colonii îi făcea pe muncitorii britanici să urmeze 
nişte „lideri vînduţi burgheziei", în loc de a-i urma pe comunişti, el 
a văzut în imperiul colonial un detonator potenţial. O revoluţie 
izbucnită în colonii ar repune în acţiune în metropolă legea mizeriei 
crescînde, ceea ce ar duce şi aici la revoluţie. Astfel, coloniile erau 
locul de unde urma să pornească incendiul... 

Nu cred că ipoteza auxiliară a cărei istorie am schiţat-o aici 
poate salva legea mizeriei crescînde; pentru că şi această ipoteză 
este infirmată de experienţă. Există ţări, ca de exemplu democraţiile 
scandinave, Cehoslovacia, Canada, Australia, Noua Zcelandă, 
pentru a nu mai vorbi de Statele Unite, în care intervenţionismul 
democratic a adus muncitorilor un înalt nivel de viaţă. în ciuda 
faptului că aici exploatarea colonială n-a avut nici o influenţă sau, 
oricum, a fost mult prea neimportantă pentru a putea sprijini ipoteza, 
în plus, dacă comparăm anumite ţări ce „exploatează" colonii, cum 
sînt Olanda şi Belgia, cu ţări ca Danemarca, Suedia. Norvegia sau 
Cehoslovacia, care nu „exploatează" colonii, nu constatăm că 
muncitorii industriali ar fi profitat din posedarea de colonii, pentru 
că situaţia claselor muncitoare din toate aceste ţări a fost izbitor de 
asemănătoare. Şi apoi, cu toate ciţ mizeria impusă prin colonizare 
indigenilor este unul din capitolele cele mai sumbre din istoria 
civilizaţiei, nu se poate susţine că mizeria lor ar fi avut tendinţa să 
crească din epoca lui Marx încoace. Dimpotrivă, situaţia s-a 
îmbunătăţit mult. Or, în colonii creşterea mizeriei ar fi trebuit să 
fie foarte pronunţată, dacă ipoteza auxiliară şi teoria iniţială ar fi fost 
amîndouă corecte. 


VII 

La fel cum am făcut cu cel de-al doilea şi cu cel de-al treilea pas 
în capitolele precedente, voi ilustra acum primul pas al raţiona¬ 
mentului profetic al lui Marx, arătînd ceva din influenţa sa practică 
asupra tacticii partidelor marxiste. 

Soeial-democraţii, sub presiunea unor fapte de netăgăduit, au 
abandonat tacit teoria că mizeria clasei muncitoare creşte în inten¬ 
sitate; întreaga lor tactică a continuat însă să se bazeze pe 
picsupoziţia că legea creşterii în extensiune a mizeriei este valabilă, 
deci că forţa numerică a proletariatului industrial continuă cu nece- 
itatc să crească. Din acest motiv, ei şi-au bazat în întregime politica 
pe reprezentarea intereselor muncitorilor industriali, fiind în acelaşi 
timp ferm convinşi că reprezentau, sau aveau curînd să reprezinte, 
marea majoritate a populaţiei 1 * 42 . Ei n-au pus niciodată la îndoială 
aserţiunea din Manifest că „Toate mişcările de pînă acum au fost 
mişcări ale unor minorităţi... Mişcarea proletară este mişcarea inde¬ 
pendentă a imensei majorităţi, în interesul imensei majorităţi.“ Ei au 
aşteptat, aşadar, cu încredere ziua în care conştiinţa de clasă şi 
cutezanţa de clasă a muncitorilor industriali aveau să le aducă majo- 
nlatea în alegeri, „...cine va ieşi în cele din urmă învingător: cei 
ciţiva acaparatori sau majoritatea covîrşitoare a celor ce muncesc. 
iii această privinţă nu poate exista nici o îndoială." Ei refuzau să 
vadă că muncitorii industriali nu formau nicăieri majoritatea, cu atît 
mai puţin „imensa majoritate", şi că statisticile nu mai indicau 
nicăieri vreo tendinţă de creştere a numărului lor. Şi n-au înţeles că 
existenţa unui partid muncitoresc democratic este pe deplin justi- 
licată numai atîta timp cît un asemenea partid este dispus să facă 
compromisuri sau chiar să coopereze cu alte partide, bunăoară cu 
partide ce-i reprezintă pe ţărani sau clasele de mijloc. Şi nu şi-au dat 
scama că, dacă vroiau să conducă statul numai ca reprezentanţi ai 
majorităţii populaţiei, trebuiau să-şi schimbe întreaga politică şi să 
înceteze de a-i reprezenta în principal sau exclusiv pe muncitorii 
industriali. Fireşte, unei asemenea schimbări de orientare politică nu 
i se poate substitui aserţiunea naivă că politica proletară poate ca 
atare (cum a spus odată Marx 43 ) să-i aducă „pe producătorii rurali 
sub conducerea spirituală a capitalelor departamentelor, asigu- 
nndu-le, prin muncitorii de la oraşe, reprezentanţi fireşti ai intere¬ 
selor lor...“ 

Poziţia partidelor comuniste a fost alta. Acestea au rămas ataşate 
strict teoriei creşterii mizeriei, fiind convinse că aceasta va creşte 
nu numai în extensiune, ci şi în intensitate, dacă se înlătură cauzele 
îmburghezirii vremelnice a muncitorilor. Această convingere a 
contribuit considerabil la ceea ce Marx ar fi numit „contradicţiile 
interne" ale politicii lor. 

Situata tactică parc destul de simplă. Graţie profeţiei lui Marx, 
comuniştii aveau certitudinea că mizeria trebuie neîntîrziat să 
crească. Hi ştiau totodată că partidul nu putea să cîştigc încrederea 
muncitorilor fără să lupte pentru ci şi cu ci. pentru a le ameliora 
situaţia. Aceste două premise fundamentale au determinat. în mod 
evident, principiile tacticii lor generale — de a-i determina pe 
muncitori să-şi ceară drepturile, de a-i sprijini în fiecare episod 
particular al luptei lor neîncetate pentru pîine şi acoperiş: de a lupta 
îndîrjit. împreună cu ci, pentru înfăptuirea revendicărilor lor practice, 
fie de natură economică sau politică. Aşa aveau să cîştigc încre¬ 
derea muncitorilor. în acelaşi timp, muncitorii îşi vor da scama că 
nu-şi pot schimba soarta prin aceste lupte mărunte şi că doar o 
revoluţie globală putea aduce o ameliorare. Pentru că toate luptele 
mărunte sînt sortite să eşueze: ştim de la Marx că burghezia pur şi 
simplu nu ponte continua să facă concesii şi că în cele din urmă 
este inevitabil ca mizeria să crească. Ca atare, singurul rezultat — ex¬ 
trem de preţios. însă — al luptei zilnice a muncitorilor împotriva 
asupritorilor lor este o creştere a conştiinţei lor de clasă: e vorba de 
acel sentiment de unitate ce nu se dobîndeşte decît în luptă, conjugal 
cu certitudinea izvorîtă din deznădejde că numai revoluţia îi poate 
scăpa de mizerie. Cînd va fi atinsă această treaptă, va însemna că 
ceasul dcznodămîntului a sunat. 

Aceasta e teoria şi comuniştii au acţionat în consecinţă. La 
început i-au sprijinit pe muncitori în lupta lor pentru o soartă mai 
bună. Iată însă că. contrar tuturor aşteptărilor şi profeţiilor, această 
luptă înregistrează succese. Revendicările sînt satisfăcute. Evident, 
motivul nu poate fi decît că au fost prea modeste. Aşadar, trebuie 
cerut mai mult. Dar din nou revendicările sînt satisfăcute. 44 Şi pe 
măsură ce mizeria descreşte, muncitorii devin mai puţin înverşunaţi, 
mai dispuşi să negocieze pentru salarii decît să comploteze pentru 
revoluţie. 

Acum comuniştii descoperă că politica lor trebuie inversată. 
Trebuie întreprins ceva pentru a face să funcţioneze legea mizeriei 
crcscînde. De exemplu, trebuie aţîţatc tulburările din colonii (chiar 
dacă nu există şansa unei revoluţii victorioase) şi. cu scopul general 
de a contracara îmburghezirca muncitorilor, trebuie adoptată o 
politică de agravare a catastrofelor de orice Ici. Dar această nouă 
politică distruge încrederea muncitorilor. Partidele comuniste ajung 
să-şi piardă din membri, excepţie lăcmd doar cei lipsiţi de 

' xpericnţa luptelor politice reale, li pierd tocmai pe aceia pe care îi 
descriu drept „avangarda clasei muncitoare"; principiul împărtăşit 
de ele în mod tacit, „cu cît mai rău, cu alîl mai bine. deoarece 
mi/eria va grăbi cu necesitate revoluţia", îi face suspicioşi pe 
muncitori — cu cît sînt ma>reuşite aplicaţiile acestui principiu, cu 
alîl .sînt mai mari suspiciunile muncitorilor. Pentru că muncitorii 
sint oameni realişti; ca să le cîştigi încrederea, trebuie să le 
ameliorezi soarta. 

Şi atunci politica trebuie din nou inversată: comuniştii se văd 
sdiţi să lupte pentru îmbunătăţiri imediate ale soartei muncitorilor, 
dar în acelaşi timp să spere opusul. 

Cu aceasta, „contradicţiile interne" ale teoriei duc la ultimul 
stadiu de confuzie. Este stadiul în care e greu de ştiut cinc-i 
trădătorul, pentru că acum trădarea poate fi devotament şi devota¬ 
mentul poate fi trădare. Este stadiul în care cei ce au urmat partidul 
nu doar pentru că au văzut în el (şi mă tem că pe bună dreptate) 
singura mişcare viguroasă cu ţeluri umanitare, ci mai ales pentru că 
era o mişcare bazată pe o teorie ştiinţifică, trebuie ori să-l 
părăsească, ori să-şi sacrifice integritatea intelectuală: pentru că 
acum trebuie să se obişnuiască să creadă orbeşte într-o autoritate. 
In cele din urmă. ei trebuie să devină mistici — ostili argumentării 
raţionale. 

Se pare că nu numai capitalismul suferă de contradicţii interne 
ce ameninţă să-l ducă la prăbuşire... 




Capitolul 21 

O evaluare a profeţiei 

Raţionamentele pe care se sprijină profeţia istorică a lui Marx 
nu stau în picioare. Ingenioasa sa încercare de a trage concluzii 
profetice din observaţii făcute asupra tendinţelor economice din 
vremea sa a eşuat. Raţiunea acestui eşec nu rezidă în vreo insufi¬ 
cienţă a bazei empirice de la care porneşte raţionamentul. Analizele 
sociologice şi economice făcute de Marx societăţii din vremea sa au 
fost poate întrucîtva unilaterale, dar, în ciuda parţialităţii lor, erau 
remarcabile în aspectul lor descriptiv. Raţiunea eşecului său ca 
profet rezidă în întregime în mizeria istoricismului ca atare, în faptul 
simplu că, chiar dacă observăm astăzi ceea ce pare a fi o tendinţă 
istorică, nu putem şti dacă ea ni se va înfăţişa la fel şi mîine. 

Trebuie să admitem că Marx a văzut multe lucruri în adevărata 
lor lumină. Dacă luăm în considerare doar profeţia sa că sistemul 
capitalismului neîngrădit, aşa cum l-a cunoscut el, nu avea să mai 
dureze multă vreme şi că apologeţii care credeau că acest sistem va 
dăinui veşnic se înşelau, trebuie să spunem că Marx a avut dreptate. 
După cum a avut dreptate şi atunci cînd a susţinut că „lupta de 
clasă“, adică asocierea muncitorilor, este cea căreia avea să i se 
datoreze în mare parte transformarea acestui sistem economic în 
unul nou. Nu trebuie însă să mergem pînă acolo încîl să spunem că 
Marx a prezis acest nou sistem, intervenţionismul 1 , sub un alt nume] 
cel de socialism. Adevărul e că n-a intuit defel ceea ce avea să se 
petreacă. Ceea ce Marx numea „socialism" era un lucru foarte 
diferit de orice formă de intervenţionism, chiar şi de forma rusească 
a acestuia; căci el a crezut cu fermitate că dezvoltarea viitoare va 
diminua influenţa, politică şi deopotrivă economică, a statului, pe 
cînd intervenţionismul a amplificat pretutindeni această influenţă. 

Dat fiind că fac aici o critică a lui Marx şi că. într-o anumită 
măsură, elogiez intervenţionismul democratic gradual (îndeosebi pc 
cel instituţional, explicat în secţiunea VII a capitolului 17), ţin să 



CAPITOLUL 21: O EVALUARE A PROFEŢIEI 


211 


spun cu claritate că nutresc multă simpatie faţă de speranţa lui Marx 
privind scăderea rolului statului. Fără îndoială că primejdia cea mai 
mare a intervenţionismului — îndeosebi a intervenţiei directe — 
constă în faptul că duce la creşterea puterii de stat şi a birocraţiei. 
Primejdia e cu atît mai mare cu cît majorităţii intervenţioniştilor nu 
le pasă de ea sau închid ochii în faţa ei. Eu însă cred că dacă 
primejdia este privită în faţă, trebuie să existe o posibilitate de a o 
stăpîni. Căci este vorba şi aici„pur şi simplu, de o problemă de 
tehnologie socială şi de inginerie socială graduală. Dar de o 
problemă ce se cere abordată fără întîrziere, deoarece constituie un 
pericol pentru democraţie. Este necesar să lucrăm planic în direcţia 
libertăţii, şi nu doar a securităţii, dacă nu din alt motiv, atunci pentru . 
că numai libertatea ne poate da siguranţa securităţii. 

Să ne întoarcem însă la profeţia lui Marx. Una din tendinţele 
istorice pe care el pretindea a le fi descoperit pare să fie de un 
caracter mai persistent dccît celelalte; am în vedere tendinţa de 
acumulare a mijloacelor de producţie şi îndeosebi pe cea de creştere 
a productivităţii muncii. Pare-se, într-adevăr, că această tendinţă va 
continua pentru un timp. cu condiţia, fireşte, ca noi să împiedicăm 
nimicirea civilizaţiei. Dar Marx nu numai că a recunoscut această 
tendinţă şi „aspectele civilizatorii" ale ei, ci a sesizat şi pericolele 
ec-i sînt inerente, in particular, el a fost unul din primii (deşi a avut 
cîţiva precursori, ca de exemplu Fourier 2 ) care au relevat legătura 
dintre „dezvoltarea forţelor productive", în care vedea 3 „misiunea 
şi justificarea istorică a capitalului", şi acel fenomen extrem de 
distructiv^ al sistemului de credit — sistem ce pare să fi stimulat 
dezvoltarea rapidă a industrialismului — care este ciclul inclustriul. 

Teoria lui Marx însuşi despre ciclul industrial (discutată în 
secţiunea IV a capitolului precedent) ar putea, cred, să fie para¬ 
frazată astfel: chiar dacă e adevărat că legile inerente ale pieţei 
libere generează o tendinţă de ocupare integrală a forţei de muncă, 
este la fel de adevărat că fiecare apropiere de ocuparea totală, adică 
de o penurie de forţă de muncă, îi stimulează pe inventatori şi pe 
investitori să creeze şi să introducă maşini şi utilaje noi. care 
necesită mai puţină forţă de muncă, dînd naştere astfel (la început 
unei scurte perioade de prosperitate, iar apoi) unui nou val de şomaj 
şi depresiune. Dacă şi în ce măsură această poveste este adevărată, 
eu nu ştiu. După cum spuneam în capitolul precedent, teoria ciclului 
economic este o treabă destul de grea şi pe care n-am de gînd s-o 

abordez. Întrucîl însă teza lui Marx după care creşterea produc¬ 
tivităţii e unul din factorii ce contribuie la ciclul economic mi se 
pare importantă, fie-mi îngăduit să dezvolt cîteva consideraţii destul 
de evidente în sprijinul ei. 

Următoarea listă de evoluţii posibile este, fireşte, cu totul 
incompletă; dar este construită în aşa fel, încît ori de cîte ori produc¬ 
tivitatea muncii creşte, cel puţin una din evoluţiile următoare, 
eventual mai multe deodată, începe şi continuă cu necesitate. într-o 
măsură suficientă pentru a contrabalansa respectiva creştere a 
productivităţii muncii. 

A) Cresc investiţiile, adică are loc producerea unor asemenea 
mijloace de producţie care sporesc capacitatea de producere a altor 
bunuri. (Cum acest proces duce la o nouă creştere a productivităţii, 
el nu poate singur să contrabalanseze efectele ei pentru o perioadă 
cît de cît însemnată.) 

B) Sporeşte consumul — creşte nivelul de trai: 

a) al întregii populaţii; 

b) al anumitor părţi ale ei (de exemplu, al unei anumite 
clase). 

C) Scade timpul de muncă. 

a) se reduce numărul orelor de muncă zilnice 

b) creşte numărul persoanelor care nu sînt muncitori indus¬ 
triali, şi îndeosebi 

b,) creşte numărul oamenilor de ştiinţă, al medicilor, 
artiştilor, oamenilor de afaceri etc. 

b ; ) creşte numărul muncitorilor şomeri. 

D) Creşte cantitatea bunurilor produse dar neconsumate. 

a) bunuri de consum sînt distruse: 

b) mijloace de producţie rămîn nefolosite (unele fabrici nu 
lucrează); 

c) se produc alte bunuri dccît cele de consum şi cele de tipul 
A), spre exemplu arme; 

d) este folosită muncă pentru distrugerea de mijloace de 
producţie (şi pentru reducerea, în acest fel. a produc¬ 
tivităţii). 

Am întocmit în aşa fel lista acestor evoluţii — listă ce. desigur, 
ar puica fi încă elaborată — încît pînă la linia punctată, adică pînă 
la C), b,) evoluţiile ca atare sînt îndeobşte recunoscute ca dezirabile. 

pe cînd dc la C), b 2 ) mai departe, figurează cele considerate 
îndeobşte a fi indezirabile; ele indică depresiune economică, 
fabricare dc arme şi război. 

Este clar că de vreme ce A) nu poate ca singură să restabilească 
piuă la capăt echilibrul, deşi poate să fie un factor foarte important, 
licbuie să intervină una sau mai multe din celelalte evoluţii. în plus, 
pare rezonabil să admitem că dacă nu există instituţii care să 
paranteze desfăşurarea evoluţiilor dezirabile înlr-o măsură suficientă 
pentru a contrabalansa productivitatea crescută, se vor declanşa una 
au alta dintre evoluţiile indezirabile. Dar acestea toate, cu posibila 
excepţie a producţiei dc armament, sînt de aşa natură. îneît e 
probabil să ducă la o reducere drastică a lui A), ceea ce nu poate să 
nu agraveze foarte mult situaţia. 

Nu cred că prin consideraţii de felul celor dc mai sus s-ar putea 
explica**. în vreun sens al cuvîntului, înarmările sau războiul, deşi 
ar putea explica succesul statelor totalitare în combaterea 
şomajului. Nu cred. tot aşa. că astfel dc consideraţii ar fi în măsură 
i ,,explice'* ciclul industrial, deşi ar putea, eventual, să contribuie 
i a ceva la explicarea lui, explicare în cadrul căreia problemele de 
i icdit şi monetare joacă probabil un rol foarte important: pentru că 
icducerca lui A), de exemplu, poate echivala cu tezaurizarea unor 
economii ce altminteri ar fi probabil investite — un factor important 
şi mult discutat 4 . Şi nu e cu totul imposibil ca legea marxistă a 
scăderii ratei profitului (dacă în genere această lege stă în picioare 5 ) 
să poată oferi şi ca o sugestie pentru explicarea tezaurizării: căci 
presupunînd că o perioadă de acumulare rapidă poate duce la o 
asemenea scădere, aceasta ar putea să descurajeze investiţiile şi să 
încurajeze tezaurizarea, rcducînd A). 

Acestea toate n-ar fi însă o teorie a ciclului industrial. O 
asemenea teorie ar avea o sarcină diferită. Principala ei sarcină ar 
li să explice dc ce instituţia pieţei libere, instrument extrem de 
clicace de egalizare a cererii şi ofertei, nu este suficientă pentru a 
Împiedica depresiunile 6 , adică supraproducţia şi subconsumul. Cu 
uite cuvinte, ar trebui să putem arăta că vînzarca şi cumpărarea pe 
piaţă produc, ca una din repercusiunile sociale neintenţionate 7 ale 
acţiunilor noastre, ciclul industrial. Teoria marxistă a ciclului indus- 
(rial tocmai acest scop îl urmăreşte: iar consideraţiile schiţate aici 
privitoare la efectele unei tendinţe generale de creştere a produc¬ 
tivităţii pot cel mult să suplimenteze această teorie. 

Nu doresc să mă rostesc asupra valorii tuturor acestor speculaţii 
privitoare la ciclul industrial. Mi se pare însă foarte clar că ele sînt 
cum nu se poate mai preţioase, chiar dacă în lumina teoriilor 
moderne ele ar trebui astăzi înlocuite cu lotul. Simplul fapt că Marx 
a tratat pe larg această problemă constituie un mare merit al său. Cel 
puţin această parte a profeţiei sale s-a adeverit pînă în prezent: 
tendinţa de creştere a productivităţii continuă: continuă şi ciclul 
industrial, iar continuarea sa va duce, probabil, la contra-măsuri 
intervenţioniste şi deci la o nouă îngrădire a sistemului pieţei libere; 
evoluţie aliată în concordanţă cu profeţia lui Marx, după care ciclul 
industrial ar fi unul din factorii ce duc inevitabil la prăbuşirea siste¬ 
mului neîngrădit al capitalismului. La aceasta trebuie să adăugăm 
încă o profeţie adeverită, şi anume că asocierea muncitorilor urma 
să fie un alt factor important în acest proces. 

Avînd în vedere această listă de profeţii importante şi în mare 
parte izbutite, mai e cazul oare să vorbim de mizeria istoricismului? 
Dacă profeţiile istorice ale lui Marx au fost fie şi parţial izbutite, e 
clar că nu putem repudia în mod facil metoda lui Dar examinînd 
mai de aproape succesele lui Marx, constatăm că niciodată nu i-a 
adus succes metoda sa istoricistă, ci totdeauna metoda analizei 
instituiionale. Aşadar, nu analiza istoricistă ci o analiză institu¬ 
ţională tipică duce la concluzia că întreprinzătorul capitalist este 
silit de concurenţă să sporească productivitatea. Tot pe o analiză 
instituţională se bazează şi teoria lui Marx privind ciclul industrial 
şi suprapopulaţia. Pînă şi teoria luptei de clasă este una instituţio¬ 
nală: această luptă face parte din mecanismul prin care este con¬ 
trolată repartiţia avuţiei ca şi cea a puterii, mecanism ce face 
posibile negocierile colective în sensul cel mai larg. Nicăieri în 
aceste analize nu joacă vreun rol acele tipic istoriciste „legi" sau 
stadii sau perioade sau tendinţe ale dezvoltării istorice. Pe de altă 
parte, nici una din concluziile istoriciste mai ambiţioase ale lui 
Marx, nici una din acele „legi inexorabile ale dezvoltării" sau „faze 
ale istoriei peste care nu se poate sări" nu s-a dovedit vreodată a fi 
o predicţie reuşită Marx a izbutit numai în măsura în care a analizat 
instituţii şi funcţiile acestora. Or. nici una din profeţiile sale istorice 
mai ambiţioase şi mai ample nu ţine de domeniul analizei institu¬ 
ţionale. Ori de cîte ori se face o încercare de a sprijini asemenea 
profeţii printr-o atare analiză, derivarea e defectuoasă. Intr-adevăr, 
raportate la criteriile exigente ale lui Marx însuşi, profeţiile mai 

umple se situează la un nivel intelectual destul de scăzut. Ele 

i uprind nu numai multă gîndire tendenţioasă, ci sînt şi lipsite de 
imaginaţie politică. Vorbind în mare, Marx împărtăşea credinţa 
industriaşului progresist, a „burghezului" din vremea sa: credinţa 
mtr o lege a progresului. Dar acest optimism istoricist naiv, al lui 
llcgcl şi Comte, al lui Marx şi Mill, nu este mai puţin superstiţios 
ili i ît un istoricism pesimist cum este cel al lui Platon sau cel al lui 
'•pcngler. Iar pentru un profet este un prost instrument, deoarece în 
mod necesar încătuşează imaginaţia istorică. într-adevăr, este 
necesar să fie recunoscut drept unul din principiile oricărei viziuni 
wmpra politicii negrevată de prejudecăţi că în sfera omenescului 
o 'tul este posibil, şi în particular, că nici una din evoluţiile imagi¬ 
nabile nu poate fi exclusă pe temeiul că ar fi incompatibilă cu aşa- 
niiinita tendinţă a progresului uman sau cu orice altă pretinsă lege 

ii „naturii umane". „Faptul progresului, spune H. A. L. Fisher 8 , este 
înscris cu litere mari şi clare pe pagina istoriei; dar progresul nu e 
" lege a naturii. Terenul cîştigat de o generaţie poate fi pierdut de 

.1 următoare." 

In conformitate cu principiul că totul e posibil, merită, poate, să 
menţionăm că profeţiile lui Marx ar fi putut foarte bine să se adeve- 
n nscă. O credinţă cum a fost optimismul progresivist al secolului 
ni XlX-lea poate fi o puternică forţă politică; ea poate contribui la 
Inl.tptuirea a ceea ce a prezis. Astfel, chiar şi o predicţie corectă nu 
iiebuie prea repede acceptată drept o coroborare a unei teorii şi a 
■iiacterului ştiinţific al acesteia. Adeverirea predicţiei poate fi, 
dimpotrivă, o consecinţă a caracterului său religios şi o dovadă a 
I’ i i ii credinţei religioase pe care a fost capabilă s-o insufle oame¬ 
nilor. Iar cît priveşte, în speţă, marxismul, elementul religios din el 
n .icţionat fără greş. în ceasul celei mai profunde mizerii şi 
iWadări, profeţia lui Marx a oferit muncitorilor o credinţă inspi- 
«îftoare în misiunea lor şi în viitorul măreţ pe care mişcarea lor avea 
“■l I pregătească pentru întreaga omenire. Privind înapoi la 
dl lăşurarea evenimentelor dintre 1864 şi 1930, cred ca dacă nu era 
h»|ilul întrucîtva accidental că Marx descurajase cercetările de 
!■ Imologie socială, lymea europeană ar fi putut evolua, sub influenţa 
m stei religii profetice, spre un socialism de tip necolectivist. O 
l'u gătire temeinică pentru ingineria socială, pentru planificarea 
libertăţii, din partea marxiştilor ruşi ca şi a celor din Europa 

nirală, ar fi putut să ducă la un succes neîndoielnic, convingător 

pentru loji prietenii societăţii deschise. Dar aceasta n-ar fi însemnat 
o coroborare a unei profeţii ştiinţifice. Ar fi fost rezultatul unei 
mişcări religioase — rezultatul credinţei în umanitarism, combinată 
cu o utilizare critică a raţiunii noastre în scopul transformării lumii. 

Lucrurile au evoluat însă altfel. Elementul profetic din crezul 
lui Marx a fost dominant în minţile disicipolilor săi. El a obnubilat 
tot restul, alungînd puterea judecăţii reci şi critice şi distrugînd 
convingerea că prin folosirea raţiunii putem să schimbăm lumea. 
N-a rămas din doctrina lui Marx decît filozofia oraculară a lui 
Hegel, care în travestiul ei marxist ameninţă să paralizeze lupta 
pentru societatea deschisă. 




ETICA LUI MARX 


Capitolul 22 

Teoria morală a istoricisunului 

Sarcina pc care şi-a propus-o Marx în Capitalul a fost dcscope- 
lirca de legi inexorabile ale dezvoltării sociale. Nu descoperirea de 
legi economice care ar putea fi de folos tehnologului social. Nici 
analiza condiţiilor economice care ar permite realizarea unor 
obiective sociale cum sînt preţurile echitabile, repartiţia egală a 
bogăţiei, securitatea, planificarea raţională a producţiei şi. mai 
presus de toate, libertatea; şi nici încercarea de a analiza şi clarifica 
aceste obiective. 

Dar, cu toate că Marx se opunea cu hotărîre tehnologici utopice 
ca şi oricărei încercări de a da o justificare morală obiectivelor 
socialiste, scrierile sale conţineau, în mod implicit, o teorie etică. 
Această teorie se exprimă la el în principal prin aprecieri morale 
asupra instituţiilor sociale. în fond, condamnarea de către Marx a 
i apitalismului este în chip fundamental o condamnare morală. 
Sistemul e condamnat pentru nedreptatea crudă cc-i este inerentă, 
combinată cu deplina corectitudine şi dreptate ..formală’*, Sistemul 
i sic condamnat pentru faptul că, silind pe exploatator să înrobească 
pe cel exploatat, le răpeşte ambilor libertatea. Marx n-a incriminat 
bogăţia şi nici n-a făcut elogiul sărăciei. El detesta capitalismul nu 
pentru că acesta însemna acumulare de bogăţii, ci pentru caracterul 
lui oligarhic; îl detesta pentru că în acest sistem bogăjia înseamnă 
putere politică în sensul de putere asupra altor oameni. în capitalism 
lorţa de muncă este o marfă, ceea ce înseamnă că unii oameni sînt 
nevoiţi să se vîndă pe piaţă. Marx detesta sistemul pentru că acesta 
semăna cu sclavia. 

Punînd un asemenea accent pc aspectul moral al instituţiilor 
>cialc, Marx sublinia responsabilitatea noastră pentru repercu¬ 
siunile sociale mai depărtate ale acţiunilor noastre; ale acelor 
acţiuni, bunăoară, care sînt de natură să perpetueze existenţa unor 
instituţii nedrepte din punct de vedere social. 

Dar deşi Capitalul este, de fapt, în mare măsură un tratat de etică 
socială, aceste idei etice nu sînt niciodată prezentate ca atare. Ele 
sînt exprimate doar prin implicaţie, cea ce nu diminuează însă forţa 
cu care sînt susţinute, dat fiind că implicaţiile sînt foarte evidente. 
Eu cred că Marx a evitat să prezinte o teorie morală explicită pentru 
că îi displăceau predicile morale. Adînc neîncrezător faţă de 
moralişti, care nu o dată predică una şi fac cu totul altceva. Marx a 
pregetat să-şi formuleze explicit convingerile etice. Principiile 
omeniei şi decenţei erau pentru el ceva ce nu necesită discuţie, ceva 
de la sine înţeles. (El a fost şi în acest domeniu un optimist.) Pe 
moralişti i-a atacat fiindcă vedea în ei apologeţii sicofanţi ai unei 
i) ordini sociale pe care el o simţea imorală; pe panegiriştii liberalis¬ 
mului i-a atacat din pricina mulţumirii lor de sine, din pricină că 
identificau libertatea umană cu libertatea formală existentă atunci în 
cadrul unui sistem social care anihila pe cea dintîi. Astfel, în mod 
implicit, el îşi mărturisea ataşamentul faţă de libertate; şi în pofida 
înclinaţiei sale, ca filozof, spre holism, cu siguranţă că nu a fost un 
colectivist, de vreme ce spera că statul avea „să dispară treptat 11 . 
I 'După convingerea mea, credinţa lui Marx a fost credinţa într-o 
societate deschisă. 

Atitudinea lui Marx faţă de creştinism este strîns legată de aceste 
convingeri şi de faptul că în zilele lui, pentru oficialitatea creştină 
era caracteristică o apărare făţarnică a exploatării capitaliste. (Atitu¬ 
dinea lui Marx are anumite asemănări cu cea a contemporanului 
său Kierkegaard, marele reformator al eticii creştine, care a demas¬ 
cat 1 moralitatea creştină oficială din vremea sa ca pe o ipocrizie 
anticreştină şi antiumanitară.) Un reprezentant tipic al acestui gen 
de creştinism era preotul protestant-anglican J. Townsend, autorul 
unei Dissertation on the Poor Laws, by a Wellwisher of Mankind 
(Disertafie asupra legii săracilor. Scrisă de un prieten al oamenilor ), 
un apologet extrem de grosolan al exploatării, pe care Marx îl 
t demască. „Foamea — îşi începe Townsend panegiricul 2 — nu 
constituie numai o presiune paşnică, tăcută şi neîncetată, dar 
Iprovoacă cele mai mari eforturi, fiind un mobil natural care 
Iţndeamnă la hărnicie şi la muncă." într-o rînduială „creştinească" a 
lumii, aşa cum o vede Townsend, totul depinde (după cum observă 
Marx) de permanentizarea foametei în rîndurile clasei muncitoare; 
şi Townsend crede că acesta este într-adevăr ţelul divin al princi¬ 
piului creşterii populaţiei; pentru că textul său continuă astfel: .Pare 

i Ite o lege naturală ca cei săraci să fie, într-o anumită măsură,, 
ne pic văzători ( improvident ) (...) astfel că există totdeauna unii (that\ 
ilii-rr always may be some ) care să îndeplinească funcţiile cele mai j 
• i i vile, mai murdare şi mai josnice ale comunităţii. Fondul de | 
Lucire umană (f/ie fund of human bappiness) este mult sporit în 
modul acesta, şi cei mai delicaţi... sînt liberi... să-şi urmeze nestin- 
l'lii-riţi vocaţia lor superioară." Şi „delicatul popă sicofant" cum îl 
numeşte Marx din pricina acestei remarci, adaugă că Legea săracilor, 
ptiu faptul că asigură o asistenţă celor înfometaţi, „are tendinţa de] 
i distruge armonia şi frumuseţea, simetria şi ordinea acestui sistem 
I"- care Dumnezeu şi natura l-au stabilit în lume." 

Dacă acest soi de „creştinism" a dispărut astăzi de pe faţa părţii 
iii. n bune a globului, faptul se datorează nu în mică măsură reformei 
morale provocate de Marx. Nu sugerez că schimbarea atitudinii 
In .cricii faţă de săraci în Anglia n-a început cu mult înainte ca Marx 
U li exercitat vreo influenţă în această ţară; el a influenţat însă 
m castă evoluţie, îndeosebi pe continent, iar progresele socialismului 
ui avut ca efect consolidarea ei şi în Anglia. Influenţa lui Marx 
asupra creştinismului ar putea fi comparată, probabil, cu influenţa 
Im Luther asupra Bisericii romane. Ambele au constituit o provo- 
Mt 1 , ambele au condus la o contrareformă în taberele inamicilor 
lin. la o revizuire şi reevaluare a standardelor lor etice. Dacă astăzi 
■ icşlinismul se află pe un drum diferit de cel pe carc-1 urma încă şi 
in primele decenii ale acestui secol, aceasta se datorează înlr-o 
măsură considerabilă influenţei lui Marx. Acestei influenţe i se 
datorează în parte şi faptul că biserica şi-a plecat urechea la vocea 
Im Kierkegaard, care în a sa Carte a Judecătorului descria propria 
..i activitate astfel 3 : „Cel ce are menirea să producă o idee corectivă 
ticbuie doar să studieze, cu precizie şi profunzime, părţile putrede ale 
ordinii existente, şi apoi, în modul cel mai părtinitor cu putinţă, să 
pună accentul pe opusul lor." („Aşa stînd lucrurile — adaugă el — 
un om aparent inteligent va ridica lesne împotriva ideii corective 
obiecţia că este părtinitoare; şi va determina publicul să creadă că 
acesta e întregul adevăr asupra ei.“) In acest sens s-ar putea spune^ 
că marxismul timpuriu, cu rigoarea sa etică, cu accentul pus pe fapte 1 
iii locul simplelor vorbe, a fost, probabil, cea mai importantă idee 
corectivă a epocii noastre. 4 Aşa se explică uriaşa lui influenţă morală. 

Cerinţa ca oamenii să se verifice prin fapte este deosebit de 
pronunţată în unele din perierile de tinereţe ale lui Marx. Această 

atitudine, care ar putea fi descrisă drept activism. este formulată 
cum nu se poate mai clar în ale sale Teze despre Feuerbach 5 : „Filo¬ 
zofii nu au făcut decît să interpreteze lumea în diferite moduri; 
important este însă de a o schimba." Există însă şi multe alte pasaje 
care vădesc aceeaşi tendinţă „activistă"; îndeosebi cele în care Marx 
vorbeşte despre socialism ca despre „imperiul libertăţii", un imperiu 
unde omul urmează să devină „stăpîn al propriului său mediu 
social". Marx concepea socialismul ca pe o perioadă în care sîntcm 
în mare măsură liberi de forţele iraţionale care determină acum 
vieţile noastre şi în care raţiunea umană poate să controleze activ 
relaţiile dintre oameni. Judecînd după toate acestea şi după atitu¬ 
dinea morală şi emoţională generală a lui Marx, nu mă pot îndoi că. 
dacă ar fi fost pus în faţa alternativei ..să fim creatorii propriului 
nostru destin ori să ne mulţumim a fi profeţii lui! ", el ar fi decis să 
fie un creator, şi nu un simplu profet. 

Dar. după cum ştim deja, aceste puternice tendinţe „activiste" ale 
lui Marx sînt contracarate de istoricismul său. Sub influenţa acestuia, 
el a devenit în principal un profet. A decis că, cel puţin în condiţiile 
capitalismului, trebuie să ne supunem „legilor inexorabile" şi 
faptului că tot ce putem face este „să scurtăm şi să uşurăm durerile 
facerii" inerente „fazelor naturale ale dezvoltării" 6 . Există o 
adevărată prăpastie între activismul lui Marx şi istoricismul său. 
prăpastie pe care o măreşte şi mai mult doctrina sa că sîntem nevoiţi 
să ne supunem forţelor pur iraţionale ale istoriei. Căci de vreme ce 
a denunţat drept utopică orice încercare de a face uz de raţiunea 
noastră pentru planificarea viitorului, înseamnă că raţiunea nu joacă 
nici un rol în realizarea unei lumi mai rezonabile. Eu cred că o 
asemenea viziune este de nesusţinut şi că duce inevitabil la misti¬ 
cism. Trebuie să admit însă că pare să existe o posibilitate teoretică 
de a arunca o punte peste această prăpastie, deşi nu consider trainică 
această punte. Este vorba de teoria morală istoricistă a lui Marx şi 
Engels 7 , schiţată doar în linii mari în scrierile lor. 

Nefiind dispuşi să admită că propriile lor idei etice ar fi în vreun 
sens ultime şi auto-justificanle, Marx şi Engels preferau să privească 
scopurile lor umanitare în lumina unei teorii care le explică drept 
produsul sau reflectarea împrejurărilor sociale. Teoria lor poate fi 
descrisă după cum urmează. Dacă un reformator social sau un 
revoluţionar se crede inspirat de ura faţă de „nedreptate" şi de devo¬ 
tamentul faţă de „dreptate", el este în mare parte victima unei iluzii 

(ca orice alt om. de pildă un apologet al vechii orînduiri). Sau. 
pentru a vorbi mai precis, ideile sale morale despre „dreptate* 1 şi 
..nedreptate** sînt produse secundare ale dezvoltării sociale şi istorice. 
Insă produse de un fel important, deoarece fac parte din mecanismul 
prin care are loc dezvoltarea. Ca să ilustrăm această precizare: există 
întotdeauna cel puţin două idei despre „dreptate** (sau despre 
..libertate** sau despre „egalitate**), foarte diferite între ele. Una este 
ulcea despre „dreptate** aşa cum o înţelege clasa dominantă, iar 
cealaltă, aceeaşi idee aşa cum o înţelege clasa asuprită. Aceste idei 
sint, fireşte, produse ale situaţiei de clasă, dar în acelaşi timp ele 
|oacă un rol important în lupta de clasă, oferind fiecăreia din părţi 
acea conştiinţă curată de care are nevoie pentru a lupta. 

Această teorie a moralităţii poate fi caracterizată drept istoricistă 
pentru că susţine că toate categoriile morale sînt dependente de 
situaţia istorică: ea este numită de obicei relativism istoiic în 
domeniul eticii. Din acest punct de vedere. întrebarea dacă este just 
să se acţioneze în cutare mod este o întrebare incompletă. între¬ 
barea completă ar suna astfel: Este oare just. în sensul moralităţii 
feudale din secolul al cincisprezecelea, să se acţioneze în cutare 
mod? Sau, tot aşa: Este oare just, în sensul moralei proletare din 
secolul al nouăsprezecelea, să se acţioneze în cutare mod? Acest 
iclativism istoric a fost formulat de Engels în felul următor 8 : „Ce 
morală ni se propovăduieşte astăzi? Avem în primul rînd morala 

i icştină-feudală, moştenită din vremurile evlavioase de altădată, 
circ la rîndul ei se împarte, în esenţă, într-o religie catolică şi una 
protestantă; nici în cadrul acestora nu lipsesc subîmpărţirile. care 
merg de la morala catolică-iezuită şi de la cea ortodox-protestantă, 
plită la morala mai îngăduitoare de nuanţă iluministă. Alături de 

ii estea figurează morala modernă burgheză şi, paralel, morala 
proletară a viitorului...“ 

Dar acest aşa-numit „relativism istoric** nu epuizează nicidecum 
i uraclcrul istoricist al teoriei marxiste despre morală. Să ne 
imaginăm că i-am putea întreba pe cei ce susţin o asemenea teorie, 
de exemplu pe Marx însuşi: De ce acţionaţi aşa cum acţionaţi? Dc 
i e, bunăoară, consideraţi dezgustător şi respingător să vă lăsaţi mituiţi 
de burghezie pentru a înceta activităţile voastre revoluţionare? Nu 
i ied că lui Marx i-ar fi plăcut să răspundă la o asemenea întrebare: 
probabil că ar fi încercat s-o evite, spunînd. eventual, că acţionează 
• 1 cum îi place sau cum se simte îmboldit. Dar toate acestea nu 

ating problema noastră. Este cert că în deciziile practice ale vieţii 
sale Marx s-a conformat unui cod moral foarte riguros; cert este şi 
faptul că punea în faţa colaboratorilor săi exigenţe morale înalte. 
Oricare ar fi terminologia pe care o aplicăm acestor lucruri, problema 
cu care ne confruntăm este de a găsi răspunsul pe care el l-ar fi 
putut da la întrebarea: De ce acţionezi în cutare mod? Bunăoară, de 
ce încerci să-i ajuţi pe cei asupriţi? (Marx însuşi n-a aparţinut 
acestei clase, nici prin naştere, nici prin educaţie şi nici prin modul 
său de viaţă.) 

Dacă ar fi fost astfel încolţit, cred că Marx şi-ar fi formulat 
convingerea morală în termenii următori, care formează miezul a 
ceea ce eu numesc teoria sa morală istoricistă. Ca specialist în 
ştiinţele sociale (ar fi putut el să spună), ştiu că ideile noastre morale 
sînt arme în lupta de clasă. Ca om de ştiinţă, eu pot să le examinez 
fără să ader la ele. Dar tot ca om de ştiinţă mai constat că nu pot 
evita să iau atitudine în această luptă; şi că orice atitudine, chiar şi 
una de detaşare, înseamnă situare pe o poziţie sau alta. Problema 
mea îmbracă, astfel, următoarea formă: Pe ce poziţie să mă situez? 
O dată ce am ales o anumită poziţie, implicit am decis asupra 
moralei mele. Trebuie să adopt sistemul moral care este legat cu 
necesitate de interesele clasei pe care am decis s-o sprijin. înainte 
însă de a lua această decizie fundamentală, nu am adoptat nici un 
sistem moral, cu condiţia de a fi fost în stare să mă eliberez de 
tradiţiile morale ale clasei mele; dar aceasta este, de bună seamă, o 
premisă necesară a adoptării oricărei decizii conştiente şi raţionale 
privitoare la sistemele morale aflate în dispută. Cum însă o decizie 
este „morală“ doar în raport cu un cod moral anterior acceptat, 
decizia mea fundamentală nu poate fi defel o decizie „morală 1 *. 
Poate fi însă o decizie ştiinţifică. Pentru că, fiind specialist în 
ştiinţele sociale, sînt în măsură să-mi dau seama ce urmează să se 
întîmple. Sînt în măsură să-mi dau seama că burghezia, şi o dată cu 
ea sistemul său moral, urmează să dispară, şi că proletariatul, şi 
împreună cu el un nou sistem moral, vor izbîndi cu necesitate. îmi 
dau seama că această evoluţie este inevitabilă. Ar fi o nebunie să i 
te Opui, întocmai cum ar fi o nebunie să încerci să te opui legii 
gravitaţiei. Iată de ce decizia mea fundamentală este în favoarea 
proletariatului şi a moralei sale. Iar această decizie se bazează 
exclusiv pe anticipaţia ştiinţifică, pe profeţia istorică ştiinţifică. Deşi 
nu este ea însăşi o decizie morală, deoarece nu se bazează pe vreun 

islem moral, ca duce la adoptarea unui anumit sistem moral. In 
u/umat, decizia mea fundamentală nu este (aşa cum aţi bănuit 
dumneavoastră) decizia sentimentală de a-i ajuta pe cei asupriţi, ci 
este decizia ştiinţifică şi raţională de a nu opune în zadar rezistenţă 
legilor dezvoltării sociale. Numai după ce am luat această decizie, 
sint gata să accept şi să folosesc din plin acele sentimente morale 
care sînt arme necesare în lupta pentru ceea ce oricum urmează să 
vină. în felul acesta, adopt drept criterii ale moralităţii mele faptele 
perioadei ce urmează să vină. Şi în felul acesta rezolv aparentul 
paradox că o lume mai rezonabilă urmează să-şi facă apariţia fără 
■ă fi fost plănuită de raţiune; căci potrivit standardelor mele morale, 
acum adoptate, lumea viitoare este cu necesitate mai bună şi. deci. 
mai rezonabilă. Totodată arunc şi o punte peste prăpastia dintre acti- 
vismul meu şi istoricismul meu. Pentru că e clar că deşi am desco¬ 
perit legea naturală care determină dezvoltarea societăţii, nu pot 
suprima dintr-o trăsătură de condei fazele naturale ale evoluţiei sale. 
Un lucru însă pot, totuşi, să-l fac: să ajut activ la scurtarea şi 
uşurarea durerilor facerii inerente acestei evoluţii. 

Acesta ar fi fost, cred, răspunsul lui Marx, răspuns ce reprezintă, 
pentru mine, forma cea mai importantă a ceea ce am numit „teoria 
morală istoricistă“. La această teorie face aluzie Engels atunci cînd 
scrie 9 : „De bună seamă că morala care cuprinde cel mai mare număr 
de elemente durabile este cea care în prezent reprezintă abolirca 
prezentului; este cea care reprezintă viitorul; este morala proletară... 
Conform acestei concepţii, cauzele ultime ale tuturor schimbărilor 
sociale şi revoluţiilor politice nu rezidă în înţelegerea tot mai bună 
a dreptăţii; ele trebuie căutate nu în filozofia , ci în economia epocii 
despre care este vorba. înţelegerea tot mai deplină a faptului că 
instituţiile sociale existente sînt iraţionale şi nedrepte este doar un 
simptom..." Este teoria despre care un marxist modern spune: „înte¬ 
meind aspiraţiile socialiste pe o lege economică raţională a dez¬ 
voltării sociale, în loc să le justifice prin argumente morale. Marx 
şi Engels au proclamat socialismul drept o necesitate istorică ." 10 
Este o teorie foarte larg împărtăşită, dar numai rareori formulată în 
mod clar şi explicit. De aceea critica ei este mai importantă decît 
ar putea să pară la prima vedere. 

în primul rînd, e clar că teoria depinde în mare măsură de posi¬ 
bilitatea unei profeţii istorice corecte. Dacă această posibilitate este 
pusă la îndoială — şi în mod cert ea trebuie pusă la îndoială — 

teoria apare mult mai puţin atrăgătoare. Dar cu scopul de a o 
analiza, voi presupune pentru început că cunoaşterea istorică e un 
fapt; şi mă voi mărgini să stipulez că posibilitatea previzionării 
istorice este limitată; voi stipula că putem prevedea ceea ce se va 
petrece, să zicem, în următorii 500 de ani, stipulaţie ce nu restrînge 
nici cele mai îndrăzneţe pretenţii ale istoricismului marxist. 

Acum să examinăm mai întîi aserţiunea teoriei morale istoriciste. 
după care decizia fundamentală în favoarea sau împotriva unuia din 
sistemele morale în chestiune nu este ea însăşi o decizie morală: că ea 
nu se bazează pe nici un considerent sau sentiment moral, ci pe o pre- 
dicţie istorică ştiinţifică. Eu cred că această aserţiune este de ncsus- 
ţinut. Pentru a vedea cît mai limpede de ce. c suficient să cxplicităm 
imperativul sau principiul de conduită implicat în această decizie 
fundamentală. Este vorba de principiul: Adoptă sistemul moral al 
viitorului! sau: Adoptă sistemul moral susţinut de cei ale căror acţiuni 
sînt cele mai utile pentru înfăptuirea viitorului! Or. mic mi se parc 
clar că. chiar şi în ipoteza că am şti exact cum vor arăta următorii 
500 de ani. nu e cît uşi de puţin necesar să adoptăm un asemenea prin 
cipiu. Este — ca să dăm un exemplu — cel puţin imaginabil ca unui 
elev cu înclinaţii umanitare al lui Voltaire. care ar fi prevăzut în 1764 
cum va evolua Franţa pînă. să zicem, în anul 1864. să-i fi displăcut 
această perspectivă; este cel puţin imaginabil ca el să fi decis că o 
atare evoluţie este mai degrabă dezgustătoare şi să fi refuzat să adopte 
standardele morale ale lui Napoleon al III-lca. Trebuie să rămîn 
credincios standardelor mele morale, ar fi putut el să spună, şi să le 
transmit elevilor mei: poate că ci vor supravieţui acestei perioade, 
poate că într-o bună zi vor ieşi victorioşi. Tot aşa, este cel puţin 
imaginabil (deocamdată nu susţin mai mult) ca un om care prevede 
astăzi cu certitudine că ne îndreptăm spre o perioadă de sclavie, că 
urmează să ne întoarcem în cuşca societăţii captive sau chiar să 
rccădem în animalitate, să se decidă, cu toate acestea, să nu adopte 
standardele morale ale acestei perioade viitoare, ci să contribuie cît 
poate de mult la supravieţuirea idealurilor sale umanitare, sperînd 
eventual într-o resurecţie a moralităţii sale într-un viitor îndepărtat. 

Toate aceste lucruri sînt, cel puţin, imaginabile. Poate că o 
asemenea decizie n-ar fi cea mai ..înţeleaptă'*. Dar faptul eă ea nu 
este exclusă nici de previziune, nici de vreo lege sociologică sau 
psihologică, arată că prima aserţiune a teoriei morale istoriciste este 
de nesusţinut. Problema dacă trebuie sau nu să acceptăm morali- 


CAPITOLUL 22: TEORIA MORALĂ A ISTORICISMULUI 225 


lulea viitorului numai pentru că este moralitatea viitorului, este ca 
însăşi o problemă morală. Decizia fundamentală nu poate fi derivai 
ilm nici un fel de cunoaştere privitoare la viitor. 

în capitolele anterioare am menţionat pozitivismul momi (ir 
pccial pe cel al lui Hegel), adică teoria că nu există alt standar 
moral decît cel care e în vigoare; că tot ce există este raţional şi bui 
,i că, deci, dreptul e totuna cu puterea. Aspectul practic al acestei 
u orii este următorul. O critică morală a stării de lucruri existente este 
imposibilă, deoarece această stare determină ea însăşi standardele 
morale. Or, teoria morală istoricistă, de care ne ocupăm aici, nu este 
ilccît o altă formă a pozitivismului moral. Pentru că ea susţine că 
I'ulcica viitoare este identică cu dreptul. Doar că aici viitorul este pus 
m locul prezentului, atîta tot. Iar aspectul practic al teoriei este acesta: 
" 11 itică morală a stării de lucruri viitoare este imposibilă, deoarece 
ii rastă stare determină standardul moral prin prisma căruia judecăm 
Im i urile. Deosebirea dintre „prezent" şi „viitor" este aici, fireşte, doav 
una de grad. Se poate spune că viiorul începe mîine, sau peste 500 de 
iiiii. sau peste 100. Sub aspectul structurii teoretice nu există nici o 
deosebire între consen'atorismul moral, modernismul moral şi futu- 
ufiuul moral. Şi nici sub aspectul sentimentelor morale ele nu se 
deosebesc prea mult. Dacă futuristul moral critică laşitatea conscr- 
v dorului moral care se situează de partea puterii existente, conserva¬ 
tului moral poate îndrepta acuzaţia în sens opus; el poate spune că 
Intui istul moral este un laş, pentru că se situează de partea puterii ce 
minează să se instaureze, de partea guvernanţilor de mîine. 

Sînt sigur că dacă ar fi examinat aceste implicaţii, Marx ar fi 
ni|Hidiat teoria morală istoricistă. Numeroase remarci şi numeroase 
iu ţiuni arată că el a ajuns la socialism nu în virtutea unei judecăţi 
jiiinţifice, ci datorită unui impuls moral, dorinţei de a-i ajuta pe cei 
iiiupriţi, dorinţei de a-i vedea eliberaţi pe muncitorii nefericiţi şi 
impuşi unei exploatări neruşinate. Nu mă îndoiesc că în acest apel 
moral rezidă secretul influenţei învăţăturii sale. Iar forţa acestei 
niincţii a fost puternic amplificată de faptul că Marx n-a predicat o 
moralitate abstractă. Şi n-a revendicat pentru sine dreptul de a o 
l u e. Cine oare — pare el să se fi întrebat — trăieşte în confor¬ 
mitate cu propriile standarde (exceptînd cazul cînd acestea sînt 
i iurte joase)? Sentimentul acesta a fost cel care l-a făcut ca în ches¬ 
tiuni de etică să nu se rostească decît foarte sumar şi să încerce să 
tivească în ştiinţa socială profetică o autoritate în chestiuni morale 
finii sigură decît se simţea a fi el însuşi. 

Desigur că în etica practică a lui Marx, categorii cum sînt cele 
de libertate şi egalitate au jucat un rol major. în fond. el a fost unul 
dintre cei ce au luat în serios idealurile de la 1789. Şi a văzut pe viu 
cît de neruşinat a putut fi denaturat un concept ca „libertatea 11 , lată 
de ce nu s-a apucat să predice libertatea în vorbe, preferind s-o 
practice prin acţiune. A vrut să amelioreze societatea, iar amelio¬ 
rarea însemna pentru el mai multă libertate, mai multă egalitate, 
mai multă dreptate, mai multă siguranţă, nivel de viaţă mai ridicat 
şi în mod special acea reducere a zilei de muncă prin care munci¬ 
torul obţine dintr-o dată o oarecare libertate. Faptul că detesta ipo¬ 
crizia, că nu-i plăcea să vorbească despre aceste „idealuri înalte", la 
care se adăuga uluitorul său optimism. încrederea sa că toate acestea 
aveau să se înfăptuiască în viitorul apropiat, l-au făcut să ascundă 
convingerile sale morale în spatele unor formulări istoriciste. 

Eu afirm că Marx n-ar fi susţinut cu seriozitate pozitivismul 
moral sub forma futurismului moral dacă şi-ar fi dat seama că 
acesta implică recunoaşterea echivalenţei dintre puterea viitoare şi 
legitimitatea morală. Sînt însă alţii care nu posedă pătimaşa sa 
iubire pentru omenire, care aderă la futurismul moral tocmai din 
pricina implicaţiilor sale, adică oportunişti dornici să fie în tabăra 
învingătorului. Futurismul moral este astăzi larg răspîndit. Baza lui 
mai profundă ne-oportunislă o constituie, probabil, convingerea că 
„pînă la urmă 11 binele va triumfa în mod necesar asupra răului. 
Futuriştii morali uită, însă, că noi nu vom apuca să fim martorii 
deznodămîntului „final 11 al evenimentelor pe care Ic trăim acum. 
„Istoria va fi judecătorul nostru! 11 Ce înseamnă asta? Că succesul 
va fi criteriul. Cultul succesului şi al puterii viitoare este standardul 
suprem al multora care n-ar admite niciodată că puterea actuală 
este întruchiparea dreptăţii. (Ei uită pur şi simplu că prezentul este 
viitorul trecutului.) Baza tuturor acestor credinţe este compromisul, 
realizat fără tragere de inimă. între un optimism şi un scepticism 
moral. Se pare că oamenilor le e greu să creadă în propria con¬ 
ştiinţă. După cum le e greu să reziste tentaţiei de a se situa în tabăra 
învingătoare. 

Toate aceste remarci critice sînt compatibile cu supoziţia că 
sîntem în măsură să prevedem viitorul pentru următorii, să zicem. 
500 de ani. Dacă însă dăm de o parte această supoziţie total 
nerealistă. teoria morală istoricistă îşi pierde orice plauzibilitate. 
Or, supoziţia trebuie, într-adevăr, înlăturată. Pentru că nu există o 

sociologie profetică, aptă să ne ajute în alegerea unui sistem moral. 
Nu putem transfera asupra nimănui responsabilitatea pentru o atare 
■degere. nici măcar asupra ..viitorului". 

Teoria morală istoricistă a lui Marx nu este, de bună seamă, decît 
ii /uitatul concepţiei sale despre metoda ştiinţei sociale, a determi¬ 
nismului său sociologic, concepţie destul de la modă în zilele noastre. 
I*'.ite opiniile noastre, ni se spune, inclusiv standardele noastre 
morale, depind de societate şi de starea ei istorică. Ele sînt produsele 
•oi ictăţii sau ale unei anumite situaţii de clasă. Educaţia este definită 
iliept un proces special prin care comunitatea încearcă ..să transmită" 
membrilor săi „cultura sa. inclusiv standardele conform cărora 
doreşte ca ei să trăiască" 11 , şi se pune accentul pe „relativitatea teoriei 
>i practicii educaţionale la o ordine prevalentă". Şi despre ştiinţă se 
pune că depinde de categoria socială a cercetătorului ctc. 

C) teorie de acest fel, care subliniază dependenţa sociologică a 
ipuiiilor noastre este uneori numită sociologism: cînd accentul este 
pus pe dependenţa istorică, ea este numită istorism. (.Istorismul, 
fireşte, nu trebuie confundat cu istoricismul.) Atît sociologismul cît 
;.i istorismul. în măsura în care susţin determinarea cunoaşterii 
iimţifice de către societate sau istorie, vor fi discutate în urmă- 
uuielc două capitole. Cît priveşte influenţa sociologismului asupra 
ti■urici morale, putem adăuga aici cîtcva remarci. înainte însă de a 
11111 a în detalii, vreau să exprim cu claritate opinia mea despre 
teoriile hegelianizante. Eu cred că aceste teorii debitează banalităţi 
imvcstite în jargonul unei filozofii oraculare. 

Să examinăm acest „sociologism" moral. Afirmaţia că omul şi 
!• Ini ile sale sînt. într-un tuiumit sens. un produs al societăţii, conţine 
o doză de adevăr. Dar este, de asemenea, adevărat că societatea e 
mi produs al omului şi al ţelurilor sale şi că poale deveni într-o 
măsură din ce în ce mai mare produsul acestora. întrebarea prin- 
111 • ilă este: care din aceste două aspecte ale relaţiilor dintre indivizi 
,i societate este mai important? Pe care trebuie pus accentul? 

Vom înţelege mai bine sociologismul dacă îl vom compara cu 
i i/iunca analoagă „naturalistă" după care omul şi scopurile sale sînt 
mi produs al eredităţii şi al mediului. Trebuie să admitem că este şi 
iu aceasta o doză bună de adevăr. Pe de altă parte însă. este cît se 
l'o.itc de cert că mediul în care trăieşte omul este într-o măsură 
i u scîndă un produs al acestuia şi al scopurilor lui (într-o măsură 
limitată acelaşi lucru s-ar putea spune chiar şi despre ereditate). Din 

nou trebuie să punem întrebarea: care dintre cele două aspecte este 
mai important, mai fertil? Răspunsul ar putea fi mai uşor de dat 
dacă punem întrebarea în următoarea formă mai practică. Noi, 
generaţia de acum, mentalităţile şi opiniile noastre sîntem în mare 
măsură produsul părinţilor noştri şi al modului în care ei ne-au 
crescut. Dar generaţia următoare va fi, într-o măsură similară, un 
produs al nostru, al acţiunilor noastre şi al modului în care o creş¬ 
tem. Care din cele două aspecte este mai important pentru noi astăzi? 

Dacă examinăm în mod serios această întrebare, vom constata 
că fiind de importanţă decisivă faptul că mentalităţile şi opiniile 
noastre, deşi depind în mare măsură de modul în care am fost 
crescuţi, nu depind total de acesta. Dacă ar depinde total, dacă noi 
am fi incapabili de autocritică, incapabili de a învăţa din propriul 
nostru mod de a vedea lucrurile, din experienţa noastră, atunci, 
desigur, creşterea şi educaţia pe care ni le-a dat ultima generaţie ar 
determina modul nostru de a creşte şi educa pe cea următoare. 
Putem spune însă cu toată certitudinea că lucrurile nu stau aşa. Şi 
ca atare, ne putem concentra facultăţile critice asupra dificilei 
probleme de a creşte şi educa generaţia următoare într-un mod pe 
care îl considerăm mai bun decît cel în care am fost noi înşine cres¬ 
cuţi şi educaţi. 

Situaţia pe care o supralicitează sociologismul poate fi tratată în 
mod analog. Că mentalităţile şi vederile noastre sînt, într-un fel. un 
produs al „societăţii" este un adevăr banal. Partea cea mai impor¬ 
tantă a mediului nostru este cea socială; gîndirea. în speţă, depinde 
foarte mult de relaţiile sociale; limbajul, acest mediu al gîndirii, 
este un fenomen social. Pe de altă parte, este totuşi de necontestat 
că putem să examinăm ideile, să le criticăm, să le ameliorăm, şi, tot 
aşa, că putem să modificăm şi să ameliorăm mediul nostru fizic în 
conformitate cu ideile noastre schimbate, ameliorate. Acelaşi lucru 
este valabil şi pentru mediul nostru social. 

Toate aceste consideraţii sînt absolut independente de problema 
metafizică a „liberului arbitru". Chiar şi indeterministul admite o 
anumită dependenţă de ereditate şi de influenţa mediului, în special 
a celui social. Pe de altă parte, deterministul nu poate să nu fie de 
acord că ideile şi acţiunile noastre nu sînt determinate integral şi 
exclusiv de ereditate, educaţie şi influenţele sociale. El este obligat 
să admită că există şi alţi factori, de exemplu experienţele mai „acci¬ 
dentale" acumulate de individ în cursul vieţii, şi că şi aceştia îşi 

exercită influenţa lor. Determinismul, respectiv indeterminismul, 
cită vreme se menţin în sfera consideraţiilor metafizice, nu afectează 
problema noastră. Important este însă că ele pot să iasă din această 
sferă; şi că, de exemplu, determinismul metafizic poate să încura- 
icze determinismul sociologic sau „sociologismul 11 . In această formă 
insă teoria respectivă poate fi confruntată cu experienţa. Iar 
experienţa arată că ea este în mod neîndoielnic falsă. 

Beethoven — ca să luăm un exemplu din domeniul esteticii, 
care prezintă o anumită similitudine cu cel al eticii — este cu 
siguranţă, într-o anumită măsură, un produs al educaţiei şi tradiţiei 
muzicale, şi mulţi din cei preocupaţi de personalitatea lui vor fi 
impresionaţi de acest aspect al operei sale. Aspectul mai important 
este, totuşi, acela că Beethoven a fost şi producător de muzică şi 
implicit de tradiţie şi educaţie muzicală. Nu vreau să intru în dispută 
i u deterministul metafizician care ar susţine că fiecare notă scrisă 
de Beethoven a fost determinată de o anumită combinaţie de influ¬ 
enţe ereditare şi de mediu. O asemenea aserţiune este din punct de 
vedere empiric total nesemnificativă, deoarece nimeni nu va izbuti 
sa explice" efectiv în acest mod nici o singură notă din partiturile 
ilc. Important e că toată lumea admite că operele lui Beethoven nu 
pot fi explicate nici prin lucrările muzicale ale predecesorilor săi. 
nici prin mediul social în care a trăit, nici prin surzenia lui, nici prin 
b lurile de mîncare pe care i le gătea gazda lui; cu alte cuvinte, prin 
nici un ansamblu determinat de influenţe sau circumstanţe ambien¬ 
tale deschise investigaţiei empirice şi nici prin ceea ce am putea 
cunoaşte cu privire la ereditatea sa. 

Nu neg că există anumite aspecte sociologice interesante ale 
i rcaţiei lui Beethoven. E un lucru bine ştiut, spre exemplu, că 
nlmziţia de la orchestra simfonică de mici dimensiuni la marea 
orchestră simfonică se leagă, într-un anumit fel, de o evoluţie socio- 
politică. Orchestrele încetează de a mai fi un divertisment privat al 
piincipilor şi ajung să fie susţinute, cel puţin în parte, de către o 
clasă mijlocie al cărei interes pentru muzică creşte foarte mult. Sînt 
gata să dau cuvenita preţuire oricărei „explicaţii" sociologice de 
acest fel |i recunosc că asemenea aspecte merită a fi studiate 
ştiinţific. (In fond, eu însumi am încercat ceva similar, în cartea de 
laţă, cînd am vorbit de Platon.) 

Care este, atunci, mai precis obiectul criticii mele? Este exage- 
larca şi generalizarea oricărui aspect de acest fel. Dacă „explicăm" 
in modul indicat adineauri orchestra simfonică beethoveniană. 

explicăm foarte puţin. Dacă îl descriem pe Becthoven ca pe un 
reprezentant al burgheziei aflate în curs de emancipare, cu aceasta 
spunem foarte puţin, chiar dacă ceea ce spunem e adevărat. O ase¬ 
menea funcţie s-ar putea combina, fără nici o îndoială, şi cu o creaţie 
muzicală proastă (cum o arată cazul lui Wagner). Nu putem încerca 
să explicăm geniul lui Becthoven în acest fel, şi nici în vreun altul. 

Cred că şi ideile lui Marx însuşi ar putea servi drept infirmare 
empirică a determinismului sociologic. Căci dacă examinăm prin 
prisma acestei doctrine cele două teorii, activismul şi istoricismul. 
şi lupta dintre ele pentru supremaţie în sistemul lui Marx. va trebui 
să spunem că istoricismul ar fi fost o concepţie mai potrivită pentru 
un apologet conservator decît pentru un revoluţionar sau chiar 
pentru un reformator. Şi într-adevăr, istoricismul a fost folosit de 
Hegel în spirit conservator. Faptul că Marx nu numai că l-a preluat 
de la Hegel. dar l-a şi lăsat pînă la urmă să precumpănească asupra 
activismului său. poate astfel să arate că poziţia pe care un om o 
adoptă în lupta socială nu determină întotdeauna neapărat deciziile 
sale intelectuale. Acestea pot fi determinate, cum s-a întîmplat la 
Marx. nu atît de adevăratele interese ale clasei susţinute de el. cît 
de factori accidentali cum sînt influenţa unui predecesor, sau 
eventual lipsa de perspicacitate. în acest caz deci sociologismul ne 
poate fi de folos în înţelegerea lui Hegel. în timp cc exemplul lui 
Marx însuşi arată că interpretarea sociologislă este o generalizare 
nejustificată. Asemănător stau lucrurile şi cu subestimarea de către 
Marx a însemnătăţii propriilor sale idei morale; fiindcă nu poate 
încăpea îndoială că secretul influenţei sale religioase rezidă în 
atracţia morală pe care a exercitat-o, iar critica sa la adresa capita¬ 
lismului a fost eficientă în principal ca o critică morală. Marx a 
arătat că un sistem social poate fi ca atare nedrept; că dacă sistemul 
este strîmb atunci virtutea indivizilor care profită de pe urma lui 
nu-i decît un simulacru de virtute, nu-i decît ipocrizie. Pentru că 
responsabilitatea noastră se extinde şi asupra sistemului, asupra 
instituţiilor a căror persistenţă o îngăduim. 

Aceste radicalism moral al lui Marx ne dă explicaţia influenţei 
sale; ceea ce este în sine un lucru dătător de speranţă. Radicalismul 
acesta moral este încă viu. Nouă ne revine sarcina de a-1 păstra viu. 
de a-1 împiedica să urmeze drumul pe care îl va urma în mod inevi¬ 
tabil radicalismul său politic. Marxismul „ştiinţific" c mort. Senti¬ 
mentul său de responsabilitate socială şi dragostea sa de libertate 
trebuie să supravieţuiască. 

Raţionalitatea în sensul de raportare la un standard universal 
şi impersonal al adevărului, este de cea mai mare importanţă..., 
nu numai în epocile în care ea se impune cu uşurinţă, ci şi. ori 
poate mai ales, în vremurile mai puţin fericite în care este 
dispreţuită şi repudiată ca un vis deşert al celor cărora le lipseşte 
virilitatea de a ucide atunci cînd nu izbutesc să cadă la o 
înţelegere. 

Bertrand Russell 


Capitolul 23 

Sociologia cunoaşterii 

Fără îndoială că filozofiile istoriciste ale lui Heecl şi Marx sînl 
|mo(Iusc caracteristice ale epocii lor — o epocă de schimbări sociale. 
i\ meni filozofiilor lui Heraclit şi Platon şi asemeni celor ale lui 
< i>mte şi Mill. Lamarck şi Darwin. ele sînt filozofii ale schimbării 
şi reprezintă mărturii ale impresiei covîrşitoare şi neîndoielnic 
înlrucîlva înfricoşătoare produse de un mediu social în schimbare 
iii spiritele celor care trăiau în acest mediu. Platon a reacţionat la 
iu castă situaţie încercînd să oprească orice schimbare. Filozofii 
fMn iali moderni par să reacţioneze foarte diferit. întrucît ci acceptă 
• liimbarca. ba chiar o salută: totuşi, această dragoste a lor pentru 
m lombare mi se parc uşor ambivalenţă. Pentru că, deşi au aban¬ 
donul orice speranţă de a opri schimbarea, ca istoricişli ci încearcă 
i o prezică şi, astfel, s-o aducă sub un control raţional: ceea ce, cu 
Mguranţă, seamănă cu o încercare de a o îmblînzi. Se parc. astfel. 
■ \ pentru un istoricist. schimbarea n-a încetat cu totul să inspire 
U'sună. 

In epoca noastră de schimbări şi mai rapide înlîlnim chiar 
dorinţa nu numai de a prezice schimbarea, ci de a o ţine sub control 

printr-o amplă planificare centralizată. Aceste viziuni holiste (pe 
care le-am criticat în cartea mea Mizeria istoricismului) reprezintă 
oarecum un compromis între teoria platoniciană şi cea marxistă. 
Dorinţa lui Platon de a opri schimbarea, combinată cu doctrina 
marxistă a inevitabilităţii schimbării, generează, ca pe un fel de 
„sinteză 1 * hegeliană, cerinţa ca schimbarea, de vreme ce nu poate fi 
oprită cu totul, să fie cel puţin „planificată** şi să fie controlată de 
căue stat. a cărui putere urmează a fi mult amplificată. i 

O astfel de atitudine pare a fi, la prima vedere, un gen de 
raţionalism; ca se leagă strîns de visul lui Marx privind „imperiul 
libertăţii'*, în care omul va fi pentru ,|»fima dată stăpînul propriului 
său destin. în fapt însă, ea se află în strînsă alianţă cu o doctrină 
holărît opusă raţionalismului (şi în special ideii unităţii raţionale a 
omenirii; vezi capitolul 24), doctrină ce se potriveşte bine cu 
tendinţele iraţionaliste şi mistice din epoca noastră. Am în vedere 
doctrina marxistă conform căreia opiniile noastre, inclusiv cele 
morale şi ştiinţifice, sînt determinate de interesul de clasă şi, mai 
general, de situaţia socială şi istorică din epoca în care trăim. Sub 
numele de „sociologia cunoaşterii** sau de „sociologism**, această 
doctrină a fost dezvoltată în vremea din urmă (îndeosebi de 
M. Schclcr şi K. Mannheim 1 ) ca o teorie privind determinarea 
socială a cunoaşterii ştiinţifice. 

Sociologia cunoaşterii susţine că gîndirea ştiinţifică, şi în mod 
deosebii gîndirea din domeniile social şi politic, nu se desfăşoară în 
v i. ci într-o atmosferă socialmente condiţionată. Ea este puternic 
influenţată de elemente inconştiente sau subconştiente. Aceste 
elemente rămîn ascunse ochiului scrutător al gînditorului deoarece 
ele formează, oarecum, însuşi locul în care el vieţuieşte, habitatul 
său social. Acest habitat social al gînditorului dştermină un întreg 
sistem de opinii şi teorii care lui îi apar neîndoielnic adevărate sau 
evidente. Acestea i se înfăţişează ca şi cum ar fi logic şi banal 
adevărate, aşa cum este, bunăoară, propoziţia „toate mesele sînt 
mese**. Din acest motiv el nici nu este măcar conştient că a făcut 
vreo supoziţie. Dar faptul că face supoziţii iese în evidenţă dacă îl 
comparăm cu un gînditor ce trăieşte într-un habitat social mult 
diferit; căci şi acesta din urmă porneşte de la un sistem de supoziţii 
aparent necontroversabile, dar de la unul foarte diferit; uneori atît 
de diferit. îneît între cele două sisteme s-ar putea să nu existe nici 
d punte de legătură şi nici o posibilitate de compromis. Fiecare din 

aceste sisteme de supoziţii, socialmente determinate şi diferite între 
ele, este numit de sociologii cunoaşterii o ideologie totală. 

Sociologia cunoaşterii poate fi considerată drept o versiune 
hegeliană a teoriei kantiene a cunoaşterii. Fiindcă se situează în pre¬ 
lungirea criticii kantiene a ceea ce am putea numi teoria „pasivistă" 
a cunoaşterii. înţeleg prin aceasta din urmă teoria empiriştilor de 
pînă la Hume şi a lui Hume însuşi, teorie care susţine, în linii mari, 
că cunoştinţele pătrund în noi prin simţuri şi că erorile se datorează 
intervenţiei noastre în materialul oferit de simţuri sau asociaţiilor ce 
se formează înăuntrul lui; cea mai bună cale de evitare a erorilor 
este să rămîi totalmente pasiv şi receptiv. împotriva acestei teorii 
receptaculare a cunoaşterii (pe care eu o numesc de obicei „teoria 
intelectului-receptacol“), Kant 2 a susţinut că cunoaşterea nu este o 
colecţie de cadouri primite prin simţuri şi depozitate în intelect ca 
într-un muzeu, ci este în foarte mare măsură rezultatul propriei 
noastre activităţi mentale; că dacă vrem să dobîndim cunoaştere, 
trebuie să ne angajăm noi înşine în modul cel mai activ în căutare, 
comparare, unificare, generalizare. Avem aici o teorie a cunoaşterii 
pe care o putem numi „activistă 44 . în legătură cu ea. Kant a aban¬ 
donat idealul de nesusţinut al unei ştiinţe libere de orice fel dc 
presupoziţii. (în capitolul următor vom arăta că acest ideal este chiar 
contradictoriu.) El a arătat foarte clar că nu se poate să pornim de 
la nimic şi că obiectivul cunoaşterii nu-1 putem aborda decît echipaţi 
cu un sistem de presupoziţii pe care le acceptăm fără să le fi testat 
prin metodele empirice ale ştiinţei; un asemenea sistem poate fi 
numit „aparat categorial 443 . Kant era convins că putem descoperi 
acest aparat categorial unic şi neschimbător, ce reprezintă oarecum 
cadrul necesarmente invariabil al zestrei noastre intelectuale, adică 
..raţiunea" umană. Hegel a respins această parte a teoriei kantiene, 
dat fiind că, în opoziţie cu Kant, nu credea în unitatea omenirii. El 
susţinea că echipamentul intelectual al omului este în permanentă 
schimbare şi că face parte din moştenirea lui socială; în consecinţă, 
dezvoltarea raţiunii omului coincide în mod necesar cu dezvoltarea 
istorică a societăţii sale, adică a naţiunii căreia îi aparţine. Această 
teorie a lui Hegel, şi îndeosebi doctrina sa că orice cunoaştere şi . 
orice adevăr sînt „relative" în sensul că sînt determinate de istorie, 
este uneori numită „istorism" (care, după cum am menţionat în capi 
toiul precedent. înseamnă altceva decît „istoricism"). Sociologia 
cunoaşterii sau „sociologismul" este, evident, strîns înrudit sau 

aproape identic cu ea. singura deosebire fiind aceea că primul, sub 
influenţa lui Marx, subliniază că dezvoltarea istorică nu produce un 
„spirit naţional" uniform, cum susţinea Hegel, ci mai multe „ideologii 
totale", uneori opuse. înăuntrul aceleiaşi naţiuni, în funcţie de clasa 
socială, pătura socială sau habitatul social al celor care le susţin. 

Dar asemănarea cu Hegel nu se opreşte aici. Spuneam adineauri 
că potrivit sociologiei cunoaşterii, între ideologii total diferite nu 
este posibilă nici o punte intelectuală sau compromis intelectual. 
Acest scepticism radical nu se vrea însă, de fapt, atît de serios cum 
pare la prima vedere. Există o cale de a-1 evita, şi ea este analoagă 
metodei lui Hegel de depăşire a conflictelor existente înaintea lui în 
istoria filozofiei. Hegel, un spirit planînd în echilibru deasupra 
vîrtejului filozofiilor dezbinate, le reducea pe acestea toate la simple 
componente ale sintezei supreme întruchipate de propriul său 
sistem. într-un mod similar, sociologii cunoaşterii susţin că „inte¬ 
ligenţa echilibrată" a unei intelectualităţi lax ancorate în tradiţiile 
sociale poate fi în stare să evite capcanele ideologiilor totale: că 
poate fi chiar capabilă să pătrundă cu privirea şi să demaşte diversele 
ideologii totale, cu motivele ascunse şi cu alte determinante care le 
inspiră. Sociologia cunoaşterii crede, aşadar, că inteligenţa echili¬ 
brată poate atinge gradul suprem de obiectivitate analizînd diversele 
ideologii ascunse şi modul lor de ancorare în subconştient. Drumul 
spre adevărata cunoaştere pare să constea în dezvăluirea presu¬ 
poziţiilor inconştiente. într-un fel de psihoterapie sau. dacă mă pot 
exprima aşa. socioternpic. Numai cine a fost socioanalizat sau s-a 
socioanalizat el însuşi, izbutind să se elibereze de complexul s*w 
social, adică de ideologia sa socială, poate accede la sinteza supremă 
a cunoaşterii obiective. 

Vorbind, într-unul din capitolele anterioare, de „marxismul 
vulgar", am menţionat o tendinţă ce poate fi observată la un grup 
de filozofii moderne — tendinţa de dezvăluire a motivelor ascunse 
ce stau în spatele acţiunilor noastre. Sociologia cunoaşterii aparţine 
acestui grup, împreună cu psihanaliza şi cu anumite filozofii ce 
denunţă „lipsa de sens" a tezelor susţinute de oponenţii lor 1 . Popu¬ 
laritatea acestor concepţii se datoreşte, cred, uşurinţei cu care pot lî 
aplicate şi satisfacţiei pe care o procură celor oe străbat cu privirea 
prin lucruri şi prin absurdităţile celor neluminaţi. O atare plăcere ar 
fi anodină, dacă toate aceste idei n-ar fi de natură să distrugă baza 
intelectuală a oricărei discuţii, instaurînd ceea ce cu am numit odată 

ini ..cjogmatism consolidat" (fenomen foarte asemănător unei ..ideo¬ 
logii totale"). Hegelianismul realizează acest lucru prin aceea că 
declară contradicţiile admisibile şi chiar fertile. Insă. dacă contra¬ 
dicţiile nu trebuie evitate, atunci devin imposibile orice critică şi 
mice discuţie, deoarece critica constă întotdeauna în evidenţierea 
unor contradicţii, fie înăuntrul teoriei supuse criticii, fie între ca şi 
anumite fapte de experienţă. Cu psihanaliza situaţia c similară: 
psihanalistul poate oricînd să eschiveze orice obiecţie, arălînd că 
ca se datorează unor refulări ale criticului. Cît despre filozofii 
semnificaţiei, ei se pot mulţumi să arate că ceea ce susţin oponenţii 
loi este lipsit de sens. şi această afirmaţie a lor va fi întotdeauna 
adevărată, dat fiind că „lipsa de sens" poate fi definită în aşa fel. îneît 
orice discuţie despre ea să fie prin definiţie lipsită de sens 5 . Intr-un 
mod asemănător marxiştii obişnuiesc să explice dezacordul unui 
oponent prin poziţia lui de clasă, iar sociologii cunoaşterii, prin 
Ideologia lui totală. Asemenea metode sînt lesne de mînuit şi 
Unt odată constituie un bun divertisment pentru cei ce le practică. 
I i . insă clar că ele distrug baza oricărei discuţii raţionale şi în cele 
din urmă duc în mod inevitabil la antiraţionalism şi misticism. 

In ciuda acestor pericole, nu văd de ce mi-aş răpi cu totul 
plăcerea de a mînui şi eu puţin respectivele metode. Căci întocmai 
i mu psihanaliza se aplică cel mai bine tocmai psihanaliştilor 7 , 
■in manaliştii se oferă aproape irezistibil ca un material propice 
pi niru aplicarea propriilor lor metode. Căci caracterizarea dată de 

■ i unei intelectualităţi doar lax ancorate în tradiţie nu se potriveşte 
nun- de minune propriului lor grup social? Şi nu este oare la fel de 
i Im că, prcsupunînd corectă teoria ideologiilor totale, orice 
p< menea ideologie ar cuprinde ca pe o parte a sa credinţa că 
piopi iul ci grup social nu suferă de nici o deformare şi că de fapt 

■ I u prezintă acel corp de aleşi care este singurul capabil de obiec¬ 
tivitate? Şi atunci, nu este oare de aşteptat — tot în ipoteza că 
Iioii.i respectivă este adevărată — ca cei ce o împărtăşesc să se 
liiiioamăgcască în mod inconştient introducînd în teorie un amen¬ 
dament menit să întemeieze obiectivitatea propriilor lor vederi? 
M u putem, în acest caz, să fuăm în serios pretenţia lor de a fi 
iipms, prin autoanaliză sociologică, la un grad mai înalt de obiec¬ 
tivii.ite? Şi pretenţia lor că socioanaliza poate realiza eliberarea de 
iipmi lc unei ideologii totale? Am putea chiar întreba dacă teoria în 
liiiu gul ci nu este cumva doar expresia interesului de clasă al 

acestui grup particular; al unei intelectualităţi lax ancorate în 
tradiţie, deşi destul de ferm pentru a vorbi hegeliana ca pe limba 
lor maternă. 

Cît de puţin au izbutit sociologii cunoaşterii cu socioterapia lor, 
adică cu eradicarea propriei lor ideologii totale, va reieşi cu 
deosebită claritate dacă vom examina relaţia dintre ei şi Hegel. 
Pentru că aceşti oameni nu-şi dau defel seama că nu fac decît să-l 
repete pe acest filozof; dimpotrivă, ei îşi închipuie nu numai că l-au 
depăşit, dar şi că au izbutit să-l radiografieze, să-l socioanalizeze; 
şi că acum pot să-l privească nu dinăuntrul unui habitat social, ci 
cu obiectivitate, de la o înălţime superioară. Acest eşec palpabil al 
autoanalizei lor este destul de grăitor. 

Dar, lăsînd gluma la o parte, rămîn de făcut obiecţii mai 
serioase. Sociologia cunoaşterii este nu numai autodistructivă şi nu 
este numai un foarte generos obiect de socioanaliză, ci vădeşte şi o 
uluitoare incapacitate de a înţelege tocmai principalul ei obiect. 
aspectele sociale ale cunoaşterii sau, mai corect spus. ale metodei 
ştiinţifice. Ea priveşte ştiinţa sau cunoaşterea ca pe un proces ce 
are loc în mintea sau „conştiinţa 1 * omului de ştiinţă individual, sau 
eventual ca produsul unui asemenea proces. Dintr-o asemenea pers¬ 
pectivă. ceea ce numim obiectivitate ştiinţifică devine, într-adevăr, 
ceva cu totul de neînţeles sau chiar imposibil; şi aceasta nu doar în 
ştiinţele sociale sau politice, unde interesele de clasă şi alte motive 
ascunse pot să joace un rol, ci în aceeaşi măsură şi în ştiinţele 
naturii. Oricine este cît de cît informat în ce priveşte istoria ştiinţelor 
naturii ştie cu cîtă îndîrjire s-au purtat aici numeroase dispute. Nici 
un fel de părtinire politică nu poate influenţa mai puternic teoriile 
politice decît părtinirea de care au dat dovadă unii reprezentanţi ai 
ştiinţelor naturii în favoarea progeniturii lor intelectuale. Dacă 
obiectivitatea ştiinţifică s-ar întemeia, cum presupune în mod naiv 
teoria sociologică a cunoaşterii, pe imparţialitatea şi obiectivitatea 
omului de ştiinţă individual, ar trebui să ne luăm gîndul de la ea. 
într-adevăr, trebuie să fim, într-un fel, mai sceptici chiar decît este 
sociologia cunoaşterii; căci în mod neîndoielnic fiecare din noi stă 
sub apăsarea propriului sistem de prejudecăţi (sau al propriei „ideo¬ 
logii totale", dacă preferaţi acest termen); fiecare din noi consideră 
numeroase lucruri drept evidente, le acceptă în mod necritic, ba 
chiar cu convingerea naivă şi suficientă că în privinţa lor critica e 
total superfluă; nici oamenii de ştiinţă nu fac excepţie de la această 

regulă, chiar dacă, eventual, s-au descotorosit în mod superficial de 
unele din prejudecăţile pe care le-au avut în domeniul lor particular. 
Ei însă nu s-au eliberat de aceste prejudecăţi prin socioanaliză sau 
prin vreo altă metodă similară: n-au făcut-o încercînd să se ridice 
pe un plan mai înalt, de pe care să poată înţelege, socioanaliza şi 
elimina aberaţiile lor ideologice. Pentru că nu prin dobîndirea unui 
spirit mai „obiectiv" pot să atingă ceea ce numim „obiectivitate 
ştiinţifică". Nu! Ceea ce desemnăm în mod obişnuit prin acest 
termen se sprijină pe cu totul alte temeiuri 8 . Este o chestiune de 
metodă ştiinţifică. Şi, în mod destul de ironic, obiectivitatea este 
strîns legată de aspectul social al metodei ştiinţifice, de faptul că 
ştiinţa şi obiectivitatea ştiinţifică nu rezultă (şi nu pot să rezulte) din 
străduinţele unui om individual de a fi „obiectiv", ci doar din coopera¬ 
rea amical-ostilă a numeroşi oameni de ştiinţă. Despre obiectivitatea 
ştiinţifică se poate spune că nu este altceva decît intersubiectivitatea 
metodei ştiinţifice. Acest aspect social al ştiinţei este însă aproape 
cu totul neglijat de cei ce-şi zic sociologi ai cunoaşterii. 

Două aspecte ale metodei ştiinţelor naturii prezintă importanţă 
în acest context. împreună ele formează ceea ce am putea numi 
„caracterul public al metodei ştiinţifice". în primul rînd este ceva 
ce aproximează libertatea criticii. Un om de ştiinţă poate să 
avanseze teoria sa pe deplin convins că este inatacabilă. Aceasta 
nu-i va impresiona însă pe colegii şi pe competitorii săi din domeniu; 
mai degrabă va fi o sfidare pentru ei, care ştiu că atitudinea ştiin¬ 
ţifică înseamnă critică neîngrădită şi nici măcar autorităţile nu pot 
să-i reţină prea mult de la aceasta. în al doilea rînd, oamenii de 
ştiinţă se străduiesc să elimine neînţelegerile de natură verbală 
dintre ei. (Aş reaminti cititorului că eu vorbesc despre ştiinţele 
naturii, dar ceea ce spun s-ar putea extinde şi asupra unei părţi din 
ştiinţa economică modernă.) Ei caută cu toată seriozitatea să 
vorbească una şi aceeaşi limbă, chiar dacă folosesc limbi materne 
diferite. în ştiinţele naturii această condiţie se realizează prin 
recunoaşterea experienţei drept arbitru imparţial în controversele 
dintre specialişti. Vorbind de „experienţă", am în vedere experienţa 
cu caracter „public", cum sînt observaţiile şi experimentele, prin 
contrast cu ceea ce se cheamă experienţă estetică sau religioasă, 
care are un caracter mai „personal"; o experienţă este „publică" 
dacă poate fi repetată de oricine îşi dă osteneala necesară pentru 
aceasta. Pentru a evita neînţelegerile pur verbale, oamenii de ştiinţă 

caută să-şi exprime teoriile într-o formă ce permite ca acestea să fie 
testate, adică infirmate (sau, dimpotrivă, coroborate) de o asemenea 
experienţă. 

în aceasta rezidă obiectivitatea ştiinţifică. Oricine a învăţat 
tehnica de înţelegere şi de testare a teoriilor ştiinţifice poate să 
repete experimentul şi să judece singur. în pofida acestui fapt. se vor 
găsi totdeauna unii care ajung la judecăţi ce sînt părtinitoare sau 
chiar excentrice. Astfel de cazuri nu pot fi împiedicate să apară şi 
ele nu perturbă grav funcţionarea diverselor instituţii socinle care au 
fost concepute în vederea promovării obiectivităţii şi criticii 
ştiinţifice: de exemplu, a laboratoarelor, a periodicelor ştiinţifice, a 
congreselor. Acest aspect al metodei ştiinţifice arată ce se poate 
realiza prin intermediul unor instituţii create spre a face posibil 
controlul public şi prin intermediul exprimării deschise a opiniei 
publice, chiar cînd aceasta este limitată la un cerc de specialişti. 
'Numai puterea politică, atunci cînd este folosită pentru înăbuşirea 
criticii sau cînd nu acordă protecţie acesteia, poate deregla func¬ 
ţionarea acestor instituţii, de care depinde în cele din urmă întreg 
progresul ştiinţific, tehnologic şi politic. 

Pentru o şi mai bună elucidare a acestui aspect, din păcate încă 
neglijat, al metodei ştiinţifice, vom zăbovi puţin asupra ideii că este 
recomandabil ca ştiinţa să fie caracterizată prin metodele şi nu prin 
rezultatele ei. 

Să presupunem mai întîi că un iluminat redactează o carte în vis 
sau eventual prin scriere automată. Să mai presupunem, apoi. că 
după mai mulţi ani, ca rezultat al unor descoperiri ştiinţifice noi şi 
revoluţionare, un mare savant (care n-a văzut niciodată cartea ilumi¬ 
natului) scrie una exact la fel. Sau. modificînd puţin formularea, 
să presupunem că vizionarul a „văzut“ o carte ştiinţifică într-un 
moment cînd o asemenea carte nu putea fi scrisă de un om de ştiinţă 
din pricină că multe descoperiri relevante nu fuseseră încă făcute 
pînă la acea dată. întreb acum: este recomandabil să spunem că 
vizionarul a produs o carte ştiinţifică? Putem presupune că dacă ar fi 
fost supusă la vremea respectivă judecăţii unor oameni de ştiinţă 
competenţi, aceştia ar fi caracterizat-o ca fiind în parte neinteligibilă 
i şi în parte fantezistă; va trebui deci să spunem despre cartea ilumi¬ 
natului că la data cînd a fost scrisă nu era o lucrare ştiinţifică. întrucît 
I nu era rezultatul metodei ştiinţifice. Despre un asemenea rezultat, 
care. deşi concordant cu anumite rezultate ştiinţifice, nu este pro¬ 
dusul metodei ştiinţifice, voi spune că ţine de „ştiinţa revelată". 

Penlru a aplica aceste consideraţii la problema caracterului 
public al metodei ştiinţifice, să presupunem că Robinson Crusoe a 
reuşit să construiască pe insula sa laboratoare de fizică şi de chimie, 
observatoare astronomice etc. şi să scrie un mare număr de studii 
ştiinţifice sprijinite temeinic pe observaţie şi experiment. Să presu¬ 
punem chiar că a dispus de un timp nelimitat şi că a izbutit să 
elaboreze şi să formuleze sisteme ştiinţifice ce coincid perfect cu 
rezultatele acceptate în prezent de oamenii noştri de ştiinţă. Refe¬ 
ritor la caracterul acestei ştiinţe crusoniene, unii oameni vor fi 
înclinaţi, la prima vedere, să spună că este ştiinţă reală şi nu „ştiinţă 
revelată* 1 . Şi fără îndoială că ea seamănă mult mai îndeaproape cu 
ştiinţa decît cartea ştiinţifică revelată a vizionarului, pentru că 
Robinson Crusoe a aplicat multe elemente ce ţin de metoda ştiin¬ 
ţifică. Şi cu toate acestea, eu susţin că această ştiinţă crusoniană 
este de tipul celei ..revelate**: că din ea lipseşte un clement al 
metodei ştiinţifice, iar faptul că Robinson Crusoe a ajuns la rezul¬ 
tatele noastre este aproape la fel de accidental şi de miraculos cum 
ar fi fost şi în cazul vizionarului. Pentru că n-a fost nimeni în afară 
de el ca să-i pună la încercare rezultatele; nimeni în afară de el ca 
să îndrepte acele prejudecăţi care sînt consecinţa inevitabilă a 
istoriei sale mentale specifice: nimeni care să-l ajute să scape de 
acea stranie orbire faţă de posibilităţile inerente ale propriilor 
noastre rezultate, orbire datorată faptului că cea mai marc parte din 
ele au fost obţinute prin abordări comparativ irelevante. Cît despre 
studiile sale ştiinţifice, numai încercînd să explice munca sa cuiva 
care nu a fâcut-o ar putea el să dobîndească acea disciplină a comu¬ 
nicării clare şi argumentate care este şi ca parte integrantă a metodei 
ştiinţifice. Există un aspect — relativ neimportant — sub care carac¬ 
terul ..revelat'* al ştiinţei crusoniene este deosebit de evident: am 
iu vedere descoperirea de către Crusoe a propriei sale „ecuaţii 
personale** (căci trebuie să presupunem că el a făcut această desco¬ 
perire), a timpului de reacţie personal caracteristic ce afectează 
observaţiile sale astronomice. Este, desigur, posibil ca el să fi desco¬ 
perit, să zicem, variaţii în timpul său de reacţie şi că a ajuns, astfel. 
■ ă-1 ia în calcul. Dacă vom compara însă acest mod de descoperire 
a timpului de reacţie cu modul în care acesta a fost descoperit în 
ştiinţa „publică** — şi anume prin nepotrivirile dintre rezultatele 
diferiţilor observatori — atunci caracterul ..revelat** al ştiinţei lui 
Robinson Crusoe devine evident. 

Rezumînd aceste consideraţii, putem spune că ceea ce numim 
„obiectivitate ştiinţifică" nu este un produs al imparţialităţii omului 
de ştiinţă individual, ci un produs al caracterului social sau public 
al metodei ştiinţifice; iar imparţialitatea omului de ştiinţă individual, 
atîta cîtă există, nu este sursa, ci rezultatul acestei obiectivităţi, orga¬ 
nizate social sau instituţional, a ştiinţei. 

Kantienii şi hegelienii greşesc deopotrivă 9 considerînd că 
presupoziţiile noastre (pentru că sînt, în mod neîndoielnic, instru¬ 
mente indispensabile de care ne servim în „construirea" experien¬ 
ţelor) nu pot fi schimbate printr-o decizie a noastră şi nici infirmate 
de experienţă: că stau mai presus de metodele ştiinţifice de testare 
a teoriilor, întrucît constituie presupoziţiile de bază ale oricărei 
gîndiri. Dar aceasta este o exagerare, provenită dinlr-o greşită înţe¬ 
legere a relaţiilor dintre teorie şi experienţă în ştiinţă. Una din cele 
mai mari cuceriri ale epocii noastre a fost obţinută atunci cînd 
Einstein a arătat că, în lumina experienţei, putem pune sub semnul 
întrebării şi putem revizui chiar şi presupoziţiile noastre privitoare 
la spaţiu şi la timp, idei socotite pînă atunci a constitui presupoziţii 
necesare ale oricărei ştiinţe şi ca aparţinînd „aparatului categorial" 
al acesteia. Vedem astfel că, în lumina metodei ştiinţifice, atacul 
sceptic asupra ştiinţei lansat de sociologia cunoaşterii eşuează. 
Metoda empirică se dovedeşte pe deplin capabilă să-şi poarte singură 
de grijă. 

Ea nu realizează însă acest lucru prin eradicarea o dată pentru 
totdeauna a tuturor prejudecăţilor; acestea nu pot fi eliminate 
decît una cîte una. Exemplul clasic pentru ilustrarea acestei idei 
ni-1 oferă din nou descoperirea de către Einstein a prejudecăţilor 
noastre referitoare la timp. Einstein nu şi-a propus anume să 
denunţe nişte prejudecăţi; şi nici măcar să critice concepţiile 
noastre despre spaţiu şi timp. Problema sa a fost o problemă 
concretă de fizică, reelaborarea unei teorii ce se prăbuşise din 
pricina diferitelor experimente care în lumina acestei teorii păreau 
a se contrazice între ele. Einstein împreună cu majoritatea fizi¬ 
cienilor a înţeles că aceasta însemna că teoria este falsă. Şi a 
descoperit că dacă modificăm în ea un element ce pînă atunci 
fusese socotit de toată lumea evident şi din acest motiv rămăsese 
neremarcat, dificultatea putea fi înlăturată. Cu alte cuvinte, el n-a 
făcut decît să aplice metodele criticii ştiinţifice şi ale inventării 
şi eliminării teoriilor, ale încercării şi erorii. Această metodă nu 

duce însă la abandonarea tuturor prejudecăţilor; dimpotrivă, faptul 
i ă am avut o prejudecată îl putem descoperi numai după ce ne-am 

eliberat de ea. 

Trebuie însă neîndoielnic admis că, în fiecare moment dat, 
teoriile noastre ştiinţifice vor depinde nu numai de experimentele 
ctc. făcute pînă în acel moment, ci şi de anumite prejudecăţi consi¬ 
derate lucruri de la sine înţelese şi din acest motiv neconştientizate 
(deşi aplicarea anumitor metode logice ne poate ajuta să le 
delectăm). Oricum, putem spune în privinţa acestei cruste că ştiinţa 

■ sie capabilă să înveţe şi să lepede bucăţi din ea. Procesul poate să 

■ Ainînă veşnic neîncheiat, dar nu există nici o barieră fixă în faţa 
i ărcia să trebuiască să se oprească. Orice presupoziţie poate fi, în 
pimcipiu, criticată. Iar obiectivitatea ştiinţifică rezidă în faptul că 
niicine e liber să critice. 

Rezultatele ştiinţifice sînt „relative" (dacă e să folosim, în 
K<-ncre, acest termen) numai în sensul că sînt rezultate ale unui 
anumit stadiu al dezvoltării ştiinţifice, susceptibile de a fi depăşite 
iu i ursul progresului ştiinţific. Aceasta nu înseamnă însă că nchvăivl 
9 relativ". Dacă o aserţiune e adevărată, ea este adevărată pentru 
imdcauna. 10 Ci înseamnă doar că majoritatea rezultatelor ştiinţifice 
au caracter de ipoteze, adică de enunţuri pentru care probele sînt 
ncconcludente şi care, de aceea, sînt oricînd susceptibile de revi¬ 
zuire. Aceste consideraţii (pe care le-am dezvoltat mai pe larg în altă 
Iiurte 11 ), deşi nu sînt necesare pentru o critică a sociologilor, ar putea 
li eventual de folos pentru o mai bună înţelegere a teoriilor lor. 
o pentru a reveni la miezul criticii mele — ele aruncă oarecare 
lumină asupra rolului important pe care cooperarea, intersubiecti- 
viiulca şi caracterul public al metodei îl joacă în critica ştiinţifică 
i iii progresul ştiinţei. 

K adevărat că ştiinţele sociale n-au realizat încă pe deplin acest 
m;icter public al metodei. Faptul se datorează în parte influenţei 
inii lcctuale nocive a lui Aristotel şi Hegel, iar în parte, probabil, 
lumtilizării instrumentelor sociale ale obiectivităţii ştiinţifice. Astfel. 
I> sînt în fapt „ideologii totale" sau, pentru a exprima altfel aceeaşi 
iiln . unii repezentanţi ai ştiinţelor sociale nu sînt capabili, nici 
nnu.ir dornici, să vorbească o limbă comună. Motivul nu este însă 
mi' rcsul de clasă, iar remediul nu-1 constituie vreo sinteză diabetică 
In Kcliană şi nici autoanaliza. Singura cale deschisă ştiinţelor sociale 
«ir să dea uitării toate duelurile verbale şi să se aplece asupra 

problemelor practice ale epocii noastre cu ajutorul metodelor 
teoretice care sînt funciarmente aceleaşi în toate ştiinţele. Am în 
vedere metodele încercării şi erorii, ale inventării de ipoteze ce pot 
fi practic testate şi ale supunerii lor la teste practice. Este nevoie de 
o tehnologie socială ale cărei rezultate să poată fi testate prin ingi¬ 
nerie socială graduală. 

Tratamentul sugerat aici pentru ştiinţele sociale este diametral 
opus celui sugerat de sociologia cunoaşterii. Sociologismul crede că 
dificultăţile metodologice ale acestor ştiinţe nu se datorează carac¬ 
terului lor ncpractic. ci mai degrabă faptului că în domeniul 
cunoaşterii sociale şi politice există o prea strînsă împletire între 
problemele practice şi cele teoretice. Astfel. într-o lucrare de 
referinţă consacrată sociologici cunoaşterii 12 putem citi următoarele: 
..Specificitatea cunoaşterii politice, ca opusă cunoaşterii «exacte», 
rezidă în faptul că în cea dintîi cunoaşterea şi voinţa, sau clementul 
raţional şi sfera iraţională se împletesc în mod esenţial şi insepa¬ 
rabil.” La aceasta putem să replicăm că. într-un anumit sens. 
„cunoaşterea” şi „voinţa” sînt întotdeauna inseparabile: şi că faptul 
acesta nu duce neapărat la încurcături periculoase. Nici un om de 
ştiinţă nu poate să cunoască fără a depune un efort, fără a mani¬ 
festa un interes: iar efortul său cuprinde de obicei şi o anumită doză 
de interes egoist. Inginerul studiază lucrurile în principal dintr-un 
punct de vedere practic. La fel şi fermierul. Practica nu este 
duşmanul cunoaşterii teoretice, ci stimulentul ei cel mai preţios. 
Deşi o anumită detaşare poate fi prezentă la omul de ştiinţă, sînt 
multe exemple ce arată că un asemenea dezinteres nu este totdeauna 
important pentru omul de ştiinţă. Este însă important ca el să 
păstreze contactul cu realitatea, cu practica, pentru că cei care pierd 
acest contact vor plăti prin degenerare în scolastică. Nu încercarea 
de a separa cunoaşterea de „voinţă”, ci aplicarea practică a 
cunoştinţelor noastre este deci mijlocul prin care putem elimina 
iraţionalismul din ştiinţa socială. 

Prin opoziţie cu acest punct de vedere, sociologia cunoaşterii 
speră să reformeze ştiinţele sociale făcîndu-i pe reprezentanţii 
acestora să conştientizeze forţele sociale şi ideologiile de care sînt 
asaltaţi. Principala dificultate în legătură cu prejudecăţile rezidă însă 
în faptul că nu există o asemenea calc directă de a ne elibera de ele. 
într-adevăr, cum putem să ne dăm scama că am făcut un progres în 
încercarea de a ne elibera de prejudecăţi? Nu ne arată oare 

i-npcricnţa, la fiecare pas, că aceia care sînl cci mai convinşi că 
mi eliberat de prejudecăţile lor sînt de fapt cci mai înrobiţi 
prejudecăţilor? Este total greşită ideea că vreun studiu sociologic, 
psihologic, antropologic sau de orice altă natură al prejudecăţilor ne 
poate ajuta să scăpăm de ele: pentru că mulţi dintre cei ce se îndelet- 
nit esc cu astfel de studii sînt plini de prejudecăţi: iar autoanaliza nu 
mimai că nu ne ajută să depăşim determinarea subconştientă a 
uli ilor noastre, ci de multe ori se soldează cu o autoamăgire şi mai 
subtilă. Astfel, în aceeaşi lucrare de sociologie a cunoaşterii 13 putem 
i iii următoarele referiri la propriile ei activităţi: „Există o tendinţă 
luscîndă de a conştientiza factorii de care am fost pînă acum 
dominaţi în mod inconştient... Cci care se tem că o cunoaştere mai 
profundă a factorilor determinanţi ar putea să ne paralizeze deciziile 
,i să ne primejduiască «libertatea» ar trebui să fie liniştiţi. Căci 
mimai acela este cu adevărat determinat care nu cunoaşte cei mai 
iniţiali factori determinanţi, ci acţionează în chip imediat sub 
pn siunca unor determinante ce-i sînt necunoscute." Aici avem. 
i’vidcnt. o simplă reluare a unei idei favorite a lui Hcgel. pe care 
I nycls a repetat-o cu naivitate atunci cînd a scris 14 : „Libertatea 
■ «ic cunoaşterea necesităţii." Idee ce reprezintă o prejudecată 
reacţionară. Oare cei ce acţionează sub presiunea unor determinante 
tune cunoscute, cum este. bunăoară, o tiranie politică, ajung să fie 
liberi prin cunoaşterea lor? Numai Hcgel putea să îndruge asemenea 
poveşti. Dar faptul că sociologia cunoaşterii păstrează această preju¬ 
decată particulară arată destul de clar că nu este posibilă nici o 
procedură expeditivă prin care să ne eliberăm de ideologiile noastre. 
(( mc se contaminează de hegelianism, hegelian rămînc.) Autoa¬ 
naliza nu se poate substitui acelor acţiuni practice care sînt necesare 
pentru statornicirea instituţiilor democratice, fără de care nu pot fi 
i aiantatc libertatea gîndirii critice şi progresul ştiinţei. 


Capitolul 24 

Filozofia oraculară şi 
revolta împotriva raţiunii 

Marx a fost un raţionalist. Ca şi Socrate sau Kant. el a crezut în 
raţiunea umană ca fiind baza unităţii omenirii. Insă doctrina sa după 
care opiniile noastre sînt determinate de interesul de clasă a grăbit 
declinul acestei credinţe. Asemeni doctrinei lui Hegel că ideile 
noastre sînt determinate de interesele şi tradiţiile naţionale, docţi ii— 
lui Marx era de natură să submineze credinţa raţionalistă în raţiune. 
Ameninţată, astfel, atît de la dreapta cît şi de la stînga. o atitudine 
raţionalistă faţă de problemele sociale şi economice putea cu greu 
să mai reziste atunci cînd profeţia istoricistă şi iraţionalismul 
oracular au declanşat un atac frontal împotriva ei. Iată de ce con¬ 
flictul dintre raţionalism şi iraţionalism a devenit cea mai importantă 
dispută intelectuală şi poate chiar morală a epocii noastre. 


I 

Dat fiind înţelesul vag al termenilor „raţiune" şi „raţionalism", 
se impune să explicăm în linii mari cum sînt utilizaţi ei aici. în 
primul rînd, sînt folosiţi într-un sens larg 1 , astfel încît să acopere nu 
numai activitatea noastră intelectuală, ci şi observaţia şi experi¬ 
mentul. Această remarcă trebuie reţinută, dat fiind că despre raţiune 
şi raţionalism se vorbeşte adesea într-un sens diferit şi mai restrîns, 
ca opuse nu iraţionalismului, ci empirismului. In această accepţiune, 
„raţionalism" înseamnă preamărirea inteligenţei în detrimentul 
observaţei şi experimentului, şi în locul lui s-ar potrivi mai bine 
termenul „intelectualism". Eu însă, cînd vorbesc aici de „raţio¬ 
nalism", folosesc întotdeauna acest cuvînt într-un sens ce include 
deopotrivă „empirismul" şi „intelectualismul"; întocmai cum o 

ştiinţă face uz atît de experimente, cît şi de gîndire. în al doilea 
rînd, folosesc cuvîntul „raţionalism" pentru a desemna, cu aproxi¬ 
maţie, atitudinea celor ce caută să rezolve cît mai multe probleme 
cu putinţă prin apel la raţiune, adică la gîndirea clară şi la expe¬ 
rienţă, şi nu prin apel la emoţii şi pasiuni. Această explicaţie nu 
este, fireşte, întru totul satisfăcătoare, deoarece toţi termenii de felul 
„raţiune" sau „pasiune" sînt vagi; noi nu posedăm „raţiunea" sau 
„pasiunile" în sensul în care posedăm anumite organe fizice, de 
exemplu creierul sau inima, sau în sensul în care posedăm anumite 
„facultăţi", de exemplu capacitatea de a vorbi sau de a scrîşni din 
dinţi. Şi atunci, pentru a fi ceva mai precişi, poate că e mai bine să 
explicăm raţionalismul cu referire la atitudini practice sau compor¬ 
tament. Am putea spune atunci că raţionalismul este atitudinea 
omului care e dispus să-şi plece urechea la argumente critice şi să 
înveţe din experienţă. Este, în esenţă, atitudinea celui ce admite că 
..Se prea poate ca eu să greşesc şi tu să ai dreptate, iar făcînd un 
efort am putea să ajungem mai aproape de adevăr“. Este atitudinea 
de a nu abandona facil speranţa că pfrn mijloace cum sînt raţiona¬ 
mentul şi observaţia scrupuloasă cjnnenii pot să ajungă la un fel de 
acord în multe probleme importante; şi că, chiar şi atunci cînd 
cerinţele şi interesele lor sînt divergente, este adesea posibil să se 
argumenteze cu privire la diferitele cerinţe şi propuneri şi să se 
■iiungă — eventual prin arbitraj — la un compromis care, graţie 
echităţii sale, să fie acceptabil pentru cei mai mulţi, dacă nu pentru 
toţi. Pe scurt, atitudinea raţionalistă sau, cum aş putea, eventual, s-o 
mai numesc, „atitudinea omului rezonabil", este foarte asemănătoare 
atitudinii ştiinţifice, credinţei că în căutarea adevărului avem nevoie 
de cooperare şi că, folosind raţionamentul, putem cu timpul să 
aiungem la ceva asemănător obiectivităţii. 

Este de oarecare interes să analizăm mai pe larg asemănarea 
menţionată dintre această atitudine a omului rezonabil şi atitudinea 
ştiinţei. în capitolul precedent am încercat să explic aspectul social 
ni metodei ştiinţifice cu ajutorul ficţiunii unui Robinson Crusoe 
preocupat de ştiinţă. O consideraţie perfect analoagă poată să pună 
m evidenţă caracterul social al raţionalităţii ca deosebit de înzestrarea 
intelectuală, de isteţime. Se poate spune că raţiunea, asemeni limba- 
pilui, este un produs al vieţii sociale. Un Robinson Crusoe (părăsit 
iii copilărie pe o insulă izolată de lume) ar putea fi îndeajuns de 
i^tcţ pentru a se descurca în multe situaţii dificile; el însă nu ar 

inventa nici limbajul, nici arta argumentării. După cum se ştie, 
discutăm adesea cu noi înşine; ne-am obişnuit însă să facem acest 
lucru numai pentru că am învăţat să discutăm cu alţii şi fiindcă în 
felul acesta nc-am putut da seama că ceea ce contează este raţiona¬ 
mentul, şi nu persoana care raţionează. (Această din urmă consi¬ 
deraţie nu poate, fireşte, să aplece cîntarul într-o parte cînd ne 
argumentăm ceva nouă înşine.) Putem spune, aşadar, că raţiunea 
noastră. întocmai ca şi limbajul, le datorăm relaţiilor cu alţii. 

Faptul că atitudinea raţionalistă ia în considerare argumentele 
şi nu persoana celui ce argumenetează este de foarte mare impor¬ 
tanţă. El ne conduce la concepţia că trebuie să recunoaştem în 
fiecare om cu care comunicăm o sursă potenţială de argumente şi 
de informaţie rezonabilă; şi statorniceşte, astfel, ceea ce am putea 
numi „unitatea raţională a omenirii". 

Analiza „raţiunii" făcută de noi s-ar putea spune că seamănă 
întrucîtva cu cea a lui Hegcl şi a hegclicnilor, care consideră 
raţiunea drept un produs social, ba chiar drept un fel de departament 
al sufletului sau spiritului societăţii (de exemplu, al naţiunii sau al 
clasei) şi care, sub influenţa lui Burke, subliniază cît sîntem de 
îndatoraţi moştenirii noastre sociale şi că depindem aproape total de 
aceasta. O oarecare asemănare există, într-adevăr. Dar există şi 
foarte mari deosebiri. Hegel şi hegelienii sînt colectivişti. Ei susţin 
că. întrucît datorăm raţiunea noastră „societăţii" — sau unei anumite 
societăţi, cum este o naţiune —, „societatea" este totul, iar individul 
nimic; sau că valoarea individului, atîta cîtă e, derivă de la colecti¬ 
vitate, care este purtătorul real al tuturor valorilor. Dimpotrivă, 
poziţia expusă aici nu ia ca premisă existenţa unor colectivităţi; cînd 
spun. de exemplu, că datorăm raţiunea noastră „societăţii", am tot¬ 
deauna în vedere că o datorăm anumitor indivizi concreţi — deşi s-ar 
putea să fie vorba de un număr considerabil de indivizi anonimi — 
şi comerţului nostru intelectual cu ei. Vorbind, aşadar, de o teorie 
„socială" a raţiunii (sau a metodei ştiinţifice), vreau să spun. mai 
precis, că teoria are un caracter inter-personal şi nicidecum că are 
un caracter colectivist. Neîndoielnic că datorăm mult tradiţiei şi că 
tradiţia este foarte importantă, dar termenul „tradiţie" se cerc şi el 
analizat în relaţii personale concrete 2 . Iar dacă facem aşa. ne putem 
debarasa de acea atitudine care priveşte orice tradiţie ca pe ceva 
sacrosanct sau valoros în sine, înlocuind-o printr-o atitudine ce 
consideră tradiţiile ca fiind, după caz, valoroase sau dăunătoaree, în 

funcţie de influenţa ce o exercită asupra indivizilor. Putem înţelege 
astfel că fiecare dintre noi (prin exemplu şi prin critică) poate să 
contribuie la dezvoltarea sau la suprimarea unor atare tradiţii. 

Poziţia adoptată aici diferă foarte mult de viziunea populară, 
originar platoniciană asupra raţiunii ca un fel de „facultate" care la 
diferiţi oameni poate fi prezentă şi dezvoltată în grade foarte 
diferite. înzestrarea intelectuală poate. într-adevăr, să difere astfel 
de la un om la altul şi poate contribui ca individul mai înzestrat să 
lic un om mai rezonabil: dar lucrurile nu se petrec cu necesitate 
aşa. Se întîmplâ şi ca un om dotat din punct de vedere intelectual 
să fie foarte nerezonabil, şi aceasta pentru că rămîne ataşat anumitor 
prejudecăţi şi nu aşteaptă să audă nimic valoros de Ia alţii. Potrivit 
punctului nostru de vedere însă. nu numai că datorăm altora raţiunea 
noastră, dar niciodată nu-i putem depăşi în raţionalitate pe alţii într-un 
mod care să statueze o pretenţie de autoritate: autoritarismul şi 
raţionalismul în sensul pe care-1 dăm aici acestui cuvînt sînt de 
neîmpăcat, deoarece discuţia, care include critica, şi arta de a lua 
aminte la critică formează baza raţionalităţii. Raţionalismul în 
sensul nostru este deci diametral opus tuturor acelor visuri platonice 
moderne despre nişte minunate lumi noi în care dezvoltarea raţiunii 
ar urma să fie controlată sau ..planificată" de o raţiune superioară. 
Asemeni ştiinţei, raţiunea se dezvoltă pe calea criticii reciproce: 
singura cale posibilă de ..planificare" a dezvoltării ei constă în edifi¬ 
carea de instituţii capabile să salvgardeze libertatea acestei critici, 
adică libertatea gîndirii. Se poate observa că Platon. cu tot carac¬ 
terul autoritar al teoriei sale. care preconizează un control strict al 
„paznicilor" asupra dezvoltării raţiunii umane (după cum am arătat 
mai ales în capitolul 8), plăteşte un tribut, prin modul său de a scrie. 
teoriei noastre interpersonale despre raţiune: căci majoritatea dialo¬ 
gurilor sale mai timpurii descriu discuţii purtate într-un spirit foarte 
rezonabil. 

Modul în care eu folosesc termenul „raţionalism" ar cîştiga. 
pesemne, în claritate dacă distingem între un raţionalism veritabil 
şi unul fals (pe care-1 putem numi şi „pseudoraţionalism"). Ceea ce 
voi numi „raţionalism veritabil" este raţionalismul lui Socrate. Este 
conştiinţa propriilor limite, modestia intelectuală a celor care ştiu cît 
de des li se întîmplă să greşească şi cît de mult depind de alţii chiar 
şi pentru faptul de a şti acest lucru. Este mentalitatea celui ce a 
ajuns să-şi dea seama că nu trebuie să aşteptăm prea mult de la 



248 


PRELUNGIRILE 


raţiune; că o discuţie duce numai rareori la soluţionarea definitivă 
a unei probleme, deşi este singurul mijloc de a învăţa — nu să 
vedem clar, ci să vedem mai clar ca înainte. 

Iar ceea ce voi numi „pseudoraţionalism**, este intuiţionismul 
intelectual al lui Platon. Este credinţa lipsită de modestie în superi¬ 
oritatea propriei înzestrări intelectuale, pretenţia de a fi un iniţiat, 
de a şti cu certitudine şi cu autoritate. Conform doctrinei lui Platon, 
de opinie — chiar de „opinia adevărată* 1 , după cum putem citi în 
Timaios 3 — „au parte toţi oamenii; pe cînd de raţiune** (sau „intuiţie 
intelectuală**) „au parte numai zeii şi foarte puţini oameni**. Acest 
intelectualism autoritar, această credinţă că dispui de un instrument 
de descoperire infailibil sau de o metodă infailibilă, această nedis- 
tingere a puterilor intelectuale ale omului de îndatorarea sa faţă de 
alţii pentru tot ce poate să ştie sau să înţeleagă, acest pseudo- 
raţionalism este adesea numit „raţionalism**, dar este diametral opus 
faţă de ceea ce noi numim astfel. 

Analiza pe care am făcut-o aici atitudinii raţionaliste este, fără 
îndoială, foarte incompletă şi — sînt gata să admit — întrucîtva 
vagă; dar este suficientă pentru ceea ce urmărim. într-un mod 
similar, voi descrie acum iraţionalismul, indicînd totodată cum poate 
încerca un iraţionalist să-l apere. 

Atitudinea iraţionalistă poate fi expusă după cum urmează. Deşi, 
probabil, va recunoaşte raţiunea şi discuţia ştiinţifică drept instru¬ 
mente destul de eficace pentru cine se mulţumeşte să cunoască 
suprafaţa lucrurilor sau drept mijloace în slujba unui scop iraţional, 
iraţionalistul va ţine să sublinieze că „natura umană** nu este în 
fondul ei raţională. Omul, susţine el, este mai mult decît un animal 
raţional, şi totodată este mai puţin. Pentru a ne da seama că este 
mai puţin, e suficient să ne gîndim cît de mic este numărul oame¬ 
nilor capabili de argumentare raţională; iată de ce, potrivit iraţiona- 
listului, majoritatea oamenilor trebuie abordaţi apelînd mai curînd 
la emoţiile şi pasiunile lor decît la raţiune. Dar omul e totodată mai 
mult decît un simplu animal raţional, deoarece tot ce contează cu 
adevărat în viaţa sa se plasează dincolo de raţiune. Chiar şi puţinii 
oameni de ştiinţă care iau în serios raţiunea şi ştiinţa sînt ataşaţi 
atitudinii lor raţionaliste doar pentru că ţin efectiv la ea. Astfel, pînă 
şi în aceste cazuri rare, structura emoţională a omului, şi nu raţiunea 
sa, este cea care îi determină atitudinea. Mai mult decît atît; nu 
raţionamentul, ci intuiţia sa, pătrunderea sa mistică în natura lucru- 

rilor sînt cele ce caracterizează un mare savant. Aşadar, raţiona¬ 
lismul nu poate să ofere o interpretare adecvată nici măcar a 
activităţii aparent raţionale a omului de ştiinţă. Cum însă domeniul 
ştiinţific este excepţional de favorabil unei interpretări raţionaliste, 
trebuie să ne aşteptăm la un eşec şi mai flagrant al raţionalismului 
atunci cînd încearcă să dea seama de alte sfere ale activităţii umane. 
Iar această aşteptare, îşi continuă iraţionalistul argumentarea, se 
dovedeşte pe deplin întemeiată. Lăsînd deoparte aspectele inferioare 
ale naturii umane, putem să ne adresăm unuia din cele mai elevate, 
faptului că omul poate fi creator. Minoritatea creatoare a omenirii 
este cea care contează cu adevărat: oamenii care creează opere de 
artă sau de gîndire, întemeietorii de religii şi marii oameni de stat. 
Aceşti indivizi de excepţie, puţini la număr, ne îngăduie să 
întrezărim adevărata măreţie a omului. Dar aceşti fruntaşi ai 
omenirii, deşi ştiu să se folosească de raţiune pentru scopurile lor, 
nu sînt niciodată oameni ai raţiunii. Rădăcinile lor coboară mai 
adînc —în abisul instinctelor şi impulsurilor lor şi ale societăţii din 
care fac parte. Creativitatea este o facultate cu totul iraţională, 
mistică... 


11 

Disputa dintre raţionalism şi iraţionalism datează demult. Cu 
toate că filozofia greacă a debutat, în mod neîndoielnic, ca o între¬ 
prindere raţionalistă, au existat filoane de misticism chiar de la 
primele ei începuturi. In aceste elemente mistice îşi află expresie 
(după cum am indicat aluziv în capitolul 10), în cadrul unei gîndiri 
funciarmente raţionale 4 , nostalgia după pierduta unitate şi pierdutul 
refugiu oferite odinioară de tribalisrn. Un conflict făţiş între 
raţionalism şi iraţionalism a izbucnit pentru prima dată în Evul 
Mediu, sub forma opoziţiei dintre scolastică şi misticism. (Nu e, 
pesemne, lipsit de interes faptul că raţionalismul a înflorit în fostele 
provincii romane, pe cînd printre mistici s-au situat la locuri de 
frunte oameni din ţări „barbare".) în secolele al XVll-lea, al 
XVIII-lea şi al XlX-lea, cînd curentul raţionalismului, intelectua¬ 
lismului şi „materialismului" era în creştere, iraţionaliştii s-au văzut 
nevoiţi să-i acorde oarecare atenţie, să polemizeze cu el; prin 
evidenţierea limitelor lui şi prin denunţarea pretenţiilor excesive şi 
a pericolelor pseudoraţionalismului (pe care nu-1 deosebeau de 

raţionalismul în sensul nostru), unii din aceşti critici, îndeosebi 
Burke, au binemeritat gratitudinea tuturor adevăraţilor raţionalişti. 
Acum însă curentul se schimbase şi ajunseseră la modă „aluzii... şi 
alegorii profund semnificative" (după cum se exprimă Kant). Un 
iraţionalism oracular instaurase (îndeosebi prin Bergson şi prin 
majoritatea filozofilor şi intelectualilor germani) obiceiul de a 
ignora sau, în cel mai bun caz. a deplora existenţa unei făpturi atît 
de inferioare cum este raţionalistul. în optica lor, raţionaliştii — sau 
„matcrialiştii", cum se exprimă ei adesea — şi în special omul de 
ştiinţă raţionalist, sînt săraci cu duhul, absorbiţi în activităţi lipsite 
de suflet şi în mare măsură mecanice 5 , total inconştienţi de 
problemele mai adînci ale destinului uman şi ale filozofiei acestuia. 
Iar replica raţionaliştilor constă de obicei în repudierea iraţionalis¬ 
mului, socotit a fi curată absurditate. Niciodată în trecut ruptura n-a 
fost atît de totală. Iar ruptura în relaţiile diplomatice dintre filozofi 
şi-a vădit semnificaţia atunci cînd a fost urmată de o ruptură în 
relaţiile diplomatice dintre state. 

în această dispută eu sînt cu totul de partea raţionalismului. 
Chiar şi atunci cînd simt că raţionalismul a mers prea departe, 
simpatiile melc sînt totuşi de partea lui. deoarece consider că un 
exces în această direcţie (cîlă vreme excludem aroganţa intelectuală 
a pscudoraţionalismului lui Platon) este într-adevăr inofensiv în 
comparaţie cu un exces în direcţia opusă. După opinia mea. singurul 
mod în care este probabil ca raţionalismul excesiv să se dovedească 
dăunător este că riscă să submineze propria sa poziţie şi astfel să 
favorizeze o reacţie iraţionalistă. Numai această primejdie mă 
determină să examinez mai îndeaproape pretenţiile raţionalismului 
excesiv şi să susţin un raţionalism modest şi autocritic, carc-şi 
recunoaşte anumite limitări. Drept urmare, voi distinge în cele ce 
urmează între două poziţii raţionaliste, pe care le voi numi. 
respectiv, „raţionalism critic" şi „raţionalism necritic" sau „raţiona¬ 
lism complet" (în original. ..comprehensive raţionalism" — n. 1.). 
(Această distincţie este independentă de cea făcută mai înainte între 
„adevăratul" şi „falsul" raţionalism, deşi un raţionalism „veritabil" 
în sensul vizat de mine n-are cum să fie altfel decît critic.) 

Raţionalismul necritic sau complet poate fi descris drept atitu¬ 
dinea persoanei care spune „Nu sînt dispus să accept nimic ce nu 
poate fi susţinut prin raţionament sau experienţă". Putem exprima 
acest lucru şi sub forma principiului că orice supoziţie care nu poate 

fi susţinută prin raţionament sau prin experienţă se cerc a fi 
înlăturată 6 . Or. este uşor de observat că acest principiu al raţiona¬ 
lismului necritic este inconsistent; pentru că, ncputînd. la rîndul său. 
să fie susţinut prin raţionament sau prin experienţă, ar urma că el 
însuşi se cere înlăturat. (Principiul este analog paradoxului minci¬ 
nosului 7 , adică unei propoziţii ce asertcază propria sa falsitate.) 
Raţionalismul necritic este deci de nesusţinut din punct de vedere 
logic; şi cum lucrul acesta poate fi dovedit pe o cale pur logică, 
înseamnă că raţionalismul necritic poate fi înfrînt folosind arma 
aleasă de el însuşi — raţionamentul. 

Această critică poate fi generalizată. Dat fiind că orice raţio¬ 
nament porneşte de la anumite premise, este evident imposibil să 
se pretindă ca toate premisele să fie întemeiate prin raţionament. 
Cerinţa, formulată de mulţi filozofi, de a se porni fără nici o 
presupoziţie şi de a nu se accepta nimic fără* o „raţiune sufi¬ 
cientă". ba chiar şi cerinţa mai slabă de a se porni cu un bagaj 
foarte mic de supoziţii („categorii") sînt ambele. în această formă, 
inconsistente. Pentru că ele însele se bazează pe supoziţia cu 
adevărat colosală că pornind fără nici o supoziţie sau cu numai 
cîteva supoziţii, s-ar putea obţine totuşi rezultate valoroase. (De 
fapt, acest principiu de evitare a oricărei presupoziţii nu este. după 
cum şi-ar putea închipui unii. un îndemn la dcsăvîrşire. ci o formă 
a paradoxului mincinosului 8 .) 

Toate acestea sînt, cc-i drept, consideraţii oarecum abstracte, dar 
ele pot fi reformulate într-o manieră mai puţin formală în legătură 
cu problema raţionalismului. Pentru atitudinea raţionalistă este 
caracteristică importanţa pe care o acordă raţionamentului şi 
experienţei. Numai că nici raţionamentul, nici experienţa nu sînt 
suficiente pentru statornicirea atitudinii raţionaliste; pentru că ele 
contează doar în ochii celor care sînt dispuşi să ţină cont de 
raţionament şi de experienţă şi care deci au adoptat deja această 
atitudine. Aşadar, pentru ca raţionamentul şi experienţa să fie 
eficace, trebuie mai întîi adoptată o atitudine raţionalistă, ceea ce 
înseamnă că ea nu poate fi întemeiată pe raţionament sau pe 
experienţă. (Această remarcă este cu totul independentă de 


* Textul original (Never assume anything about ,. sufficient reason") 
conţine, pesemne, o eroare de tipar; după sens pare clar că în locul 
cuvîntului about trebuia să figureze cuvîntul wilbout. (N. t .) 

problema existenţei sau inexistenţei unor argumente raţionale 
convingătoare care să favorizeze adoptarea atitudinii raţionaliste.) 
De aici ni se impune concluzia că nici un argument raţional nu va 
avea vreun efect raţional asupra unui om care refuză să adopte o 
atitudine raţională. Un raţionalism complet este, deci, de nesusţinut. 

Aceasta înseamnă însă că oricine adoptă atitudinea raţionalistă 
o face pentru că, în mod conştient sau inconştient, a adoptat o 
propunere, decizie, convingere sau conduită; adoptare ce poate fi 
calificată drept „iraţională". Această adoptare, fie că este provi¬ 
zorie sau duce la o obişnuinţă durabilă, poate fi descrisă drept o 
credinţă iraţională în raţiune. In mod necesar deci raţionalismul e 
departe de a fi complet sau autonom. Lucrul acesta a fost deseori 
pierdut din vedere de raţionalişti, care din acest motiv se puneau 
în situaţia de a fi bătuţi pe^ropriul lor teren şi cu propria lor armă 
ori de cîte ori un iraţionalist îşi lua osteneala de a o îndrepta 
împotriva lor. Şi într-adevăr, unii din duşmanii raţionalismului au 
sesizat faptul că poţi oricînd refuza să accepţi argumentele — fie 
pe toate, fie argumentele de un anumit fel; şi că o asemenea 
atitudine poate fi menţinută fără a deveni logic inconsistentă. 
Aceasta i-a făcut să-şi dea seama că atitudinea raţionalistului 
necritic, care crede în autonomia raţionalismului şi în posibilitatea 
întemeierii lui prin raţionament, este în mod necesar greşită. 
Iraţionalismul este superior din punct de vedere logic raţionalis¬ 
mului necritic. 

Atunci de ce să nu îmbrăţişăm iraţionalismul? în fapt, mulţi 
din cei ce au debutat ca raţionalişti, fiind mai apoi deziluzionaţi 
de descoperirea că un raţionalism dus prea departe se autosub- 
minează, au ajuns practic să capituleze în faţa iraţionalismului. 
(Dacă nu mă înşel cu totul, acest lucru s-a petrecut cu 
Whitehead 9 .) O atît de radicală schimbare de atitudine este însă cu 
totul nepotrivită. Cu toate că un raţionalism necritic şi complet 
este de nesusţinut din punct de vedere logic, şi cu toate că un 
iraţionalism complet poate fi o atitudine logic coerentă, acesta nu 
este un motiv pentru adoptarea acestuia din urmă. Pentru că există 
şi alte atitudini logic coerente, în particular cea a raţionalismului 
critic, care recunoaşte faptul că atitudinea raţionalistă fundamen¬ 
tală rezultă dintr-un act (cel puţin provizoriu) de credinţă — din 
credinţa în raţiune. Avem, deci, de ales. Putem alege o formă a 
iraţionalismului, chiar o formă radicală sau completă. Dar sîntem 

de asemenea liberi să alegem o formă critică de raţionalism, una 
care admite cu francheţe că-şi are originea într-o decizie iraţională 
(şi care, sub acest aspect, recunoaşte o anumită prioritate a 
iraţionalismului). 


III 

Alegerea pe care o avem de făcut nu este numai de natură inte¬ 
lectuală sau o simplă chestiune de gust. Ci este o decizie morală 10 
(în sensul explicat în capitolul 5). Căci după cum vom adopta o 
formă mai mult sau mai puţin radicală de iraţionalism sau, 
dimpotrivă, acea concesie minimală faţă de iraţionalism pe care am 
numit-o ..raţionalism critic", întreaga noastră atitudine faţă de alţi 
oameni şi faţă de problemele vieţii sociale va fi afectată profund. 
Am spus deja că raţionalismul este strîns legat de credinţa în 
unitatea omenirii. Iraţionalismul, care nu este ţinut să respecte nici 
un fel de reguli de consecvenţă, se poate combina cu orice fel de 
credinţă, inclusiv cu credinţa în fraternitatea oamenilor: dar faptul 
că el se poate combina uşor cu o credinţă foarte diferită, şi îndeosebi 
faptul că poate fi lesne folosit în sprijinul credinţei romantice că 
există un corp de aleşi, că oamenii se împart în conducători şi 
conduşi, în stăpîni de la natură şi sclavi de la natură, arată clar că 
în alegerea între iraţionalism şi raţionalismul critic este implicată o 
decizie morală. 

După cum am văzut mai înainte (în capitolul 5) şi acum din nou 
în analiza pe care am consacrat-o versiunii necritice a raţionalis¬ 
mului, argumentele nu pot să determine o decizie morală atît de 
fundamentală. Aceasta nu înseamnă însă că alegerea noastră nu 
poate fi ajutată prin nici un fel de raţionament. Dimpotrivă, ori de 
cîte ori ne confruntăm cu o decizie morală de un gen mai abstract, 
este de cel mai mare ajutor să analizăm cu grijă ce consecinţe este 
probabil să rezulte din alternativele între care avem de ales. Pentru 
că numai dacă vom fi în stare să vizualizăm într-un mod concret şi 
practic aceste consecinţe, vom şti cu adevărat în ce constă decizia 
noastră; altminteri, vom decide orbeşte. Spre a ilustra această idee. 
aş cita un pasaj din Sfînta Ioana de Bernard Shaw. Cel care vorbeşte 
este Capelanul; el a cerut cu îndîrjire moartea Ioanei, dar cînd o 
vede pe osîndită pe rug, inima i se moaie: „N-am vrut să fac nici 
un rău. Nu ştiam cum o să fie... Nu mi-am dat seama ce fac... Dacă 

mi-aş fi dat seama, aş fi smuls-o din mîinile lor. Nu ştii. N-ai văzut: 
e atît de uşor să vorbeşti atunci cînd nu ştii. îţi iei singur minţile cu 
ajutorul cuvintelor... însă cînd ajungi să înţelegi; cînd îţi dai seama 
ce-ai făcut; cînd ţi se întunecă privirea, cînd simţi cum te sufoci, 
cum ţi se rupe inima, atunci — atunci —, o Doamne, depărtează de 
mine această privelişte!**. în piesa lui Shaw erau, fireşte, şi alte 
personaje, care ştiau exact ce făceau şi totuşi au decis să facă aşa; 
şi care nu au regretat după aceea. Unor oameni le repugnă 
priveliştea semenilor arşi pe rug, altora nu. Lucrul acesta (pe care 
mulţi optimişti victorieni l-au neglijat) este important, pentru că 
arată că o analiză raţională a consecinţelor unei decizii nu face ca 
decizia să fie raţională; consecinţele nu determină decizia noastră: 
noi sîntem întotdeauna cei care decidem. Dar de analiza consecin¬ 
ţelor concrete şi de reprezentarea clară a acestora în ceea ce numim 
„imaginaţia** noastră ţine deosebirea dintre o decizie oarbă şi una 
luată cu ochii deschişi: şi cum de imaginaţie nu facem uz decît în 
foarte mică măsură 11 , nu-i de mirare că prea adesea decidem orbeşte. 
Aceasta se întîmplă mai cu seamă dacă sîntem contaminaţi de o 
filozofie oraculară, unul din cele mai puternice mijloace de a ne 
pierde minţile cu ajutorul cuvintelor, ca să folosesc expresia lui 
Shaw. 

Analiza raţională şi imaginativă a consecinţelor unei teorii 
morale prezintă o anumită analogie cu metoda ştiinţifică. într-ade- 
văr, nici în ştiinţă o teorie abstractă nu este acceptată pentru că e 
prin ca însăşi convingătoare: ci decidem să o acceptăm sau să o 
respingem după ce investigăm acele consecinţe concrete şi practice 
ale ei care pot fi testate mai direct prin experiment. Dar există şi o 
deosebire fundamentală. în cazul unei teorii ştiinţifice decizia 
noastră depinde de rezultatele unor experimente. Dacă acestea 
confirmă teoria, putem s-o acceptăm pînă Ia găsirea uneia mai bune. 
Iar dacă o contrazic, o vom respinge. Pe cînd în cazul unei teorii 
morale putem confrunta consecinţele numai cu conştiinţa noastră, 
în timp ce verdictul experimentelor nu depinde de noi. verdictul 
conştiinţei noastre depinde. 

Sper că am izbutit să clarific în ce sens analiza consecinţelor 
poate să influenţeze decizia noastră fără să o determine. Iar în 
prezentarea consecinţelor celor două alternative între care trebuie să 
alegem — raţionalismul şi iraţionalismul — ţin să-l previn pe cititor 
că voi fi părtinitor. Pînă acum, în prezentarea celor două alternative 

ale deciziei morale ce ne stă în faţă — şi care este, în multe privinţe, 
cea mai fundamentală decizie din domeniul etic — am încercat să 
fiu nepărtinitor, deşi nu mi-am ascuns simpatiile. Acum urmează 
însă să prezint acele consideraţii privind consecinţele celor două 
alternative, care mi se par cele mai edificatoare şi care m-au 
influenţat pe mine însumi să resping iraţionalismul şi să accept 
credinţa în raţiune. 

Să examinăm întîi consecinţele iraţionalismului. Iraţionalistul 
susţine că nu raţiunea, ci emoţiile şi pasiunile constituie principalele 
resorturi ale acţiunii umane. La obiecţia raţionalistului că. deşi e 
posibil să fie aşa. noi trebuie să facem ceea ce ne stă în putinţă ca 
să îndreptăm lucrurile şi trebuie să acordăm raţiunii un rol cît se 
poate mai mare. iraţionalistul va replica (presupunînd că acceptă să 
discute) că această atitudine este total ncrcalistă. pentru că ea nu ţine 
scama de slăbiciunea „naturii umane“, de precara înzestrare inte¬ 
lectuală a majorităţii oamenilor şi de evidenta lor dependenţă faţă 
de emoţii şi pasiuni. 

Eu sînt ferm convins că această supralicitare iraţionalistă a 
emoţiilor şi pasiunilor duce în final la ceea ce nu pot să calific altfel 
decît ca nelegiuire. Unul din motivele pentru care împărtăşesc o 
astfel de opinie este că această atitudine, care este în cel mai bun 
caz una de resemnare în faţa naturii iraţionale a făpturilor umane, 
iar în cel mai rău. una de dispreţ faţă de raţiunea umană, naşte inevi¬ 
tabil apelul la violenţă şi la forţa brută ca la arbitrul ultim în orice 
dispută. Căci dacă se iscă o dispută, ar însemna, conform atitudinii 
iraţionaliste, că acele emoţii şi pasiuni mai constructive care în prin¬ 
cipiu ar fi putut ajuta la depăşirea ei — stima, iubirea, devotamentul 
faţă de o cauză comună etc. — s-au dovedit incapabile să rezolve 
problema. Iar dacă este aşa, atunci ce altceva îi mai rămînc iraţiona- 
listului decît să apeleze la alte emoţii şi pasiuni, mai puţin 
constructive, cum sînt teama, ura, individia şi. în cele din urmă. 
violenţa? Această tendinţă este potenţată extrem de mult de o altă 
atitudine, probabil şi mai importantă, care după opinia mea este de 
asemenea inerentă iraţionalismului, şi anume sublinierea inegalităţii 
dintre oameni. 

Nu se poate nega, fireşte, că, la fel ca şi celelalte lucruri din 
lumea noastră, indivizii umani sînt sub foarte multe aspecte foarte 
inegali. Şi nu încape îndoială că această inegalitate este de mare 
importanţă, iar în multe privinţe este chiar extrem de dezirabilă. 12 

(Teama că dezvoltarea producţiei de masă şi colectivizarea s-ar 
putea repercuta asupra oamenilor, distrugînd inegalitatea sau indi¬ 
vidualitatea lor, este unul din coşmarurile 13 epocii noastre.) Toate 
acestea însă nu contează cînd se pune problema dacă trebuie sau 
nu să decidem să-i tratăm pe oameni, mai cu seamă în chestiunile 
politice, ca fiind egali, sau cît mai egali cu putinţă; altfel spus, ca 
avînd drepturi egale, ca şi pretenţii egale la un tratament egal. 
După cum nu contează nici cînd se pune problema edificării unor 
instituţii politice corespunzătoare. „Egalitatea în faţa legii" nu este 
un fapt, ci o revendicare politică 14 bazată pe o decizie morală; şi 
este cu totul independentă de teoria (probabil falsă) că „toţi 
oamenii se nasc egali". Nu vreau nicidecum să susţin că adoptarea 
acestei atitudini umanitare de imparţialitate ar fi o consecinţă 
directă a unei decizii în favoarea raţionalismului. Dar tendinţa spre 
imparţialitate este strîns înrudită cu raţionalismul şi cu greu ar 
putea fi exclusă din crezul raţionalist. Repet: nu vreau nicidecum 
să spun că un iraţionalist n-ar putea, rămînînd consecvent poziţiei 
sale, să adopte o atitudine egalitară sau imparţială; şi chiar dacă 
n-ar putea-o face păstrîndu-şi consecvenţa, nimic nu-1 obligă să fie 
consecvent. în schimb vreau să subliniez că pentru atitudinea 
iraţionalistă este greu să evite însoţirea cu o atitudine opusă egali¬ 
tarismului. Aceasta se întîmplă din pricina accentului pe care ea 
îl pune pe emoţii şi pasiuni; pentru că nu putem avea aceleaşi 
emoţii faţă de toată lumea. Emoţional, oricare din noi îi împarte 
pe oameni în cei ce-i sînt şi cei ce nu-i sînt apropiaţi. împărţirea 
oamenilor în prieteni şi duşmani este o foarte evidentă împărţire 
emoţională; ea este recunoscută pînă şi în îndemnul creştin 
„Iubeşte-ţi duşmanii!" Nici cei mai buni creştini, care se confor¬ 
mează realmente acestui îndemn (iar ei nu sînt mulţi, după cum 
ne-o arată atitudinea bunului creştin mediu faţă de „materialişti" 
şi de „atei"), nici măcar ei nu pot să simtă o iubire egală pentru 
toţi oamenii. Adevărul e că nu putem iubi „în abstract": nu-i 
putem iubi decît pe cei pe care-i cunoaştem. Din acest motiv, 
apelul chiar şi la cele mai bune emoţii ale noastre, la iubire şi 
compasiune, tinde prin firea lucrurilor să-i împartă pe oameni în 
categorii diferite. O atare împărţire va rezulta cu atît mai mult din 
apelul la emoţii şi pasiuni mai puţin nobile. Reacţia noastră 
„naturală" va fi să-i împărţim pe oameni în prieteni şi duşmani; 
în cei ce aparţin tribului nostru, comunităţii noastre emoţionale, şi 

cei aflaţi în afara lor; în credincioşi şi necredincioşi: în com¬ 
patrioţi şi străini; în tovarăşi de clasă şi duşmani de clasă; şi în 
conducători şi conduşi. 

Am menţionat ceva mai înainte că teoria după care ideile şi 
opiniile noastre depind de situaţia noastră de clasă sau de interesele 
noastre naţionale duce inevitabil la iraţionalism. Acum vreau să 
subliniez faptul că şi reciproca e adevărată. Abandonarea atitudinii 
înţionaliste, a respectului pentru raţiune, pentru argumente şi pentru 
punctul de vedere al celuilalt, supralicitarea straturilor „mai 
profunde" ale naturii umane, toate acestea nu pot să nu conducă la 
viziunea conform căreia gîndirca nu ar fi altceva decît o manifestare 
oarecum superficială a unor conţinuturi ce sălăşluiesc în aceste 
abisuri iraţionale. Ea produce, cred, aproape totdeauna. în mod 
inevitabil, o atitudine preocupată de persoana gînditorului şi nu de 
gîndirea sa. Produce credinţa că „gîndim cu sîngcle nostru" sau „cu 
/estrea noastră naţională" sau „cu clasa noastră". Această viziune 
poate fi prezentată într-o formă materialistă sau într-o manieră 
elevat spirituală; ideea că „gîndim cu rasa noastră" poate fi eventual 
inlocuită cu ideea unor suflete alese sau inspirate, care „gîndesc 
prin graţia divină". Am temeiuri morale să nu mă las impresionat 
de astfel de diferenţe: pentru că asemănarea decisivă dintre toate 
aceste viziuni intelectual arogante constă în faptul că nu judecă 
ideile aşa cum sînt acestea în sine. Abandonînd. astfel, raţiunea, ele 
scindează omenirea în prieteni şi duşmani: într-o minoritate ce prin 
raţiune se înrudeşte cu zeii, şi majoritatea, care nu arc acest privi¬ 
legiu (după cum spune Platon); într-o minoritate ce ne este apropiată 
şi majoritatea formată din toţi ceilalţi; în cei ce vorbesc limba intra¬ 
ductibilă a propriilor noastre emoţii şi pasiuni şi cei ce vorbesc o 
limbă diferită de a noastră. O dată făcut acest lucru, egalitarismul 
politic devine practic imposibil. 

Or. cu aş numi nelegiuită tocmai adoptarea unei atitudini antiega- 
litare în viaţa politică, adică în sfera problemelor privitoare la puterea 
omului asupra omului. Pentru că ca oferă o justificare a atitudinii 
conform căreia diferitele categorii de oameni au drepturi diferite, 
stăpînul are dreptul de a-1 înrobi pe sclav, iar unii oameni au dreptul 
de a-i folosi pe alţii ca pe nişte unelte. In cele din urmă ea va fi 
folosită, cum se întîmplă la Platon 15 , pentru justificarea omorului. 

Nu trec cu vederea faptul că există iraţionalişti animaţi de 
dragoste pentru omenire şi că nu toate formele de iraţionalism sînt 

generatoare de nelegiuiri. Sînt însă de părere că acela care predică 
ideea că nu raţiunea, ci iubirea trebuie să domnească deschide calea 
pentru cei care guvernează prin ură. (Socrate a intuit, cred, ceva din 
acest adevăr atunci cînd a sugerat 16 că neîncrederea şi ura faţă de 
argumente sînt înrudite cu neîncrederea şi ura faţă de om.) Cei ce 
nu sesizează din capul locului această legătură, care cred într-o 
domnie directă a iubirii emoţionale ar trebui să ia aminte la faptul 
că, de bună seamă, iubirea ca atare nu promovează imparţialitatea. 
Şi nici nu e în stare să pună capăt conflictelor. Faptul că iubirea nu 
este capabilă prin ea însăşi să aplaneze un conflict poate fi dovedit 
prin analiza unei situaţii ipotetice inofensive, ce poate fi socotită 
reprezentativă şi pentru situaţii mai grave. Lui Tom îi place să 
meargă la teatru, iar lui Dick îi place să danseze. Tom, pentru că ţine 
la Dick, insistă să meargă să danseze, în timp ce Dick, de dragul lui 
Tom, doreşte ca ei să se ducă la teatru. Acest conflict nu poate 
fi aplanat prin iubire; ba chiar, cu cît e iubirea mai mare, cu atît va 
fi mai aprig conflictul. Nu există decît două soluţii: una este folo¬ 
sirea emoţiilor şi în cele din urmă a violenţei, iar cealaltă folosirea 
raţiunii, a imparţialităţii, a compromisului rezonabil. Toate acestea 
nu sînt menite să arate că pentru mine nu contează deosebirea dintre 
iubire şi ură sau că după opinia mea viaţa ar merita să fie trăită în 
lipsa iubirii. (Sînt, de altfel, gata să admit că ideea creştină de iubire 
nu trebuie înţeleasă doar în sens emoţional.) Ţin să relev însă că nici 
o emoţie, nici măcar iubirea, nu poate înlocui domnia unor instituţii 
controlate de raţiune. 

Acesta, fireşte, nu este singurul argument împotriva ideii că 
iubirea ar trebui să cîrmuiască. A iubi pe cineva înseamnă a dori să-l 
faci fericit. (Aceasta este, în treacăt fie spus, definiţia iubirii a lui 
Toma d’Aquino.) Dar dintre toate idealurile politice, cel de a-i face 
pe oameni fericiţi este probabil cel mai periculos. El duce invariabil 
la încercarea de a impune altora scara noastră de valori „superi¬ 
oare", spre a-i face să înţeleagă ce ni se pare nouă a fi de cea mai 
mare importanţă pentru fericirea lor; spre a le mîntui, aşa-zicînd, 
sufletele. El duce la utopism şi la romantism. Cu toţii simţim ca pe 
o certitudine că oricine ar fi fericit în frumoasa şi perfecta comu¬ 
nitate a visurilor noastre. Şi neîndoielnic că ar fi raiul pe pămînt 
dacă am putea toţi să ne iubim între noi. Dar, cum spuneam mai 
înainte (în capitolul 9), încercarea de a realiza raiul pe pămînt 
creează în mod invariabil iadul. Ea duce Ia intoleranţă. Duce la 

războaie religioase şi la mîntuirea sufletelor prin inchiziţie. Şi se 
bazează, cred, pe o totală neînţelegere a îndatoririlor noastre morale. 
Este de datoria noastră să-i ajutăm pe cei ce au nevoie de'ajulorul 
nostru; nu poate fi însă de datoria noastră să-i facem pe alţii fericiţi, 
deoarece aceasta nu depinde de noi şi ar înseamnă cel mai adesea 
un amestec în viaţa intimă a celor faţă de care avem asemenea 
intenţii binevoitoare. Preconizarea, în domeniul politic, a metodelor 
graduale (ca opuse celor utopice) corespunde deciziei de a considera 
lupta împotriva suferinţei drept o datorie, pe cînd dreptul de a se 
preocupa de fericirea altora trebuie considerat un privilegiu limitat 
la cercul restrîns al prietenilor lor. Cînd e vorba de prietenii noştri, 
se prea poate să avem un anumit drept de a încerca să impunem 
scara noastră de valori — de exemplu, preferinţele noastre în 
domeniul muzicii. (Am putea chiar simţi că este de datoria noastră 
să le deschidem o lume de valori care, după convingerea noastră, 
ar putea contribui mult la fericirea lor.) Acest drept al nostru există 
numai dacă. şi numai pentru că, cei în cauză au posibilitatea de a 
se descotorosi de noi; numai pentru că prieteniile pot fi rupte. 
Recurgerea la mijloace politice pentru a impune altora scara noastră 
de valori este însă un lucru foarte diferit. Durerea, suferinţa. • 
injustiţia, respectiv împiedicarea acestora, formează problemele 
eterne ale moralei publice, „agenda“politicii publice (cum ar fi spus 
Bentham). Valorile „superioare** trebuie considerate în foarte mare 
măsură drept „non-agenda“ şi ca atare lăsate în sfera lui laissez-faire. 
incît am putea spune: ajută-i pe duşmanii tăi; întinde mîna celor 
aliaţi la ananghie, chiar dacă ei te urăsc; dar iubeşte-i numai pe 
prieteni. 

Aceasta e doar o parte a argumentelor împotriva iraţionalismului 
şi împotriva consecinţelor ce mă îndeamnă să adopt atitudinea 
opusă, adică un raţionalism critic. Această din urmă atitudine, cu 
accentul pe care-1 pune pe raţionament şi experienţă, cu deviza sa 
„S-ar putea ca eu să greşesc şi tu să ai dreptate, iar prin efort comun 
am putea ajunge mai aproape de adevăr** este. după cum am 
menţionat mai înainte, strîns înrudită cu atitudinea ştiinţifică. Ea se 
îngemănează cu ideea că oricui i se poate întîmpla să comită greşeli, 
care pot fi descoperite fie de el însuşi, fie de alţii, sau de el însuşi 
ajutat de criticile altora. Ea sugerează, deci, ideea că nimeni nu 
trebuie să fie propriul său judecător, ca şi ideea nepărtinirii. 
(Aceasta este strîns legată de ideea „obiectivităţi! ştiinţifice** aşa 

cum a fost analizată în capitolul precedent.) încrederea sa în raţiune 
nu este numai încredere în propria noastră raţiune, ci şi — ba chiar 
mai ales — în cea a altora. Astfel, un raţionalist, chiar dacă se crede 
superior altora din punct de vedere intelectual, va respinge orice 
pretenţie de autoritate 17 , fiind conştient că, dacă inteligenţa sa este 
superioară celei a altora (chestiune în care e greu ca el să arbitreze), 
ca este astfel numai în măsura în care el are capacitatea de a învăţa 
din critică, precum şi din greşelile proprii şi din ale altora, şi că poţi 
învăţa în acest sens numai dacă iei în serios pe alţii şi argumentele 
lor. Raţionalismul este legat deci de ideea că semenul nostru are 
dreptul de a fi ascultat şi de a-şi apăra argumentele. El implică, 
astfel, recunoaşterea pretenţiei la toleranţă, cel puţin 18 a tuturor celor 
ce nu sînt ei înşişi intoleranţi. N-ajungi să omori un om dacă adopţi 
atitudinea de a asculta mai întîi argumentele sale. (Kant a avut 
dreptate să întemeieze „Regula de aur“ pe ideea de raţiune. Desigur, 
este imposibil de dovedit îndreptăţirea oricărui principiu etic şi chiar 
de argumentat în favoarea Iui exact în felul în care argumentăm în 
sprijinul unui enunţ ştiinţific. Etica nu este o ştiinţă. Dar cu toate 
că nu există o „bază ştiinţifică raţională'* pentru etică, există în 
schimb o bază etică a ştiinţei şi a raţionalismului.) Ideea de 
nepărtinire duce de asemenea la cea de responsabilitate: trebuie nu 
numai să ne plecăm urechea la argumente, ci avem şi datoria de a 
răspunde, de a da socoteală cînd acţiunile noastre îi afectează pe 
alţii. în cele din urmă. raţionalismul se leagă astfel de recunoaşterea 
necesităţii unor instituţii sociale menite să ocrotească libertatea 
criticii, libertatea gîndirii şi, astfel, libertatea oamenilor. Şi instituie 
ceva de genul unei obligaţii morale de a sprijini aceste instituţii, 
lată de ce există o strînsă legătură între raţionalism şi revendicarea 
politică a unei inginerii sociale practice — şi, fireşte, graduale — 
în sens umanitar: între raţionalism şi cerinţa raţionalizării socie¬ 
tăţii 19 , a planificării ce are drept scop libertatea şi controlul exercitat 
asupra acesteia de către raţiune: nu de către „ştiinţă" şi nu de către 
o autoritate pseudoraţională platoniciană, ci de acea raţiune socra¬ 
tică ce are conştiinţa limitelor sale şi care, în consecinţă, respectă 
pe celălalt om şi nu aspiră să-l constrîngă — nici măcar să-l 
constrîngă să fie fericit. Adoptarea raţionalismului mai implică în 
plus existenţa unui mediu comun de comunicare, a unui limbaj 
comun al raţiunii: ea instituie ceva de genul unei obligaţii morale 
faţă de limbaj, obligaţia de a respecta standardele lui de claritate 20 

şi de a-1 folosi în aşa fel încît să-şi păstreze funcţia de vehicul al 
raţionamentului. Cu alte cuvinte, obligaţia de a-1 folosi cinstit; de 
a-1 folosi ca instrument de comunicare raţională, de informare inte¬ 
ligibilă. şi nu ca mijloc de „autoexprimare", cum se spune în 
coruptul jargon romantic al majorităţii pedagogilor noştri. (Este o 
caracteristică a isteriei romantice moderne combinarea unui colec¬ 
tivism hegelian cînd e vorba de „raţiune'* cu un individualism 
excesiv cînd e vorba de „emoţii"; de aici accentul pus pe limbaj ca 
mijloc de „autoexprimare", în detrimentul funcţiei sale de mijloc 
de comunicare. Ambele atitudini se înscriu, fireşte. în revolta 
împotriva raţiunii.) In fine, adoptarea raţionalismului implică 
recunoaşterea ideii că omenirea este unită prin faptul că diferitele 
noastre limbi materne, întrucît sînt raţionale, pot fi traduse una în 
alta. Ea recunoaşte unitatea raţiunii umane. 

Am putea adăuga cîtcva remarci privitoare la relaţia dintre atitu¬ 
dinea raţionalistă şi disponibilitatea de a folosi ceea ce în mod 
obişnuit este numit „imaginaţie". Deseori se porneşte de la idcca că 
imaginaţia prezintă o strînsă afinitate cu emoţia şi deci cu iraţiona¬ 
lismul. pe cînd raţionalismul ar tinde mai degrabă spre o scolastică 
seacă şi lipsită de imaginaţie. Nu ştiu dacă acest mod de a vedea 
lucrurile ar putea avea vreo bază psihologică şi înclin să mă 
îndoiesc. Preocupările mele însă sînt instituţionale şi nu psihologice, 
iar din punct de vedere instituţional (ca şi din acela al metodei) se 
vădeşte că raţionalismul trebuie să încurajeze folosirea imaginaţiei, 
pentru că are nevoie de ca, pe cînd iraţionalismul tinde cu nece¬ 
sitate să o descurajeze. Faptul însuşi că raţionalismul este critic, pe 
cînd iraţionalismul tinde inevitabil spre dogmatism (unde nu există r 
argumente nu rămîne decît posibilitatea acceptării totale sau a refu¬ 
zului total) indică această direcţie. Critica presupune întotdeauna o . 
doză de imaginaţie, pe cînd dogmatismul o înăbuşă. In mod similar, 
cercetarea ştiinţifică şi construcţia şi invenţia tehnice sînt de nccon- 
ceput fără o amplă utilizare a imaginaţiei: în aceste domenii se cere 
să oferi ceva nou (pe cînd în domeniul filozofici oraculare parc sufi¬ 
cientă repetarea la nesfîrşit a unor cuvinte apte să impresioneze). 
Cel puţin la fel de important este rolul imaginaţiei în aplicarea 
practică a egalitarismului şi a imparţialităţii. Atitudinea de bază a 
raţionalistului: „S-ar putea ca eu să greşesc şi tu să ai dreptate" 
reclamă, pentru a fi transpusă în practică, şi îndeosebi cînd sînt la 
mijloc conflicte între oameni, un real efort de imaginaţie. Sînt de 

acord că emoţiile iubirii şi milei pol să ducă uneori la un efort 
similar. Susţin însă că este omeneşte cu neputinţă să iubim sau să 
compătimim un număr mare de oameni; şi nici nu mi se pare dezi- 
rabilă o asemenea posibilitate, pentru că finalmente ea ar distruge 
fie capacitatea noastră de a ajuta, fie intensitatea acestor emoţii 
înseşi. In schimb raţiunea, susţinută de imaginaţie, ne face capabili 
să înţelegem că oamenii aflaţi departe de noi şi pe care nu-i vom 
vedea niciodată sînt asemeni nouă iar relaţiile dintre ei sînt asemeni 
relaţiilor dintre noi şi cei pe care îi iubim. Mie mi se pare practic 
imposibilă o atitudine emoţională directă faţă de omenire ca tota¬ 
litate abstractă. Nu putem iubi omenirea decît în anumiţi indivizi 
concreţi. Făcînd însă uz de gîndire şi de imaginaţie, putem dezvolta 
în noi disponibilitatea de a-i ajuta pe toţi cei ce au nevoie de ajutorul 
nostru. 

Toate aceste consideraţii arată, cred eu, că între raţionalism şi 
umanitarism există o legătură foarte strînsă, în mod sigur mai strînsă 
decît împletirea corespunzătoare a iraţionalismului cu atitudinea 
antiegalitară şi antiumanitară. Cred că rezultatul acesta este coro¬ 
borat, atît cît e posibil, de experienţă. O atitudine raţionalistă pare 
să se combine de obicei cu o viziune funciarmcnte egalitară şi 
umanitară; pe de altă parte, iraţionalismul manifestă în majoritatea 
cazurilor cel puţin unele din tendinţele antiegalitare pe care le-am 
creionat, chiar dacă adeseori poate să se asocieze şi cu umanita¬ 
rismul. Ceea ce ţin să relev este că această din urmă legătură nu o 
consider nicidecum una bine fondată. 


IV 

Am încercat să analizez acele consecinţe ale raţionalismului şi 
ale iraţionalismului care mă îndeamnă să decid în felul în care o 
fac. Vreau să repet că această decizie este în bună măsură de natură 
morală. Este decizia de a lua în serios argumentele. In aceasta rezidă 
deosebirea dintre cele două viziuni; pentru că iraţionalismul se va 
folosi şi el de raţiune, dar fără sentimentul unei obligaţii; se va 
folosi sau se va lepăda de ea după bunul său plac. Eu însă cred că 
singura atitudine pe care o pot considera moralmente justă este cea 
care recunoaşte că avem faţă de ceilalţi oameni datoria de a-i trata 
pe ei şi pe noi înşine ca pe nişte fiinţe raţionale. 

Privit în acest fel, contraatacul meu împotriva iraţionalismului 
este un atac moral. Mă tem că intelectualistul care consideră raţiona¬ 
lismul nostru prea banal pentru gustul său şi umblă după cea mai 
nouă modă intelectuală ezoterică, descoperind-o pe aceasta în 
admiraţia pentru misticismul medieval, mă tem că acest intelec- 
tualist nu-şi îndeplineşte datoria faţă de semenii săi. El se poate 
crede superior pe sine şi poate considera gustul său rafinat superior 
„epocii ştiinţifice" în care trăim, „epocii industrializării", care 
transferă imbecila sa diviziune a muncii, „mecanizarea" şi „mate¬ 
rializarea" chiar şi în sfera gîndirii umane. 21 Cu aceasta însă nu face 
decît să arate că este incapabil să înţeleagă forţele morale inerente 
ştiinţei moderne. Cred că atitudinea pe care o atac poate fi ilustrată 
prin următorul pasaj din A. Keller 12 , pasaj ce mi se pare o expresie 
tipică a acestei ostilităţi romantice faţă de ştiinţă: ,Pare-se că intrăm 
într-o nouă eră, în care sufletul uman îşi redobîndeşte facultăţile 
mistice şi religioase şi protestează, prin inventarea de noi mituri 
împotriva materializării şi mecanizării vieţii. Spiritul a suferit cîn< 
a fost pus să servească omenirii ca tehnician, ca şofer: el se rcdeş 
teaptă acum ca poet şi ca profet, acceptînd porunca şi conducerea 
visurilor ce par a fi la fel de înţelepte şi demne de încredere, dar mai 
însufleţitoare şi mai stimulative decît înţelepciunea intelectuală şi 
programele ştiinţifice. Mitul revoluţiei este o reacţie împotriva dezo¬ 
lantei banalităţi şi a înfumuratei suficienţe a societăţii burgheze şi 
a unei culturi bătrîne şi obosite. El este aventura unor oameni care 
au pierdut orice siguranţă şi care în loc de fapte concrete îşi pun 
nădejdea în visuri." Analizînd acest pasaj, aş vrea mai întîi, dar 
numai în treacăt, să atrag atenţia asupra caracterului său tipic isto- 
ricist şi a futurismului său moral 23 („intrăm într-o nouă eră", 
„cultură bătrînă şi obofită" etc,). Dar şi mai important decît sesi¬ 
zarea magiei verbale de care se serveşte pasajul este să întrebăm 
dacă ceea ce se spune în el ;ste sau nu adevărat. Este oare adevărat 
că sufletul nostru protestează împotriva materializării şi mecanizării 
vieţii noastre, că protestează împotriva progresului pe care l-am 
realizat în lupta împotriva suferinţelor de nedescris pe care le prici¬ 
nuiau în Evul mediu foam tea şi molimele? Este oare adevărat că » 
spiritul a suferit cînd a tre. uit să servească omenirea ca tehnician 
şi că a fost mai fericit să sc vească în chip de iobag sau de sclav? 
Nu vreau să minimalizez grava problemă pe care o pune munca pur 
mecanică, munca brută pe care lucrătorul o simte lipsită de sens şi 

care nimiceşte puterea creatoare a muncitorilor; dar singura speranţă 
practică rezidă nu într-o întoarcere la sclavie şi iobăgie, ci în 
străduinţa de a transfera maşinilor această corvoadă mecanică. Marx 
a avut dreptate cînd a subliniat că sporirea productivităţii reprezintă 
singura speranţă rezonabilă de umanizare a muncii şi de reducere 
în continuare a duratei zilei de muncă. (De altfel, nici nu cred că 
spiritul suferă întotdeauna cînd trebuie să slujească omenirea ca 
tehnician; îmi închipui că destul de des „tehnicienii 1 *, inclusiv marii 
inventatori şi marii oameni de ştiinţă, au găsit în asta o plăcere şi 
că erau la fel de pătrunşi de spiritul de aventură ca şi misticii.) Şi 
cine va fi dispus să creadă că „porunca şi conducerea visurilor 11 , a 
celor visate de profeţii, visătorii şi conducătorii de astăzi, sînt cu 
adevărat „la fel de înţelepte şi demne de încredere ca înţelepciunea 
intelectuală şi programele ştiinţifice 11 ? E suficient însă să ne uităm 
la „mitul revoluţiei 11 etc. pentru a ne da seama mai clar cu ce avem 
de-a face. Este o expresie tipică a isteriei romantice şi a radicalis¬ 
mului pe care le-au generat disoluţia tribului şi angoasele civili¬ 
zaţiei (descrise aici în capitolul 10). Genul acesta de „creştinism 11 
care recomandă creaţia de mituri ca pe un substitut al responsa¬ 
bilităţii creştine este un creştinism tribal. Este un creştinism care 
refuză să poarte crucea condiţiei umane. Feriţi-vă de aceşti profeţi 
mincinoşi! Lucrul după care tînjesc ei. în mod inconştient, este 
unitatea pierdută a tribalismului. Iar întoarcerea, preconizată de ci. 
la societatea închisă înseamnă întoarcerea în caverne, revenirea la 
animalitate. 24 

Poate că e util să ne întrebăm care ar fi reacţia probabilă a 
aderenţilor acestui gen de romantism la o asemenea critică. Nu prea 
e de aşteptat să ofere argumente; fiindu-le cu neputinţă să discute 
cu raţionalistul despre lucruri atît de profunde, reacţia cea mai 
probabilă va fi una de retragere trufaşă, combinată cu aserţiunea că 
nu există un limbaj comun între cei ale căror suflete încă nu şi-au 
„redobîndit facultăţile mistice 11 şi cei ale căror suflete posedă 
asemenea facultăţi. De remarcat că este o reacţie analoagă celei 
(menţionată în capitolul precedent) a psihanalistului, care îşi biruie 
oponenţii nu răspunzînd la argumentele lor, ci arătînd că refulările 
lor îi împiedică să accepte psihanaliza. Este analoagă şi celei a 
socioanalistului, care susţine că ideologiile totale ale oponenţilor 
săi îi împiedică pe aceştia să accepte sociologia cunoaşterii. Această 
metodă, după cum am admis mai înainte, e un bun divertisment 

pentru cei ce o practică. Aici putem vedea însă mai clar că ea duce 
inevitabil la o împărţire iraţională a oamenilor în cei ce ne sînt 
apropiaţi şi cei ce ne sînt depărtaţi. Această împărţire este prezentă 
în orice religie, dar este relativ inofensivă în mahomedanism, 
creştinism sau în cazul credinţei raţionaliste, care toate văd în 
fiecare om un convertit potenţial, lucru ce poate fi spus şi despre 
psihanaliză, care vede în fiecare om un potenţial obiect de tratament 
(numai că în acest din urmă caz taxa percepută pentru conversiune 
reprezintă un obstacol serios). împărţirea începe să devină însă mai 
puţin inofensivă cînd trecem la sociologia cunoaşterii. Socioana- 
listul pretinde că numai anumiţi intelectuali se pot debarasa de 
ideologia lor totală, de „tiparele de gîndire ale clasei lor": el aban¬ 
donează astfel ideea unei potenţiale unităţi raţionale a oamenilor, 
livrîndu-se trup şi suflet iraţionalismului. Iar situaţia devine încă 
mult mai rea cînd trecem la versiunea biologistă sau naturalistă a 
acestei teorii, la doctrina rasială după care „gîndim cu sîngcle 
nostru" sau „gîndim cu rasa noastră". Această idee este cel puţin la 
fel de primejdioasă, pentru că e mai subtilă, atunci cînd îmbracă 
haina misticismului religios: nu a misticismului de poet sau 
muzician, ci a celui de intclcclualist hegelianizant. care izbuteşte 
să se convingă pe sine şi să-i convingă pe discipolii săi că. în 
virtutea unui har aparte, gîndirea lor ar fi înzestrată cu „facultăţi 
mistice şi religioase" ce nu se întîlnesc la alţi oameni, şi care de 
aceea pretind a gîndi „prin graţia divină". După opinia mea. această 
pretenţie, cu delicata ei aluzie la cei ce nu beneficiază de graţia 
divină, acest atac la adresa potenţialei unităţi spirituale a omenirii, 
pe cît se închipuie de umile, pioase şi creştine, pe atît sînt de 
prezumţioase, blasfematoare şi anticreştine. 

în opoziţie cu iresponsabilitatea intelectuală a unui misticism ce 
se refugiază în visuri şi a unei filozofii oraculare ce se refugiază în 
verbiaj, ştiinţa modernă impune intelectului nostru disciplina 
testelor practice. Teoriile ştiinţifice pot fi testate prin consecinţele 
lor practice. Omul de ştiinţă, în domeniul său. îşi ia răspunderea 
pentru ceea ce spune; îl puteţi cunoaşte după roadele lui şi astfel îl 
puteţi deosebi de profeţii mincinoşi 25 . Unul din puţinii care au 
acordat atenţia cuvenită acestui aspect al ştiinţei este filozoful 
creştin J. Macmurray (cu ale cărui idei despre profeţia istorică sînt 
în profund dezacord, cum se va vedea în capitolul următor). „Ştiinţa 
însăşi — spune el 26 — în domeniul ei specific de cercetare, foloseşte 

o metodă de înţelegere ce reface coeziunea ruptă dintre teorie şi 
practică.“ Acesta este, cred, motivul pentru care ştiinţa e privită cu 
atîta ostilitate de misticism, care se sustrage practicii, preferind să 
creeze mituri. „Ştiinţa, în domeniul ei propriu, spune în alt loc 
Macmurray, este produsul creştinismului şi, pînă în prezent, 
expresia cea mai adecvată a acestuia; ... capacitatea ei de progres 
prin conlucrare, progres ce nu cunoaşte graniţe de rasă, naţiona¬ 
litate sau sex, capacitatea ei predictivă şi de control sînt mani¬ 
festările cele mai intense ale creştinismului înregistate pînă acum în 
Europa/ 4 Sînt întru totul de acord cu această apreciere, pentru că şi 
eu cred că civilizaţia noastră occidentală îşi datorează raţionalismul, 
credinţa în unitatea raţională a omenirii şi în societatea deschisă, şi 
în special viziunea ştiinţifică, vechii credinţe socratice şi creştine în 
fraternitatea tuturor oamenilor. în onestitatea şi responsabilitatea 
intelectuale. (împotriva moralităţii ştiinţei se aduce adesea argu¬ 
mentul că multe din roadele ei au fost folosite în scopuri repro¬ 
babile, de exemplu în scopuri militare. Dar acest argument abia dacă 
merită luat serios în considerare. Nu există nimic sub soare care să 
nu poată căpăta, şi care să nu fi căpătat o utilizare reprobabilă. Pînă 
şi din iubire se poate face un instrument al crimei; iar pacifismul 
poate fi transformat în arma unui război agresiv. Pe de altă parte, 
este cum nu se poate mai evident că nu raţionalismul, ci iraţiona¬ 
lismul poartă răspunderea pentru orice ostilitate şi agresiune naţio¬ 
nală. Istoria consemnează nenumărate războaie religioase agresive, 
atît înaintea cruciadelor, cît şi după acestea, în schimb nu cunosc 
nici un singur război declanşat într-un scop „ştiinţific 44 şi inspirat de 
oameni de ştiinţă.) 

Cititorul va fi remarcat, în pasajul citat, sublinierea lui 
Macmurray că preţuieşte ştiinţa „în domeniul ei specific de 
cercetare 44 . Cred că este o subliniere deosebit de valoroasă. Pentru 
că astăzi auzim adesea spunîndu-se, de obicei în legătură cu misti¬ 
cismul lui Eddington şi Jeans. că ştiinţa contemporană, spre 
deosebire de cea a secolului al nouăsprezecelea, a devenit mai umilă 
prin faptul că acum recunoaşte misterele acestei lumi. Mie această 
opinie mi se pare total eronată. Nu există savant care să fi căutat 
adevărul cu mai multă umilinţă decît, să zicem, Darvvin şi Faraday. 
şi nu mă îndoiesc că ei erau cu mult mai modeşti decît cei doi mari 
astronomi contemporani. Pentru că aceştia din urmă, mari cum sînt 
în „domeniile lor specifice de cercetare", nu vădesc modestie atunci 

cînd îşi extind activităţile la domeniul misticismului filozofic. 27 
Vorbind însă mai general, poate că într-adevăr oamenii de ştiinţă 
devin mai umili, dat fiind că progresul ştiinţei se realizează în bună 
măsură prin descoperire de erori şi dat fiind că, în genere, cu cît 
cunoaştem mai mult, cu atît mai limpede ne dăm seama de ceea ce 
nu cunoaştem. (Spiritul ştiinţei este ce! al lui Socrate. 28 ) 

Deşi mă preocupă în principal aspectul moral al conflictului 
dintre raţionalism şi iraţionalism, simt că ar trebui să ating pe scurt 
un aspect mai „filozofic" al problemei; ţin să precizez însă că în 
contextul de faţă consider aspectul acesta ca fiind de importanţă 
minoră. Mă gîndesc la faptul că raţionalistul critic ar putea să 
riposteze iraţionalistului şi într-un alt mod. El ar putea susţine că 
iraţionalistul, care se arată mîndru de respectul său pentru misterele 
mai adînci ale lumii şi se laudă că le înţelege (spre deosebire de 
omul de ştiinţă, care scormoneşte doar suprafaţa lucrurilor) în fapt 
nici nu respectă şi nici nu înţelege aceste mistere, ci se mulţumeşte 
cu raţionalizări ieftine. Pentru că ce este un mit dacă nu o încercare// 
de a raţionaliza iraţionalul? Şi atunci, cine are un respect mai 
profund faţă de mister, omul de ştiinţă care se consacră dezvăluirii. 
lui pas cu pas, fiind mereu gata să se plece în faţa faptelor şi mereu 
conştient că pînă şi realizările sale cele mai cutezătoare nu vor fi 
niciodată mai mult decît o treaptă pentru cei ce vin după el, sau 
misticul care se simte liber să susţină orice, pentru că nu se teme 
de nici un test? Dar în ciuda acestei libertăţi dubioase, misticii 
repetă la nesfîrşit aceleaşi lucruri. (Este vorba totdeauna de mitul 
paradisului tribal pierdut, de refuzul isteric de a purta crucea 
civilizaţiei. 29 ) După cum a scris în disperare F. Kafka 30 , poetul mistic, "\ 
toţi misticii „se ostenesc să ne spună... că neintangibilul este nein¬ 
tangibil; or, asta ştiam dinainte". Iar iraţionalistul nu încearcă doar 
să raţionalizeze ceea ce nu poate fi raţionalizat, dar şi procedează 
pe dos. Pentru că nu universalul abstract, ci particularul, individul 
unic şi concret, este cel ce nu poate fi abordat cu metode raţionale. 
Ştiinţa poate să descrie, spre exemplu, tipuri generale de peisaj sau 
de oameni, dar nu poate epuiza niciodată fie şi un singur peisaj indi¬ 
vidual sau un singur individ uman. Universalul, tipicul, este nu 
numai domeniul raţiunii, ci este în bună măsură produsul acesteia, 
întrucît este produsul abstracţiei ştiinţifice. In schimb individul unic, 
acţiunile şi experienţele lui, relaţiile lui unice cu alţi indivizi nu pot 
fi niciodată integral raţionalizate, 31 Or, se vădeşte că tocmai acest 

domeniu iraţional al individualităţii unice conferă importanţă 
relaţiilor umane. Mulţi oameni simt, bunăoară, că acel ceva care 
face ca viaţa lor să merite a fi trăită ar dispărea îfi mare parte dacă 
ei înşişi şi vieţile lor n-ar fi în nici un fel unice, ci ar fi tipice în toate 
privinţele pentru o categorie de oameni, astfel că ei n-ar face decît 
să repete întocmai toate acţiunile şi experienţele tuturor celor ce 
aparţin acestei categorii. Unicitatea experienţelor noastre este cea 
care, într-un anumit sens, face ca viaţa noastră să merite a fi trăită: 
experienţa unică a contemplării unui peisaj, a unui apus de soare, a 
expresiei unui chip uman. Dar. de la Platon încoace, orice misticism 
s-a caracterizat prin încercarea de a transfera acest sentiment al 
iraţionalităţii individualului unic şi al unicităţii relaţiilor noastre cu 
indivizii, pe un tărîm diferit — acela al universalelor abstracte, tărîm 
ce ţine pe drept cuvînt de sfera ştiinţei. Cu greu ne-am putea îndoi 
că misticul încearcă să transfere tocmai acest sentiment. După cum 
bine se ştie. terminologia misticismului — contopire mistică, intuire 
mistică a frumosului, iubire mistică — era în toate timpurile împru¬ 
mutată din sfera relaţiilor dintre oamenii individuali şi în special 
din experienţa iubirii sexuale. La fel de neîndoielnică este şi trans¬ 
ferarea de către misticism a acestui sentiment asupra universalelor 
abstracte, a esenţelor. Formelor sau Ideilor. Tot unitatea pierdută a 
tribului, dorinţa de a reveni sub acoperişul unui cămin patriarhal şi 
de a face din limitele lui limitele lumii noastre stă şi în spatele 
acestei atitudini mistice. „Sentimentul lumii ca o totalitate limitată 
este sentimentul mistic", spune 32 Wittgenstein. Acest iraţionalism 
holist şi universalist este însă nelalocul lui. „Lume", „totalitate", 
„natură", toate acestea sînt abstracţii şi produse ale raţiunii noastre. 
(Aici rezidă deosebirea dintre filozoful mistic şi artistul care nu 
raţionalizează, nu se foloseşte de abstracţii, ci creează. în imaginaţia 
sa. indivizii concreţi şi experienţe unice.) Rezumînd. putem spune 
că misticismul încearcă să raţionalizeze iraţionalul şi în acelaşi timp 
caută misterul acolo unde nu se găseşte: şi face aşa pentru că 
vizează la colectiv 33 şi la unirea celor aleşi, neavînd curajul să se 
confrunte cu sarcinile dure şi practice cu care sînt puşi să se con¬ 
frunte cei care înţeleg că fiecare individ este un scop în sine. 

Conflictul întreţinut în secolul al nouăsprezecelea între ştiinţă 
şi religie mi se pare anacronic. 34 Dată fiind inconsistenţa raţiona¬ 
lismului „necritic", nu se pune problema de a alege între cunoaştere 
şi credinţă, ci între două feluri de credinţă. Problema ce se pune 

acum este de a decide care este credinţa bună şi care cea greşită. 
Ceea ce am încercat să arăt este că alegerea ce ne stă în faţă este 
alegerea între o credinţă în raţiune şi în indivizii umani şi o credinţă 
în facultăţile mistice ale omului prin care acesta este unit cu o colec¬ 
tivitate; iar aceasta înseamnă în acelaşi timp o alegere între o 
atitudine ce recunoaşte unitatea omenirii şi o atitudine ce-i împarte 
pe oameni în prieteni şi duşmani. în stăpîni şi sclavi. 

Am spus destul, în contextul de faţă. pentru a explica termenii 
„raţionalism** şi „iraţionalism* 1 , motivele ce mă fac să decid în 
favoarea raţionalismului, ca şj temeiurile în virtutea cărora consider 
intelectualismul iraţional şi mistic astăzi la modă drept o maladie a 
epocii noastre. O maladie ce nu trebuie luată prea în serios, pentru 
că este epidermică. (Oamenii de ştiinţă, cu foarte puţine excepţii, 
sînt cei mai imuni la ea.) Dar cu tot caracterul ei superficial, este o 
boală primejdioasă, din pricina influenţei ce o exercită în sfera 
gîndirii sociale şi politice. 


V 

Pentru a ilustra această primejdie, voi critica pe scurt două dintre 
cele mai influente autorităţi iraţionaliste ale timpului nostru. Prima 
este A. N. Whitchead, vestit pentru contribuţiile sale în matematici 
şi pentru colaborarea sa cu cel mai marc filozof raţionalist contem¬ 
poran, Bertrand Russell. 35 Whitehead se consideră şi el filozof 
raţionalist; dar aşa se considera şi Hcgel. căruia Whitchead îi este 
mult îndatorat: într-adevăr, el este unul din puţinii neohcgclicni 
conştienţi de cît îi datorează lui Hegel 36 (ca şi lui Aristotel). 
Whitehead îi datorează neîndoielnic lui Hegel cutezanţa de a edifica, 
în pofida protestului înflăcărat al lui Kant. grandioase sisteme meta¬ 
fizice cu un dispreţ suveran pentru argumente. 

Să considerăm mai întîi unul din puţinele argumente oferite de 
Whitehead în Process and Reality (Proces şi Realitate), argumentul 
prin care îşi apără metoda sa filozofică speculativă (metodă numită 
de el ..raţionalism**). „S-a ridicat împotriva filozofiei speculative 
— scrie el 37 — obiecţia că este prea ambiţioasă. Despre raţionalism 
se admite că este metoda prin care se fac paşi înainte în perimetrul 
ştiinţelor particulare. Se susţine însă totodată că acest succes limitat 
nu trebuie să încurajeze încercările de a elabora scheme ambiţioase 
menite să exprime natura generală a lucrurilor. Una din pretinsele 

justificări ale acestei critici este insuccesul unor asemenea scheme. 
Gîndirea europeană este înfăţişată ca fiind înţesată cu problemele 
metafizice, abandonate şi nesoluţionate... (Dar) după acest criteriu 
ar însemna să i se imputeze insuccesul şi ştiinţei. Nu păstrăm fizica 
secolului al şaptesprezecelea într-o măsură mai mare decît filozofia 
carteziană a aceluiaşi secol... Proba potrivită nu este cea a vala¬ 
bilităţii definitive, ci aceea a progresului". Considerat în sine, argu¬ 
mentul este perfect rezonabil şi chiar plauzibil; dar este oare şi 
valabil? împotriva lui se poate ridica obiecţia evidentă că fizica 
progresează, iar metafizica nu. în fizică există o „probă potrivită a 
progresului", şi anume proba experimentului, a practicii. Noi putem 
spune de ce fizica modernă este mai bună decît fizica secolului al 
şaptesprezecelea. Fizica modernă face faţă unui mare număr de teste 
practice care răstoarnă cu totul sistemele mai vechi. Iar împotriva 
sistemelor metafizice speculative se poate aduce obiecţia evidentă 
că progresul pe care ele pretind a-1 fi realizat este imaginar întocmai 
ca şi celelalte calităţi pe care şi le arogă. Aceasta e o obiecţie foarte 
veche; datează de la Bacon, Hume şi Kant. în Prolegomenele 38 lui 
Kant, de exemplu, citim următoarele remarci privitoare la pretinsul 
progres al metafizicii: „... Neîndoielnic li s-a întîmplat şi altora ca 
şi mie, şi anume că. în ciuda lucrurilor frumoase ce s-au scris în 
acest domeniu de multă vreme, nu au putut afla nimic care să fi dus 
ştiinţa măcar cu un pas înainte. Să şlefuieşti definiţii, să sprijini în 
noi cîrje demonstraţii şchioape, să adaugi metafizicii noi petice, să-i 
dai o tăietură nouă, toate acestea se întîmplă adesea, dar lumea nu 
asta cere. Ea e sătulă de afirmaţii metafizice. Oamenii doresc... să 
avem criterii sigure pentru a deosebi aparenţa dialectică... de 
adevăr." Whitehead este, probabil, conştient de această obiecţie 
clasică şi evidentă; şi ai impresia că şi-o reaminteşte, atunci cînd 
spune, în propoziţia ce urmează celei citate mai înainte: „Dar prin¬ 
cipala obiecţie, care datează din secolul al şaisprezecelea şi căreia 
Francis Bacon i-a dat expresie finală, constă în inutilitatea 
speculaţiei filozofice." Dat fiind că Bacon a obiectat în legătură cu 
inutilitatea experimentală şi practică a filozofiei, totul pare să arate 
că Whitehead a avut în vedere aici ideea subliniată de noi. Numai 
că nu a rămas la ea. El nu dă răspuns la obiecţia evidentă că această 
inutilitate practică subminează ideea sa după care filozofia specu¬ 
lativă se justifică, asemeni ştiinţei, prin progresul pe care-1 înregis¬ 
trează. Ci se mulţumeşte să deplaseze discuţia spre o problemă cu 


CAPITOLUL 24: FILOZOFIA ORACULARĂ 


271 


totul diferită, şi anume spre binecunoscuta problemă „că nu există 
fapte brute, autoconţinute" şi că orice ştiinţă trebuie să se folosească 
de gîndire, deoarece e nevoită să generalizeze şi să interpreteze 
faptele. Pe această consideraţie îşi bazează el apărarea sistemelor 
metafizice: „Aşadar, înţelegerea faptului imediat brut reclamă inter¬ 
pretarea lui metafizică..Poate că lucrurile stau aşa, ori poate că 
nu. Numai că argumentul acesta este total diferit de cel cu care 
începuse. „Proba potrivită este... progresul 11 , în ştiinţă ca şi în filo¬ 
zofie: asta am auzit la început de la Whitehead. Nu găsim însă la el 
nici un răspuns la obiecţia evidentă a lui Kant. Ci raţionamentul lui 
Whitehead, o dată ajuns la problema universalităţii şi generalităţii, 
deviază spre lucruri cum ar fi teoria colectivistă (platoniciană) a 
moralităţii 39 : „Moralitatea viziunii este legată inseparabil de gene¬ 
ralitatea ei. Antiteza dintre binele general şi interesul individual 
poate fi abolită numai cînd individul este astfel îneît interesul său 
coincide cu binele general..." 

Am avut aici o mostră de argumentare raţională. Dar astfel de 
argumentări sînt realmente rarităţi. Whitehead a învăţat de la Hegel 
cum să evite obiecţia critică a lui Kant că filozofia speculativă nu 
face decît să sprijine în noi cîrje demonstraţii şchioape. Această 
metodă hegeliană este destul de simplă. Putem evita cu uşurinţă 
cîrjele dacă evităm cu totul demonstraţiile şi argumentele. Filozofia 
hegeliană nu argumentează: ea decretează. Trebuie să recunoaştem, 
că, spre deosebire de Hegel, Whitehead nu pretinde că oferă 
adevărul ultim. El nu este un filozof dogmatic în sensul că şi-ar 
prezenta filozofia ca pe o dogmă indiscutabilă; ba chiar pune 
accentul pe anumite imperfecţiuni ale ei. Dar, ca toţi neohegelienii, 
adoptă şi el metoda dogmatică de a-şi prezenta filozofia fără argu¬ 
mente. Poţi s-o accepţi sau s-o refuzi. Dar nu poţi să o discuţi. (Ne 
vedem puşi astfel într-adevăr în faţa unor „fapte brute"; dar nu a 
acelor fapte de experienţă brute baconiene, ci a faptelor brute ale 
inspiraţiei metafizice a unui om.) Pentru a ilustra această ..metodă" 
a lui „Acceptă sau refuză!", voi cita un singur pasaj din Process and 
Reality .; sînt dator însă să-i previn pe cititori că, deşi m-am străduit 
să nu fiu nedrept cu autorul în selectarea pasajului, ei nu trebuie 
să-şi facă o părere fără a fi citit cartea. 

Partea ei ultimă, intitulată „Interpretări finale", constă din două 
capitole: „Opuşii ideali" (unde apar, spre exemplu, „Permanenţa şi 
fluxul", un binecunoscut crîmpei din sistemul lui Platon; ne-am 

ocupat de el sub numele „Schimbarea şi repausul") şi „Dumnezeu 
şi lumea". Citez din acest din urmă capitol. Pasajul începe cu 
următoarele două fraze: „Rezultatul final nu poate fi exprimat decît 
printr-un grup de antiteze, al căror caracter aparent contradictoriu 
depinde de neluarea în considerare a diverselor categorii de exis¬ 
tenţă. în fiecare antiteză avem o deplasare de sens ce converteşte 
opoziţia într-un contrast." Aşa sună introducerea. Ea ne pregăteşte 
pentru o „contradicţie aparentă" şi ne spune că aceasta „depinde" 
de o neluare în considerare. Aceasta pare să indice că prin evitarea 
acestei neluări în considerare, putem evita contradicţia. Dar cum se 
poate realiza acest lucru sau ce are mai precis în vedere autorul, nu 
ni se spune. N-avem decît să acceptăm sau să refuzăm. Citez acum 
prima din cele două „antiteze" sau „aparente contradicţii" anunţate, 
care sînt formulate şi ele fără o fărîmă de argumentare: „Este la fel 
de adevărat a spune că Dumnezeu e permanent, iar Lumea schimbă¬ 
toare, ca şi a spune că Lumea este permanentă, iar Dumnezeu 
schimbător. — Este la fel de adevărată afirmaţia că Dumnezeu este 
unul iar lumea multiplă, ca şi afirmaţia că Lumea este una iar 
Dumnezeu e multiplu." 40 N-am de gînd să critic aceste ecouri ale 
plăsmuirilor filozofice greceşti: putem, într-adevăr, considera de la 
sine înţeles că oricare este „la fel de adevărată" ca cealaltă. Nouă 
ni s-a promis însă o „contradicţie aparentă"; şi aş vrea să ştiu unde 
apare aici o contradicţie. Căci pentru mine nu este aparentă nici 
măcar aparenţa unei contradicţii. O contradicţie am avea. de pildă, 
în propoziţia „Platon e fericit şi Platon nu e fericit", ca şi în toate 
propoziţiile de aceaşi „formă logică" (adică în toate propoziţiile ce 
se obţin din precedenta substituind pentru „Platon" un alt nume 
propriu, iar pentru „fericit" un alt cuvînt ce exprimă o proprietate). 
Dar următoarea propoziţie evident că nu cuprinde o contradicţie: 
„Este la fel de adevărat a spune că Platon este fericit astăzi ca şi a 
spune că Platon nu e fericit astăzi" (căci de vreme ce Platon este 
mort, una este într-adevăr „la fel de adevărată" ca cealaltă): şi 
despre nici o altă propoziţie de formă logică identică sau similară 
nu se poate spune că este contradictorie, chiar dacă se întîmplă să 
fie falsă. Fac aceste precizări doar pentru a indica de ce nu mă 
dumiresc asupra acestui aspect pur logic al chestiunii, asupra 
„aparentelor contradicţii". Acelaşi sentiment mi-1 produce întreaga 
carte. Pur şi simplu nu înţeleg ce a vrut să ne comunice autorul ei. 
Vina că nu înţeleg este foarte probabil a mea, şi nu a lui. Nu fac 

parte din categoria aleşilor şi bănuiesc că mulţi alţii sînt în aceeaşi 
situaţie. Tocmai de aceea susţin că metoda cărţii este iraţională. Ea 
împarte oamenii în două tabere: o minoritate de aleşi şi majoritatea 
celor rătăciţi. Dar, rătăcit cum sînt, pot spune doar că, aşa cum văd 
eu lucrurile, neohegelianismul nu mai arată ca acea plapumă veche, 
cîrpită cu cîteva petice noi, atît de sugestiv descrisă de Kant: ci arată 
mai degrabă ca un mic mănunchi de petice vechi smulse din ea. 

Las exegeţilor atenţi ai cărţii lui Whitehead să decidă dacă ea 
rezistă propriei sale „probe potrivite", dacă marchează vreun 
progres în comparaţie cu sistemele metafizice a căror stragnare o 
dcplîngea Kant: cu condiţia de a putea găsi criteriile după care să 
judece un asemenea progres. Aceloraşi exegeţi le las să aprecieze 
şi cît de potrivit este să închei aceste remarci cu un alt comentariu 
al lui Kant privitor la metafizică 41 ; „Privitor la metafizică în general 
şi la aprecierile ce le-am avansat despre valoarea ei. recunosc că 
formulările mele au fost poate ici şi colo insuficient de nuanţate şi 
de precaute. însă nu vreau să ascund faptul că nu pot privi dccît cu 
repulsie, ba chiar cu un fel de ură înfumurarea pretenţioasă a tuturor 
acestor volume ticsite de înţelepciune, care sînt atît de la modă 
astăzi. Căci sînt întru totul convins că s-a ales calea greşită: că 
metodele acceptate nu pot duce dccît la proliferarea la nesfîrşit a 
acestor absurdităţi şi nerozii; şi că nici anihilarea totală a tuturor 
acestor realizări închipuite n-ar putea fi atît de dăunătoare cum este 
această pretinsă ştiinţă cu blestemata ei fertilitate." 

Cel de-al doilea exemplu de iraţionalism contemporan de care 
vreau să mă ocup aici este cartea lui A. J. Toynbcc A Stiuly of 
History (Studiu de istoiie). Vreau să spun cu claritate că această 
carte mi se parc a fi cît se poate de remarcabilă şi de interesantă şi 
că am ales-o avînd în vedere superioritatea ei faţă de toate celelalte 
scrieri iraţionaliste şi istoriciste contemporane pe care Ic cunosc. 
Nu sînt competent să judec meritele lui Toynbcc ca istoric. Dar spre 
deosebire de alţi filozofi istoricişti şi iraţionalişti contemporani, el 
are de spus multe lucruri dintre cele mai stimulative şi mai inci- 
tante; eu, cel puţin, am această impresie şi îi datorez lui Toynbcc 
multe sugestii valoroase. Nu-1 acuz de iraţionalism în propriul său 
domeniu de cercetare istorică. Căci acolo unde se pune problema 
comparării probelor în favoarea sau împotriva unei anumite 
interpretări istorice, el utilizează fără ezitare o metodă de argu¬ 
mentare funciarmcnte raţională. Mă gîndesc, bunăoară, la studiul 

comparativ făcut de el privitor la autenticitatea Evangheliilor ca 
documente istorice, studiu ce ajunge la rezultate negative 42 ; deşi nu 
sînt în măsură să judec probele pe care dînsul se sprijină, raţiona¬ 
litatea metodei sale este incontestabilă, lucru cu atît mai remarcabil 
cu cît simpatiile pe care Toynbee le nutreşte în general faţă de orto¬ 
doxia creştină ar fi putut să constituie pentru el un obstacol cînd este 
vorba să apere o viziune ce poate fi calificată cel puţin drept neor- 
todoxă. 43 Sînt de asemenea de acord cu multe din tendinţele politice 
exprimate în opera sa, în mod special cu atacul său împotriva naţio¬ 
nalismului modern şi împotriva tendinţelor tribaliste şi „arhaiste 44 , 
adică reacţionare din punct de vedere cultural, asociate acestuia. 

Motivul pentru care. cu toate acestea, mă opresc asupra monu¬ 
mentalei scrieri istoriciste a lui Toynbee pentru a o acuza de iraţio- 
nalitate este că numai văzînd efectele acestei otrăvi într-o lucrare atît 
de remarcabilă, ne putem da seama pe deplin de pericolul iraţiona¬ 
lismului. 

Ceea ce mă văd nevoit să calific drept iraţionalism la Toynbee 
se exprimă în diverse moduri. Unul este acela de a ceda unei mode 
larg răspîndite şi primejdioase din epoca noastră. Am în vedere 
moda de a nu lua argumentele în serios şi la valoarea lor reală, 
măcar cu titlu ipotetic, ci de a vedea în ele doar expresia unor 
mobiluri şi tendinţe mai profunde de natură iraţională. Aceasta este 
atitudinea socioanalizei, pe care am criticat-o în capitolul precedent; 
atitudinea de a căuta numaidecît mobilurile şi determinantele 
inconştiente în habitatul social al gînditorului, în loc de a examina 
mai întîi valabilitatea argumentelor înseşi. 

Această atitudine poate fi justificată pînă la un punct, după cum 
am încercat să arăt în ultimele două capitole, mai cu seamă în cazul 
unui autor care nu oferă nici un fel de argumente sau ale cărui argu¬ 
mente în mod evident nu merită să fie examinate. Atunci însă cînd 
cincta nu face nici o încercare de a lua în serios nişte argumente 
serioase, cred că sîntem îndreptăţiţi să-l acuzăm de iraţionalism; ba 
avem chiar şi dreptul să ripostăm la fel, adoptînd aceeaşi atitudine 
faţă de procedeul său. Astfel, cred că avem tot dreptul de a pune 
diagnosticul socioanalitic că neluarea în serios a argumentelor de 
către Toynbee este tipică pentru un intelectualism contemporan ce-şi 
trădează astfel deziluzia sau chiar disperarea în privinţa raţiunii şi 
a posibilităţii de a găsi soluţii raţionale la problemele noastre 
sociale, refugiindu-se în misticism religios. 44 

Pentru a exemplifica refuzul de a lua în serios nişte argumente 
serioase mă voi referi la felul cum Toynbee îl tratează pe Marx. La 
aceasta mă îndeamnă următoarele motive. Intîi, că e vorba de o 
problematică cu care sîntem familiarizaţi, atît eu, cît şi cititorul 
acestei cărţi. Iar în al doilea rînd, este o problematică în care eu sînt 
de acord cu Toynbee în majoritatea aspectelor ei practice. Princi¬ 
palele sale aprecieri cu privire la influenţele politică şi istorică ale 
lui Marx se aseamănă îndeaproape cu anume rezultate la care am 
ajuns şi cu prin metode mai prozaice; şi este vorba într-adevăr, aici. 
de o problematică în tratarea căreia iese la iveală marea sa intuiţie 
istorică. Prin urmare, nu sînt motive să fiu bănuit de a fi un apologet 
al lui Marx dacă apăr, împotriva lui Toynbee, raţionalitatea lui 
Marx. Pentru că acesta c punctul în privinţa căruia sînt în dezacord 
cu Toynbee: el îl tratează pe Marx (ca pe oricine, de altfel) nu ca 
pe o fiinţă raţională, ca pe un om care oferă argumente pentru cea 
ce afirmă. Intr-adevăr, modul în care este tratat Marx şi teoriile sale 
nu face dccît să ilustreze impresia generală ce o lasă cartea lui 
Toynbee, anume că argumentarea este o modalitate neimportantă a 
discursului şi că istoria omenirii este o istorie a emoţiilor, pasiunilor, 
religiilor, filozofiilor iraţionale şi eventual a artei şi poeziei, neavînd 
în schimb nimic dc-a face cu istoria raţiunii umane sau a ştiinţei 
umane. (Nume ca Galilei şi Newton, Harvcy şi Pasteur nu joacă 
nici un rol în primele şase volume 45 ale studiului istoricist al lui 
Toynbee privind ciclurile de viaţă ale civilizaţiilor.) 

Cu privire la similititudinile dintre viziunea generală despre 
Marx a lui Toynbee şi viziunea mea, aş reaminti cititorului aluziile 
pe care le-am făcut, în capitolul 1, la analogia dintre poporul ales şi 
clasa aleasă; iar în diferite alte locuri am comentat critic doctrinele 
lui Marx privind necesitatea istorică şi în particular inevitabilitatea 
revoluţiei sociale. Toynbee leagă laolaltă aceste idei. cu obişnuita 
strălucire a stilului său: „Inspiraţia... inconfundabil iudaică a 
marxismului — scrie el 46 — transpare în viziunea apocaliptică a 
unei revoluţii violente care este inevitabilă pentru că a decretat-o... 
Dumnezeu însuşi şi care va inversa rolul actual al Proletariatului 
şi al Minorităţii Dominante într-o... răsturnare de roluri ce ar aduce 
dintr-o dată Poporul Ales din locul cel mai de jos în locul cel mai 
înalt al împărăţiei Lumii Acesteia. Marx şi-a ales ca zeitate atot¬ 
puternică, în locul lui Iahve, pe Zeiţa «Necesitate Istorică», şi în 
locul Poporului Evreu, proletariatul intern al Lumii Occidentale; iar 

Regalul său Mesianic este conceput ca o Dictatură a Proletariatului. 
Dar trăsăturile distinctive ale tradiţionalei apocalipse ebraice 
transpar prin acest înveliş uzat, şi ceea ce filozoful-impresar Marx 
ne prezintă în costumaţie occidentală modernă este de fapt 
iudaismul pre-rabinic macabeean...“ Cu siguranţă că în acest pasaj, 
redactat cu strălucire stilistică, nu sînt multe lucruri cu care n-aş fi 
de acord, în măsura în care nu se vrea mai mult decît o interesantă 
analogie. Dacă însă se pretinde a fi o analiză serioasă a marxismului 
(sau parte a unei asemenea analize), mă văd obligat să protestez: 
căci la urma urmei Marx a scris Capitalul, a studiat capitalismul de 
tipul laissez-faire şi a adus contribuţii serioase şi de mare importanţă 
la ştiinţa socială, chiar dacă multe din ele sînt de acum depăşite. Iar 
pasajul din Toynbee se pretinde a fi, în fapt. o analiză serioasă: el 
crede că analogiile şi alegoriile sale contribuie la o evaluare serioasă 
a lui Marx: pentru că în Anexa la acest pasaj (din care n-am citat 
decît un fragment important) el se ocupă, sub titlul 47 „Marxism, 
socialism şi creştinism", de ceea ce consideră a fi obiecţiile probabile 
ale unui marxist la această „prezentare a filozofiei marxiste". 
Această anexă se vrea şi ea. fără îndoială, o discuţie serioasă despre 
marxism, cum se vede din faptul că primul ei aliniat începe cu 
cuvintele „Avocaţii marxismului vor obiecta, pesemne, că...", iar 
cel de-al doilea cu cuvintele: „Încercînd să răspund la o obiecţie 
marxistă de acest fel..." Dacă privim însă mai îndeaproape această 
discuţie, constatăm că nici una din susţinerile şi nici unul din argu¬ 
mentele raţionale ale marxismului nu sînt nici măcar menţionate, 
necum examinate. Nu se spune nici un singur cuvînl despre teoriile 
lui Marx şi despre problema adevărului sau falsităţii lor. Singura 
problemă în plus, ridicată în Anexă, este tot una privitoare la 
originea istorică: pentru că oponentul marxist la care se gîndeşte 
Toynbee nu protestează, aşa cum ar face orice marxist cît de cît inte¬ 
ligent. că Marx îşi revendică meritul de a fi furnizat unei vechi idei, 
cea socialistă, o bază nouă. raţională şi ştiinţifică; ci „protestează" 
(citez din Toynbee) „că într-o prezentare destul de sumară a filo¬ 
zofiei marxiste... am stăruit în a evidenţia în el componentele 
hegeliană, iudaică şi creştină, fără să spunem un cuvînt despre cea 
mai caracteristică... parte a mesajului lui Marx... Socialismul, ne 
va spune marxistul, este esenţa modului de viaţă marxist: el 
reprezintă în sistemul marxist un dement original ce nu poate li 
derivat din sursă hegeliană, creştină, iudaică sau din vreo altă sursă 

prc-mar.xistă". Aceasta este obiecţia pe care Toynbee o pune în gura 
unui marxist, deşi orice marxist, chiar dacă n-a citit nimic altceva 
decît Manifestul, trebuie să ştie că Marx însuşi distingea. încă din 
1847, vreo şapte sau opt „surse pre-marxiste“ diferite ale socialis¬ 
mului, iar printre ele şi unele pe care le numea socialism „clerical " 
sau „creştin" şi că nici în vis nu ar fi pretins vreodată că el a desco¬ 
perit socialismul, ci a susţinut doar că l-a aşezat pe o bază raţională: 
sau, cum se exprimă Engels. că a transformat socialismul dintr-o 
idee utopică într-o ştiinţă 48 . Toynbee însă nu ia în seamă toate 
acestea. „Incercînd — scrie el — să răspundem unei asemenea 
obiecţii marxiste, sîntem gata să recunoaştem caracterul umanist şi 
constructiv al idealului pentru care pledează socialismul, ca şi rolul 
important pe care acest ideal îl joacă în cadrul «ideologici» 
marxiste: nu putem însă să acceptăm preten(ia marxistă că socia¬ 
lismul e o descoperire originală a lui Marx. Trebuie să semnalăm, în 
ce ne priveşte, că există un socialism creştin care a fost deopotrivă 
practicat şi predicat înainte ca lumea să fi auzit de socialismul 
marxist: şi cînd va veni rîndul nostru să trecem la ofensivă, vom... 
susţine că socialismul marxist descinde din tradiţia creştină..." 
Evident că eu nu voi nega cîtuşi de puţin această descendenţă, după 
cum este foarte clar că orice marxist poate să admită acest lucru fără 
a sacrifica măcar o fărîmă din crezul său: pentru că nu ţine de acest 
crez pretenţia că Marx a inventat un ideal umanist şi constructiv, ci 
ideea că el a fost un om de ştiinţă care a arătat cu mijloace pur 
raţionale că socialismul se va înfăptui, şi pe ce cale anume. 

întreb acum. cum se explică faptul că Toynbee discută despre 
marxism sub aspecte ce nu au nimic de-a face cu pretenţiile 
raţionale ale acestuia? Singura explicaţie care mi se îmbie este că 
pretenţia marxistă la raţionalitate n-are pentru Toynbee nici un sens. 
Pe el îl preocupă doar să afle care sînt originile marxismului ca 
religie. în ce mă priveşte, nu intenţionez nicidecum să neg carac¬ 
terul religios al marxismului. Dar metoda de a trata filozofiile sau 
religiile exclusiv din punctul de vedere al originii lor istorice şi al 
mediului în care au apărut, atitudine descrisă în capitolele prece¬ 
dente drept istorism (care trebuie deosebit de istoricism) este extrem 
de unilaterală, ca să nu spunem mai mult. Iar cît de mult predispune 
această metodă la iraţionalism se poate vedea din împrejurarea că 
Toynbee ignoră, dacă nu cumva chiar desconsideră, acel tărîm al 
vieţii umane pe care aici îl descriem drept raţional. 

Fonnulînd o apreciere cu privire la influenţa lui Marx, Toynbee 
ajunge la concluzia 49 că „verdictul istoriei s-ar putea dovedi a fi 
acela că redeşteptarea conştiinţei sociale creştine a constituit singura 
realizare pozitivă a lui Karl Marx“. împotriva acestei aprecieri, eu 
unul nu aş avea multe de spus; cititorul îşi va reaminti, poate, 
că şi eu am evidenţiat 50 influenţa morală a lui Marx asupra 
creştinismului. Nu cred că, în chip de apreciere finală, Toynbee ia 
îndeajuns în considerare marea idee morală că cei exploataţi trebuie 
să se emancipeze singuri, în loc să aştepte acte de caritate din 
partea exploatatorilor; dar aceasta nu este, fireşte, decît o diferenţă 
de opinie, şi nu m-aş gîndi nicidecum să contest lui Toynbee 
dreptul la o opinie proprie. Ţin însă să atrag atenţia asupra expresiei 
„verdictul istoriei s-ar putea dovedi a fi“, care subînţelege o teorie 
morală istoricistă, ba chiar punctul de vedere al futurismului 
moral. 51 Căci eu sînt de părere că nu putem şi nu trebuie să ne 
ferim de a decide noi înşine în astfel de chestiuni; şi că dacă noi 
nu sîntem capabili să rostim un verdict, nici istoria nu va fi în 
măsură s-o facă. 

Atît despre modul cum îl tratează Toynbee pe Marx. Cît priveşte 
problema mai generală a istorismului sau a relativismului său 
istoric, se poate spune că Toynbee este perfect conştient de el, deşi 
nu-1 formulează ca pe un principiu general al determinării istorice 
a oricărei gîndiri, ci doar ca pe un principiu restrîns aplicabil gîndirii 
istorice ; căci, după cum singur explică 52 , el ia „drept punct de 
plecare... axioma că orice gîndire istorică este inevitabil reativă 
la circumstanţele particulare ale timpului şi locului în care se află 
plasat gînditorul. Aceasta este o lege a Naturii Umane căreia nici 
un geniu uman nu i se poate sustrage". Există o destul de evidentă 
analogie între acest istorism şi sociologia cunoaşterii; pentru că, de 
bună seamă, „timpul şi locul în care se află plasat gînditorul" nu este 
altceva decît descrierea a ceea ce s-ar putea numi „habitatul istoric" 
al gînditorului, prin analogie cu „habitatul social" despre care 
vorbeşte sociologia cunoaşterii. Deosebirea, dacă există vreuna, 
constă în aceea că Toynbee restrînge numita „lege a Naturii Umane" 
la gîndirea istorică, restrîngere ce mi se pare puţin stranie şi poate 
chiar neintenţionată; căci pare destul de improbabil să existe o „lege 
a Naturii Umane căreia nici un geniu uman nu i se poate sustrage", 
care să nu fie valabilă pentru gîndire în general, ci doar pentru 
gîndirea istorică. 

Despre grăuntele de adevăr, incontestabil dar destul de banal, 
cuprins într-un asemenea istorism sau sociologism, am vorbit în 
ultimele două capitole şi nu-i nevoie să repet cele spuse acolo. Cît 
priveşte însă critica, poate că merită făcută precizarea că fraza lui 
Toynbee, dacă înlăturăm restrîngerea ei la gîndirea istorică, cu greu 
ar putea fi considerată drept o „axiomă“, deoarece ar fi paradoxală. 
(Ar fi o altă 53 formă a paradoxului mincinosului; pentru că dacă nici 
un geniu nu poate să nu exprime obişnuinţele de gîndire ale habi¬ 
tatului său social, atunci s-ar putea ca şi această aserţiune să nu fie 
decît expresia unei obişnuinţe a habitatului social al autorului ei, 
adică a modei relativiste a timpului nostru.) Această remarcă nu are 
numai o semnificaţie formal-logică. Pentru că arată că istorismul 
sau istorioanaliza pot fi aplicate istorismului însuşi, iar acesta este 
într-adevăr un mod admisibil de a trata o idee după ce ea a fost 
criticată prin argumentare raţională. Dat fiind că istorismul a fost cri¬ 
ticat în acest din urmă fel, pot acum să risc o diagnoză is- 
torico-analitică, spunînd că istorismul este un produs tipic, deşi uşor 
desuet, al epocii noastre; sau mai precis, al înapoierii tipice a 
ştiinţelor sociale din epoca noastră. El este reacţia tipică la inter- 
venţionism şi la o perioadă de raţionalizare şi de cooperare indus¬ 
trială; perioadă ce reclamă, mai mult, poate, decît oricare alta din 
istorie, aplicarea practică a metodelor raţionale Ia problemele sociale. 
O ştiinţă socială ce nu prea izbuteşte să răspundă acestor cerinţe va fi 
deci înclinată să se apere construind atacuri sofisticate împotriva 
aplicabilităţii ştiinţei la astfel de probleme. Rezumînd diagnoza mea 
istorico-analitică, m-aş încumeta să sugerez că istorismul lui 
Toynbee este un antiraţionalism apologetic, născut dintr-o disperare 
a raţiunii şi care încearcă să se refugieze în trecut, ca şi în profeţia 
viitorului. 54 Dacă există ceva ce trebuie înţeles ca un produs istoric, 
acesta este cu siguranţă tocmai istorismul. 

Multe din trăsăturile operei lui Toynbee vin în sprijinul dia¬ 
gnozei mele. Un exemplu este accentul pus de el pe superioritatea 
detaşării faţă de lume asupra acţiunii ce vrea să influenţeze mersul 
lucrurilor din această lume. Astfel, el vorbeşte, spre exemplu, de 
„tragicul succes lumesc 4 * al lui Mahomed, spunînd că şansa ce i s-a 
oferit profetului de a se angaja în acţiune în această lume a fost o 
„chemare căreia spiritul său nu i-a putut rezista. Acceptînd..., el 
renunţa la rolul sublim de profet ce-i fusese hărăzit cu generozitate, 
mulţumindu-se cu rolul banal al unui om de stat încununat de un 




280 


PRELUNGIRILE 


succes magnific". (Cu alte cuvinte, Mahomed a cedat unei ispite 
căreia Isus i-a rezistat.) Ignaţiu de Loyola, în consecinţă, se bucură 
de aprobarea lui Toynbee pentru că din soldat a devenit sfînt. 55 Am 
putea întreba însă: acest sfînt n-a devenit oare şi el un om de stat 
de mare succes? (Fiind vorba însă de iezuitism. lucrurile dobîndesc, 
pare-se, o cu totul altă înfăţişare: acest tip de om de stat are îndelet¬ 
niciri îndeajuns de transcendente.) Spre a evita posibilele neîn¬ 
ţelegeri, ţin să spun cît se poate de clar că eu însumi aş cota pe 
mulţi sfinţi mai bine decît pe majoritatea sau cvasitotalitatea oame¬ 
nilor de stat cunoscuţi mie. pentru că în general succesul politic nu 
mă prea impresionează. Am citat pasajul de mai înainte numai ca 
pe o coroborare a diagnozei mele istorico-analiticc. potrivit căreia 
acest istorism al unui profet istoric modern este o filozofie a 
evaziunii. 

Antiraţionalismul lui Toynbee iese în evidenţă în multe alte 
locuri. De exemplu, atunci cînd atacă concepţia raţionalistă despre 
toleranţă, el foloseşte, în loc de argumente, o categorie cum este 
cea de „nobleţe", ca opusă celei de „spirit plebeu" (în original 
lowness — n. t.). Pasajul respectiv tratează despre opoziţia dintre 
evitarea pur „negativă" a violenţei, avînd temeiuri raţionale, şi 
adevărata non-violcnţă sau detaşare de lume, dînd de înţeles că cele 
două sînt concretizări ale unor „intenţii... pozitiv antitetice una 
alteia" 56 , lată pasajul la care mă refer: „La nivelul ei cel mai de jos 
practicarea Non-Violenţei poate să nu exprime nimic mai nobil şi 
mai constructiv decît o deziluzie cinică faţă de... violenţa... prac¬ 
ticată pînă atunci ad nauscam... Un exemplu notoriu de Non- 
Violenţă de acest gen neconstructiv este toleranţa religioasă din 
Lumea Occidentală începînd din secolul al şaptesprezecelca... şi 
pînă astăzi." E greu să rezişti ispitei de a riposta întrebînd — în 
terminologia lui Toynbee însuşi — dacă acest atac constructiv 
împotriva toleranţei religioase democratice din Occident exprimă 
ceva cu mult mai nobil şi mai constructiv decît o deziluzie cinică 
faţă de raţiune, dacă nu este cumva un exemplu notoriu al acelui 
antiraţionalism care a fost şi, din păcate, mai este încă la modă în 
Lumea noastră Occidentală şi care a fost practicat ad nauscam. 
îndeosebi începînd din epoca lui Hegcl şi pînă în zilele noastre. 

Desigur, această istorioanaliză pe care am încercat-o asupra lui 
Toynbee nu constituie o critică serioasă. Ea nu este decît un mod 
maliţios de a riposta, de a plăti istorismului cu aceeaşi monedă. 

Miezul criticii mele este de cu totul altă factură şi mi-ar părea rău 
dacă jucîndu-mă astfel de-a istorismul, m-aş face răspunzător de a 
da acestei metode ieftine şi mai multă trecere decît are deja. 

Să nu fiu înţeles greşit. Nu simt nici o ostilitate faţă de misti¬ 
cismul religios (ci doar faţă de un intelectualism antiraţionalist 
militant) şi aş fi primul care m-aş împotrivi oricărei încercări de a-1 
oprima. Departe de mine intenţia de a pleda pentru intoleranţă reli¬ 
gioasă. Dar pretind că credinţa în raţiune, sau raţionalismul, sau 
umanitarismul, sau umanismul, are acelaşi drept ca orice alt crez de 
a contribui la ameliorarea relaţiilor umane şi îndeosebi la împiedi¬ 
carea fărădelegilor internaţionale şi la statornicirea păcii. 
„Umanismul — scrie Toynbce 57 — îşi consacră în mod voit atenţia 
şi strădania sa... aducerii sub control uman a treburilor omeneşti. 
Numai că... unitatea omenirii nu poate fi niciodată statornicită în 
fapt decît în cadrul unităţii acelui întreg suprauman din care 
Omenirea face parte...; or. şcoala umaniştilor noştri occidentali 
moderni a nutrit şi nutreşte aspiraţia, originală şi perversă 
deopotrivă, de a ajunge la Cer prin înălţarea unui gigantic Turn 
Babei pe temelii pămîntcşti...“ Ceea ce susţine Toynbee. dacă l-am 
înţeles bine, este că umanistul nu are nici o şansă să aducă relaţiile 
internaţionale sub controlul raţiunii umane. Apclînd la autoritatea 
lui Bergson 58 , el pretinde că numai supunerea faţă de o totalitate 
supraomenească ne poate salva şi că pentru raţiunea umană nu 
există nici o soluţie, nici o „cale pămîntească“, după cum se exprimă 
el, pentru depăşirea naţionalismului tribal. N-am nimic împotriva 
caracterizării drept ..pămîntească' 4 a credinţei umaniste în raţiune, 
deoarece cred cu adevărat că printre principiile politicii raţionaliste 
se numără şi acela că nu putem crea raiul pe pămînt. 59 Dar 
umanismul este, la urma urmei, o credinţă ce şi-a probat virtuţile 
prin fapte, şi n-a făcut lucrul acesta, probabil, cu nimic mai rău decît 
orice alt crez. Şi cu toate că. împreună cu majoritatea umaniştilor, 
cred că, prin ideca Dumnezcului-tatăl. creştinismul poate aduce o 
mare contribuţie la statornicirea frăţiei între oameni, cred de 
asemenea că e puţin probabil ca cei ce subminează credinţa omului 
în raţiune să poată contribui mult la atingerea acestui ţel. 

Capitolul 25 

Există un sens al istoriei? 

i 

Acum că mă apropii de sfîrşitul acestei cărţi, vreau să amintesc 
din nou cititorului că în cuprinsul ei n-am urmărit cîtuşi de puţin să 
ofer o istorie completă a istoricismului; capitolele cărţii nu sînt decît 
însemnări marginale şi răzleţe pentru o asemenea istorie, însemnări 
ce, pe deasupra, au o pronunţată tentă personală. De acest caracter 
al cărţii se leagă strîns şi faptul că ea reprezintă, în acelaşi timp, un 
fel de introducere critică în filozofia societăţii şi a politicii, pentru 
că istoricisinul este o filozofie socială, politică şi morală (sau, să zic. 
mai degrabc imorală), şi a exercitat ca atare o puternică influenţă 
de la începuturile civilizaţiei noastre şi pînă astăzi. De aceea este 
practic imposibil să-i comentezi istoria fără a discuta în acelaşi timp 
problemele fundamentale ale societăţii, ale politicii şi ale moralei. 
Iar o asemenea discuţie conţine totdeauna, fie că recunoaşte sau nu 
acest lucru un puternic element personal. Aceasta nu înseamnă că 
o parte considerabilă din ceea ce se spune în carte n-ar avea decît 
valoarea unei simple opinii; în puţinele cazuri în care am explicat 
propunerile sau deciziile mele personale în chestiuni morale sau 
politice, am precizat de fiecare dată cu claritate caracterul personal 
al propunerii sau deciziei respective. Doar în alegerea problema¬ 
ticii tratat; s-a manifestat preferinţa personală într-o măsură mult 
mai mare decît s-ar fi întîmplat, să zicem, în cazul unui tratat 
ştiinţific. 

într-un fel, totuşi, această deosebire este şi ea una de grad. Nici 
chiar o ştiint nu este doar un „corp de fapte“. Ea este, cel puţin, o 
colecţie, şi ca atare dependentă de interesele celui ce a cules respec¬ 
tivele fapte, adică de un punct de vedere. In ştiinţă acest punct de 
vedere este de obicei determinat de o teorie ştiinţifică; selectăm. 

adică, din varietatea infinită a faptelor şi din varietatea infinită a 
aspectelor pe care acestea le înfăţişează, acele fapte şi acele aspecte 
care sînt interesante din pricina legăturii lor cu o teorie ştiinţifică 
mai mult sau mai puţin preconcepută. O anume şcoală de filozofi 
ai metodei ştiinţifice 1 au tras din consideraţii de genul acestora 
concluzia că ştiinţa totdeauna raţionează circular şi că „ne aflăm în 
situaţia cîinelui ce aleargă ca să apuce propria sa coadă“, cum se 
exprimă Eddington, deoarece nu putem scoate din experienţa 
noastră factuală decît ceea ce am pus noi înşine în ea, sub forma 
teoriilor noastre. Acest raţionament nu stă totuşi în picioare. Deşi 
este, în general, perfect adevărat că nu selectăm decît fapte care au 
relevanţă faţă de o teorie preconcepută, nu este adevărat că selectăm 
numai fapte care confirmă teoria şi, aşa-zicînd, o repetă; metoda 
ştiinţei constă mai degrabă în căutarea de fapte ce ar putea să 
infirme teoria Aceasta este ceea ce numim testarea unei teorii — spre 
a vedea dacă nu putem descoperi vreun neajuns în ca. Dar deşi cule¬ 
gerea faptelor se efectuează ţinînd cont de teorie şi faptele o confirmă 
pe aceasta atîta timp cît ea rezistă testelor, faptele reprezintă mai 
mult decît un fel de simplă repetare a unei teorii preconcepute. Ele 
confirmă teoria numai dacă sînt rezultatele unor încercări neizbutite 
de a infirma predicţiile ei şi constituie astfel o mărtur'c ^locven 
în favoarea ei. Eu susţin, aşadar, că posibilitatea testării unei teor i, 
şi deci caracterul ei ştiinţific, ţin de posibilitatea răsturnării ei. adicv. 
de falsificabilitatea ei; iar faptul că toate testările la care este supusă 
o teorie sînt încercări de infirmare a predicţiilor derivate cu ajutorul 
ei oferă cheia metodei ştiinţifice. 2 Această viziune asupra metodei 
ştiinţifice este coroborată de istoria ştiinţei, care arată că adesea 
teoriile ştiinţifice sînt răsturnate de experimente şi că răsturnarea 
teoriilor constituie într-adevăr vehiculul progresului ştiinţific. Teza 
că ştiinţa e circulară nu poate fi susţinută. 

Un element al acc.uei teze rămîne însă adevărat, şi anume că 
toate descrierile ştiinţifice de fapte şjnt accentuat selective, depin- 
zînd totdeauna de teorii. Situaţia poate fi cel mai bine descrisă 
prin analogie cu un proiector („teoria ştiinţei-proicctor", cum o 
numesc eu de obicei, pr<n contrast cu „teoria intelectului-reci- 
pient" 3 ). Ce anume dă în vileag proiectorul va depinde de poziţia 
sa, de modul în care îl orientăm, de intensitatea şi culoarea luminii 
sale etc.; deşi va depinde, fireşte, în foarte mare măsură şi de 
lucrurile pe care el le luminează. în mod similar, o descriere 

ştiinţifică va depinde în mare măsură de punctul nostru de vedere, 
de interesele noastre, care de regulă au legătură cu teoria sau 
ipoteza pe care vrem s-o testăm; deşi va depinde şi de faptele 
descrise. Intr-adevăr, teoria sau ipoteza ar putea fi caracterizată 
drept cristalizarea unui punct de vedere. Căci dacă încercăm să 
formulăm punctul nostru de vedere, această formulare va fi. de 
regulă, ceea ce uneori este numit o ipoteză de lucru; adică o 
presupunere provizorie avînd funcţia de a ne ajuta să selectăm şi 
să ordonăm faptele. Trebuie să spunem însă clar că nu poate exista 
vreo teorie sau ipoteză care să nu fie, în acest sens, o ipoteză de 
lucru, şi să nu rămînă aşa. Pentru că nici o teorie nu este definitivă 
şi fiecare teorie ne ajută să selectăm şi să ordonăm anume fapte. 
Acest caracter selectiv al oricărei descrieri o face, într-un anumit 
sens, „relativă"; dar numai în sensul că n-am oferi această 
descriere, ci o alta, dacă punctul nostru de vedere ar fi diferit. El 
poate afecta de asemenea credinţa noastră în adevărul descrierii: 
dar nu afectează problema adevărului sau falsităţii descrierii: 
adevărul nu este „relativ" în acest sens 4 . 

Motivul pentru care orice descriere este selectivă îl constituie, 
vorbind în mare, infinita bogăţie şi varietate a aspectelor posibile ale 
faptelor din lumea noastră. Pentru descrierea acestei bogăţii infinite, 
avem la dispoziţie doar un număr finit de şiruri finite de cuvinte. 
Putem lungi, aşadar, descrierile noastre oricît dorim: ele vor rămînc 
totdeauna incomplete, simple selecţii, şi în plus inevitabil sumare, 
din faptele ce ni se înfăţişează spre descriere. Aceasta arată nu doar 
că este cu neputinţă de evitat un punct de vedere selectiv, ci că este 
şi indezirabil să se încerce aşa ceva; căci dacă am putea proceda fără 
nici un punct de vedere, n-am obţine o descriere mai „obiectivă", 
ci doar un morman de enunţuri fără nici o legătură între ele. Dar. 
fireşte, un punct de vedere este inevitabil, iar încercarea naivă de 
a-1 evita nu poate duce decît la autoamăgirc şi la aplicarea necritică 
a unui punct de vedere inconştient. 5 Toate acestea sînt adevărate, 
cum nu se poate mai categoric, în cazul descrierii istorice, care. 
după cum se exprimă Schopenhauer 6 , are „un obiect de studiu 
infinit". In istorie, aşadar, nu mai puţin decît în ştiinţă, este inevi¬ 
tabil să avem un punct de vedere; iar credinţa că s-ar putea şi 
altminteri, duce în mod necesar la autoamăgirc şi la lipsă de spirit 
critic. Aceasta, fireşte, nu înseamnă că aici ne e permis să falsificăm 
orice sau să tratăm cu nonşalanţă problema adevărului. Orice 

descriere istorică particulară a anumitor fapte va fi pur şi simplu 
adevărată sau falsă, oricît de greu ar fi să decidem asupra adevărului 
■ au falsităţii ei. 

Pînă aici poziţia istoriei este analoagă celei a ştiinţelor naturii, 
de exemplu a fizicii. Dacă vom compara însă rolul pe care-1 joacă 
un „punct de vedere“ în istorie cu cel pe care-1 joacă un „punct de 
vedere' 4 în fizică, vom constata o mare deosebire, in fizică, după 
cum am văzut, „punctul de vedere" se prezintă de obicei ca o teorie 
li/.ică. pe care o putem testa căutînd fapte noi. în istorie lucrurile 
nu stau chiar atît de simplu. 


II 

Să examinăm întîi ceva mai îndeaproape rolul teoriilor într-o 
ştiinţă a naturii cum este fizica. Aici teoriile îndeplinesc cîteva 
sarcini interconexate. Ele ajută la unificarea ştiinţei ca şi la expli¬ 
carea şi predicţia de evenimente. Referitor la explicaţie şi la pre- 
dicţie. mi-aş permite să citez din una din propriile melc lucrări 7 : „A 
da o explicaţie cauzală unui anumit eveniment înseamnă a deriva 
deductiv un enunţ (pe care aici îl vom numi prognoză) ce descrie 
acel eveniment, folosind drept premise ale deducţiei anumite legi 
universale alături de anumite propoziţii singulare sau specifice, pe 
care le putem numi condiţii iniţiale. Putem spune, de exemplu, că 
am dat o explicaţie cauzală a ruperii unui anumit fir dacă am stabilit 
că firul are o rezistenţă la rupere de 1 kg şi că de el a fost atîrnată 
o greutate de 2 kg. Analizînd această explicaţie, descoperim că în 
ca intervin două componente diferite. 1) Asumăm o ipoteză avînd 
caracter de lege universală a naturii, care în cazul nostru ar putea 
fi: «De cîte ori un fir este solicitat de o sarcină care depăşeşte o 
anumită solicitare maximă caracteristică pentru firul în cauză, el se 
va rupe.» 2) Asumăm anumite enunţuri specifice (condiţiile iniţiale) 
privitoare la evenimentul particular în chestiune: în cazul nostru ar 
putea fi vorba de următoarele două enunţuri: «Pentru acest fir, soli¬ 
citarea maximă caracteristică la care se produce ruperea este de 
1 kg» şi «Greutatea atîrnată de acest fir a fost de 2 kg». Există deci 
două feluri diferite de enunţuri care împreună furnizează o expli¬ 
caţie cauzală completă: 1) enunţuri universale avînd caracter de legi 
ale naturii şi 2) enunţuri specifice referitoare la cazul particular 
despre care este vorba, numite «condiţii iniţiale». Din legile 

universale 1) putem deduce cu ajutorul condiţiilor iniţiale 2). 
următorul enunţ specific 3): «Acest fir se va rupe.» Această 
concluzie 3) o mai putem numi o prognoză specifică. — Condiţiile 
iniţiale (mai corect spus, situaţia descrisă de ele) sînt numite de 
obicei cauza evenimentului despre care este vorba, iar prognoza 
(mai corect spus, evenimentul descris de prognoză) este numit efect: 
de exemplu, spunem că atîrnarea unei greutăţi de 2 kg de un fir 
capabil să susţină doar 1 kg a fost cauza ruperii firului.“ 

Din această analiză a explicaţiei cauzale putem desprinde cîteva 
idei. Una este că nu putem vorbi niciodată de cauză şi efect într-un 
mod absolut, un eveniment fiind cauza altuia, care este efectul său, 
numai relativ la o lege universală sau alta. Aceste legi universale 
sînt însă foarte adesea atît de banale (ca în propriul nostru exemplu) 
îneît de regulă le socotim de la sine înţelese, în loc să facem uz de 
ele în mod conştient. O a doua idee este că folosirea unei teorii în 
scopul prezicerii unui eveniment specific nu este decît un alt aspect 
al folosirii ei pentru explicarea unui asemenea eveniment. Şi cum 
testarea unei teorii se realizează comparînd evenimentele prezise 
cu cele efectiv observate, analiza noastră arată şi cum pot fi testate 
teoriile. Dacă o teorie este folosită în scop explicativ, prcdictiv sau 
pentru testare, depinde de ce anume ne preocupă şi de care propo¬ 
ziţii sînt considerate de noi ca fiind date sau asumate. 

Astfel, în cazul aşa-numitelor ştiinţe teoretice sau generaliza¬ 
toare (cum sînt fizica, biologia, sociologia etc.) ne interesează cu 
precădere legile sau ipotezele universale. Vrem să ştim dacă acestea 
sînt adevărate, şi cum niciodată nu ne putem asigura în mod direct 
de adevărul lor, adoptăm metoda eliminării celor false. Interesul 
nostru pentru evenimente specifice, de exemplu pentru experi¬ 
mentele pe care le descriu condiţiile iniţiale şi prognozele, este 
întrucîtva limitat; ele ne preocupă în principal ca mijloace în 
vederea anumitor scopuri, mijloace prin care putem testa legile 
universale, pe cînd acestea din urmă sînt considerate interesante 
prin ele însele şi capabile să unifice cunoaşterea noastră. 

In cazul ştiinţelor aplicate, preocuparea noastră este alta. Ingi¬ 
nerul care foloseşte fizica pentru a construi un pod este interesat în 
mod precumpănitor de o prognoză: dacă un pod de un anumit fel 
(descris de condiţiile iniţiale) va suporta o anumită greutate. Pentru 
el, legile universale sînt mijloace în vederea unui scop şi sînt consi¬ 
derate date. 

Prin urmare, ştiinţele generalizatoare pure şi aplicate sînt preo¬ 
cupate, respectiv, de testarea de ipoteze universale şi de predicţia 
unor evenimente specifice. Mai există însă şi o a treia preocupare, 
aceea de a explica un eveniment specific sau particular. Dacă vrem 
să explicăm un asemenea eveniment, de exemplu un anumit 
accident rutier, presupunem de obicei în mod tacit o mulţime de 
legi universale cel mai adesea banale (bunăoară, că un os se rupe 
la o anumită solicitare, sau că orice autoturism care izbeşte într-un 
anume fel un corp omenesc produce o solicitare suficientă pentru 
ruperea unui os etc.), iar ceea ce ne interesează cu precădere sînt 
condiţiile iniţiale sau cauza care, împreună cu aceste legi universale 
banale, ar explica evenimentul respectiv. Atunci de obicei asumăm 
cu titlu ipotetic anumite condiţii iniţiale şi încercăm să găsim probe 
suplimentare pe baza cărora să putem stabili dacă aceste condiţii 
iniţiale asumate ipotetic sînt sau nu adevărate; adică testăm aceste 
ipoteze specifice, derivînd din ele (cu ajutorul anumitor altor legi 
universale, de obicei la fel de banale) noi predicţii ce pot fi 
confruntate cu fapte observabile. 

Foarte rar ne găsim în situaţia de a trebui să ne facem griji în 
privinţa legilor universale implicate într-o asemenea explicaţie. 
Aceasta se întîmplă numai atunci cînd observăm vreun gen de 
evenimente nou sau straniu, cum ar fi o reacţie chimică neaşteptată. 
Dacă un asemenea eveniment prilejuieşte formularea şi testarea 
anumitor ipoteze noi, atunci el este de interes în principal din 
punctul de vedere al unei ştiinţe genealizatoare. De regulă însă. dacă 
ne preocupă anumite evenimente specifice şi explicarea lor, 
considerăm ca date toate legile universale de care avem nevoie. 

Ştiinţele care sînt animate de acest interes pentru evenimente 
specifice şi pentru explicarea lor pot fi numite, prin contrast cu 
ştiinţele generalizatoare, ştiinţe istorice. 

Această viziune asupra istoriei ne face să înţelegem de ce atîţia 
specialişti în istorie şi atîţia dintre cei ce au scris despre metoda 
ei subliniază că ceea ce îi interesează este evenimentul particular, 
şi nu aşa-numitele legi istorice universale. Pentru că, din punctul 
nostru de vedere, nu pot exista legi istorice. Generalizarea se 
înscrie, pur şi simplu, pe o altă direcţie de interese, net diferite de 
interesul pentru evenimentele specifice şi pentru explicarea lor 
cauzală, cu care se îndeletniceşte istoria. Cei interesaţi de legi sînt 
nevoiţi să se adreseze ştiinţelor generalizatoare (de exemplu. 

sociologiei). Prin prisma viziunii noastre se poate înţelege şi de ce 
istoria a fost atît de frecvent caracterizată drept „evenimentele 
trecutului aşa cum s-au petrecut în realitate 41 . Această caracte¬ 
rizare, chiar dacă vom avea de făcut cîteva obiecţii faţă de ea, 
evidenţiază cît se poate de bine interesul specific al istoricului, 
prin contrast cu interesul cuiva care practică o ştiinţă generaliza¬ 
toare. Viziunea noastră mai explică şi de ce în istorie sîntem 
confruntaţi, mult mai mult decît în ştiinţele generalizatoare, cu 
problemele „infinităţii obiectului ei de studiu 44 . Pentru că teoriile 
sau legile universale ale ştiinţei generalizatoare introduc unitate şi 
un „punct de vedere 44 : ele creează, pentru fiecare ştiinţă generali¬ 
zatoare, problemele ci şi centrele ei de interes, ca şi de cercetare, 
de construcţie logică şi de prezentare. în istorie însă nu dispunem 
de asemenea teorii unificatoare; mai bine zis, nenumăratele legi 
universale banale pe care le folosim sînt considerate ca date: ele 
sînt practic lipsite de interes şi total incapabile să introducă ordine 
în materia studiată. Dacă. de pildă, explicăm prima împărţire a 
Poloniei, din 1772. arâtînd că această ţară nu avea cum să reziste 
puterilor conjugate ale Rusiei, Prusiei şi Austriei, folosim în mod 
tacit anumite legi istorice banale, cum ar fi următoarea: „Dacă două 
armate sînt aproximativ la fel de bine înarmate şi comandate, dar 
una are o covîrşitoare superioritate numerică, atunci cealaltă nu 
învinge niciodată. 44 (Deosebirea între a spune „niciodată 4- şi a 
spune „mai niciodată 44 nu este aici la fel de importantă pentru noi 
ca pentru căpitanul unui vas din flota britanică.) O asemenea lege 
ar putea fi caracterizată drept o lege a sociologiei puterii militare: 
ea este însă prea banală pentru a ridica vreodată vreo problemă 
serioasă sociologilor sau pentru a le stîrni interesul. Sau dacă 
explicăm, să zicem, prin ambiţia şi energia lui Cezar decizia sa de 
a trece Rubiconul, folosim anumite generalizări psihologice 
extrem de banale, care nu sînt de natură să reţină vreodată atenţia 
unui psiholog. (De fapt. majoritatea explicaţiilor istorice folosesc 
în mod tacit nu atît legi sociologice şi psihologice banale, cît ceea 
ce, în capitolul 14, am numit logica situa\iei\ adică, pe lîngă 
condiţiile iniţiale ce descriu interese şi scopuri personale şi alţi 
factori situaţionali, cum este informaţia de care dispune persoana 
în cauză, ele presupun tacit, ca un fel de primă aproximaţie, banala 
lege generală că persoanele normale acţionează de regulă mai mult 
sau mai puţin raţional.) 

III 

Vedem deci că acele legi universale pe care le foloseşte 
explicaţia istorică nu oferă pentru istorie un principiu selectiv şi 
unificator, un „punct de vedere". Intr-un sens foarte limitat un 
asemenea punct de vedere poate fi asigurat limitînd istoria la o 
istorie a ceva; de exemplu la istoria puterii politice, a relaţiilor 
economice, a tehnologiei sau a matematicii. De regulă însă avem 
nevoie de principii selective suplimentare, de puncte de vedere care 
să fie în acelaşi timp centre de interes. Unele principii de acest fel 
sînt oferite de ideile preconcepute care sub anumite aspecte se 
aseamănă cu legile universale, idei cum sînt aceea că în istorie 
prezintă importanţă personalitatea „Marilor Bărbaţi", sau „carac¬ 
terul naţional", sau ideile morale, sau condiţiile economice ctc. Este 
important să ne dăm seama că multe „teorii istorice" (pesemne că 
mai potrivit ar fi să le caracterizăm drept „cvasiteorii") diferă mult 
în ce priveşte caracterul lor de teoriile ştiinţifice. Pentru că în istorie 
(inclusiv în istoria ştiinţelor naturii, de exemplu în geologia istorică) 
faptele ce ne stau la dispoziţie sînt adesea extrem de limitate şi nu 
pot fi repetate sau generate după cum vrem noi. Şi au fost culese în 
conformitate cu un punct de vedere preconceput; aşa-numitcle 
„izvoare" istorice consemnează doar asemenea fapte a căror înregis¬ 
trare a părut îndeajuns de interesantă, astfel că izvoarele vor 
cuprinde adesea numai fapte care se potrivesc cu o teorie precon¬ 
cepută. Iar dacă nu sînt disponibile şi alte fapte, de multe ori testarea 
acestei teorii sau a oricărei teorii ulterioare nu va fi posibilă. Unor 
asemenea teorii istorice nctestabile li se poate imputa pe drept 
cuvînt circularitatea în sensul în care ea a fost pe nedrept imputată 
teoriilor ştiinţifice. Pentru asemenea teorii istorice voi folosi, prin 
contrast cu teoriile ştiinţifice, denumirea de „interpretări generale 

Interpretările sînt importante pentru că reprezintă nişte puncte de 
vedere. Am văzut însă că un punct de vedere este totdeauna inevi¬ 
tabil şi că în istorie numai rareori se poate obţine o teorie care să 
poată fi testată şi care să aibăt în consecinţă, un caracter ştiinţific. 
Aşadar, nu trebuie să credem că o interpretare generală poate fi 
confirmată prin concordanţa ci chiar şi cu toate documentele dispo¬ 
nibile; pentru că nu trebuie să uităm de circularitatea ei şi nici de 
faptul că vor exista întotdeauna un număr de alte interpretări 
(eventual incompatibile cu ea) care concordă cu aceleaşi documente 

şi că numai rareori putem să obţinem date noi care să servească în 
felul în care servesc în fizică experimentele cruciale 8 . Istoricii 
adesea nu văd nici o altă interpretare care să concorde cu faptele la 
fel de bine ca propria lor interpretare; dacă ne gîndim însă că pînă 
şi în domeniul fizicii, care dispune de un stoc de fapte mai mare şi 
mai sigur, este mereu nevoie de noi experimente cruciale, pentru că 
cele vechi se potrivesc cu fiecare din două teorii rivale şi incom¬ 
patibile (să amintim în acest sens experimentul eclipsei, necesar 
pentru a decide între teoria newtoniană şi cea cinsteiniană a 
gravitaţiei), atunci vom abandona credinţa naivă că vreun set deter¬ 
minat de documente istorice ar putea fi interpretat vreodată într-un 
singur fel. 

Dar aceasta nu înseamnă că toate interpretările sînt de valoare 
egală. Mai întîi, există totdeauna interpretări care nu concordă cu 
adevărat cu datele acceptate; în al doilea rînd. există unele care, 
pentru a se sustrage falsificării prin fapte, necesită un număr de 
ipoteze auxiliare mai mult sau mai puţin plauzibile; apoi. există 
interpretări care nu sînt în stare să conecteze un număr de fapte pe 
care o altă interpretare poate să le conecteze şi, în aceste limite, să 
le „explice". După cum se vede, chiar şi în cîmpul interpretării 
istorice se pot realiza progrese considerabile. In plus. pot să existe 
tot felul de trepte intermediare între „punctele de vedere" mai mult 
sau mai puţin universale şi acele ipoteze istorice specifice sau 
singulare, menţionate mai sus, care în explicarea evenimentelor 
istorice joacă rolul unor condiţii iniţiale ipotetice, şi nu al unor legi 
universale. Destul de frecvent acestea pot fi testate destul de bine 
şi sînt deci comparabile cu teoriile ştiinţifice. Dar unele din aceste 
ipoteze specifice se aseamănă îndeaproape cu acele cvasiteorii 
universale pe care eu le-am numit interpretări şi ca atare pot fi puse 
alături de acestea, ca „interpretări specifice". Pentru că probele în 
favoarea unei asemenea interpretări specifice au destul de frecvent 
un caracter la fel de circular ca şi probele în favoarea unor „puncte 
de vedere" universale. De exemplu, se poate întîmpla ca singura 
noastră autoritate să ne ofere privitor la anumite evenimente exact 
acea informaţie care se potrriveşte cu propria ei interpretare 
specifică. Majoritatea interpretărilor specifice, pe care le putem 
încerca, ale acestor fapte vor fi atunci circulare în sensul că se vor 
potrivi în mod necesar cu interpretarea ce a prezidat la selecţia 
iniţială a faptelor. Dacă însă izbutim să dăm unui asemenea material 

o interpretare ce se abate în mod radical de la cea adoptată de auto¬ 
ritatea noastră (aşa cum s-a întîmplat. de exemplu, cu siguranţă în 
interpretarea dată de noi operei lui Platon), atunci caracterul 
interpretării noastre poate eventual să semene întrucîtva cu cel al 
unei ipoteze ştiinţifice. Dar în ce priveşte fundamentalul, este 
necesar să nu uităm că uşurinţa cu care poate fi aplicată o anumită 
interpretare şi aparenta ei capacitate de a explica tot ceea ce ştim 
este un argument foarte dubios în favoarea ei; pentru că nu putem 
testa o teorie decît dacă putem căuta contraexemple. (Lucrul acesta 
îl uită aproape întotdeauna admiratorii diferitelor „filozofii revela¬ 
toare'*, în special psihanaliştii, socioanaliştii şi istorio-analiştii: ci 
sînt adeseori seduşi de uşurinţa cu care teoriile lor pot fi aplicate 
pretutindeni.) 

Spuneam mai înainte că pot exista interpretări incompatibile: 
dar cîtă vreme le considerăm ca nefiind decît cristalizări ale unor 
puncte de vedere, între ele nu va exista incompatibilitate. De 
exemplu, interpretarea potrivit căreia omenirea se află într-un 
progres continuu (spre societatea deschisă sau spre vreun alt ţel) 
este incompatibilă cu interpretarea că omenirea alunecă permanent 
în jos, regresează. Dar „punctul de vedere** al unui autor care 
priveşte istoria umană ca pe o istorie a progresului nu este neapărat 
incompatibil cu cel al unui autor care vede în ea un regres continuu: 
cu alte cuvinte, am putea scrie o istorie a progresului omenirii spre 
libertate (cuprinzînd, de exemplu, descrierea luptei împotriva 
sclaviei) şi o altă istorie, a regresului uman şi a opresiunii (cuprin¬ 
zînd, bunăoară, lucruri cum sînt impactul rasei albe asupra celorlalte 
rase); iar aceste două istorii nu vor trebui neapărat să se contrazică, 
putînd foarte bine să fie complementare una faţă de alta, aşa cum. 
ar fi două imagini ale aceluiaşi peisaj privit din două puncte diferitei 
Această observaţie prezintă o importanţă considerabilă. Căci dat 
fiind că fiecare generaţie îşi are propriile sale frămîntări şi pro¬ 
bleme, şi deci propriile sale interese şi un punct de vedere propriu, 
rezultă că fiecare generaţie are dreptul să privească şi să reinter- 
preteze istoria în propriul său fel, complementar cu cel al 
generaţiilor anterioare. în fond. toţi studiem istoria pentru că ne 
interesează 9 şi, eventual din dorinţa de a învăţa din ca ceva despre 
propriile noastre probleme. Dar istoria nu poate servi nici unuia din 
aceste două scopuri dacă, sub influenţa unei inaplicabile idei de 
obiectivitate, ezităm să înfăţişăm problemele istorice din propriul 

nostru punct de vedere. Şi nu trebuie să ne temem că punctul nostru 
de vedere, dacă este aplicat în mod conştient şi critic, va fi inferior 
celui al unui autor care are naivitatea de a crede că el nu inter¬ 
pretează şi că a atins un nivel de obiectivitate ce-i permite să 
prezinte „evenimentele din trecut aşa cum s-au petrecut în realitate". 
(Iată de ce sînt de părere că şi asemenea comentarii cu amprentă 
personală cum se întîlnesc în cartea de faţă îşi au îndreptăţirea lor, 
fiind în concordanţă cu metoda istorică.) Principalul e să fii 
conştient de propriul punct de vedere şi să fii critic, adică să eviţi, 
pe cît posibil, părtinirile inconştiente şi deci necritice în prezentarea 
faptelor. Sub toate celelalte aspecte interpretarea trebuie să-şi 
pledeze ea însăşi cauza; iar meritele ci vor fi fertilitatea, capaci¬ 
tatea de a elucida fapte istorice, precum şi interesul ei actual, capa¬ 
citatea ei de a elucida problemele prezentului. 

Rezumînd, vom spune că nu poate exista o istorie a „trecutului 
aşa cum a fost în fapt"; pot exista numai interpretări istorice, dintre 
care nici una nu e definitivă; iar fiecare generaţie are dreptul de a-şi 
făuri una proprie. Acesta e, de altfel, nu numai un drept al ei, ci 
într-un fel şi o obligaţie; pentru că o cere o nevoie imperioasă. 
Nevoia de a şti cum se leagă de trecut frămîntările noastre de astăzi 
şi de a descoperi direcţia pe care putem înainta spre soluţionarea a 
ceea ce simţim şi alegem drept sarcinile noastre de căpetenie. Din 
această nevoie, dacă nu este satisfăcută cu mijloace raţionale şi 
cinstite, se nasc interpretările istoriciste. Sub presiunea ei, istori- 
cistul înlocuieşte întrebarea raţională: „Ce trebuie să alegem drept 
problemele noastre cele mai urgente, cum au apărut ele şi ce căi 
* trebuie urmate în rezolvarea lor?" cu problema iraţională şi aparent 
factuală: „încotro ne îndreptăm? Care este, în esenţă, rolul pe care 
ni l-a rezervat istoria?" 

Dar este oare corect din partea mea să refuz istoricistului 
dreptul de a interpreta istoria în propriul lui fel? N-am proclamat 
adineauri că oricine are un asemenea drept? Răspunsul meu la 
această întrebare este că interpretările istoriciste sînt de un fel 
aparte. Interpretările care sînt necesare şi justificate şi dintre care 
trebuie să adoptăm una sau alta pot fi comparate, spuneam, cu 
un proiector. îndreptăm acest proiector spre trecut şi sperăm ca 
prin reflexie lumina lui să cadă şi asupra prezentului. Interpre¬ 
tarea istoricistă, dimpotrivă, poate fi comparată cu un proiector 
îndreptat spre noi înşine, din pricina căruia ne este greu sau chiar 

imposibil să vedem ceva în jurul nostru, iar acţiunile ne sînt 
paralizate. Sensul acestei metafore este că istoricistul nu 
recunoaşte că noi sîntem cei ce selectăm şi ordonăm faptele 
istoriei, ci crede că „istoria însăşi" sau „istoria omenirii" ne 
determină, prin legile ei inerente, pe noi, problemele noastre, 
viitorul nostru şi chiar punctul nostru de vedere. în loc de a 
recunoaşte că interpretarea istorică trebuie să răspundă unei nevoi 
ce se naşte din problemele şi deciziile practice cu care ne 
confruntăm, istoricistul crede că în dorinţa noastră de interpretare 
istorică îşi află expresie intuiţia profundă că prin contemplarea 
istoriei putem să descoperim taina sau esenţa destinului omenirii. 
Istoricismul îşi propune să descifreze Calea pe care îi este sortit 
omenirii să meargă; să descopere Cheia Istorici (cum se exprima 
J. Macmurray) sau Sensul Istoriei. 


IV 

Dar există oare o asemenea cheie? Există un sens al istoriei ? 

Nu vreau să intru aici în problema sensului cuvîntului „sens": 
pornesc de la premisa că majoritatea oamenilor ştiu cu destulă 
claritate ce au în vedere atunci cînd vorbesc despre „sensul istorici" 
sau despre „sensul sau rostul vieţii". 10 Şi în acest sens. în sensul în 
care se pune problema sensului istoriei, eu răspund; Istoiia nu are 
un sens. 

înainte de a formula raţiunile în sprijinul acestei opinii, trebuie 
să spun cîte ceva despre „istoria" la care se gîndesc oamenii atunci 
cînd întreabă dacă există un sens al istoriei. Pînă aici am vorbit cu 
însumi despre „istorie" ca şi cum termenul nu ar necesita nici o 
explicaţie. De acum nu mai pot să procedez aşa: pentru că vreau să 
învederez că „ istoria ", în sensul în care majoritatea oamenilor 
vorbesc de ea, pur şi simplu nu există ; iar aceasta e cel puţin una 
din raţiunile pentru care afirm că istoria nu are un sens. 

Cum ajung cci mai mulţi oameni să folosească termenul „istorie"? 
(Am în vedere acea accepţiune a lui în care spunem despre o carte 
că este o carte ce vorbeşte despre istoria Europei, şi nu accepţiunea 
în care spunem că ea este o istorie a Europei.) Ei învaţă despre el 
la şcoală şi la facultate. Citesc cărţi de istorie. Observă despre ce 
este vorba în cărţile ce poartă titluri de felul „istoria lumii" sau 

„istoria omenirii 1 ' şi capătă deprinderea de a o privi drept un şir de 
fapte mai mult sau mai puţin distinct. Iar aceste fapte constituie, 
cred ei, istoria omenirii. 

Dar noi am văzut deja că domeniul faptelor este infinit de bogat 
şi că se impune o selecţie. în funcţie de interesele noastre, putem 
scrie, de exemplu, despre istoria artei; sau a limbajului; sau a 
deprinderilor alimentare; sau a febrei tifoide (vezi cartea lui Zinsser 
Rats, Lice, and History ( Şobolanii, păduchii şi istoria). Desigur, nici 
una din acestea nu este istoria omenirii (şi nici toate împreună). Ci, 
atunci cînd vorbesc de istoria omenirii, oamenii au în vedere istoria 
imperiilor egiptean, babilonian, persan, macedonean, roman ş.a. 
pînă în zilele noastre. Altfel spus: ei vorbesc de istoria omenirii. 
dar se gîndesc la istoria puterii politice, despre care, de altfel, au şi 
învăţat la şcoală. 

Nu există o istorie a omenirii, există numai un număr indefinit de 
istorii a tot felul de aspecte ale vieţii umane. Iar unul dintre acestea 
este istoria puterii politice. Ea este ridicată la rangul de istorie a 
lumii. După mine însă a gîndi astfel înseamnă a comite un delict 
împotriva oricărei concepţii decente despre omenire. E aproape ca 
şi cum ai trata istoria delapidărilor sau a jafului sau a otrăvirilor 
drept istoria omenirii. Pentru că istoria luptelor pentru putere nu 
este altceva decît istoria crimei internaţionale şi a asasinatelor în 
masă (inclusiv, ce-i drept, a unor încercări de a le pune capăt). 
Aceasta este istoria care se învaţă în şcoli şi unii din cei mai mari 
criminali ai ei sînt ridicaţi în slăvi ca eroi ai istoriei. 

Dar oare într-adevăr nu se poate vorbi de o istorie universală în 
sensul de istorie concretă a omenirii? Aşa ceva nu poate să existe. 
Acesta trebuie să fie, cred, răspunsul oricărui umanist şi, în special, 
al oricărui creştin. O istorie concretă a omenirii, dacă ar exista una. 
ar trebui să fie istoria tuturor oamenilor. Ar trebui să fie istoria 
tuturor speranţelor, luptelor şi suferinţelor. Pentru că nici una din 
acestea nu este mai importantă decît vreo alta. Evident că această 
istorie concretă nu poate fi scrisă. Sîntem nevoiţi să construim 
abstracţii, să omitem, să alegem. O dată cu aceasta însă ajungem la 
istoriile multiple, şi printre ele, la istoria crimei internaţionale şi a 
asasinatelor în masă, care a fost prezentată cu grandilocvenţă drept 
istoria omenirii. 

Dar de ce a fost selectată tocmai istoria puterii şi nu, bunăoară, 
cea a reliaiei sau a poeziei? Motivele sînt multiple. Unul e că 

puterea ne afectează pe toţi, pe cînd poezia interesează pe foarte 
puţini. Un altul e că oamenii sînt predispuşi la cultul puterii. însă 
nu încape îndoială că acest cult al puterii este o idolatrie umană de 
cea mai nroastă speţă, o relicvă a epocii cavernelor, a robiei umane. 
Cultul puterii s-a născut din frică, emoţie pe drept cuvînt dispreţuită. 
Un al treilea motiv pentru care s-a făcut din marea politică miezul 
„istoriei 14 este că deţinătorii puterii au vrut să fie adoraţi şi au putut 
să impună să li se împlinească dorinţele. Mulţi istorici au scris sub 
supravegherea împăraţilor, a generalilor şi dictatorilor. 

Ştiu că ceea ce spun aici va întîmpina o opoziţie categorică din 
multe tabere, inclusiv din partea unor apărători ai creştinismului: 
pentru că deşi Noul Testament nu oferă nici un fel argumente în 
acest sens, se consideră adesea drept parte a dogmei creştine ideea 
că Dumnezeu se dezvăluie în istorie; că istoria are un sens: şi că 
sensul ei este ţelul lui Dumnezeu. Istoricismul este astfel considerat 
drept un element necesar al religiei. Eu nu subscriu însă la astfel de 
idei. Susţin, dimpotrivă, că această viziune este curată idolatrie şi 
superstiţie, nu numai din punctul de vedere al unui raţionalist sau 
umanist, ci chiar şi din cel creştin. 

Ce stă în spatele acestui istoricism teist? în versiunea sa 
hegeliană, el priveşte istoria — pe cea politică — ca pe o scenă, sau 
mai curînd ca pe un fel de lungă piesă shakesperiană. ai cărei eroi 
sînt, în viziunea spectatorilor, fie „marile personalităţi istorice 11 , fie 
omenirea in abstracto. Spectatorii se întreabă apoi „Cine a scris 
această piesă? 11 Şi consideră că dau un răspuns pios zicînd 
„Dumnezeu 11 . Numai că în privinţa asta se înşală. Răspunsul lor este 
curată blasfemie, pentru că piesa a fost scrisă (şi ei ştiu acest lucru) 
nu de Dumnezeu, ci de profesorii de istorie supervizaţi de generali 
şi de dictatori. 

Nu neg că o interpretare a istoriei din punct de vedere creştin este 
la fel de îndreptăţită ca oricare alta: şi se cuvine fără îndoială 
subliniat, de exemplu, cît de multe din ţelurile şi aspiraţiile noastre 
occidentale — umanitarismul, libertatea, egalitatea — le datorăm 
influenţei creştinismului. în acelaşi timp însă, singura atitudine 
raţională şi singura atitudine creştinească, chiar şi faţă de istoria 
libertăţii, este să considerăm că noi înşine sîntem răspunzători de ea, 
în acelaşi sens în care sîntem răspunzători pentru ceea ce facem cu 
propriile noastre vieţi, şi că doar conştiinţa noastră, şi nu succesul 
nostru lumesc, poate să ne judece. Teoria după care Dumnezeu se 

dezvăluie în islorie pe Sine şi judecata Sa este în fond identică cu 
teoria după care succesul nostru lumesc este judecătorul ultim şi 
justificarea ultimă a acţiunilor noastre; ea se reduce la doctrina că 
istoria va judeca şi că deci puterea viitoare este totuna cu legitimi¬ 
tatea; e acelaşi lucru cu ceea ce am numit „futurism moral" 11 . A 
susţine că Dumnezeu se dezvăluie pe Sine în ceea ce în mod curent 
se cheamă „istorie", în istoria crimelor şi hecatombelor inter¬ 
naţionale este într-adevăr o blasfemie; căci ceea ce se petrece real¬ 
mente în sfera vieţilor umane nu prea are mare legătură cu aceste 
lucruri crude şi totodată puerile. Viaţa omului individual uitat şi 
anonim, necazurile şi bucuriile lui, suferinţele şi moartea lui 
reprezintă conţinutul real al experienţei umane de-a lungul secolelor. 
Dacă aceste lucruri ar putea fi povestite de istorie, atunci cu siguranţă 
nu aş spune că e o blasfemie să vedem în ele degetul lui Dumnezeu. 
Dar o asemenea istorie nu există şi nu poate exista: iar toată istoria 
care s-a scris, istoria celor Mari şi Puternici este cel mult o comedie 
ieftină; este opera bulă jucată de nişte puteri aliate în spatele 
realităţii (comparabilă cu opera bufă a lui Homer jucată de puterile 
olimpiene din culisele luptelor dintre oameni). Este ceea ce unul din 
cele mai urîtc instincte ale noastre, adoraţia idolatră a puterii, a 
succesului nc-a tăcut să credem că e real. Şi în această ..istorie", nici 
măcar făcută, ci contrafăcută de oameni, unii creştini cutează să 
vadă mîna lui Dumnezeu! Ei îndrăznesc să pretindă ca înţeleg şi ştiu 
care este voia Sa atunci cînd îi atribuie meschinele lor interpretări 
istorice! „Dimpotrivă — spune teologul K. Barth în Crec/o-ul său — 
trebuie să începem prin a recunoaşte... că tot ceea ce credem a şti 
cînd spunem «Dumnezeu» nu accede la El şi nu-1 cuprinde pe El..., 
ci întotdeauna unul din idolii concepuţi şi plăsmuiţi de noi înşine, 
fie că-i spunem «spirit», sau «natură», «destin» sau «idee».. .“ 12 (în 
consonanţă cu această atitudine, Barth caracterizează „doctrina 
ncoprotestantă a autorevelării lui Dumnezeu în istorie" drept „inad¬ 
misibilă" şi drept o uzurpare „a înaltei misiuni a lui Cristos".) Dar 
din punct de vedere creştin, asemenea încercări nu numai că se 
alimentează din aroganţă, ci exprimă de-a dreptul o atitudine 
anticreştină. Pentru că, negreşit, creştinismul susţine că succesul 
lumesc nu c lucrul decisiv. Cristos „a pătimit sub Ponţiu Pilat". Citez 
iar din Barth: „Cum intră numele lui Ponţiu Pilat în Crez? Răspunsul 
e simplu şi poate fi dat pe loc: e o chestiune de datare." Aşadar, 
omul de succes, care în acea vreme reprezenta puterea istorică, joacă 

aici rolul pur tehnic de indicare a datei la care s-au petrecut respec¬ 
tivele evenimente. Şi în ce au constat aceste evenimente? Ele n-au 
avut nimic dc-a face cu succesul politic, cu „istoria". Ele n-au fost 
nici măcar povestea unei eşuate revoluţii naţionaliste nonviolente (â 
la Gandhi) a poporului evreu împotriva cuceritorilor romani. Eveni¬ 
mentele n-au fost altceva decît pătimirile unui om. Barth insistă că 
„pătimirea" se referă la întreaga viaţă a lui Cristos, nu numai la 
moartea Sa; şi spune 13 ; „Isus pătimeşte. El nu cucereşte. El nu 
triumfă. Nu c încununat de succes... El n-a obţinut nimic în afară 
de... răstignirea Sa. Acelaşi lucru s-ar putea spune despre raporturile 
Sale cu poporul Său şi cu discipolii Săi." Citînd din Barth, am vrut 
să arăt că nu numai din punctul meu de vedere „raţionalist" sau 
„umanist" cultul succesului istoric apare incompatibil cu spiritul 
creştinismului. Importante din perspectiva creştinismului nu sînt 
isprăvile istorice ale puternicilor cuceritori romani, ci (ca să folosesc 
o expresie a lui Kicrkcgaard 14 ), „ceea ce o mînă de pescari au dat 
lumii". Şi totuşi, interpretările teiste ale istoriei încearcă să vadă în 
aceasta aşa cum a fost consemnată, adică în istoria puterii şi în 
succesul istoric, manifestarea voinţei lui Dumnezeu. 

La acest atac împotriva „doctrinei revelării lui Dumnezeu în 
istoric" mi se va replica probabil că totuşi succesul, succesul Său 
de după moarte, este cel prin care viaţa neîncununată de succes a lui 
Cristos pe pămînt s-a revelat omenirii drept cea mai mare victorie 
spirituală; că succesul, roadele învăţăturii Sale au fost cele ce au 
dovedit-o şi îndreptăţit-o şi prin care s-a verificat proorocirea „Cei 
din urmă vor fi cei dintîi, iar cei dinţii vor fi cei din urmă". Cu alte 
cuvinte, că voinţa lui Dumnezeu s-a manifestat prin succesul istoric 
al Bisericii Creştine. Acest mod de a . părare este însă unul extrem 
de primejdios. Idcea lui subiacentă că succesul lumesc al Bisericii 
ar fi un argument în favoarea creştinismului trădează limpede lipsa 
de credinţă. Primii creştini n-au avut nici o încurajare lumească de 
acest fel. (Ei credeau că conştiinţa trebuie să fie judecătorul 
puterii 15 , şi nu invers.) Cei ce consideră că istoria succesului 
învăţăturii creştine dezvăluie voinţa lui Dumnezeu ar trebui să se 
întrebe dacă succesul acesta a fost cu adevărat o izbîndă a spiritului 
creştinismului; dacă nu cumva spiritul acesta a triumfat pe vremea 
cînd Biserica era persecutată, şi nu după ce a ajuns triumfătoare. 
Care Biserică a întruchipat acest spirit înlr-un mod mai pur. cea a 
martirilor, sau Biserica victorioasă a Inchiziţiei? 

Se pare că mulţi ar fi dispuşi să admită, dat fiind accentul pus 
pe ideea că mesajul creştin se adresează celor umili, o bună parte 
din cele spuse aici. păstrînd totuşi convingerea că acest mesaj este 
unul istoricist. Un reprezentant proeminent al acestui mod de a 
vedea lucrurile este J. Macmurray, care în cartea sa The Clue to 
History (Cheia istoriei) găseşte esenţa învăţăturii creştine în profeţia 
istorică şi vede în întemeietorul ei pe descoperitorul unei legi 
dialectice a „naturii umane'*. Macmurray susţine 16 că, potrivit 
acestei legi, istoria politică duce în mod inevitabil la apariţia 
„comunităţii socialiste a lumii" (în original: the socinlist common- 
Weallh of the world — n. t.). „Legea fundamentală a naturii umane 
nu poate fi înfrîntă... Cei umili vor moşteni pămîntul". Dar acest 
istoricism, care pune certitudinea în locul speranţei, duce cu nece¬ 
sitate la futurism moral. „Legea nu poale fi înfrîntă." Putem fi deci 
siguri, pe temeiuri psihologice, că orice am face. rezultatul va fi 
acelaşi; că pînă şi fascismul nu poate să nu ducă, în cele din urmă. 
la acea comunitate; aşa că rezultatul final nu depinde de decizia 
noastră morală şi nu trebuie să ne frămîntăm în legătură cu respon¬ 
sabilităţile ce ne revin. Dacă ni se spune că putem fi siguri, pe 
temeiuri ştiinţifice, că „cei din urmă vor fi cei dintîi. iar cei dintîi 
vor fi cei din urmă", ce altceva este aceasta dccît înlocuirea 
conştiinţei prin profeţie istorică? Nu se apropie oare primejdios de 
mult această teorie (desigur, contrar intenţiilor autorului ei) de 
îndemnul: „Fii înţelept şi ia aminte la ceea cc-ţi spune întemeie¬ 
torul creştinismului, pentru că el a fost un mare psiholog al naturii 
umane şi un mare profet al istoriei. Treci la timp de partea celor 
umili, pentru că potrivit legilor ştiinţifice inexorabile ale naturii 
umane, aceasta e cea mai sigură cale ca să ajungi pe culme!" O 
asemenea cheie a istoriei implică cultul succesului: implică ideea că 
dreptatea va fi a celor umili, pentru că vor fi în tabăra învingătoare. 
Ea traduce marxismul, şi îndeosebi ceea ce am numit teoria morală 
istoricistă a lui Marx, în limbajul unei psihologii a naturii umane şi 
al profeţiei religioase. Este o intrerpretare care, prin implicaţie, vede 
cea mai mare izbîndă a creştinismului în faptul că întemeietorul său 
a fost un precursor al lui Hcgel — e adevărat, unul superior. 

Insistenţa mea că succesul nu trebuie adorat, că nu el trebuie să 
fie judecătorul nostru, că nu trebuie să ne lăsăm fascinaţi de el. şi 
în particular încercările mele de a arăta că în această atitudine mă 
întîlnesc cu ceea ce eu consider a fi adevărata învăţătură creştină. 

nu trebuie înţelese greşit. Ele nu sînt menite să sprijine atitudinea 
de „detaşare 4 * pe care am criticat-o în capitolul precedent 17 . Dacă 
creştinismul implică o atare transcendenţă nu ştiu, dar e cert că 
predică adepţilor săi, drept singura cale de a-şi dovedi credinţa, 
ajutorarea practică (şi cu mijloace lumeşti) a celor aflaţi la nevoie. 
Şi este neîndoielnic posibil să combini o atitudine extrem de 
rezervată sau chiar dispreţuitoare faţă de succesul lumesc în sensul 
de putere, glorie şi bogăţie, cu strădania de a face tot ce-ţi stă în 
putinţă în această lume şi de a promova ţelurile pe care ai decis să 
le adopţi cu scopul clar de a le asigura succesul: nu de dragul succe¬ 
sului sau de dragul de a primi un verdict favorabil din partea istoriei, 
ci de dragul lorînşile. 

Critica făcută de Kierkegaard lui Hegel oferă un sprijin puternic 
unora dintre aceste idei, în special ideii că istoricismul este incom¬ 
patibil cu creştinismul. Deşi Kierkegaard nu s-a eliberat niciodată 
pînă la capăt de tradiţia hegeliană în care fusese educat 19 , poate că 
nimeni nu şi-a dat seama mai limpede decît el ce însemna hegelia¬ 
nismul. „Au existat — scrie 19 Kierkegaard — filozofi care au 
încercat, înaintea lui Hegel, să explice... istoria. Iar providenţa nu 
putea decît să zîmbească la vederea acestor încercări. Providenţa, 
totuşi, n-a rîs pe faţă, pentru că aceste încercări vădeau o sinceritate 
umană, onestă. Dar cînd e vorba de Hegel...! Aici mi-ar trebui 
limbajul lui Homer. Trebuie că zeii au rîs cu hohote! Un profesoraş 
antipatic a izbutit, iată, să pătrundă necesitatea a toate cîte sînt pe 
lume şi acum cîntă toată povestea la flaşnetă: ascultaţi, voi zei ai 
Olimpului! 44 Şi Kierkegaard continuă, referindu-se la atacul :o ateului 
Schopenhaucr împotriva apologetului creştin Hegel: „Lectura 
lui Schopenhauer mi-a făcut o plăcere mai mare decît pot să exprim. 
Ceea ce spune el este perfect adevărat; şi apoi — aşa le trebuie 
nemţilor! — o spune cu o brutalitate de care numai un neamţ e în 
stare. 44 Dar şi expresiile folosite de Kierkegaard sînt aproape la fel 
de tăioase ca şi cele ale lui Schopenhauer; căci el spune mai departe 
că hegelianismul, pe care-1 califică drept „spiritul strălucit al. 
putrefacţiei 44 , este „cea mai respingătoare dintre toate formele de 
destrăbălare 44 ; şi vorbeşte, apropo de hegelianism, de „mucegaiul 
pompozităţii 44 , de „dezmăţ intelectual 44 şi de „splendoarea infamă a 
descompunerii". 

Şi într-adevăr, educaţia noastră intelectuală, ca şi cea etică, este 
coruptă. Ea este pervertită de admiraţia pentru strălucire, pentru 

modul în care lucrurile sînt spuse, în loc să pună accentul pe apre¬ 
cierea critică a ceea ce se spune (şi a ceea ce se face). Este pervertită 
de ideea romantică a splendorii scenei Istoriei, pe care noi sîntem 
actorii. Sîntem educaţi să acţionăm trăgînd cu ochiul la galerie. 

Problema de a educa în om capacitatea de a aprecia sănătos 
propria sa importanţă comparativ cu cea a altor indivizi este înecată 
în confuzii din pricina acestor etici ale faimei şi destinului, din 
pricina unei moralităţi ce perpetuează un sistem educaţional bazat 
încă pe clasici, cu viziunea lor romantică despre istoria puterii şi cu 
romantica lor moralitate tribală ce-şi are originea la Heraclit: un 
sistem ce are ca fundament ultim cultul puterii. In locul unei 
combinaţii lucide de individualism şi altruism (ca să folosesc din 
nou aceste etichete 21 ) — adică în locul unei poziţii de felul „Ceea 
ce contează cu adevărat sînt indivizii umani, dar nu spun asta în 
sensul că eu aş conta foarte mult“ — se preferă, ca un lucru de la 
sine înţeles, o combinaţie romantică de egoism şi colectivism. Mai 
precis, se exagerează în manieră romantică importanţa eului. a vieţii 
lui emoţionale şi a „autoexprimării“ lui; iar o dată cu aceasta, şi ten¬ 
siunea dintre „personalitate" şi grup, colectivitate. Aceasta din urmă 
ia locul celorlalţi indivizi, al celorlalţi oameni, dar nu admite relaţii 
personale rezonabile. „Domină sau supune-te“ este. prin implicaţie, 
deviza acestei atitudini; fii sau un Om Mare, un Erou ce înfruntă 
destinul şi dobîndeşte faimă („cu cît e mai mare căderea, cu atît mai 
mare e faima", spune Heraclit) sau cufundă-te în „mase" şi supune- 
te liderilor, sacrifică-te pentru cauza mai înaltă a colectivităţii tale. 
Există un element nevrotic, isteric în această subliniere exagerată a 
importanţei tensiunii dintre eu şi colectivitate, şi nu mă îndoiesc că 
în această isterie, în această reacţie la angoasele civilizaţiei rezidă 
secretul puternicei atracţii emoţionale pe care o exercită etica 
cultului eroilor, etica dominaţiei şi supunerii. 22 

Există dedesubtul acestor lucruri o dificultate reală. în timp ce 
în cazul omului politic este destul de clar (după cum am văzut în 
capitolele 9 şi 24) că trebuie să se limiteze la combaterea relelor, 
în loc să lupte pentru valori „pozitive" sau „superioare" cum sînt 
fericirea etc., educatorul se află, în principiu, într-o postură diferită. 
Deşi nu trebuie să impună celor pe care-i educă scara valorilor 
sale „superioare", el este cu siguranţă dator să stimuleze interesul 
lor pentru aceste valori. El e dator să se îngrijească de sufletele 
elevilor săi. (Cînd Socrate le spunea prietenilor săi să aibă grijă de 





CAPITOLUL 25: EXISTĂ UN SENS AL ISTORIEI? 


301 


sufletele lor, el era cel ce avea grijă de ele.) Există, aşadar, în mod 
cert în educaţie ceva de genul unui element estetic sau romantic, 
care n-are ce căuta în politică. Dar deşi lucrul acesta este adevărat 
în principiu, el e cu greu aplicabil sistemului nostru educaţional. 
Pentru că presupune o relaţie de prietenie între educator şi educat, 
relaţie căreia, după cum am subliniat în capitolul 24, fiecare din 
părţi trebuie să fie liberă de a-i pune capăt. (Socrate îşi alegea 
tovarăşii de discuţie, şi ei pe el.) în şcolile noastre, chiar numărul 
elevilor face imposibile toate acestea. Drept urmare, încercările de 
a impune valori superioare nu numai că nu sînt încununate de 
succes, ci, trebuie subliniat, aduc daune — ceva mult mai concret şi 
public decît idealurile vizate. Iar principiul conform căruia avem ca 
primă datorie de a nu dăuna celor ce ne sînt încredinţaţi trebuie 
recunoscut ca fiind la fel de fundamental în educaţie ca şi în 
medicină. „Nu dăunaţi 11 (şi, deci, „daţi tinerilor ceea ce le este cel 
mai urgent necesar pentru ca să devină independenţi de noi şi 
capabili să aleagă singuri 11 ) ar fi un obiectiv de mare valoare pentru 
sistemul nostru educaţional, obiectiv ce pare modest, dar a cărui 
realizare este destul de îndepărtată. în locul lui sînt însă la modă 
obiective „mai înalte 11 , obiective tipic romantice şi în fond stupide, 
cum ar fi „dezvoltarea deplină a personalităţii 11 . 

Tocmai sub influenţa unor asemenea idei romantice, individua¬ 
lismul este încă identificat cu egoismul, ca la Platon, iar altruismul 
cu colectivismul (adică cu înlocuirea egoismului individualist prin 
egoismul de grup). Dar aceasta împiedică pînă şi o formulare clară 
a problemei principale, aceea a modului cum să ajungi la o apreciere 
cumpănită a propriei importanţe în relaţia cu alţi indivizi. Dat fiind 
că simţim, şi pe bună dreptate, că trebuie să năzuim spre ceva situat 
dincolo de noi înşine, spre un lucru căruia să ne putem devota şi 
pentru care să putem face sacrificii, se conchide că acest lucru 
trebuie să fie colectivitatea, cu „misiunea istorică 11 ce i se atribuie. 
Ni se spune, astfel, să facem sacrificii şi în acelaşi timp ni se dau 
asigurări că procedînd aşa realizăm o afacere excelentă. Trebuie să 
facem sacrificii, ni se spune, dar prin aceasta vom dobîndi onoare 
şi faimă. Vom deveni „actori de frunte 11 , eroi pe Scena Istoriei; în 
schimbul unui mic risc vom fi răsplătiţi generos. Aceasta este mora¬ 
litatea dubioasă a unei perioade în care doar o infimă minoritate 
conta şi nimănui nu-i păsa de oamenii de rînd. Moralitatea celor 
care, fiind aristocraţi politici sau intelectuali, au şansa de a intra în 

manualele de istorie. Ea n-are cum să fie moralitatea celor ce dau 
întîietate dreptăţii şi egalitarismului; pentru că faima istorică nu 
poate fi dreaptă, iar numărul celor ce pot s-o dobîndească este foarte 
mic. Mulţimea fără număr a celor la fel de valoroşi, sau mai 
valoroşi, va fi totdeauna uitată. 

Trebuie, probabil, să admitem că etica heraclitiană, doctrina că 
răsplata mai înaltă este cea pe care numai posteritatea este în măsură 
s-o ofere, poate fi eventual întrucîtva superioară, sub anumite 
aspecte, unei doctrine etice ce îndeamnă să căutăm răsplata în 
prezent. Totuşi nu de o asemenea etică avem nevoie; ci de una care 
sfidează succesul şi recompensa. Iar o etică de acest fel nu trebuie 
inventată. Ea nu este nouă. A predicat-o creştinismul, cel puţin la 
începuturile lui. Ne-o sugerează şi cooperarea industrială şi ştiin¬ 
ţifică din zilele noastre. Moralitatea romantică istoricistă a faimei 
pare. din fericire, în declin. Ne-o arată Soldatul Necunoscut, 
începem să înţelegem că sacrificiul poate să însemne la fel de mult. 
sau chiar mai mult, cînd este făcut în mod anonim. Educaţia noastră 
etică trebuie să meargă pe această cale. Trebuie să fim sfătuiţi să ne 
facem munca noastră; să facem sacrificii de dragul acestei munci, 
şi nu pentru a primi laude sau pentru a evita blamul. (E drept că 
fiecare din noi simte nevoia unei anumite încurajări, speranţe, 
nevoia de a fi lăudat sau chiar blamat, dar asta e cu totul altceva.) 
Trebuie să ne găsim justificarea în munca noastră, în ceea ce facem 
noi înşine, şi nu într-un imaginar „sens al istoriei". 

Istoria, susţin eu. n-are nici un sens. Dar, făcînd această 
afirmaţie, nu vreau să spun că tot ce putem face este să contemplăm 
înmărmuriţi istoria puterii politice sau să o privim ca pe un spec¬ 
tacol sîngeros. Căci noi o putem interpreta ţinînd cont de acele 
probleme ale vieţii politice a căror soluţionare vrem s-o încercăm 
în zilele noastre. Putem interpreta istoria puterii politice din punctul 
de vedere al luptei noastre pentru societatea deschisă, pentru domnia 
raţiunii, pentru dreptate, libertate, egalitate şi pentru prevenirea nele¬ 
giuirilor internaţionale. Deşi istoria nu are scopuri, noi îi putem 
impune aceste scopuri ale noastre; şi deşi istoria nu are un sens, noi 
îi putem conferi un sens. 

Ne rcîntîlnim aici cu problema naturii şi a convenţiei. 23 Nici 
natura, nici istoria nu ne pot spune ce trebuie să facem. Faptele, fie 
cele ale naturii, fie ale istoriei, nu pot lua decizii în locul nostru, nu 
pot determina scopurile pe care urmează să le alegem. Noi sîntem 

cei ce introducem scop şi sens în natură şi în istorie. Oamenii nu sînt 
egali; dar noi putem decide să luptăm pentru drepturi egale. 
Instituţiile umane de felul statului nu sînt raţionale, dar noi putem 
decide să luptăm pentru a le face mai raţionale. Noi înşine şi 
limbajul nostru obişnuit sîntem, în general, mai mult emoţionali 
decît raţionali; dar putem încerca să devenim ceva mai raţionali şi 
ne putem deprinde să folosim limbajul nostru nu ca instrument de 
autoexprimare (cum ar spune pedagogii noştri romantici), ci ca 
instrument de comunicare raţională. 24 Istoria însăşi — am în vedere, 
fireşte, istoria puterii politice şi nu inexistenta istorie a dezvoltării 
omenirii — nu are vreun scop sau sens, dar noi putem decide să i 
le conferim. Putem să-i conferim drept scop şi sens lupta noastră 
pentru societatea deschisă şi împotriva duşmanilor ei (care. cînd sc 
văd la ananghie, îşi afişează întotdeauna sentimentele umanitare. în 
conformitate cu sfatul lui Pareto); şi o putem interpreta în 
consecinţă. In fine, acelaşi lucru îl putem spune şi despre ..sensul 
vieţii“. Nouă ne revine să decidem care va fi scopul nostru în viaţă, 
să ne fixăm obiectivele. 25 

Dualismul acesta între fapte şi decizii 26 este. cred, fundamental.// 
Faptele ca atare nu au un sens al lor: ele pot dobîndi un sens numai 
prin deciziile noastre. Istoricismul este numai una din multiplele 
încercări de depăşire a acestui dualism; el s-a născut din frică, 
fiindcă dă înapoi în faţa ideii că noi purtăm răspunderea ultimă chiar 
şi pentru standardele pe care le alegem. Dar o asemenea încercare 
mi se pare a reprezenta tocmai ceea ce în mod curent se numeşte 
superstiţie. Pentru că îşi închipuie că putem culege acolo unde n-am 
semănat; ea vrea să ne convingă că e suficient să fim în pas cu 
istoria, şi atunci totul va fi şi va trebui să fie în regulă, iar noi vom 
fi scutiţi de obligaţia de a lua decizii fundamentale: ea încearcă să 
transfere responsabilitatea noastră asupra istorici şi prin aceasta 
asupra jocului unor puteri demonice de dincolo de noi: încearcă să 
bazeze acţiunile noastre pe intenţiile ascunse ale acestor puteri, 
intenţii ce nu ni se pot dezvălui decît în inspiraţii şi intuiţii mistice; 
şi ne aşază astfel pe noi şi acţiunile noastre la nivelul moral al unui 
om care. inspirat de horoscoape şi vise, îşi alege numărul său 
norocos la o loterie. 27 Asemeni jocurilor de noroc, istoricismul s-a 
născut din disperarea noastră în ce priveşte raţionalitatea şi respon¬ 
sabilitatea acţiunilor noastre. El este o speranţă degradată şi o 
credinţă degradată, o încercare de a înlocui speranţa şi credinţa 

izvorîte din entuziasmul nostru moral şi din dispreţul pentru succes, 
printr-o certitudine ce izvorăşte dintr-o pseudoştiinţă; o pseudoşti- 
inţă privitoare la aştri sau la „natura umană" sau la destinul istoric. 

Afirm că istoricismul este nu numai de nesusţinut cu mijloace 
raţionale, ci şi incompatibil cu orice religie care predică importanţa 
conştiinţei morale. Pentru că o asemenea religie va trebui să pună 
accentul, întocmai ca şi atitudinea raţionalistă faţă de istorie, pe 
responsabilitatea noastră supremă pentru acţiunile noastre şi pentru 
repercusiunile lor asupra mersului istoriei. E adevărat că avem 
nevoie de speranţă; e peste puterile noastre să acţionăm, să trăim, 
fără speranţă. De mai mult de atît însă nu avem nevoie şi nici nu 
trebuie să ni se dea. N-avem nevoie de certitudine. Religia, în parti¬ 
cular. nu trebuie să fie un substitut pentru visuri şi nici pentru 
dorinţele neîmplinite; ea nu trebuie să semene nici cu deţinerea unui 
bilet de loterie, nici cu deţinerea unei poliţe la o societate de asi¬ 
gurări. Elementul istoricist din religie este un element de idolatrie, 
de superstiţie. 

Accentul pe care-l punem pe dualismul fapte-dccizii determină 
şi atitudinea noastră faţă de idei cum este cea de progres. Dacă 
îmbrăţişăm ideea că istoria sau noi progresăm în mod inevitabil, 
comitem aceeaşi greşeală ca şi cei care cred că istoria arc un sens 
ce poate fi descoperit în ea şi nu conferit de noi. Pentru că a 
progresa înseamnă a te îndrepta spre un fel de ţel ce există pentru 
noi ca fiinţe umane. „Istoria" nu poate să facă aşa ceva: numai noi, 
indivizii umani, o putem face; o putem face apărînd şi consolidînd 
acele instituţii democratice de care depinde libertatea şi cu ea 
progresul. Şi o vom face cu mult mai bine pe măsură ce devenim 
mai deplin conştienţi de faptul că progresul depinde de noi, de 
vigilenţa noastră, de eforturile noastre, de claritatea concepţiei pe 
care o avem despre scopurile noastre şi de realismul 18 alegerii 
acestora. 

în loc să pozăm drept profeţi, trebuie să devenim ziditori ai 
destinului nostru. Trebuie să învăţăm să facem lucrurile cît mai bine 
cu putinţă şi să ne descoperim greşelile. Iar cînd ne vom fi lepădat 
de ideea că istoria puterii va fi judecătorul nostru, cînd vom fi 
încetat să ne întrebăm cu îngrijorare dacă istoria ne va da sau nu 
dreptate, atunci poate că vom izbuti într-o bună zi să aducem 
puterea sub controlul nostru. în felul acesta am putea chiar, la rîndui 
nostru, să justificăm istoria. Lucru de care ea are mare nevoie. 





NOTE 


Note la capitolul 11 

1 Mulţi istorici ai filozofiei consideră critica lui Aristotel la adresa lui 
Platon ca fiind foarte adesea, şi în chestiuni importante, nejustificată. Este unul 
din puţinele puncte în care pînă şi admiratorilor lui Aristotel le vine greu să-l 
apere, pentTu că, de obicei, ei sînt şi admiratori ai lui Platon. Zeller — ca să 
dăm un singur exemplu — scrie următoarele (cf. Aristotel şi peripateticii tim¬ 
purii, trad. engleză de Costelloe şi Muirhead, 1897, II, 261, nr. 2) legat de dis¬ 
tribuirea proprietăţii funciare în statul-model al lui Aristotel: „Un plan 
asemănător există la Platon, în Legile 745 c şi urm.; Aristotel însă, în Politica 
sa, 1265 b 24, consideră foarte nesatisfăcător proiectul lui Platon, deşi între 
acesta şi propriul său proiect nu există decît o deosebire minoră." O observaţie 
similară face G. Grote, în Aristotel (cap. XIV, sfîrşitul alineatului 2). Avînd în 
vedere numărul mare al criticilor la adresa lui Platon în care se simte cît de 
colo că Aristotel era motivat în parte şi de invidie faţă de originalitatea lui 
Platon, mult admirata sa declaraţie solemnă ( Etica nicomaJtică , I, 6, II că 
datoria sacră de a pune mai presus de toate adevărul îl sileşte să sacrifice chiar 
şi ceea ce-i este mai scump, dragostea sa pentru Platon, mi se pare că sună cam 
ipocrit. 

2 Cf. Th.Gomperz, Gînditorii greci (citez după ediţia germană, III, 298, 
cartea 7, cap.31 §6). Vezi în special Politica lui Aristotel, 1313 a. 

G. C. Field (în Plato and His Conlemporaries) (Platon şi contemporanii săi), 
114 şi urm.) îi apără pe Platon şi pe Aristotel de „reproşul ... că, avînd în faţa 
ochilor posibilitatea, sau în cazul celui de-al doilea chiar realitatea acesteia (e 
vorba de cucerirea macedoneană — K.P.) ei ... nu spun nimic despre aceste 
noi evoluţii". Apărarea lui Field însă (îndreptată, pesemne, împotriva lui Gom- 
prez) nu-şi atinge ţinta, cu toate admonestările pe care le aduce celor ce fac un 
asemenea reproş. (Field spune că „această critică denotă ... o uimitoare lipsă 
de înţelegere".) Este, fireşte, adevărat că, după cum spune Field, „o hegemonie 
ca aceea exercitată de Macedonia ... nu era un lucru nou"; Macedonia era însă 
în ochii lui Platon cel puţin pe jumătate barbară şi, ca atare, un inamic firesc. 
Field are dreptate şi atunci cînd spune că „suprimarea independenţei de către 
Macedonia" nu a fost totală; dar puteau oare să anticipeze Platon şi Aristotel 
că nu va fi totală? Eu cred că o apărare de felul celei formulate de Field n-are 
cum să fie încununată de succes, pentru simplul fapt că ar trebui să dovedească 
prea mult, şi anume că nici un observator din afară n-ar fi putut sesiza cu cla- 

ritate semnificaţia ameninţării macedonene. Exemplul lui Demostene infirmă 
însă această susţinere. întrebarea care se pune este de ce Platon care, asemeni 
lui Isocrate, a manifestat oarecare interes faţă de naţionalismul panelen (cf. 
notele 48-50 la cap. 8, Rep., 470 şi Scrisoarea a opta, 353 e, considerată de 
Ficld „incontestabil autentică") şi care se temea de ameninţarea „feniciană şi 
oscană" la adresa Siracuzei, de ce a ignorat el ameninţarea macedoneană la 
adresa Atenei? Un răspuns plauzibil la întrebarea corespunzătoare referitoare la 
Aristotel ar fi: pentru că aparţinea partidei pro-macedonene. Un răspuns pentru 
cazul lui Platon este sugerat de Zeller (op. cit., II, 41) atunci cînd argumen¬ 
tează că Aristotel avusese dreptate să susţină Macedonia: „Platon era atît de 
convins de caracterul intolerabil al situaţiei politice existente, încît a pledat 
pentru schimbări radicale." („Discipolul lui Platon — continuă Zeller, refe- 
rindu-se la Aristotel — nu putea să nu împărtăşească aceleaşi convingeri, cu 
atît mai mult cu cît av.-a o înţelegere mai pătrunzătoare a oamenilor şi a lucru¬ 
rilor.") Cu alte cuvinte, răspunsul ar putea fi că ura lui Platon faţă de 
democraţia ateniană depăşea într-atît pînă şi naţionalismul său panelen, încît, 
asemenea lui Isocrate, aştepta ca pe un lucru binevenit cucerirea macedoneană. 

3 Acest citat şi următoarele trei sînt din Aristotel, Politica, 1254 b-1255 a; 
1255 a; 1260 a. Vezi de asemenea: 1252 a şi urm. (I, 2, 2-5); 1253 b şi urm. 
(1,4, 386 şi în special I, 5; 1313 b (V, 11, 11). în plus: Metafizica, 1075 a, unde 
opoziţia dintre oamenii liberi şi sclavi este „de la natură". Întîlnim însă şi 
pasajul : „Unii sclavi au suflete de oameni liberi, iar alţii corpuri ca ale aces¬ 
tora" (Politica, 1254 b). Cf. cu pasajul din Platon Timaios, 51 e. citat în nota 
50-2) la capitole 8. — Pentru o formulare uşor atenuată şi o „judecată echili¬ 
brată" tipică a upra Legilor lui Platon, vezi Politica, 1260 b: „N-au dreptate 
aceia (aşa se exprimă mai totdeauna Aristotel cînd îl vizează pe Platon) care nu 
îngăduie nici o convorbire cu sclavii, spunînd că lor trebuie să le dăm numai 
porunci; pentru că sclavii trebuie admonestaţi" (Platon spusese în Legile, 777 e, 
că nu trebuie admonestaţi) „mai mult chiar decît copiii". Zeller, în lunga sa 
listă a virtuţilor personale ale Iui Aristotel (op. cit., I, 44), menţionează 
„nobleţea principiilor" sale şi „purtarea omenoasă faţă de sclavi". Nu pot să 
• nu amintesc aici de principiul, poate mai puţin nobil, dar cu siguranţă mai 
omenos, formulat cu mult înaintea sa de Alcidamas şi de Lycophron, şi anume 
că n- ir trebui defel să existe sclavi. W. D.Ross (Aristotel, cd. a 2-a, 1930, pp. 
241 • i urm.) apără atitudinea lui Aristotel faţă de sclavie, spunînd: „E posibil 
ca acolo unde nouă ni se pare reacţionar, lor (contemporanilor săi — K. P.) să 
le fi părut revoluţionar." în sprijinul acestui punct de vedere, Ross menţionează 
doctrina lui Aristotel că grecii n-ar trebui să-i înrobească pe greci. Această doc¬ 
trină însă cu greu poate fi socotită foarte revoluţionară, de vreme ce Platon o 
propovăduise, probabil, cu o jumătate de secol înaintea lui Aristotel. Iar că 
vederile lui Aristotel erau de fapt reacţionare se desprinde cel mai bine din 
faptul că în repetate rînduri el găseşte necesar să le apere împotriva doctrinei 
că nici un om nu e de la natură sclav, ca şi din propriile sale mărturii privind 
tendinţele antisclavagiste din democraţia ateniană. 

O excelentă formulare referitoare la Politica lui Aristotel se găseşte Ia în¬ 
ceputul capitolului XIV al cărţii lui G. Grote, Aristotel, din care citez cîteva 
fraze: „Schema ... de guvernare propusă de Aristotel în ultimele două cărţi ale 



CAPITOLUL 11 — NOTA 4 


307 


Politicii sale, ca reprezentînd propriile sale idei despre o cîrmuire apropiată de 
perfecţiune, se bazează în mod evident pe Republica lui Platon, de care se deo¬ 
sebeşte prin circumstanţa importantă de a nu admite nici comunitatea de avere 
şi nici comunitatea soţiilor şi a copiilor. Fiecare dintTe cei doi filozofi re¬ 
cunoaşte o clasă separată de locuitori scutiţi de orice muncă privată şi de orice 
îndeletnicire lucrativă şi care reprezintă în exclusivitate cetăţenii comunităţii. 
Această clasă puţin numeroasă reprezintă în fapt cetatea-comunitatea-, restul 
locuitorilor nu fac parte din comunitate, fiind doar anexe ale ei — indispensa¬ 
bile, ce-i drept, dar totuşi anexe, aidoma sclavilor şi vitelor 1 '. Grote recunoaşte 
că statul-model al lui Aristotel, acolo unde se abate de la Republica lui Platon, 
copiază în mare măsură Legile acestuia. Dependenţa lui Aristotel faţă de Platon 
se vede chiar şi atunci cînd el consimte la victoria democraţiei; cf. îndeosebi 
Politica, III, 15; 11-13; 1286 b (un pasaj paralel este IV, 13; 10; 1297 b). în 
încheierea acestui pasaj se spune despre democraţie: „Nici o altă formă de 
guvernare nu pare să mai fie posibilă"; la acest rezultat se ajunge însă printr-un 
raţionament ce urmează foarte îndeaproape povestea platoniciană a declinului 
şi prăbuşirii statului, din cărţile V1II-IX ale Republicii, şi aceasta în ciuda 
faptului că Aristotel critică aspru povestea lui Platon (de exemplu, în V, 12; 
1316 a şi urm.). 

4 Că Aristotel foloseşte cuvîntul ,.banausic“ în sensul de „profesionist" sau 
de „agonisitor de bani" se vede clar în Politica, VIII 6, 3 şi urm. (1340 b) şi mai 
cu seamă 15 şi urm. (1341 b). Orice profesionist, de exemplu, un eîntăreţ la 
flaut, şi, fireşte, orice meşteşugar sau muncitor, este „banausic", adică nu e un 
om liber, nu e un cetăţean, chiar dacă nu e propriu-zis sclav; statutul omului 
„banausic" este unul de „sclavie parţială şi limitată" ( Politica, 1, 14; 13; 
1260 a/b). Cuvîntul banausos derivă, presupun, dintr-un cuvînt preelen care 
însemna „artificier". Cînd e folosit ca atribut, el semnifică faptul că originea şi 
casta celui în cauză ,51 fac inapt de bravură pe cîmpul de luptă". (Cf. Gree- 
nidge, citat de Adam în ediţia sa a Republicii, nota la 495 e 30). S-ar putea tra¬ 
duce prin „plebeu", „umil", „degradant" sau, în unele contexte, prin „parvenit". 
Platon folosea cuvîntul în acelaşi sens ca Aristotel. în Legile (741 e şi 743 d) 
termenul banausia este folosit pentru a descrie starea umilă a unui om care 
cîştigă bani altfel decît prin posesia ereditară asupra pămîntului. Vezi şi Repu¬ 
blica, 495 e şi 590 c. Dacă ne reamintim însă tradiţia după care Socrate a fost 
sculptor în piatră, relatarea lui Xenofon (A/em., II, 7), elogiul adus de Anti- 
stene muncilor grele şi, în fine, atitudinea cinicilor, pare improbabil că Socrate 
s-ar fi aliniat prejudecăţii aristocratice că îndeletnicirile lucrative sînt degra¬ 
dante. (Oxford English Dicţionare propune tălmăcirea lui „banausic" prin „ceva 
doar mecanic, propriu unui meşteşugar'* şi-l citează pe Grote, Eth. Fragm., VI, 
227 = Aristotel, ed. a 2-a, 1880, p. 545; această tălmăcire este însă mult prea 
îngustă, iar pasajul din Grote nu justifică o atare interpretare, izvorîtă poate 
dintr-o greşită înţelegere a lui Plutarh. Este interesant că Shakespeare în Visul 
unei nopţi Je vară, foloseşte expresia „simpli meşteşugari" tocmai în sensul de 
„oameni banausici", accepţiune ce ar putea fi pusă în legătură cu un pasaj 
despre Arhimede din traducerea, datorată lui North, a Vieţii lui Marcellus.) 

Revista Mind, voi. 47, găzduieşte o interesantă discuţie între A. E. Taylor 
şi F. M.Cornford, în care primul (pp. 197 şi urm.) apără punctul său de vedere 

că Platon, atunci cînd vorbeşte de „zeu“ într-un anume pasaj din Timaios, s-ai 
putea să aibă în vedere un „cultivator de la ţară“ care „slujeşte" prestînd muncă 
fizică; punct de vedere pe care Comford îl critică (pp.329 şi urm.), după opinia 
mea, cît se poate de convingător. Atitudinea lui Platon faţă de munca 
„banausică" şi îndeosebi faţă de munca manuală, are legătură cu această pro 
blemă; iar atunci cînd (p. 198, notă) Taylor foloseşte argumentul că Platon 
compară zeii săi cu „păstorii sau cu crinii ciobăneşti ce au în pază o turmă de 
oi“ ( Legile , 901 e, 907 a), putem atrage atenţia asupra faptului că, perfect 
consecvent cu sine, Platon consideră activităţile nomazilor şi ale vînătonlor ca 
fiind nobile sau chiar divine; în schimb sedentarul „cultivator de la ţară" este 
banausic şi lipsit de nobleţe. Cf. nota 32 la cap. 4 şi textul respectiv. 

5 Cele două pasaje care urmează sînt din Politica (1337 b, 4 şi 5). 

6 Pocket Oxford Dictionary, ediţia din 1939, spune încă: „liberal ... (despre 
educaţie) potrivit pentru un om de condiţie; cu caracter literar general, şi nu 
tehnic". De unde se vede cum nu se poate mai clar cît este de durabilă influenţa 
lui Aristotel. 

Sînt de acord că educaţia profesională ridică o problemă serioasă, cea a 
îngustimii de spirit Nu cred însă că remediul l-ar constitui o educaţie Ji te rară"; 
pentru că şi aceasta poate avea propriul ei gen de îngustime de spirit, propriul 
ei snobism. Iar în zilele noastre nimeni n-ar trebui să fie considerat cult dacă 
nu se interesează deloc de ştiinţă. Obişnuita întîmpinare că preocuparea pentru 
electricitate sau stratigrafie nu e neapărat mai edificatoare decît preocuparea 
pentru lucrurile om.-neşti nu’face decît să trădeze o totală lipsă de înţelegere a 
lucrurilor omeneşti. Pentru că ştiinţa nu se reduce la o colecţie de fapte despre 
electricitate etc., ci este una din cele mai importante mişcări spirituale din zilele 
noastre. Cine nu încearcă să dobîndească o înţelegere a acestei mişcări, acela 
se izolează de filonul cel mai remarcabil din istoria lucrurilor omeneşti. De 
aceea, aşa-numitele Faculties of Arts* de la noi, bazate pe ideea că prin inter¬ 
mediul educaţiei literare şi istorice îl iniţiază pe student în viaţa spirituală a 
omului, au devenit perimate în forma lor actuală. Nu poate exista o istorie 
a omului care să excludă istoria luptelor şi izbînzilor lui intelectuale; şi nu 
poate exista istorie a ideilor care să excludă istoria ideilor ştiinţifice. Educaţia 
literară prezintă însă un aspect şi mai grav. Ea nu numai că nu-1 pregăteşte pe 
stude itul ce adesea urmează a deveni profesor să înţeleagă cea mai măreaţă 
mişca e spirituală din vremea în care trăieşte, dar nu educă în el nici onestitatea 
intelectuală. Numai dacă studentul simte cît de uşor poţi greşi şi cît este de greu 
să faci un progres fie el cît de mic pe tărîmul cunoaşterii, el va putea să se 
pătrundă de standardele onestităţii intelectuale, de respect faţă de adevăr şi de 
dispreţ faţă de autoritate şi îngîmfare. Or, nimic nu este astăzi mai necesar decît 
răspîndirea acestor modeste virtuţi intelectuale. „Puterea sufletească — scria 
T. H. Huxley în O educaţie liberală — care va fi de cea mai mare importanţă 
în... viaţa voastră va fi puterea de a vedea lucrurile aşa cum sînt, fără a ţine 
cont de autoritate... In şcoli şi în colegii însă nu veniţi în contact cu vreo altă 
sursă a adevărului în afară de autoritate." Recunosc că, din nefericire, aceasta 
se aplică şi multor cursuri de ştiinţă, pe care unii profesori încă o mai tratează 
ca şi cînd ar fi un „corp de cunoştinţe", cum se zicea pe vremuri. Sper însă că 


Facultăţile de filozofie şi de filologie. (N. f.) 

Imr-o bună zi această idee va dispărea; pentru că ştiinţa poate fi predată ca o 
parte fascinantă a istoriei umane — ca naştere şi dezvoltare rapidă de ipoteze 
îndrăzneţe, controlate prin experiment şi prin critică. Predată astfel, ca parte a 
istoriei „filozofiei naturale*’ şi a istoriei problemelor şi ideilor, ea ar putea 
deveni baza unei noi educaţii universitare liberale; a unei educaţii care va avea 
drept scop, acolo unde nu poate să producă experţi, să producă măcar oameni 
i apabili să facă deosebirea intre un şarlatan şi un expert Acest scop modest şi 
liberal va fi mult superior faţă de ceea ce realizează în prezent numitele Facul- 
lies of Arts. 

7 Politica, VIII, 3, 2 (1337 b); „Mă văd nevoit să repet întruna că primul 
principiu al oricărei acţiuni este răgazul.” Mai înainte, în VII, 15, 1 şi urm. 
(1334 a) citim: „Întrucît scopul indivizilor şi al statelor este acelaşi..., trebuie 
%ă conţină deopotrivă virtuţile răgazului... (că adevărat spune proverbul: Pentru 
idavi nu există răgaz.”) Cf. şi referinţa din nota 9 la această secţiune şi Meta¬ 
fizica, 1072 b 23. 

Privitor la „admiraţia şi deferenţa” pe care Aristotel le nutreşte „faţă de cla¬ 
rele scutite de muncă”, cf., de exemplu, următorul pasaj din Politica, IV, (VII), 
H, 4-5 (1293 b / 1294 a): „Naşterea şi educaţia merg de obicei mînă-n mînă cu 
bogăţia... Cei bogaţi posedă deja acele înlesniri a căror lipsă îndeamnă la 
fărădelegi, şi de aceea Ii se spune nobili sau oameni de condiţie. Or, pare cu 
neputinţă ca un stat să fie prost ocîrmuit dacă are în fruntea sa pe cei mai buni 
cetăţeni...” Aristotel însă nu doar îi admiră pe cei bogaţi, dar, asemenea lui 
Platon, este pe deasupra şi rasist (cf. op. ciL, III, 13, 2-3, 1283 a): „Cei de 
obîrşie nobilă sînt cetăţeni în sensul mai adevărat al cuvîntului decît cei de 
obîrşie umilă... Cei ce au strămoşi mai de soi e probabil să fie şi ei oameni mai 
de soi, pentru că nobleţea înseamnă superioritate a rasei.” 

8 Cf. Th. Gomperz Gîndilorii greci (Citez după ediţia germană, voi. III, 263, 
cartea 6, cap. 27, § 7.) 

9 Cf. Etica nicomahică, X, 7, 6. Expresia aristotelică „vraja bună' pare să 
fi pus stăpînire pe închipuirea multor admiratori moderni, care asociază acestei 
expresii ceva în genul „vieţii bune” în sens creştin — o viaţă închinată 
sprijinirii, slujirii şi urmăririi „valorilor superioare”. O atare interpretare rezultă 
însă dintr-o greşită idealizare a intenţiilor lui Aristotel; pe acesta îl preocupa în 
exclusivitate „viaţa bună” a aristocraţiei funciare şi prin „viaţă bună” el nu 
înţelegea o viaţă închinată săvîrşirii de fapte bune, ci o vrajă de răgaz rafinat, 
petrecută în compania plăcută a unor prieteni la fel de bine situaţi. 

10 Nu cred că ar fi prea tare nici termenul „vulgarizare”, ţinînd cont de 
faptul că pentru Aristotel însuşi, „profesionist” înseamnă „vulgar”, ca şi de 
faptul că el a făcut în mod neîndoielnic din filozofia platoniciană o profesie. Şi, 
în plus, a făcut-o searbădă, după cum admite pînă şi Zeller în elogiul său (op. 
cit., I, 46): „El nu poate să ne inspire... cîtuşi de puţin aşa cum o face Platon. 
Opera sa e mai seacă, mai profesionistă... decît a fost cea a lui Platon.” 

11 Platon a expus în Timaios (42 a şi urm., 90 e şi urm. şi îndeosebi 91 d 
şi urm.; vezi nota 6-7) la capitolul 3) o teorie generală a originii speciilor prin 
degenerare, pornind de la zei şi de la primul om. Omul (bărbatul) degenerează 
întîi în femeie, apoi mai departe în animale superioare şi inferioare şi în plante. 
Este, cum spune Gomperz ( Gîndilorii greci, cartea 5, cap. 19, § 3; citez din 


310 


CAPITOLUL 11 — NOTELE 12 - 13 


ediţia germană, voi. II. 482), „o teorie a decăderii în sensul literal, de involuţie, 
ca opusă teoriei moderne a evoluţiei, care, întrucît presupune un şir ascendent, ar 
putea fi numită teorie a ascendenţei* 1 . Mitica şi posibil pe jumătate ironica pre¬ 
zentare de către Platon a teoriei sale privind descendenţa prin degenerare face 
uz de teoria orfică şi pitagoreică a transmigraţiei sufletului. Trebuie să ne rea¬ 
mintim toate aceste lucruri ( şi faptul important că cel puţin din vremea lui 
Empedocle erau în vogă teorii evoluţioniste potrivit cărora formele inferioare 
le preced pe cele superioare) atunci cînd auzim de la Aristotel că Speusip, 
împreună cu anumiţi pitagoricieni, credeau într-o teorie evoluţionistă conform 
căreia ceea ce e cel mai bun şi mai divin, primul în rang, se situează cel mai la 
urmă în ordinea cronologică a dezvoltării. Aristotel vorbeşte (Met., 1072 b 30) 
despre „gînditorii care, precum pitagoricienii şi Speusip, socot că Frumosul şi 
Binele nu se găsesc în obîrşia lucrurilor**. Din acest pasaj putem, pesemne, 
conchide că unii pitagoricieni au folosit mitul transmigraţiei (poate sub 
influenţa lui Xenofan) ca vehicul al unei „teorii a ascensiunii". Această conjec¬ 
tură îşi află sprijin la Aristotel, care spune (Afet., 1091 a 34): „Teologii par a fi 
de acord cu unii din filozofii actuali (o aluzie, presupun, la Speusip — K. P.) 
care... afirmă că Binele şi Frumosul se ivesc în natură numai după ce aceasta 
a făcut oarecare progres.** Se pare, de asemenea, că Speusip a susţinut şi ideea 
că lumea, în cursul dezvoltării sale, va deveni un Unu parmenidian — un tot 
organizat şi pe deplin armonios. (Cf. Met.. 1092 a 14, unde dintr-un gînditor 
care susţine că mai-perfectul provine totdeauna din imperfect este citată 
afirmaţia că „Unul în sine nu există încă**; cf. şi Met., 1091 a 11.) Aristotel 
însuşi exprimă cu consecvenţă, în locul citat. împotrivirea sa faţă de aceste 
„teorii ale ascensiunii* - . Argumentul său este că omul perfect dă naştere omului 
şi că sămînţa imperfectă nu este anterioară omului. Avînd în vedere această ati¬ 
tudine, e greu să-i dăm dreptate lui Zeller cînd îi atribuie lui Aristotel o doc¬ 
trină identică practic cu cea a lui Speusip. (Cf. Zeller, Aristotle etc., voi. 11, 28 
şi urm. O interpretare similară a propus H. F. Osborn, De la greci la Dam in, 
1908, pp. 48-56.) Poate că trebuie să acceptăm interpretarea lui Gomperz, după 
care Aristotel susţinea caracterul etern şt invariabil al speciei umane şi cel puţin 
al animalelor superioare şi că, deci, ordonările sale morfologice nu trebuie 
interpretate nici cronologic, nici genealogic. (Cf. Gînditorii greci, cartea 6, 
cap. 11, § 10, şi îndeosebi cap. 13, § 6 şi urm., şi notele la aceste pasaje.) 
Rămîne însă, desigur, şi posibilitatea ca Aristotel să fi fost inconsecvent în 
această problemă, cum a fost în atîtea altele, şi ca argumentele sale împotriva 
lui Speusip să se fi datorat dorinţei sale de a-şi afirma independenţa. Vezi şi 
nota 6-7) la capitolul 3 şi notele 2 şi 4 la capitolul 4. 

12 Primul Motor al lui Aristotel, adică Dumnezeu, este anterior în timp 
(deşi este etern) şi are predicatul Binelui. Pentru dovezile privind identificarea, 
menţionată în acest alineat, a cauzelor formală şi finală, vezi nota 15 la acest 
capitol. 

13 Pentru teleologia biologică a lui Platon. vezi Timaios. 73 a - 76 e. Gom¬ 
perz observă pe bună dreptate ( Gînditorii greci, cartea 5, cap. 19, § 7; ed. 
germană, voi. II, pp. 495 şi urm.) că nu putem înţelege teleologia lui Platon 
decît dacă ţinem minte că „animalele sînt oameni degeneraţi şi că de aceea în 
constituţia lor se pot manifesta scopuri care au fost iniţial numai ale omului**. 

14 Pentru versiunea platoniciană a teoriei locurilor naturale, vezi Timaios, 
60 b - 63 a şi în special 63 b şi urm. Aristotel adoptă teoria cu modificări de 
importanţă minoră şi, asemenea lui Platon, explică proprietăţile corpurilor de a 
fi „uşoare" şi respectiv „grele" prin direcţiile ,jn sus“ şi ,jn jos" ale mişcărilor 
lor naturale spre locurile lor naturale; cf. de exemplu Fizica, 192 b 13; de ase¬ 
menea Metafizica, 1065 b 10. 

15 Aristotel nu este totdeauna categoric şi consecvent cînd discută această 
problemă. Astfel, el scrie în Metafizica (1044 a 35): „Şi care e cauza formală 
(a omului)? Esenţa (sau quidditatea). Dar cauza finală? Scopul ultim al omului. 
Dar poate că aceste două cauze din urmă se reduc la una singură." în alte locuri 
ale aceleiaşi scrieri el pare să fie mai sigur de identitatea dintre Forma şi scopul 
unei schimbări sau mişcări. Astfel găsim (1069 b/1070 a): „Orice schimbare 
presupune un substrat ce se schimbă prin intermediul a ceva în ceva. Lucrul 
datorită căruia se face schimbarea este motorul proxim;... lucrul în care se 
schimbă este forma." Şi ceva mai departe (1070 a, 9/10): „Substanţele sînt de 
trei feluri: mai întîi materia...; apoi natura,...ce reprezintă ţelul schimbării; în 
sfîrşit, substanţa compusă din aceste două elemente, adică substanţa indivi¬ 
duală." Or, cum Aristotel numeşte, de regulă. Formă ceea ce aici este numit 
natură, şi cum ea este descrisă aici ca scop al mişcării, avem Formă = scop. 

16 Pentru doctrina că mişcarea este realizarea sau actualizarea potenţia- 
lităţilor, vezi, de exemplu, Metafizica, cartea IX; sau 1065 b 17, unde termenul 
„construibilă" este folosit pentru a descrie o potenţialitate determinată a unei 
case ce se intenţionează a fi construită: „Cînd construibilul... există în mod 
actual, în această actualitate constă acţiunea de a clădi."* Cf. şi Fizica lui Aris- 
totel, 201 b 4 şi urm.; în plus, Gomperz, op. cit., cartea 6, cap. 11, § 5. 

17 Cf. Metafizica. 1049 b 5. Vezi şi Cartea V, cap. IV şi în special 1015 a 
12 şi urm., cartea VII, cap. IV, în special 1029 b 15. 

18 Pentru definiţia sufletului ca Prima Entelehie, vezi referinţa dată de 
Zeller, op. cit., voi. II, p. 3. n. 1. Pentru înţelegerea .Jîntelehiei" drept cauză 
formală, vezi op. cit., voi. I. p. 379, nota 2. Aristotel e departe de a folosi cu pre¬ 
cizie acest termen. (Vezi de asemenea Met., 1035 b 15.) Cf. şi nota 19 la cap. 5 
şi textul. 

19 Pentru acest citat şi pentru următorul vezi Zeller, op. cit., I, 46. 

20 Cf. Politica, II, 8, 21 (1269 a), cu referirile respective la diferitele mituri 
platoniciene despre fiii gliei (Ren., 414 c; Pol., 271 a; Tim., 22 c; Legile, 677 a). 

21 Cf. Hegel, trad. în engleză de J. Sibree, Londra, 1914, Introducere, 
p. 23; vezi şi Hejel — Selections de Loewenberg (The Modem Student’s 
Library), p. 366. întreaga Introducere, iar în mod deosebit această pagină şi 
următoarele cîtcva, arată clar dependenţa Iui Hegel faţă de Aristotel. Că Hegel 
era conştient de aceasta o arată felul în care el face aluzie la Aristotel la p. 59 
(ediţia Loewenberg, 412). 

22 Hegel, op. cit., p. 23 (ediţia Loewenberg, p. 365). 

23 Cf. Caird, Hegel (Blackwood, 1911), pp. 26 şi urm. 


* în traducerea românească a Metafizicii, acest pasaj sună astfel: .Zicem că 
ceva se clădeşte cînd ceea ce are putinţă de a deveni o clădire... ajunge la realizare, 
şi în această realizare constă acţiunea de a clădi" (p. 356). (,V. t.) 

24 Următoarele citate sînt din locurile indicate în notele 21 şi 22. 

25 Pentru remarcile care urmează, vezi Hegel's Philosophical Propaedcu- 
tics , 2nd Year, Phenomenology of the Spirit. Trad. de W. T. Harris (ediţia Loe- 
wenberg, pp. 68 şi urm ). Remarcile mele au în vedere următoarele pasaje 
interesante: § 23 „Impulsul conştiinţei-de-sine (conştiinţă-de-sine înseamnă, în 
germană, şi autoafirmare; cf. sfîrşitul capitolului 16) constă în aceasta: a-şi 
realiza... adevărata natură... Ea este deci... activă... în a se afirma pe sine în 
afară. § 24: „Conştiinţa-de-sine are în cultura sau mişcarea sa trei stadii:... 
2) întrucît se raportează la un alt în sine...: raportul dintre stăpîn şi slugă 
(stăpînire şi servitute)." Hegel nu menţionează nici un alt „raport cu un alt în 
sine". Citim mai departe: „3) Raportul dintre stăpîn şi slugă... § 32: Pentru a 
se afirma ca fiinţă liberă şi a fi recunoscută ca atare, conştiinţa-de-sine trebuie 
să se arate altei conştiinţe-de-sine... § 33 O dată cu cererea reciprocă de 
recunoaştere intervine... între ele relaţia dintre stăpîn şi slugă... §34 Întrucît 
fiecare trebuie să tindă să se afirme şi să se adeverească..., cel care preferă 
libertăţii viaţa intră în condiţia de slugă, arătînd prin aceasta că nu are capaci¬ 
tatea (natura, ar fi spus Aristotel sau Platon)... de a fi independent... § 35 Cel 
aflat în condiţia servilă este lipsit de un eu propriu şi are alt eu în locul eului 
său... Stăpînul, dimpotrivă, priveşte pe slugă ca fiind redusă şi, după propria 
sa voinţă individuală, păstrată şi înălţată... § 36 Voinţa individuală a slugii... 
este anulată în frica sa de stăpîn..." etc. E greu să nu sesizezi un element de 
isterie în teoria hegeliană a relaţiilor dintre oameni şi în reducerea lor la 
stăpînire şi servitute. Aproape că nu am îndoieli că metoda lui Hegel de a-şi 
îngropa gîndurile sub mormane de vorbe, pc care trebuie să le dai la o parte ca 
să afli ce vrea să spună (după cum o poate arăta comparaţia între diversele mele 
citate şi original) este unul din simptomele isteriei sale; e un fel de evadare, un 
mod de a se feri de lumina zilei. Nu mă îndoiesc că pentru psihanaliză, această 
metodă a lui Hegel ar fi un obiect la fel de interesant ca şi visurile sale 
nebuneşti despre dominaţie şi supunere. (Trebuie menţionat că dialectica lui 
Hegel — vezi capitolul următor — îl duce pe acesta, la finele § 36 citat aici, 
dincolo de relaţia stăpîn-slugă, ,Ja voinţa universală, trecerea la libertatea 
pozitivă". După cum se va vedea din capitolul 12 (îndeosebi din secţiunile II şi 
IV), aceşti termeni nu sînt decît eufemisme pentru statul totalitar. Astfel, 
stăpînirea şi servitutea sînt transformate cu multă abilitate în „componente" ale 
totalitarismului.) 

Remarca citată aici (cf. § 35) a lui Hegel, că sluga (ori sclavul) este omul 
care preferă libertăţii viaţa, se cere comparată cu remarca lui Platon ( Republica , 
387 a) că oamenii liberi sînt aceia care se tem de sclavie mai mult decît de 
moarte. într-un anumit sens, aceasta e destul de adevărat: cei ce nu sînt gata să 
lupte pentru libertatea lor o vor pierde. Dar teoria susţinută implicit atît de 
Platon cît şi de Hegel, foarte răspîndită şi la autori de mai tîrziu, este că aceia 
care cedează în faţa unei forţe superioare sau care, în loc să moară, cedează în 
faţa unui bandit înarmat, sînt din fire „născuţi sclavi" şi nu merită o soartă mai 
bună. O asemenea teorie nu poate fi susţinută, după opinia mea, decît de cei 
mai aprigi duşmani ai civilizaţiei. 

26 Pentru o critică a punctului de vedere wittgensteinian că în timp ce 
ştiinţa cercetează chestiuni de fapt, filozofia se ocupă de clarificarea semni- 

ficaţiei, vezi notele 46 şi îndeosebi 51 şi 52 la acest capitol. (Cf. şi H. Gomperz, 
The Meanings of Meaning, în Philosophy of Science, voi. 8, 1941, mai ales 
p. 183.) 

Pentru întreaga problemă de care este vorba în această digresiune (pînă la 
nota 54 la acest capitol), problema esenţialismului metodologic privit în 
opoziţie cu nominalismul metodologic, cf. notele 27-30 la capitolul 3, şi textul 
respectiv; vezi şi, în special, nota 38 la capitolul de faţă. 

27 Pentru distincţia — datorată lui Platon, sau mai degrabă lui Parmenide — 
dintre cunoaştere şi opinie (distincţie ce a continuat să aibă trecere şi la autori 
mai moderni, de exemplu la Locke şi Hobbes), vezi notele 22 şi 26 la capitolul 
3, şi textul respectiv; apoi notele 19 la capitolul 5, şi 25-27 la capitolul 8. 
Pentru distincţia corespunzătoare la Aristotel, cf. de exemplu Metafizica 1039 
b 31 şi Anal. post 1, 33 (88 b 30 şi urm.); II, 19 (100 b 5). 

Pentru distincţia pe care o face Aristotel între cunoaşterea demonstrativă şi 
cunoaşterea intuitivă, vezi ultimul capitol al Anal. post. (II, 19. îndeosebi 100 
b 5 - 17; vezi şi 72 b 18 - 24, 75 b 31, 84 a 31, 90 a - 91 a 11.) Privitor la 
legătura dintre cunoaşterea demonstrativă şi „cauzele" unui lucru care sînt 
„deosebite de natura lui esenţială" şi de aceea necesită un termen mediu, vezi 
op. cit. II, 8 (îndeosebi 93 a 5, 93 b 26). Privitor la legătura analoagă dintre 
intuiţia intelectuală şi „forma indivizibilă" pe care ea o sesizează — esenţa 
indivizibilă şi natura individuală care este identică cu cauza lucrului — vezi op. 
cit., 72 b 24, 77 a 4, 85 a 1, 88 b 35. Vezi de asemenea op. cit. 90 a 31: „A 
cunoaşte ceea ce este un lucru este totuna cu a cunoaşte cauza pentru care el 
este"; şi 93 b 2i: „Unele esenţe sînt date nemijlocit şi ca atare sînt principii." 

Pentru recunoaşterea de către Aristotel a faptului că trebuie să ne oprim 
undeva în regresiunea demonstraţiilor şi să acceptăm anumite principii fără 
demonstraţie, vezi de exemplu Metafizica, 1006 a 7: „E peste putinţă ca toate 
să fie demonstrate, căci procedînd astfel am merge înainte la infinit..." Vezi şi 
Anal. Post., II, 3 (90 b, 18-27). 

Aş putea menţiona că analiza mea privind teoria aristotelică a definiţiei 
concordă în bună parte cu cea a lui Grote, dar este parţial neconcordantă cu 
analiza lui Ross. Despre deosebirea foarte mare ce există între interpretările 
acestor doi autori ne pot da o idee două citate, scoase amîndouă din capitolele 
consacrate analizei Analiticii secunde, cartea II: „In cartea a doua Aristotel 
trece la examinarea demonstraţiei în calitate de instrument prin care se ajunge 
la definiţie .“ (Ross, Aristotle, ed. a 2-a, p. 49.) Această formulare poate fi pusă 
în contrast cu: „Definiţia nu poate fi niciodată demonstrată, pentru că ea nu 
face decît să comunice esenţa lucrului...; pe cînd demonstraţia presupune 
cunoscută esenţa..." (Grote, Aristotel, ed, a 2-a, p. 241: vezi şi 240/241. Cf. 
de asemenea finalul notei 29 de mai jos.) 

28 Cf. Aristotel. Metafizica, 1031 b 7 şi 1031b 20. Vezi şi 996 b 20: 
„Poate fi vorba de cunoaşterea unui lucru... doar atunci cînd ştim ce este acel 
lucru." 

29 „Definiţia este o vorbire care exprimă esenţa unui lucru" (Aristotel, 
Topica, I, 5, 101 b 36; Vil, 3, 153 a, 153 a 15 ele. Vezi şi Met., 1042 a 17). 
„Definiţia descoperă esenţa unui lucru" (Anal. Post., II, 3, 91 a 1). — „Definiţia 
exprimă esenţa unui lucru" (93 b 28). — „Au esenţă numai lucrurile a căror 

no(iune este egală cu o definiţie. 11 (Met., 1030 a 5). — „Prin substanţa unui 
lucru se mai înţelege şi esenţa sa permanentă, a cărei noţiune este precizată în 
definiţia acelui lucru 11 (Met., 1017 b 21). — „E un lucru evident că definiţia 
este expresia esenţei... 11 (Met., 1031 a 13). 

Cit priveşte principiile, adică punctele de plecare sau premisele de bază ale 
demonstraţiilor, acestea sînt de două feluri: 1) Principiile logice (cf. Met., 996 
b 25 şi urm.) şi 2) premisele de la care demonstraţiile trebuie să pornească şi 
care. la rîndul lor, nu pot fi dovedite dacă vrem să evităm regresiunea la infinit 
(cf. nota 27 la acest capitol). Acestea din urmă sînt definiţiile: „Principiile 
demonstraţiei sînt definiţii 11 (Anal. Post., 11, 3, 90 b 23: cf. 89 a 17, 90 a 35, 
90 b 23). Vezi şi Ross, Aristotle, pp. 45/46, care discută despre Anal. Post. I, 
4, 20-74 a 4: „Ni se spune — scrie Ross (p. 46) — că premisele ştiinţei vor fi 
per se ori în sensul a) ori în sensul b).“ La pagina anterioară citim că o premisă 
este necesară per se (sau esenţial necesară) în sensurile a) şi b) dacă se bazează 
pe o definiţie. 

30 „Dacă el are un nume, va putea să existe un enunţ care să arate ce 
înseamnă acest nume 11 , spune Aristotel (Met., 1030 a 14; vezi şi 1030 b 24); 
într-adevăr, explică el, nu orice enunţare a semnificaţiei unui nume este o 
definiţie; dar cînd e vorba de numele unei specii sau al unui gen. enunţarea va 
fi o definiţie. 

Este important să se ia aminte că în felul în care îl folosesc eu 
(conformîndu-mă uzanţei moderne), cuvîntul „definiţie 1- se referă totdeauna la 
întreaga propoziţie definiţională, pe cînd Aristotel (şi alţii care îl urmează în 
această privinţă, de exemplu Hobbes) îl foloseşte uneori şi ca sinonim pentru 
„definiens 11 . 

Nu se pot da definiţii lucrurilor individuale, ci numai pentru ceea ce e uni¬ 
versal (cf. Met., 1036 a 28), şi numai pentru esenţe, adică pentru ceva ce este 
specie a unui gen (adică o differentia ultimă; cf. Met., 1038 a 19) şi o formă 
indivizibilă; vezi şi Anal. Post., II, 13, 97 b 6 şi urm. 

31 Că analiza lui Aristotel nu este perfect clară se poate vedea din finalul 
notei 27 la acest capitol şi din alte comparaţii între cele două interpretări. Cele 
mai obscure sînt consideraţiile lui Aristotel despre felul în care, printr-un 
proces de inducţie, ne ridicăm la definiţii care sînt principii; cf. în special Anal. 
Post., II, 19, pp. 100 a şi urm. 

32 Pentru doctrina lui Platon vezi notele 25-27 la capitolul 8 şi textul res¬ 
pectiv. 

Grote scrie ( Anstotle , ed. a 2-a, p. 260): „Aristotel moştenise de la Platon 
doctrina unui Nous sau Intelect infailibil, total imun la eroare. 11 Grote continuă 
să sublinieze că, în opoziţie cu Platon, Aristotel nu dispreţuieşte experienţa 
observaţională, ci atribuie Nous-ului său (adică intuiţiei intelectuale) „o poziţie 
de capăt şi corelat al procesului de inducţie 11 (loc. cil.-, vezi şi op. cit., p. 577). 
Asta aşa e; dar experienţa observaţională are, pe cît se pare, doar funcţia de a 
amorsa şi de a dezvolta intuiţia noastră intelectuală pentru ceea ce aceasta are 
de făcut — pentru intuirea esenţei universale; şi de fapt nici n-a explicat nimeni 
vreodată cum se poate ajunge prin inducţie la definiţii, care sini ferite de eroare. 

33 Punctul de vedere al lui Aristotel este pînă la urmă echivalent cu cel al 
lui Platon în măsura în care, în ultimă instanţă, nu se poate apela în cazul nici 

unuia la argumente. Tot ce se poate face este să se aserteze dogmatic despre o 
anumită definiţie că este o descriere adevărată a esenţei sale; iar dacă ar întreba 
cineva de ce este adevărată această descriere şi nici o alta, tot ce rămîne este 
să se facă apel la „intuirea esenţei 1 '. 

Aristotel vorbeşte despre inducţie în cel puţin două sensuri — în sensul 
mai euristic de metodă care ne duce la „intuirea principiului general 11 (cf. An. 
Pri., 67 a 22 şi urm., 27 b 25-33, An. Post., 71 a 7, 81 a 38 - b 5, 100 b 4 şi 
urm.) şi într-un sens mai empiric (cf. An. Pri., 68 b 15-37, 69 a 16, An. Post., 
78 a 35, 81 b 5 şi urm., Topica, 105 a 13, 156 a 4, 157 a 34). 

Un caz de aparentă contradicţie, ce poate fi însă lămurită, avem la 77 a 4, 
unde citim că o definiţie nu este nici universală, nici particulară. Soluţia nu se 
află, după mine, în precizarea că o definiţie „nici nu este, strict vorbind, o 
judecată 11 (după cum sugerează G. R. G. Mure în traducerea Oxford), ci în 
aceea că ea nu este doar universală, ci „comensurată 11 , adică universală şi 
necesară (cf. 73 b 26, 96 b 4, 97 b 25.) 

Pentru „argumentul 11 din Anal. Post. menţionat în text, vezi 100 b 6 şi urm. 
Privitor la contopirea mistică dintre cel ce cunoaşte şi ceea ce e cunoscut, din 
De Anima, vezi îndeosebi 425 b 30 şi urm., 430 a 20, 431 a 1; pasajul decisiv 
pentru scopul nostru este 430 b 27 şi urm.: „Sesizarea intuitivă a definiţiei... 
esenţei nu dă niciodată greş... întocmai cum... vederea unei calităţi specifice 
nu poate fi niciodată greşită 11 .* Pentru pasajele teologice din Metafizica vezi 
îndeosebi 1072 b 20 („contactul 11 ) şi 1075 a 2. Vezi de asemenea nota 59-2) la 
capitolul 10, nota 36 la capitolul 12 şi notele 3, 4,6, 29-32 şi 58 la capitolul 24. 

Pentru „întregul corp de fapte 1 ' menţionat în alineatul următor, vezi sfîrşitul 
Anal. Post. (100 o 15 şi urm.). 

Este remarcabil cît de asemănătoare sînt vederile lui Hobbes (nominalist, 
dar nu nominalist metodologic) cu esenţialismul metodologic a) lui Aristotel. 
Hobbes crede şi el că definiţiile sînt premisele de bază ale oricărei cunoaşteri 
(ca opusă opiniei). 

34 Această viziune asupra metodei ştiinţifice am dezvoltat-o în cartea 
Logica cercetării. 

Aceeaşi idee a fost formulată în Erkenntnis, voi. 5 (1934), astfel: „Va trebui 
să ne obişnuim să interpretăm ştiinţele ca sisteme de ipoteze (şi nu „corpuri de 
cunoştinţe 11 ), adică de anticipări ce nu pot fi verificate, dar pe care le folosim 
atîta timp cît sînt coroborate, şi despre care nu avem dreptul să spunem că sînt 
«adevărate» sau «mai mult sau mai puţin certe» sau măcar «probabile» 11 . 

35 Citatul e din nota mea din Erkenntnis, voi. 3 (1933), acum retradusă în 
Logica cercetării, este o variaţie şi o generalizare a unei afirmaţii făcută de Ein- 
stein despre geometrie în Geometrie şi experienţă. 

36 Este,fireşte, cu neputinţă de apreciat dacă teoriile şi raţionamentul, sau 
observaţia şi experimentul, sînt mai importante pentru ştiinţă: pentru că ştiinţa 
este întotdeauna teorie testată pnn obsenaţie şi experiment. Sigur este însă că 
greşesc cu totul acei „pozitivişti 11 care încearcă să arate că ştiinţa este „suma 


* Traducerea românească din Aristotel. Despre suflet, Ed. Ştiinţifică, Bucureşti, 
1969. a acestui pasaj aristotelic sună mult diferit şi, ca atare, nu am putut să o 
folosim aici. (A 7 , t.) 

observaţiilor noastre" sau că este observaţională şi nu teoretică. Rolul teoriei şi 
al raţionamentului în ştiinţă cu greu ar putea fi supraestimat. Privitor la raportul 
dintre demonstraţie şi raţionament logic şi general, vezi nota 47 la acest capitol. 

37 Cf., de exemplu, Met., 1030 a, 6 şi 14 (vezi nota 30 la acest capitol). 

38 Ţin să subliniez că aici vorbesc despre opoziţia nominalism - escnţialism 
în sens pur metodologic. Nu adopt nici o poziţie faţă de problema metafizică a 
universalelor, adică faţă de problema metafizică în care nominalismul se opune 
esenţialismului (termen care sugerez că ar trebui folosit în locul termenului 
tradiţional de „realism"); şi în mod sigur nu susţin un nominalism metafizic, 
deşi susţin un nominalism metodologic. (Vezi şi notele 27 şi 30 la capitolul 3.) 

Opoziţia trasată în text între definiţiile nominaliste şi cele esenţial iste este 
o încercare de reconstrucţie a distincţiei tradiţionale dintre definiţiile „verbale" 
şi cele „reale". Accentul principal îl pun însă pe problema dacă definiţia se 
citeşte de la dreapta la stingă sau de la stînga la dreapta; sau. cu alte cuvinte, 
dacă ea înlocuieşte o exprimare lungă prin una scurtă sau una scurtă prin una 
lungă. 

39 Simt nevoia să fac cîteva consideraţii în sprijinul tezei mele că în ştiinţă 
apar numai definiţii nominaliste (vorbesc aici numai despre definiţiile expli¬ 
cite, nu şi despre cele implicite şi nici despre cele recursive). Ea, desigur, nu 
implică ideea că în ştiinţă n-ar exista şi utilizări mai mult sau mai puţin „intui¬ 
tive" ale termenilor; că o atare folosire există rezultă limpede dacă ne gîndirn 
că orice lanţ de definiţii trebuie să înceapă cu termeni nedefiniţi , a căror sem¬ 
nificaţie poate fi exemplificată, dar nu definită. în plus, pare clar că în ştiinţă, 
îndeosebi în matematică, un termen, ca de exemplu „dimensiune" sau „adevăr", 
este folosit întîi intuitiv, dar mai apoi începe să ne preocupe definirea lui. Acest 
mod de a descrie situaţia este însă destul de aproximativ. O descriere mai 
precisă va fi următoarea. Unii din termenii nedefiniţi folosiţi intuitiv pot fi 
uneori înlocuiţi prin termeni definiţi despre care se poate arăta că satisfac 
intenţiile cu care au fost folosiţi termenii nedefiniţi; cu alte cuvinte, pentru 
orice propoziţie în care apăreau termeni nedefiniţi (spre exemplu, o propoziţie 
care era interpretată ca fiind analitică) există o propoziţie corespunzătoare în 
care apare termenul proaspăt definit (propoziţie ce decurge din definiţie). 

Se poate spune, desigur, că K. Menger a definit recursiv „Dimensiunea" 
sau că A. Tarski a definit „Adevărul"; dar acest mod de exprimare poate duce 
la neînţelegeri. Menger a dat, de fapt, o definiţie pur nominală a claselor de 
mulţimi de puncte pe care el le-a botezat „n-dimensionale", pentru că era 
posibilă înlocuirea în toate contextele importante a conceptului matematic 
intuitiv de „n-dimensional" prin noul concept; acelaşi lucru se poate spune 
despre conceptul „Adevăr" al lui Tarski. Acesta a dat o definiţie nominală 
(sau mai degrabă o metodă de construcţie pentru definiţii nominale) pe care a 
numit-o „Adevăr", pentru că din definiţie se putea deriva un sistem de pro¬ 
poziţii corespunzătoare acelor propoziţii (cum ar fi legea terţiului exclus) pe 
care mulţi logicieni şi filozofi le folosiseră în legătură cu ceea ce ei numeau 
„Adevăr". 

40 In orice caz limbajul nostru ar cîştiga în precizie dacă ne-am decide să 
evităm definiţiile şi ne-am lua imensa osteneală de a folosi întotdeauna termenii 
definitori în locul termenilor definiţi. Căci metodele curente de definire conţin 

o sursă de imprecizie: Camap a elaborat (în 1934) ceea ce pare a fi prima 
metodă de evitare a inconsistenţelor într-un limbaj ce face uz de definiţii. Cf. 
Logica1 Syntax of Language, 1937, § 22, p. 67. (vezi şi Hilbert-Bemays, 
Grundlagen d. Math., 1939, II, p. 295, nota I.) Camap a arătat că în majoritatea 
cazurilor un limbaj ce admite definiţii va fi inconsistent chiar dacă definiţiile 
satisfac regulile generale de formare a definiţiilor. Dacă din punct de vedere 
practic această inconsistenţă este relativ neimportantă, împrejurarea se dato¬ 
rează faptului că oricînd putem elimina termenii definiţi, înlocuindu-i prin ter¬ 
menii definitori respectivi. 

41 Mai multe exemple privind această metodă de introducere a unui nou 
termen numai după ce s-a ivit nevoia lui pot fi găsite chiar în cartea de faţă. Dat 
fiind că se ocupă de poziţii filozofice, ea nu poate, practic, evita să introducă, 
de dragul conciziei, denumiri pentru aceste poziţii. Acesta e motivul pentru 
care sînt nevoit să folosesc atîtea „ism-“e. Dar în multe cazuri, aceste denumiri 
sînt introduse numai după ce respectivele poziţii au fost descrise. 

42 IntT-o critică mai sistematică a metodei esenţial iste ar putea fi deosebite 
trei probleme pe care esenţialismul nu le poate nici evita, nici rezolva. 1) Pro¬ 
blema de a distinge clar între o simplă convenţie verbală şi o definiţie 
esenţialistă care dă o descriere „adevărată 1 ' a unei esenţe. 2) Problema de a dis¬ 
tinge definiţiile esenţiale „adevărate" de cele „false". 3) Problema de a evita 
regresul la infinit al definiţiilor. Mă voi ocupa pe scurt doar de cea de a doua 
şi cea de a treia dintre aceste probleme. Cea de a treia va fi tratată în text; 
pentru cea de a doua, vezi notele 44-1) şi 54 la acest capitol. 

43 Faptul că un enunţ este adevărat ne poate uneori ajuta să explicăm de 
ce ni se înfăţişează ca evident. Aşa este cazul cu „2 + 2 = 4“ sau cu propoziţia 
„Soarele radiază lumină precum şi căldură". Reciproca însă e clar că nu este 
valabilă. Faptul că o propoziţie ne apare unora dintre noi sau chiar tuturora 
„evidentă", adică faptul că unii dintre noi sau chiar toţi credem ferm în 
adevărul ei şi nu putem concepe falsitatea ei nu e un temei ca ea să fie 
adevărată. (Faptul că nu sîntem în stare să concepem falsitatea unui enunţ este 
de multe ori doar un temei pentru a bănui că imaginaţia noastră este deficitară 
sau nedezvoltată.) Este o eroare dintre cele mai grave cînd se întîmplă ca o 
filozofie să ofere evidenţa ca pe un argument în favoarea adevărului unei 
propoziţii, şi totuşi asta fac practic toate filozofiile idealiste. De unde se vede 
că filozofiile idealiste sînt adesea sisteme de apologetică în favoarea unor 
convingeri dogmatice. 

Nu stă în picioare scuza că deseori ne aflăm în situaţia de a trebui să 
acceptăm anumite propoziţii fără a avea pentru aceasta temeiuri mai bune decît 
evidenţa lor. De obicei sînt menţionate principiile logicii şi ale metodei 
ştiinţifice (îndeosebi „principiul inducţiei" sau Jegea uniformităţii naturii") 
drept enunţuri pe care sîntem nevoiţi să le acceptăm fără a le justifica prin alt¬ 
ceva decît prin evidenţa lor. Chiar de-ar fi aşa, mai cinstit ar fi să spunem că 
nu le putem justifica — şi atît. De fapt însă, nu este nevoie de un „principiu al 
inducţiei". (Cf. cartea mea Logica cercetării.) Iar cît priveşte „principiile 
logicii", în anii din urmă s-au făcut o seamă de lucruri care arată că teoria 
evidenţei lor este perimată. (Cf. în special lucrările lui Camap Sintaxa logică a 
limbajului şi Introducere în semantică) (Vezi şi nota 44-2). 

44-1) Dacă aplicăm aceste consideraţii la intuirea intelectuală a esenţelor, 
ne dăm seama că esenţialismul este incapabil să rezolve următoarea problemă: 
Cum putem descoperi dacă o definiţie propusă care este formal corectă este sau 
nu şi adevărată? Şi mai ales problema: cum putem decide între două definiţii 
rivale? E clar că pentru nominalistul metodologic răspunsul la o întrebare de 
acest fel este banal, intr-adevăr, să presupunem că cineva susţine că „Un căţel 
este un om linguşitor şi fără scrupule" şi că insistă asupra acestei definiţii, 
împotriva cuiva ataşat definiţiei noastre de mai înainte. In acest caz nomina¬ 
listul, presupunînd că nu şi-a pierdut răbdarea, va arăta că disputele pur verbale 
nu-1 interesează, fiindcă alegerea denumirilor este arbitrară; şi ar putea sugera, 
dacă există curma pericol de ambiguitate, că putem fără nici o dificultate să 
introducem două denumiri diferite, de exemplu, „căţel,“ şi „căţel 2 “. Iar dacă un 
al treilea ins ar susţine că „Un căţel este un cîine maroniu", nominalistul va 
sugera răbdător introducerea denumirii „căţel } ". Dacă însă părţile în dispută vor 
continua să se certe, fie pentru că una insistă că numai căţelul ei este legitim 
sau pentru că pretinde pentru căţelul ei cel puţin denumirea „căţel,", atunci pînă 
şi un nominalist foarte răbdător nu va putea decît să ridice din umeri. (Pentru 
evitarea neînţelegerilor, trebuie spus că nominalismul metodologic nu discută 
problema existenţei universalelor; şi că deci Hobbes nu este un nominalist 
metodologic, ci este ceea ce eu aş numi un nominalist ontologic.) 

Aceeaşi problemă banală ridică însă pentru metoda esenţialistă dificultăţi 
insurmontabile. Am presupus deja că esenţialistul insistă că, de exemplu, „Un 
căţel este un cîine maroniu" nu e o definiţie corectă a esenţei „căţelităţii". Cum 
poate el să apere acest punct de vedere? Numai apelînd la intuiţia sa intelec¬ 
tuală a esenţelor. In practică însă aceasta îl va face pe esenţialist total neaju¬ 
torat dacă definiţia sa este contestată. Pentru că nu va putea reacţiona decît în 
unul din următoarele două moduri: a) Să repete cu încăpăţînare că intuiţia sa 
intelectuală este singura adevărată, la care, fireşte, oponentul său poate să 
replice în acelaşi fel, astfel că se ajunge în impas şi nicidecum la acea 
cunoaştere absolut ultimă şi indubitabilă pe care ne-a promis-o Aristotel. b) Să 
admită că intuiţia oponentului poate fi la fel de adevărată ca a sa, dar că ea este 
intuire a unei esenţe diferite, pe care acela o desemnează din nefericire prin 
aceeaşi denumire. Aceasta ar conduce la sugestia că pentru cele două esenţe ar 
trebui folosite două denumiri diferite, de exemplu, „căţel," şi „căţel,". Acest 
pas însă echivalează cu o abandonare totală a poziţiei esenţialiste. Căci ar 
însemna acum să pornim de la formula definitorie şi să-i ataşăm acesteia o 
- denumire, adică să procedăm „de la dreapta la stînga"; iar denumirile în cauză 
să fie ataşate arbitrar. Pentru a ne da seama că aşa stau lucrurile, e de-ajuns să 
ne gîndim că încercarea de a susţine că un căţel, este în chip esenţial un pui de 
cîine, pe cînd clinele maroniu poate fi doar un căţcl 2 ar duce, de bună seamă, 
la aceeaşi dificultate care l-a pus pe esenţialist în faţa dilemei de aici. Aşadar, 
orice definiţie trebuie considerată la fel de admisibilă (cu condiţia de a fi 
corectă formal); ceea ce, în terminologia Iui Aristotel, înseamnă că un principiu 
este la fel de adevărat ca şi celălalt (care este opus lui) şi că „ este cu neputinfă 
să formulăm un enunţ fa/s“. (Lucrul pare să fi fost semnalat de Antistene; vezi 
nota 54 la acest capitol.) Se vede astfel că teza lui Aristotel privind intuiţia 
intelectuală ca o sursă de cunoaştere ce, prin contrast cu opinia, este infailibil 

şi indubitabil adevărată şi ne pune la îndemînă definiţiile, care constituie pre¬ 
misele de bază sigure şi necesare ale oricărei deducţii ştiinţifice, e lipsită de 
temei în fiecare din punctele sale. Iar o definiţie se vădeşte a nu fi altceva decît 
o propoziţie care ne spune că termenul definit înseamnă acelaşi lucru cu for¬ 
mula definitorie şi că oricare din ele îl poate înlocui pe celălalt. Utilizarea ei 
nominalistă ne permite înlocuirea unei expresii lungi prin una scurtă, oferind 
astfel un anumit avantaj practic. în schimb utilizarea ei esenţialistă ne poate 
ajuta doar să înlocuim o expresie scurtă cu una ce înseamnă acelaşi lucru dar e 
mult mai lungă. Această practică nu poate decît să încurajeze verbalismul. 

2) Pentru o critică a intuiţiei esenţelor la llusserl, cf. J. Kraft, De Ia Husserl 
la lleidegger (în germană, 1932). Vezi şi nota 8 la capitolul 24. Dintre toţi 
autorii care împărtăşesc vederi similare, M. Weber a exercitat probabil cea mai 
mare influenţă asupra modului de abordare a problemelor sociologice. El a 
pledat, pe tărâmul ştiinţelor sociale, pentru „metoda înţelegerii intuitive"; iar 
„tipurile ideale" weberiene corespund în bună parte esenţelor lui Aristotcl şi 
llusserl. Merită menţionat că, în pofida acestor tendinţe. Weber şi-a dat seama 
de inadmisibilitatea apelurilor la evidenţă. „Faptul că o interpretare posedă un 
grad înalt de evidenţă nu dovedeşte nimic în privinţa valabilităţii sale empi¬ 
rice" (Ges. Aufsaetze, 1922, p. 404); şi el spune pe drept cuvînt că înţelegerea 
intuitivă „trebuie totdeauna controlată prin metodele obişnuite “. (Loc. cil., subl. 
de mine.) Dar dacă aşa stau lucrurile, atunci ea nu este o metodă caracteristică 
a ştiinţei „comportamentului uman", după cum crede el; ci aparţine şi mate¬ 
maticii, fizicii etc. Se dovedeşte, de fapt, că cei ce cred că înţelegerea intuitivă 
e o metodă specifică ştiinţelor „comportamentului uman” împărtăşesc ase¬ 
menea vederi în principal pentru că nu-şi pot imagina că un matematician sau 
fizician ar putea să se familiarizeze pînă într-atît cu obiectul său, încîl „să-l 
simtă" în felul în care un sociolog „simte" comportamentul uman. 

45 „Ştiinţa presupune definiţiile tuturor termenilor săi..." (Ross, Arislotle, 
44; cf. Anal. Post., I, 2); vezi şi nota 30 la acest capitol. 

46 Următorul citat este din R. H. S. Crossman, Plato To-Day, (1937), 
pp. 71 şi urm. 

O doctrină foarte asemănătoare este exprimată de M. R. Cohen şi E. Nagel 
în cartea lor An Introduction to Logic and Scientific Method (1936), p. 232; 
„Multe din disputele privitoare la adevărata natură a proprietăţii, religiei, drep¬ 
tului,...ar dispărea cu siguranţă dacă acestor cuvinte li s-ar substitui echiva¬ 
lente precis definite." (Vezi şi notele 48 şi 49 la acest capitol.) 

Punctele de vedere exprimate asupra acestei probleme de Wittgenstein în 
Tractatus Logtco-Phtlosophtcus (1921/22) şi de mai mulţi discipoli ai săi nu 
sînt la fel de tranşante ca acelea ale lui Crossman, Cohen şi Nagel. Wittgenstein 
e un antimetafizician. „Această carte — scrie el în prefaţă — se ocupă de pro¬ 
bleme de filozofie şi arată, cred, că metoda de formulare a acestor probleme se 
bazează pe o înţelegere greşită a logicii limbajului nostru." El încearcă să arate 
că metafizica este „pur şi simplu non-sens“ şi să traseze o limită, înăuntrul lim¬ 
bajului, între sens şi non-sens: Ximita poate... fi trasată înăuntrul limbajelor 
şi ceea ce se situează de cealaltă parte a limitei va fi pur şi simplu non-sens." 
Potrivit cărţii lui Wittgenstein, propoziţiile au sens. Ele sînt adevărate sau false. 
Propoziţii filozofice nu există; ele doar arată asemeni propoziţiilor dar sînt, de 

fapt, lipsite de sens. Limita dintre sens şi non-sens coincide cu cea dintre 
ştiinţele naturii şi filozofie: „Totalitatea propoziţiilor adevărate este ştiinţa 
totală a naturii (sau totalitatea ştiinţelor naturii). Filozofia nu este una dintre 
ştiinţele naturii." Adevărata sarcină a filozofiei nu este deci formularea de pro¬ 
poziţii; ci clarificarea propoziţiilor. „Rezultatul filozofiei nu este un număr de 
«propoziţii filozofice», ci este clarificarea propoziţiilor." Cei care nu înţeleg 
acest lucru şi care avansează propoziţii filozofice spun non-sensuri metafizice. 

(Se cuvine reamintit, în legătură cu aceasta, că o distincţie tranşantă între 
enunţuri înzestrate cu sens şi expresii lingvistice fără sens ce pot avea înfăţişarea 
unor enunţuri dar sînt lipsite de sens a fost făcută pentru prima dată de Russell în 
încercarea sa de a rezolva problemele ridicate de paradoxurile pe care el le 
descoperise. Împărţirea russelliană a expresiilor ce au înfăţişare de enunţuri este 
trihotomică, dat fiind că se poate face deosebire între enunţuri, care pot fi 
adevărate sau false, şi pseudoenunţuri lipsite de sens. Este important să se 
observe că această utilizare a expresiei, Jipsit de sens" concordă în parte cu uzul 
curent, dar este mult mai bine definită, deoarece în vorbirea curentă numim 
adesea „lipsite de sens" anumite enunţuri reale, bunăoară dacă sînt „absurde", 
adică autocontradictorii sau evident false. Astfel, enunţul care spune despre un 
anumit corp fizic că se află concomitent în două locuri diferite nu este lipsit de 
sens, ci fals, întrucît contrazice modul de utilizare a termenului „corp" în fizica 
clasică; similar, un enunţ care asertează despre un anumit electron că are o loca¬ 
lizare precisă şi un impuls precis nu e lipsit de sens — cum au spus unii fizicieni 
şi au repetat după ei unii filozofi — ci doar contrazice fizica modernă.) 

Cele spuse pînă aici ar putea fi rezumate astfel. Wittgenstein caută o linie 
de demarcaţie între sens şi non-sens şi constată că această demarcaţie coincide 
cu cea dintre ştiinţă şi metafizică, adică dintre propoziţiile ştiinţifice şi pseudo- 
propoziţiile filozofice. (Nu ne va preocupa aici faptul că el identifică în mod 
greşit sfera ştiinţelor naturii cu cea a propoziţiilor adevărate; vezi însă nota 51 
la acest capitol.) Această interpretare a intenţiei sale este coroborată de 
următoarea afirmaţie a sa: „Filozofia limitează... sfera ştiinţei naturii." (Toate 
citatele de pînă aici sînt luate de la paginile 75 şi 77.) 

Cum este trasată în cele din urmă linia de demarcaţie? Cum poate fi deo¬ 
sebită „ştiinţa" de .metafizică" şi totdeodată „sensul" de „non-sens"? Răspunsul 
pe care-1 dă la această întrebare este cel ce dovedeşte asemănarea teoriei lui 
Wittgenstein cu cea a lui Crossman şi cu celelalte. Wittgenstein spune, prin 
implicaţie, că termenii sau „semnele" folosite de oamenii de ştiinţă au sens sau 
înţeles, pe cînd metafizicianul „n-a dat anumitor semne din propoziţiile sale nici 
un înţeles"; şi mai scrie astfel (pp. 187 şi 189): .„Metoda potrivită pentru filo¬ 
zofie ar fi aceasta. A nu spune decît ceea ce poate fi spus, adică propoziţiile 
ştiinţei naturii, adică ceva ce n-are nimic de-a face cu filozofia: şi apoi, ori de 
cîte ori altcineva doreşte să spună ceva metafizic, să i se demonstreze că n-a 
dat nici un înţeles anumitor semne din propoziţiile sale." în practică aceasta 
înseamnă că de fiecare dată îl vom întreba pe metafizician: „Ce înţelegi prin 
acest cuvînt? Dar prin acela?" Cu alte cuvinte, ti vom cere o definiţie; în lipsa 
unei definiţii, vom socoti cuvîntul ca fiind lipsit de sens. 

Această teorie, după cum vom arăta în text, pierde din vedere a) faptul că 
un metafizician isteţ şi lipsit de scrupule, ori de cîte ori e întrebat „Ce înţelegi 

prin acest cuvînt?“ va oferi repede o definiţie, astfel că întregul joc se trans¬ 
formă într-o punere la încercare a răbdării; b) faptul că omul de ştiirşţă nu se 
atlă într-o postură logică mai bună decît metafizicianul; ba chiar, comparativ 
cu postura unui metafizician fără scrupule, a sa este mai proastă. 

Se poate observa că Schlick, în Erkennlnis, I, p. 8, unde se ocupă de doc¬ 
trina lui Wittgenstein, menţionează dificultatea regresului la infinit; însă soluţia 
pe care o sugerează (şi care pare a se situa pe linia „constituirilor -1 sau defi¬ 
niţiilor inductive, ori poate pe aceea a operaţionalismului; cf. nota 50 la acest 
capitol) nu este nici clară, nici aptă să rezolve problema demarcaţiei. Cred că 
unele din intenţiile lui Wittgenstein şi Schlick, atunci cînd preconizează o filo¬ 
zofie a semnificaţiei, sînt satisfăcute de acea teorie logică pe care Tarski a 
numit-o „Semantică". Totodată însă cred că această corespondenţă dintre 
intenţiile menţionate şi semantică r.u merge prea departe; pentru că semantica 
propune propoziţii, nerezumîndu-sc la „clarificarea" lor. Aceste comentarii 
referitoare la Wittgenstein sînt continuate în notele 51-52 la acest capitol. (Vezi 
notele 8-2) şi 32 Ia capitolul 24; şi notele 10 şi 25 la capitolul 25.) 

47 Este important să se facă distincţie între deducţie logică în general şi 
demonstraţie în particular. O demonstraţie este un raţionament deductiv prin 
care adevărul concluziei este stabilit în chip definitiv; acesta e modul în care 
foloseşte Aristotel termenul, cerînd (de exemplu în Anal. Post.. I, 4, pp. 73 a şi 
urm.) stabilirea adevăiului „necesar al concluziei; tot aşa foloseşte termenul 
şi Carnap (vezi în special Sintaxa logică, § 10, p. 29, § 47, p. 171). arătînd că 
acele concluzii care sînt „demonstrabile" în acest sens sînt „analitic" adevărate. 
(Nu voi intra aici în problemele privitoare la termenii „analitic" şi „sintetic -- .) 

incepînd cu Aristotel, s-a înţeles clar că nu toate deducţiile logice sînt 
demonstraţii; altfel spus, că există deducţii logice care nu sînt demonstraţii; 
putem, de exemplu, să deducem concluzii din premise presupuse false, iar 
asemenea deducţii nu sînt numite demonstraţii. Deducţiile nedemonstrative sînt 
numite de Carnap „derivări" (loc. cit.). Este interesant că pînă la el nu fusese 
introdusă o denumire pentru aceste deducţii nedemonstrative; ceea ce arată preo¬ 
cuparea pentru demonstraţii, preocupare născută din prejudecata lui Aristotel că 
„ştiinţa" sau „cunoaşterea ştiinţifică" trebuie să stabilească ferm toate enunţurile 
sale, adică fie să le accept^ ca premise evidente, fie să le demonstreze. Situaţia 
este însă următoarea. In afara logicii pure şi a matematicii pure nimic nu poate fi 
demonstrat. Raţionamentele din celelalte ştiinţe (şi chiar unele raţionamente din 
matematică, după cum a arătat I. Lakatos) nu sînt demonstraţii, ci doar derivări. 

Se poate observa că există un amplu paralelism între problemele derivării. 
pe de o parte, şi ale definiţiei, pe de alta, şi între problemele privind adevărul 
propoziţiilor şi cele privind semnificaţia termenilor. 

O derivare porneşte de la premise şi duce la o concluzie; o definiţie 
porneşte (dacă o citim de la dreapta la stînga) de la termenii definitori şi duce 
la un termen definit. O derivare ne informează despre adevărul concluziei, cu 
condiţia să fim informaţi despre adevărul premiselor, o definiţie ne informează 
despre semnificaţia termenului definit, cu condiţia să fim informaţi despre sem¬ 
nificaţia termenilor definitori. O derivare mută deci problema adevărului înapoi 
la premise, fără a putea s-o rezolve; iar o definiţie mută problema semnificaţiei 
înapoi la termenii definitori, fără a putea vreodată s-o rezolve. 

48 Motivul pentru care termenii definitori sînt aproape totdeauna mai puţin 
clari şi precişi decît termenii definiţi este acela că ei sînt de regulă mai abstracţi 
şi mai generali. Această constatare nu este neapărat valabilă dacă se folosesc 
anumite metode moderne de definire („definiţia prin abstracţie", o metodă a 
logicii simbolice); dar este cu siguranţă adevărată pentru toate acele definiţii pe 
care le are în vedere Crossman şi îndeosebi pentru toate definiţiile aristotelice 
(prin genus şi differentia). 

Unii pozitivişti, sub influenţa, mai ales, a lui Locke şi Hume, au susţinut 
că este posibilă definirea termenilor abstracţi de felul celor din ştiinţă sau din 
politică (vezi textul la nota următoare) cu ajutorul unor observaţii sau chiar 
senzaţii particulare, concrete. O asemenea metodă „inductivă" de definire a fost 
numită de Carnap „constituire". Putem spune însă că este imposibilă „consti¬ 
tuirea" de universale cu ajutorul particularelor. (Cf. Logica cercetării, în spe¬ 
cial secţiunile 14 şi 25; şi Carnap, Testabtlity and Meaning, în Philosophy of 
Science voi. 3, 1936, pp. 419 şi urm., şi voi. 4, pp. 1 şi urm.) 

49 Exemplele sînt aceleaşi cu cele pe care Cohen şi Nagel, op. cit., pp. 232 
şi urm., le recomandă spre definire (cf. nota 46 la acest capitol). 

Am putea adăuga aici unele remarci generale privitor la inutilitatea 
definiţiilor esenţialiste. (Cf. şi finalul notei 44-1) la acest capitol.) 

1) încercarea de a rezolva o problema factuală prin referire la definiţii echi¬ 
valează de obicei cu înlocuirea unei probleme factuale printr-una cu caracter 
pur verbal. (Un excelent exemplu al acestei metode se găseşte în Fizica lui 
Aristotel, II, 6, spre sfîrşit.) Ideea poate fi ilustrată prin următoarele exemple, 
a) Există o problema factuală: Putem să ne întoarcem în temniţa tribalismului? 
Şi cum anume? b) Există o problemă morală: Trebuie oare să ne întoarcem în 
acea temniţă? 

Confruntat cu a) sau b), filozoful semnificaţiei va spune: Totul depinde de 
ceea ce înţelegeţi prin termenii dumneavoastră vagi; spuncţi-mi cum definiţi 
termenii „întoarcere", „temniţă" şi „tribalism", şi cu ajutorul acestor definiţii 
voi putea să decid în problema care vă preocupă împotriva acestui mod de a 
vedea lucrurile, eu susţin că dacă se poate decide cu ajutorul definiţiilor, dacă 
decizia rezultă din definiţii, atunci problema astfel decisă nu poate fi decît o 
problemă pur verbală; pentru că a fost rezolvată independent de fapte sau de 
decizii morale. 

2) Un filozof esenţialist al semnificaţiei ar putea face un lucru şi mai rău, 
mai ales în legătură cu problema b); el ar putea sugera, de exemplu, că 
răspunsul la întrebarea dacă trebuie sau nu să ne întoarcem depinde de „esenţa", 
de „caracterul esenţial" sau eventual de „destinul" civilizaţiei noastre. (Vezi şi 
nota 61-2) la acest capitol.) 

3) Esenţialismul şi teoria definiţiei au dus la o evoluţie ciudată în domeniul 
eticii. Este vorba de o evoluţie în direcţia unei tot mai mari abstractizări şi a 
pierderii contactului cu baza întregii etici — cu problemele morale practice, 
care se cer rezolvate aici şi acum. Ea duce mai întîi la întrebarea generală „Ce 
este binele?" sau „Ce este Binele?"; apoi la „Ce înseamnă «Bine»?" şi mai 
departe la „Se poate răspunde la problema «Ce înseamnă „Bine"?»" sau .Poate 
fi definit cuvîntul «bine»?" G. E. Moore, care a ridicat această din urmă pro¬ 
blemă în cartea sa Principia Ethica, avea desigur dreptate insistînd că „bine" 

In sens moral nu se poate defini în termeni „naturalişti". Pentru că, într-adevăr, 
dacă l-am putea defini aşa. el ar însemna ceva de genul „amar" sau „dulce" sau 
„verde" sau „roşu"; şi ar fi cu totul irelevant din punctul de vedere al moralei, 
întocmai cum n-avem de ce să năzuim spre amar sau dulce etc., n-ar exista nici 
un motiv să ne intereseze sub aspect moral un „bine" naturalist. Dar deşi Moore 
avea dreptate în ceea ce este socotit, probabil pe bună dreptate, a fi ideea sa 
principală, se poate susţine că o analiză a binelui sau a oricărui alt concept sau 
esenţă nu poate contribui în nici un fel la edificarea unei teorii etice care să 
intereseze singura bază relevantă a oricărei etici — problemele morale imediate 
care trebuie rezolvate aici şi acum. O asemenea analiză poate duce la înlocuirea 
unei probleme morale cu una verbală. (Cf. şi nota 18-1) la capitolul 5, îndeo¬ 
sebi referitor la irelevanţa judecăţilor morale.) 

50 Am în vedere metodele „constituirii" (vezi nota 48 la acest capitol), 
„definiţiei implicite", „definiţiei prin corelaţie" şi „definiţiei operaţionale". 
Argumentele „operaţionaliştilor" par a fi, în ceea ce priveşte principalul, destul 
de adevărate; dar ei nu pot trece peste faptul că în definiţiile sau descrierile lor 
operaţionale, au nevoie de termeni universali care se cer luaţi ca nedefiniţi; iar 
la aceştia problema iniţială se pune din nou. 

Am putea adăuga aici cîteva sugestii sau aluzii privitor la modul în care 
„folosim termenii de care ne servim". Pentru concizie, aceste sugestii vor face 
apel la anumite aspecte mai tehnice, drept care s-ar putea ca în forma lor 
actuală să nu fie pe înţelesul tuturor. 

Despre aşa-numitele definiţii implicite, îndeosebi din matematici, Carnap 
a arătat (Symposion, I, 1927, pp. 355 şi urm.; cf. şi Abriss -ul său) că ele nu 
„definesc" în sensul obişnuit al cuvîntului; nu se poate considera că un sistem 
de definiţii implicite defineşte un „model", dar el defineşte o întreagă clasă 
de „modele". Prin urmare, sistemul de simboluri definite printr-un sistem de 
definiţii implicite nu poate fi considerat drept un sistem de constante; ele 
trebuie considerate drept variabile (cu un domeniu determinat şi legate de 
către sistem, într-un anumit mod, una de alta). Cred că există o analogie limi¬ 
tată între această situaţie şi modul în care „folosim termenii" în ştiinţă. 
Analogia poate fi descrisă după cum urmează. într-o ramură a matematicii 
unde operăm cu semne definite prin definiţie implicită, faptul că aceste 
semne n-au o „semnificaţie determinată" nu afectează posibilitatea noastră de 
a opera cu ele şi nici precizia teoriilor noastre. De ce se întîmplă aşa? Pentru 
că nu supraîmpovărăm respectivele semne. Nu le ataşăm o „semnificaţie" în 
plus .faţă de acea umbră de semnificaţie pe care o îndreptăţesc definiţiile 
noastre implicite. (Iar dacă le ataşăm o semnificaţie intuitivă, avem grijă să o 
tratăm pe aceasta ca pe un mijloc auxiliar privat, ce nu trebuie să intervină 
în nici un fel în teorie.) în felul acesta încercăm să rămînem, aşa-zieînd. în 
..penumbra vaguităţii" sau a ambiguităţii, evitînd să atingem problema limi¬ 
telor precise ale acestei penumbre sau domeniu de aplicaţie; şi se dovedeşte 
că putem merge destul de departe fără a lua în discuţie semnificaţia acestor 
semne; căci nimic nu depinde de semnificaţia lor. Cred că într-un mod simi¬ 
lar putem opera cu termenii a căror semnificaţie am definit-o „operaţional", 
li folosim, aşa-zicînd, astfel îneît nimic să nu depindă de semnificaţia lor, sau 
să depindă cît mai puţine. „Definiţiile operaţionale" oferă avantajul de a ne 

ajuta să mutăm problema într-un domeniu unde nimic sau foarte puţin 
depinde de cuvinte. A vorbi clar Înseamnă a vorbi în aşa fel Incit cuvintele 
să nu conteze. 

51 Wittgenstein afirmă în Tractatus (cf. nota 46 la acest capitol, unde se fac 
trimiteri şi la alte lucrări) că filozofia nu poate să propună propoziţii şi că toate 
propoziţiile filozofice sînt de fapt pseudo-propoziţii lipsite de sens. De această 
teză se leagă strîns doctrina conform căreia adevărata sarcină a filozofiei nu 
constă în propunerea de propoziţii, ci în clarificarea lor: „Obiectul filozofici 
este clarificarea logică a ideilor. Filozofia nu este o teorie, ci o activitate. O 
lucrare filozofică constă în esenţă în elucidări." (Op. cit., p. 77.) 

Se pune întrebarea dacă acest punct de vedere se armonizează cu scopul 
fundamental al lui Wittgenstein — acela de a distruge metafizica, denunţînd-o 
ca pe un non-sens. In cartea Logica descoperirii (vezi în special pp. 296 şi 
urm.), am încercat să arăt că metoda lui Wittgenstein duce la o soluţie pur 
verbală şi că, în ciuda aparentului ei radicalism, are ca urmare inevitabilă nu 
distrugerea sau excluderea sau măcar delimitarea clară a metafizicii, ci pătrun¬ 
derea acesteia în teritoriul ştiinţei şi amestecul ei cu ştiinţa. Motivele sînt destul 
de simple: 

1) Să considerăm una din propoziţiile lui Wittgenstein, de exemplu, „Filo¬ 
zofia nu este o teorie, ci o activitate". Desigur, aceasta nu este o propoziţie ce 
aparţine „ştiinţei totale a naturii (sau totalităţii ştiinţelor naturii)". Aşadar, 
conform susţinerilor lui Wittgenstein (vezi nota 46 la acest capitol) ea nu poate 
să aparţină „totalităţii propoziţiilor adevărate". Pe de altă parte, ea nu este nici 
o propoziţie falsă (căci dacă ar fi, atunci negaţia ei ar fi neapărat adevărată şi 
ar aparţine ştiinţei naturii). Ajungem astfel la rezultatul că ea nu poate fi decil 
„lipsită de înţeles “ sau „lipsită de sens"; concluzie aplicabilă majorităţii pro¬ 
poziţiilor Iui Wittgenstein. Wittgenstein însuşi recunoaşte această consecinţă a 
doctrinei sale, atunci cînd scrie (p. 189): „Propoziţiile mele sînt lămuritoare în 
următorul fel: cine mă înţelege le recunoaşte în cele din urmă ca lipsite de 
sens..." Rezultatul acesta este important. Filozofia lui Wittgenstein însuşi este 
lipsită de sens şi se recunoaşte a fi astfel. .Pe de altă parte" — după cum spune 
Wittgenstein în Prefaţa sa — „adevărul gîndurilor comunicate aici mi se pare 
inatacabil şi hotărît. Sînt de părere deci că problemele au fost, în ce priveşte 
esenţialul, definitiv rezolvate." De unde se vede că putem comunica în mod 
inatacabil şi hotărît gînduri adevărate cu ajutorul unor propoziţii despre care se 
susţine că sînt lipsite de sens şi că putem rezolva nişte probleme în mod „defi¬ 
nitiv" propunînd non sensuri. (Cf. şi nota 8-2, b) la capitolul 24.) 

Să ne gîndim ce înseamnă asta. înseamnă că tot non-sensul metafizic împo¬ 
triva căruia au luptat de secole Bacon, Hume, Kant şi Russell poate de acum să 
se simtă liniştit, ba chiar să admită că este non-sens. (Ceea ce şi face Hei- 
degger; cf. nota 87 la capitolul 12.) Pentru că acum ne stă la dispoziţie un nou 
gen de non-sens, unul care comunică gînduri al căror adevăr este inatacabil şi 
definitiv; cu alte cuvinte, un non-sens profund semnificativ. 

Nu neg că gîndurile lui Wittgenstein sînt inatacabile şi definitive. Căci în 
ce fel ar putea fi atacate? Evident că orice s-ar spune împotriva lor trebuie să 
aibă caracter filozofic şi deci să fie lipsit de sens. Şi ca atare poate fi dat la o 
parte. Ne vedem astfel în faţa unei poziţii pe care altundeva am descris-o, refe- 

rindu-mă la Hegel (cf. nota 33 la capitolul 12) drept dogmatism potenţat. 
Scriam în cartea mea Logica cercetării (pp. 90-91): „Nu avem decît să 
concepem «sensul» într-un mod destul de strimt, pentru a putea declara despre 
toate întrebările incomode că nu putem găsi în ele nici un «sens»; şi deoarece 
numai problemele ştiinţelor empirice sînt recunoscute ca fiind cu sens, orice 
discuţie asupra conceptului de sens devine lipsită de sens: o dată întronată, 
această dogmă a sensului este sustrasă pentru totdeauna oricărui atac, devenind 
«intangibilă şi definitivă»." 

2) Dar teoria lui Wittgenstein nu numai că invită tot felul de non sensuri 
metafizice să se dea drept încărcate cu semnificaţii profunde, ci obnubilează şi 
ceea ce am numit (op. cit., pp. 36-37) problema demarcaţiei. Aceasta se întîm- 
plă din pricina ideii sale naive că există ceva ce este „în mod esenţial" sau „prin 
natura sa“ ştiinţific şi ceva ce este „în mod esenţial" sau „prin natura sa" meta¬ 
fizic, nouă revenindu-ne să descoperim linia de demarcaţie „naturală" dintre 
cele două. „Pozitivismul — dacă mi se permite să mă citez din nou (p. 79) — 
concepe de obicei problema delimitării într-un mod naturalist: nu ca problema 
adoptării unei convenţii adecvate, ci ca problemă a unei deosebiri existente, 
pentru a spune aşa, de la natură între ştiinţa empirică şi metafizică." Este însă clar 
că sarcina filozofică sau metodologică nu poate fi decît aceea de a sugera şi 
propune o demarcaţie utilă între cele două. Ceea ce cu greu s-ar putea realiza 
prin caracterizarea metafizicii ca fiind „lipsită de sens". Mai întîi. pentru că o 
expresie ca „lipsit de sens" este mai potrivită pentru a da expresie indignării 
personale a cuiva faţă de metafizicieni şi de sistemele metafizice decît pentru 
o caracterizare tehnică a unei linii de demarcaţie. în al doilea rînd. deoarece 
astfel problema este doar deplasată, dat fiind că acum sîntem obligaţi să 
întrebăm: „Ce înseamnă «cu sens» şi respectiv «fără sens»? Dacă „cu sens" 
este doar un echivalent pentru „ştiinţific", iar „fără sens" pentru „non-ştiin- 
ţific", atunci e limpede că n-am făcut nici un progres. Din astfel de motive am 
sugerat (în op. cit., pp. 79 şi urm., 90 şi urm.) să eliminăm cu totul din discuţia 
metodologică termenii emotivi „sens", „cu sens", „fără sens" etc. (Recoman- 
dînd să soluţionăm problema demarcaţiei folosind falsificabilitatea sau testabi- 
litatea, sau gradele de testabilitate, drept criteriu pentru caracterul empiric al 
unui sistem ştiinţific, am sugerat că nu-i de nici un folos introducerea lui „cu 
sens" ca un echivalent emotiv al lui „testabil".) în pofida refuzului meu de a 
privi falsificabilitatea sau testabilitatea (sau indiferent ce altceva) drept „criteriu 
al semnificaţie?. constat că unii filozofi îmi atribuie adesea propunerea de a o 
adopta pe aceasta drept criteriu al semnificaţiei sau al „expresiilor cu sens". 
(Vezi, de exemplu, Philosophic Thought in France and in tbe United States, 
edited by M. Farber, 1950, p. 570.)* 

Dar chiar dacă eliminăm din teoriile lui Wittgenstein orice referire la „sem¬ 
nificaţie" sau „sens", soluţia sa la problema delimitării ştiinţei de metafizică 
rămîne cît se poate de neinspirată. Căci de vreme ce el identifică „totalitatea 
propoziţiilor adevărate" cu totalitatea ştiinţei naturii, înseamnă că exclude din 
„sfera ştiinţei naturii" toate ipotezele care nu sînt adevărate. Or, cum niciodată nu 
putem şti despre o ipoteză dacă este sau nu adevărată, nu vom putea şti niciodată 
dacă ea apatţine sau nu sferei ştiinţei naturale. La acelaşi nefericit rezultat, şi 
anume o demarcaţie ce exclude din „sfera ştiinţei naturii" şi include în dome- 

niul metafizicii toate ipotezele, duce — după cum am semnalat în Erkenntnis, I 
(1933), p. 427 — şi faimosul „principiu al verificării" formulat de Wittgen 
stein. (Pentru că, strict vorbind, o ipoteză nu este verificabilă, iar dacă vorbim 
neriguros, atunci putem spune că pînă şi un sistem metafizic cum este cel al 
atomiştilor antici a fost verificat.) Iar această concluzie a fost trasă într-o fa/A 
a sa mai tîrzie de Wittgenstein însuşi, care, după cum aflăm de la Schlick (vl 
cartea mea Logica cercetăm , nota 7 la secţiunea 4), a susţinut în 1931 că tco 
riile ştiinţifice „nu sînt de fapt propoziţii", adică nu posedă semnificaţie. Tei* 
riile, ipotezele, adică cele mai importante formulări din cîte se întîlnesc iu 
ştiinţă, sînt astfel alungate din templul ştiinţei naturii şi puse deci pe acelaşi 
plan cu metafizica. 

Concepţia iniţială a lui Wittgenstein din Tractatus nu poate fi explicată 
decît presupunînd că el a pierdut din vedere dificultăţile legate de statutul ipo 
tezei ştiinţifice, care totdeauna trece cu mult dincolo de o simplă enunţare de 
fapte ; el a pierdut din vedere problema universalităţii sau generalităţii. Iii 
această privinţă el i-a urmat pe pozitiviştii timpurii, îndeosebi pe Comte, caic 
scrisese (cf. ale sale Eseuri din tinereţe asupra filozofiei sociale, ed. în engleză 
de H. D. Hutton, 1911, p. 223; vezi F. A. von Hayek, Economica, VIII, 1941, 
p. 300): „Observarea faptelor este singura bază solidă a cunoaşterii omeneşti... 
o propoziţie ce nu se lasă redusă la o simplă enunţare de fapte, speciale sau 
generale, nu poate avea un sens real şi inteligibil." Comte, deşi nu-şi dădea 
seama de gravitatea problemei ce se ascunde în spatele expresiei simple „fapt 
general", cel puţin menţionează această problemă, inserînd cuvintele „speciale 
sau generale". Dacă omitem aceste cuvinte, pasajul devine o foarte clară şi 
concisă formulare a criteriului fundamental wittgensteinian al sensului sau sem¬ 
nificaţiei, aşa cum a fost formulat în Tractatus (toate propoziţiile sînt funcţii de 
adevăr ale propoziţiilor atomice, adică ale imaginilor de fapte atomice, şi deci 
sînt reductibile la acestea) şi cum a fost expus de Schlick în 1931. Criteriul 
comtean al semnificaţiei a fost preluat de J. S. Mill. 

Să rezumăm. Teoria antimetafizică a semnificaţiei din Tractatus -ul lui Witt¬ 
genstein, departe de a fi de ajutor în combaterea dogmatismului metafizic şi a 
filozofiei oraculare, reprezintă un dogmatism potenţat, care deschide larg uşa 
duşmanului, non-sensului metafizic profund semnificativ, şi azvîrle afară, pe 
aceeaşi uşă, pe prietenul cel mai bun — ipoteza ştiinţifică. 

52 Sînt semne că iraţionalismul în sensul de doctrină sau crez ce nu pro¬ 
pune raţionamente înlănţuite şi susceptibile de a fi dezbătute, ci oferă aforisme 
şi declaraţii dogmatice ce trebuie ori „înţelese", ori lăsate în plata Domnului, va 
avea în general tendinţa de a deveni proprietatea unui cerc ezoteric de iniţiaţi. 
Şi într-adevăr, această prognoză pare a fi parţial coroborată de unele din 
publicaţiile provenite din şcoala lui Wittgenstein. (Nu vreau să generalizez; de 
exemplu, tot ce am citit din F. Waismann este prezentat ca un lanţ de argu¬ 
mente raţionale şi extrem de clare, cărora nu li se poate imputa atitudinea de 
„ia sau lasă!“) 

Unele din aceste publicaţii ezoterice par a fi lipsite de o problematică 
serioasă; ele cultivă, am impresia, subtilitatea de dragul subtilităţii. Este sem¬ 
nificativ că ele vin din partea unei şcoli care a debutat prin a denunţa filozofia 
pentru subtilitatea sterilă a încercărilor ei de a rezolva pseudo-probleme. 

Aş vrea să închei această critică declarînd concis că nu consider foarte jus¬ 
tificată combaterea metafizicii în general şi că dintr-o atare combatere a ei nu 
rezultă practic nici un folos. Problema delimitării ştiinţei de metafizică este 
necesar să fie rezolvată. Trebuie să recunosc însă că multe din sistemele meta¬ 
fizice au dus la importante rezultate ştiinţifice. Menţionez aici doar sistemul 
lui Democrit şi pe cel al lui Schopenhauer, care este foarte asemănător celui al 
lui Freud. Iar unele sisteme metafizice, de exemplu cele ale lui Platon sau 
Malebranche sau Schopenhauer, reprezintă structuri de gîndire frumoase. Cred 
însă, în acelaşi timp, că trebuie să combatem acele sisteme metafizice care tind 
să ne farmece şi să ne ameţească. Dar e clar că acelaşi lucru trebuie să-l facem 
chiar şi cu sistemele ne-metafizice sau anti-metafizice, dacă manifestă această 
tendinţă periculoasă. Iar lucrul acesta nu-1 putem realiza dintr-o trăsătură de 
condei. Ci trebuie să ne luăm osteneala de a analiza în detaliu respectivele sis¬ 
teme; trebuie să arătăm că înţelegem ce vrea să spună autorul, dar că ceea ce 
el vrea să spună nu merită efortul de a fi înţeles. (Este caracteristic pentru toate 
aceste sisteme dogmatice şi îndeosebi pentru cele ezoterice că admiratorii lor 
afirmă despre toţi criticii că „nu înţeleg"; aceşti admiratori uită însă că înţele¬ 
gerea duce în mod sigur la consens doar în cazul propoziţiilor cu conţinut 
banal. In toate celelalte cazuri e posibil să înţelegem şi lotuşi să nu fim de 
acord.) 

53 Cf. Schopenhauer, Grundprobleme (ed. a 4-a, 1890, p. 147). El vorbeşte 
despre „raţiunea capabilă de intuiţie intelectuală şi care îşi rosteşte sentinţele 
de pe tripodul oracolului" (de unde şi termenul meu de „filozofie oraculară"); 
şi continuă: „Aici îşi are originea acea metodă filozofică ce şi-a făcut intrarea 
pe scenă imediat după Kant, metoda mistificării şi constrîngerii oamenilor, 
metoda de a-i induce în eroare şi a le arunca praf în ochi — metoda flecărelii, 
într-o bună zi această epocă va fi numită de istoricii filozofiei epoca imposturii 
(Apoi urmează pasajul citat în text.) Privitor la atitudinea iraţionalistă a lui „ia 
sau lasă", cf. şi textul corespunzător notelor 39—40 la capitolul 24.) 

54 Teoria platoniciană a definiţiei (cf. nota 27 la capitolul 3 şi nota 23 la 
capitolul 5), dezvoltată şi sistematizată mai apoi de Aristotel, a avut ca princi¬ 
pali oponenţi pe 1) Antistene, 2) şcoala lui Isocrate, îndeosebi pe Teopomp. 

1) Simplicius, care constituie una din sursele noastre cele mai bune în 
aceste chestiuni foarte nesigure, îl prezintă pe Antistene (ad Arist. Cal., pp. 66 
b, 67 b) ca pe un oponent al teoriei platoniciene a Formelor sau Ideilor, şi în 
fapt al întregii doctrine a esenţialismului şi a intuiţiei intelectuale. „Pot să văd 
calul, o. Platon — se zice că ar fi spus Antistene — dar nu pot să-i văd caba- 
litatea." (Un argument foarte asemănător este atribuit de o sursă mai tîrzie, 
D. L., VI, 53, cinicului Diogene, şi nu-i nici un motiv ca acesta din urmă să nu-1 
fi folosit şi el.) Cred că putem avea încredere în Simplicius (care pare să fi 
avut acces la Teofrast), dat fiind că mărturia lui Aristotel însuşi din Metafizica 
(îndeosebi în Mei., 1043 b 24) se potriveşte cu acest antiesenţialism al lui 
Antistene. 

Cele două pasaje din Metafizica, în care Aristotel menţionează obiecţia lui 
Antistene la teoriw esenţial istă a definiţiilor, sînt ambele foarte interesante. In 
primul din ele (Met., 1024 b 32) aflăm că Antistene a formulat chestiunea dis¬ 
cutată în nota 44-1) la acest capitol; adică a argumentat că nu se poate în nici 

un fel deosebi o definiţie „adevărată" de una „falsă" (a lui „căţel", de exemplu) 
astfel încît două definiţii aparent contradictorii n-ar face decît să se refere la 
două esenţe diferite, „căţel," şi „căţel 2 "; astfel, n-ar mai exista nici o contra¬ 
dicţie şi cu greu s-ar mai putea vorbi de propoziţii false. Aristotel se rosteşte 
critic despre „simplicitatea teoriei Iui Antistene, care credea că nici unui lucru 
nu i se poate adăuga, ca atribut, altceva decît propria sa noţiune, teorie din care 
reieşea că nu mai e posibilă nici o contradicţie şi că aproape orice propoziţie e 
adevărată". (Pasajul se obişnuia să fie interpretat ca şi cum ar conţine teoria 
pozitivă a lui Antistene, şi nu critica sa la adresa doctrinei definiţiei. O atare 
interpretare însă nu ţine cont de contextul lui Aristotel. întreg pasajul discută 
despre posibilitatea definiţiilor false, adică tocmai problema care, dată fiind 
inadecvarea teoriei intuiţiei intelectuale, dă naştere dificultăţilor descrise în 
nota 44-1). Iar din textul lui Aristotel se vede că pe el îl neliniştesc aceste difi¬ 
cultăţi ca şi atitudinea lui Antistene faţă de ele.) Cel de-al doilea pasaj (A/er., 
1043 b 24) concordă şi el cu critica definiţiilor esenţialiste dezvoltată în capi¬ 
tolul de faţă. Din el se vede că Antistene a atacat definiţiile esenţialiste pentru 
că sînt inutile şi nu fac decît să substituie unei expresii scurte una lungă: şi se 
mai vede că Antistene admitea cu multă pătrundere că deşi este inutil să 
definim, este posibil să descriem sau să explicăm un lucru referindu-ne la 
asemănarea sa cu un lucru deja cunoscut, sau, dacă este compus, explicînd care-i 
sînt părţile. „Nedumerirea adepţilor lui Antistene şi a celor care sînt la fel de 
lipsiţi de cultură ca şi el — scrie Aristotel — îşi găseşte oarecum o explicaţie. 
Ei afirmă că nu se poate defini esenţa („ce este un lucru"), pentru că definiţia 
nu e decît o perifrază, ci putem doar arăta de ce fel e lucrul în discuţie. Astfel, 
de pildă, vom spune despre argint nu ce e el în sine însuşi, ci vom zice că 
seamănă cu cositorul." Din această doctrină ar rezulta, adaugă Aristotel, că 
„singurul fel de substanţă despre care există o definiţie şi o noţiune este sub¬ 
stanţa compusă, indiferent dacă ea e obiectul percepţiei sensibile sau numai al 
cugetării; dar elementele originare din care ea constă nu se pot defini..." (în 
continuare Aristotel deviază de la subiect, încercînd să lege acest raţionament 
cu doctrina sa că o formulă definitorie este compusă din două părţi, genul şi 
diferenţa, care se leagă între ele sau se unesc aidoma materiei şi formei.) 

M-am oprit aici asupra acestei chestiuni fiindcă se pare că duşmanii lui 
Antistene, de exemplu Aristotel (cf. Topic a, I, 104 b 21), citează spusele lui 
într-un mod ce a creat impresia că ele nu reprezintă critica lui Antistene la 
adresa esenţialismului, ci doctrina lui pozitivă. Impresia a devenit posibilă 
printT-o confuzie cu o altă doctrină susţinută probabil de Antistene; am în 
vedere doctrina simplă că trebuie să vorbim fără ocolişuri, folosind fiecare 
termen cu cîte o singură semnificaţie şi că în felul acesta putem evita toate 
acele dificultăţi pe care fără succes încearcă să le rezolve teoria definiţiilor. 

După cum am menţionat mai înainte, toate acestea sînt foarte incerte, dai 
fiind că mărturiile de care dispunem sînt foarte sumare. Cred însă că Grote are 
probabil dreptate cînd caracterizează „această dispută dintre Antistene şi Platon" 
drept „primul protest al nominalismului împotriva doctrinei unui realism 
extrem" (sau, în terminologia noastră, a unui esenţialism extfljpi). Astfel, poziţia 
lui Grote poale fi apărată faţă de atacul lui Field ( Plato and His Contemporane*, 
p. 167) care socoteşte „total greşită" descrierea lui Antistene drept nominalist. 

în sprijinul interpretării date de mine lui Antistene aş putea menţiona că 
argumente foarte asemănătoare au fost folosite împotriva teoriei scolastice a 
definiţiilor de către Descartes (cf. The Philosophical Works, traducere de Hol- 
dane şi Ross, 1911, voi. I, p. 317) şi, mai puţin clar, de către Locke (Eseuri..., 
cartea III, capitolul III, §11, pînă la cap. IV, § 6; de asemenea, cap. X, § 4-11; 
vezi îndeosebi cap. IV, § 5). însă atît Descartes cît şi Locke au rămas 
esenţialişti. Esenţialismul însuşi a fost atacat de Hobbes (cf. mai sus, nota 33) 
şi de Berkeley, care ar putea fi caracterizat drept unul din primii care au susţinut 
nominalismul metodologic, cu totul independent de nominalismul său onto¬ 
logic; vezi şi nota 7-2) la capitolul 25. 

2) Dintre ceilalţi critici ai teoriei platonician-aristotelice a definiţiei, îl voi 
menţiona aici numai pe Teopomp (citat de Epictet, II, 17, 4-10; vezi Grote, 
Plato, I, 324). Consider, în opoziţie cu punctul de vedere îndeobşte acceptat, că 
probabil Socrate însuşi nu ar fi privit cu ochi buni teoria definiţiilor, ceea ce el 
pare să fi combătut era soluţionarea doar verbală a problemelor etice; iar aşa-zi- 
sele definiţii încercate de el pentru termenii etici, avînd în vedere rezultatele lor ne¬ 
gative, se prea poate să fi fost încercări de distrugere a unor prejudecăţi verbaliste. 

3) Vreau să adaug aici că, în pofida tuturor criticilor mele, sînt cu totul 
dispus să recunosc meritele lui Aristotel. El este întemeietorul logicii, şi se 
poate spune că pînă la Principia Malhematica toată logica a fost o elaborare şi 
generalizare a începuturilor aristotelice. (Mai recent a început, într-adevăr, o 
nouă epocă în logică, dar nu prin sistemele numite „nearistotelice" sau poli¬ 
valente*', ci prin distincţia clară ce s-a operat între „limbaj obiect** şi „meta¬ 
limbaj**.) Aristotel are în plus marele merit de a fi încercat să modereze 
idealismul, promovînd punctul de vedere al simţului comun, care insistă că 
numai lucrurile individuale sînt „reale" (iar „formele" şi „materia" lor sînt doar 
aspecte sau abstracţii). *Cu toate acestea, tocmai pe seama acestei abordări tre¬ 
buie pus faptul că Aristotel nici măcai nu încearcă să rezolve problema plato- 
niciană a universalelor (vezi notele 19 şi 20 la capitolul 3 şi textul respectiv), 
adică problema de a explica de ce anumite lucruri se aseamănă între ele iar 
altele nu. Căci de ce n-ar exista în lucruri iot atîtea esenţe aristotelice diferite, 
cîte lucruri există?* 

55 Influenţa platonismului îndeosebi a upra Evangheliei Sf. Ioan este 
clară; această influenţă este mai puţin sesizabilă în Evangheliile anterioare, deşi 
nu susţin că este absentă. Totuşi Evangheliile manifestă o tendinţă vădit antiin¬ 
telectualistă şi antifilozofantă. Ele evită să recurgă la speculaţia filozofică şi 
sînt în mod hotărit împotriva erudiţiei şi a dialecticii, cea a „cărturarilor", 
bunoară; or, erudiţie însemna în acea perioadă interpretarea scripturilor într-un 
sens dialectic şi filozofic, îndeosebi în sensul neo-platonicienilor. 

56 Problema naţionalismului şi a înlocuirii provincialului tribalism iudaic 
prin internaţionalism joacă un rol dintre cele mai importante în istoria timpurie 
a creştinismului; ecourile acestei lupte se găsesc în Faptele apostolilor (îndeo¬ 
sebi 10, 15 şi urm.; 11, 1-18, vezi şi Matei, 3, 9 şi polemica împotriva tabuu¬ 
rilor alimentare tribale în Faptele apostolilor 10, 10-15). Este interesant că 
această problemă apare la un loc cu problema socială a bogăţiei şi sărăciei 
şi cu cea a sclaviei; vezi Galateni 3, 28; şi în special Faptele apostolilor, 
5, 1-11, unde păstrarea proprietăţii private este descrisă ca un păcat de moarte. 

Perpetuarea în ghetourile din Europa de Est, pînă în 1914 şi chiar după 
aceea, a unor forme neschimbate şi fosilizate ale tribalismului iudaic reprezintă 
un fenomen foarte interesant. (De comparat cu modul în care triburile scoţiene 
încercau să rămînă ataşate vieţii lor tribale.) 

57 Citatul e din Toynbee, A Study of History, voi. VI, p. 202; pasajul se 
ocupă de motivul persecutării creştinismului de către cîrmuitorii romani, care 
de obicei erau foarte toleranţi în chestiuni de religie. „Elementul din creştinism 
— scrie Toynbee — care era intolerabil pentru cîrmuirea imperială era refuzul 
creştinilor de a accepta pretenţia cîrmuirii la dreptul de a-şi sili supuşii să 
acţioneze contrar conştiinţei lor... Departe de a fi stăvilit răspîndirea creştinis¬ 
mului, martirajele s-au dovedit cei mai eficace factori de convertire..." 

58 Despre anti-biserica neo-platonică a lui Iulian cu ierarhia ei platonizantă 
şi cu lupta ei împotriva „ateilor", adică a creştinismului, cf. de exemplu Toynbee, 
op. cit., V, pp. 565 şi 584; aş cita aici un pasaj din J. Geffken (reprodus de Toyn¬ 
bee, loc. cit.): „La Iambiichos" (filozof şi mistic păgîn, fondatorul şcolii siriene a 
neoplatonicilor, a trăit în jurul anului 300) „experienţa religioasă individuală... 
este eliminată. Locul ei este luat de o biserică mistică cu taine, de o precizie scru¬ 
puloasă în practicarea formelor de cult, de un ritual înrudit îndeaproape cu magia 
şi de un cler... Ideile lui Iulian despre înalta menire preoţească reproduc... întoc¬ 
mai punctul de vedere al lui Iamblichos, al cărui zel pentru preoţi, pentru detaliile 
şi formele serviciului divin şi pentru o doctrină ortodoxă sistematică au pregătit 
terenul pentru edificarea unei biserici păgîne." Putem recunoaşte în aceste prin¬ 
cipii ale platonismului sirian şi ale lui Iulian dezvoltarea tendinţei genuin plato¬ 
niciene (şi pesemne şi iudaice tîrzii; cf. nota 56 la acest capitol) de a se opune 
religiei revoluţionare a conştiinţei individuale şi a iubirii de oameni prin blocarea 
oricărei schimbări şi prin introducerea unei doctrine rigide a cărei puritate este 
păstrată de o castă de sacerdoţi filozofi şi prin tabuuri rigide. (Cf. textul la notele 
14 şi 18-23 la capitolul 7; şi capitolul 8, îndeosebi textul la nota 34.) Cînd lusti- 
nian trece la persecutarea necreştinilor şi a ereticilor şi suprimă filozofia în 529, 
situaţia se inversează: acum creştinismul este cel ce adoptă metode totalitare şi 
controlul conştiinţei prin mijloace violente. încep veacurile de întuneric. 

59 Pentru avertismentul lui Toynbee ca afirmarea creştinismului să nu fie 
interpretată în sensul sfatului lui Pareto (despre care vezi notele 65 la capitolul 
10 şi 1 la capitolul 13), vezi, de exemplu, A Study of History, V, 709. 

60 Pentru doctrina cinică a lui Critias, Platon şi Aristotel că religia este opiu 
pentru popor, cf. notele 5-18 (îndeosebi 15 şi 18) la capitolul 8. (Vezi şi Arislo- 
tel, Topica, I, 2, 101 a 30 şi urm.) Pentru exemple de mai tîrziu (Polibiu şi Stra- 
bon) vezi, de exemplu, Toynbee, op. cit.. V, 646 şi urm., 561. Toynbee citează 
din Polibiu (Historiae, VI, 56); „Lucrul în care constituţia romană este în modul 
cel mai evident superioară celorlalte îl constituie, după părerea mea, modul în 
care tratează religia... Romanii au izbutit să facă... din superstiţie... principalul 
liant al ordinii lor sociale" etc. Şi din Strabon: „Gloata... nu poate fi determinată 
să asculte glasul raţiunii filozofice... Cu acest soi de oameni nu poţi s-o scoţi la 
capăt fără ajutorul superstiţiei" etc. Avînd în vedere acest lung şir de filozofi 
platonizanţi care susţin că religia este „opiu pentru popor", nu văd în ce fel atri¬ 
buirea unor mobiluri similare lui Constantin poate fi calificată drept anacronici. 

Am putea menţiona că cel căruia Toynbee îi impută, prin implicaţie, lipsa 
simţului istoric este un oponent redutabil: Lordul Acton. Pentru că acesta scrie 

următoarele (cf. cartea sa Histon of Freedom, 190 u , pp. 30 şi urm., sublinierea 
mea) despre atitudinea lui Constantin faţă de creştini: „Adoptînd credinţa lor. 
Constantin n-a urmărit nici să abandoneze linia politică a predecesorilor săi, 
nici să renunţe la fascinaţiile autorităţii arbitrare, ci să-şi consolideze tronul cu 
ajutorul unei religii ce uimise lumea prin puterea ei de rezistenţă..." 

61 Admir ca toată lumea catedralele medievale şi sînt dispus să recunosc 
fără nici o rezervă măreţia şi unicitatea artei medievale. Cred însă că estetismul 
nu trebuie folosit niciodată ca argument împotriva umanitarismului. 

Elogierea Evului Mediu începe, după cît se pare, o dată cu mişcarea roman¬ 
tică din Germania, pentru a deveni o modă o dată cu renaşterea acestei mişcări 
romantice, la care din nefericire asistăm în prezent. Este, fireşte, o mişcare anti- 
raţionalistă; vom discuta despre ea, dintr-un alt punct de vedere, în capitolul 24. 

Cele două atitudini faţă de Evul Mediu — raţionalismul şi antiraţionalis- 
mul — corespund la două interpretări diferite ale „istoriei ‘ (cf. capitolul 25). 

1) Interpretarea raţionalistă a istoriei priveşte cu speranţă acele perioade în 
care omul a încercat să se raporteze în chip raţional la lucrurile omeneşti. Ea 
vede în Marea Generaţie (îndeosebi în Socrate), în creştinismul timpuriu (de 
pînă la Constantin), în Renaştere şi în epoca Luminilor, ca şi în ştiinţa modernă, 
părţi ale unei mişcări adesea întrerupte, eforturile oamenilor de a se elibera, 
de a dărîma temniţa societăţii închise şi de a forma o societate deschisă. Ea este 
conştientă că această mişcare nu reprezintă o „lege a progresului" sau altceva 
de acest gen, ci depinde numai de noi înşine, astfel încît dispare inevitabil 
atunci cînd nu o apărăm împotriva adversarilor ei ca şi împotriva lenei şi 
indolenţei. Această interpretare vede în intervalele dintre perioadele menţionate 
epoci de întuneric, cu autorităţile lor platonizante, cu ierarhiile lor sacerdotale 
şi cu ordinele de cavaleri tribaliste. 

O formulare clasică a acestei interpretări a fost dată de Lordul Acton 
(op. cit., p. 1; sublinierea îmi aparţin"): „Libertatea — scrie el — a fost, ime¬ 
diat după religie, mobilul unor fapte bune şi pretextul obişnuit pentru crime, de 
cînd a fost aruncată sămînţa ei la Atena, acum două mii cinci sute şaizeci de 
ani... In fiecare epocă progresul ei a fos! stînjenit de duşmanii ei fireşti, de 
ignoranţă şi superstiţie, de pofta de cuceriri şi de ispita comodităţii, de apetitul 
de putere al celui puternic şi de apetitul alimentar al săracului. In decursul unor 
lungi intervale acest progres a fost blocat cu totul... Nici un obstacol n-a fost 
atît de constant sau atît de greu de surmontat ca incertitudinea şi confuzia pri¬ 
vind natura adevăratei libertăţi. Dacă e adevărat că anumite interese ostile au 
adus mari daune, apoi ideile greşite au dăunat şt mai mult." 

E straniu să constaţi cît de puternic este sentimentul de întunecime ce 
domină epocile de întuneric. Ştiinţa şi filozofia acestor epoci sînt obsedate 
amîndouă de sentimentul că adevărul a fost odată cunoscut, iar apoi pierdui. 
Acest sentiment inspiră deopotrivă credinţa în secretul pietrei filozofale a anti¬ 
cilor şi în străvechea înţelepciune a astrologiei, ca şi credinţa că o idee nu poate 
să aibă nici o valoare dacă este nouă şi că orice idee are nevoie de piedestalul 
unei autorităţi din vechime (Aristotel şi Biblia). Oamenii care simţeau că cheia 
secretă a înţelepciunii fusese pierdută în trecut aveau, totuşi, dreptate. Pentru 
că această cheie este credinţa în raţiune şi în libertate. Este competiţia liberă a 
gîndirii, care nu poate exista în lipsa libertăţii de gîndire. 

2) Cealaltă interpretare concordă cu concepţia lui Toynbee în a vedea în 
raţionalismul grec, ca şi în cel modem (începînd de la Renaştere), o dev iere de 
la calea credinţei. „în viziunea mea, spune Toynbee ( A Srudv of Hislory , 
voi. V, pp. 6 şi urm., notă; sublinierea îmi aparţine), elementul comun al 
raţionalismului detectabil în civilizaţia elenă şi în cea occidentală nu este atît 
de distinctiv încît să delimiteze aceste două societăţi de toate celelalte repre¬ 
zentante ale speciei umane... Dacă privim elementul creştin din civilizaţia 
noastră occidentală ca fiind esenţa ei, atunci revenirea noastră la elenism ar 
putea fi considerată nu ca o realizare a potenţialităţilor creştinismului occi¬ 
dental, ci ca o deviere de la drumul drept al evoluţiei occidentale — de fapt. un 
pas greşit din care acum am putea sau n-am putea să ne mai revenim .“ 

în contrast cu Toynbee, nu mă îndoiesc nici o clipă că am putea „să ne reve¬ 
nim" din acest pas şi să ne întoarcem în temniţă, la opresiunile, superstiţia şi 
epidemiile Evului Mediu. Cred însă că e mult mai bine să n-o facem. Şi susţin 
că noi înşine vom hotărî, prin decizie liberă, ce anume urmează să facem: nu va 
hotărî nici esenţialismul istoricist, nici, după cum crede Toynbee (vezi şi nota 
49-2) la acest capitol), aflarea „caracterului esenţial al civilizaţiei occidentale". 

(Pasajele citate aici din Toynbee sînt părţi din răspunsul lui la o scrisoare 
a dr. E. Bevan; iar scrisoarea lui Bevan, mai precis prima din cele două scrisori 
citate de Toynbee, mi se pare că expune cît se poate de clar ceea ce eu numesc 
interpretarea raţionalistă.) 

62 Vezi H. Zinsser, Rats, Lice, and History (1937), pp. 80 şi 83; sublinierea 
îmi aparţine. 

Privitor la remarca mea din text, la slîrşitul acestui capitol, că ştiinţa şi 
morala lui Democrit sînt vii încă şi astăzi, pot menţiona că există o legătură 
istorică directă de la Democrit şi Epicur, via Lucreţiu, nu numai la Gassendi, 
ci, fără îndoială, şi la Locke. „Atomii şi vidul" este formula caracteristică a 
cărei prezenţă dezvăluie întotdeauna influenţa acestei tradiţii; şi, de regulă, filo¬ 
zofia naturală a „atomilor şi vidului" se îngemănează cu filozofia morală a unui 
hedonism sau utilitarism altruist. Cît priveşte hedonismul şi utilitarismul, cred 
că este într-adevăr necesar ca principiul lor: maximizează plăcerea! să fie înlo¬ 
cuit cu unul ce este probabil mai consonant cu concepţiile originare ale lui 
Democrit şi Epicur, mai modest şi mult mai presant. Am în vedere regula: mini¬ 
mizează suferinţa! Cred (cf. capitolele 9, 24 şi 25) că este nu doar imposibil, ci 
şi foarte periculos să se încerce maximizarea plăcerii sau a fericirii oamenilor, 
pentru că o asemenea încercare duce inevitabil la totalitarism. Sînt însă convins 
că majoritatea discipolilor lui Democrit (mergînd inclusiv pînă la Bertrand Rus- 
sell, care este încă interesat de atomi, geometrie şi hedonism) n-ar avea mult 
de obiectat la sugerata reformulare a principiului plăcerii, propus de ei, cu 
condiţia de a fi luată în înţelesul pe care i l-am dat, şi nu drept un criteriu etic. 


Note la capitolul 12 

Notă generală la acest capitol. Ori de cîte ori este posibil, fac în aceste note 
trimiteri la Selections. adică la Hegel: Selechons, sub îngrijirea lui J. Loewen- 
berg, 1929 (în colecţia The Modem Student s Librari.' of l’hilosophy). Această 
excelentă şi uşor accesibilă selecţie cuprinde un mare număr de pasaje dintre 

cele mai caracteristice din Hegel, astfel că am putut în multe cazuri să aleg cita¬ 
tele din ea. Citatele din Selections vor fi însă însoţite de referinţe la ediţii ale 
textelor originale. Oriunde a fost posibil am făcut trimiteri la „VVVV**, adică la 
Hegel, Sâmtliche Werke, editate de H. Glockner, Stuttgart (începînd din 1927). 
O versiune importantă a Enciclopediei însă, care nu a fost inclusă în „ VVVV" este 
citată sub forma ,JEncycl. 1870“, adică G. W. F. Hegel, Encyclopadie, editată 
de K. Rosenkranz, Berlin, 1870. Pasajele din Filozofia dreptului sînt citate prin 
numerele de paragrafe, litera L indicînd că pasajul face parte din notele de curs 
adăugate de Gans în ediţia sa din 1833. Nu am preluat în toate cazurile ad-lit- 
teram versiunile traducătorilor.* 

1 In Disertaţia sa inaugurală, De Orbitis Planetarum , 1801. (Asteroidul 
Ceres a fost descoperit la 1 ianuarie 1801.) 

2 Democrit, fragm., 118 (D-); cf. textul de la nota 29 la capitolul 10. 

3 Schopenhauer, Grundprobleme (ed. a 4-a, 1890), p. 147; cf. nota 53 la 
capitolul 11. 

4 Toată Filozofia naturii este plină de astfel de definiţii, lată, de exemplu, 
definiţia dată de Hegel căldurii: „Căldura este refacerea de sine a materiei în 
starea ei amorfă, lichiditatea ei este triumful omogenităţii ei abstracte asupra 
felului ei specific de a fi determinată; continuitatea ei abstractă, de pură fiinţare 
de sine, ca negare a negaţiei, este aici pusă ca activitate.* 1 Analog sună şi 
definiţia hegeliană a electricităţii. 

Pentru citatul următor, vezi Hegel, Briefe, I, 373, citată de Wallace în The 
Logic of Hegel (p. XIV în traducere, sublinierea îmi aparţine). 

5 Cf. Falkenberg, Istoria filozofiei modeme (a 6-a ediţie germană, 1908, 
P- 612). 

6 Mă gîndesc la diferitele filozofii ale „revoluţiei" sau „progresului" sau 
„emergenţei", cum sînt cele ale lui H. Bergson, S. Alexander, Field-Marshal 
Smuts sau A. N. Whitehead. 

7 Pasajul este citat şi analizat mai jos, în nota 43-2). 

8 Pentru cele opt citate din această secţiune, cf. Selections, p. 389 (= VVTV, 
VI, 71), 447, 443, 446 (trei citate); 388 (două citate) (= VVVV', XI, 70). Pasajele 
sînt din Filozofia dreptului, (§ 272 L, 258 L, 270 L); primul şi ultimul sînt din 
Filozofia istoriei. 

Pentru holismul lui Hegel şi pentru teoria sa organică despre stat, vezi de 
exemplu referirea sa la Menenius Agrippa (Liviu, II, 32; pentru critică, vezi 
nota 7 la capitolul 10) din Filozofia dreptului, § 269 L; şi formularea hegeliană 
clasică a opoziţiei dintre putere ca un corp organizat şi neputincioasa „grămadă 
sau agregat de unităţi atomice" la sfirşitul § 290 L (cf. şi nota 70 la acest 
capitol). 


* in cazul scrierilor lui Hegel traduse în limba română am căutat — fără a 
izbuti, însă, în toate cazurile — să identificăm în versiunea românească pasajul citat: 
întrucît, pe de altă parte, am constatat uneori deosebiri semnificative între versiunea 
engleză din Popper şi cea românească, a trebuit să operăm anumite ajustări ale aces¬ 
teia din urmă. N-am considerat necesară indicarea paginilor din traducerile 
româneşti. Acolo unde n-am izbutit să identificăm pasajul în traducerea românească 
sau unde o atare traducere nu există, am tradus citatele din Hegel după versiunea 
engleză din cartea lui Popper. (N. l) 



334 


CAPITOLUL 12 —NOTELE 9-11 


Alte două puncte importante în care Hegel preia doctrina politică a lui 
Platon sînt: 1) Teoria despre Unu, Puţini şi Mulţi; vezi, de exemplu, op. cit., 
§ 273: Monarhul este o persoană; cei puţini intră în scenă o dată cu puterea 
executivă; iar cei mulţi... cu puterea legislativă; de asemenea, referirea la „cei 
mulţi" din § 301 etc. 2) Teoria opoziţiei dintre cunoaştere şi opinie (cf. mai jos, 
discuţia despre op. cit., § 270 privind libertatea gîndini, în textul dintre notele 
37 şi 38), pe care Hegel o foloseşte pentru a caracteriza opinia drept „opinia 
celor mulţi" sau chiar drept „capriciul celor mulţi", cf. op. cit., § 316 şi urm. şi 
nota 78 de mai jos. 

Pentru critica interesantă a lui Hegel la adresa lui Platon şi pentru turnura şi 
mai interesantă pe care o dă propriei sale critici, cf. nota 43-2) la acest capitol. 

9 Pentru aceste remarci, cf. îndeosebi capitolul 25. 

10 Cf. Selections, XII (J. Loewenberg în Introducerea la Seleclions). 

11 Mă gîndesc nu numai la predecesorii săi filozofici imediaţi (Fichte, 
Schlcgel, Schelling şi îndeosebi Schleiermacher) sau la sursele sale antice 
(Heraclit, Platon, Aristotel), ci mai ales Ia Rousseau, Spinoza, Montesquieu, 
Herder, Burke (cf. secţiunea IV a acestui capitol) şi la poetul Schiller. îndato¬ 
rarea lui Hegel faţă de Rousseau, Montesquieu (cf. Spiritul legilor, XIX, 4 şi 
urm.) şi Herder, pentru ideea sa de Spirit al naţiunii, este evidentă. Raporturile 
sale cu Spinoza au un caracter diferit. El adoptă, mai bine zis adaptează, două 
idei importante ale deterministului Spinoza. Prima este că nu există libertate 
decît în recunoaşterea raţională a necesităţii tuturor lucrurilor şi în puterea pe 
care raţiunea, prin această recunoaştere, poate s-o exercite asupra pasiunilor. 
Hegel dă acestei idei înţelesul de identificare a raţiunii (sau „spiritului") cu 
libertatea şi înţelesul doctrinei sale că libertatea este adevărul necesităţii (Selec¬ 
tions, 213, Encycl, 1870, p. 154). Cea de a doua idee este straniul pozitivism 
moral al lui Spinoza, doctrina sa că puterea este totuna cu dreptul, idee născocită 
de el spre a o folosi în lupta împotriva a ceea ce el numea tiranie, adică încer¬ 
carea de a exercita puterea dincolo de limitele propriei puteri reale. Avînd ca 
principală preocupare libertatea gîndirii, el susţinea că este imposibil ca un 
guvernant să impună oamenilor ce să gîndească (pentru că gîndurile sînt libere), 
iar încercarea de a realiza imposibilul este tiranică. Pe această doctrină îşi înte¬ 
meia el sprijinirea puterii statului secular (care, spera el cu naivitate, n-avea să 
restrîngă libertatea gîndirii) faţă de biserică. Hegel a sprijinit şi el statul împo¬ 
triva bisericii şi a subscris de formă la revendicarea libertăţii de gîndire, căreia 
i-a înţeles marea însemnătate politică (cf. prefaţa la Filoz. dreptului)', totodată 
însă el a pervertit această idee, pretinzînd că statul trebuie să decidă ce este ade¬ 
vărat şi ce este fals şi că poate să suprime ceea ce consideră a fi fals (vezi mai 
jos discuţia despre Filoz. dreptului, § 270, în textul dintre notele 37 şi 38). De la 
Schiller, Hegel a preluat (şi a făcut-o, în treacăt fie spus, fără să mărturisească 
sau măcar să indice că citează) faimosul său dicton „Istoria lumii este tribunalul 
lumii". Dar acest dicton (enunţat la sfîrşitul § 360 al Filoz. dreptului', cf. textul 
de la nota 26) implică mult din filozofia politică istoricistă a lui Hegel; nu 
numai cultul succesului şi deci al puterii, ci şi pozitivismul său moral specific 
şi teoria sa că istoria este pătrunsă de raţionalitate. 

Problema dacă Hegel a fost sau nu influenţat de Vico rămîne încă deschisă. 
(Traducerea în germană a Noii ştiinţe, făcută de Weber, a fost publicată în 1822.) 

12 Schopenhauer a fost un admirator înflăcărat nu numai al lui Platon, ci 
şi al lui Heraclit. El socotea că prostimea se ghiftuieşte întocmai ca vitele; 
adoptase ca deviză a sa dictonul lui Bias „Toţi oamenii sînt răi“; şi credea că 
cea mai bună ocîrmuire ar fi cea a unei aristocraţii platoniciene. In acelaşi timp 
detesta naţionalismul, îndeosebi cel german. Era un cosmopolit. Manifestările 
sale destul de respingătoare de frică şi de ură faţă de revoluţionarii de la 1848 
s-ar putea explica în pane prin teama că sub „domnia gloatei" ar putea să-şi 
piardă independenţa, iar în parte prin ura sa faţă de ideologia naţionalistă a 
mişcării. 

13 Cu privire la sugerarea de către Schopenhauer a acestui motto (luat din 
Cymbeline, actul V, sc. 4) vezi cartea sa Voinţa în natură (ed. a 4-a, 1878), 
p. 7. Următoarele două citate sînt din Scrierile sale (ed. a 2-a, 1888), voi. V, 
103 şi urm., şi voi. II, pp. XVII şi urm. (adică Prefaţa la ediţia a doua a lucrării 
Lumea ca voinţă şi reprezentare, sublinierile îmi aparţin). Cred că oricine l-a 
citit pe Schopenhauer nu se poate să nu fi fost impresionat de sinceritatea sa şi 
de pasiunea sa pentru adevăr. Cf. şi aprecierea lui Kierkegaard, citată în textul 
de la notele 19/20 la capitolul 25. 

14 Prima publicaţie a lui Schwegler (1839) a fost un eseu în memoria lui 
Hegel. Citatul este din a sa Istorie a filozofiei, trad. de H. Stirling, ed. a 7-a, 
p. 322. 

15 „Cititorilor englezi, Hegel Ie-a fost prezentat pentru prima dată în vigu¬ 
roasa expunere a principiilor sale de către dr. Hutchinson Stirling", scrie E. 
Caird (Hegel, 1883, Prefaţă, p. VI); de unde se poate vedea că Stirling a fost 
luat foarte în serios. Următorul citat este din Comentariile (Atmotations ) lui 
Stirling la Istoria... lui Schwegler, p. 429. Să menţionez şi faptul că motto-ul 
prezentului capitol este luat de la p. 441 a aceleiaşi lucrări. 

16 Stirling scrie (op. cit., 441); .Pentru Hegel lucrul de căpetenie era, în 
cele din urmă, calitatea de bun cetăţean, iar cine poseda deja această calitate 
nu mai avea nevoie, după părerea lui Hegel, de filozofie. Astfel, unui anume 
M. Duboc, care îi scrisese despre dificultăţile pe care le are în înţelegerea sis¬ 
temului său, Hegel îi răspunde că, fiind un bun şef de firmă şi cap de familie, 
înzestrat cu o credinţă neclintită, înseamnă că se afla într-o situaţie destul de 
bună, putînd să considere orice îndeletnicire în plus, bunăoară filozofia, ca 
nefiind decît... un lux intelectual." Aşadar, conchide Stirling, Hegel nu era 
interesat să clarifice o dificultate sau alta din sistemul său: ci doar să conver¬ 
tească cetăţenii ,jăi" în cetăţeni „buni". 

17 Următorul citat este din Stirling, op. cit., 444 şi urm. După ultima frază 
citată în text, Stirling continuă: „Am cîştigat mult de la Hegel şi voi mărturisi 
totdeauna cu recunoştinţă acest lucru, dar poziţia mea faţă de el a fost pur şi 
simplu cea a omului dornic să aducă un serviciu publicului făcînd inteligibil 
neinteligibilul." Şi încheie alineatul spunînd: „Scopul meu general... îl consider 
a fi identic cu cel al lui Hegel..., anume acela de filozof creştin." 

18 Cf. de exemplu, A Textbook of Marxist Philosophy. 

19 Preiau acest pasaj din extrem de interesantul studiu, Naţionalism and 
the Cultural Crists in Prussia, 1806-1815 de E. N. Anderson (1939), p. 270. 

» ■ * Anderson, în analiza sa, are o atitudine critică faţă de naţionalism, în care recu¬ 

noaşte clar un element nevrotic şi isteric (cf., de exemplu, pp. 6 şi urm.). 

Totuşi nu pot să fiu în întregime de acord cu atitudinea sa. Mînat, cred, de 
dorinfa de obiectivitate a istoricului, el ia, am impresia, prea în serios mişcarea 
na|ionalistă. în particular, nu pot fi de acord cu el cînd condamnă lipsa de 
înţelegere a regelui Friedrich Wilhelm pentru mişcarea naţionalistă. „Lui Frie- 
drich Wilhelm îi lipsea capacitatea de a preţui ceea ce este măreţ — scria 
Anderson la p. 271 — fie în sfera idealului sau în cea a acţiunii. Calea spre 
naţionalism pe care literatura şi filozofia germană în curs de afirmare o deschi¬ 
seseră cu atîta strălucire pentru alţii, lui i-a rămas închisă." Fapt e totuşi că cea 
mai bună literatură şi filozofie germane erau antinaţional iste; Kant şi Scho- 
penhauer au fost ambii antinaţionalişti, şi pînă şi Goelhe s-a ferit de naţiona¬ 
lism; şi este lipsit de temei să pretinzi cuiva, în special unui om simplu, 
candid, conservator, cum era regele, să se înflăcăreze după flecăreala lui 
Fichte. Mulţi vor fi perfect de acord cu aprecierea făcută de rege atunci cînd 
vorbea (loc. cit.) de „popularele mîzgăleli excentrice". Poziţia conservatoare a 
regelui era, sînt de acord, reprobabilă, dar nutresc cel mai mare respect pentru 
simplicitatea lui şi pentru rezistenţa pe care a opus-o faţă de valul isteriei 
naţionaliste. 

20 Cf. Selections (J. Loewenberg în Introducerea ta Selections). 

21 Cf. nota 19 la capitolul 5 şi nota 18 la capitolul 11, ca şi textul respectiv. 

22 Pentru acest citat vezi Selections , 103 (=WW, III, 116); pentru cel 
următor vezi Selections, 130 (= G. W. F. Hegel, Werke , Berlin şi Leipzig 
1832-1887, voi. VI, 224). Pentru ultimul citat din acest alineat, vezi Selections, 
131 (= Werke, 1832-1887, voi. VI, 224-5). 

23 Cf. Selections, 103 (= WW, III, 103). 

24 Cf. Selections. 128 (= WW, III, 141). 

25 Fac aluzie la Bergson, în special la cartea sa Evoluţia creatoare. (Trad. 
engleză de A. Mitchell, 1913.) Se pare că factura hegeliană a acestei lucrări nu 
este îndeajuns recunoscută; şi într-adevăr, expunerea lucidă şi argumentată a 
gîndirii sale de către Bergson îngreunează sesizarea masivei dependenţe a filo¬ 
zofiei sale de Hegel. Dacă însă ne gîndim, de exemplu, la afirmaţia lui Bergson 
că esenţa este schimbare sau cînd citim pasaje cum este următorul (cf. op. cit.. 
275 şi 278), nu ne mai putem îndoi de această dependenţă. 

„Esenţial este de asemenea progresul spre reflecţiei", scrie Bergson. „Dacă 
analiza noastră este corectă, conştiinţa sau, mai degrabă, supraconştiinţa este 
cea care se află la originea vieţii... Conştiinţa corespunde tocmai puterii de ale¬ 
gere a fiinţei vii; ea este coextensivă cu marja acţiunii posibile ce înconjoară 
acţiunea reală; conştiinţa este sinonimă cu invenţia şi cu libertatea “ (sublinierile 
îmi aparţin). Identificarea conştiinţei (sau spiritului) cu libertatea constituie ver¬ 
siunea hegeliană a spinozismului. Paralelismul merge pînă într-acolo îneît la 
Hegel se pot găsi teorii pe care mă simt ispitit să le caracterizez drept „incon- 
fundabil" bergsoniene"; de exemplu, „Esenţa însăşi a spiritului este activitatea; 
prin ea se realizează potenţialitatea lui; el face din sine propria sa faptă, pro¬ 
pria sa lucrare..." ( Selections, 435 = WW, XI, 113.) 

26 Cf. notele 21-24 la capitolul 11 şi textul respectiv. Un alt pasaj caracte¬ 
ristic este următorul (cf. Selections, 409 = WW, XI, 89): .Principiul dezvoltăm 
implică de asemenea existenţa unui germene latent al fiinţei — o capacitate sau 

poten(ialitate ce tinde să se realizeze." Pentru citatul dat mai departe în acest 
alineat, cf. Selections , 468 (adică Filozofia dreptului, § 340; vezi şi mai sus, 
nota 11). 

27 Dacă ne gîndim, pe de altă parte, că pînă şi un hegelianism de mîna a 
doua, adică un fichteanism sau aristotelism de mîna a treia sau a patra, au fost 
deseori aclamate zgomotos drept realizări originale, este pesemne întrucîtva 
excesiv să spunem despre Hegel că n-a fost original. (Dar cf. nota 11.) 

28 Cf. Kant, Critica raţiunii pure, finalul secţiunii 5; pentru motto-ul Intro¬ 
ducerii mele vezi scrisoarea lui Kant către Mendelssohn din 8 aprilie 1766. 

29 Cf. nota 53 la capitolul 11 şi textul. 

30 Este, pesemne, rezonabil să admitem că ceea ce în mod obişnuit se 
cheamă „spiritul limbii" este în foarte mare măsură standardul tradiţional de 
claritate introdus de marii scriitori ai respectivei limbi. Există, într-o limbă, şi 
anumite alte standarde tradiţionale, ca de exemplu standarde de simplitate, de 
ornamentaţie, de concizie etc.; standardul de claritate este însă, pesemne, cel 
mai important dintre ele; el este o moştenire culturală ce se cuvine păstrată cu 
grijă. Limba este una din cele mai importante instituţii ale vieţii sociale, iar 
claritatea ci este o condiţie a funcţionării ei ca mijloc de comunicare raţională. 
Folosirea ei pentru comunicarea emoţiilor este mult mai puţin importantă, 
fiindcă multe emoţii le putem comunica şi fără a rosti nici un cuvînt. 

* Poate că merită spus că Hegel, care învăţase de la Burke cîte ceva despre 
dezvoltarea istorică a tradiţiilor, a contribuit în realitate mult la distrugerea 
tradiţiei intelectuale pe care o întemeiase Kant, atît prin doctrina sa privind 
„viclenia raţiunii" ce se dezvăluie în pasiune (vezi notele 82, 84 şi textul) cît şi 
prin modul său de a argumenta. Şi nu numai atît. Prin relativismul său istoric 
— prin teoria sa că adevărul e relativ, dependent de spiritul epocii — el a 
contribuit la distrugerea tradiţiei căutării adevărului şi a respectării acestuia. 
Vezi şi secţiunea IV a acestui capitol şi articolul meu Spre o teorie raţională a 
tradiţiei (în The Raţionalist Annual, 1949); retipărit în volumul meu Conjec- 
tures and Refutations).* 

31 încercările de respingere a Dialecticii lui Kant (a doctrinei kantiene a 
Antinomiilor) par a fi foarte rare. O critică serioasă, care încearcă să clarifice 
şi să reformuleze argumentele lui Kant, se găseşte în cartea lui Schopenhauer 
Lumea ca voinţă şi reprezentare şi în cartea lui J. F. Fries O critică nouă sau 
antropologică a raţiunii, ediţia a 2-a germană, 1828, pp. XXIV şi urm. în ce mă 
priveşte, am încercat să-l interpretez pe Kant în sensul că simpla speculaţie nu 
poate să stabilească nimic acolo unde experienţa nu poate ajuta ta eliminarea 
teoriilor false. (Cf. Mind, 49, 1940, p. 416; de asemenea, Conjectures and Refu¬ 
tations, pp. 326 şi urm. în acelaşi volum al revistei Mind, pp. 204 şi urm., se 
găseşte o critică atentă şi interesantă a argumentului kantian făcută de M. 
Fried.) Pentru o încercare de a descrifra înţelesul teoriei dialectice hegeliene a 
raţiunii, ca şi al interpretării colectiviste pe care el o dă acesteia (numind-o 
„spirit obiectiv"), vezi analiza aspectului social sau interpersonal al metodei 
ştiinţifice în capitolul 23 şi interpretarea corespunzătoare a „raţiunii" din capi¬ 
tolul 24. 

32 Am oferit o justificare detaliată a acestei afirmaţii în VV7t at is Dialectici 
(Mind, 49, pp. 403 şi urm.; vezi îndeosebi ultima frază de la p. 410; de ase- 


338 


CAPITOLUL 12 —NOTELE 33-36 


menea, Conjeclures and Refutations, p. 321.) A se vedea şi o altă însemnare a 
mea, cu titlul Are Contradictions Embracmg ? * Aceasta a fost ulterior publicată 
în Mind, 52, 1943, pp. 47 şi urm. După ce am scris această însemnare, am 
primit cartea lui Carnap Introduction to Semantics, 1942, în care autorul 
foloseşte cuvîntul „comprehensive' 1 , ce pare preferabil lui „embracing". Vezi 
îndeosebi § 30 al cărţii lui Camap.* 

în What is Dialectici tratez despre un număr de probleme care în cartea de 
faţă sînt atinse doar în treacăt; îndeosebi tranziţia de la Kanl la Hegel, dialec¬ 
tica lui Hegel şi filozofia hegeliană a identităţii. Deşi am reluat aici cîteva 
enunţuri din acest studiu, cele două prezentări ale problemelor menţionate sînt 
în principal complementare. Cf. şi notele care urmează, pînă la nota 36 inclusiv. 

33 Cf. Selections , XXVIII (citat în germană; pentru fragmente cu conţinut 
similar vezi VV1V, IV, 618 şi Werke 1832-1887, voi. VI, 520). Pentru ideea de 
dogmatism potenfat menţionată în acest alineat, cf. What is Dialectici, p. 417 
şi Conjectures and Refutations, p. 327; vezi şi nota 51 la capitolul 11. 

34 Cf. WTiar is Dialectici, în special de la p. 414, unde începe discuţia pro¬ 
blemei „Cum poate spiritul nostru să cuprindă lumea?", pînă la p. 420 ( Conjec¬ 
tures and Refutations, pp. 325-330). 

35 „Orice real este o idee", spune Hegel. Cf. Selections, 103 (= VVVV, III, 
116); iar din perfecţiunea Ideii decurge pozitivismul moral. Vezi şi Selections, 
388 (= W'IV, XI, 70), adică ultimul pasaj citat în textul la nota 8; a se vedea şi 
§ 6 din Enciclopedie, ca şi Prefaţa şi § 270 L din Filozofia dreptului. E aproape 
de prisos să adaug că expresia .„Marele dictator" din alineatul precedent este o 
aluzie la filmul Iri Chaplin. 

36 Cf. Selections, 103 (= VVVV, III, 116). Vezi şi Selections, 128, § 107 
(= VVVV, III, 142). 

în filozofia hegeliană a identităţii se simte, fireşte, influenţa teoriei mistice 
a cunoaşterii a lui Aristotel — a doctrinei unităţii dintre subiectul cunoscător 
şi obiectul cunoscut. (Cf. notele 33 la capitolul 11, 59-70 la capitolul 10, notele 
4, 6, 29-32 şi 58 la capitolul 24.) 

La remarcile mele din text privitoare la filozofia identităţii a lui Hegel se 
poate adăuga că acesta credea, împreună cu majoritatea filozofilor din vremea 
sa, că logica este teoria gîndirii sau a procesului de raţionare. (Vezi What is 
Dialectici, p. 418.) Aceasta, împreună cu filozofia identităţii, are drept conse¬ 
cinţă considerarea logicii drept teorie a gîndirii sau a raţiunii sau a Ideilor on 
noţiunilor, sau a Realului. Adăugind şi premisa că gîndirea se dezvoltă dialectic, 
Hegel poate să deducă teza că raţiunea. Ideile sau noţiunile şi Realul se dezvoltă 
toate dialectic; şi să obţină identităţile Logici = Dialectică şi Logică = Teoria 
realităpi. Această din urmă doctrină este cunoscută drept panlogism hegelian. 

Pe de altă parte, Hegel poate să derive din aceste premise că noţiunile se 
dezvoltă dialectic, adică sînt capabile de un fel de auto-creaţie şi auto-dezvui 
tare din nimic. (Hegel începe această dezvoltare cu Ideea de Fiinţă, ce presu 
pune opusul său, adică Nimicul, şi creează Devenirea ca tranziţie de la Nimii 
la Fiinţă.) Două sînt motivele acestei încercări de a dezvolta noţiuni din nimic 
Unul este ideea greşită că filozofia trebuie să pornească fără nici un fel de pre 
supoziţii. (Idee reafirmată recent de Husserl; ea este discutată în capitolul 24, 
cf. nota 8 la acel capitol şi textul respectiv.) Aceasta îl face pe Hegel să poi 

nească de la „nimic". Celălalt motiv este speranţa de a da o dezvoltare şi jus¬ 
tificare sistematică a Tablei kantiene a categoriilor. Kant făcuse observaţia că 
primele două categorii din fiecare grupă sînt opuse una alteia, cea de-a treia 
fiind un fel de sinteză a lor. Această observaţie (plus influenţa lui Fichte) l-au 
făcut pe Hegel să spere că ar putea să derive „dialectic" toate categoriile, por¬ 
nind de la „nimic" şi să justifice astfel „necesitatea" tuturor categoriilor. 

37 Cf. Selections, XVI (= Werke, 1832-1887, VI. 153-4). 

38 Cf. Anderson, Naţionalism etc., 294. Regele a promis constituţia la 
22 mai 1815. Istoria cu „constituţia" şi cu medicul curţii pare să fi fost 
povestită despre majoritatea principilor din acea perioadă (de exemplu, despre 
împăratul Francisc I ca şi despre succesorul său Ferdinand 1 de Austria). 
Următorul citat este din Selections, 246 şi urm. (= Encvcl., 1870, pp. 437-438). 

39 Cf. Selections , 248 şi urm. (= Encvcl., 1870, pp. 437-438; parţial sub¬ 
linierea îmi aparţine). 

40 Cf. nota 25 la capitolul 11. 

41 Pentru paradoxul libertăţii, cf. mai jos nota 43-1); cele patru paragrafe 
din textul ce precede nota 42 la capitolul 6; notele 4 şi 6 la capitolul 7 şi nota 
7 la capitolul 24; şi pasajele din text. (Vezi de asemenea nota 20 la capi¬ 
tolul 17.) Pentru reformularea dată de Rousseau a paradoxului libertăţii, cf. 
Contractul social, cartea I, cap. VIII, alineatul al doilea. Pentru soluţia lui Kant, 
cf. nota 4 la capitolul 6. Hegel face adesea aluzii la această soluţie kantiană 
(cf. Kant, Metafizica moravurilor. Introducere la Teoria Dreptului, § C; Werke, 
ed. Cassirer, VII, p. 31); de exemplu, în Filozofia dreptului, § 29; şi § 270, 
unde, urmîndu-i pe Aristote! şi Burke (cf. nota 43 la capitolul 6 şi textul), Hegel 
argumentează împotriva teoriei (datorate lui Lycophron şi Kant) că — după 
cum se exprimă el batjocoritor — „funcţia specifică a statului constă în ocro¬ 
tirea vieţii, a proprietăţii şi a capriciului fiecăruia". 

Pentru cele două citate de la începutul şi din finalul acestui alineat, cf. 
Selections, 248 şi urm., şi 249 (= Encvcl., 1870, p. 439). 

42 Pentru citatele de aici vezi Selections, 250 (= Encvcl., 1870, 
pp. 440-441). 

43-1) Pentru citatele care urmează, cf. Selections, 251 (§ 540 = Encvcl., 
1870, p. 441); 251 şi urm. (prima propoziţie din § 541 = Encvcl., 1870, p. 442); 
şi 253 şi urm. (începutul § 542, parţial subliniat de mine = Encvcl., 1870. p. 
443). Acestea sînt pasajele din Enciclopedie. „Pasajul paralel" din Filozofia 
dreptului este: § 273 (ultimul alineat) pînă la § 281. Cele două citate sînt din § 
275 şi din § 279, finalul primului alineat (sublinierile îmi aparţin). Pentru o uti¬ 
lizare de asemenea dubioasă a paradoxului libertăţii, cf. Selections, 394 (= 
VV'VV, XI, 76); „Dacă principiul luării în considerare a voinţei individuale este 
recunoscut drept unica bază a libertăţii politice... atunci, la drept vorbind, nu 
avem de a face cu o Constituţie." Vezi şi Selections, 400 şi urm. (= VV'VV, XI, 
80-81) şi 449 (vezi Filozofia dreptului, § 274). 

Hegel rezumă el însuşi pirueta sa ( Selections, 401 = VV'VV, XI, 82): „Intr-o 
fază mai timpurie a discuţiei am stabilit... mai întîi Ideea libertăţii ca ţel 
absolut şi ultim... Apoi am recunoscut Statul ca totalitate morală şi realitate a 
libertăţii..." In felul acesta, începem cu libertatea şi sfirşim cu statul totalitar. 
Nici că se putea o prezentare mai cinică a stratagemei. 

2) Pentru un alt exemplu de piruetă dialectică, de astă dată de la răpune la 
pasiune şi violenţă, vezi slîrşitul lui g) din sec|iunea IV de mai jos a capitolului 
de fa|ă (textul la nota 84). Deosebit de interesantă în legătură cu aceasta este 
critica lui Hegel la adresa lui Plafon. (Vezi de asemenea notele 7 şi 8 de mai 
sus şi textul respectiv.) Aducînd un omagiu de formă tuturor valorilor modeme 
şi „creştine 1 ', nu numai libertăţii, ci chiar şi „libertăţii subiective" a individului, 
Hegel critică holismul sau colectivismul lui Platon, scriind în Filozofia drep¬ 
tului. (§ 187) că Platon neagă „principiul personalităţii independente... a indi¬ 
vidului singular, al libertăţii subiective, care a apărut în religia creştină... şi... 
în lumea romană". Această critică este admirabilă şi dovedeşte că Hegel ştia spre 
ce înclina Platon; în fapt felul său de a-1 citi pe Platon concordă foarte bine cu 
al meu. Pentru cititorul neexersat al textelor lui Hegel acest pasaj ar putea chiar 
să pară o dovadă că e nejust ca Hegel să fie etichetat drept colectivist. E sufi¬ 
cient însă să citim § 70 L din aceeaşi lucrare pentru a vedea că Hegel subscria 
fără rezerve la cea-mai radicală sentinţă colectivistă a lui Platon: „Voi sînteţi 
creaţi pentru întreg şi nu întregul pentru voi"; pentru că iată ce scrie Hegel 
însuşi: „Persoana singulară este desigur ceva subordonat care trebuie să se 
dedice întregului etic", adică statului, lată deci cum arată „individualismul" lui 
Hegel. 

Dar atunci, de ce-1 mai critică pe Platon? De ce relevă importanţa „libertăţii 
subiective"? §§ 316 şi 317 din Filozofia dreptului oferă un răspuns la această 
întrebare. Hegel e convins că revoluţiile pot fi evitate numai acordînd poporu¬ 
lui, în chip de supapă de siguranţă, o mică doză de libertate, care să nu 
însemne mai mult decît o înlesnire neprimejdioasă de a-şi exprima sentimen¬ 
tele. Astfel, el sc.ie (op. cit., §§ 316, 317 L, sublinierile îmi aparţin): „în timpul 
nostru... princ'piul libertăţii subiective are atîta importanţă şi semnificaţie... 
Fiecare... vrea... să-şi fi şi spus cuvîntul şi să-şi fi şi dat sfatul. însă. . după ce 
şi-a spus cuvîntul, el devine, după satisfacerea aceasta dată subiectivităţii sale, 
îngăduitor faţă de multe. în Franţa libertatea cuvîntului a apărut întotdeauna 
mult mai puţin primejdioasă decît păstrarea muţeniei, întrucît aceasta lasă mai 
departe teama că opoziţia într-o anumită chestiune ar fi conservată în sine, — 
în timp ce discuţia reprezintă o ieşire şi acordă satisfacţia pe o anumită latură, 
îngăduind chestiunii să-şi urmeze pentru rest cursul ei mai departe E greu de 
închipuit cinism mai mare decît cel exprimat în această discuţie unde Hegel dă 
frîu aît de liber sentimentelor sale privitoare la „libertatea subiectivă" sau, cum 
o numeşte el adesea, în chip solemn, „principiul lumii modeme". 

Să rezumăm. Hegel e în întregime de acord cu Platon şi critică doar omi¬ 
siunea acestuia de a oferi supuşilor iluzia „libertăţii subiective". 

44 De mirare e că aceste servicii josnice s-au putut dovedi de folos, că au 
existat oameni serioşi care s-au lăsat înşelaţi de metoda dialectică a lui Hegel. 
în chip de exemplu am putea menţiona că pînă şi un luptător pentru libertate şi 
raţiune atît de critic şi de luminat ca C. E. Vaughan a căzut victimă ipocriziei 
lui Hegel atunci cînd şi-a exprimat încrederea în „credinţa lui Hegel în libertate 
şi progres, care, după cum o mărturiseşte Hegel însuşi, este... esenţa crezului 
său". (Cf. C. E. Vaughan, Sludies in the History of Political Philosophy, 
voi. II, 296: subliniat de mine.) Trebuie spus că Vaughan a criticat la Hegel 
„simpatia nepotrivită pentru ordinea statornicită" (p. 178); a spus chiar despre 

Hegcl că „nimeni nu poate fi... mai dispus ca el... să dea lumii asigurări că cele 
mai retrograde şi opresive instituţii... trebuie... acceptate ca indiscutabil 
raţionale 1 ' (p. 295); dar a acordat totuşi atîta credit „mărturisirii lui Hegel 
însuşi", încît trăsături de felul celor semnalate acum le-a socotit simple „extra¬ 
vaganţe" (p. 295), „lipsuri cu care putem fi îngăduitori" (p. 182). Mai mult decît 
atît: remarca sa cea mai aspră dar perfect îndreptăţită, că Hegel „descoperă în 
constituţia prusacă ultimul cuvînt al înţelepciunii politice, piatra unghiulară... a 
istoriei" (p. 182) n-a avut norocul să vadă lumina tiparului decît în compania 
unui antidot ce restaurează încrederea cititorului în Hegel; pentru că editorul 
Studiilor postume ale lui Vaughan distruge forţa remarcii acestuia adăugînd 
într-o notă de subsol, cu referire la un pasaj din Hegel la care îşi închipuise că 
făcea aluzie Vaughan (dar fără referiri la pasajul citat aici în textul la notele 47, 
48 şi 49), că „acest pasaj nu prea îndreptăţeşte un atare comentariu..." 

45 Vezi nota 36 la acest capitol. O prefigurare a acestei teorii dialectice se 
poate găsi încă în Aristotel, Fizica , I, 5. 

46 Sînt profund îndatorat lui E. H. Gombrich, care mi-a permis să preiau 
principalele idei expuse în acest alineat din excelenta critică pe care dînsul a 
făcut-o modului în care eu l-am prezentat pe Hegel (critica mi-a comunicat-o 
prin corespondenţă). 

Pentru teza lui Hegel că „spiritul absolut se manifestă în istoria lumii", 
vezi cartea sa Filozofia dreptului, § 259 L. Pentru modul cum identifică „spi¬ 
ritul absolut" cu „spiritul lumii", vezi op. cit., § 339 L. Pentru teza că perfec¬ 
ţiunea este scopul Providenţei şi pentru atacul lui Hegel la adresa ideii 
(kantiene) că planul Providenţei este de nepătruns, vezi op. cit., § 343. (Pentru 
interesantele contraatacuri ale lui M B. Foster, vezi nota 19 la capitolul 25.) 
Pentru utilizarea de către Hegel a silogismelor (dialectice), vezi îndeosebi Enci¬ 
clopedia, § 181 („silogismul este raţionalul, şi totul e raţional"); § 198, unde 
statul este descris ca o triadă de silogisme;; şi §§ 575-577, unde întregul sistem 
hegelian este prezentat ca o asemenea triadă de silogisme. Conform acestui din 
urmă pasaj, am putea infera că „istoria" este tărîmul „celui de-al doilea silo¬ 
gism" (§ 576); cf. Selections, 309 şi urm. Pentru primul pasaj (din secţiunea III 
a Introducerii la Filozofia istoriei) vezi Selections, 348 şi urm. Pentru următorul 
pasaj (din Enciclopedia) vezi Selections, 262 şi urm. 

47 Cf. Selections, 442 (ultimul alineat = VVTV, XI, 119-120). Ultimul citat 
din acest alineat este din acelaşi loc. 

Privitor la cei trei paşi, cf. Selections, 360, 362, 398 (= IVTV', XI, 44, 46, 
79-80). Vezi şi Hegel, Filozofia istoriei (p. 103 în versiunea românească): 
„Orientul a ştiut... că doar un singur om este liber, lumea greacă şi romană că 
unii oameni ar fi liberi; în timp ce lumea germană că to[i oamenii sînt liberi. 
Astfel, prima formă politică pe care o întîlnim în istoria universală este despo¬ 
tismul, a doua democraţia şi aristocraţia, iar a treia monarhia. “ 

(Pentru alte consideraţii privitoare la aceste trei stadii, cf. op. cit., pp. 117, 
260, 354.) 

48 Pentru următoarele trei citate cf. Hegel, Filozofia istoriei, pp. 384, 385. 

Prezentarea din text simplifică întrucîtva lucrurile; pentru că Hegel împarte 

mai întîi (în Filoz. ist.) Lumea Germanică în trei perioade pe care le descrie 
drept „împărăţiile Tatălui, a Fiului şi a Duhului"; iar împărăţia Duhului din 
urmă este apoi subîmpărţită în cele trei perioade menţionate în text. 

49 Pentru următoarele trei pasaje, cf. Filozofia istoriei, pp. 325, 420, 421 
(în versiunea românească). 

50 Vezi îndeosebi textul de la nota 75 din prezentul capitol. 

51 Cf. îndeosebi notele 48-50 la capitolul 8. 

52 Cf. Hegel, Filozofia dreptului, partea a IV-a. 

53 Masaryk a fost caracterizat uneori drept un „rege filozof". în mod cert 
însă el nu a fost un cîrmuitor de felul celor ce i-ar fi plăcut lui Plafon; pentru 
că era democrat. L-a interesat foarte mult Platon, pe care însă l-a idealizat şi 
l-a interpretat în sens democratic. Naţionalismul său a fost o reacţie la asuprirea 
naţională şi el a luptat întotdeauna împotriva exceselor naţionaliste. Putem 
menţiona aici că prima sa lucrare tipărită în limba cehă a fost un articol despre 
patriotismul lui Platon. (Cf. biografia lui Masaryk scrisă de K. Capek, capitolul 
privind anii studenţiei.) Cehoslovacia lui Masaryk a fost, probabil, unul din 
cele mai bune şi mai democratice state din cîte au existat vreodată; cu toate 
acestea însă era edificată pe principiul statului naţional, principiu inaplicabil în 
această lume. O federaţie inter-naţională în bazinul dunărean ar fi putut să 
împiedice multe. 

54 Vezi capitolul 7. Pentru citatul din Rousseau care urmează mai jos în 
acest alineat, cf. Contractul social, cartea 1. cap. VII (finele alineatului al 
doilea). Pentru viziunea lui Hegel asupra doctrinei suveranităţii poporului, vezi 
pasajul din § 279 al Filozofiei dreptului citat în textul de la nota 61 din acest 
capitol. 

55 Cf. Herder, citat de Zimmem, Modem Political Doctrines (1939), 
pp. 165 şi urm. (Pasajul citat de mine nu este caracteristic pentru verbiajul 
găunos al lui Herder, criticat de Kant.) 

56 Cf. nota 7 la capitolul 9. Pentru cele două citate din Kant, mai departe 
în acest alineat, cf. Werke (ed. E. Cassirer), voi. IV, p. 179; şi p. 195. 

57 Cf. J. G. Fichte, Briefwechsel (ed. Schulz, 1925), II, p. 100. Scrisoarea 
este citată parţial de Anderson în Naţionalism etc., p. 30. (Cf. şi Hagemann, 
Entlan te Geschichte, ed. a 2-a, 1934, p. 118.) Următorul citat este din Anderson, 
op. cit., pp. 34 şi urm. Pentru citatele din alineatul următor, cf. op. cit., pp. 36 
şi urm. Sublinierile îmi aparţin. 

Se poate observa că multora dintre întemeietorii naţionalismului german le 
este comun la început un sentiment antigerman; ceea ce arată cît de mult se 
bazează naţionalismul pe un complex de inferioritate. (Cf. notele 61 şi 70 la 
acest capitol.) Drept exemplu putem cita ceea ce spune Anderson (în op. cit., 
79) despre E. M. Arndt, care avea să devină mai tîrziu un naţionalist renumit; 
„în timpul călătoriei sale prin Europa din 1798-1799, Arndt se prezenta drept 
suedez, deoarece — spunea el — numele de german «stîrneşte repulsie în 
lume»; nu din vina oamenilor simpli — adăuga el în mod caracteristic." Hege- 
mann subliniază pe bună dreptate (op. ciL, 118) că liderii spirituali germani din 
epocă erau deosebit de porniţi împotriva caracterului barbar al Prusiei, şi ci¬ 
tează în acest sens pe Winckelmann, care spunea: „Decît prusac, aş prefera să 
fiu un eunuc turc"; şi pe Lessing, care spunea: „Prusia e cea mai sclavă ţară 
din Europa"; şi face referire la Goethe, care nutrea speranţa pătimaşă că ajuto¬ 
rul va veni de la Napoleon. Aici Hegemann, care este şi autorul unei cărţi 
împotriva lui Napoleon, adaugă: „Napoleon era un despot;...orice am avea de 

spus împotriva lui, trebuie să recunoaştem că prin victoria sa de la Jena el a silit 
statul reacţionar al lui Friedrich să introducă anumite reforme devenite de mult 
necesare." 

O interesantă apreciere despre Germania de la 1800 se găseşte în Antropo¬ 
logia (1800) lui Kant, unde acesta face consideraţii, doar pe jumătate serioase, 
despre caracteristicile naţionale. Kant scrie cu acest prilej despre nemţi: „Latura 
negativă a neamţului este pornirea sa de a imita pe alţii şi proasta părere pe care 
o are despre sine în privinţa propriei originalităţi...; şi îndeosebi o înclinaţie 
pedantă de a se clasifica meticulos în raport cu alţi cetăţeni, după un sistem de 
ranguri şi prerogative. în acest sistem de ranguri, el este inepuizabil în inven¬ 
tarea de titluri, fiind astfel rob din pedanterie... Dintre toate popoarele civili¬ 
zate, neam{ul se supune cel mai uşor şi mai durabil ocîrmuirii sub care se 
întîmplă să trăiască, şi este mai departe decît oricare altul de dorinţa de schim¬ 
bare şi de rezisten|ă faţă de rînduiala statornicită. Caracterul său este un fel de 
cuminţenie flegmatică." 

58 Cf. Kant, Werke, voi. VIII, 516. Kant, care nu pregetase nici o clipă să-i 
vină în ajutor cînd Fichte a apelat la el ca un autor necunoscut aflat în dificul¬ 
tate, a ezitat apoi timp de şapte ani, după publicarea anonimă a primei cărţi a 
lui Fichte, să-şi spună public părerea despre acesta, deşi era împins din diferite 
părţi să facă acest lucru, inclusiv de Fichte însuşi, care poza în rolul de filozof 
ce îndeplineşte promisiunea kantiană. în cele din urmă, Kant a oferit o 
Explicaţie referitor la Fichte, ca răspuns la „cererea solemnă făcută de un 
recenzent în numele publicului" ca el să-şi declare opiniile. Kant declară că 
„sistemul lui Fichte este cu totul de nesusţinut"; şi refuză să aibă de-a face cu 
o filozofie ce constă din „subtilită|i sterile". Apoi, după ce se roagă (după cum 
am citat în text) lui Dumnezeu să ne păzească de prieteni, Kant continuă astfel: 
„Căci se prea poate să existe şi... prieteni falşi şi perfizi care uneltesc împotriva 
noastră, deşi folosesc un limbaj binevoitor, niciodată nu putem fi îndeajuns de 
precau(i spre a evita capcanele pe care ei ni le întind." Dacă un Kant, care era 
atît de cumpănit, de binevoitor şi de plin de scrupule, s-a văzut nevoit să spună 
lucruri ca acestea, avem toate motivele de a lua în serios judecata sa. Eu n-am 
întîlnit însă pînă acum nici o singură istorie a filozofiei care să spună clar că, 
în opinia lui Kant. Fichte era lipsit de onestitate şi impostor, deşi am întîlnit 
multe istorii ale filozofiei care încearcă să înlăture incriminările lui Schopen- 
hauer, dînd de înţeles că le făcea din invidie. 

Acuza(iile formulate de Kant şi de Schopenhauer nu sînt însă nicidecum 
izolate. A. von Feuerbach (într-o scrisoare din 30 ianuarie 1799; cf. Schopenhauer, 
Opere, voi. V, 102) se exprima cu aceeaşi asprime ca Schopenhauer; Schillera 
ajuns la o opinie similară, şi la fel şi Goethe; iar Nicolovius îl numea pe Fichte 
un „sicofant şi înşelător". (Cf. şi Hegemann, op. cit., pp. 119 şi urm.) 

Este uluitor să consta(i că, gratie unei conspiraţii a tăcerii, un om ca Fichte 
a izbutit să pervertească doctrina „maestrului" său, în pofida protestelor Iui 
Kant şi în timpul vieţii acestuia. Lucrul s-a întîmplat cu numai o sută cincizeci 
de ani în urmă şi poate fi verificat de oricine îşi ia osteneala de a citi scrisorile 
lui Kant şi ale lui Fichte şi declaraţiile publice ale lui Kant; şi arată că teoria 
mea privind pervertirea de către Platon a ideilor lui Socrate nu e cîtuşi de puţin 
atît de fantezistă cum poate să le pară platoniştilor. Socrate era atunci deja mort 

şi nu lăsase nici un fel de scrieri. (De n-ar fi o comparaţie ce face prea multă 
onoare unor Fichte şi Hegel, aş fi ispitit să spun: fără Platon n-ar fi putut să 
existe Aristotel; iar fără Fichte, n-ar fi existat Hegel.) 

59 Cf. Anderson, op. cit., p. 13. 

60 Cf. Hegel, Filozofia istoriei, p. 412. Vezi şi Filozofia dreptului, § 258. 
Legat de sfatul lui Pareto, cf. nota 1 la cap. 13. 

61 Cf. Filozofia dreptului, § 279; pentru citatul următor vezi Selections, 256 
şi urm. (= Encycl., 1870, p. 446). Atacul la adresa Angliei, la care ne referim 
mai jos în cuprinsul alineatului urmează la p. 257. (= Encycl., 1870, p. 447). 
Pentru referirea lui Hegel la Imperiul german, cf. Filozofia istoriei, p. 475 (vezi 
şi nota 77 la capitolul de faţă). Sentimentele de inferioritate, mai cu seamă în 
raport cu Anglia, şi apelurile abile la astfel de sentimente joacă un rol consi¬ 
derabil în istoria apariţiei şi afirmării naţionalismului; cf. şi notele 57 şi 70 la 
capitolul de faţă. Pentru alte pasaje privind Anglia, vezi nota următoare şi nota 
70 la acest capitol, ca şi textul respectiv. (Cuvintele „artele şi ştiinţa*' sînt sub¬ 
liniate de mine.) 

62 Referirea minimalizatoare a lui Hegel la drepturile doar „formale 1 *, ta 
libertatea doar „formală", la constituţia doar „formală" etc. este interesantă, 
întrucît constituie sursa dubioasă a criticii moderne marxiste la adresa 
democraţiilor doar „formale" care oferă libertate doar „formală". Cf. nota 19 la 
capitolul 17 şi textul de acolo. 

Am putea cita cîleva pasaje caracteristice în care Hegel denunţă liber¬ 
tatea etc. doar „formale". Toate sînt luate din Filozofia istoriei — (p. 417): 
„Liberalismul le opune acestora (adică restauraţiei „holiste" prusace — K. P.) 
principiul atomilor, al voinţelor izolate: totul trebuie să se înlîmple cu tot dina¬ 
dinsul prin puterea şi învoirea lor (a cetăţenilor — K. P.) formală. Datorită 
acestui aspect formal ai libertăţii, acestei abstracţiuni, voinţele împiedică orice 
consolidare şi organizare" — (p. 419): „Constituţia Angliei se compune numai 
din drepturi particulare şi diferite privilegii... Nicăieri nu se întîlnesc mai puţin 
decît chiar in Anglia instituţii ale unei reale libertăţi (ca opusă celei pur 
formale — K. P.). în ce priveşte dreptul privat, libertatea proprietăţii, 
englezii sînt rămaşi în urmă într-un fel de necrezut. Să ne gîndim numai la 
majorate, cînd băieţilor mai mici li se cumpără şi li se asigură posturi dc 
ofiţeri şi clerici." A se vedea şi discuţia despre Declaraţia franceză a drepturi 
lor omului şi despre principiile lui Kant, la p. 462 (410 în traducerea 
românească), unde se vorbeşte de ceea ce „nu este... decît voinţa formală' şi 
de „principiul libertăţii" care „a rămas doar formal"; şi a se privi toate accs 
tea prin contrast, de pildă, cu observaţiile de la p. 325 cum că spiritul german 
este libertatea „adevărată" şi „absolută": „Spiritul german este spiritul lumii 
noi, al cărei scop este realizarea adevărului absolut ca autodeterminare infinită 
a libertăţii, a acelei libertăţi care are drept conţinut forma ei absolută." Dacă 
ar fi să folosesc termenul de .Jibertate formală" în sens depreciativ, l-aş aplic.i 
„libertăţii subiective" a lui Hegel aşa cum este caracterizată în Filozofia drep 
tului, § 317 L (citat la finele notei 43). 

63 Cf. Anderson, Naţionalism etc., p. 279. Pentru referirea lui Hegel Iu 
Anglia (citată în paranteze la sfirşitul alineatului precedent), cf. Selections, 261 
(- Encycl., 1870, p. 452); vezi şi nota 70 la acest capitol. 



CAPITOLUL 12 — NOTELE 64 - 70 


345 


64 Acest citat este din Filozofia dreptului, § 331. Pentru următoarele două 
citate, vezi Selections, 403 (= WW, XI, 84) şi 267 şi urm. (= Encycl., 1870, pp. 
455-456). Pentru citatul care urinează puţin mai jos (şi care ilustrează poziti¬ 
vismul juridic), cf. Selections, 449 (adică Filoz. dreptului, § 274). Privind teoria 
dominaţiei mondiale, cf. şi teoria dominaţiei şi supunerii, şi a sclavajului, 
schiţată în nota 25 la capitolul 11 şi textul de acolo. Pentru teoria spiritelor sau 
voinţelor sau geniilor naţionale ce se afirmă în istorie, adică în istoria 
războaielor, vezi textul de la notele 69 şi 77. 

Legat de teoria istorici a naţiunii, cf. următoarele remarci ale lui Renan 
(citate de Zimmem în Modem Pohtical Doctrtnes, pp. 190 şi urm ): „Uitarea şi 
— m-aş încumeta să spun — denaturarea propriei istorii sînt factori esenţiali în 
formarea unei naţiuni (sau, după cum ştim acum, a unui stat totalitar); încît pro¬ 
gresul studiilor istorice constituie adesea un pericol pentru ideea naţională... 
Ţine de esenţa unei naţiuni ca toţi indivizii să aibă multe lucruri în comun şi, 
tot aşa, să fi uitat multe.“ Nici că te-ai putea gîndi că Renan e un naţionalist; şi 
totuşi este, însă unul de tip democrat; iar naţionalismul său e tipic hegelian, 
pentru că iată ce scrie Renan (p. 202): „O naţiune este un suflet, un principiu 
spiritual. 1 ' 

65 Hacckel nu prea e de luat în serios nici ca filozof, nici ca om de ştiinţă. 
El îşi spune liber-cugetător, dar cugetarea sa nu era îndeajuns de independentă 
pentru a-1 împiedica să ceară în 1914 „următoarele roade ale victoriei": „)) 
Emanciparea de urania Angliei; 20) invadarea statului-pirat britanic de către 
marina şi armata de uscat germane; capturarea Londrei; 3) împărţirea Belgiei"; 
şi încă altele de acelaşi fel. (în Das Montstische Jahrhundert, 1914, nr. 31/32, 
pp. 65 şi urm., citat în Thus Spake Germane, 270.) 

Eseul premiat al lui W. Schallmayer poartă titlul: Ereditate şi selecţie în 
viaţa naţiunilor. (Vezi şi mai sus, nota 71 la capitolul 10.) 

66 Pentru hegelianismul lui Bergson. cf. nota 25 la prezentul capitol. 
Pentru caracterizarea dată de Shaw religiei evoluţiei creatoare, cf. Back io 

Met/tuselah, ultima secţiune a prefeţei („My Own Part in The Matteri'):.cînd 

a apărut teoria evoluţiei creatoare, mi-am dat seama că ne aflam în sfîrşit în 
pragul unei credinţe ce satisfăcea prima condiţie a tuturor celor ce au avut 
vreodată priză asupra omenirii: aceea de a fi, în mod primordial şi fundamental, 
o ştiinţă a mctabiologiei." 

67 Cf. excelenta Introducere a lui A. Zimmem la cartea sa Modem Politica! 
Poctrines, p. XVIII. Referitor la totalitarismul platonician, cf. textul de la nota 
8 la prezentul capitol. Pentru teoria despre stăpîn şi slugă, despre dominaţie şi 
supunere, cf. nota 25 la capitolul 11; vezi şi nota 74 la capitolul de faţă. 

68 Cf. Schopenhauer, Grundprobleme, p. XIX. 

69 Pentru cele opt citate din acest alineat, cf. Selections, 265, 402, 403, 
435, 436, 399, 407, 267 şi urm. (= Encycl., 1870, p. 453. VW, XI. 83. 84, 
113-114, 81, 88, Encycl., p. 455-456). Cf. şi § 347 din Filozofia dreptului. 

70 Cf. Selections, 435 şi urm. (= VV'W, XI. 114). Pentru problema infe¬ 
riorităţii, cf. şi notele 57 şi 61 la acest capitol şi textele respective. Pentru 
celălalt pasaj referitor la Anglia, vezi notele 61-63 şi textul, din acest capitol. 
Un pasaj foarte interesant (Fii. dreptului, § 290 L), ce cuprinde o formulare 
clasică a holismului, arată că Hegel nu doar gîndea în spiritul holismului sau 

colectivismului şi al puterii, ci că-şi dădea seama şi de aplicabilitatea acestor 
principii la organizarea proletariatului, „...elementul de jos..., ceea ce în întreg 
(ine de atunci, a fost lesne lăsat mai mult sau mai puţin şi în stare neorganică; 
şi totuşi este de cea mai înaltă importanţă că acest element să devină organic, 
căci numai astfel el este o forţă..., — altfel el nu este decîl o grămadă, o 
mulţime de atomi risipiţi.“* Hegel se apropie foarte mult de Marx în acest 
pasaj. 

71 Pasajul din H. Freyer, Pallas Athene (19351, citat de Kolnai în The War 
against the West (1938), p. 417. Sînt profund îndatorat cărţii lui Kolnai, care 
mi-a oferit posibilitatea de a cita în partea care urmează a capitolului de faţă un 
număr considerabil de autori ce altminteri mi-ar fi rămas inaccesibili. (N-am 
respectat, totuşi, peste tot a d litleram traducerile lui Kolnai) 

Pentru caracterizarea lui Freyer ca unul din sociologii de frunte ai Germa¬ 
niei contemporane, cf. F. A. von Hayek, Freedom and the Economic System 
(Public Policy Pamphlet nr. 29, text retipărit 1940), p. 30. 

Pentru cele patru pasaje citate aici din Filozofia dreptului a lui Hegel, § 331, 
340, 342 L (cf. şi 331 şi urm.) şi 340, vezi Selections , 466, 467, 465, 468. 
Pentru pasajele din Enciclopedie , cf. Selections, 260 şi urm. (= Encycl, 1870, 
pp. 449-450). (Ultima fraza citată e o versiune modificată a primei fraze din 
§ 546.) 

Pentru pasajul din H. von Trcitschke, cf. Thus Spake Germane (1941), 

p. 60. 

72 Cf. Filozofia dreptului, § 257, adică Selections, 443. Pentru următoarele 
trei citate, vezi Filozofia dreptului, &§ 334 şi 339 L, adică Selections, 467. 
Pentru ultimul citat din acest alineat, cf. Filozofia dreptului, §§ 330 L şi 333. 

73 Cf. Selections, 5 365 (= WW, XI, 49); subliniat parţial de mine. Pentru 
citatul următor, cf. Selections, 468, adică Filozofia dreptului, § 340. 

74 Citat de Kolnai, op. cit., 418. — Pentru Heraclit. cf. textul la nota 10 
din capitolul 2. Pentru Haiser, vezi Kolnai, loc. cit.; cf. şi teoria lui Hegel 
despre sclavie, menţionată în nota 25 la capitolul II. Pentru citatul final din 
acest alineat, cf. Selections, 467, adică Filozofia dreptului. 334. Pentru „războ¬ 
iul de apărare" care se transformă în „război de cucerire", vezi op. cit., § 326. 

75 Pentru toate citatele din Hegel date în acest alineat, cf. Selections, 426 
şi urm. (= WW, XI, 105-106). (Sublinierile îmi aparţin.) Pentru un alt pasaj 
care exprimă postulatul că istoria universală trebuie să treacă peste morală, vezi 
Filozofia dreptului, § 345. Pentru E. Meyer, cf. finalul notei 15-2) la capi 
toiul 10. 

76 Vezi Filozofia dreptului, § 317 şi urm.; cf. Selections, 461; pentru 
pasaje similare, vezi § 316: „Opinia publică aşa cum există o continuă auto- 
contradicţie"; vezi şi § 301, adică Selections, 456 şi § 318 L. (Pentru alte apre 
cieri ale lui Hegel asupra opiniei publice, cf. şi textul la nota 84 din capitolul 
de faţă.) Pentru remarca lui Haiser, cf. Kolnai, op. cit., 234. 

77 Cf. Selections, 464, 465, pentru pasajele din Filozofia dreptului, § 324 
şi 324 L. Pentru următoarele pasaje din Filozofia istoriei, cf. Selections, 436 şi 


* In traducerea lui Popper apare expresia „clasele de jos“ (the lotver classes) 
unde în traducerea românească apare „elementul de jos"; şi, unde în aceasta avem 
cuvintele „organic" şi .neorganic", la Popper apar „organizat" şi,neorganizat". (N. r.) 

urm. (= IVW, XI, 114-115). (Următorul pasaj citat continuă în mod caracte¬ 
ristic: „... într-adevăr mort în tot ce-i e propriu; este cazul, de pildă, al oraşelor 
imperiale ale Germaniei ori al constituţiei Imperiului german". A se compara 
cu aceasta nota 61 la acest capitol şi textul respectiv.) 

78 Cf. Filozofia dreptului, §§ 327 L şi 328, adică Selections, 465 şi urm. 
(Subliniat de mine.) Pentru remarca referitoare la praful de puşcă, cf. Hegel, 
Filozofia istoriei, p. 377. 

79 Pentru citatele din Kaufmann, Banse, Ludendorff, Scheler, Freyer, Lenz 
şi Jung, cf. Kolnai, op. cil, 411, 411 şi urm., 412,411,417, 411 şi420. Pentru 
citatul din Cuvîntările către naţiunea germană (1808) ale lui Fichte, cf. ediţia 
germană din 1871 (scoasă de J. H. Fichte), pp. 49 şi urm.; vezi şi A. Zimmern. 
Modem Polilical Doctrmes, 170 şi urm. Pentru repetiţia lui Spengler, vezi 
Declinul Occidentului, ed. engleză, I, p. 12; pentru repetiţia lui Rosenberg, cf. 
cartea sa Mitul secolului al douăzecilea (1935), p. 143; vezi şi nota mea 50 la 
capitolul 8, şi Rader, Fără compromis, (1939), 116. 

80 Cf. Kolnai, op. cil, 412. 

81 Cf. Caird, Hegel (1883), p. 26. 

82 Kolnai, op. cil, 437. Pentru pasajele din Hegel, cf. Selections, 365 şi 
urm., parţial sublinierile îmi aparţin; cf. şi textul de la nota 84 la acest capitol. 
Pentru E. Krieck, cf. Kolnai, op. cit., 65 şi urm., şi E. Krieck, Educaţia 
naponal-politică (în germană, 1932, p. 1; citat în Thus Spake Germany, p. 53). 

83 Cf. Selections, 268 (= Encycl., 1870, p. 456); pentru Siapel, cf. Kolnai, 
op. cil, 292 şi urm. 

84 Pentru Rosenberg, cf. Kolnai, op. cil, 292. Pentru vederile lui Hegel 
privind opinia publică, cf. şi textul de Ia nota 76 la acest capitol; pentru pasa¬ 
jele citate în prezentul alineat, vezi Filozofia dreptului, § 318 L, adică Selec- 
uons, p. 241 (subl. mea). 375, 377, 377, 378, 367/368, 380, 368,364, 388, 380 
(= WW, XI, 59,60,60, 60-61,51-52, 63,52,48, 70-71,63). (Sublinierile sînt 
parţial ale mele.) Pentru elogiul făcut de Hegel emoţiei, pasiunii şi interesului 
egoist, cf. şi textul de la nota 82 la capitolul de faţă. 

85 Pentru Best, cf. Kolnai, op. cit., 414 şi urm. —Pentru citatele din Hegel, 
cf. Selections, 464 şi urm., 464,465, 437 (= WW, XI. 115, o asemănare nota¬ 
bilă cu Bergson), 372. (Pasajele din Filozofia dreptului sînt din §§ 324, 324 L, 
327 L). Pentru remarca privitoare la Aristotel, cf. Pol., VII, 15, 3 (1334 a). 

86 Pentru Stapel, cf. Kolnai, op. cil, 255-257. 

87 Cf. Selections, p. 100: „Dacă las de o parte toate determinaţiile unui 
obiect, atunci nu rămîne nimic.“ Pentru eseul lui Heidegger Ce este metafizica ? 
cf. Camap, „Erkenntnis", 2, 229. Pentru raporturile lui Heidegger cu Husscrl 
şi Scheler, cf. J. Kraft, De la Husserl la Heidegger {ed. a 2-a germană, 1957). 
Heidegger recunoaşte că propoziţiile sale sînt lipsite de semnificaţie: „între¬ 
barea şi răspunsul privitoare la nimic sînt ele însele în aceeaşi măsură lipsite 
de semnificaţie", scrie Heidegger (cf. „Erkenntnis", 2, 231). Ce s-ar putea 
spune, din punctul de vedere al Trac/atus-ului lui Wittgenstein împotriva 
acestui gen de filozofie, ce admite că spune non-sensuri — dar non-sensuri pro¬ 
fund semnificative? (Cf. nota 51-1) la capitolul 11.) Schneeberger, Nachlese zu 
Heidegger, 1962, conţine o culegere de documente privind activitatea politică 
a lui Heidegger. 

88 Pentru aceste citate din lleidegger, cf. Kolnai, op. cit.. 221, 313. Pentru 
sfatul lui Schopenhauer dat tutorelui, cf. Opere, V, p. 25 (notă). 

89 Pentru Jaspers, cf. Kolnai, op. cit., pp. 270 şi urm. Kolnai (p. 282) îl 
numeşte pe Jaspers „fratele mai mic al lui Heidegger". Nu pot fi de acord cu 
asta. Căci, spre deosebire de Heidegger, Jaspers a scris fără îndoială cărţi ce 
conţin multe idei interesante, chiar şi cărţi ce conţin multe lucruri bazate pe 
experienţă, ca de exemplu, Psihopatologia generală. Aici aş putea cita însă 
cîteva pasaje dintr-o lucrare a sa timpurie. Psihologia concepţiilor despre lume 
(publicată pentru prima dată în 1919; citez după ediţia germană din 1925), care 
arată că viziunile filozofice ale lui Jaspers erau deja destul de închegate înainte 
ca Heidegger să fi început să scrie. „Pentru a vizualiza viaţa unui om. ar trebui 
să vedem cum trăieşte el în Clipă. Clipa este singura realitate, este realitatea 
în sine, în viaţa sufletului. Clipa abia trăită este acel ceva ultim. Pasionat, 
Imediat, Viu, Corporal-prezent, este Totalitatea Realului, singurul lucru 
Concret... Omul găseşte în cele din urmă Existenţa şi Absolutul numai în 
Clipă." (p. 112). (Din capitolul despre Atitudinea entuziastă, p. 112): „Acolo 
unde Entuziasmul este motivul călăuzitor absolut, adică acolo unde trăim în 
Realitate şi pentru Realitate, îndrăznind totuşi şi riscînd totul, acolo se poate 
vorbi de Eroism: despre Iubire eroică. Luptă eroică. Muncă eroică etc. § 5. 
Atitudine a entuziastă este Iubire..." — (Subsecţiunea 2, p. 128): ..Compasiu¬ 
nea nu este Iubire..." (p. 127): „lată de ce Iubirea e crudă, nemiloasă; şi iată 
de ce adevăratul îndrăgostit crede în ea numai dacă este aşa." (pp. 256 şi 
urm.): „III. Situaţii-limită unice... A). Lupta. Lupta e o formă fundamentală a 
oricărei existenţe... Reacţiile la Situaţiile-1 imită ale Luptei sînt următoarele:... 
2. Neînţelegerea de către om a faptului că Lupta e Faptul Ultim: El stă la 
pîndă..." Şi aşa mai departe. Regăsim mereu acelaşi tablou: un romantism iste¬ 
ric combinat cu o barbarie brutală şi cu pedanteria profesorală a subsecţiuni 
lor şi sub-sub-secţiunilor. 

90 Cf. Kolnai, op. cit., 208. 

Pentru remarca mea privind „filozofia jucătorului la ruletă", cf. O. Spengler 
(Ceasul de cumpănă. Germania şi evoluţia istorică-mondială, ed. germană, 
1933, p. 230; citat în Thus Spake Germane, 28): „Cel a cărui sabie cîştigă vic¬ 
toria va fi stâpînul lumii. Zarurile sînt aici, pentru acest joc extraordinar. Cine 
cutează să le arunce?" 

O căite a foarte talentatului autor E. von Salomon este, pesemne, şi mai 
caracteristică pentru această filozofie banditească. Citez cîteva pasaje din 
această carte, intitulată Proscrişii (1930); pasajele citate sînt de la paginile 105, 
73, 63, 307, 73, 367): „Poftă satanică! Nu sînt oare una cu puşca mea?... 
Primul apetit al omului este nimicirea... împuşcau fără deosebire, din simplu 
amuzament... Sîntem scutiţi de povara planului, a metodei sau sistemului... 
Nu ştiam ce voiam, iar ceea ce ştiam nu voiam... Cea mai mare plăcere a mea 
a fost întotdeauna aceea de a nimici" şi aşa mai departe. (Cf. şi Hegemann, 
op. cit., 171.) 

91 Cf. Kolnai, op. cit., 313. 

92 Pentru Ziegler, cf. Kolnai, op. cit., 398. 

93 Acest citat este din Schopenhauer, Grundprobleme (ed. a 4-a, 1890), 

Introducerea la prima ediţie (1840), p. XIX. Remarca Iui Hegel privind „cea 
mai înaltă profunzime" (sau „cea mai elevată profunzime") este din Jahrbiicber 
d. wiss. Lit., 1827, nr. 7; este citată de Schopenhauer, op. cil. Ultimul citat este 
din Schopenhauer, op. cit., XVIII. 


Note la capitolul 13 

Notă generali la capitolele despre Marx. Oriunde e posibil, fac trimiteri în 
aceste note la Capitalul sau la H. o. M., sau la amîndouă. Folosesc Capitalul ca 
prescurtare pentru ediţia engleză cu două volume a Capitalului lui K. Marx, 
trad. de E. şi C. Paul. H. o. M. e o prescurtare pentru A Handbook of Marxism, 
ed. E. Bums, 1935, dar adaug de fiecare dată trimiteri la ediţiile complete ale 
textelor respective. Pentru citatele din Marx şi Engels, fac trimiteri la ediţia- 
standard publicată la Moscova (Gesamtausgabe, prescurtat GA), începînd din 
1927, îngrijită de D. Riazanov şi alţii, dar neîncheiată pînă în momentul scrierii 
acestei cărţi. Pentru citatele din Lenin, fac trimiteri la Linie Lenin Library, 
publicată de Martin Lawrence, ulterior de Lawrence şi Wishart, folosind abre¬ 
vierea L.L.L. Volumele ulterioare ale Capitalului le citez sub titlul Das Kapital 
(din care primul volum a fost publicat întîia dată în 1867); trimiterile sînt la voi. 
II, 1885, sau la voi. III, partea 1 şi voi. III, partea 2 (citate sub forma: 111/ I, 
respectiv III/2), ambele din 1894. Ţin să spun răspicat că deşi fac, unde este 
posibil, trimiteri la traducerile menţionate adineauri, nu le preiau totdeauna ad 
litteram. 

Nota traducătorului'. în cele mai multe cazuri, citatele din Marx, Engels şi 
Lenin le-am putut identifica în traducerile româneşti ale lucrărilor lor, de obicei 
în Marx-Engels, Opere, şi Lenin, Opere complete, publicate de Editura Politică 
din Bucureşti. In aceste cazuri omitem trimiterile lui Popper la versiunile 
engleze, înlocuindu-le prin trimiteri la cele româneşti. în puţinele cazuri unde nu 
am izbutit să identificăm pasajul în traducerile româneşti, l-am tradus după ver¬ 
siunea engleză din textul lui Popper, păstrînd şi indicaţiile sale bibliografice. 

1 Cf. V. Pareto, Tratat de sociologie generali, § 1843. (Cf. şi textul de la 
nota 65 la capitolul 10.) Pareto scrie: „Arta de a guverna rezidă în găsirea de 
căi pentru a profita de astfel de sentimente, în loc de a-ţi irosi energia în efor¬ 
turi zadarnice de a le nimici; foarte adesea, acest al doilea mod de a proceda 
nu face decît să le întărească. Cel ce este în stare să se elibereze de dominaţia 
oarbă a propriilor sale sentimente va fi capabil să folosească în propriile lui 
scopuri sentimentele altor oameni... Aceasta se poate spune în general despre 
relaţia dintre cîrmuitor şi cîrmuit. Cel mai de folos lui însuşi şi partidului său 
va fi omul de stat lipsit de prejudecăţi care ştie să exploateze prejudecăţile 
altora." Prejudecăţile pe care le are în vedere Pareto sînt de diferite feluri: 
naţionalismul, ataşamentul faţă de libertate, umanitarismul. Şi poate că e la fel 
de important să observăm că Pareto, deşi s-a eliberat el însuşi de multe pre¬ 
judecăţi, în mod sigur n-a reuşit să se elibereze de toate. Lucrul acesta poate fi 
constatat aproape în fiecare pagină pe care a scris-o, şi mai cu seamă, fireşte, 
acolo unde vorbeşte despre ceea ce la el se cheamă, nu cu totul nepotrivit. 

„religia umanitară". Propria lui prejudecată este religia antiumanitară. Dacă 
şi-ar fi dat seama că alegerea sa nu a fost între prejudecată şi lipsă de preju¬ 
decată, ci numai între prejudecata umanitară şi prejudecata antiumanitară, poate 
că s-ar fi simţit mai puţin sigur de propria-i superioritate. (Pentru problema pre¬ 
judecăţilor, cf. nota S-l) la capitolul 24 şi textul respectiv.) 

Ideile lui Pareto despre „arta de a guverna" sînt foarte vechi; ele datează 
cel puţin de la unchiul lui Platon, Critias, şi şi-au avut rolul lor în tradiţia şcolii 
platoniciene (după cum am semnalat în nota 18 la cap. 8). 

2-1) Ideile lui Fichte şi Hegel au condus la principiul statului naţional şi al 
autodeterminării naţionale, principiu reacţionar în care, totuşi, a crezut sincer 
un luptător pentru societatea deschisă cum a fost Masaryk, şi pe care l-a adoptat 
democratul Wilson. (Referitor la Wilson, cf. de exemplu Modem Political Doc- 
irines, ed. de A. Zimmern, 1939, pp. 223 şi urm.) Acest principiu este în mod 
evident inaplicabil pe acest pămînt şi mai ales în Europa, unde naţiunile (adică 
grupurile lingvistice) sînt atît de înghesuite unele în altele, încît este cu totul 
imposibil să le delimitezi. îngrozitorul efect al încercării lui Wilson de a aplica 
acest principiu romantic la politica europeană ar trebui să fie în prezent limpede 
oricui. Că Tratatul de la Versailles ar fi fost dur e un mit; un alt mit e că nu 
s-ar fi dat curs principiilor lui Wilson. Fapt e că asemenea principii n-ar fi putut 
fi aplicate mai consecvent; iar Versailles-ul a eşuat în principal datorită încer¬ 
cării de a aplica inaplicabilele principii wilsoniene. (Referitor la toate acestea, 
cf. nota 7 Ia capitolul 9, şi textul de la notele 51-64 la capitolul 12.) 

2) Legat de caracterul hegelian al marxismului, menţionat în text în acest 
alineat, dau aici o listă a ideilor importante preluate din hegelianism în 
marxism. Discuţia mea despre Marx nu se bazează pe această listă, pentru că 
nu am intenţia de a-1 trata doar ca pe un hegelian între alţii, ci ca pe un 
cercetător serios care poate, şi trebuie, să dea seama singur de el însuşi. Iată 
acum lista, ordonată aproximativ după importanţa diferitelor idei pentru 
marxism. 

a) Istoricismul: metoda unei ştiinţe a societăţii este studiul istoriei, îndeo¬ 
sebi al tendinţelor inerente dezvoltării istorice a omenirii. 

b) Relativismul istoric: Ceea ce e lege într-o perioadă istorică nu este 
neapărat lege într-o altă perioadă istorică. (Hegel susţinea că ceea ce e adevărat 
într-o perioadă nu e neapărat adevărat în alta.) 

c) Există o lege inerentă a progresului în dezvoltarea istorică. 

d) Dezvoltarea are loc spre mai multă libertate şi raţiune, deşi mijlocul prin 
care aceasta se realizează nu este planificarea noastră raţională, ci sînt nişte 
forţe iraţionale de genul pasiunilor şi al intereselor noastre egoiste. (Hegel 
numeşte asta „viclenia raţiunii".) 

e) Pozitivismul moral, sau, în cazul lui Marx, „futurismul" moral. (Acest 
din urmă termen este explicat în capitolul 22.) 

f) Conştiinţa de clasă este unul din instrumentele prin care este stimulată 
dezvoltarea. (Hegel operează cu conştiinţa naţiunii, cu „Spiritul naţional" sun 
„Geniul naţional".) 

g) Esenţialismul metodologic. Dialectica. 

h) Următoarele idei hegeliene joacă un rol în scrierile lui Marx, dar au 
devenit mai importante la marxiştii de mai tîrziu. 

h,) Distincţia dintre libertatea doar „formală" sau democraţia doar „formală" 
ţi libertatea, respectiv democraţia „reale" sau „economice" ele.; legat de 
aceasta, există o anumită atitudine „ambivalenţă" faţă de liberalism, mai precis 
un amestec de iubire ;i ură. 

h 2 ) Colectivismul. 

în capitolele următoare, a) este din nou tema principală. Legat de a) şi b), 
vezi şi nota 13 la prezentul capitol. Pentru b), cf. capitolele 22-24. Pentru c), 
capitolele 22 şi 25. Pentru d), cf. capitolul 22 (iar referitor la „viclenia raţiunii" 
a lui Hegel, cf. textul de la nota 84 la capitolul 12). Pentru 0, cf. capitolele 16 
şi 19. Pentru g), cf. notele 4 la capitolul de faţă, 6 la capitolul 17, 13 la capi¬ 
tolul 15, 15 la capitolul 19, şi notele 20-24 la capitolul 20, împreună cu textul 
de acolo. Pentru h,), cf. nota 19 la capitolul 17. h 2 ) îşi are influenţa sa asupra 
antipsihologismului lui Marx (cf. textul de la nota 16 la capitolul 14); tocmai 
sub influenţa doctrinei platonician-hegeliene a superiorităţii statului asupra 
individului, Marx dezvoltă teoria sa potrivit căreia chiar şi „conştiinţa" indivi¬ 
dului este determinată de condiţiile sociale. In chip fundamental însă Marx a 
fost un individualist; interesul său principal a fost să ajute indivizii umani aflaţi 
în suferinţă. Astfel, în mod sigur, colectivismul ca atare nu joacă un rol impor¬ 
tant în scrierile lui Marx însuşi. (Exceptînd accentul pus de el pe conştiinţa 
colectivă de clasă, menţionată la f); cf., spre exemplu, nota 4 la capitolul 18.) 
El îşi are însă rolul său în practica marxistă. 

3 în Capitalul (387-389) Marx face unele remarci interesante atît despre 
teoria platoniciană a diviziunii muncii (cf. nota 29 la capitolul 5 şi textul res¬ 
pectiv) cît şi despre caracterul de castă al statului Iui Pluton. (Marx se referă însă 
numai la Egipt, nu şi la Sparta; cf. nota 27 la capitolul 4.) în această ordine de 
idei Marx citează şi un interesant pasaj din Busiris- ul lui Isocrate, 15 şi urm., 
224/5 unde acesta avansează în favoarea diviziunii muncii argumente foarte 
asemănătoare celor ale lui Platon (textul de la nota 29 la capitolul 5); Isocrate 
spune în continuare că egiptenii „au creat instituţii... atît de desăvîrşite îneît cei 
mai celebri filozofi laudă orinduirea de stat a Egiptului mai mult decît pe oricare 
alta, iar Spartanii... îşi cîrmuiesc cetatea într-un mod atît de desăvîrşit pentru 
că au copiat ceea ce făceau egiptenii". Mie mi se pare cel mai probabil că Isocrate 
se referă aici la Platon; iar Crantor poale că se referea la Isocrate vorbind 
despre cei ce îl acuză pe Platon de a fi devenit discipol al egiptenilor, după 
cum am menţionat în nota 27-3) la capitolul 4. 

4 Sau „ruinător al inteligenţei"; cf. textul de la nota 68 la capitolul 12. 
Pentru dialectică în general şi dialectica hegeliană în particular, cf. capitolul 
12, în special textul de la notele 28-33. De dialectica lui Marx nu-mi propun 
să mă ocup în această carte, dat fiind că am tratat despre ea în altă parte. 
(Cf. What is Dialectici , Mind, N. S., voi. 49, 1940, pp. 403 şi urm.; sau, revi¬ 
zuit, în Conjectures and Refutations , pp. 312 şi urm.) Consider dialectica lui 
Marx, ca şi pe cea a lui Hegel, o harababură destul de primejdioasă; aici însă 
pot să evit analiza ei, cu atît mai mult cu cît critica istoricismului acoperă tot 
ce poate fi luat în serios din dialectica sa. 

5 Cf, de exemplu, citatul din textul de la nota 11 la capitolul de faţă. 

6 Utopismul este criticat pentru prima dată de către Marx şi Engels în 
Manifestul partidului comunist, 111, 3. (Cf. Opere. voi. 4, pp. 496 şi urm.) Pentru 

atacul lui Marx la adresa „economiştilor burghezi" care „încearcă să împace... 
economia politică cu revendicările clasei muncitoare", atac îndreptat îndeosebi 
împotriva lui Mill şi a altor membri ai şcolii comtiste, cf. în special Capitalul, 
868 (împotriva lui Mill; vezi şi nota 14 la acest capitol) şi 870 (împotriva 
publicaţiei comtiste La Revue positiviste ; vezi şi textul de Ia nota 21 la capi¬ 
tolul 18). Pentru întreaga problemă a raportului dintre tehnologia socială şi isto- 
ricism, dintre ingineria socială graduală şi cea utopică cf. îndeosebi cap. 9 de 
mai sus. (Vezi şi notele 9 la capitolul 3; 18-3) la capitolul 5; şi 1 la capitolul 
9; cu referire la studiul lui M. Eastman: Marxism: is it Sciencel 

7-1) Cele două citate din Lenin sînt din cartea lui Sidney şi Beatrice Webb, 
Soviet Communism (ed. a 2-a, 1937), pp. 650 şi urm., care spun într-o notă că 
al doilea citat este dintr-o cuvîntare ţinută de Lenin în mai 1918. E foarte intere¬ 
sant să observi cît de repede a înţeles Lenin situaţia. In ajunul luării puterii de 
către partidul său, în august 1917, cînd şi-a publicat cartea Statul şi revoluţia, 
el era încă un istoricist pur. Nu numai că era încă inconştient de cele mai grele 
probleme pe care le implică obiectivul construirii unei noi societăţi; ci credea, 
împreună cu majoritatea marxiştilor, că problemele erau inexistente sau că 
desfăşurarea istoriei avea să le rezolve. Cf. îndeosebi pasajele din Statul şi 
revoluţia, în Opere complete voi. 33, unde Lenin subliniază simplitatea pro¬ 
blemelor de organizare şi administraţie în diferitele etape ale societăţii comu¬ 
niste în curs de constituire. „Totul constă acum — scrie el — în aceea ca ei să 
lucreze deopotrivă, respectînd cu exactitate cuantumul muncii, şi să fie 
retribuiţi deopotrivă. în acest domeniu evidenţa şi controlul sînt extrem de sim¬ 
plificate (subliniat în original) de capitalism." Acestea pot fi. aşadar, pur şi 
simplu preluate de muncitori deoarece aceste metode de control sînt „la 
îndemîna oricărui ins capabil să citească şi să scrie şi care cunoaşte cele patru 
operaţii aritmetice elementare". Aceste declaraţii uluitor de naive sînt.caracte¬ 
ristice. (Vederi similare găsim exprimate în Germania şi în Anglia; cf. partea 
2) din această notă.) Ele trebuie puse în contrast cu cuvîntările lui Lenin ţinute 
cîteva luni mai tîrziu. Pentru că arată cît de departe era „socialistul ştiinţific" 
de orice presimţire a problemelor şi dezastrelor ce aveau să urmeze. (Am în 
vedere dezastrul din perioada comunismului de război, perioadă ce a fost rezul¬ 
tatul acestui marxism profetic şi antitehnologic.) Dar ele arată şi capacitatea Iui 
Lenin de a descoperi şi de a recunoaşte greşelile comise. El a abandonat 
marxismul în practică, deşi nu şi în teorie. Cf. şi capitolul V, de secţiunile 2 şi 3 
din Lenin, Statul şi revoluţia pentru caracterul pur istoricist. adică profetic şi 
antitehnologic („anti-utopic", ar fi putut spune Lenin; cf. Opere complete 
voi. 33) al acestui „socialism ştiinţific" înainte de instalarea sa la putere. 

Cînd însă Lenin mărturisea că nu ştia de nici o carte în care să fie vorba de 
problemele mai constructive ale ingineriei sociale, el nu făcea decît să arate că 
marxiştii, credincioşi comandamentelor lui Marx, nici nu citiseră măcar „macu¬ 
latura utopică" a „socialiştilor de catedră" care încercaseră să facă un început 
în aceste probleme; mă gîndesc la unii dintre fabienii din Anglia şi la 
A. Menger (de ex. Neue Staatlehre, ed. a 2-a, 1904, îndeosebi pp. 248 şi urm.) 
ca şi la J. Popper-Lynkeus din Austria. Acesta din urmă a dezvoltat, pe lîngă 
numeroase alte sugestii, o tehnologie a agriculturii colective şi în special a unor 
gospodării uriaşe de felul celor înfiinţate mai tîrziu în Rusia (vezi a sa Allge- 

meme Nahrpflicht , 1912; cf. pp. 206 şi urm. şi 300 şi urm. din ediţia a doua, 
1923) Marxiştii l-au dat însă de o parte, ca pe un „semisocialist.“ II etichetează 
aşa pentru că preconiza în societatea sa un sector de întreprinderi private; el 
limita activitatea economică a statului la grija pentru satisfacerea trebuinţelor 
de bază ale tuturor, pentru asigurarea „minimului de subzistenţă garantat 1- . Tot 
ce depăşea acest minim urma a fi lăsat pe seama unui sistem strict concurenţial. 

2) Vederile lui Lenin din Statul şi revoluţia citate mai sus sînt foarte 
asemănătoare (după cum a semnalat J. Viner) cu cele expuse de John Carru- 
thers în Socialism and Radicalism (cf. nota 9 la capitolul 9); vezi îndeosebi 
pp. 14-16. Acesta din urmă spune: „Capitaliştii au pus la punct un sistem finan¬ 
ciar care, deşi complex, e destul de simplu pentru a putea fi mînuit practic şi 
care învaţă pe oricine care este modul optim de a-şi conduce fabrica. Un sistem 
financiar foarte asemănător, deşi mult mai simplu. l--.i învăţa pe directorul ales 
al unei întreprinderi socialiste cum să conducă, şi acesta n-ar avea nevoie de 
sfatul unui organizator de profesie mai muit decît are nevoie un capital ist.“ 

8 Această naivă deviză naturalistă este „principiul comunismului -- al lui 
Marx (preluat de acesta din articolul lui Louis Blanc L'organisation du travail, 
după cum a avut amabilitatea să-mi semnaleze Bryan Magee). Originea ei se 
află la Platon şi în creştinismul timpuriu (cf. nota 29 la capitolul 5; vezi Faptele 
apostolilor, 2, 44-45 şi 4, 34-35; vezi şi nota 48 la capitolul 24. ca şi trimite¬ 
rile de acolo). Lenin o citează în Stalul şi revoluţia. „Principiul socialismului 1- 
al lui Marx, încorporat în Noua Constituţie a U.R.S.S. (1936) este uşor, dar 
semnificativ atenuat; cf. Articolul 12: „in U.R.S.S. — citim aici — este realizat 
principiul socialist: «De Ia fiecare după capacităţi, fiecăruia după muncă». 1- 
Inlocuirea termenului „nevoi 1- folosit de creştinismul primitiv , prin cel de 
“muncă 1- transformă o fraza romantică şi economiceşte total imprecisă, într-un 
principiu îndeajuns de practic, dar banal — principiu pe care şi l-ar putea 
revendica pînă şi „capitalismul 11 . 

9 Fac aluzie la titlul unei cunoscute cărţi a Iui Engels, „Dezvoltarea socia¬ 
lismului de la utopie la ştiinţă 11 . 

10 Vezi lucrarea mea The Poverty of Histonctsm (Economica , 1944; în 

prezent publicată separat). • 

11 Aceasta este a unsprezecea dintre Tezele despre Feuerbach (1845). 
Cf. Opere voi. 3, p. 7. vezi şi notele 14-16 Ia acest capitol şi secţiunile 1, 17 şi 
18 din The Povertv of Historicism. 

12 Nu vreau să discut aici în detaliu problema metafizică sau pe cea meto¬ 
dologică a determinismului. (Cîteva remarci în plus la această problemă vor 
apărea mai jos, în capitolul 22.) Vreau să arăt însă cît de puţin adecvat este ca 
„determinism 11 şi „metoda ştiinţifică" să fie considerate sinonime. O atare echi¬ 
valare mai este încă practicată, chiar şi de un autor de calitatea şi claritatea lui 
B. Malinowski. Cf., spre exemplu, articolul său din Human Affairs (ed. Cattell. 
Cohcn şi Travers, 1937), capitolul XII. Sînt întru totul de acord cu tendinţele 
metodologice exprimate în acest articol, cu pledoaria sa pentru aplicarea 
metodei ştiinţifice în ştiinţa socială ca şi cu strălucita sa repudiere a tendinţelor 
romantice din antropologie (cf. îndeosebi pp. 207 şi urm., 221-224.) însă cînd 
Malinowski argumentează în favoarea „determinismului în studiul culturii 
umane 11 (p. 212; cf., de exemplu, şi p. 252), nu văd ce altceva ce înţelege dînsul 

prin „determinism*', dacă nu. pur ţi simplu, „metoda ştiinţifică". O atare echi¬ 
valare este însă de nesusţinut ţi comportă pericole grave, după cum am arătat 
în text; căci poate să ducă la istoricism. 

13 Pentru o critică a istoricismului. vezi The Puverly of Ihsloricism ţ Eco¬ 
nomica, 1944). 

Marx poate fi scuzat pentru faptul de a fi împărtăşit credinţa eronată în 
existenţa unei „legi naturale a dezvoltării istorice"; pentru că unii din cei mai 
valoroşi oameni de ştiinţă din epoca sa (de ex.. T. II lluxley. cf. ale sale Lav 
Sermons. 1880, p. 214) credeau în posibilitatea descoperirii unei legi a 
evoluţiei. Nu poate există însă o „lege a evoluţiei" cu caracter empiric Există 
o ipoteză evoluţionistă specifică, potrivit căreia viaţa, pe păminl s-a dezvoltat 
pe anumite căi. Dar o lege universală sau naturală a evoluţiei ar trebui să enunţe 
o ipoteză privind cursul dezvoltării vieţii pe toate planetele (cel puţin). Cu alte 
cuvinte, oriunde sîntem cantonaţi în observarea unui proces unic. nu putem 
spera să descoperim, şi să testăm, o „lege a naturii". (Eireşte însă că există legi 
de evoluţie privitoare la dezvoltarea organismelor tinere etc.) 

Pot să existe legi sociologice, chiar şi legi sociologice referitoare la 
progres; de exemplu, ipoteza că, oriunde libertatea de gîndire şi de comunicare 
a gîndirii este eficient ocrotită de instituţii juridice şi instituţii ce garantează 
caracterul public al discuţiilor, va există progres ştiinţific (Cf capitolul 23 i 
Există însă motive de a crede că e mai bine să nu vorbim deloc despre legi ist o- 
nce. (Cf. nota 7 la capitolul 25 şi textul de acolo.) 

14 Opere voi. 23. p. 16 (Prefaţa la ediţia înlîi Pentru o remarcă similară a 
lui VIi 11. vezi mai jos nota 16.1 In acelaşi loc Marx spune: ...Scopul final al acestei 
opere este de a dezvălui legea dezvoltării economice a societăţii moderni 
(Pentru aceasta, cf. II o M 374 şi textul de la nota 16 la acest capitol ) 
Conflictul dintre pragmatismul lui Marx şi istorii ismul său des ine cît se poate 
de evident cînd comparăm aceste pasaje cu cea de a unsprezecea din le/ele 
sale despre Feuerhacli (citată în textul de la nota 11 la acest capitol). In Ihe 
Poverly of Ihsloricism. secţiunea 17. am încercat să scot mai puternic in 
evidenţă acest conflict, caracterizînd istoricismul lui Marx într o formă intui 
totul analoagă atacului său împotriva lui Kcuerbach Căci putem parafraza 
pasajul din Marx citat în text, spunînd; Isloricistul poate doar să imerprett/e 
dezvoltarea socială şi să o susţină în diferite moduri; punctul său de vedere este 
însă că nimeni nu o poate schimb i Vezi şi capitolul 22. în special textul de la 
notele 5 şi urm. 

15 Cf. Opere voi. 23, p. 446; următoarele citate sint din aceeaşi lucrai o. 
p. 2). (Postfaţa la ediţia a doua Traducerea „sincretism searbăd" nu reda 
întocmai sensul foarte brutal al expresiei din original ); Op. ut.. 673 şi op. ui . 
830. Pentru „amplele dovezi" menţionate in text. vezi. de exemplu, bp. cil . 
105. 562. 649. 6546. 

16 Cf. Opere voi 23. p 16; cf. nota 14 la acest capitol Următoarele tivf 
citate sînt din J.S.MilI. ,\ S\stern ol l.oeic (cd întîi. 1843: citat după ediţia a 
8-a). cartea VI. capitolul X: ţi 2 (finalul); § 1 (începutul); § I (finalul) I n inie 
resant pasaj (care spune aproape acelaşi lucru ca remarca celebră a lui Mau 
citată in textul de la nota 14) se găseşte în acelaşi capitol al Logicii lui Milf 
§ 8 Referitor la metoda istorică, ce urmăreşte descoperirea „legilor ordinii 

sociale şi ale progresului social", Mill scrie: „Cu ajulorul ei putem izbuti de 
acum nu numai să privim departe în istoria viitoare a speţei umane, ci să şi 
determinăm ce mijloace artificiale se pot folosi, şi în ce măsură, pentru a acce¬ 
lera progresul natural in măsura in care acesta este benefic, pentru a compensa 
eventualele lui inconveniente sau dezavantaje şi a evita primejdiile şi acciden¬ 
tele la care expun specia noastră incidentele necesare ale progresului ei." (Sub¬ 
liniat de mine.) Sau, aşa cum spune Marx, pentru „a scurta şi a uşura durerile 
facerii", 

17 Cf. Mill. loc. cit., § 2; următoarele remarci sînt din paragraful întîi al 
§ 3. „Orbita" şt „traiectoria" sînt din partea finală a alineatului al doilea al § 3. 
Vorbind despre „orbite", Mill arc în vedere, probabil, asemenea teorii ciclice 
ale dezvoltării istorice, cum sînt cele formulate în Omul politic al lui Plalon 
sau, eventual, în Discursurile despre Liviu ale lui Machiavclli. 

18 Cf. Mill, loc. cit., începutul ultimului alineat ai § 3. Pentru toate aceste 
pasaje, cf, şi notele 6-9 la capitolul 14 şi The l’overtv of llisloricism, secţiunile 
22, 24. 27, 28. 

19 Privitor la psihologism (termenul e datorat lui llusserl). pot cita aici 
cîteva fraze din valorosul psiholog D. Katz; pasajele sînt luate din articolul său 
Psychological Seeds (cap. III al volumului lluman Al'fairs. ed. CattcII. Cohen 
şi Travers, 1937, p. 36). „în filozofie se manifestă de la o vreme tendinţa de a 
face din psihologie fundamentul tuturor celorlalte ştiinţe... Această tendinţă se 
cheamă de obicei psihologism însă pină şi ştiinţe ca sociologia şi economia, 
care sînt mai strîns legate de psihologie, au un nucleu neutru care nu este psi¬ 
hologic..." Psihologismul va fi discutat pe larg în capitolul 14. Cf. şi nota 44 
la capitolul 5. 

20 Cf. Prefaţa lui Marx la Contribuţii la critica economiei politice (1859), 
reprodusă în ()pere voi 13. p. 8 (= Karl Marx. Zur Kntik der politischen Oeko- 
iii mile. editată de K Kautskv. J W. Dietz. Nachf. Berlin 1930. LIV-LV. de ase¬ 
menea în Capitalii!). Pasajul e citat mai complet în textul de la nota 13 la 
capitolul 15 şi în textul de la nota 3 la capitolul 16; vezi şi nota 2 la capi¬ 
tolul 14. 


Sote la capitolul 14 

1 Cf. nota 19 la capitolul precedent. 

2 Cf. Prefaţa lui Marx la Contribuţii la critica economiei politice, citată şi 
in nota 20 la capitolul 13 şi in textul la notele 13 la capitolul 15 şi 4 la capi¬ 
tolul 16; cf. Opere voi. 13. p. 9. Ve/i şi Marx şi Iingels, Ideologia germană 
(Opere voi. 3, p. 27): „.Nu conştiinţa determină viaţa, ci viaţa determină 
conştiinţa.” 

3 Cf. M Ciinsberg. Sociologe (I lome l niversity Library, 130 şi urm.î, care 
discută această problemă intr-un context similar. însă Iară referiri la Marx. 

4 Cf., de exemplu. Zoologe l.cailei 10. publicată de l ield Museum of 
Natural llistory. Chicago. 1929. 

5 Pentru instituţionalism. cf. îndeosebi capitolul 3 (textul de la notele 9 şi 
10) şi capitolul 9. 

6 Cf. Mill, A System of Logic, VI; IX, § 3. (Cf. şi notele 16-18 la capi 
toiul 13.) 

7 Cf. Mill, op. cit., VI; VI, § 2. 

8 Cf. Mill, op. cit., VI; VII, § 1. Privitor la opoziţia dintre „individualismul 
metodologic" şi „colectivismul metodologic", vezi şi F. A. von Ilayek, Scicn 
tism and the Study of Society, partea II, secţiunea VII ( Economica , 1943, 
pp. 41 şi urm.). 

9 Pentru acest citat şi pentru următorul, vezi Mill, op. cit., VI; X, § 4. 

10 Folosesc termenul „legi sociologice" pentru a desemna legile naturale 
ale vieţii sociale, ca opuse legilor ei normative; cf. textul de la notele 8-9 la 
capitolul 5. 

11 Cf. nota 10 la capitolul 3. (Pasajul e de la p. 122 a părţii a Il-a a cărţii 
mele The Poverty of Historicism (Economica, N. S., XI, 1944) şi p. 65 a cărţii 

Sugestia că Marx a fost primul care a conceput teoria socială ca studiu al 
repercusiunilor sociale neintenţionate ale aproape tuturor acţiunilor noastre o 
datorez lui K. Polanyi, care a subliniat, în discuţii cu caracter particular (1924), 
acest aspect al marxismului. 

*1) Trebuie observat că, în pofida aspectului menţionat adineauri al marxis 
mul ui şi care constituie un important element de concordanţă între viziunea lui 
Marx asupra metodei şi propria mea viziune, există un important dezacord întic 
viziunea lui Marx şi viziunea mea despre cum ar trebui analizate aceste re 
percusiuni neurmărite sau neintenţionate. Pentru că Marx este un colecln r-t 
metodologic. El crede că „sistemul relaţiilor economice" ca atare este cel ic 
generează asemenea repercusiuni neintenţionate — un sistem de instituţii ce 
poate fi explicat, la rîndul său, prin prisma „mijloacelor de producţie"» dar nu 
este analizabil prin raportare la indivizi, la relaţiile dintre ei şi la acţiunile lot 
Eu cred, dimpotrivă, că instituţiile (şi tradiţiile) trebuie explicate în termeni 
individualişti — adică pornind de la relaţiile dintre indivizi ce acţionează in 
situaţii determinate şi de la consecinţele neintenţionate ale acţiunilor lor. 

2) Referirea din text la „curăţirea terenului" şi la capitolul 9 trimite la 
notele 9 şi 12 şi la textul corespunzător din acest capitol. 

3) Privitor la remarcile făcute în text (în alineatul la care este ataşat!) 
această notă şi în unele din alineatele următoare) asupra repercusiunilor sociale 
neintenţionate ale acţiunilor noastre, ţin să atrag atenţia asupra faptului iă 
situaţia în ştiinţele fizice (şi în domeniul ingineriei şi tehnologiei mecanici I 
este întrucîtva similară. Şi aici sarcina tehnologiei este în mare parte aceea de 
a ne informa despre consecinţele neintenţionate ale acţiunilor noastre (de ex . 
că un anume pod ar putea să devină prea greu dacă consolidăm unele din corn 
ponentele lui). Dar analogia merge şi mai departe. Invenţiile noastre mecanice 
rareori ies întru totul conforme cu planurile noastre iniţiale. Inventatorii moto 
rului de automobil probabil că n-au prevăzut repercusiunile sociale ale invenţiei 
lor, dar în mod cert n-au prevăzut repercusiunile pur mecanice — numeroasele 
defecţiuni pe care le pot suferi automobilele lor. Iar după ce s-au introdu» 
modificările necesare pentru ca defecţiunile respective să fie evitate, înfăţişare.i 
automobilelor a devenit mult diferită. (O dată cu această schimbare, s au 
schimbat şi unele din motivele şi aspiraţiile oamenilor.) 

4) Legat de critica pe care o fac Teoriei conspiraţionale (pp. 94-96) cf. 
lucrările mele Prediction and Prophecy and their Significance for Social 
Theory (în Proceedings of the X‘ h International Congress of Philosophy, 1948, 
voi. I, pp. 82 şi urm., îndeosebi pp. 87 şi urm.) şi Tov.ards a Raţional Theory 
of Tradttton (The Raţionalist Animal, 1949, pp. 36 şi urm., îndeosebi pp. 40 şi 
urm.). Ambele texte figurează acum în volumul Conjectures and Refutations * 

12 Vezi pasajul din Mill citat în nota 8 la acest capitol. 

13 Cf. nota 63 la capitolul 10. Contribuţii importante la logica puterii au 
adus Platon (în cărţile VIII şi IX ale Republicii şi în Legile), Aristotel, Machia- 
velli, Pareto şi mulţi alţii. 

14 Cf. Max Weber, Ges. Aufsaetze zur Wissenschaftslehre (1922), îndeo¬ 
sebi pp. 408 şi urm. 

Am putea adăuga aici o remarcă privitor la aserţiunea ce se face adesea 
cum că ştiinţele sociale operează cu o metodă diferită de cea a ştiinţelor naturii, 
în măsura în care noi cunoaştem „atomii sociali", adică pe noi înşine, pe o cale 
directă, pe cînd cunoştinţele ce le avem despre atomii fizici sînt doar ipotetice. 
De aici mulţi (de ex. Karl Menger) trag concluzia că. metoda ştiinţei sociale, 
întrucît se sprijină pe cunoaşterea de sine a cercetătorului, este psihologică, 
oarecum „subiectivă", ca opusă metodelor „obiective" ale ştiinţelor naturii. La 
aceasta putem răspunde: Nu există, fireşte, nici un motiv să nu folosim cunoş¬ 
tinţele „directe" pe care le-am putea avea despre noi înşine. Asemenea cu¬ 
noştinţe însă sînt de folos în ştiinţele sociale numai dacă putem generaliza, 
adică dacă presupunem că ceea ce ştim despre noi înşine este valabil şi despre 
alţii. Această generalizare are însă un caracter ipotetic şi se cere testată şi 
corectată printr-o experienţă de tip „obiectiv". (înainte de a întîlni pe cineva 
căruia nu-i place ciocolata, unii ar putea foarte bine să creadă că toată lumea e 
amatoare de ciocolată.) Fără îndoială că în cazul „atomilor sociali" ne aflăm, 
sub anumite aspecte, într-o situaţie mai bună decît în cazul atomilor fizici, 
datorită nu numai cunoaşterii de sine, ci şi utilizării limbajului. însă din punctul 
de vedere al metodei ştiinţifice, o ipoteză socială sugerată de intuiţia de sine nu 
se află într-o situaţie diferită de cea a unei ipoteze fizice privitoare la atomi. 
Aceasta din urmă poate fi sugerată şi ea fizicianului de o intuiţie privind natura 
atomilor. Iar în ambele cazuri, această intuiţie este o chestiune personală acelui 
ce propune ipoteza. Ceea ce e „public" şi important pentru ştiinţă este doar 
întrebarea dacă ipoteza poate fi testată prin experienţă şi dacă ar rezista unor 
atare teste. 

Din acest punct de vederee, teoriile sociale nu sînt mai „subiective" decît 
cele fizice. (Incît, bunăoară, ar fi mai clar să se vorbească despre „teoria valo¬ 
rilor subiective" sau despre „teoria actelor de alegere" decît despre „teoria 
subiectivă a valorii": vezi şi nota 9 la capitolul 20.) 

15 Acest alineat a fost inserat pentru a se evita neînţelegerea menţionată în 
text. Sînt îndatorat prof. E. Gombrich pentru faptul de a-mi fi atras atenţia 
asupra posibilităţii unei asemenea neînţelegeri. 

16 Hegel susţinea că „Ideea" sa este ceva ce există în mod „absolut", adică 
independent de gîndirea oricărui individ. S-ar putea afirma, pe-acesl temei, că 
el nu era un psihologist. Marx însă, pe drept cuvînt, nu lua prea în serios acest 
„idealism absolut" al lui Hegel, ci îl interpreta ca pe un psihologism deghizat 

şi îl combătea ca atare. Cf. Opere. voi. 23. p. 27 (subl. de minei: „Pentru llegel. 
procesul gindint, pe care. sub denumirea de idee. el îl transformă chiar într-un 
subiect de sine stătător, este demiurgul realului." Marx îşi îndreaptă atacul doar 
asupra doctrinei că procesul de gîndire (sau conştiinţa, spiritul) creea/ă 
„realul"; şi arată că acesta nu creează nici măcar realitatea socială (necum uni¬ 
versul material). 

Pentru teoria hegeliană a dependenţei individului de societate, vezi (în afară 
de secţiunea III a capitolului 12) discuţia, din capitolul 23, despre clementul 
social, sau mai precis inter-personal, al metodei ştiinţifice, ca şi discuţia cores¬ 
punzătoare, din capitolul 24, despre elementul inter-personal al raţionalităţii. 


Note la capitolul 15 

1 Cf. Prefaţa lui Cole la Capitalul, XVI, (Vezi însă şi nota următoare.) 

2 Lenin a folosit şi el uneori termenul „marxiştii vulgari", dar într-un sens 
întrucîtva diferit. Cît de puţin are în comun marxismul vulgar cu ideile lui Marx 
se poate vedea din analiza lui Cole, op. cit.. XX, şi din textul de la notele 4 şi 
5 la capitolul 16, ca şi din nota 17 la capitolul 17. 

3 După Adler, fireşte, apetitul de putere nu este în realitate altceva decîl 
dorinţa individului de a-şi compensa propriile sentimente de inferioritate prin 
dovedirea propriei superiorităţi. 

Unii marxişti vulgari merg chiar pînă acolo îneît consideră că Einstcin ai 
fi desăvîrşit filozofia modernă a omului, descoperind — cred ei— „relativi¬ 
tatea" sau „relativismul" în sensul că „totul e relativ". 

4 J. F. Hecker scrie (A/oscou Dialogues, p. 76) despre aşa-numitul „mate 
rialism istoric" al lui Marx; „Eu aş fi preferat să-l numesc «istoricism dialectic» 
sau... ceva în genul acesta". Atrag din nou atenţia cititorului asupra faptului că 
în această carte nu mă ocup de dialectica lui Marx, deoarece am scris despre ea 
într-o altă lucrare. (Cf. nota 4 la capitolul 13.) 

5 Pentru sloganul lui Heraclit, cf în special textul de la nota 4-3) la capi 
toiul 2, notele 16/17 la capitolul 4 şi nota 25 la capitolul 6. 

6 Ambele citate care urmează sînt din Capitalul (Postfaţa la ed. a 2-a a voi I). 
Opere voi. 23, p. 27. 

7 Cf. Das Kapital, voi. III/2 (1894), p. 355; adică, capitolul 48, secţiuni i 
III, de unde sînt luate citatele care urmează. 

8 Das Kapital. voi. III/2. loc. cit. 

9 Pentru citatele din acest alineat, cf. F. Engels, Anli-Duhrmg ; vezi Opere 
voi. 20, pp. 279, 280. 

10 Mă gîndesc la probleme cum ar fi influenţa condiţiilor economice 
(bunăoară, nevoia de delimitare a parcelelor agricole) asupra geometriei egip 
tene şi asupra dezvoltării diferite a geometriei pitagoreice timpurii în Grecia 

11 Cf. îndeosebi citatul din Capitalul din nota 13 la capitolul 14; de ase 
menea pasajele integrale din Prefaţa la Contribuţii la critica economiei polua 
citate doar parţial în textul de la nota următoare. Pentru problema esenţiali 
mului lui Marx şi pentru distincţia dintre „realitate" şi aparenţă, vezi nota 13 Nţ 
prezentul capitol şi notele 6 şi 16 la capitolul 17. 

12 Vlâ simt însă îndemnat să spun că este ceva mai bun decît idealismul de 
tip hegelian sau platonician: după cum ziceam în H7i.if is Dialectic 7, dacă aş fi 
silit să aleg — dar din fericire, nu sînt — aş alege materialismul. (Cf. p. 422 
din Miml voi. 49 sau Conjectures and Kel'uialions, p. 331. unde mă ocup de 
probleme foarte asemănătoare celor de aici.) 

13 Pentru acest citat şi pentru următorul, cf. Prefaţa lui Marx la Contribuţii 
la critica economiei politice. în Opere voi. 1.3. p. 9. 

Asupra acestor pasaje (şi asupra textului de la nota 3 la capitolul 16) aruncă 
un plus de lumină A doua obsercaţie din capitolul al Il-lea al lucrării lui Marx 
Mizeria filozofiei (cf. Opere voi. 4, pp. 129-133; pentru că Marx descompune 
aici foarte clar societatea în trei straturi, dacă le pot numi aşa. Primul strat cores¬ 
punde ..realităţii" sau ..esenţei", iar cel de al doilea şi cel de-al treilea unei forme 
primare şi unei forme secundare a aparenţei. (Tabloul e foarte asemănător 
distincţiei pe care o face Platon între Idei, lucruri sensibile şi imagini ale lucru¬ 
rilor sensibile: pentru problema esenţialismului lui Platon. cf. capitolul 3; pentru 
ideile corespunzătoare din Marx, vezi şi notele 8 şi 16 la capitolul 17). Stratul 
prim sau fundamental (sau „realitatea") este cel material, maşinile şi celelalte 
mijloace de producţie existente în societate; acest strat este numit de Marx „forţe 
de producţie" materiale sau „productivitate materială". Stratul al doilea este 
numit „relaţii de producţie" sau „relaţii sociale acestea depind de primul strat: 
„Relaţiile sociale sînt strîns legate de forţele productive. Dobîndind noi forţe 
productive, oamenii îşi schimbă modul lor de producţie şi, o dată cu el. felul lor 
de a-şi cîştiga existenţa. îşi schimbă toate relaţiile lor sociale.” (Pentru primele 
două straturi, cf. textul de la nota 3 la capitolul 16.) Stratul al treilea îl formează 
ideologiile, adică ideile juridice, morale, religioase, ştiinţifice: „Aceiaşi oameni 
care stabilesc relaţiile lor sociale corespunzătoare dezvoltării producţiei lor 
materiale produc şi principiile, ideile, categoriile corespunzătoare relaţiilor lor 
sociale." In termenii acestei analize, am putea spune că în Rusia primul strat a 
fost transformat în conformitate cu al treilea, ceea ce constituie o izbitoare infir¬ 
mare a teoriei lui Marx. (Vezi şi nota următoare.) 

14 E foarte uşor să faci profeţii generale, de exemplu profeţia că într-un 
răstimp rezonabil va ploua. Ca atare, profeţia că în răstimp de cîtcva decenii va 
izbucni undeva o revoluţie nu înseamnă prea mult. Or, după cum vedem, Marx 
nu a spus cu mult mai mult de atît, totuşi suficient pentru a fi dezminţit de eve¬ 
nimente. Cei ce încearcă să găsească o interpretare care să evite recunoaşterea 
acestei dezminţiri elimină din sistemul lui Marx şi ultimul dram de semnificaţie 
empirică. Acest sistem devine atunci unul pur „metafizic" (în sensul dat de 
mine acestui termen în Logica cercetării). 

In ce fel’concepea Marx mecanismul general al oricărei revoluţii, în confor¬ 
mitate cu teoria sa, vedem din următoarea descriere a revoluţiei sociale înfăptuite 
de burghezie (numită şi ..revoluţie industrială"), luată din Manifestul partidului 
comunist (Opere voi. 4, p. 471; sublinierea îmi aparţine): „Mijloacele de produc¬ 
ţie şi de schimb pe baza cărora s-a format burghezia au fost create în societatea 
feudală. Pe o anumită treaptă de dezvoltare a acestor mijloace de producţie şi de 
schimb, .. relaţiile feudale de proprietate nu mai corespundeau forţelor de pro¬ 
ducţie care se dezvoltaseră. .. Ele se prefăcuseră în tot atîtea cătuşe. Ele trebuiau 
sfărimate şi au fost sfarîmate." (Cf. şi textul de la nota 11 şi nota 17 la capitolul 17.) 

15 Cf. H. Heine, Religia şi filozofia în Germania. Citat aici după apendi¬ 
cele cărţii lui P. Carus, Kant's Prolegomena, 1912, p. 267. 

16 O mărturie asupra acestei prietenii se află în Capitalul ; Opere voi. 23, 
sfîrşitul notei 63 de la p. 619. 

Admit că Marx a fost adesea intolerant. Cu toate acestea, simt — dar s-ar 
putea uşor să mă înşel — că avea suficient simţ critic pentru a-şi da seama de 
neputinţa oricărui dogmatism şi că i-ar fi displăcut modul în care teoriile sale 
au fost convertite într-un set de dogme. (Vezi nota 30 la capitolul 17 şi 
p. 425 -434 în Conjeclures and Refutations — din What is Dialectici Cf. 
nota 4 la capitolul 13.) Se pare însă că Engels a fost dispus să tolereze into¬ 
leranţa şi ortodoxia marxiştilor. In Prefaţa sa la prima ediţie engleză a Capita¬ 
lului, el scrie despre această carte că „pe continent este numită adesea «biblia 
clasei muncitoare»*'. Şi în loc să protesteze împotriva unei descrieri ce 
converteşte socialismul „ştiinţific" într-o religie, Engels se străduieşte în 
comentariile sale să arate că opera lui Marx merită acest titlu, întrucît „pe zi ce 
trece concluziile la care ajunge această carte devin principiile de bază ale marii 
mişcări a clasei muncitoare" din întreaga lume. De aici nu mai era decît un pas 
pînă la prigoana ereticilor şi la excomunicarea celor ce păstrează un spirit critic, 
adică ştiinţific, ce însufleţise odinioară deopotrivă pe Marx şi pe Engels. 


iXote la capitolul 16 

1 Cf. Marx şi Engels, Manifestul partidului comunist, vezi Opere voi. 41 
p. 466. După cum s-a arătat în capitolul 4 (vezi textul de la notele 5/6 şi 
11 /12), Platon avea idei foarte asemănătoare. 

2 Cf. textul de la nota 15 la capitolul 14. 

3 Cf. Marx, Mizeria filozofiei. în Opere voi. 4, p. 130. (Citatul e din acelaşi 
loc ca şi pasajele citate în nota 13 la capitolul 15.) 

4 Cf. Prefaţa la Contribuţii Ia critica economiei politice, cf. Opere voi. 13, 
p. 8. (Vezi şi nota 20 la capitolul 13, nota 1 la capitolul 14, nota 13 la capitolul 
15 şi textul de acolo.) Asupra pasajului citat aici, şi îndeosebi asupra termenilor 
„forţe materiale de producţie" şi „relaţii de producţie", aruncă oarecare lumină 
pasajele citate în nota 13 la capitolul 15. 

5 Cf. Opere voi. 23, p. 602. vezi şi pasajul paralel referitor la capitalist şi 
tezaurbator din Capitalul voi. I, în Opere voi. 23, p. 167; cf. şi nota 17 la capi 
toiul 17. în Mizeria filozofiei — vezi Opere voi. 4, p. 190 — Marx scrie: „Dacă 
toţi membrii burgheziei moderne au un interes comun în măsura în care for¬ 
mează o clasă opusă altei clase, ei au interese opuse, antagoniste, în relaţiile pe 
care le au unii faţă de alţii. Aceste interese decurg din condiţiile economice ale 
vieţii lor burgheze." 

6 Opere voi. 23, p. 602. 

7 Teza este întru totul analoagă istoricismului naţionalist al lui Hegel, unde 
adevăratul interes al naţiunii devine conştient în spiritele subiective ale 
cetăţenilor şi îndeosebi în cel al conducătorului. 

8 Cf. textul de la nota 14 la capitolul 13. 

9 Cf. Opere voi. 23, p. 602. 

10 ‘Iniţial am folosit termenul de „capitalism de tip Iaissez-faire“-, dat fiind 
însă că „ laissez-fatre“ indică absenţa de obstacole în calea comerţului (de felul 
taxelor vamale) — lucru după mine cît se poate de dezirabil — şi că eu 
consider indezirabilă, şi chiar paradoxală, politica economică a neintervenţiei 
statului, preconizată în secolul al nouăsprezecelea, am decis să-mi modific ter¬ 
minologia şi să folosesc, în locul termenului menţionat, pe cel de „capitalism 
neîngrădit".* 


A'ofc la capitolul 17 

1 Cf. Prefaţa la Contribuţii la critica economiei politice (Opere voi. 13, 
p. 8). Pentru teoria straturilor sau „suprastructurilor", vezi citatele din nota 13 
la capitolul 13. 

2 Pentru recomandarea lui Platon privind „atît persuasiunea, cît şi forţa", 
vezi, de ex„ textul de la nota 35 la capitolul 5, ca şi notele 5 şi 10 la capitolul 
8 . 

3 Cf. Lenin, Statul şi revoluţia (Opere complete voi. 13, pp. 13 şi urm.) 

4 Cele două citate sînt din Marx-Engels, Manifestul partidului comunist 
(cf. Opere voi. 4, p. 488). 

5 Cf. Lenin, Statul şi revoluţia, în Opere complete voi. 33, p. 7. 

6 Pentru problemele caracteristice ale esenţialismului istoricist şi îndeosebi 
pentru problemele de tipul „Ce este statul?" sau „Ce este guvernarea?", cf. 
textul de la notele 26-30 la capitolul 3, 21-24 şi 26 şi urm. la capitolul 11 şi 
26 la capitolul 12. 

Pentru limbajul revendicărilor politice (sau, mai bine, al „ propunerilor 
politice, după cum se exprima L. J. Russell), care după opinia mea trebuie să 
înlocuiască acest gen de esenţialism, cf. îndeosebi textul dintre notele 41 şi 42 
la capitolul 6 şi nota 5-3) la capitolul 5. Pentru esenţialismu) lui Marx, vezi în 
special textul la nota 11 şi nota 13 la cap. 15; nota 16 la capitolul de faţă; şi 
notele 20-24 la capitolul 20. Cf. în special remarca metodologică din volumul 
al treilea al Capitalului (Das Kapital, III /2, p. 352), citată în nota 20 la capi¬ 
tolul 20. 

7 Acest citat este din Manifestul partidului comunist (Opere voi. 4. p. 468). 
Textul este din Prefaţa lui Engels la prima traducere engleză a Capitalului. 
Citez aici întreg pasajul final al acestei Prefeţe; Engels vorbeşte acolo despre 
concluzia lui Marx „că cel puţin în Europa. Anglia este singura ţară în care 
revoluţia socială inevitabilă ar putea fi înfăptuită în întregime prin mijloace 
paşnice şi legale. Desigur că el nu a uitat niciodată să adauge că nu se aşteaptă 
ca clasele dominante din Anglia să se supună acestei revoluţii paşnice şi legale 
lără «pro-slavery rebcllion» (rebeliune în favoarea sclaviei)". (Cf. Opere voi. 
23, p. 40; vezi şi textul de la nota 7 la capitolul 19.) Acest pasaj arată clar că, 
potrivit marxismului, caracterul violent sau non-violent al revoluţiei va depinde 
de rezistenţa sau lipsa de rezistenţă a vechii clase dominante. Cf. şi textul de la 
notele 3 şi urm. la capitolul 19. 

8 Cf. Engels, Anti-Duhrmg (Opere voi. 20, p. 278); vezi şi pasajele 
menţionate în nota 5 la capitolul de faţă. 

De un număr de ani. în Rusia rezistenţa burgheziei a fost înfrîntă; nu se văd 
însă deloc semne ale „dispariţiei" statului rus, nici chiar în organizarea lui 
internă. 

Teoria dispariţiei treptate a statului este extrem de nerealistă, şi mă gîndesc 
că Marx şi Engels au adoptat-o în principal pentru a slăbi poziţia rivalilor lor. 
Rivalii la care mă gîndesc sînt Bakunin şi anarhiştii; lui Marx nu-i plăcea să 
vadă că radicalismul său e întrecut de al altcuiva. Anarhiştii urmăreau, ca şi 
Marx, răsturnarea ordinii sociale existente. îndrcptîndu-şi însă atacul împotriva 
sistemului politico-juridic, în locul celui economic. în viziunea lor statul era 
duşmanul care trebuia nimicit. De n-ar fi fost concurenţii săi anarhişti, Marx ar 
fi putut uşor, în temeiul propriilor sale premise, să admită posibilitatea ca în 
socialism instituţia statului să aibă de îndeplinit funcţii noi şi indispensabile; şi 
anume, acele funcţii de salvgardare a dreptăţii şi libertăţii, pe care i le-au atri¬ 
buit marii teoreticieni ai democraţiei. 

9 Cf. Capitalul voi. I, în Opere voi. 23. pp. 753 şi urm. 

10 în capitolul „Aşa-numita acumulare primitivă" Marx precizează că face 
abstracţie „de resorturile pur economice ale revoluţiei agrare. Pe noi ne intere¬ 
sează pîrghiile care au accelerat în mod violent desfăşurarea ei" (aşadar 
pîrghiile politice — K IM. 

11 Pentru numeroasele pasaje referitoare la suprastructuri, cf. nota 13 la 
capitolul 15. 

12 Cf. textul de la notele la care se face referire în nota precedentă. 

13 Una din părţile cele mai demne de atenţie şi valoroase ale Capitalului, 
reprezentînd un document cu adevărat nepieritor asupra suferinţei umane, este 
capitolul VIII al volumului întîi. intitulat Ziua c Ic inumă. unde Marx schiţează 
istoria timpurie a legislaţiei muncii. Citatele care urmează sînt luate din acest 
capitol bine documentat. 

Trebuie spus. pe de altă parte, că tocmai acest capitol cuprinde materialul 
pentru o totală infirmare a „socialismului ştiinţific" marxist, care se bazează pe 
profeţia exploatăm mereu crescinde a muncitorilor. Nimeni care citeşte acest 
capitol din Marx nu poate să nu-şi dea seama că această profeţie, din fericire, 
nu s-a adeverit. Nu este însă imposibil ca aceasta să se datoreze, în parte, 
activităţilor desfăşurate de marxişti pe linia organizării muncitorilor; dar prin¬ 
cipala contribuţie a dat-o productivitatea sporită a muncii — care. după Marx, 
este, la rîndul său, un rezultat al „acumulării capitaliste". 

14 Cf. Opere voi. 23, p. 256. (Vezi nota de subsol 1 la acest pasaj.) 

15 Cf. Opere. voi. 23, pp. 266 şi urm. Comentariul pe care-1 face Marx în 
nota de subsol 1 la această pagină este cît se poate de interesant. El arată că 
reacţionarii tory favorabili sclaviei foloseau cazuri cum este acesta pentru a 
face propagandă în favoarea sclaviei. Şi arată că, între alţii. Thomas Carlyle, 
oracolul (un precursor al fascismului), a participat la această mişcare de apărare 
a sclaviei. Carlyle — ca să-l cităm pe Marx — reducea „singurul evenimenl 
măreţ al istoriei contemporane, războiul civil american, la faptul că Petru din 
nord vrea cu tot dinadinsul să-i spargă capul lui Pavel din sud. pentru că Pelin 
din nord îşi închiriază muncitorii «cu ziua. iar Pavel din sud îi închiriază pe 
viaţă»." Marx citează aici articolul lui Carlyle Ihas Americana in Suce (A/ac- 
millan’s Magazine, august, 1863). Şi Marx conchide; „Astfel s-a spart, in 

sîfîrşit, balonul de săpun al simpatiei /orelor pentru muncitorul salariat, dar 
numai de la oraş, pentru cel agricol nici pomeneală! Căci sîmburele acestei sim 
patii se cheamă sclavie!" 

Unele din motivele pentru care citez acest pasaj este dorinţa mea de a 
releva totalul dezacord al lui Marx cu convingerea că între sclavie şi „sclavia 
salariată" n-ar fi mare deosebire. Nimeni n-ar putea sublinia mai puternic decît 
a făcut-o Marx că abolirea sclaviei (şi deci introducerea „sclaviei salariate") e 
un pas necesar şi de cea mai mare însemnătate în emanciparea celor oprimaţi. 
Termenul de „sclavie salariată" este de aceea periculos şi derutant; căci 
marxiştii vulgari l-au interpretat drept un indiciu că Marx ar fi fost de acord cu 
un mod de a vedea lucrurile care este de fapt cel al lui Carlyle. 

16 Marx defineşte „valoarea" unei mărfi drept numărul mediu de ore de 
muncă necesare pentru reproducerea ei. Această definiţie este o bună ilustrare 
a esenţialismului său (cf. nota 8 la capitolul de faţă). Pentru că el introduce 
valoarea pentru a ajunge la realitatea esenţială a ceea ce se manifestă sub formă 
de preţ al mărfii. Preţul e o aparenţă amăgitoare. „Un lucru poate deci să aibă, 
formal, un preţ, fără să aibă valoare", scrie Marx (Opere voi. 23. p. 117; vezi 
şi excelentele remarci ale lui Cole din introducerea sa la Capitalul , îndeosebi 
pp. XXVII şi urm.) O schiţă a „teoriei valorii" a lui Marx va fi făcută în capi¬ 
tolul 20. (Cf. notele 9-27 la acel capitol şi textul respectiv.) 

17 Pentru problema „sclavilor-salariaţi" cf. finalul notei 15 la capitolul de 
faţă; de asemenea. Opere voi. 23, p. 266 (îndeosebi nota de la subsol 90; pentru 
analiza lui Marx, ale cărei rezultate sînt schiţate aici, vezi îndeosebi Capitalul, 
în Oj>ere voi. 23, secţiunea a 11-a. cap. 4, pp. 178-179; de asemenea nota 37 la 
p. 179; cf. şi capitolul meu 20, mai jos. 

In sprijinul prezentării făcute de mine analizei lui Marx s-ar putea cita 
o precizare a lui Engels din Anti-Diihring prilejuită de un rezumat al Capi¬ 
talului. Engels scrie ( Opere voi. 20, p. 158): „Cu alte cuvinte: chiar dacă 
excludem posibilitatea oricărui jaf, oricărui act de violenţă şi oricărei escro¬ 
cherii, dacă presupunem că orice proprietate privată se bazează la început 
pe munca proprie a posesorului şi că ulterior se schimbă numai valori egale 
contra valori egale, tot ajungem în mod necesar, o dată cu dezvoltarea 
producţiei şi a schimbului, la modul de producţie capitalist actual, la mono¬ 
polul asupra mijloacelor de producţie şi de subzistenţă în mîinile unei clase 
puţin numeroase, la reducerea celeilalte clase, constituind imensa majoritate, 
la starea de proletari neavuţi, la alternarea periodică a perioadelor de avînt 
al producţiei cu crize comerciale şi la toată anarhia care domneşte acum în 
producţie. întregul proces se explică prin cauze pur economice, fără să fi 
fost necesare măcar o singură dată jaful, violenţa, statul sau vreo imixtiune 
politică." 

Poate că acest pasaj va izbuti să convingă într-o bună zi pe marxiştii vul¬ 
gari că marxismul nu explică crizele economice prin conspiraţia „marelui busi- 
ness". Marx însuşi spune în voi. II al Capitalului (Opere voi. 24, pp. 429 şi 
urm., subliniat de mine): „Producţia capitalistă implică anumite condiţii inde¬ 
pendente de buna — sau de reaua — voinţă, condiţii care fac ca prosperitatea 
relativă a clasei muncitoare să fie numai temporară, şi anume întotdeauna 
numai ca semn prevestitor al crizei." 

18 Pentru doctrina după care „proprietatea e un furt" sau „proprietatea este 
jaf, cf. şi observaţia lui Marx despre John Watts în Capitalul voi. 23, p. 558, 
nota de subsol 45. 

19 Pentru caracterul hegelian al distincţiei dintre libertatea, sau democraţia, 
doar „formale" şi respectiv „actuale" sau „reale", cf. nota 62 la capitolul 12. 
Lui llegel îi place să atace constituţia britanică pentru cultul libertăţii doar „for¬ 
male", prin opoziţie cu statul prusac în care s-ar „actualiza" libertatea „reală". 
Pentru citatul de la finele acestui alineat, cf. pasajul citat în textul de la nota 7 
la capitolul 15. Vezi şi notele 14 şi 15 la capitolul 20 şi textul de acolo. 

20 Pentru paradoxul libertăţii şi necesitatea ocrotirii libertăţii de către stat, 
cf. cele patru alineate din textul de dinaintea notei 42 la capitolul 6, şi îndeo¬ 
sebi notele 4 şi 6 la capitolul 7 şi textul respectiv; vezi şi nota 41 la capitolul 
12 şi textul, ca şi nota 7 la capitolul 24. 

21 împotriva acestei analize s-ar putea obiecta că, dacă presupunem o 
concurenţă perfectă între patroni în calitatea lor de producători şi mai cu seamă 
în cea de cumpărători ai forţei de muncă pe pieţele muncii (şi dacă presupunem 
în plus că nu există o „armată industrială de rezervă", adică şomeri care să exer¬ 
cite o presiune asupra acestei pieţe), atunci nu s-ar putea vorbi de exploatarea 
celor economiceşte slabi de către cei economiceşte puternici, adică a muncito¬ 
rilor de către patroni. Dar este oare cît de cît realistă ipoteza concurenţei per¬ 
fecte dintre cumpărători pe pieţele forţei de muncă? Nu este oare adevărat că, 
de exemplu, pe multe pieţe locale ale forţei de muncă există un singur cumpă¬ 
rător de oarecare importanţă? Şi apoi, nu putem presupune că o concurenţă per¬ 
fectă ar elimina automat problema şomajului, fie şi numai din motivul că forţa 
de muncă nu se deplasează uşor. 

22 Pentru problema intervenţiei economice din partea statului şi pentru o 
caracterizare a actualului nostru sistem economic drept intervenjiontstn, vezi 
următoarele trei capitole. îndeosebi nota 9 la capitolul 18 şi textul de acolo. De 
remarcat că mtervenţionismul aşa cum îl înţeleg eu aici este complementul eco¬ 
nomic a ceea ce în capitolul 6, textul de la notele 24—14, am numit protecţto- 
nistn politic. (E clar de ce termenul „protecţionism" nu poate fi folosit în loc 
de „intervenţionism".) Vezi îndeosebi nota 9 la capitolul 18, ca şi notele 25 / 26 
la capitolul 20 şi textul de acolo. 

23 Pasajul este citat mai complet în textul de la nota 14 la capitolul 13; 
referitor la contradicţia dintre acţiunea practică şi determinismul istoricist, vezi 
aceeaşi notă şi textul de la notele 5 şi urm. la capitolul 22. 

24 Cf. secţiunea II a capitolului 7. 

25 Vezi Bertrand Russell, Power (1938); cf. îndeosebi pp. 123 şi urm.; 
Waltcr Lippmann, The Cood Society (1937), cf. îndeosebi pp. 188 şi urm. 

26 Russell, Power, pp. 128 şi urm. Sublinierea îmi aparţine. 

27 Legile menite să salvgardeze democraţia se allă încă într-o stare rudi 
mentară de dezvoltare. Aici s-ar putea şi ar trebui tăcut foarte mult. Libertatea 
presei, de exemplu, este cerută în virtutea scopului ca publicul să beneficieze 
de o informare corectă; privită însă din acest punct de vedere, ea este o garanţie 
instituţională cu totul insuficientă că acest scop va fi atins. Ceea ce ziarele bune 
fac în prezent din proprie iniţiativă, şi anume furnizarea pentru public a tuturoi 
informaţiilor importante de care dispun, ar putea fi instituit ca o obligaţie a lor. 

fie prin legi redactate cu grijă, fie prin stabilirea unui cod moral sancţionat de 
opinia publică. Chestiuni cum este, de pildă, scrisoarea lui Zinoviev, ar putea 
fi eventual reglementate prin legi care să dea posibilitatea anulării alegerilor 
cîştigate prin mijloace nepermise şi care să facă răspunzător pentru prejudiciul 
adus pe orice editor ce nu-şi îndeplineşte datoria de a se edifica cît mai bine cu 
putinţă asupra adevărului informaţiilor publicate; sau în cazul de faţă, pentru 
cheltuielile pe care le comportă repetarea alegerilor. Nu pot intra aici în detalii, 
dar sînt ferm convins că putem depăşi cu uşurinţă dificultăţile tehnologice ce 
ar putea să stea în calea atingerii unor scopuri cum sînt desfăşurarea campa¬ 
niilor electorale în cea mai mare parte prin apel la raţiune, şi nu la pasiune. Nu 
văd, bunăoară, de ce nu am standardiza mărimea, tipul etc. ale broşurilor elec¬ 
torale şi nu am elimina afişele. (Aceasta nu ar primejdui neapărat libertatea, 
întocmai cum limitările rezonabile impuse celor ce pledează în faţa unei 
instanţe judecătoreşti nu primejduiesc libertatea, ci o ocrotesc.) Actualele 
metode de propagandă sînt o insultă deopotrivă pentru public ca şi pentru can¬ 
didat. O propagandă ce ar putea fi îndeajuns de bună pentru vînzarea săpunului 
nu trebuie folosită în domenii unde amploarea consecinţelor este cu totul alta. 

28 *Cf. „Control of Engagement Order" britanic din 1947. Faptul că de 
acest ordin aproape că nu se face uz (abuz e clar că nu se face) arată că uneori 
se adoptă şi acte legislative cu un caracter extrem de periculos fără să fie impe¬ 
rios nevoie de ele — de bună seamă, din cauză că nu este suficient înţeleasă 
deosebirea fundamentală ce există între cele două tipuri de legislaţie, una care 
instituie reguli generale de conduită, şi cealaltă, care acordă guvernului puteri 
discreţionare.* 

29 *Pentru această distincţie şi pentru utilizarea termenului de „cadru 
juridic 1- , vezi F. A. Hayek, The Road to Serfdom (citez după prima ediţie 
engleză, Londra, 1944). Vezi, de exemplu, p. 54, unde Hayek vorbeşte despre 
„distincţia... dintre crearea unui cadru de legi permanent înăuntrul căruia acti¬ 
vitatea productivă este ghidată de decizia individuală, şi dirijarea activităţii eco¬ 
nomice de către o autoritate centrală." (Sublin. de mine.) Hayek subliniază 
însemnătatea predictibilităfii cadrului juridic, vezi, de exemplu, p. 56.* 

30 Recenzia, publicată în Vestnik Evropî din Pelersburg, citată de Marx în 
postfaţa la ediţia a doua a Capitalului. 

Pentru a nu fi nedrepţi cu Marx, trebuie să spunem că el nu lua totdeauna 
în serios propriul sistem şi că îşi îngăduia mici devieri de la schema sa funda¬ 
mentală; el o privea ca pe un punct de vedere (desigur, foarte important ca 
atare) şi nu atît ca pe un sistem de dogme. 

Astfel, putem citi, pe două pagini consecutive ale Capitalului (vezi Opere 
voi. 23, pp. 754 şi urm.), un pasaj ce subliniază obişnuita teorie marxistă pri¬ 
vind caracterul secundar al sistemului juridic (sau caracterul său de înveliş, de 
„aparenţă") şi un altul care atribuie un rol foarte important puterii politice a 
statului, pe care implicit o ridică la rangul de forjă economică importantă. 
Primul din aceste pasaje, „Autorul ar fi trebuit să ştie că rcvoluţiiile nu se fac 
cu ajutorul legilor", se referă la revoluţia industrială şi la un autor care cere să 
i se arate prin ce acte juridice a fost înfăptuită. Cel de-al doilea pasaj este un 
comentariu (unul dintre cele mai neortodoxe din punct de vedere marxist) pri¬ 
vitor la metodele de acumulare a capitalului; toate aceste metode, spune Marx, 

..folosesc puterea statului, adică violenţa socială concentrată şi organizată. 
Violenţa este moaşa oricărei societăţi vechi care poartă în pîntece o societate 
nouă. Violenţa însăşi este o potenţa economică“. 17nă la această din urmă pro¬ 
poziţie, pe care am subliniat-o, pasajul este evident ortodox. Ultima propoziţie 
însă rupe cu această ortodoxie. 

Engels era mai dogmatic. De comparat în special una din formulările sale 
din Anti-Duhrinf (Opere voi. 20, p. 178), unde el scrie: „Reiese clar rolul pe 
care îl joacă în istorie violenţa în raport cu dezvoltarea economică. 1- El pretinde 
că ori de cîtc ori puterea politică acţionează împotriva dezvoltării economice, 
ea „este de regulă— cu rare excepţii — învinsă de dezvoltarea economică. 
Excepţiile sînt cazurile izolate de cuceriri, cînd cuceritorii mai înapoiaţi 
extermină sau alungă populaţia unei ţări, distrug sau lasă să decadă forţele de 
producţie, pe care nu ştiu cum să le folosească 1- . (A se compara însă notele 
13/14 la capitolul 15, şi textul respectiv.) 

Dogmatismul şi autoritarismul majorităţii marxiştilor e un fenomen cu 
adevărat uimitor. El nu face decît să arate că ei folosesc marxismul în mod 
iraţional, ca pe un sistem metafizic. Fenomenul se înlîlneşte deopotrivă printre 
radicali şi printre moderaţi. E. Burns, de exemplu, face (în ll.o.M., 374) 
declaraţia de o surprinzătoare naivitate că „infirmările... deformează inevitabil 
teoriile lui Marx": ceea ce pare să implice că teoriile lui Marx sînt neinfirma- 
bile, adică neştiinţifice; pentru că orice teorie ştiinţifică este infirmabilă şi poate 
fi înlăturată. L. Laurat, pe de altă parte, în Marxism and Democracy. p. 226, 
spune: „L'itîndu-ne la lumea în care trăim, ne izbeşte precizia aproape mate¬ 
matică cu care se adeveresc predicţiilc esenţiale ale lui Karl Marx. -- 

Marx însuşi pare să fi gîndit altfel. Poate că mă înşel în această privinţă, 
dar cred în sinceritatea declaraţiei sale (de la sfîrşitul Prefeţei la ediţia înlîi a 
Capitalului: vezi Opere voi. 23, p. 17): „Orice apreciere din partea criticii 
ştiinţifice este binevenită pentru mine. în ceea ce priveşte prejudecăţile aşa- 
zisei opinii publice,... mă călăuzesc... după deviza...: «Urmează-ţi calea şi lasă 
lumea să vorbească!»." 


Sote la capitolul 18 

1 Referitor la csenţialismul lui Marx şi la faptul că mijloacele materiale 
de producţie joacă în teoria sa rolul esenţelor cf. îndeosebi nota 13 la capitolul 
15. Vezi şi nota 6 la capitolul 17 şi notele 20-24 la capitolul 20, împreună cu 
textul respectiv. 

2 O/vre voi. 23. p. 16 şi notele 14 şi 16 la capitolul 13. 

3 Ceea ce eu numesc scopul secundar al Capitalului, scopul său anliapo- 
logetic, include un obiectiv oarecum academic, şi anume critica economiei poli¬ 
tice sub aspectul statutului ei ştiinţific. La acest al doilea obiectiv face aluzie 
Marx atîtîn titlul lucrării sale premergătoare Capitalului, intitulată Contribuţii 
la critica economiei politice, cît şi în subtitlul Capitalului însuşi, care, în tra¬ 
ducere literală, sună Critica economiei politice. Pentru că ambele aceste titluri 
fac negreşit aluzie la Critica raţiunii pure a lui Kant. Iar acest din urmă titlu 
voia, la rîndul său, să însemne: „Critica filozofiei pure sau metafizice în 

privinţa statutului ei ştiinţific". (Această ţintă este indicată mai clar de titlul 
parafrazei Criticii lui Kant, care în traducere aproape literală sună: Prolego¬ 
mene la orice metafizici ce ta putea in viitor să revendice pe drept cuvint uri 
statut ştiinţific.) Făcînd însă aluzie la Kant, Marx voia pesemne să spună: 
..întocmai cum Kant a criticat pretenţiile metafizicii, dezvăluind că ea mi este 
o ştiinţă, ci în bună parte o teologie apologetică, aşa critic cu aici pretenţiile 
corespunzătoare ale economiei burgheze." Că în cercurile frecventate de Marx 
principala ţintă a Criticii lui Kant era considerată a fi teologia apologetică, se 
poate vedea din modul cum este prezentată această carte de prietenul lui .Vlarx, 
II. I le ine, în Religia şi filozofia in Germania (cf. notele 15 şi lfi la capi¬ 
tolul 1.81. Nu e cu totul lipsit de interes să menţionez că. în pofida supervizării 
lor de către lingeîs, primii traducători în engleză ai Capitalului au redat subtitlul 
acestuia prin O analiză critică a producţiei capitaliste. înlocuind astfel aluzia la 
ceea ce eu am numit în text scopul al doilea al lui Marx prinlr-o accentuare a 
primului său scop. 

Burke este citat de Marx în Capitalul (vezi Opere voi. 23. p. 219, 
nota 22al. Citatul e din F Burke, Thoughts arul Details ori Scarcity. 1800, 
pp. 31 şi urm. 

4 Cf. remarcile mele despre conştiinţa de clasă, spre finalul secţiunii I a 
capitolului 16. 

Privitor la dăinuirea unităţii de clasă după ce lupta împotriva duşmanului 
de clasă a încetat, ideea după care conştiinţa de clasă ar fi ceva ce poate să se 
acumuleze şi să fie apoi stocat, că pin supravieţui forţele ce au produs-o, mi se 
pare că nu se armonizează prea bine cu premisele de la care porneşte Marx. şi 
îndeosebi cu dialectica sa. Iar ideea şi mai tare că ca supravieţuieşte in mod 
necesar acestor forţe este în contradicţie cu teoria lui Marx care priveşte 
conştiinţa ca pe o oglindă sau un produs al realităţilor sociale palpabile. Or, 
această idee mai tare trebuie acceptată de oricine crede, împreună cu Marx. că 
dialectica istoriei duce cu necesitate la socialism. 

Următorul pasaj din Manifestul partidului comunist (Opere voi. 4, p. 4881 
este deosebit de interesant în acest context; el formulează clar ideea că 
conştiinţa de clasă a muncitorilor e un simplu efect al „forţei împrejurărilor", 
adică al presiunii pe care o exercită situaţia de clasă; dar el conţine, în acelaşi 
timp, doctrina criticată în text, şi anume profeţia societăţii fără clase. Iată 
pasajul: „Dacă proletariatul, în lupta sa împotriva burgheziei, se uneşte în mod 
necesar ca clasă, dacă, prin revoluţie, devine clasă dominantă şi, ca clasă domi¬ 
nantă, desfiinţează vechile relaţii de producţie făcînd uz de forţă, atunci el des¬ 
fiinţează, o dată cu aceste relaţii de producţie, şi condiţiile de existenţă ale 
antagonismului de clasă, ale claselor în genere, şi, prin aceasta, propria sa 
dominaţie de clasă. 

Locul vechii societăţi burgheze, cu clasele şi antagonismele ei de clasă, îl 
ia o asociaţie în cadrul căreia dezvoltarea liberă a fiecăruia este condiţia pentru 
dezvoltarea liberă a tuturora." (Cf. şi textul de la nota 8 la capitolul de faţăî 
F.ste o credinţă frumoasa, însă una estetică şi romantică; este. ca să folosim ter¬ 
minologia marxistă, un „utopism" partizan, şi nu un „socialism ştiinţific". 

Marx a combătut, şi pe bună dreptate, ceea ce el numea „utopism". (Cf. 
capitolul 9.) Dar cum el însuşi era un romantic, n-a sesizat elementul cel mai 

primejdios a] utopismului, isteria lui romantică, iraţionalismul lui esteticist; a 
combătut, în schimb, încercările lui (foarte imature, putem admite) de planifi¬ 
care raţională, cărora le-a opus istoricismul său. (Cf. nota 21 la capitolul de 
faţă.) 

Cu tot raţionamentul său pătrunzător şi cu toate încercările sale de a folosi 
metoda ştiinţifică, Marx a îngăduit ca pe alocuri sentimente iraţionale şi este¬ 
tice să pună stăpînire totală pe gîndirea sa. Astăzi numim acest fenomen gîndire 
emoţională sau partizană. Tocmai această gîndire emoţională, romantică, 
iraţională şi chiar mistică l-a făcut pe Marx să-şi închipuie că unitatea colectivă 
de clasă şi solidaritatea de clasă a muncitorilor vor dăinui şi după schimbarea 
situaţiei de clasă. Aşadar, gîndirea emoţională, un colectivism mistic şi o 
reacţie iraţională la angoasele civilizaţiei îl conduc pe Marx la profeţia in¬ 
staurării inevitabile a socialismului. 

Această speţă de romantism constituie unul din elementele marxismului 
care exercită cea mai puternică atracţie asupra multora din discipolii săi. Ea 
şi-a aflat, bunăoară, o expresie extrem de mişcătoare în dedicaţia din Moscow 
Dialogues ale lui llecker. Autorul vorbeşte aici despre socialism ca despre „o 
ordine socială unde nu va mai exista luptă între clase şi între rase şi unde toată 
lumea se va împărtăşi din adevăr, bine şi frumos". Cine n-ar vrea să aibă raiul 
pe pămînt! Şi totuşi, unul din principiile dintîi ale unei politici raţionale trebuie 
să fie acela că nu putem crea raiul pe pămînt. Nu vom deveni duhuri libere sau 
îngeri, cel puţin în următoarele secole, ca să spun aşa. Ne leagă de acest pămînt 
metabolismul nostru, după o spusă înţeleaptă a lui Marx; sau, după cum spune 
creştinismul, sîntem spirit şi trup. Drept care trebuie să fim mai modeşti. In 
politică şi în medicină, cine promite prea mult trebuie suspectat de şarlatanie. 
Trebuie să ne străduim să ameliorăm lucrurile, dar să ne debarasăm de ideea 
pietrei filozofale, a unei formule capabile să transforme corupta noastră socie¬ 
tate umană în aur pur şi trainic. 

In spatele unor asemenea năzuinţe stă speranţa de a-1 alunga pe diavol din 
lumea noastră. Platon a crezut că o poate face exilîndu-I în lumea claselor infe¬ 
rioare şi dominîndu-1. Visul anarhiştilor fost că o dată nimicit statul, sistemul 
politic, toate vor merge spre bine. Iar Marx a nutrit şi el un vis asemănător, de 
a-1 alunga pe diavol prin nimicirea sistemului economic. 

Aceste remarci nu vor să dea de înţeles, prin implicaţie, că este imposibil 
să se facă şi progrese rapide, uneori chiar prin introducerea de reforme com¬ 
parativ mici, cum ar fi, de exemplu, o reformă fiscală sau o reducere a ratei 
dobînzilor. Insist doar asupra ideii că trebuie să ne aşteptăm ca fiecare elimi¬ 
nare a unui rău să creeze, ca pe o repercusiune nedorită, o mulţime de alte rele 
noi, deşi posibil mai mici şi nu la fel de presante. Drept care, cel de-al doilea 
principiu al oricărei politici sănătoase ar fi: orice politică constă în a alege răul 
cel mai mic (după cum a spus poetul şi criticul vienez K. Kraus). Iar politicienii 
trebuie să fie sincer preocupaţi să descopere relele pe care acţiunile lor le 
produc în mod necesar, şi nicidecum să le ascundă, pentru că altminteri devine 
în mod sigur imposibilă o evaluare corectă a relelor ce ne pîndesc concomitent. 

S Deşi nu intenţionez să mă ocup de dialectica lui Marx (cf. nota 4 la capi¬ 
tolul 13), pot să arăt că raţionamentul său neconcludent ar putea fi „întărit" prin 
aşa-zisa „raţionare dialectică". Conform acestui mod de a raţiona, e suficient să 

descriem tendinţele antagoniste din sînul capitalismului în aşa fel îneît socia¬ 
lismul (sub forma, de pildă, a capitalismului de stat totalitar) să apară drept sin¬ 
teza necesară. Cele două tendinţe antagoniste ale capitalismului ar putea atunci 
să fie descrise, eventual, astfel. Teză: Tendinţa spre acumularea capitalului în 
mîini tot mai puţine; spre industrializare şi spre controlul birocratic al indus¬ 
triei; spre nivelarea economică şi psihologică a muncitorilor prin standardizarea 
nevoilor şi dorinţelor. Antiteză: Mizeria crescîndă a maselor largi; dezvoltarea 
conştiinţei lor de clasă ca urmare a a) luptei de clasă şi b) înţelegerii tot mai 
profunde, de către ele, a locului important pe care îl ocupă înăuntrul unui 
sistem economic de felul celui al societăţii industriale, unde clasa muncitoare 
este singura clasă productivă şi ca atare singura esenţială. (Cf. şi nota 15 la 
capitolul 19 şi textul respectiv.) 

Este aproape de prisos să arăt cum se naşte dorita sinteză marxistă; dar 
poate că nu e de prisos să relev că modificînd întrucîtva accentele în descrierea 
tendinţei antagoniste, se poate ajunge Ia o „sinteză 1 ' mult diferită; în fapt, la 
orice altă sinteză pe care cineva ar dori s-o susţină. De exemplu, ar putea lesne 
să fie prezentat drept o atare sinteză necesară fascismul; sau eventual „teh¬ 
nocraţia"; sau — de ce nu? — un sistem al intervenţionismului democratic. 

6 *Bryan Magce scrie despre acest pasaj: „Tocmai despre aceasta vorbeşte 
întreaga carte a lui DjLlas, Noua clasă: o teorie pe deplin elaborată despre 
realităţile revoluţiei comuniste, scrisă de un comunist nepocăit."* 

7 Istoria mişcării muncitoreşti este plină de contraste. Ea arată că munci¬ 
torii au fost gata de cele mai mari sacrificii în lupta lor pentru eliberarea pro¬ 
priei lor clase şi, pe deasupra, a întregii omeniri. Dar există, tot aşa, multe 
capitole ce cuprind jalnica poveste a unor egoisme joase şi a urmăririi unor 
interese sectare în detrimentul tuturor. 

Este, fireşte, de înţeles că un sindicat care prin solidaritate şi prin nego¬ 
cieri colective obţine avantaje însemnate pentru membrii săi va încerca să 
excludă de la beneficii pe cei ce nu sînt dispuşi să i se alăture: o poate face, 
de pildă, încorporînd în contractele colective condiţia de a nu fi angajaţi decît 
membrii săi. Este însă un lucru total diferit, şi în fapt inacceptabil, ca un sindi¬ 
cat care obţine în felul acesta un monopol să închidă lista membrilor săi. 
refuzînd să primească în rîndurile sale muncitori din aceeaşi ramură ce ar dori 
să i se alăture, fără a stabili măcar o metodă echitabilă de primire a noi membri 
(cum ar fi, bunăoară, respectarea strictă a unei liste de aşteptare). Faptul că se 
pot întîmpla astfel de lucruri arată că dacă cineva c muncitor, aceasta nu-I 
împiedică uneori să uite cu totul de solidaritatea celor asupriţi şi să se folo¬ 
sească de eventualele prerogative economice dobîndite, adică să exploateze 
alţi muncitori. 

8 Cf. Manifestul partidului comunist (Opere voi. 4, p. 488); pasajul e citat 
mai complet în nota 4 la acest capitol, unde vorbesc despre romantismul lui 
Marx. 

9 Termenul „capitalism" este mult prea vag spre a fi folosit ca denumire a 
unei perioade istorice determinate. Cuvîntul a fost folosit la început într-un sens 
peiorativ (de „sistem ce favorizează obţinerea de mari cîştiguri de către oameni 
ce nu muncesc"), pe care de altfel şi l-a păstrat în vorbirea populară. în acelaşi 
timp însă, el este folosit mai de mult şi într-o manieră ştiinţifică neutră, dar cu 

mai multe înţelesuri diferite. în măsura în care, în conformitate cu vocabularul 
lui Marx, orice acumulare de mijloace de producţie poate fi numită „capital", 
am putea spune chiar că, înr-un anumit sens, „capitalism" este sinonim cu 
„industrialism". în acest sens am putea descrie întru totul corect drept „capita¬ 
lism de stat" o societate comunistă în care statul deţine în proprietatea sa 
întregul capital. Din aceste motive, sugerez folosirea denumirii de „capitalism 
neîngrădit ‘ pentru perioada analizată de Marx şi botezată de el „capitalism", iar 
pentru propria noastră perioadă, a denumirii de inten enfionism. In fapt, denu¬ 
mirea de „intervenţionism" ar putea să acopere cele trei tipuri principale de 
inginerie socială din epoca noastră: intervenţionismul colectivist din Rusia; 
intervenţionismul democratic din Suedia şi din „democraţiile mici" şi New 
Deal-ul din America; în fine, chiar şi metodele fasciste de economie dirijată. 
Ceea ce Marx numea „capitalism" — adică „capitalismul neîngrădit" — a 
dispărut cu totul în secolul al douăzecilea. 

10 Partidul „social-democraţilor" suedezi, care a inaugurat experimentul 
suedez, a fost odinioară marxist; el s-a lepădat însă de teoriile sale marxiste la 
scurt timp după ce a acceptat să-şi asume responsabilităţi de guvernare şi să 
iniţieze un amplu program de reformă socială. Unul din aspectele sub care 
experimentul suedez deviază de la marxism este accentul pus pe consumator şi 
rolul ce revine cooperativelor de consum, prin contrast cu accentul dogmatic pe 
care marxiştii îl pun pe producţie. Teoria economică tehnologică a suedezilor 
este puternic influenţată de ceea ce marxiştii ar numi „economia burgheză", în 
timp ce teoria marxistă ortodoxă a valorii nu joacă în ea nici un rol. 

11 Pentru acest program, vezi Opere voi. 4, pp. 487 şi urm. Legat de 
punctul 1), cf. textul de la nota 15 la capitolul 19. 

De observat că în una din cele mai radicale formulări făcute vreodată de 
Marx, Adresa către Liga Comuniştilor (1850), el considera impozitul progresiv 
drept o măsură din cele mai revoluţionare. în descrierea finală a tacticii 
revoluţionare, dată în încheierea acestei Adrese ce culminează cu strigătul de 
luptă „Revoluţie neîntreruptă!", Marx spune: „Dacă democraţii propun impo¬ 
zite proporţionale, muncitorii trebuie să ceară impozite progresive; şi dacă 
democraţii propun ei înşişi impozite progresive moderate, muncitorii trebuie să 
insiste asupra unui impozit ale cărui cote să crească atît de repede, îneît să dis¬ 
trugă marele capital." (Cf. Opere voi. 7, p. 273, şi îndeosebi nota 44 la capi¬ 
tolul 20.) 

12 Privitor la concepţia mea despre ingineria socială graduală, cf. îndeosebi 
capitolul 9. Referitor la intervenţia politică în chestiuni economice şi pentru o 
explicaţie mai precisă a termenului mtervenjionism, cf. nota 9 la capitolul de 
faţă şi textul respectiv. 

13 Această critică a marxismului o consider foarte importantă. Ea este 
menţionată în secţiunile 17/18 ale cărţii mele The Poverty of Histoncism', şi, 
după cum am spus acolo, ea poate fi parată prin susţinerea unei teom morale 
istoncisle. Eu cred însă că numai dacă o asemenea teorie (cf. capitolul 22, 
îndeosebi notele 5 şi urm., ca şi textul respectiv) este acceptată, marxismul se 
poate sustrage acuzaţiei că propovăduieşte „credinţa in miracole politice". 
(Expresia se datorează lui Julius Kraft.) Vezi şi notele 4 şi 21 la capitolul de 
faţă. 

14 Pentru problema compromisului, cf. o remarcă de la finele alineatului 
unde figurează nota 3 la capitolul 9. Pentru o justificare a remarcii din text, 
„Deoarece ei nu planifică pentru ansamblul societăţii 1 ', vezi capitolul 9 şi 
lucrarea mea The Poveny of Histonctsm, //(îndeosebi critica holismului). 

ÎS F. A. von Hayek (cf., spre exemplu, lucrarea sa Freedom and the Eco¬ 
nomic System, Chicago, 1939) insistă că o „economie planificată" centralizată 
comportă inevitabil pericole extrem de grave pentru libertatea individuală. Dar 
el subliniază de asemenea necesitatea planificării în vederea libertăţii. (Pentru 
o „planificare în vederea libertăţii" pledează şi Mannheim în cartea sa A/an and 
Society m an Age of Reconstruction, 1941. Intrucît însă ideea sa de „planifi¬ 
care" este una accentuat colectivistă şi holistă, sînt convins că ea duce inevi¬ 
tabil la tiranie, nicidecum la libertate: şi într-adevăr, „libertatea" lui Mannheim 
este un vlăstar al celei hegeliene. Cf. finalul capitolului 23 şi studiul meu citat 
la sfîrşitul notei precedente.) 

16 Această contradicţie dintre teoria istorică marxistă şi realitatea istorică 
rusă este discutată în capitolul 15, notele 13/14 şi textul respectiv. 

17 Aceasta e o altă contradicţie între teoria marxistă şi practica istorică: spre 
deosebire de cea menţionată în nota precedentă, această a doua contradicţie a 
dat naştere la numeroase discuţii şi încercări de a explica situaţia introducînd 
ipoteze auxiliare. Dintre acestea, cea mai importantă este teoria imperialismului 
şi a exploatării coloniale. Această teorie susţine că dezvoltarea revoluţionară 
este obstaculată în ţări în care proletariatul împreună cu burghezia culeg acolo 
unde au semănat nu ei, ci locuitorii din colonii. Despre această ipoteză, pe care 
neîndoielnic o infirmă evoluţiile de felul celor din micile democraţii neimpe- 
rialiste, vom discuta mai pe larg în capitolul 20 (textul de la notele 37—40). 

Mulţi social-democraţi au interpretat Revoluţia rusă, în conformitate cu 
schema lui Marx, ca pe o „revoluţie burgheză" întîrziată, insistînd că ea era 
legată de o dezvoltare economică paralelă „revoluţiei industriale" din ţările mai 
avansate. Dar această interpretare presupune, fireşte, că istoria se conformează 
neapărat schemei marxiste. In fapt o problema esenţialistă cum este cea de a şti 
dacă Revoluţia rusă e o revoluţie industrială întîrziată sau o „revoluţie socială" 
prematură arc un caracter pur verbal; iar dacă înăuntrul marxismului ea creează 
dificultăţi, aceasta nu dovedeşte decît că marxismul întîmpină dificultăţi ver¬ 
bale în descrierea evenimentelor pe care întemeietorii săi nu le-au prezis. 

18 Liderii au fost capabili să insufle adepţilor lor credinţa entuziastă în 
misiunea ce ar avea-o de îndeplinit — aceea de eliberare a omenirii. Dar liderii 
erau responsabili şi pentru eşecul final al politicii lor şi pentru prăbuşirea 
mişcării. Acest eşec s-a datorat în foarte mare măsură iresponsabilităţii inte¬ 
lectuale. Ei dăduseră asigurări muncitorilor că marxismul e o ştiinţă şi că latura 
intelectuală a mişcării e în cele mai bune mîini. Dar nu adoptaseră niciodată o 
atitudine ştiinţifică, adică critică, faţă de marxism. Cît timp puteau să-l aplice 
(or, ce e mai uşor decît asta?), cît timp puteau să interpreteze istoria în articole 
şi cuvîntări, ei erau satisfăcuţi din punct de vedere intelectual. (Cf. şi notele 19 
şi 22 la capitolul de faţă.) 

19 Cu ani înainte de ascensiunea fascismului în Europa Centrală, s-a putut 
observa un defetism foarte pronunţat în rindurile liderilor social-democraţi. Ei 
începuseră să creadă că fascismul e un stadiu inevitabil în dezvoltarea socială. 

începuseră, adică, să aducă anumite amendamente schemei lui Marx, fără însă 
a pune vreodată la îndoială punctul de vedere istoricist; nu şi-au dat seama 
niciodată că o întrebare de felul „Este fascismul un stadiu inevitabil în dezvol¬ 
tarea civilizaţiei? 1 ' ar putea să fie total derutantă. 

20 Mişcarea marxistă din Europa Centrală a avut puţine precedente în 
istorie. A fost o mişcare care, în ciuda faptului că profesa ateismul, poate fi 
numită cu adevărat o mare mişcare religioasă. (Poate că lucrul acesta îi va 
impresiona pe unii dintre intelectualii care nu iau în serios marxismul.) De bună 
seamă, a fost o mişcare colectivistă şi chiar tribalistă, sub multe aspecte. A fost 
însă o mişcare a muncitorilor prin care ei urmau să se educe pentru marea lor 
misiune; să se emancipeze, să ridice ştacheta preocupărilor şi a distracţiilor lor; 
să înlocuiască alcoolul cu drumeţia, swing-ul cu muzica cultă, romanele de sen¬ 
zaţie prin cărţi serioase. Credinţa lor era că „emanciparea clasei muncitoare nu 
poate fi înfăptuită decît de muncitorii înşişi". (Pentru impresia profundă pe care 
această mişcare a produs-o în anumiţi observatori, vezi, de exemplu, G.E.R. 
Gedye, The Fallen Bastions, 1939.) 

21 Citatul e din Postafaţa lui Marx la ediţia a doua a Capitalului (cf. Capi¬ 
talul, Opere voi. 23, p. 25; cf. şi nota 6 la capitolul 13.) El arată că Marx a avut 
noroc cu recenzenţii (cf. şi nota 30 la capitolul 17 şi textul de acolol. 

Un alt pasaj de cel mai mare interes în care Marx exprimă antt-ulopismul 
şi istoricismul său, se găseşte în Războiul civil din Franţa (Opere voi. 17 
p. 360), unde Marx scrie aprobator despre Comuna din Paris din 1871 „Clasa 
muncitoare nu aştepta de la Comună să facă minuni. Ea nu-şi propune să in¬ 
staureze, par decret de peuple, nişte utopii gata confecţionate. Ea ştie că. pentru 
a obţine propria ei eliberare şi totodată pentru a atinge forma superioară la care 
societatea actuală tinde irezistibil..., ea va trebui să ducă lupte îndelungate şi 
să treacă printr-un şir întreg de procese istorice, care vor transforma cu totul şi 
Oamenii şi condiţiile. Clasa muncitoare nu-şi propune să realizeze idealuri, ci 
doar să deschidă cîmp liber elementelor societăţii noi care s-au şi dezvoltat în 
cadrul societăţii vechi, burgheze pe cale de a se prăbuşi." Puţine sînt la Marx 
pasajele în care lipsa de plan istoricistă să fie mai izbitoare. „Ea va trebui să 
ducă îndelungate lupte...", spune Marx. Dar dacă n-avea nici un plan de 
înfăptuit, dacă nu-şi propunea „să realizeze idealuri", după cum spune Marx, 
atunci pentru ce lupta? Ea „nu aştepta minuni", spune Marx: în schimb, el 
însuşi aştepta minuni crezînd că lupta istorică tinde irezistibil spre „forma 
superioară" de viaţă socială. (Cf. notele 4 şi 13 la capitolul de faţă.) Marx avea 
pînă la un punct dreptate refuzînd să se apuce de inginerie socială. Organizarea 
muncitorilor era pe atunci, fără îndoială, cea mai importantă sarcină practică. 
Dacă o scuză dubioasă de felul „condiţiile nu erau coapte încă" poate fi 
vreodată aplicată cu dreptate, atunci ea trebuie aplicată la refuzul lui Marx de 
a se ocupa de problemele edificării unor instituţii sociale raţionale. (Ideea este 
ilustrată de caracterul infantil al propunerilor utopice de pînă la Bellamy 
inclusiv.) Din păcate însă el a desfăşurat în sprijinul acestei intuiţii politice 
corecte un atac împotriva tehnologiei sociale. Ceea ce a oferit discipolilor săi 
dogmatici scuza de a păstra aceeaşi atitudine într-o vreme cînd lucrurile se 
schimbaseră şi tehnologia devenise politiceşte mai importantă chiar decît orga¬ 
nizarea muncitorilor. 

22 Liderii marxişti au interpretat evenimentele drept suişuri şi coborîşuri 
dialectice ale istoriei. Drept care şi-au asumat rolul de călăuze prin munţii (şi 
văile) istoriei, şi nu de conducători politici de acţiune. Această artă dubioasă de 
a interpreta evenimentele teribile ale istoriei, în loc de a le înfrunta, a fost 
denunţată viguros de poetul K. Kraus (menţionat în nota 4 la capitolul de faţă). 


Note la capitolul 19 

1 Cf. Opere voi. 23, p. 765. 

2 Pasajul e din Marx-Engels, Manifestul partidului comunist. (Cf. Opere 
voi. 4, p. 473.) 

3 Cf. Opere voi. 23, p. 511. 

Se cuvine făcută o remarcă privitor la termenul „concentrarea capitalului*' 
(pe care l-am tradus în text prin „concentrarea capitalului în mîini mai puţine*'). 

In ediţia a treia a Capitalului (cf. Opere voi. 23, pp. 634 şi urm.) Marx a 
introdus următoarele distincţii: a) prin acumularea capitalului el înţelege doar 
creşterea cantităţii totale de mijloace de producţie, în cadrul unei regiuni, spre 
exemplu: b) prin concentrarea capitalului înţelege (cf. pp. 689/690) creşterea 
normală a capitalului în mîinile diferiţilor capitalişti individuali, creştere 
datorată tendinţei generale spre acumulare şi care permite celor în cauză să 
comande unui număr crescînd de muncitori; c) prin centralizare înţelege (cf. 
p. 691) acel gen de creştere a capitalului, care se datorează exproprierii unor capi¬ 
talişti de către alţi capitalişti („un capitalist răpune pe mulţi din confraţii săi"). 

In ediţia a doua Marx nu deosebise încă între concentrare şi centralizare, ci 
folosea termenul „concentrare** deopotrivă în sensurile b) şi c). Pentru a înve¬ 
dera diferenţa, citim în ediţia a treia (op. cit., p. 635): „Aceasta este centrali¬ 
zarea propriu-zisă, spre deosebire de acumulare şi de concentrare.“ In ediţia a 
doua citim în acelaşi loc: „Este concentrarea propriu-zisă, spre deosebire de 
acumulare.** Modificarea nu a fost însă operată în tot cuprinsul cărţii, ci doar 
în cîteva pasaje. In pasajul citat aici în text formularea a rămas aceeaşi ca în 
ediţia a doua. In pasajul citat în textul de la nota 15 la prezentul capitol, Marx 
a înlocuit „concentrarea** prin „centralizare**. 

4 Cf. K. Marx, Optsprezece brumar (Opere voi. 8, p. 126): „învingătoare a 
ieşit republica burgheză. De partea ei erau aristocraţia financiară, burghezia 
industrială, păturile mijlocii, mica burghezie, armata, lumpenprole fariafti/orga¬ 
nizat ca gardă mobilă, intelectualii, popii şi populaţia rurală. De partea proleta¬ 
riatului parizian nu era nimeni în afară de el însuşi." 

Pentru o aserţiune incredibil de naivă făcută de Marx despre „producătorii 
rurali", cf. şi nota 43 la capitolul 20. 

5 Cf. textulde la nota 11 la capitolul 18. 

6 Cf. citatul din nota 4 la prezentul capitol, îndeosebi referirea la clasa de 
mijloc şi la „luminile intelectuale". 

Referitor la „lumpenproletariat", cf. acelaşi loc şi Opere voi. 23, pp. 653 şi 
urm. 

7 Pentru termenul „conştiinţă de clasă" în sensul lui Marx, vezi sfîrşitul 
secţiunii 1 din capitolul 16. 

în afară de posibila dezvoltare a unui spirit defetist, menţionată în text, 
există şi alţi factori de natură să submineze conştiinţa de clasă a muncitorilor 
şi să producă dezbinare în sînul clasei muncitoare. Lenin menţionează, 
bunăoară, că imperialismul îi poate scinda pe muncitori ofcrindu-le o cotă din 
jaful coloniilor; el scrie în acest sens ( Opere complete voi. 27, p. 411; cf. şi 
nota 40 la capitolul 20): „...în Anglia tendinţa imperialismului de a dezbina pe 
muncitori şi de a întări în rîndurile lor oportunismul, de a determina o des¬ 
compunere vremelnică a mişcării muncitoreşti a apărut cu mult înainte de 
sfîrşitul secolului al XlX-lea şi începutul celui de-al XX-lea.“ 

H. B. Parkes menţionează pe bună dreptate, în excelenta sa analiză din 
Marxism — A Post Mortem (1940; publicată şi sub titlul Marxism — An 
Autopsy), că este întru totul posibil ca patronii şi muncitorii împreună să-l 
exploateze pe consumator; într-o industrie protejată sau monopolistă ei pot să-şi 
împartă profitul excedentar. Această posibilitate arată că Marx exagerează 
antagonismul dintre interesele muncitorilor şi cele ale patronilor. 

în fine, trebuie menţionat că tendinţa majorităţii guvernelor de a merge pe 
linia minimei rezistenţe e susceptibilă să ducă la următorul rezultat. Dat fiind 
că muncitorii şi patronatul sînt cel mai bine organizate şi politiceşte cele mai 
puternice grupuri din comunitate, un guvern modern poate uşor să tindă să le 
satisfacă pe amîndouă în dauna consumatorului. Şi poate face acest lucru fără 
remuşcări, nutrind convingerea că a procedat bine statornicind pacea între 
secţiunile cele mai antagoniste din comunitate. 

8 Cf. textul de la notele 17 şi 18 la prezentul capitol. 

9 Unii marxişti se încumetă chiar să susţină că o revoluţie socială violentă 
ar comporta mult mai puţină suferinţă dccît cea cauzată de ravagiile inerente 
sistemului numit de ei „capitalist*'. (Cf. L. Laurat, Marxism and Democracy 
(Marxismul şi democra(ia), trad. în engleză E. Fitzgerald, 1940; p. 38, nota 2; 
Laurat îl critică pe Sidney Hook pentru că susţine, în Towards an Understan- 
dmg of Marx, asemenea vederi.) Aceşti marxişti nu dezvăluie însă baza 
ştiinţifică a acestei estimări; sau, pentru a vorbi pe şleau, a acestei mostre de 
subterfugiu oracular totalmente iresponsabil. 

10 „Se înţelege de la sine — spune Engels despre Marx, reamintindu-şi 
lecturile din Hegel — că atunci cînd lucrurile şi raporturile lor reciproce nu 
sînt considerate ca fiind fixe, ci într-un proces de schimbare, atunci şi reflec¬ 
tarea lor mintală, noţiunile, sînt de asemenea supuse schimbării şi transformării; 
ele nu pot fi închise în definiţii rigide, ci trebuie considerate în procesul lor 
de formare istoric, respectiv logic.“ (Cf. Engels, Prefaţa Ia Capitalul voi. III, 
partea 1, în Opere voi. 25, p. 19). 

11 Nu corespunde întru totul, deoarece comuniştii susţin uneori teoria mai 
moderată, mai ales în acele ţări unde această teorie nu este reprezentată de 
social-democraţi. Cf., de exemplu, textul de la nota 26 la capitolul de faţă. 

12 Cf. notele 4 şi 5 la capitolul 17 şi textul respectiv; de asemenea, nota 14 
la capitolul de faţă; de raportat prin contrast Ia notele 17 şi 18 la capitolul de 
faţă şi la textul respectiv. 

13 Există, fireşte, şi poziţii situate între acestea două; după cum există şi 
poziţii marxiste mai moderate: îndeosebi, aşa-numitul „revizionism** al lui 

A. Bernstein. Această din urmă poziţie înseamnă, în fapt, o abandonare totală 
a marxismului, pledînd exclusiv pentru o mişcare muncitorească strict demo¬ 
cratică şi non-violentă. 

14 Această caracterizare a evoluţiei lui Marx este, fireşte, o interpretare, şi 
încă una nu întru totul convingătoare; fapt e că Marx nu a fost foarte consec¬ 
vent şi că a folosit termenii de „revoluţie", „forţă", „violenţă" etc. cu o ambi¬ 
guitate sistematică. O atare poziţie i-a fost în parte impusă de faptul că în 
timpul vieţii sale istoria nu s-a desfăşurat după cum prezisese el. Ea era 
conformă teoriei marxiste în măsura în care manifesta cît se poate de clar o 
tendinţă de îndepărtare de ceea ce Marx numea „capitalism", adică de non- 
intervenţie. Marx s-a referit adesea cu satisfacţie la această tendinţă, de 
exemplu în Prefaţa sa la prima ediţie a Capitalului. (Cf. citatuldin nota 16 la 
capitolul de faţă; vezi şi textul respectiv.) Pe de altă parte, aceeaşi tendinţă 
(spre intervenţionism) ducea la o ameliorare a soartei muncitorilor, contrar teo¬ 
riei lui Marx, şi astfel reducea probabilitatea revoluţiei. Ezitările lui Marx şi 
interpretările ambigue ale doctrinei sale sînt, probabil, rezultatul acestei situaţii. 

Ca ilustrare la cele spuse aici, putem cita două pasaje, unul dintr-o lucrare 
timpurie a lui Marx, iar celălalt dintr-una tîrzie. Primul este din Adresa către 
Liga Comuniştilor (1850; Opere voi. 7, pp. 268 şi urm.) Acest pasaj e interesant 
pentru că e practic. Marx presupune că muncitorii împreună cu democraţii bur¬ 
ghezi au cîştigat bătălia împotriva feudalismului şi au instaurat un regim demo¬ 
cratic. Marx isistă că, o dată obţinută această izbîndă, strigătul de luptă al 
muncitorilor trebuie să fie „Revoluţia neîntreruptă!" Ce înseamnă acest lucru, 
ni se explică în detaliu; ,JEi trebuie să acţioneze aşa fel, încîl agitaţia revo¬ 
luţionară nemijlocită să nu fie înăbuşită imediat după revoluţie.* Ei trebuie, 
dimpotrivă, s-o întreţină cît mai mult posibil. Ei nu numai că nu trebuie să se 
opună aşa-ziselor excese, acţiunilor de răzbunare a poporului împotriva indivi¬ 
zilor pe care îi urăşte sau împotriva clădirilor publice de care se leagă numai 
amintiri odioase, ei trebuie nu numai să tolereze aceste acţiuni, dar să şi ia în 
mînă conducerea lor." (Cf. şi nota 35-1) la acest capitol şi nota 44 la capi¬ 
tolul 20.) 

Un pasaj moderat, ce contrastează cu cel precedent, poate fi luat din Adresa 
către Internaţionala întiia, scrisă de Marx (Amsterdam, 1872; cf. L. Laurat, op. 
cit., p. 36): „Nu neg că există ţări, cum sînt Statele Unite şi Marea Britanie — 
dacă aş cunoaşte mai bine instituţiile dumneavoastră, pesemne că aş adăuga şi 
Olanda — unde muncitorii vor putea să-şi atingă scopurile cu mijloace paşnice. 
Dar lucrurile nu stau aşa în toate ţările." Pentru aceste vederi mai moderate cf. 
şi textul de la notele 16-18 la capitolul de faţă. 

Toată această confuzie poate fi însă descoperită în germene încă în rezu¬ 
matul final al Manifestului, unde întîlnim următoarele formulări contradictorii, 
despărţite de o singură propoziţie: 1) „Intr-un cuvînt, comuniştii sprijină pre¬ 
tutindeni orice mişcare revoluţionară împotriva orînduirii sociale şi politice 
existente." (Afirmaţia trebuie că include şi Anglia, de exemplu.) 2) „In sfîrşit, 


* Partea frazei care începe cu cuvintele „agitaţia revoluţionară..." sună la 
Popper întrucîtva diferit; „efervescenţa revoluţionară să nu se stingă imediat după 
revoluţie". (N. t.) 

comuniştii militează pretutindeni pentru unire şi înţelegere între partidele 
democratice din toate ţările." Pentru a fi confuzia totală, următoarea frază sună 
aşa: „Comuniştilor le repugnă să-şi ascundă vederile şi intenţiile. Ei declară 
făţiş că ţelurile lor pot fi atinse numai prin doborîrea violentă a întregii 
orînduiri sociale de pînă acum." (Orînduirea democratică nu este exceptată.) 

15 Cf. Opere voi. 23, pp. 765 şi urm. (Privitor la termenul „centralizare", 
substituit în ediţia a treia celui de „concentrare" din ediţia a doua, cf. nota 3 Ia 
prezentul capitol.) 

Acest pasaj este puternic influenţat de dialectica hegeliană, după cum se 
vede din ceea ce urmează mai departe. ( Antiteza unei teze era numită uneori de 
llegel negaţie a ei, iar sinteza era numită „negarea negaţiei".) ,„Modul de apro¬ 
priere capitalist — scrie Marx —... este prima negaţie a proprietăţii private 
individuale, bazată pe munca proprie. Dar producţia capitalistă produce, cu 
necesitatea unui proces natural, propria ei negaţie. Este negarea negaţiei. 
Această a doua negaţie instituie proprietatea comună asupra pămîntului şi 
asupra mijloacelor de producţie." (Pentru o mai detaliată derivare dialectică a 
socialismului, cf. nota 5 la capitolul 18.) 

16 Aceasta a fost atitudinea adoptată de Marx în Prefaţa sa la prima ediţie 
a Capitalului (Opere voi. 23. pp. 16-17), unde el scrie: „Totuşi un progres este 
evident... Reprezentanţii din străinătate ai coroanei engleze declară... că... în 
toate statele civilizate ale continentului european, o schimbare radicală a 
relaţiilor existente între capital şi muncă este la fel de evidentă şi de inevitabilă 
ca în Anglia... Domnul Wade, vicepreşedintele Statelor Unite ale Americii de 
Nord, a declarat în întruniri publice că. după abolirea sclaviei, la ordinea zilei 
este schimbarea radicală a relaţiilor generate de capital şi de proprietatea fun¬ 
ciară!" (Cf. şi nota 14 la prezentul capitol.) 

17 Cf. Prefaţa lui Engels la prima ediţie engleză a Capitalului (Opere 
voi. 23, p. 40) Pasajul e citat mai complet în nota 9 la capitolul 17. 

18 Cf. scrisoarea lui Marx către Hyndman, din 8 decembrie 1880; vezi 
H. H. Hyndman, The Record of an Advenlurous Life (1911). p. 283. Cf. şi 
L. Laurat, op. cit., 239. Putem cita aici mai complet acest pasaj: „Dacă spui că 
nu înpărtăşeşti vederile partidului meu cu privire la Anglia, tot ce pot să 
răspund este că partidul consideră o revoluţie în Anglia nu necesară, ci — în 
conformitate cu precedentele istorice — posibilă. Dacă evoluţia inevitabilă se 
va transforma într-o revoluţie, vina va fi nu doar a claselor dominante, ci şi a 
clasei muncitoare." (Observaţi ambiguitatea poziţiei exprimate.) 

19 H. B. Parkes, Marxism — A Post Morlem, p. 101 (cf. şi pp. 106 şi urm.) 
exprimă un punct de vedere similar; el subliniază că credinţa marxistă „după 
care capitalismul nu poate fi reformat, ci doar nimicit" este una din tezele 
caracteristice ale teoriei marxiste a acumulării. „Dacă adoptaţi o altă teorie — 
spune el —... rămîne posibilitatea transformării capitalismului prin metode 
graduale." 

20 Cf. finalul Manifestului (Opere voi. 4, p. 500): „Proletarii n-au de 
pierdut in această revoluţie decît lanţurile. Ei au o lume de cîştigat." 

21 Cf. Manifestul (Opere voi. 4, p. 487); pasajul e citat mai complet în 
textul de la nota 35 la acest capitol. Ultimul citat din acest alineat este din 
Manifest ( Opere voi. 4, p. 476). Cf. şi nota 35 la acest capitol. 

22 Rareori s-au efectuat însă reforme sociale sub presiunea celor aflaţi în 
suferinţă; mişcările religioase — în care eu îi includ şi pe utilitarişti — şi 
aumite personalităţi (cum a fost Dickens) pot exercita o mare influenţă asupra 
opiniei publice. Iar Henry Ford a descoperit, spre uimirea tuturor marxiştilor şi 
a multor „capitalişti" —că patronul poate avea de cîştigat de pe urma majorării 
salariilor. 

23 Cf. notele 18 şi 21 la capitolul 18. 

24 Cf. H. O. AL, 37 (= GA, seria I, voi. VI, 538). 

25 Cf. Statul şi revoluţia (Opere complete voi. 33, p. 99). Iată cum sună 
întregul pasaj; „Democraţia are o uriaşă însemnătate în lupta dusă de clasa 
muncitoare împotriva capitaliştilor în vederea eliberării sale. Dar democraţia 
nu constituie nicidecum o limită dincolo de care nu se poate trece, ci numai una 
dintre etapele drumului de la feudalism la capitalism şi de la capitalism la 
comunism." 

Lenin ţine să sublinieze că democraţia înseamnă doar „egalitate formală". 
Cf. şi V. I. Lenin, Revoluţia proletară şi renegatul Kautsky ( Opere complete 
voi. 37, p. 270), unde Lenin foloseşte împotriva lui Kautsky acest argument 
hegelian al egalităţii doar „formale": „... el ia egalitatea formală (pe de-a-ntre- 
gul mincinoasă şi ipocrită, în condiţiile capitalismului) drept una reală". 

26 Cf. Parkes, Marxism — A Post Mortem, p. 219. 

27 O atare manevră tactică este în consens cu Manifestul, care proclamă că 
comuniştii „militează pretutindeni pentru unire şi înţelegere între partidele 
democrate din toate ţările", dar spune totodată că „scopurile lor pot fi atinse 
numai prin răsturnarea violentă a condiţiilor sociale existente", care includ 
condiţiile democratice. 

Dar o asemenea manevră tactică este în concordanţă cu programul parti¬ 
dului din 1928, în care scrie (H. o. A/., 1036; subl. de mine = The Pogramme 
of the Communist International, Modern Books Ltd., Londra. 1932, 61): „In 
stabilirea liniei sale tactice fiecare partid comunist trebuie să ţină cont de 
situaţia concretă internă şi internaţională... Partidul îşi stabileşte lozincile... 
urmărind organizarea... maselor pe o scară cît mai largă." Dar aceasta nu se 
poate realiza fără a exploata din plin ambiguitatea sistematică a termenului 
„revoluţie". 

28 Cf. H. o. AL, 59 şi 1042 (= GA seria I, voi. VI, 557 şi Programme of the 
Communist International, 65); şi finalul notei 14 la capitolul de faţă. (Vezi şi 
nota 37.) 

29 Ceea ce urmează nu este un citat, ci o parafrază. Cf., de exemplu, 
pasajul din Prefaţa lui Engels la prima ediţie engleză a Capitalului, citat în 
nota 9 la capitolul 17. Vezi şi L. Laurat, op. cit., p. 240. 

30 Primul din cele două pasaje este citat de Laurat, loc. cit/, cel de-al doilea 
este din Introducerea lui Fr. Engels la ediţia din 1895 a lucrării lui Karl Marx, 
Luptele de clasă în Franţa 1848-1850(Opere voi. 22). 

31 Engels era în parte conştient de faptul că a fost silit la o schimbare de 
front, deoarece — scrie el — „Istoria a arătat... că nici noi şi nici cei care 
gîndeau la fel ca noi nu am avut dreptate." (Opere voi. 22, p. 509) El era însă 
conştient în principal de o singură greşeală: aceea de a fi supraestimat, el şi 
Marx, viteza evoluţiei. Că evoluţia urma, de fapt, o altă direcţie, el nu a admis 

niciodată, deşi a deplîns faptul; cf. textul de la notele 38-39 la capitolul 20, 
unde citez paradoxala nemulţumire exprimată de Engels pentru faptul că „clasa 
muncitoare devine în fapt din ce în ce mai burgheză". 

32 Cf. notele 4 şi 6 la capitolul 7. 

33 Ele pot fi menţinute şi din alte motive, bunăoară pentru că puterea 
tiranului depinde de sprijinul unei anumite părţi a celor guvernaţi. Dar 
aceasta nu înseamnă că tirania este în fapt obligatoriu o dominaţie de clasă, 
cum ar spune marxiştii. Căci chiar dacă tiranul se vede nevoit să mituiască o 
anumită parte a populaţiei, acordîndu-i avantaje economice sau de altă natură, 
aceasta nu înseamnă că este silit de această parte sau că această parte ar avea 
puterea de a revendica şi impune aceste avantaje ca pe nişte drepturi ale sale. 
Dacă nu există instituţii care să permită părţii respective să impună influenţa 
sa, tiranul poate să retragă avantajele de care ea se bucură şi să caute sprijin 
în altă parte. 

34 Opere voi. 22, p. 192 (Vezi şi H. o. M. 833 = 77ie Proletarian Revolu- 
tion, 33—34.) 

35 Cf. Opere voi. 4, p. 487. Vezi şi nota 21 la acest capitol. Cf. în plus 
următorul pasaj din Manifest (Opere voi. 4, p. 478): „Scopul imediat al 
comuniştilor este... cucerirea puterii politice de către proletariat." 

1) Sfatul tactic ce duce cu necesitate la pierderea bătăliei pentru democraţie 
este dat în amănunţime de Marx în Adresa către Liga Comuniştilor. (Opere 
voi. 7, p. 269; cf. şi nota 14 la capitolul de faţă şi nota 44 la capitolul 20.) Marx 
explică aici atitudinea ce urmează a fi adoptată, după ce s-a obţinut democraţia, 
faţă de partidul democratic cu care, potrivit Manifestului (cf. nota 14 la pre¬ 
zentul capitol), comuniştii trebuiau să stabilească „alianţă şi înţelegere". Marx 
spune: „Intr-un cuvînt, din primul moment al victoriei nu partidul reacţionar 
învins trebuie să fie obiectul neîncrederii, ci aliaţii lor (ai comuniştilor — n. t.) 
de pînă atunci" (aceşti aliaţi sînt democraţii — K. P.). 

Marx precizează că „înarmarea întregului proletariat cu flinte, carabine, 
tunuri şi muniţii trebuie înfăptuită imediat", şi că „muncitorii trebuie să încerce 
să se organizeze în mod independent ca gardă proletară, cu comandanţi şi cu 
un stat-major propriu". Trebuie făcut în aşa fel „încît cîrmuirea burghezo- 
democratică nu numai să piardă de îndată sprijinul muncitorilor, dar să se şi 
simtă de la bun început supravegheată şi ameninţată de autorităţile în spatele 
cărora stă întreaga masă a muncitorilor". 

Este limpede că această politică duce inevitabil la eşecul democraţiei. Ea 
determină guvernul să ia măsuri împotriva acelor muncitori care refuză să se 
conformeze legii şi încearcă să domine prin ameninţări. Marx încearcă să-şi 
scuze linia politică propusă, apelînd la profeţie (Ibulem, p. 270 şi 269): „Lupta 
împotriva muncitorilor va porni de îndată ce noile cîrmuiri se vor fi consolidat 
întrucîtva"; apoi spune: „Pentru a se putea opune energic şi ca o forţă de temut 
acestui partid (al democraţilor — K. P.), care va începe să-i trădeze pe munci¬ 
tori din primul ceas al victoriei, aceştia trebuie să fie înarmaţi şi organizaţi." Eu 
cred că tactica preconizată de Marx ar produce tocmai efectele prorocite de el. 
Acestea ar face să se adeverească profeţia sa istorică. Intr-adevăr, dacă munci¬ 
torii ar proceda în acest fel, orice democrat cu capul pe umeri ar fi silit (chiar 
dacă, şi mai ales dacă, doreşte să promoveze cauza celor asupriţi) să ia parte la 

ceea ce Marx numeşte trădarea muncitorilor şi să lupte împotriva celor porniţi 
să nimicească instituţiile democratice menite a ocroti pe indivizi de mărinimia 
tiranilor şi a Marilor Dictatori. 

Aş putea adăuga că pasajele citate reprezintă luări de poziţie relativ tim¬ 
purii ale lui Marx şi că opiniile sale mai mature au fost întrucîtva diferite şi în 
orice caz mai ambigue. Rămîne un fapt, totuşi, că aceste pasaje timpurii au avut 
o influenţă durabilă şi că deseori s-a acţionat în conformitate cu ele, în detri¬ 
mentul tuturor celor implicaţi. 

2) In legătură cu punctul b) din textul de mai sus, am putea cita un pasaj 
din Lenin (Opere complete voi. 37, p. 265: „... muncitorii ştiu şi-şi dau seama 
foarte bine... că parlamentul burghez este o instituţie străină, un instrument de 
asuprire a proletarilor de către burghezie, o instituţie a clasei duşmane, a 
minorităţii exploatatoare." E clar că astfel de formulări nu erau de natură să-i 
încurajeze pe muncitori să ia apărarea democraţiei parlamentare împotriva asal¬ 
turilor fasciste. 

36 Cf Lenin, Statul şi revoluţia (Opere complete voi. 33, p. 87): „Demo¬ 
craţie pentru cei bogaţi — iată democratismul societăţii capitaliste... Marx a 
sesizat admirabil această esenţă a democraţiei capitaliste,. ..spunînd: cei asupriţi 
sînt lăsaţi să hotărască o dată la cîţiva ani care anume din reprezentanţii clasei 
asupritoare... îi va călca în picioare..." Vezi şi notele 1 şi 2 la capitolul 17. 

37 Lenin scrie în Stingismul — boala copilăriei comunismului (Opere com¬ 
plete, voi. 41, pp. 78 şi urm.; sublinierile îmi aparţin): „... toată atenţia trebuie 
concentrată asupra pasului următor... şi anume: găsirea formelor de trecere spre 
revoluţia proletară sau de apropiere de aceasta. Avangarda proletariatului este 
cîştigată din punct de vedere ideologic... Dar de aici şi pînă la victorie mai e 
o cale destul de lungă... Pentru ca întreaga clasă... să ajungă să adopte o ase¬ 
menea poziţie, numai propaganda, numai agitaţia nu sînt suficiente. Pentru 
aceasta este necesar ca masele să dobîndească o experienţă politică a lor pro¬ 
prie. Aceasta e legea fundamentală a tuturor revoluţiilor mari... masele... au 
trebuit să simtă pe propria lor piele... întreaga inevitabilitate a dictaturii 
reacţionarilor extremişti..., singura alternativă posibilă a dictaturii proletaria¬ 
tului, pentru a coti hotărit spre comunism 

38 După cum este de aşteptat, fiecare din cele două partide marxiste 
încearcă să arunce pe celălalt vina pentru eşecul lor; unul îl acuză pe celălalt 
pentru politica lui aducătoare de nenorociri, şi este la rîndul său acuzat de 
acesta pentru că întreţine credinţa muncitorului în posibilitatea de a cîştiga 
bătălia pentru democraţie. E oarecum ironic să descoperi că Marx a dat el însuşi 
o excelentă descriere, ce se potriveşte pînă în detaliu, a acestei metode de a da 
vina eşecului propriu pe împrejurări şi îndeosebi pe partidul cu care te afli în 
concurenţă. (Descrierea lui Marx viza, fireşte, un grup rival stîngist din 
vremea sa.) Marx scrie (H. o. M„ 130; ultimul grup de sublinieri îmi aparţine 
= V. I. Lenin, Doctrinele lui Karl Marx. L.L.L., voi. 1, 55): „Ei n-au nici un 
motiv de a-şi examina critic resursele. Tot ce trebuie să facă este să dea sem¬ 
nalul, şi poporul, cu toate resursele lui inepuizabile, se va năpusti împotriva 
asupritorilor. Dacă în fapt... puterile lor se dovedesc a fi curată neputinţă, vina 
va fi dată pe acţiunea nefastă a sofiştilor" (celălalt partid, pesemne) „care scin¬ 
dează poporul unit fărîmiţîndu-1 în tabere ostile... ori se va spune că toată între- 

prinderea a eşuai din pricina unui detaliu in execuţie sau că un accident 
neprevăzut a stricat, pentru moment, jocul. In oricare caz democratul" (sau 
antidemocratul) „iese imaculat din cea mai penibilă înfrîngere, după cum a 
intrat în ea inocent, cu convingerea proaspăt dobîndită că e menit să învingă: 
că nici el nici partidul lui nu trebuie să-şi abandoneze vechea poziţie ci că, dim¬ 
potrivă, condiţiile trebuie să se maturizeze, să evolueze în direcţia preconizată 
de el.. 

39 Spun „aripa radicală", pentru că această interpretare istoricistă a fascis¬ 
mului ca fiind un stadiu inevitabil al dezvoltării inexorabile a fost acceptată şi 
susţinută şi de grupuri situate altminteri departe de comunişti. Chiar şi unii din 
liderii muncitorilor vienezi care au opus fascismului o rezistenţă eroică dar 
tardivă şi prost organizată erau profund convinşi că fascismul era un pas 
necesar în dezvoltarea istorică spre socialism. Oricît l-ar fi urît. ei se simţeau 
obligaţi să privească pînă şi fascismul ca pe un pas înainte, ce apropie 
mulţimile de năpăstuiţi de ţelul lor ultim. 

40 Cf. pasajul citat în nota 37 la capitolul de faţă. 


Note la capitolul 20 

1 Unica traducere completă în engleză a celor trei volume ale Capitalului 
numără aproape 2 500 de pagini. La acestea trebuie adăugate cele trei volume 
publicate în germană sub titlul Teorii asupra plusvalorii: ele conţin material, în 
mare parte istoric, pe care Marx intenţiona să-l folosească în Capitalul. 

2 Cf. opoziţia dintre capitalismul neîngrădit şi intervenţionism, descrisă în 
capitolele 16 şi 17. (Vezi notele 10 la capitolul 16, 22 la capitolul 17 şi 9 la 
capitolul 18, împreună cu textul respectiv.) 

Pentru aserţiunea lui Lenin, cf. //. o. A/., 561 (= The Teachings of Karl 
Marx, 29, subliniat de mine). Interesant e că nici Lenin nici majoritatea 
marxiştilor nu par să-şi dea seama că de la Marx încoace societatea s-a 
schimbat. Lenin vorbeşte în 1914 despre „societatea contemporană" ca şi cum 
ar fi societatea contemporană deopotrivă lui Marx şi lui însuşi. Or, Manifestul 
a fost publicat în 1848. 

3 Pentru toate citatele din alineat, cf. Marx-Engels, Opere voi. 23, p. 636. 

4 Cf. consideraţiile făcute cu privire la aceşti termeni în nota 3 la capitolul 
19. 

5 Mai avantajoasă, deoarece nu ar alimenta spiritul defetist, ce putea să 
pună în pericol conştiinţa de clasă (după cum am menţionat în textul de la nota 
7 la capitolul 19). 

6 Cf. Opere voi. 23, pp. 641 şi urm. 

7 Cele două citate sînt din Capitalul (Opere voi. 23, pp. 641 şi 648). Ter¬ 
menul tradus prin „semi-prosperitate" s-ar reda, într-o traducere mai liberă, prin 
„prosperitate medie". în loc de „supraproducţie" aş prefera traducerea 
„producţie excesivă", deoarece Marx nu înţelege „supraproducţia" în sensul că 
s-ar produce mai mult decît se poate vinde acum, ci în sensul că se produce atît 
de mult, încît se vor ivi curînd dificultăţi în desfacerea producţiei. 

8 După cum se exprimă Parkes; cf. nota 19 Ia capitolul 19. 

9 Teoria valorii-muncă este. bineînţeles, foarte veche. De reţinut că discuţia 
pe care o fac eu despre teoria valorii are în vedere doar aşa-numita „teorie 
obiectivă a valorii"; nu intenţionez să critic „teoria subiectivă a valorii" (căreia 
pesemne i s-ar potrivi mai bine denumirea de teorie a evaluării subiective, sau 
a actelor de alegere; cf. nota 14 la capitolul 14). J. Viner a avut amabilitatea 
să-mi semnaleze că aproape singura legătură dintre teoria valorii a lui Marx şi 
cea a lui Ricardo izvorăşte dintr-o neînţelegere a acestuia din urmă de către 
Marx şi că Ricardo n-a susţinut niciodată că, la volume comparabile, munca ar 
avea o putere creatoare mai mare decît capitalul. 

10 Mie mi se pare cert că Marx nu s-a îndoit niciodată că „valorile" lui 
corespund, într-im fel sau altul, preţurilor de vînzare. Valoarea unei mărfi, 
susţinea el, este egală cu a alteia dacă numărul mediu de ore de muncă nece¬ 
sare pentru producerea lor este acelaşi. Dacă una din cele două mărfi este 
aurul, atunci greutatea ei poate fi considerată drept preţul celeilalte mărfi, 
exprimat în aur: şi cum (prin lege) banii se bazează pe aur, ajungem la preţul 
în bani al mărfii. 

Raporturile reale de schimb pe piaţă, precizează Marx (vezi în special în 
Opere voi. 23 importanta notă de subsol 37 la p. 179), vor oscila în ju ul rapor¬ 
turilor dintre valori; şi în consecinţă, preţul de vînzare în bani va oscila în jurul 
raportului de valoare corespunzător dintre marfa respectivă şi aur. „Prin trans¬ 
formarea mărimii valorii în preţ — spune Marx într-o formulare un pic greoaie 
(Opere voi. 23, p. 117; subliniat de mine) — acest raport necesar apare ca 
raport de schimb între o marfă şi marfa-bani existentă în afara ei" (adică 
aurul). „Dar în acest raport de schimb îşi poate găsi expresia atît mărimea 
valorii mărfii cît şi plusul sau minusul faţă de această mărime, care apar la 
înstrăinarea mărfii în condiţii date"; cu alte cuvinte, preţurile pot să fluctueze. 
„Posibilitatea unei abateri a preţului de la mărimea valorii rezidă, prin urmare, 
în însăşi forma preţ. Nu este vorba de o deficienţă a acestei forme, dimpotrivă, 
tocmai această particularitate face ca ea să fie forma adecvată a unui mod de 
producţie în care regula îşi poate croi drum prin haos numai ca lege a mediei 
care acţionează orbeşte." Mie mi se pare clar că „regula" despre care vorbeşte 
Marx sînt valorile şi că el crede că valorile „se manifestă" (sau „se afirmă ") 
numai ca medii ale preţurilor efective de vînzare, care deci oscilează în jurul 
valorii. 

Motivul pentru care subliniez aici acest lucru este că uneori a fost negat. 
G. D. H. Cole, de exemplu, scrie în „Introducerea" sa ( Capitalul, XXV: subli¬ 
niat de mine) următoarele: „Marx.,. vorbeşte de obicei ca şi cum mărfurile ar 
avea în mod real o tendinţă, poslenoară fluctuaţiilor vremelnice de pe piaţă, de 
a fi schimbate la «valorile» lor. Or, el spune explicit (la pagina 79) că nu are 
în vedere aşa ceva; iar în volumul al treilea al Capitalului, el... prezintă cum 
nu se poate mai clar inevitabila divergenţă dintre preţuri şi «valori»." Dar deşi este 
adevărat că Marx nu consideră fluctuaţiile ca fiind doar „temporare", el crede 
că există în mărfuri o tendinţă, supusă fluctuaţiilor de pe piaţă, de a fi schiin 
bate la „valorile" lor; căci după cum am văzut din pasajul citat aici, la care se 
referă şi Cole, Marx nu vorbeşte de vreo divergenţă între valoare şi preţ, ci des¬ 
crie fluctuaţiile şi mediile. Poziţia e întrucîtva diferită în volumul al treilea al 

Capitalului, unde (capitolul IX) locul „valorii" mărfii este luat de o nouă cate¬ 
gorie, aceea a „preţului de producţie", care rezultă din însumarea costului de 
producţie cu rata medie a plusvalorii. Chiar şi aici însă rămîne caracteristic 
pentru gîndirea lui Marx că această nouă categorie, preţul de producţie, se leagă 
de preţul efectiv de pe piaţă doar ca un fel de regulator de medii. El nu 
determină preţurile de pe piaţă în mod direct, ci se exprimă (întocmai ca şi 
„valoarea" din volumul întîi) ca o medie în jurul căreia oscilează sau fluctuează 
preţurilor reale. Aceasta se vede din următorul pasaj ( Capitalul , 111/2, în Opere 
voi. 25, partea a 11-a, p. 398): „Preţurile de piaţă cresc peste şi scad sub acest 
preţ de producţie regulator, dar aceste oscilaţii se anulează reciproc... Vom găsi 
aici aceeaşi dominantă a mediilor regulatoare semnalată de Quetelet în feno¬ 
menele sociale." In mod similar, Marx vorbeşte aici (p. 400) despre „preţul 
regulator..., preţul în jurul căruia oscilează preţurile... de piaţă"; iar la pagina 
următoare, unde vorbeşte despre influenţa concurenţei, el spune că-1 interesează 
„preţul natural..., adică preţul... care nu este el reglat de concurenţă, ci, dim- 
potrivă.o reglează". (Subliniat de mine.) In afară de faptul că preţul „natural" 
arată limpede că Marx speră să descopere esenţa ale cărei „forme de manifestare" 
sînt preţurile oscilante de pe piaţă (cf. şi nota 23 la acest capitol), vedem că 
Marx e consecvent ideii că această esenţă, fie ea valoarea sau preţul de 
producţie, se manifestă ca medie a preţurilor de piaţă. Dczi Das Kapital, 
III/1, 171 şi urni. 

11 Cole, op. cit., XXIX, spune, în altminteri remarcabil de clara sa expu¬ 
nere a teoriei plusvalorii a lui Marx, că aceasta a fost „contribuţia lui distinctivă 
la doctrina economică". Engels însă, în Prefaţa sa la volumul al doilea al Capi¬ 
talului, a arătat că această teorie nu este a lui Marx, că Marx însuşi nu numai 
că n-a pretins vreodată că ar fi a lui, ci s-a ocupat chiar de istoria ei (în ale sale 
Teoni asupra plusvalorir, cf. nota 1 la acest capitol). Engels citează din manu¬ 
scrisul lui Marx pentru a arăta că acesta se ocupă de contribuţia lui Adam Smith 
şi a lui Ricardo la această teorie şi citează pe larg din broşura The Source and 
Remedy of the National Difficulties, menţionată în Capitalul, 646, spre a arăta 
că ideile principale ale doctrinei, cu excepţia distincţiei lui Marx dintre muncă 
şi forţa de muncă, se găsesc aici. (Cf. Capitalul voi. II, cap. Xll-XV.) 

12 Prima parte este denumită de Marx (cf. Opere voi. 23, pp. 242-243 şi 
urm.) timp de muncă necesar, iar cea de a doua timp de supramuncă. 

13 Cf. Prefaţa lui Engels la volumul al doilea al Capitalului (Opere voi. 24, 
p. 23). 

14 Derivarea doctrinei despre plusvaloare a lui Marx este, fireşte, legată de 
critica pe care el o face libertăţii „formale", dreptăţii „formale" etc. Cf. în spe¬ 
cial notele 17 şi 19 la capitolul 17, şi textul respectiv. Vezi şi textul de la nota 
următoare. 

15 Cf. Capitalul voi. I (în Opere voi. 23, p. 765). Vezi şi pasajele indicate 
în nota precedentă. 

16 Cf. textul la nota 18 (şi nota 10) la capitolul de faţă. 

17 Vezi îndeosebi capitolul X din volumul al treilea al Capitalului. 

18 Pentru acest citat, cf. Opere voi. 23, pp. 648-649. De la cuvintele 
„suprapopulata este deci", pasajul urmează imediat după cel citat în textul de 
la nota 7 la acest capitol. (Am omis cuvîntul „relativă" de după „supra- 

populaţia", fiindcă în contextul de faţă este irelevant şi poate chiar generator de 
confuzie.) Citatul prezintă interes în legătură cu problema ofertei şi cererii şi 
cu doctrina lui Marx că acestea au un „substrat" (sau „esenţă"); cf. notele 10 şi 
20 la capitolul de faţă. 

19 Se poate menţiona, în legătură cu aceasta, că fenomenele în cauză — 
mizeria într-o perioadă de industrializare rapidă (sau a „capitalismului tim¬ 
puriu"; cf. mai jos nota 36 şi textul respectiv) au fost recent explicate printr-o 
ipoteză care, dacă rămîne în picioare, ar arăta că teoria exploatării dezvoltată 
de Marx avea destul miez. Am în vedere o teorie bazată pe doctrina lui Walter 
Eucken a celor două sisteme monetare pure (aurul şi sistemul de credit) şi 
metoda sa de a analiza diversele sisteme economice istoriceşte date ca „mix¬ 
turi" ale sistemelor pure. Aplicînd această metodă, Leonhard Miksch a arătat 
recent (în articolul Die Geldordnung der Zukunft din „Zeitschrift fur das 
Gesamte Kreditwesen", 1949) că sistemul de credit duce la investiţii forţate, 
consumatorul fiind silit să economisească, să se abţină de a cheltui; „dar capi¬ 
talul economisit prin aceste investiţii forţate" — scrie Miksch — „nu aparţine 
celor ce s-au văzut siliţi să-şi restrîngă consumul, ci întreprinzătorilor". 

Dacă această teorie se dovedeşte acceptabilă, analiza lui Marx (însă nu 
„legile" şi nici profeţiile sale) ar apărea justificată într-o măsură considera¬ 
bilă. Pentru că nu există decît o mică deosebire între „plusvaloarea" lui Marx, 
care, de drept, aparţine muncitorului dar este „apropriată" sau „expropriată" 
de către „capitalist", şi „economiile forţate" ale lui Miksch, care devin pro¬ 
prietatea nu a consumatorului ce s-a văzut silit să economisească, ci a „între¬ 
prinzătorului". Miksch însuşi dă de înţeles că aceste rezultate explică multe 
aspecte ale dezvoltării economice din secolul al nouăsprezecelea (şi ale naş¬ 
terii socialismului). 

Se cuvine remarcat că analiza lui Miksch explică faptele relevante invocînd 
imperfecţiunile sistemului concurcnţial (el vorbeşte de un „monopol economic 
al creării de bani, înzestrat cu o putere formidabilă"), în timp ce Marx a încercat 
să explice faptele corespunzătoare pornind de la ipoteza unei pieţe libere, adică 
a liberei concurenţe.(In plus „consumatorii" nu pot fi, desigur, identificaţi com¬ 
plet cu „muncitorii industriali".) Oricare ar fi însă explicaţia, faptele —descrise 
de Miksch ca „intolerabil de antisociale" — rămîn; şi este spre lauda lui Marx, 
atît că a refuzat să se împace cu aceste fapte, cît şi că a depus un mare efort 
pentru a le explica. 

20 Cf. nota 10 la capitolul de faţă, îndeosebi pasajul referitor la preţul 
„natural" (de asemenea nota 18 şi textul respectiv); este interesant că în 
volumul al treilea al Capitalului, nu departe de pasajele citate în nota 10 la capi¬ 
tolul de faţă (vezi Capitalul, III/2, 352; subl. îmi aparţin), şi într-un context 
similar, MaTX face următoarea remarcă metodologică; „Dacă aparenţa lucru¬ 
rilor ar coincide cu esenţa lor, orice ştiinţă ar fi de prisos." Aceasta înseamnă, 
fireşte, esenţialism pur. In nota 24 la capitolul de faţă am arătat că acest 
esenţialism se învecinează cu metafizica. 

Este clar că atunci cînd, mai ales în volumul întîi, vorbeşte în repetate 
rînduri despre „forma-bani", Marx se gîndeşte la o „formă a aparenţei", a cărei 
esenţă este „valoarea". (Cf. şi nota 6 la capitolul 17 şi textul respectiv.) 

21 Capitalul, voi. I. „Fetişismul mărfii şi misterul său". 

22 Cf. Opere voi. 23, pp. 530-531, cu rezumatul lui Marx: „O dublare a 
forţei productive a muncii, împărţirea zilei de muncă rămînînd aceeaşi, ar lăsa 
nechimbat preţul forţei de muncă şi plusvaloarea. Atîta doar că fiecare din ele 
s-ar concretiza n de două ori atîtea valori de întrebuinţare, care însă ar fi defi¬ 
nite în mod proporţional... în caz de creştere a productivităţii muncii preţul 
forţei de muncă ar putea astfel să scadă în mod continuu o dată cu creşterea, tot 
continuă, a masei de mijloace de subzistenţă ale muncitorului." 

23 Dacă se înregistrează o creştere mai mult sau mai puţin generală a pro¬ 
ductivităţii, atunci e posibil să crească şi productivitatea în întreprinderile de 
exploatare şi prelucrare a aurului; ceea ce ar însemna că aurul, la fel ca orice altă 
marfă, devine mai ieftin dacă e evaluat prin timpul de muncă. în consecinţă, 
ceea ce e valabil pentru restul mărfurilor va fi valabil şi pentru aur, iar cînd Marx 
vorbeşte (cf. nota precedentă) despre creşterea venitului real al muncitorului, 
aceasta ar fi valabil, teoretic vorbind, şi despre venitul său în aur, adică în bani. 
(Aşadar, analiza lui Marx din Capitalul, de unde am citat doar un rezumat în 
nota precedentă, nu este corectă acolo unde el vorbeşte despre „preţuri"; pentru 
că „preţurile" sînt „valorile" exprimate în aur şi ele pot rămîne neschimbate 
dacă productivitatea creşte în mod egal în toate ramurile producţiei, inclusiv în 
cea a aurului.) 

24 Ceea ce e straniu în teoria valorii a lui Marx (ca deosebită de cea a şcolii 
clasice engleze, susţine J. Vincr) este că ea consideră munca umană ca fiind 
fundamental diferită de toate celelalte procese din natură, spre exemplu de 
munca animalelor. De unde se vede clar că teoria se sprijină, în ultimă instanţă, 
pe o teorie morală, pe doctrina că suferinţa umană şi timpul de munca cheltuit 
de om sînt ceva fundamental diferit de oricare din procesele naturale. Am putea 
numi această doctrină doctrina sacralilăjii muncii umane. în ce mă priveşte, nu 
neg că în sens moral această teorie este corectă şi că, deci, avem datoria de a 
acţiona conform ei. Dar cred în acelaşi timp că o analiză economică nu trebuie 
să se bazeze pe o doctrină morală sau metafizică sau religioasă de care cel ce 
o susţine nu este conştient. Marx care, după cum vom vedea în capitolul 22, nu 
credea în mod conştient într-o morală umanitară sau reprima în sinea sa ase¬ 
menea credinţe, clădea pe o temelie moralistă acolo unde nu bănuia — în teoria 
sa abstractă a valorii. Există aici, fireşte, o legătură cu esenţialismul său: esenţa 
tuturor relaţiilor sociale şi economice este munca umană. 

25 Referitor la intervenţionisni, cf. notele 22 la capitolul 17 şi 9 la capi¬ 
tolul 18. (Vezi şi nota 2 la capitolul de faţă.) 

26 Referitor la paradoxul libertăţii în aplicarea sa la libertatea economică, 
cf. nota 20 la capitolul 17, unde se dau şi alte referinţe. 

Problema pieţei libere, menţionată în text numai cu aplicare la piaţa muncii, 
este de o importanţă foarte mare. Generalizînd cele spuse în text, apare clar că 
ideea pieţei libere este paradoxală. Dacă statul nu intervine, pot să intervină 
alte organizaţii semi-politice cum sînt monopolurile, trusturile, cartelurile etc., 
reducînd libertatea pieţei la o ficţiune. Pe de altă parte, este de cea mai mare 
importanţă să se înţeleagă că lără o piaţă liberă ocrotită cu grijă, întregul sistem 
economic va înceta inevitabil să îndeplinească singurul său scop raţional, acela 
de a satisface cerinţele consumatorului. Dacă acesta din urmă n-are posibili¬ 
tatea de a alege; dacă e nevoit să ia ceea ce producătorul îi oferă; dacă nu 

consumatorul, ci producătorul — fie el un producător privat, statul sau un ser¬ 
viciu comercial — este stăpînul pieţei; atunci se creează inevitabil o situaţie în 
care consumatorul serveşte, în ultimă instanţă, ca un fel de furnizor de bani şi 
colector de deşeuri al producătorului, în loc ca producătorul să fie în slujba 
nevoilor şi dorinţelor consumatorului. 

Aici ne confruntăm, în mod evident, cu o importantă problemă de inginerie 
socială: piaţa trebuie controlată, dar în aşa fel încîl controlul să nu împieteze 
asupra liberei alegeri a consumatorului şi să nu suprime necesitatea ca 
producătorii să se întreacă între ei pentru a cîştiga favoarea consumatorului. O 
„planificare" economică ce nu planifică în favoarea libertăţii economice în 
acest sens ne-ar apropia primejdios de mult de totalitarism. (Cf. F. A. Hayek, 
Freedom and the Economic Sistem, Public Policy Pamphlets, 1939/40.) 

27 Cf. nota 2 la acest capitol şi textul respectiv. 

28 Această distincţie între maşinile şi utilajele ce servesc în principal la 
extinderea producţiei şi cele ce servesc în principal la intensificarea ei a fost 
introdusă în text mai ales cu scopul de a permite o prezentare mai clară a 
raţionamentului. Sper însă că ea contribuie, în plus, şi la ameliorarea lui. 

Cele mai importante pasaje din Marx referitoare la ciclul industrial (c.i.l 
şi la legătura acestuia cu şomajul (ş.): Manifestul (Opere voi. 4, pp. 471 şi 
urm.) (c.i.) şi mai multe locuri din Capitalul, voi. 1 (cf. Opere voi. 231. Vezi şi 
volumul al treilea al Capitalului, îndeosebi capitolul XV, secţiunea Surplus de 
capital şi surplus de populaţie, (c.i. şi ş.) şi capitolele XXV-XXXII. Vezi şi 
pasajul din volumul al doilea al Capitalului din care am citat o frază în nota 17 
la capitolul 17. 

29 Cf. Minutes of Endence. taken before the Secret Conmiirree of the 
flouse of Lords appointed to mquire into the causes of Dislress clc., 1875, citat 
în Capitalul, III/ 1, în Opere voi. 25 partea 1. pp. 464 şi urm. 

30 Cf., spre exemplu, cele două articole referitoare la Reforma bugetari de 
C. G. F. Simkin din revista australiană Economic Record, 1941 şi 1942 (vezi şi 
nota 3 la capitolul 9). Aceste articole se ocupă de politica de prevenire şi com¬ 
batere a crizelor şi relatează pe scurt despre măsurile practicate în Suedia. 

31 Cf. Parkes, Marxism — A Post Mortem, îndeosebi p. 220, nota 6. 

32 Citatele sînt din Capitalul, III/2, în Opere voi. 25, partea a Il-a, p. 357. 
(Eu traduc prin „mărfuri utile", deşi „valoarea de întrebuinţare" ar fi o tradu¬ 
cere mai literală.) 

33 Teoria pe care o am în vedere (susţinută — întocmai sau cu foarte mici 
ajustări — de J. Mill, după cum mă informează i. Viner) este ţinta unor frec¬ 
vente aluzii ale lui Marx, care a combătut-o. fără a izbuti însă să arate foarte 
limpede de ce nu e de acord cu ea. Am putea-o exprima foarte pe scurt ca fiind 
doctrina conform căreia întregul capital se reduce în cele din urmă la salarii, 
întrucît capitalul „imobilizat” (sau, cum îi spune Marx, „constant”) a fost 
produs, şi plătit, ca salarii. Sau, în terminologia lui Marx: Nu există capital 
constant, ci doar capital variabil. 

Această doctrină a fost prezentată foarte clar şi simplu de Parkes 
(op. c/7.,95): „întregul capital este capital variabil. Că aşa stau lucrurile, va 
reieşi clar dacă ne vom reprezenta o întreprindere ipotetică ce controlează 
întregul său proces de producţie, de la fermă sau mină pînă la produsul finit. 

fără a cumpăra din afară utilaje sau materie primă. într-o asemenea întreprin¬ 
dere întreg costul producţiei va consta din suma salariilor plătite." Şi cum un 
sistem economic luat în ansamblu poate fi privit ca o asemenea întreprindere 
ipotetică, în cadrul căreia utilajele (capitalul constant) sînt plătite totdeauna 
sub formă de salarii (capital variabil), totalul capitalului constant face parte în 
mod necesar din totalul celui variabil. 

Nu cred că acest raţionament, pe care şi eu l-am împărtăşit cîndva, poate 
invalida poziţia lui Marx. (Aceasta e, poate, singura chesiune importantă în care 
nu pot să fiu de acord cu excelenta critică a lui Parkes.) Şi iată de ce. Dacă ipote¬ 
tica întreprindere se decide să-şi sporească utilajele, şi nu doar să le înlocuiască 
sau să le aducă îmbunătăţirile necesare — putem privi acest proces ca pe un tipic 
proces de acumulare de capital, în sensul lui Nlarx, prin investiţii din profit. 
Pentru a evalua eficienţa acestei investiţii, va trebui să examinăm dacă profiturile 
din anii următori cresc proporţional cu ea.O parte din aceste noi profituri poate fi 
la rîndul său investită. In cursul anului în care este investită (adică, în care are 
loc o acumulare de profit prin transformare în capital constant) ea este plătită, 
ce-i drept, sub formă de capital variabil. însă după ce a fost investită, ea va fi 
considerată, în perioadele următoare, parte a capitalului constant, deoarece se 
aşteaptă de Ia ea să contribuie proporţional la obţinerea de noi profituri. Dacă 
acest lucru nu se întîmplă, rata profitului va trebui să scadă şi atunci vom spune 
că a fost o investiţie greşită. Rata profitului este deci o măsură a eficienţei unei 
investiţii, a productivităţii capitalului constant nou-adăugat care, deşi iniţial a 
fost plătit sub formă de capital variabil, devine totuşi capital constant în sensul 
lui Marx şi îşi exercită influenţa asupra ratei profitului. 

34 Cf., de exemplu, capitolul XIII din volumul al treilea al Capitalului. 
221: „Masa absolută a profitului produs... poate, aşadar, să crească..., cu toată 
scăderea progresivă a ratei profitului. Aceasta nu numai că este posibil, ci chiar 
trebuie să se întîmple — abstracţie făcînd de fluctuaţiile trecătoare — în sis¬ 
temul producţiei capitaliste." 

35 Citatele din acest alineat sînt din Capitalul, voi. 1. (Opere voi. 23, 
pp. 650-651. 654-655.) 

36 Pentru rezumatul lui Parkes, cf. Marxism — .4 Post Mortem, p. 102. 

Putem menţiona aici că teoria marxistă după care revoluţiile depind de 

mizerie a fost confirmată într-o anumită măsură în secolul trecut de izbucnirea 
unor revoluţii în ţări în care mizeria a crescut într-adevăr. insă contrar predicţiei 
lui Marx, acestea nu au fost ţări ale capitalismului dezvoltat, ci fie ţări agrare, 
fie ţări în care capitalismul era într-un stadiu primitiv de dezvoltare. în sprijinul 
acestei constatări Parkes a întocmit o listă (cf. op. cit., 48). Ar rezulta astfel că 
tendinţele revoluţionare scad o dată cu progresele industrializării. Prin urmare 
Revoluţia rusă nu trebuie interpretată ca prematură (iar ţările industriale avan¬ 
sate nu trebuie considerate răs-coapte pentru revoluţie), ci mai degrabă ca un 
produs al mizeriei tipice unui capitalism imatur şi al mizeriei din mediul rural, 
la care s-au adăugat mizeria războiului şi prilejul favorabil oferit de înfrînge- 
rile armatei ruse. Vezi şi, mai sus, nota 19. 

37 Cf. H. o. M, 507. 

Intr-o notă de subsol la acest pasaj (cf. Capitalul voi. III /1, în Opere voi. 25, 
partea I, p. 241) Marx susţine că Adam Smith are dreptate, iar Ricardo greşeşte. 

Pasajul din Smith la care Marx probabil face aluzie este citat mai jos în 
cuprinsul alineatului şi este luat din The Wealth of Nations, (voi. II. p. 95 în 
Everyman edition). 

Marx citează un pasaj din Ricardo (Works, ed. MacCulIoch, p. 73 = 
Ricardo, Everyman edition, p. 78). Există însă un pasaj şi mai caracteristic în 
care Ricardo susţine că mecanismul descris de Smith „nu poate... afecta rata 
profitului" ( Principles, 232). 

38 Citat în Lenin, Imperialismul..., în Opere complete, voi. 27, p. 411. 

39 Referitor la această schimbare de front, cf. nota 31 la capitolul 19 şi 
textul respectiv. 

40 Cf. Lenin, Imperialismul, stadiul cel mai înalt al capitalismului (1917) 
(în Opere complete, voi. 27 p. 412). 

41 Aceasta poate fi o scuză, deşi una foarte nesatisfăcătoare, pentru unele 
din remarcile cele mai deprimante ale lui Marx, citate de Parkes în Marxism — 
.4 Post Mortem (213 şi urm., nota 3). Sînt remarci extrem de deprimante, pentru 
că prilejuiesc întrebarea dacă Marx şi Engels au fost cu adevărat iubitori de 
libertate, cum ne-ar fi plăcut să credem; dacă n-au fost cumva influenţaţi de 
iresponsabilitatea şi naţionalismul lui Hegcl mai mult decît ne-am fi aşteptat în 
temeiul doctrinei lor generale. 

42 Cf. Opere voi. 20, p. 277: „Transformînd tot mai mult majoritatea 
covîrşitoare a populaţiei în proletariat, modul de producţie capitalist creează 
forţa care este silită să înfăptuiască această revoluţie." Pentru pasajul din Mani¬ 
festul, cf. Opere voi. 4, p. 476. Pasajul următor este din Războiul civil din 
Franţa, în Opere voi. 17, pp. 379-380. 

43 Pentru acest pasaj de o uimitoare naivitate, cf. Opere voi. 17, p. 358. 

44 Referitor la această tactică, cf. Marx, Adresă către Liga Comuniştilor, 
citată în notele 14 şi 35-37 la capitolul 19. (Cf. şi. de exemplu, notele 26 şi urm. 
la acel capitol.) A se vedea şi următorul pasaj din Adresă (Opere voi. 7, p. 273). 
(Subl. de mine = Labour Monthly, septembrie 1922, 145-146): „Aşa, de pildă, 
dacă mic-burghezii propun răscumpărarea căilor ferate şi a fabricilor, muncito¬ 
rii trebuie să ceară ca aceste căi ferate şi fabrici să fie pur şi simplu confiscate de 
stat fără nici o despăgubire, ca proprietate a unor reacţionari. Dacă democraţii 
propun impozite proporţionale, muncitorii trebuie să ceară impozite progresive; 
dacă democraţii propun ei înşişi impozite progresive moderate, muncitorii trebuie 
să insiste asupra unui impozit ale cărui cote să crească atît de repede, îneît să 
distrugă marele capital; dacă democraţii cer plata datoriilor publice, muncitorii 
să ceară declararea statului în stare de faliment. Revendicările muncitorilor vor 
trebui deci să se orienteze pretutindeni după concesiile şi măsurile democra¬ 
ţilor." Iată deci tactica preconizată de comunişti, despre care Marx spune: 
„Lozinca lor de luptă trebuie să fie: «Revoluţia neîntreruptă!»." 


I\ote la capitolul 21 

1 Cf. notele 22 la capitolul 17 şi 9 la capitolul 18, ca şi textul respectiv. 

2 Engels spune în Anti-Diihring că Fourier a descoperit cu mult timp în 
urmă „cercul vicios" al modului de producţie capitalist; cf. Opere voi. 20, p. 270. 

3 Cf. Opere voi. 25, partea I, p. 448. 

4 Cf., spre exemplu, Parkes, Marxism — A Post Mortem, pp. 102 şi urm. 

5 Aceasta e o problemă pe care vreau s-o las deschisă. 

6 Asupra acestei idei a insistat, în diferite discuţii, colegul meu, prof. 
C. G. F. Simkin. 

7 Cf. textul de la nota 11 la capitolul 14 şi finalul notei 17 la capitolul 17. 

8 Cf. H. A. L. Fisher, llistory of Europe (1935), Prefaţa, voi. I, p. VII. 
Pasajul e citat mai complet în nota 27 la capitolul 25. 


Sote la capitolul 22 

1 Referitor la lupta lui Kierkegaard împotriva „creştinismului oficial", cf. 
îndeosebi a sa Carte a Judecătorului (cd. germană, de II. Gottsched, 1905). 

2 Cf. J.Townsend, A Dissertation on the Poor Laws. by a Wellwisher of 
Mankind (1817); citat în Capitalul, 715. 

La p. 711 (nota 1) Marx îl citează pe „galantul şi spiritualul abate Galiani" 
ca împărtăşind vederi similare: „Dumnezeu a făcut ca oamenii care exercită pro¬ 
fesiunile cele mai utile să se nască în număr foarte mare." Vezi Galiani, Della 
Moneta. 1803, p. 78. 

Că nici măcar în ţările occidentale creştinismul încă nu s-a debarasat cu 
totul de spiritul care preconizează revenirea la societatea închisă a reacţiunii şi 
asupririi, se poate vedea din strălucita polemică a lui II. G. Wells împotriva 
atitudinii partizane şi pro-fasciste a lui Dean Inge faţă de războiul civil din 
Spania. Cf. H, G. Wells, The Common Sense of IV'ar aiul l’eace (1940), 
pp. 38-40. (Făcînd această referire la cartea lui Wells, nu înţeleg să mă raliez 
în nici un fel la cele spuse de el, fie în chip critic sau constructiv, despre 
federaţie; şi mai cu scamă la ideea comisiilor mondiale cu depline împuterni¬ 
ciri. avansată de el la pp. 56 şi urm. Primejdiile fasciste pe care Ic comportă o 
atare idee mi se par enorme.) Pe de altă parte, există pericolul opus, cel al unei 
biserici pro-comunisle; cf. nota 12 la capitolul 9. 

3 Cf. Kierkegaard, op. cit., p. 172. 

4 Kierkegaard a spus însă despre Luther un lucru ce i s-ar putea potrivi şi 
lui Marx: „Ideea corectivă a lui Luther... produce... cea mai sofisticată formă 
de... păgînism." (Op. cit., 147.) 

5 Cf. H. o. A/., 231 (= Ludwig Feuerbach, 56): cf, notele 11 şi 14 la capi¬ 
tolul 13. 

6 Cf. nota 14 ia capitolul 13 şi textul respectiv. 

7 Cf. lucrarea mea The Poverty of Histoncism, secţiunea 19. 

8 Cf. H. o. A/., 247 şi urm. (= GA, volum special, 97). 

9 Pentru aceste citate, cf. //. o. A/., 248 şi 279 (ultimul pasaj e prescurtat = 
GA, volum special, 97 şi 277). 

10 Cf. L. Laurat, Marxism and Democracy, p. 16. (Sublinierea îmi aparţine.) 

11 Pentru aceste două citate, cf. The Churches Sun ev Their Task (1937), 
p. 130, şi A. Loewe, The Universities in Transformation (1940), p. I. In legă¬ 
tură cu remarca finală din acest capitol, cf. şi vederile exprimate de Parkes în 
ultima frază a criticii sale la adresa marxismului (Marxism — A Post Mortem, 
1940, p. 208). 



CAPITOLUL 23 — NOTELE 1 - 8 


389 


Sote Ia capitolul 23 

1 Privitor la Mannheim, vezi îndeosebi Ideologie şi utopie (citată aici după 
ed. germană, 1929). Termenii „habitat social" şi „ideologie totală" se datorează 
ambii lui Mannheim; termenii „sociologism" şi „istorism" au fost menţionaţi în 
capitolul precedent. Ideea de „habitat social" este platoniciană. 

Pentru o critică a cărţii lui Mannheim Omul şi societatea într-o epocă de 
reconstrucţie (1941), care combină tendinţele istoriciste cu un holsim romantic 
şi chiar mistic, vezi lucrarea mea The Poveriy of flistoricism, II (Economica, 
1944). 

2 Cf. interpretarea mea din H’/taf is Dialectici ( Mind , 49, îndeosebi p. 414; 
de asemenea Conjectures and Refutalions, îndeosebi p. 325.) 

3 Termenul este al lui Mannheim (cf. Ideologie şi utopie, 1929, p. 35). 
Pentru „inteligenţa echilibrată", vezi op. cit., p. 123, unde acest termen este 
atribuit lui Alfred Weber. Pentru teoria despre o intelectualitate la\ ancorată 
în tradiţie, vezi op. cit., pp. 121-134 şi îndeosebi p. 122. 

4 Pentru această din urmă teorie, sau mai degrabă practică, cf. notele 51 şi 
52 la capitolul 11. 

5 Cf. H7iaf is Dialectici (p. 417; Conjectures and Refutalions, p. 327). Cf. 
nota 33 la capitolul 12. 

A Analogia dintre metoda psihanalitică şi cea a lui Wittgenstein este 
menţionată în Wisdom, Other Mmds (Mitul, voi 49, p. 370. notă): „O îndoială 
de felul «Niciodată nu pot şti cu adevărat ce simte o altă persoană» poate să 
provină din mai multe asemenea surse. Această supradeterminare a simpto- 
melor sceptice complică tratamentul lor. Acesta se aseamănă cu tratamentul 
psihanalitic (ca să ducem mai departe analogia lui Wittgensteini prin aceea 
că tratamentul e totuna cu diagnosticul, iar diagnosticul constă in descrierea 
— foarte completă — a simptomclor.” Şi aşa mai departe. (Pol să remarc aici 
că. folosind cuvîntul „a şti" în sensul lui curent, bineînţeles că nu putem şti 
niciodată ce simte o altă persoană. Putem doar să facem ipoteze despre ce 
simte. Aceasta rezolvă aşa-zisa problemă E greşit să se vorbească aici de 
îndoială, şi e o greşeală şi mai mare să se iiucrce înlăturarea îndoielii prin- 
tr-un tratament semiotico-analitic.) 

7 Psihanaliştii par să susţină acelaşi lucru despre exponenţii psihologiei 
individuale, şi probabil că au dreptate. Cf istoria mişcării psihanalitice (1916) 
a lui Freud, unde acesta consemnează (la ţi. 42) că Adler a făcut următoarea 
remarcă (ce se încadrează perfect în schema psiho-individuală adlcriană. 
conform căreia sentimentele de inferioritate sînt de însemnătate predomi¬ 
nantă): „Crezi că-j o mate plăcere pentru mine să stau toată viata în umbra 
ta?" Aceasta sugerează că z\dlcr, cel puţin în momentul acela, nu şi-a aplicai 
cu succes teoriile la sine însuşi. Acelaşi luciu parc însă să lie valabil şi despre 
Freud: nici unul din întemeietorii psihanalizei n-a fost psihanaliza!. 1 a 
această obiecţie, ei obişnuiau să răspundă că s-au psihanaliza! singuri. Numai 
că o asemenea scuză ei n-ar fi acceptat o niciodată din partea altcuiva: şi pe 
bună dreptate. 

8 Pentru analiza obiectivităţii ştiinţifice tăcută in cele ce urmează, cf. cartea 
mea, Logica cercetării, secţiunea 8. 

9 Vreau să cer scuze kantienilor pentru faptul de a-i fi menlionat aici alături 
de hegelieni. 

10 Cf. notele 23 la capitolul 8 şi 39 (alineatul al doilea) la capitolul 11. 

11 Cf. notele 34 şi urm. la capitolul 11. 

12 Cf. K. Mannheirn, Ideologie şi utopie (ed. germană, p. 167). 

13 Pentru primul din aceste două citate, cf. op. cit., 167. (Pentru a simpli¬ 
fica, traduc prin „conştient" în loc de ,.reflexiv''.) Pentru cel de al doilea, cf. 
op. cit., p. 166. 

14 Cf. Marx-Engels, Opere voi. 20, p. 112: „llegel a fost primul care a pre¬ 
zentat just raportul dintre libertate şi necesitate. Pentru el libertatea este înţele¬ 
gerea necesităţii." Pentru formularea dată de Hegel însuşi acestei idei îndrăgite, 
cf. Hegels Sdeclions, 213 (= Werke, 1832-1887, VI, 310): „Adevărul nece¬ 
sităţii, aşadar, este libertatea." 361 (= IVIV, XI, 46): „...principiul creştin al 
conştiinţei de sine — Libertatea." 362 (= JVH’, XI, 47): „Natura esenţială a 
libertăţii, care cuprinde în sine necesitatea absolută, trebuie înfăţişată ca 
dobîndire a conştiinţei de sine (pentru că este. prin însăşi natura ei, conştiinţă 
de sine) şi prin aceasta ea îşi înţelege existenţa." Şi aşa mai departe. 

■Vofe la capitolul 24 

1 Folosesc aici termenul „raţionalism" în opoziţie cu „iraţionalism", şi nu 
cu „empirism". Carnap scrie în a sa Der Logische Authau tler Wclt (1928), 
p. 260: „în prezent cuvînlul «raţionalism» este luat adesea... într-un sens 
modern: ca desemnînd opusul iraţionalismului." 

Folosind în acest fel termenul „raţionalism", nu vreau să sugerez că celălalt 
mod de a-l folosi, în opoziţie cu „empirism" ar fi eventual mai puţin important. 
Dimpotrivă, consider că această opoziţie caracterizează una din cele mai impor¬ 
tante probleme ale filozofiei. De această problemă însă nu vreau să mă ocup 
aici; şi simt că pentru opusul empirismului am face mai bine să folosim, în 
locul termenului „raţionalism" în sens cartezian, un alt termen, cum ar fi „inte¬ 
lectualism" sau „intuiţionism intelectual". Este cazul să menţionez, în acest 
context, că nu definesc termenii „raţiune" sau „raţionalism": îi folosesc ca pe 
nişte etichete, avînd grijă ca nimic să nu depindă de cuvintele pe care le folosim. 
Cf. capitolul 11, îndeosebi nota 50. (Pentru referinţă la Kant, vezi nota 56 la 
capitolul 12 şi textul respectiv.) 

2 Lucrul acesta am încercat să-l fac în Touards a Raţional Thcory of Tra- 
dition ( The Raţionalist Annual, 1949, pp. 36 şi urm., retipării în Conjectures 
and Refutations, pp. 120 şi urm.). 

3 Cf. Platon, Timaios, 51 e. (Vezi şi trimiterile din nota 33 la capitolul 11.) 

4 Cf. capitolul 10, îndeosebi notele 38-41 şi textul respectiv. 

La Pitagora, Heraclit, Parmenide, Platon avem un amestec de elemente 
mistice şi raţionaliste. Mai ales Platon, în pofida accentului pe care-1 pune pe 
„raţiune", a încorporat filozofiei sale doze atît de mari de iraţionalism, îneît a 
ajuns aproape să elimine raţionalismul moştenit de la Socrate. Aceasta lc-a 
permis neoplatonicienilor să-şi întemeieze misticismul pe Platon; iar misti¬ 
cismul de mai tîrziu se alimentează în principal din aceste surse. 

Poale că e un fapt accidental, însă oricum remarcabil, că încă mai există o 
frontieră culturală între Europa Occidentală şi regiunile Europei Centrale care 
aproape coincid cu regiunile ce n-au ajuns sub administraţia Imperiului Roman 
al lui August şi nu s-au bucurat de binefacerile păcii romane, adică ale civi¬ 
lizaţiei romane. Aceleaşi regiuni „barbare*' sînt în mod special predispuse de a 
fi afectate de misticism, deşi nu ele au inventat misticismul. Bernard de Clair- 
vaux a recoltat cele mai mari succese în Germania, unde mai tîrziu aveau să 
înflorească Eckhart şi şcoala lui, precum şi Boehme. 

Mult mai tîrziu Spinoza, care a încercat să combine intelectualismul carte¬ 
zian cu tendinţele mistice, a redescoperit teoria unei mistice intuiţii intelectuale, 
care, în ciuda puternicei opoziţii a lui Kant, a dus la afirmarea post-kantiană a 
„idealismului* - , la Fichte, Schelling şi Ilcgcl Practic întreg iraţionalismul 
modern se reclamă de la aceştia din urmă, după cum am indicat pe scurt în 
capitolul 12. (cf. şi notele fi, 29-32 şi 58 de mai jos, 32-33 la capitolul 11 şi 
referinţele la misticism date acolo.) 

5 Referitor la „activităţile mecanice**, cf. notele 21 şi 22 la capitolul de faţă. 

6 Spun „înlăturată** pentru a acoperi punctele de vedere I) că o atare 
supoziţie ar fi falsă, 2) că ea ar fi neştiinţifică (şi nepermisă), deşi ar putea, 
eventual, să fie întîmplător adevărată, 3) că ea ar fi „lipsită de sens" sau „lipsită 
de semnificaţie*', de pildă în sensul 7racra<us-ului lui Wittgenstein; cf. nota 51 
la capitolul 12 şi nota 8-2) la capitolul de faţă. 

Legat de distincţia dintre raţionalismul „critic** şi cel „necritic**, putem 
menţiona că filozofia lui Duns Scot, ca şi cea a lui Kant, ar putea fi interpre¬ 
tate ca fiind apropiate de raţionalismul „critic". (Am în vedere doctrinele lor 
privind „primatul voinţei*', care poate fi interpretat ca primat al deciziei 
iraţionale.) 

7 In această notă şi în cea următoare voi face cîteva remarci despre para¬ 
doxuri, în special despre paradoxul mincinosului. Ca preambul la aceste 
remarci, am putea spune că aşa-numitele paradoxuri „logice** şi „semantice" 
nu mai sînt doar un fel de joacă de-a logicienilor. Aceste paradoxuri nu numai 
că s-au dovedit importante pentru dezvoltarea matematicii, ci devin impor¬ 
tante şi în alte domenii ale gîndirii. Există o anumită legătură între aceste 
paradoxuri şi probleme cum ar fi paradoxul libertăţii , care, după cum am 
văzut (cf. nota 20 la capitolul 17 şi notele 4 şi 6 Ia capitolul 7) prezintă o 
însemnătate considerabilă în filozofia politică. La punctul 4) al notei de faţă 
se va arăta pe scurt că diferitele paradoxuri ale suveranităţii (cf. nota fi la 
capitolul 7 şi textul respectiv) se aseamănă îndeaproape cu paradoxul minci¬ 
nosului. Despre metodele modeme de rezolvare a acestor paradoxuri (sau, 
poate, mai corect spus: de construcţie a unor limbaje în care ele nu apar) nu 
voi face nici un fel de comentarii, deoarece ele ar depăşi perimetrul tematic 
al cărţii de faţă. 

1) Paradoxul mincinosului poate fi formulat în multe feluri, lată unul din 
ele. Să presupunem că cineva spune într-o zi: „Tot ceea ce spun eu astăzi sînt 
minciuni"; sau mai precis: „Toate enunţurile pe care le fac astăzi sînt false”; şi 
că în ziua respectivă nu mai spune nimic. Incercînd să stabilim dacă ceea ce a 
spus el este adevărat, iată ce descoperim. Dacă pornim de la presupunerea că 
ceea ce a spus este adevărat, atunci, luînd în considerare ce anume a spus, 

ajungem la rezultatul că spusa sa trebuie să fie falsă. Iar dacă pornim de la pre¬ 
supunerea că ceea ce a spus este fals, trebuie să conchidem, avînd în vedere ce 
anume a spus, că este adevărat. 

2) Paradoxurile sînt numite uneori „contradicţii 1 *. Poate că totuşi este 
întrucîtva derutant să fie numite aşa. O contradicţie (sau autocontradicţie) 
obişnuită este pur şi simplu un enunţ fals din punct de vedere logic, cum ar fi 
enunţul „Platon a fost ieri mulţumit şi el nu a fost ieri mulţumit*'. Dacă presu¬ 
punem că un asemenea enunţ este fals, presupunerea nu dă naştere la nici o 
nouă dificultate. Pe cînd despre un paradox nu putem presupune nici că este 
adevărat, nici că esie fals, fără a ne lovi de dificultăţi. 

3) Există, totuşi, enunţuri ce sînt strîns înrudite cu paradoxurile, dar care, 
vorbind mai riguros, nu sînt decît autoconlradicţii. Să luăm, de exemplu, 
enunţul: „Toate enunţurile sînt false.*' Dacă presupunem că acest enunţ este 
adevărat, ajungem — avînd în vedere ce anume spune el — la rezultatul că este 
fals. In schimb, dacă presupunem că este fals. nu ne lovim de nici o dificultate; 
pentru că această presupunere duce doar la rezultatul că nu toate enunţurile sînt 
false, sau, cu alte cuvinte, că există enunţuri — unul. cel puţin — care sînt 
adevărate. Iar rezultatul acesta e inofensiv; pentru că din el nu decurge că 
enunţul nostru iniţial se numără printre cele adevărate. (De aici nu urmează că 
putem construi în fapt un limbaj scutit de paradoxuri în care să se poată totuşi 
formula „Toate enunţurile sînt false" sau „foaie enunţurile sînt adevărate".) 

In ciuda faptului că enunţul „Toate propoziţiile sînt false" nu este cu 
adevărat un paradox, el poate fi numit, cu îngăduinţă, „o formă a paradoxului 
mincinosului", avînd în vedere că se aseamănă îndeaproape cu acesta; chiar şi 
vechea formulare grecească a acestui paradox (Epimenide cretanul spune: „Toţi 
cretanii mint întotdeauna") este, în această terminologie, mai degrabă „o formă 
a paradoxului mincinosului", adică o contradicţie, decît un paradox. (Cf. şi nota 
următoare şi nota 54 la capitolul de faţă. ca şi textele respective.) 

4) Voi releva acum, pe scurt, asemănarea dintre paradoxul mincinosului şi 
diferitele paradnxun ale suveranităţii, de exemplu al principiului că trebuie să 
guverneze cei mai buni sau cei mai înţelepţi sau majoritatea. (Cf. nota 6 la capi¬ 
tolul 7 şi textul respectiv.) 

C. II. Langford a descris diferite moduri de formulare a paradoxului min¬ 
cinosului, între care şi următorul. Se consideră două enunţuri, făcute de doi 
inşi, A şi B. 

A spune: „Ceea ce spune B este adevărat.** 

B spune: „Ceea ce spune A este fals." 

Aplicînd metoda descrisă mai sus. ne convingem cu uşurinţă că fiecare din 
aceste fraze este paradoxală. Să considerăm acum următoarele două fraze, 
dintre care prima este principiul conform căruia cei mai înţelepţi trebuie să 
guverneze: 

A) Principiul spune: Ceea ce omul cel mai înţelept spune în B) trebuie să 
fie lege. 

B) Omul cel mai înţelept spune: Ceea ce principiul spune în A) nu trebuie 
să fie lege. 

8-1) Că principiul evitării tuturor presupoziţiilor este „o formă a para¬ 
doxului mincinosului" în sensul notei 7-3) la acest capitol, şi că atare auto- 

contradictoriu, se vede uşor dacă îl descriem după cum urmează. l'n filozof îşi 
începe investigaţia acceptînd fără argumentare principiul: „Toate principiile 
acceptate fără argumentare sînt nepermise.“ Este clar că dacă presupunem că 
acest principiu e adevărat, trebuie să conchidem, avînd în vedere ceea ce 
spune, că el este nepermis. (Presupunerea contrară nu duce la nici o dificul¬ 
tate.) Remarca „îndemn la desăvîrşire" face aluzie la critica obişnuită a aces¬ 
tui principiu, formulată, spre exemplu, de lîusserl. J. Laird (Recent 
Philosophy. 1936, p. 121) scrie despre acest principiu că reprezintă „o trăsătură 
cardinală a filozofiei lui lîusserl. Succesul său ar putea fi mai îndoielnic, 
pentru că presupoziţiile îşi au felul lor de a se insinua 1 '. Pînă aici sînt total de 
acord cu l.aird: n-aş subscrie însă fără rezerve la remarca pe care o face în 

continuare, cum că .evitarea tuturor presupoziţiilor se prea poate să fie un 

îndemn la desâvîrşire, imposibil de aplicat într-o lume inadvertenţă". (Vezi şi 
nota 5 la capitolul 25.) 

2) Putem examina în acest loc şi alte cîtcva „principii" care, în sensul notei 
7-3) la capitolul de faţă, reprezintă „forme ale paradoxului mincinosului" şi 
sînt, ca atare, autocontradictorii. 

a) Din punctul de vedere al filozofiei sociale este de interes următorul 
..principiu al sociologismului" (şi ..principiul istorismului", analog lui). Iile pot 
fi formulate după cum urmează: „Nici un enunţ nu este absolut adevărat, toate 
enunţurile fiind inevitabil relative la habitatul social (şi istoric) al autorilor lor." 
Este clar că observaţiile din nota 7-3) se aplică aici practic fără nici o modifi¬ 
care. Căci dacă presupunem că un asemenea principiu este adevărat, atunci 
urmează că el nu este adevărat, ci doar „relativ la habitatul social şi istoric al 
autorului său". Vezi şi nota 53 la capitolul de faţă, plus textul respectiv. 

b) Exemple de acest fel se găsesc şi în Tracfa/trs-ul lui Wittgenstcin. Unul 
este următoarea propoziţie a lui Wittgenstein (citată mai complet în nota 46 la 
capitolul 11): „Totalitatea propoziţiilor adevărate este... totalitatea ştiinţei 
despre natură." Cum această propoziţie nu aparţine ştiinţei despre natură (ci, 
mai degrabă, unei metaştiinţe, adică unei teorii ce vorbeşte despre ştiinţă) 
urmează că ea asertează propriul său neadevăr, fiind de aceea contradictorie. 

In plus. este clar că această propoziţie încalcă principiul lui Wittgenstein 
însuşi ( Traclaius , p. 57) după care „Nici o propoziţie nu poate să spună ceva 
despre ea însăşi..." 

* Dar chiar şi ultimul principiu citat adineauri, pe care îl voi numi „VV", se 
dovedeşte a fi o formă a paradoxului mincinosului, asertînd propriul său 
neadevăr. (Nu văd deci cum ar putea el să fie — după cum crede Wittgenstein 
— echivalent, sau un rezumat, sau un substitut al „întregii teorii a tipurilor", 
adică al teoriei lui Russell menite să evite paradoxurile descoperite de acesta, 
prin împărţirea tuturor expresiilor ce au înfăţişare de propoziţii în trei clase - 
propoziţii adevărate, propoziţii false şi expresii lipsite de semnificaţie sau 
pseudo-propoziţii ) Pentru că principiul W al lui Wittgenstein poate fi refor- 
mulat după cum urmează' 

W-) Nici o expresie (şi în special nici o expresie avînd înfăţişarea unei pro¬ 
poziţii) care cuprinde o referire la ea însăşi — fie conţinînd propriul ei nume. 
fie o variabilă individuală ce ia valori dintr-o clasă căreia expresia în cauză îi 
aparţine — nu este o propoziţie (ci o pseudopropoziţie lipsită de semnificaţie). 

Să presupunem că W* este adevărat. Atunci, luînd în considerare faptul că 
el este o expresie şi că se referă Ia orice expresie, el nu poate fi o propoziţie şi 
deci a forliori nu este adevărat. 

Aşadar, presupunerea că este adevărat cade; W* nu poate fi adevărat. 
Aceasta nu arată însă că este neapărat fals; pentru că nici presupunerea că e 
fals, nici presupunerea că e lipsit de semnificaţie (sau lipsit de sens) nu ne 
implică în dificultăţi imediate. 

Wittgenstein ar putea, eventual, să spună că el însuşi a sesizat acest lucru 
atunci cînd a scris (p. 189; cf. nota 51-1) la capitolul 11): „Propoziţiile mele 
au efect clarificator în felul următor: acela care mă înţelege îşi dă în cele din 
urmă seama de lipsa lor de sens...“; în orice caz, putem bănui că el ar înclina să 
categorisească W* nu drept fals, ci drept lipsit de semnificaţie. Eu însă cred că 
W* nu este lipsit de semnificaţie, ci pur şi simplu fals. Sau. mai precis, eu cred 
că în orice limbaj formalizat (bunăoară în unul în care pot fi exprimate 
enunţurile indecidabile ale lui Godel) ce dispune de mijloace pentru a vorbi 
despre propriile lui expresii, şi în care avem nume pentru clase de expresii cum 
sînt „propoziţiile" şi „non-propoziţiiie". formalizarea unui enunţ care exprimă, 
asemenea lui VV\ propria sa lipsă Je semnificaţie, va fi autoconlradiclone. şi 
nu lipsită ile semnificaţie şi nici autentic paradoxal ;'; va fi o propoziţie înzes¬ 
trată cu semnificaţie pentru simplul fapt că asertează despre orice expresie de 
un anumit fel că nu este o propoziţie (adică formulă bine formată); iar o ase¬ 
menea aserţiune va fi adevărată sau falsă, şi nu lipsită de semnificaţie, pentru 
simplul fapt că a fi (sau a nu fi) propoziţie bine formată este o proprietate a 
expresiilor. De exemplu, „Toate expresiile sînt lipsite de semnificaţie" va fi 
autocontradictoric, dar nu autentic paradoxală; tot aşa va fi şi „Expresia x este 
lipsită de semnificaţie” dacă punem în locul lui „x" numele acestei expresii. 
Modificînd o idee a lui J. N. Findlav, putem scrie: 

Expresia obţinută plinind in tocul variabilei din următoarea expresie: 
„Expresia obţinută plinind in locul variabilei din următoarea expresie x numele 
construit folosind ghilimelele al acestei expresii nu este un enunţ", numele 
construit folosind ghilimelele al acestei expresii, nu este un enunţ. 

Textul pe care tocmai 1-ain scris se dovedeşte a fi un enunţ autocontradic- 
toriu. (Dacă scriem de două ori „este un enunţ fals" în loc de „nu este un enunţ", 
obţinem un paradox al mincinosului; iar dacă scriem „este un enunţ nede- 
monstrabil",obţinem un enunţ godelian în formularea lui J. N. Eindlay.) 

Să rezumăm. Contrar primelor impresii, constatăm că o teorie ce implică 
propria sa lipsă de semnificaţie nu este lipsită de semnificaţie, ci falsă, dat fiind 
că predicatul „lipsit(ă) de semnificaţie", spre deosebire de predicatul ,.fals(ă)", 
nu dă naştere la paradoxuri. Şi deci teoria lui Wittgenstein nu este lipsită de 
semnificaţie, după cum crede el, ci e pur şi simplu falsă (sau, mai specific, 
autocontradictorie). 

3) Uni pozitivişti au susţinut că o tripartiţie a expresiilor unui limbaj în 1) 
enunţuri adevărate, II) enunţuri false şi III) expresii lipsite de semnificaţie (sau, 
mai bine, expresii altele decît enunţurile bine formate) este mai mult sau mai 
puţin „naturală" şi asigură, în virtutea lipsei lor de semnificaţie, eliminarea 
paradoxurilor şi, în acelaşi timp, a sistemelor metafizice. Voi prezenta acum un 
argument din care ar putea să rezulte insuficienţa acestei tripartiţii. 

Şeful serviciului de contraspionaj al Generalului dispune de trei cutii pentru 
corespondenţă, purtînd etichetele I) „Cutia generalului", II) „Cutia inamicului" 
(la care sînt lăsaţi să aibă acces spionii inamici) şi 111) „Deşeuri de hîrtie" şi 
este instruit să distribuie toate informaţiile ce-i parvin înainte de ora 12 între 
cele trei cutii, după cum informaţia este 1) adevărată, II) falsă sau III) lipsită de 
semnificaţie. 

O vreme, el primeşte informaţii pe care le distribuie cu uşurinţă (printre 
care, enunţuri adevărate din teoria numerelor naturale etc. şi eventual enunţuri 
aparţinînd logicii, cum ar fi L : „Dintr-o mulţime de enunţuri adevărate nu se 
poate deduce valid nici un enunţ fals"). Ultimul mesaj A/, sosit cu ultimul 
curier exact înainte de ora 12, îl descumpăneşte puţin, pentru că sună aşa: „Din 
mulţimea tuturor enunţurilor introduse, sau ce urmează a fi introduse, în cutia 
purtînd eticheta „Cutia generalului" nu se poate deduce valid enunţul «0 = 1»." 
La început, şeful contraspionajului se întreabă dacă n-ar trebui cumva să 
introducă M în cutia II). Dîndu-şi seama însă că, dacă ar fi introdus în II), M 
ar furniza inamicului o valoroasă informaţie adevărată, el se decide în cele din 
urmă să introducă M în I). 

Aceasta se dovedeşte a fi însă o mare greşeală. Pentru că logicienii sim¬ 
bolici (experţii în logistică?) din statul major al Generalului, după ce formali¬ 
zează (şi „aritmetizează") conţinutul cutiei Generalului, descoperă că au obţinut 
o mulţime de enunţuri conţinînd o aserţiune a propriei ei consistenţe; iar 
aceasta, conform celei de a doua teoreme despre decidabilitale a lui Godel, duce 
la o contradicţie, astfel îneît în fapt „0 = 1" poate fi dedusă din informaţia pre¬ 
supus adevărată furnizată Generalului. 

Soluţia acestei dificultăţi constă în a recunoaşte că pretenţia de exhaustivi¬ 
tate a triparliţiei este neîntemeiată, cel puţin pentru limbile obişnuite; iar din 
teoria adevărului a lui Taraski aflăm că nici un număr finit de cutii nu ar fi sufi¬ 
cient. Descoperim în acelaşi timp că „lipsa de semnificaţie" în sensul de „a nu 
se număra printre formulele bine formate" nu este nicidecum un indiciu de 
„vorbire fără sens", adică de „cuvinte ce pur şi simplu nu înseamnă nimic, deşi 
s-ar putea pretinde profund semnificative"; or, principala pretenţie a poziti¬ 
viştilor a fost de a fi dezvăluit că metafizica are tocmai un asemenea caracter.* 

9 Pare-se că dificultatea legată de aşa-numila „problemă a inducţiei" l-a 
condus pe Whitehead la desconsiderarea raţionamentului afişată în Process and 
Rcality. (Cf. şi notele 35-37 la acest capitol.) 

10 Este o decizie morală, şi nu o simplă „chestiune de gust", fiindcă nu-1 
priveşte doar pe cel în cauză, ci afectează pe alţi oameni şi vieţile lor. (Refe¬ 
ritor la opoziţia dintre chestiuni estetice de gust şi probleme morale, cf. textul 
de la nota 6 la capitolul 5; de asemenea capitolul 9, îndeosebi textul de la notele 
10—11.) Decizia cu care ne confruntăm este de maximă importanţă din punctul 
de vedere că „învăţaţii", care se confruntă cu ea, acţionează în chip de manda¬ 
tari intelectuali pentru cei ce nu se confruntă cu ea. 

11 Cred că forţa cea mai mare a creştinismului rezidă în aceea că se adre¬ 
sează în chip fundamental nu speculaţiei abstracte, ci imaginaţiei, descriind 
într-un mod foarte concret suferinţa omului. 

12 Kant, marele egalitarist în privinţă deciziilor morale, a relevat bine¬ 
facerile ce rezultă din faptul inegalităţii dintre oameni. El vedea în varieta- 

Ica şi individualitatea caracterelor şi opiniilor umane una din principalele 
condiţii ale progresului atît moral cît şi material. 

13 Aluzia e la cartea Iui A. lluxlcy, The Brave New World. 

14 Referitor la distincţia dintre fapte şi decizii sau revendicări, cf. textul de 
la notele 5 şi urm. la capitolul 4. Referitor la „limbajul revendicărilor politice” 
(sau al „propunerilor” politice, în sensul lui L. J. Russell) cf. textul de la notele 
41 - 43 , capitolul 6 şi nota 5-3) la capitolul 5. 

Aş înclina să spun că teoria egalităţii naturale înnăscute a tuturor oame¬ 
nilor este falsă; dar cum oameni de talia unui Niels Bohr susţin că influenţa 
mediului este singura dătătoare de seamă pentru deosebirile dintre indivizi, şi 
cum nu există suficiente date experimentale pentru a arbitra în această ches¬ 
tiune, pesemne că trebuie să ne mărginim la calificativul „probabil falsă”. 

15 Vezi, de exemplu, pasajul din Omul politic al lui Platon, citat în textul 
de la nota 12 la capitolul 9. Un alt asemenea pasaj se găseşte în Republica, 
409-410 a. După ce a vorbit (409 b şi c) despre „bunul judecător... care este 
om de ispravă pentru că are un sullet de ispravă'. Platon continuă (409 e şi 
urm.): „Nu tocmai o astfel de medicină şi de jurisprudenţă vei orîndui în 
cetate..., care îi vor îngriji pe cetăţenii bine înzestraţi trupeşte şi sufleteşte?... 
Pe cei neisprăviţi trupeşte [medicina] îi va lăsa să piară, iar pe eei rău alcătuiţi 
sufleteşte şi incurabili Ijurisprudenţa] îi va osîndi la moarte." — „Da. — spuse 
el — pentru că ai dovedit că acesta e lucrul cel mai bun atît pentru cei ce au 
astfel de beteşuguri, cît şi pentru cetate.” 

16 Cf. notele 5S la capitolul 8 şi 28 la capitolul 10. 

17 Un exemplu este II. O. Wells, care a dat primului capitol al cărţii sale 
The Corn num Sense of Har and Peace excelentul titlu: Oamenii în toată firea 
n-au nevoie de conducători. (Cf. şi nota 2 la capitolul 22.) 

18 Pentru problema şi paradoxul toleranţei, cf. nota 4 la capitolul 7. 

19 „1 .urnea" nu este raţională, dar ştiinţei îi revine sarcina de a o raţiona¬ 
liza. „Societatea" nu este raţională, dar inginerul social are sarcina de a o 
raţionaliza.. (Aceasta, fireşte, nu înseamnă că ar trebui s-o „dirijeze" sau că 
ar fi de dorit o „planificare" centralizată sau colectivistă.) Limbajul obişnuit 
nu este raţional, dar nouă ne revine sarcina de a-1 raţionaliza sau cel puţin de 
a nu lăsa să decadă standardele lui de claritate. Atitudinea caracterizată aici ar 
putea fi descrisă drept ,. raţionalism pragmatic". El stă cu raţionalismul necri¬ 
tic şi cu iraţionalismul în raporturi asemănătoare celor pe care le are cu aces¬ 
tea din urmă raţionalismul critic. Pentru că un raţionalism nccritic poate 
argumenta că lumea este raţională şi că ştiinţa are sarcina de a descoperi 
această raţionalitate, pe cînd iraţionalistul poate insista că lumea, fiind în chip 
fundamental iraţională, trebuie trăită şi epui/.ată pe calea emoţiilor şi pasiunilor 
(ori pe calea intuiţiei intelectuale), şi nu prin metode ştiinţifice. In opoziţie cu 
aceste puncte de vedere, raţionalismul pragmatic poate să admită că lumea nu 
este raţională, cetind însă în acelaşi timp ca noi, pe cît posibil, să o supunem 
raţiunii. Folosind cuvintele lui Carnap (Per Logische Aulbau etc., 1928, 
p. VI), am putea descrie ceea ce eu numesc „raţionalism pragmatic" drept 
„atitudinea ce năzuieşte pretutindeni la claritate, dar recunoaşte că evenimen¬ 
tele vieţii se împletesc în moduri ce nu sînt niciodată pe deplin inteligibile 
sau raţionale". 

20 Referitor la problema standardelor de claritate ale limbajului nostru, cf. 
nota precedentă şi nota 30 la capitolul 12. 

21 Industrializarea şi diviziunea muncii sînt atacate, spre exemplu, de 
Toynbee, A Study of History, voi. I, pp. 2 şi urm. Toynbee deplînge (p. 4) 
faptul că „sistemul industrial s-a impus «lucrătorilor intelectuali» din lumea 
occidentală...; şi că atunci cînd aceştia au încercat să «prelucreze» materialul 
respectiv în articole «fabricate» sau «senii fabricate», ei au trebuit să recurgă 
încă o dată la diviziunea muncii../’ Intr-un alt loc (p. 2) Toynbee spune despre 
revistele ştiinţifice de fizică: „Aceste reviste reprezentau sistemul industrial 
«sub formă de carte», cu diviziunea muncii ce-i este proprie şi cu aspiraţia sa 
la o producţie maximă de articole fabricate mecanic din materia primă dispo¬ 
nibilă.” (Subliniat de mine.) Toynbee pledează (p. 3, nota 2) împreună cu hege¬ 
lianul Dilthey, ca măcar ştiinţele umane să se ferească de asemenea metode. (El 
citează din DLIthey, care spune: „Categoriile reale... nu sînt nicăieri aceleaşi în 
ştiinţele umane ca în ştiinţele naturii ") 

Interpretarea dată de Toynbee diviziunii muncii din domeniul ştiinţei mi se 
pare la fel de eronată ca încercarea lui Dilthey de a crea o falie între metodele 
ştiinţelor naturii şi cele ale ştiinţelor sociale. Ceea ce Toynbee numeşte „divi¬ 
ziunea muncii” ar putea fi descris mai bine drept cooperare şi critică reciprocă. 
Cf. textul de la notele 8 şi urm. la capitolul 23 şi comentariile lui Macmurray 
despre cooperarea ştiinţifică citate în capitolul de faţă, textul de la nota 26. (Pri¬ 
vitor la anti-raţionalismul lui Toynbee, cf. şi nota 61 la capitolul 11.) 

22 Cf. Adolf Keller, Church and Stare un the European Continent (Bcckly 
Social Service Lecture, 1936). Sînt îndatorai d-lui L. Webb că mi-a atras 
atenţia asupra acestui interesant pasaj. 

23 Privitor la futurismul moral ca o variantă de pozitivism moral, cf. capi¬ 
tolul 22 (în special textul de la notele 9 şi urm.). 

Aş atrage aici atenţia asupra faptului că. în opoziţie cu moda de acum (cf. 
notele 51 şi urm. la capitolul 11), eu încerc să iau în serios remarcile lui Keller 
şi să examinez dacă sînt adevărate, în loc de a le da deoparte ca lipsite de sem¬ 
nificaţie, după cum ar cere-o moda pozitivistă. 

24 Cf. nota 70 la capitolul 10 şi textul respectiv, şi nota 61 la capitolul 11. 

25 Cf. Matei 7, 15 şi urm.: „Păziţi-vă de proroci. Ei vin la voi îmbrăcaţi în 
haine de oi, dar pe dinlăuntru sînt lupi răpitori. Ii veţi cunoaşte după roadele lor.” 

26 Cele două pasaje sînt din J. .Vlacmurray, The Clue to History (1938). pp. 
86 şi 192. (Privitor la dezacordul meu cu Macmunay cf. textul de la nota 16 la 
capitolul 25.) 

27 Cf. cartea lui L. S. Stebbing, Philosophy and the Physicists şi scurta mea 
remarcă despre hegelianismul lui Jeans, făcută în IVTiar îs Dialectici (Mind, 
1940, 49, p. 420; retipărit în Conjectures and Refutations, p. 330.) 

28 Cf., spre exemplu, notele 8-12 la capitolul şi textul respectiv. 

29 Cf. capitolul 10, îndeosebi partea lui finală, adică notele 59-70 şi textul 
respectiv (vezi în special referirea la McTaggart din nota 59); nota la Introdu¬ 
cere ; notele 33 la capitolul 11 şi 36 la capitolul 12; notele 4, 6 şi 58 la capi¬ 
tolul de faţă. Vezi de asemenea ideea, formulată insistent de Wittgenstein 
(citată în nota 32 la capitolul de faţă), că sentimentul mistic constă în contem¬ 
plarea sau trăirea lumii ca tot limitat. 

O mult discutată lucrare recentă despre misticism şi rolul său în politică 
este Greş Eminence de Aldous Huxley. E o lucrare interesantă în principal 
pentru că autorul pare a nu-şi da seama că propria sa naraţiune despre părintele 
losif, mistic şi politician, infirmă categoric principala teză a cărţii. Teza e că 
exerciţiul practicii mistice constituie singura disciplină educaţională cunoscută 
capabilă să ofere oamenilor acea temelie morală şi religioasă de neclintit de 
care au atîta nevoie cei ce influenţează viaţa politică. Or, povestea scrisă de 
Huxley arată că părintele losif, cu tot exerciţiul său, a căzut în ispita curentă la 
cei ce deţin puterea — şi n-a fost în stare să i se împotrivească; puterea absolută 
l-a corupt în chip absolut. Aşadar, singurele mărturii istorice pe care le invocă 
autorul infirmă total teza sa; ceea ce însă pe dînsul nu pare să-l îngrijoreze. 

30 Cf. F. Kafka, The Great Wall of China (Marele zid chinezesc, trad. 
engleză de E. Muir, 1933), p. 236. 

31 Cf. şi nota 19 la capitolul de faţă. 

32 Cf. L. Wittgenstein, Traclalus..., p. 187: „Mistic nu e cum este lumea, 
ci că este. Contemplarea lumii sub specie a eterni este contemplarea ei ca un 
tot limitat. Sentimentul lumii ca un tot limitat este sentimentul mistic.“ După 
cum se vede, misticismul lui Wittgenstein este unul tipic holist. Privitor la alte 
pasaje din Wittgenstein (loc. cil.) ca de exemplu: „Există într-adevăr inexpri¬ 
mabilul. Acesta se arată', el este misticul", cf. critica pe care o face Carnap în 
a sa Logical Syntax of Language (1937), pp. 314 şi unu. Cf. şi nota 25 la capi¬ 
tolul 25 şi textul respectiv. Vezi şi nota 29 la capitolul de faţă şi trimiterile de 
acolo. 

33 Cf. capitolul 10, de exemplu notele 40, 41. Tendinţa tribală şi ezoterică 
a acestui gen de filozofie poate fi exemplificată printr-un citat din H. Blueher 
(cf. Kolnai, The H'ar against the West, p. 74, sublinierea îmi aparţine): 
„Creştinismul este un crez pronunţat aristocratic, liber de morală şi cu neputinţă 
de a fi învăţat. Creştinii se recunosc între ei după înfăţişare; ei alcătuiesc 
înăuntrul societăţii umane un ansamblu de oameni care totdeauna se înţeleg 
între ei şi pe care nu-i Înţelege nimeni in afară de ei înşişi. Ei formează o ligă 
secretă. In plus, genul de iubire ce-i animă pe creştini este cel ce iluminează 
templele păgîne; el n-are nici o legătură cu invenţia ebraică a aşa-nuinitei iubiri 
pentru omenire sau iubiri a aproapelui." Un alt exemplu putem lua din cartea 
lui E. von Salomon, Proscrişii (citată şi în nota 90 la capitolul 12; citatul ce 
urmează este de la p. 240; sublinierea îmi aparţine): „A'e-am recunoscut intr-o 
clipă, deşi veneam din toate părţile Reichului, unde ni se răspîndise faima de 
oameni cîrcotaşi şi primejdioşi." 

34 Această remarcă nu trebuie luată în sens istoricist. Nu vreau să profeţesc 
că în evoluţiile viitoare conflictul nu va juca nici un rol. Vreau să spun doar că 
ar fi fost timpul să înţelegem că această problemă nu există sau că. în orice caz, 
este neînsemnată în comparaţie cu problema religiilor nefaste cum sînt totali¬ 
tarismul şi rasismul, cu care ne confruntăm. 

35 Am în vedere Principia Mathematica de A. N. Whitehead şi B. Russell. 
(Whitehead precizează, în Process and Realily, p. 10, nota 1. că „discuţiile intro¬ 
ductive sînt practic scrise de Russell, iar în ediţia a doua sînt integral ale lui‘\) 

36 Cf. referirea la ilegel (şi la mulţi alţii, între care Platon şi Aristotel) în 
A. N. Whitehead, Process and Reahty, p. 14. 

37 Cf. Whitehead, op. cil., pp. 18 şi urm. 

38 Cf. Anexa lui Kant la Prolegomene (Opere, ed Cassirer voi. IV, 132 şi 
urm.). 

39 Cf. Whitehead, Process and Reality, pp. 20 şi urm. 

Referitor la atitudinea de ia sau Iasă !, descrisă în alineatul următor, cf. nota 
53 la capitolul 11. 

40 Cf. Whitehead, op. cit., 492. Iată alte două antiteze de acest fel: „E la 
fel de adevărat să spui că Lumea este imanentă lui Dumnezeu cum e să spui că 
Dumnezeu este imanent Lumii... E la fel de adevărat să spui că Dumnezeu 
creează Lumea, cum e să spui că Lumea îl creează pe Dumnezeu.“ Aceste 
formulări ne trimit cu gîndul, aproape irezistibil, la misticul german Scheffler 
(Angelus Silesius), care scria: „Eu sînt la fel de mare ca Dumnezeu, Dumnezeu 
e la fel de mic ca mine, eu nu pot să fiu fără el şi nici el fără mine. 1 ' 

Legat de remarca mea, făcută mai departe în cuprinsul alineatului, că pur şi 
simplu nu pot să înţeleg ce anume doreşte autorul să comunice, aş vrea să spun 
că am pregetat mult înainte de a scrie acest lucru. Pentru că o critică de genul 
„nu înţeleg 1 ' e un divertisment destul de ieftin şi de primejdios. Am scris aceste 
cuvinte numai pentru că, în pofida străduinţei mele, ele au rămas adevărate. 

41 Cf. scrisoarea lui Kant către Mendelssohn din 8 aprilie 1766. (Opere, 
ed. Cassirer, voi. IX, pp. 56 şi urm.) 

42 Cf. Toynbee, A Sludy of History, voi. VI, 536 şi urm. 

43 Toynbee spune (op. cit., 537) despre „spiritele tradiţional ortodoxe 1 ' că 
„vor privi investigaţia noastră ca pe un atac împotriva istoricităţii naraţiunii 
despre Cristos aşa cum o prezintă Evangheliile" şi susţine (p. 5.38) că Dum¬ 
nezeu se revelează nu doar prin adevăr, ci şi prin poezie; conform teoriei sale. 
Dumnezeu „s-a revelat în folclor 11 . 

44 Pe linia acestei încercări de a aplica metodele lui Toynbee la el însuşi, 
s-ar putea pune întrebarea dacă al său Strn/y of History, proiectat să cuprindă 
treisprezece volume, nu este un tour de force, cum ar zice dînsul. în aceeaşi 
măsură ca „istoriile de felul celor cîteva serii de volume în curs de publicare 
acum la Cambridge University Press" — lucrări pe care el le compară foarte 
inspirat (voi. 1, p. 4) cu nişte „gigantice tuneluri, poduri, diguri, transatlantice, 
nave grele de luptă şi zgîrie-nori". Şi am mai putea întreba dacă acest tour de 
force al lui Toynbee nu seamănă mai degrabă cu fabricarea a ceea ce el 
numeşte o „maşină a timpului 11 ,-adică a unei refugieri în trecut. (Cf. îndeosebi 
medievalismul lui Toynbee, discutat pe scurt în nota 61 la capitolul 11. Cf. şi 
nota 54 la capitolul de faţă.) 

45 Eu n-am văzut pînă acum decît primele şase volume. Einstein este unul 
din puţinii oameni de ştiinţă menţionaţi. 

46 Toynbee, op. cit., voi. II, 178. 

47 Toynbee, op. cit., voi. V„ 581 şi urm. (Subliniat de mine.) 

Legat de nesocotirea, menţionată în text, de către Toynbee a doctrinelor lui 
Marx, în particular a Manifestului Partidului Comunist, ar fi de spus că la p. 
169 (nota 5) a acestui volum, Toynbee scrie: „In martie 1918, aripa bolşevică 
sau majoritară a Partidului Social-Dcmocrat din Rusia şi-a schimbat denumirea 
în «Partidul Comunist din Rusia» (ca omagiu adus Comunei din Paris din 
1871)..." O remarcă similară întîlnim în acelaşi volum, p. 582, nota 1. 

Ceea ce spune Toynbee nu este însă corect. Schimbarea denumirii (propusa 
de Lenin la conferinţa din aprilie 1917 a partidului; cf. Handbook of Marxism, 
783; cf. şi p. 787) se referea, în mod destul de evident, la faptul că „Marx şi 
Engels îşi spuneau comunişti 1 ', după cum se exprimă Lenin, şi la Manifestul 
Partidului Comunist. 

48 Cf. Engels, Dezvoltarea socialismului de la utopie la ştiinţă (vezi nota 
9 la capitolul 13). Referitor la cele două rădăcini istorice ale comunismului lui 
Marx (arhaismul lui Platon şi, poate, şi al lui Pitagora, şi Faptele apostolilor. 
ce pare influenţată de acest arhaism), vezi îndeosebi nota 29 la capitolul 5; vezi 
şi notele; 30 la capitolul 4, 34-36 la capitolul 6, şi notele 3 şi 8 la capitolul 13 
(ca şi textul de acolo). 

49 Cf. Toynbee, op. cit., voi. V, 587. 

50 Cf. capitolul 22, îndeosebi textul de la notele 1—1 şi finalul acelui 
capitol. 

51 Nu este un pasaj izolat; Toynbee îşi exprimă foarte des respectul faţă de 
„verdictul istoriei"; fapt ce se armonizează cu doctrina sa după care 
„creştinismul susţine... că Dumnezeu s-a revelat în istorie". Despre această 
„doctrină neo-protestantă 1 ' (cum o numeşte K. Barth) vom vorbi în capitolul 
următor (cf. îndeosebi nota 12 la acel capitol). 

Legat de modul cum îl tratează Toynbee pe Marx, se poate menţiona că 
întreaga sa abordare este puternic influenţată de marxism. El spune (op. cit., 
voi. 1, p. 41, nota 3); „Mai multe asemenea neologisme marxiste au ajuns să fie 
folosite curent printre oameni ce resping dogmele marxiste.” Enunţul se referă 
în special la folosirea cuvîntului „proletariat". Dar el acoperă mai mult decît 
simpla folosire a unor cuvinte. 

52 Cf. Toynbee, op. cit., voi. 111, 476. Pasajul face trimitere la voi. 1, par¬ 
tea 1, A, Relativitatea gîndirii istorice. (Despre relativitatea gîndirii istorice vom 
discuta în capitolul următor.) Pentru o excelentă critică timpurie a relativis¬ 
mului istoric (şi a istoricismului), vezi lucrarea lui fl. Sidgwick Philosophy — 
Its Scope and Relattons (1902), prelegerea IX, îndeosebi pp. 180 şi urm. 

53 Căci dacă orice gîndire este într-un asemenea sens „inevitabil relativă" 
la habitatul ei istoric, îneît nu e „absolut adevărată" (adică nu e adevărată), 
atunci judecata se aplică şi acestei aserţiuni. Astfel, ea nu poate fi adevărată, 
necum să fie o inevitabilă „lege a naturii umane". Cf. şi nota 8-2, a) la capi¬ 
tolul de faţă. 

54 Referitor la susţinerea că Toynbee caută refugiu în trecut, cf. nota 44 la 
capitolul de faţă şi nota 61 la capitolul 11 (privitoare la medievalismul lui 
Toynbee). Toynbee face el însuşi o excelentă critică a arhaismului şi eu sînt 
întru totul de acord cu atacul său (voi. VI, pp. 65 şi urm.) la adresa încercărilor 
naţionaliste de reînviere a limbilor străvechi, mai ales în Palestina. In schimb, 
atacul lui Toynbee însuşi împotriva industrialismului (cf. nota 21 la capitolul 
de faţă) pare a nu fi mai puţin arhaist. In ce priveşte refugiul în viitor, n-am alte 
mărturii în afară de titlul profetic anunţat de Toynbee pentru partea a Xll-a a 
lucrării sale: Perspectivele civilizaţiei occidentale. 

55 „Tragicul succes lumesc al întemeietorului islamului" este menţionat de 
Toynbee în op. cit., III, p. 472. Privitor la Ignaţiu de Loyola, cf. voi. III, 270: 
466 şi urm. 

56 Cf. op. cit., voi. V, 590. Următorul pasaj citat este din acelaşi volum, 
p. 588. 

57 Toynbce. op. cit., voi. VI, 13. 

58 Cf. Toynbee, voi. VI, 12 şi urm. (Referirea este la lucrarea lui Bergson 
Ce/e două izvoare ale moralei şi ale religiei.) 

Următorul fragment istoricist din Toynbce (voi. V, 585; sublinierile îmi 
aparţin) este interesant în acest context: „Creştinii cred — iar studiul Istoriei le 
dă în mod sigur dreptate — că frăţia între oameni nu poate fi înfăptuită de către 
Om altfel decît prin înrolarea lui ca cetăţean al unei Civitas Dei care transcende 
lumea umană şi-l are ca rege pe Dumnezeu însuşi." Cum ar putea dovedi un 
studiu al istoriei o atare aserţiune? Nu comportă oare o mare răspundere 
afirmaţia că ea poate fi dovedită? 

Privitor la lucrarea lui Bergson Cele două izvoare, sînl întru totul de acord 
că în orice gîndire creatoare există un element iraţional sau intuitiv; dar un ase¬ 
menea element poate fi găsit şi în gîndirea ştiinţifică raţională. Gîndirea raţio¬ 
nală nu este ne-intuitivă; ea este intuiţie, dar nu necontrolată, ci supusă la 
teste şi încercări de infirmare. Aplicînd această constatare la problema creării 
societăţii deschise, admit că oameni de felul lui Socrate erau inspiraţi de 
intuiţie; dar, admiţînd acest lucru, cred totodată că raţionalitatea este trăsătura 
prin care întemeietorii societăţii deschise diferă de cei ce au încercai să 
oprească dezvoltarea ei şi care erau şi ei, cum e cazul cu Platon, inspiraţi de 
intuiţie — însă de o intuiţie necontrolată de cerinţa rezonabilităţii (în sensul în 
care acest termen a fost folosit în capitolul de faţă). Vezi şi nota la Introducere. 

59 Cf. nota 4 la capitolul 18. 


Sote la capitolul 25 

1 Aşa-numiţii convenţionalişti (II. Poincare, P. Duhem şi, mai recent, 
A. Eddington); cf. nota 17 la capitolul 5. 

2 Cf. cartea mea Logica cercetării. 

3 „Teoria intelectului-recipient" a fost menţionată în capitolul 23. (*Pentru 
„teoria ştiinţei-proiector", vezi şi textul meu Spre o teorie raţională a tra¬ 
diţiei, care figurează acum în culegerea mea Conjectures and Kefutations, 
îndeosebi pp. 127 şi urm.*) „Teoria ştiinţei-proiector" cuprinde, cred, exact 
acele elemente ale kantianismului care pot fi susţinute. Am putea spune despre 
Kant că a greşit considerînd că proiectorul însuşi nu e susceptibil de ameliorare; 
şi nesesizînd faptul că se poate întîmpla ca unele proiectoare licorii) să nu izbu¬ 
tească să lumineze fapte pe care altele le scot limpede în evidenţă. Or, tocmai 
graţie acestui fapt renunţăm la folosirea anumitor proiectoare şi facem progrese. 

4 Cf. nota 23 la capitolul 8. 

5 Referitor la încercarea de evitare a oricăror presupoziţii, cf. critica (la 
adresa lui Husserl) din nota 8-1) la capitolul 24, şi textul respectiv. Ideea naivă 
i.î ar fi posibilă evitarea oricărei presupoziţii (sau punct de vedere) — a fost 
atacată şi dintr o altă perspectivă, de II. Gomperz. (Cf. Welfanschauungslehre. 
I. 1905. pp. 33 şi 35; îmi îngădui, aici, o traducere, poate, un pic liberă.) Atacul 
lui Gomperz este îndreptat împotriva empiriştilor radicali. (Nu împotriva lui 

Husserl.) „O atitudine filozofică sau ştiinţifică faţă de fapte — scrie Gomperz 
— este întotdeauna o atitudine de gîndire, şi nu o simplă atitudine de savurare 
a lor, în felul vitelor, sau de contemplare, în felul unui pictor, sau de totală scu¬ 
fundare în fapte, ca în cazul unui vizionar. Trebuie deci să admitem că filozoful 
nu e mulţumit cu faptele aşa cum sînt, ci gîndeşte despre ele... Astfel pare clar 
că în spatele radicalismului filozofic care pretinde... a se adresa faptelor sau 
datelor imediate, există totdeauna o preluare ascunsă şi necritică a unor doctrine 
tradiţionale. Pentru că oarecare idei despre fapte sînt cu siguranţă prezente şi 
în cazul acestor radicali; dar cum ei sînt într-atît de inconştienţi de ele, încît îşi 
închipuie că admit doar fapte, nu putem decît să presupunem că ideile lor sînt... 
necritice." (Cf. şi remarcile aceluiaşi autor despre Interpretare în Erkenntnis, 
voi. 7, pp. 225 şi urm.) 

6 Cf. reflecţiile lui Schopenhauer despre istorie ( Parerga etc., voi. 11, cap. 
XIX, § 238; Opere, ed. a doua germană, voi VI, p. 480). 

7-1) După cîte ştiu, teoria cauzalităţii schiţată aici în text a fost prezentată 
pentru prima dată în cartea mea Logica cercetării (1935). Reluînd aici pasajul 
respectiv din această carte, am eliminat parantezele folosite în original şi am 
adăugat numere puse între paranteze, precum şi patru scurte pasaje, tot între 
paranteze, parte pentru a face mai inteligibil un text întrucîtva comprimat, şi 
parte (în cazul ultimelor două perechi de paranteze) pentru a face loc unui punct 
de vedere ce nu-mi apărea cu claritate în 1935 — punctul de vedere a ceea ce 
Tarski a numit „semantică". (Vezi, de ex,, a sa Grundlegung der wissenschaft- 
lichen Semantik, în Actes du Congres International Philosophique, voi. III, 
Paris, 1937, pp. 1 şi urm. şi R. Carnap, Introduction lo Semantics, 1942). Graţie 
elaborării de către Tarski a fundamentelor semanticii, nu mai am motive să ezit 
(cum făceam scriind cartea menţionată) a folosi din plin termenii „cauză" şi 
„efect". Pentru că li se poate da, folosind conceptul de adevăr al lui Tarski. o 
definiţie semantică, de felul: Evenimentul A este cauza evenimentului B. iar 
B efectul evenimentului A, dacă şi numai dacă există un limbaj în care putem 
formula trei propoziţii, u, a şi b, astfel încît u e o lege universală adevărată, a 
descrie pe A şi b pe B, iar b e o consecinţă logică a lui u şi a. (Aici termenul 
„eveniment" sau „fapt" poate fi definit printr-o versiune semantică a definiţiei 
date de mine „evenimentului" în Logica cercetării, p. 119 şi urm., ca de pildă: 
Un eveniment E este designatul comun al unei clase de enunţuri singulare reci¬ 
proc traductibile.) 

2) Aş adăuga aici cîteva remarci de ordin istoric privind problema cauzei 
şt efectului. Conceptul aristotelic de cauză (mai precis, cauzele sale formală, 
materială şi eficientă; cauza finală nu ne interesează aici, deşi ceea ce voi spune 
i se aplică şi acesteia) este tipic esenţial ist; problema este de a explica schim¬ 
barea sau mişcarea; iar explicaţia este dată cu referire la structura ascunsă a 
lucrurilor. Acest esenţialism se regăseşte încă în punctele de vedere asupra 
cauzalităţii ale lui Bacon, Descartes, Locke şi Newton; teoria lui Descartes însă 
deschide calea spre un nou punct de vedere. El vedea esenţa tuturor corpurilor 
fizice în întinderea lor spaţială sau forma lor geometrică, trăgînd de aici 
concluzia că singurul mod în care corpurile pot acţiona unul asupra altuia este 
impactul (împingerea); un corp în mişcare dislocă in mod necesar un altul 
deoarece ambele au întindere şi ca atare nu pot umple acelaşi spaţiu. Aşa se 

face că efectul urinează cauzei cu necesitate şi orice explicaţie cu adevărat 
cauzală (a evenimentelor fizice) trebuie dată cu referire la impact. Această 
concepţie era asumată încă şi de Newton, care în consecinţă rpu.ica despre pro¬ 
pria sa teorie a gravitaţiei — care, fireşte, pune în joc ideea de atracţie, şi nu 
pe cea de impact — că nimeni care e eît de cît familiarizat cu filozofia nu o 
poate considera drept o explicaţie satisfăcătoare; ea rămîne încă şi acum 
influentă în fizică sub forma reţinerii ce se manifestă faţă de orice fel de 
„acţiune la distanţă". Berkeley a fost primul care a criticat explicaţia prin esenţe 
ascunse, fie că acestea sînt introduse pentru a „explica" atracţia newtoniană ori 
că duc la o teorie carteziană a impactului; el cerea ca ştiinţa să descrie şi nu să 
explice prin conexiuni esenţiale sau necesare. Această doctrină, care a devenit 
una din caracteristicile principale ale pozitivismului. îşi pierde motivaţia dacă 
se adoptă teoria explicaţiei propusă de noi; pentru că explicaţia devine atunci 
un gen de descriere; o descriere ce face uz de ipoteze universale, condiţii 
iniţiale şi deducţie logică. Lui Hume (care a fost parţial anticipat de Sextus 
Empiricus, Al Gazzâli şi alţii) i se datorează ceea ce am putea numi cea mai de 
seamă contribuţie la teoria cauzării; el a arătat (împotriva viziunii carteziene) 
că nu putem cunoaşte nimic despre vreo conexiune necesară între un eveniment 
A şi un alt eveniment B. Tot ce putem cunoaşte este că pînă acum evenimen¬ 
tele de genul A (sau evenimentele asemănătoare lui A) au fost urmate de eve¬ 
nimente de genul B (sau evenimente asemănătoare lui B). Putem cunoaşte că, 
în fapt. asemenea evenimente au fost legate între ele; dar cum nu putem 
cunoaşte că această legătură este una necesară, tot ce putem spune este că a 
fost constatată în trecut. Teoria noastră recunoaşte integral această critică 
humeană. Dar ea diferă de Hume prin aceea că 1) formulează explicit ipoteza 
universală că evenimentele de genul A sînt totdeauna şi pretutindeni urmate de 
evenimente de genul B; 2) asertează adevărul enunţului că A este cauza lui B, 
cu condiţia ca ipoteza universală să fie adevărată. Hume, cu alte cuvinte, privea 
doar evenimentele A şi B considerate în ele însele; şi nu putea găsi între acestea 
două nici o urmă de legătură cauzală sau conexiune necesară. Noi însă 
adăugăm un al treilea lucru, legea universală; iar în raport cu această lege 
putem vorbi de legătură cauzală sau chiar de conexiune necesară. Am putea, de 
pildă, să dăm definiţia: Evenimentul B este legat cauzal (sau conectat in mod 
necesar) cu evenimentul A dacă şi numai dacă A este cauza lui B (în sensul 
definiţiei noastre semantice date mai sus). Cît priveşte problema adevărului 
unei legi universale, putem spune că există nenumărate legi universale al căror 
adevăr nu-l punem niciodată sub semnul întrebării în viaţa de toate zilele; şi că. 
prin urmare, există, tot aşa, nenumărate cazuri de cauzare unde, în viaţa de 
toate zilele, nu punem niciodată sub semnul întrebării „legătura cauzală 
necesară". Din punctul de vedere al metodei ştiinţifice, lucrurile se prezintă 
altfel. Pentru că nu putem stabili niciodată în chip raţional adevărul legilor 
ştiinţifice; tot ce putem face este să le testăm cu severitate şi să le eliminăm pe 
cele false (aceasta este, pesemne, ideea crucială a cărţii mele Logica cercetării). 
Aşa se face că toate legile ştiinţifice păstrează pentru totdeauna un caracter ipo¬ 
tetic. Nu putem avea niciodată certitudinea (în sens ştiinţific) că A este cauza 
lui B, tocmai pentru că nu putem avea niciodată certitudinea că respectiva 
ipoteză universală este adevărată, oricît de bine ar fi fost testată. Vom fi însă 

înclinaţi să socotim ipoteza specifică după care A este cauza lui B cu atît mai 
acceptabilă, cu cît am testat şi am confirmat mai bine ipoteza universală cores¬ 
punzătoare. (Pentru teoria mea despre confirmare, vezi capitolul X. ca şi anexa 
♦IX la Logica cercetării, unde se discută despre coeficienţii sau indicii tempo¬ 
rali ai confirmării propoziţiilor.) 

3) Privitor la teoria mea despre explicaţia istorică, expusă aici în text (ceva 
mai jos), aş vrea să adaus cîteva comentarii critice la un articol al lui Morton 
White, intitulat Historical Explanation şi publicat în Mind (voi. 52. 1943, 
pp. 212 şi urm.). Autorul acceptă analiza oferită de mine a explicaţiei cauzale, 
aşa cum a fost expusă iniţial în Logica cercetării. (în mod greşit, el atribuie 
această teorie unui articol al lui C. G. Hempel publicat în Journal of.Philo- 
sophy, 1942; vezi însă recenzia lui Hempel la cartea mea, în Deutsche Litera- 
turzeitung, 1937, (8), pp. 310-314.) După ce a aflat ce numim noi în general 
explicaţie, White se întreabă mai departe ce este o explicaţie istorică. Pentru a 
răspunde la această întrebare, el atrage atenţia asupra faptului că ceea ce e 
caracteristic pentru o explicaţie biologică (spre deosebire, să zicem, de una 
fizică) este că în legile ei universale explicative apar termeni specific biolo¬ 
gici: şi conchide că o explicaţie istorică ar fi o explicaţie în care ar apărea în 
felul indicat termeni specific istorici. El constată apoi că tuturor legilor în care 
apar termeni ce ar putea fi socotiţi specific istorici li s-ar potrivi mai bine carac¬ 
terizarea de legi sociologice, deoarece termenii respectivi au mai degrabă 
caracter sociologic dccît istoric; astfel, el este nevoit în cele din urmă să iden¬ 
tifice „explicaţia istorică 1 ' cu „explicaţia sociologică". 

Mie mi se pare evident că acest punct de vedere nesocoteşte ceea ce aici în 
text a fost descris ca distincţie intre ştiinţe istorice şi ştiinţe generalizatoare, 
între problemele şi metodele lor specifice; or, aş putea spune că discuţiile pri¬ 
vind problema metodei în istorie au scos demult în evidenţă faptul că istoria se 
interesează de evenimente specifice, nu de legi generale. Mă gîndesc. spre 
exemplu, la eseurile lordului Acton împotriva lui Buckle. scrise în 1858 (şi 
cuprinse în ale sale Historical Essays and Studies, 1908) şi la disputa dintre 
Max Weber şi E. Meyer (vezi M. Weber, Gesammelte Atifsaetztc zur Wissen- 
schaltslehre, 1922, pp. 215 şi urm.). Asemenea lui Meyer, Weber subliniază de 
fiecare dată, şi pe bună dreptate, că istoria se preocupă de evenimente singu¬ 
lare. nu de legi universale, şi că. în acelaşi timp, este interesată să dea explicaţii 
cauzale. Din păcate, aceste idei corecte l-au făcut să se împotrivească în mod 
repetat (de ex., op. cit., p. 81 punctului de vedere după care cauzalitatea c strins 
legată de legile universale. Mie mi se pare că teoria pe care am propus-o aici a 
explicaţiei istorice înlătură dificultatea şi explică totodată în ce fel a putut ca 
să se ivească. 

8 Doctrina că în fizică se pot face experimente cruciale a fost atacată de 
convenţionalişti, în special de Duhem (cf. nota 1 la capitolul de faţă). Duhem 
a scris însă înaintea lui Einstein şi înainte de observaţia crucială a eclipsei, 
datorată lui Eddington; el a scris chiar şi înaintea experimentelor lui Lummcr 
şi Pringsheim, care, prin infirmarea formulelor lui Rayleigh şi Jeans. au dus la 
teoria cuantică. 

9 Dependenţa istoriei de interesul nostru a fost admisă atît de E. Meyer, cît 
şi de criticul său, M. Weber. Meyer scrie (Zur Theorie und Methodik der (ie- 

schichte. 1902, p. 37): „Selecţia faptelor depinde de interesul istoric al celor ce 
trăiesc în prezent" Weber scrie (Ges. Aufsaetze, 1922, p. 259): „Interesul... 
nostru... va determina paleta valorilor culturale care determină... istoria." 
Weber, urmîndu-l pe Rickert, insistă în mod repetat că interesul nostru depinde, 
la rîndul său, de idei valorice: spunînd aceasta, el desigur nu greşeşte, dar nici 
nu îmbogăţeşte cu ceva analiza metodologică. Nici unul dintre aceşti autori nu 
a tras însă concluzia revoluţionară că. întrucît istoria depinde de interesul 
nostru, pol să existe numai istorii, şi niciodată o „istorie" în sensul de relatare 
a dezvoltării omenirii „aşa cum aceasta a avut loc". 

Privitor la cele două interpretări ale istoriei, ce se opun una alteia, cf. 
nota 611a capitolul 11. 

10 Privitor la acest refuz de a discuta problema „semnificaţiei semnifi¬ 
caţiei" (Ogden şi Richards) sau, mai bine spus, a „semnificaţiilor semnificaţiei" 
(11. Gomperz), cf. capitolul 11, îndeosebi notele 26, 47, 50 şi 51. Vezi şi 
nota 25 la capitolul de faţă. 

11 Privitor la futurismul moral, cf. capitolul 22. 

12 Cf. K. Barth, Credo (1936), p. 12. Referitor la remarca lui Barth împo¬ 
triva „doctrinei neoprotestante a revelării lui Dumnezeu în istorie", cf op. cit., 
142. Vezi şi sursa hegeliană a acestei doctrine, citată în textul de la nota 49. 
capitolul 12. Cf. şi nota 51 la capitolul 24. Pentru citatul următor, cf. Barth, 
op. cit., 79. 

*în ceea ce priveşte remarca mea că povestea lui Cristos nu a fost „povestea 
unei revoluţii naţionaliste... eşuate". în prezent înclin să cred că ea tocmai asta 
a fost; vezi cartea lui R. Eisler Jesus Basileus. în orice caz însă, nu este 
povestea unui succes lumesc.* 

13 Cf. Barth, op. cit., 76. 

14 Cf. Jurnalul lui Kierkegaard din 1854; vezi ediţia germană (1905) a 
Cărfii Judecătorului de Kierkegaard. p. 135. 

15 Cf. nota 57 la capitolul 11 şi textul respectiv. 

16 Cf. frazele finale din partea lui Macmurray The Clue to Histon (1938; 
p. 237). 

17 Cf. îndeosebi nota 55 la capitolul 24 şi textul respectiv. 

18 Kierkegaard a studiat la Universitatea din Copenhaga într-o perioadă de 
hegelianism intens şi chiar întrucîtva agresiv. Deosebit de influent era teologul 
Martensen. (Referitor la această atitudine agresivă, cf. judecata pronunţată de 
Academia din Copenhaga împotriva eseului oferit spre premiere de Schopen- 
hauer pe tema Fundamentelor moralei, din 1840. Foarte probabil că acest 
episod l-a îndemnat pe Kierkegaard să cunoască îndeaproape gîndirea lui Scho- 
penhauer, pe cînd acesta era încă necunoscut în Germania.) 

19 Cf. Jurnalul din 1853 al lui Kierkegaard; vezi ediţia germană a Cărţii 
Judecătorului de Kierkegaard, p. 129, de unde am luat şi tradus liber pasajul din 
text. 

Kierkegaard nu este singurul gînditor creştin care a protestat împotriva isto- 
ricismului lui liegel: am văzut (cf. nota 12 ta capitolul de faţă) că şi Barth pro¬ 
testează împotriva lui. O critică remarcabil de interesantă a interpretării 
teleologice date de Hegel istoriei a fost făcută de filozoful creştin M. B. Fosler, 
un mare admirator (chiar dacă nu şi discipol) al lui liegel, în finalul cărţii sale 

The Political Philosophies of Plato and Hegel. Miezul criticii sale, dacă am 
înţeles-o bine, constă în următoarele. Dînd istoriei o interpretare teleologică, 
Hegel nu vede, în diferitele ei stadii, scopuri în sine, ci doar mijloace pentru 
atingerea scopului final. Hegel însă greşeşte considerînd că fenomenele sau 
perioadele istorice sînt mijloace pentru un scop ce poate fi conceput şi enunţat 
ca ceva distinct de fenomenele însele, în felul în care un scop uman poate fi deo¬ 
sebit de acţiunea ce urmăreşte realizarea lui sau în felul în care mesajul moral 
poate fi deosebit de un divertisment (dacă presupunem în mod eronat că sin¬ 
gurul scop al divertismentului a fost să transmită acest mesaj). Acest mod de a 
gîndi, susţine Foster, trădează nesesizarea deosebirii dintre opera unui creator 
şi cea a unui constructor de instrumente, a unui tehnician sau „Demiurg". 
„...Un şir de opere de creaţie poate fi înţeles ca o dezvoltare — scrie Foster 
(op. cit., p. 201-203) —...fără o concepţie distinctă despre ţinta spre care ele 
progresează...; bunăoară, putem considera că pictura unei epoci s-a dezvoltat 
din cea a epocii precedente, fără să o gîndim ca fiind mai aproape de 
perfecţiune sau ţintă... In mod asemănător, istoria politică... poate fi gîndită ca 
o dezvoltare, fără a fi interpretată ca un proces teleologic. Lui Hegel însă, aici 
ca şi aiurea, îi lipseşte o înţelegere adecvată a semnificaţiei creaţiei/' Iar mai 
departe, Foster scrie (op. cit., p. 204; subliniat parţial de mine): „Hegel 
consideră drept un semn de inadecvare a reprezentărilor religioase că aceia care 
le împărtăşesc pe de o parte susţin că există un plan al Providenţei, iar pe de 
alta neagă posibilitatea de a-1 cunoaşte... A spune că planul Providenţei este de 
nepătruns constituie, fără îndoială, o exprimare inadecvată; dar adevărul 
exprimat astfel în mod inadecvat nu este că planul lui Dumnezeu poate fi 
cunoscut, ci că, fiind Creator şi nu Demiurg, Dumnezeu nici nu lucrează după 
un plan." 

Cred că avem aici o critică excelentă, deşi creaţia unei opere de artă poate, 
într-un sens mult diferit, să se desfăşoare conform unui „plan" (ceea ce nu 
înseamnă însă şi conform unui scop); căci ea poate fi o încercare a artistului de 
a realiza ceva de felul unei idei platoniciene a respectivei lucrări — acel model 
perfect, aflat în faţa ochilor săi spirituali sau a auzului său spiritual, şi pe care 
pictorul sau muzicianul se străduieşte să-l reproducă. (Cf. nota 9 la capitolul 9 
şi notele 25-26 la capitolul 8.) 

20 Pentru atacurile lui Schopenhauer împotriva lui Hegel, Ia care se referă 
Kierkegaard, cf. capitolul 12, de exemplu textul de la nota 13 şi frazele din 
final. Continuarea citată parţial a pasajului din Kierkegaard este din op cit., 
130. (într-o notă, Kierkegaard a inserat mai tîrziu „panteistă" lîngă „putrezi¬ 
ciune".) 

21 Cf. capitolul 6, îndeosebi textul de la nota 26. 

22 Privitor la etica hegeliană a dominaţiei şi supunerii, cf. nota 25 la capi¬ 
tolul 11. Pentru etica cultului eroilor, cf. capitolul 12, îndeosebi textul de la 
notele 75 şi urm. 

23 Cf. capitolul 5 (îndeosebi textul de la nota 5). 

24 Putem „să ne autoexprimăm" în multe feluri fără a comunica nimic. Pri¬ 
vitor la sarcina noastră de a folosi limbajul în scop de comunicare raţională şi 
necesitatea de a nu lăsa să decadă standardele de claritate a limbajului, cf. 
notele 19 şi 20 la capitolul 24 şi nota 30 la capitolul 12. 



CAPITOLUL 25 — NOTELE 25 - 27 


407 


25 Această viziune în problema „sensului vieţii" poate fi pusă în contrast 
cu viziunea formulată de Witlgenstein în Tractatus (6.521): „Rezolvarea pro¬ 
blemei vieţii înseamnă dispariţia acestei probleme. (Nu este acesta motivul 
pentru care oamenii, cărora sensul vieţii le-a devenit clar după lungi îndoieli nu 
pot să spună după aceea în ce constă acest sens?)" Privitor la misticismul lui 
Wittgenstein, vezi şi nota 32 la capitolul 24. Pentru interpretarea istoriei 
sugerată aici, cf. notele 61-1) la capitolul 11 şi 27 la capitolul de faţă. 

26 Cf., spre exemplu, nota 5 la capitolul 5 şi nota 19 la capitolul 24. 

Se poate observa că lumea faptelor este în ea însăşi completă (dat fiind că 
orice decizie poate fi interpretată ca un fapt). Este deci pentru totdeauna impo¬ 
sibil de infirmai un monism care susţine că nu există decît fapte. Numai că 
imposibilitatea de a fi infirmat nu este o virtute. Bunăoară, nici idealismul nu 
poate fi infirmat. 

27 Se pare că unul din motivele istoricismului este acela că istoricistul 
nu-şi dă seama că există o a treia alternativă, pe lîngă cele două pe care el le 
recunoaşte: că lumea ori este cîrmuită de puteri superioare, de un „destin 
esenţial" sau o „Raţiune" hegeliană, ori este o simplă roată a norocului, iraţio¬ 
nală, în genul jocului la ruletă. Există însă o a treia posibilitate: să introducem 
noi raţiune în lume (cf. nota 19 la capitolul 24); şi, cu toate că lumea nu pro¬ 
gresează, noi să putem progresa, atît individual cît şi în cooperare. 

Această a treia posibilitate este clar exprimată de H. A. L. Fisher în a sa 
Istorie a Europei (voi. 1, p. VII, sublinierile îmi aparţin; citat parţial în textul de 
la nota 8 la capitolul 21): „O delectare intelectuală... mi-a fost refuzată. 
Oameni mai înţelepţi şi mai învăţaţi decît mine au descifrat în istorie un plan. 
un ritm, un tipar predeterminat. Mie aceste armonii îmi rămîn ascunse. Nu izbu¬ 
tesc să văd decît un eveniment neprevăzut urmînd altuia cum valul urmează 
după val, un singur mare fapt, în privinţa căruia, pentru că e unic. nu se pot face 
generalizări, o singură regulă bună pentru istorie: să recunoască... jocul 
contingenţei şi al neprevăzutului." Şi imediat după acest excelent atac împotriva 
istoricismului (pentru fragmentul subliniat, cf. nota 13 la capitolul 13), Fisher 
continuă: „Aceasta nu este o doctrină a cinismului şi deznădejdii. Faptul pro¬ 
gresului este înscris cu litere mari pe pagina istoriei ; însă progresul nu este o 
lege a naturii. Terenul cucerit de o generaţie poate fi pierdut de cea care îi 
urmează." 

Aceste din urmă trei fraze înfăţişează foarte clar ceea ce eu am numit „a 
treia posibilitate", credinţa în responsabilitatea noastră, credinţa că totul ţine de 
noi. Şi este interesant de observat că formularea lui Fisher este interpretată de 
Toynbee (A Study of History, voi. V, 414) că reprezentînd „credinţa occi¬ 
dentală modernă în omnipotenţa Hazardului". Nimic nu poate arăta mai clar 
atitudinea istoricistului, incapacitatea sa de a vedea cea de a treia posibilitate. 
Ceea ce, pesemne, şi explică de ce el încearcă să se refugieze din faţa acestei 
pretinse „omnipotenţe a hazardului" într-o credinţă în omnipotenţa puterii ce 
stă în spatele scenei istorice — adică în istoricism. (Cf. şi nota 61 la capi¬ 
tolul 11.) 

Poate că c bine să citez mai complet comentariul lui Toynbee la pasajul 
din Fisher (pe care Toynbee îl citează pînă la cuvintele „al neprevăzutului"): 
„Acest pasaj redactat cu măiestrie — scrie Toynbee — nu poate fi scos din 

discuţie ca o simplă reflecţie speculativă: pentru că autorul e un liberal ce for¬ 
mulează un crez pe care liberalismul l-a transpus din teorie în acţiune... 
Această credinţă occidentală modernă în omnipotenţa Hazardului a dat naştere 
în secolul al nouăsprezecelea al Erei Creştine, cînd lucrurile păreau încă a 
merge bine cu Omul Occidental, politicii de laissez-faire..." (De ce oare 
credinţa într-un progres pentru care noi înşine purtăm răspunderea ar trebui să 
implice o credinţă în omnipotenţa Hazardului, sau de ce ar trebui să dea naştere 
politicii de laissez-faire, Toynbee nu ne explică.) 

28 Vorbind de „realismul” alegerii scopurilor noastre, vreau să spun că tre¬ 
buie să alegem scopuri ce pot fi realizate într-un răstimp rezonabil şi că trebuie 
să evităm idealurile utopice vagi şi îndepărtate, dacă ele nu determină scopuri 
mai imediate demne prin ele însele de a fi urmărite. Cf. îndeosebi principiile 
ingineriei sociale graduale, discutate în capitolul 9. 

Manuscrisul final al volumului I al primei ediţii a acestei cărţi a fost termi¬ 
nat în octombrie 1942, iar cel al volumului II in februarie 1943. 



Suplimente 


i 


Fapte, standarde şi adevăr: un adaos la critica relativismului (1961) 

Principala maladie filozofică a epocii noastre este relativismul 
intelectual şi moral, ultimul fiind, cel puţin în parte, bazat pe 
primul. Prin relativism — sau. dacă preferaţi, scepticism — înţeleg 
aici. pe scurt, teoria potrivit căreia alegerea între teorii rivale este 
arbitrară: pentru că ori nu există ceea ce se cheamă adevăr obiectiv, 
ori, admiţînd că există adevăr obiectiv, nu există teorie adevărată 
sau care (deşi nu adevărată) să fie cel puţin mai apropiată de adevăr 
decît o altă teorie; ori, în cazul cînd există două sau mai multe 
teorii, nu există căi sau mijloace de a decide dacă vreuna din ele 
este mai bună decît cealaltă. 

în acest supliment 1 voi sugera mai întîi că folosind o doză din 
teoria tarskiană a adevărului (vezi şi referinţele la Tarski din Indi¬ 
cele acestei cărţi), întărită eventual cu propria mea teorie a apro¬ 
pierii de adevăr, se poate realiza destul de mult pe linia vindecării 
acestei maladii, deşi admit că s-ar putea să fie nevoie şi de anumite 
alte remedii, cum ar fi o teorie neautoritară a cunoaşterii, pe care am 
dezvoltat-o în altă parte 2 3 . Voi încerca de asemenea să arăt (în 


1 Sînt profund îndatorat dr. William W. Bartley, care prin critica sa 

incisivă nu numai că m-a ajutat să ameliorez cap. 24 al cărţii de faţă (mai 
ales pagina 231) dar m-a determinat să fac unele schimbări importante şi 
în acest Supliment. 

3 Vezi, de exemplu, „Despre sursele cunoaşterii şi ale ignoranţei", 
inclusă acum, în chip de Introducere, în volumul meu Conjectures and 
Refutations, şi, în mod mai special, capitolul 10 al aceluiaşi volum; de ase¬ 
menea, fireşte, cartea mea Logica cercetării. 

secţiunile 12 şi urm. de mai jos) că situaţia în sfera standardelor, 
— mai cu seamă în domeniile moral şi politic — este întrucîtva 
analoagă celei din sfera faptelor. 


1. Adevărul 

Anumite argumente în sprijinul relativismului sînt generate de 
întrebarea „Ce este adevărul rostită cu tonul unui sceptic convins, 
care ştie cu certitudine că nu există răspuns. La întrebarea lui Pilat 
se poate răspunde într-un mod simplu şi rezonabil — de care însă 
e puţin probabil că el însuşi s-ar fi declarat satisfăcut — astfel: o 
aserţiune, propoziţie, enunţ sau credinţă este adevărată dacă şi 
numai dacă ea corespunde faptelor. 

Ce înţelegem însă prin afirmaţia că un enunţ corespunde faptelor? 
Scepticul sau relativistul nostru ar putea considera că nici la această 
a doua întrebare, întocmai ca şi la prima, nu există răspuns: de fapt 
însă, la ea se poate răspunde destul de prompt. Răspunsul nu este 
greu — şi e firesc să nu fie, dacă ne gîndim că orice judecător pre¬ 
supune că martorul ştie ce înseamnă adevăr (în sensul corespon¬ 
denţei cu faptele). Intr-adevăr, răspunsul se dovedeşte a fi aproape 
banal. 

într-un fel, chiar şi este banal — este aşa după ce am învăţat de 
la Tarski că din perspectiva acestei probleme ne referim la, sau 
vorbim despre enunţuri şi fapte şi despre o anume relaţie de cores¬ 
pondenţă ce arc loc între enunţuri şi fapte; şi că deci şi soluţia 
trebuie să fie una care să se refere la, sau să vorbească despre. 
enunţuri, fapte şi despre o anumită relaţie între ele. Să considerăm 
formularea: 

Enunţul „Smith a intrat la casa de amanet curind după ora 10 şi 
un sfert" corespunde faptelor dacă şi numai dacă Smith a intrat la 
casa de amanet curind după ora 10 şi un sfert. 

Cînd citim acest alineat tipărit cursiv, ne izbeşte, probabil, în 
primul rînd banalitatea lui. Nu contează însă această banalitate: 
dacă ne uităm din nou la formularea noastră, şi cu mai multă aten¬ 
ţie, observăm că ea: 1) se referă Ia un enunţ şi 2) la anumite fapte; 
şi 3) poate deci să exprime condiţiile foarte evidente care ne aşteptăm 
să fie satisfăcute ori de cîte ori dorim să spunem că enunţul Ia 
care ne referim corespunde faptelor la care ne referim. 

Celor care cred că alineatul tipărit cu cursive este prea banal şi 
prea simplu pentru ca să conţină ceva interesant, trebuie să le rea¬ 
mintim faptul, deja semnalat, că din moment ce toată lumea ştie (cît 
timp nu-şi permite să speculeze pe această temă) ce înseamnă 
adevărul sau corespondenţa cu faptele, chestiunea nu se poate să 
nu fie, într-un anumit sens, banală. 

Că ideea formulată în alineatul tipărit cu cursive este corectă 
ne-o poate arăta următorul, al doilea, alineat tipărit cu cursive: 

Aserţiunea făcută de martor, ,,Smith a intrat la casa de amanet 
curînd după ora 10 şi un sfert' 1 , este adevărată dacă şi numai dacă 
Smith a intrat la casa de amanet cuiind după ora 10 şi un sfert. 

E clar că şi această a doua formulare este foarte banală. Totuşi, 
ea exprimă complet condiţiile de aplicare a predicatului ,.este ade¬ 
vărat* la orice enunţ făcut de un martor. 

Unii ar putea crede că o modalitate mai bună de a formula acest 
al doilea alineat ar fi următoarea: 

Aserţiunea făcută de martor, „Am văzut că Smith a intrat la casa 
de amanet curînd după ora 10 şi un sfert“ este adevărată dacă şi 
numai dacă martorul a văzut că Smith a intrat la casa de amanet 
curînd după ora 10 şi un sfert. 

Comparînd acest al treilea alineat tipărit cursiv cu cel de-al 
doilea, vedem, că în timp ce al doilea dă condiţiile pentru adevărul 
unui enunţ despre Smith şi ceea ce el a făcut, cel de-al treilea dă 
condiţiile pentru adevărul unui enunţ despre martor şi ceea ce el a 
făcut (sau văzut). Aceasta este însă singura deosebire dintre cele 
două alineate: ambele enunţă condiţiile complete pentru adevărul 
celor două enunţuri diferite citate în ele. 

Este o regulă de prezentare a probelor ca martorii oculari să se 
mărginească să enunţe ceea ce efectiv au văzut. Respectarea acestei 
reguli poate înlesni uneori judecătorului să deosebească între 
mărturia adevărată şi mărturia falsă. Astfel, despre alineatul al 
treilea s-ar putea spune, eventual, că prezintă un anumit avantaj faţă 
de al doilea, dacă le privim din unghiul căutării şi descoperirii 
adevărului. 

Pentru ceea ce ne preocupă aici însă, este esenţial să nu ames¬ 
tecăm problemele căutării şi descoperirii efective a adevărului (adică 
nişte probleme epistemologice sau metodologice) cu problema de a 
explica ce anume înţelegem, sau ce anume vrem să spunem, cînd 
vorbim despre adevăr sau despre corespondenţa cu faptele (adică cu 

problema logică sau ontologică a adevărului). Din acest din urmă 
punct de vedere, cel de-al treilea alineat tipărit cu cursive nu posedă 
nici un avantaj faţă de al doilea. Fiecare din ele etalează condiţiile 
complete pentru adevărul enunţului la care se referă. 

Fiecare din ele răspunde deci la întrebarea „Ce este adevărul?" 
în exact acelaşi fel; deşi fiecare o face doar indirect, prczcntînd 
condiţiile pentru adevărul unui anumit enunţ — şi fiecare pentru 
cîte un enunţ diferit. 


2. Criteriile 

Este de importanţă decisivă să înţelegem că a şti ce înseamnă 
adevărul, sau în ce condiţii se spune despre un enunţ că este adevă¬ 
rat, nu-i acelaşi lucru cu a dispune de un mijloc — de un criteriu — 
pentru a decide dacă un enunţ dat este adevărat sau fals. Cele două 
lucruri trebuie clar deosebite. 

Distincţia la care mă refer este una foarte generală şi, după cum 
vom vedea, prezintă o importanţă considerabilă pentru evaluarea 
relativismului. 

Putem să ştim, spre exemplu, ce înţelegem prin „carne bună" şi 
respectiv „carne alterată"; dar se poate întîmpla să nu ştim cum să 
le deosebim una de alta, cel puţin în unele cazuri. Aceasta este ceea 
ce avem în vedere cînd spunem că nu avem un criteriu pentru „bun" 
cînd vorbim de carne bună. în mod similar, orice medic ştie, mai 
mult sau mai puţin, ce înţelege prin „tuberculoză"; s-ar putea însă 
să nu fie totdeauna în măsurii să o şi recunoască. Şi cu toate că s-ar 
putea să existe (acum) baterii de teste ce echivalează aproape cu o 
metodă de decizie — adică, cu un criteriu — cu siguranţă că la începu¬ 
tul secolului medicii nu dispuneau de astfel de baterii de teste şi 
deci de un criteriu. Dar şi pe atunci medicii ştiau foarte bine ce 
înţeleg prin tuberculoză — o afecţiune pulmonară datorată unui 
anumit gen de microbi. 

Pesemne că dacă am putea obţine un criteriu — o metodă de 
decizie determinată —, totul ar deveni mai clar, mai bine deter¬ 
minat şi mai precis. Este de înţeles, prin urmare, că unii oameni, 
tînjind după precizie, cer criterii. Pe care dacă le-am putea obţine, 
cererea ar apărea rezonabilă. 

Ar fi însă greşit să se creadă că înainte de a avea un criteriu prin 
care să putem decide dacă un om suferă sau nu de tuberculoză. 

expresia ..X suferă de tuberculoză 1 ' ar fi lipsită de sens: sau că, 
înainte de a avea un criteriu pentru deosebirea cărnii bune de cea 
alterată, e lipsit de sens să ne întrebăm, dacă o bucată de carne s-a 
alterat sau nu; sau că. înainte de a dispune de un detector de min¬ 
ciuni demn de încredere, nu ştim ce anume înţelegem cînd spunem 
că X minte deliberat şi deci n-ar trebui nici măcar să luăm în consi¬ 
derare această „posibilitate 11 , pentru că ea nici nu constituie o posi¬ 
bilitate, ci un nonsens: sau că, înainte de a dispune de un criteriu al 
adevărului, nu ştim ce avem în vedere atunci cînd spunem despre 
un enunţ că este adevărat. 

Aşadar, greşesc cu siguranţă cei ce susţin că în lipsa unui cri¬ 
teriu — al unui test sigur — pentru tuberculoză, sau pentru min¬ 
ciună, sau pentru adevăr, nu putem înţelege nimic prin cuvintele 
„tuberculoză 11 , „minciună 11 , respectiv „adevăr 11 . In realitate, elabo¬ 
rarea unei baterii de teste pentru tuberculoză, sau pentru minciună, 
are loc tlupît ce am stabilit — fie şi numai aproximativ — ce 
înţelegem prin „tuberculoză 11 sau prin „minciună' 1 . 

E clar că în timpul cît are loc punerea la punct a testelor 
pentru tuberculoză, se poate întîmpla să aflăm multe lucruri 
despre această boală: eventual atît de multe. îneît să se poată 
spune că însăşi semnificaţia termenului „tuberculoză 11 s-a schim¬ 
bat sub influenţa noilor noastre cunoştinţe şi că după stabilirea 
criteriului semnificaţia termenului nu mai este aceeaşi ca înainte. 
Unii ar putea merge eventual pînă acolo. îneît să spună că terme¬ 
nul „tuberculoză 11 se poate defini acum cu ajutorul criteriului. 
Aceasta nu anulează totuşi faptul că şi înainte înţelegeam ceva 
prin acest termen, deşi e posibil, fireşte, să fi ştiut mai puţin 
despre realitatea desemnată de el. Şi nici faptul că există doar 
puţine boli (dacă în genere există) pentru care dispunem de un 
criteriu sau măcar de o definiţie clară şi că puţine criterii sînt 
sigure (sau poate nici unul). (Dacă însă nu sînt sigure, e prefera¬ 
bil să nici nu le numim „criterii”.) 

S-ar putea să nu existe nici un criteriu care să ne ajute să stabilim 
dacă o bancnotă de o liră este sau nu falsificată. Dacă s-ar întîmpla 
însă să dăm peste două bancnote cu aceeaşi scrie şi număr, am avea 
temeiuri bune să susţinem, chiar în absenţa unui criteriu, că cel 
puţin una din ele c falsificată: e clar că această aserţiune nu c lipsită 
de sens din pricina absenţei unui criteriu de recunoaştere a bancno¬ 
telor bune. 


414 


SUPLIMENTE 


în rezumat: este greşită teoria care susţine că pentru a determina 
ce înseamnă un cuvînt, trebuie să stabilim un criteriu al utilizării 
corecte sau al aplicării lui corecte: practic, nu dispunem niciodată 
de un asemenea criteriu. 

3. Filozofii criteriale 

Ideea pe care tocmai am respins-o — aceea că, fie că este vorba 
de tuberculoză, minciună, existenţă, semnificaţie sau adevăr, pentru 
a şti despre ce vorbim trebuie să avem criterii — constituie baza 
făţişă sau implicită a multor filozofii. O filozofie de acest fel poate 
fi numită „filozofie criterială “. 

Întrucît exigenţa de bază a unei filozofii criteriale nu poate, de 
regulă, să fie satisfăcută, este clar că adoptarea unei filozofii cri¬ 
teriale va duce, în multe cazuri, la dezamăgire, iar de aici. la rela¬ 
tivism sau scepticism. 

Cred că tocmai exigenţa unui criteriu al adevărului i-a făcut pe 
atît de mulţi să simtă că la întrebarea ..Ce este adevărul?" nu se 
poate găsi răspuns. Dar absenţa unui criteriu al adevărului nu face 
lipsită de sens ideea de adevăr, întocmai cum absenţa unui criteriu 
al sănătăţii nu face lipsită de sens noţiunea de sănătate. Un om 
bolnav poate să caute sănătatea chiar dacă nu dispune de un criteriu 
al ei. Un om aflat în eroare poate să caute adevărul chiar dacă nu 
dispune de un criteriu al acestuia. 

Iar amîndoi pot pur şi simplu să caute sănătatea, sau adevărul, 
fără a-şi bate prea mult capul cu semnificaţiile acestor termeni, pe 
care ei (şi alţii) îi înţeleg suficient de bine pentru scopurile pe care 
le urmăresc. 

Unul din rezultatele imediate ale studiilor lui Tarski despre 
adevăr este următoarea teoremă a logicii: nu poate să existe un cri¬ 
teriu general al adevărului (decît pentru anumite sisteme de limbaj 
artificiale cu resurse expresive destul de reduse). 

Acest rezultat poate fi stabilit cu exactitate: iar în stabilirea lui se 
face uz de ideea de adevăr în înţelesul de corespondenţă cu faptele. 

Avem de-a face aici cu un rezultat interesant şi important din 
punct de vedere filozofic (important mai ales în legătură cu pro¬ 
blema unei teorii autoritare a cunoaşterii 1 )- Acest rezultat a fost sta- 


1 Pentru o descriere şi critică a teoriilor autoritare (sau ne-failibiliste) ale 
cunoaşterii, vezi în special secţiunile V, VI şi X şi urm. ale Introducerii la 
volumul meu Conjectures and Refutations. 

bilit însă cu ajutorul unei idei — în cazul de faţă, al ideii de adevăr 
— pentru care nu dispunem de un criteriu. Exigenţa nerezonabilă a 
filozofiilor criteriale de a nu lua în serios o idee înainte de a fi fost 
stabilit un criteriu, dacă i s-ar fi dat curs în acest caz. ne-ar fi împie¬ 
dicat pentru totdeauna să obţinem un rezultat logic de interes filo¬ 
zofic major. 

Să observăm în treacăt că rezultatul privind inexistenţa unui cri¬ 
teriu general al adevărului este o consecinţă directă a rezultatului şi 
mai important (obţinut de Tarski prin combinarea teoremei de inde- 
cidabilitate a lui Godcl cu propria sa teorie despre adevăr) că nu 
poate exista un criteriu general al adevărului nici măcar pentru 
domeniul comparativ restrîns al teoriei numerelor sau pentru vreo 
ştiinţă care foloseşte ansamblul aritmeticii. El se aplică a fortiori 
adevărului din orice domeniu extra-matematic care foloseşte fără 
restricţii aritmetica. 


4. Failibilismul 

Din toate acestea se vede nu numai că unele forme încă la modă 
ale scepticismului şi relativismului sînt greşite, ci şi că sînt desuete: 
că se bazează pe o confuzie logică — între semnificaţia unui termen 
şi criteriul aplicării lui adecvate — deşi mijlocele pentru înlăturarea 
acestei confuzii sînt disponibile de vreo treizeci de ani încoace. 

Trebuie admis totuşi că atît în scepticism cît şi în relativism 
există un grăunte de adevăr. Grăuntele de adevăr este tocmai acela 
că nu există un criteriu general al adevărului. Aceasta însă nu 
îndreptăţeşte concluzia că alegerea între teorii rivale este arbitrară. 
Ci înseamnă doar, cît se poate de simplu, că oricînd putem greşi în 
alegerea pe care o facem — că oricînd e posibil să nimerim alături 
de adevăr sau să nu-i cuprindem integral: că certitudinea (ba chiar 
şi o cunoaştere caracterizată printr-o mare probabilitate, după cum 
am arătat în diferite locuri, de exemplu în Conjectures and Refuta- 
tions, capitolul 10) este mai presus de puterile noastre; că sîntem 
supuşi erorii. 

Este vorba, în fond, de un lucru foarte elementar. Puţine sînt, 
dacă în genere există, domeniile în care străduinţele umane par să 
fie ferite de riscul erorii. Lucruri pe care le-am crezut odată bine 
stabilite sau chiar certe se pot dovedi mai tîrziu a nu fi cu totul 
corecte (dar asta înseamnă false) şi a avea nevoie de corecţii. 

Un exemplu deosebit de elocvent în acest sens îl constituie des¬ 
coperirea apei grele şi a hidrogenului greu ( deuteriul . izolat pentru 
prima dată de Harold C. Urey în 1931). Anterior acestei descope¬ 
riri nici că se putea imagina ceva mai cert şi mai ferm stabilit în 
domeniul chimiei decît cunoştinţele noastre despre apă (H.O) şi 
despre elementele ce intră în compunerea ei. Apa a fost chiar folosită 
pentru definirea ..operaţională" a gramului, unitate de măsură a 
masei în sistemul metric „absolut"; ea oferea, astfel, una din 
unităţile de bază în măsurătorile fizice experimentale. Aceasta ilus¬ 
trează faptul că cunoştinţele noastre despre apă erau socotite atît de 
ferm stabilite, îneît puteau fi folosite ca o bază sigură pentru toate 
celelalte măsurători fizice. După descoperirea apei grele însă. s-a 
înţeles că ceea ce pînă atunci fusese considerat un compus pur din 
punct de vedere chimic era de fapt un amestec de compuşi indis¬ 
cernabili din punct de vedere chimic dar foarte diferiţi din punct de 
vedere fizic, cu densităţi, puncte de fierbere şi puncte de îngheţ 
foarte diferite — deşi pentru definirea tututor acestor puncte fusese 
folosită ca o bază standard „apa". 

Acest episod istoric este tipic; şi din el putem învăţa că nu se 
poale prevedea care părţi ale cunoaşterii ştiinţifice vor fi lovite 
într-o bună zi de caducitate. Prin urmare, credinţa în certitudinea 
ştiinţifică şi în autoritatea ştiinţei n-are alt temei decît dorinţele 
noastre nemărturisite; ştiinţa e supusă greşelii, fiindcă e făcută de 
oameni. 

Dar failibilitatea cunoaşterii noastre — sau teza că toată 
cunoaşterea este ipotetică, deşi unele părţi ale ei constau din ipoteze 
ce au fost testate cu maximă severitate — nu trebuie invocată în 
sprijinul scepticismului sau relativismului. Din faptul că este posi¬ 
bil să greşim şi că nu există un criteriu al adevărului care ne-ar 
putea feri de eroare nu rezultă că alegerea între teorii este arbitrară 
sau non-raţională: că nu putem învăţa şi nu ne putem apropia de 
adevăr: că cunoaşterea noastră nu poale să crească. 


5. Failibilismul şi creşterea cunoaşterii 


Prin „failibilism" înţeleg aici po/iţia. sau acceptarea faptului, 
că c posibil să comitem erori şi că strădania de a ajunge la certitu¬ 
dine (sau tic şi la o mare probabilitate) este greşită. Aceasta nu 

implică însă că ar fi greşită şi căutarea adevărului. Dimpotrivă, ideea 
de eroare o presupune pe cea de adevăr ca standard pe care e 
posibil să nu-1 atingem. Ea presupune că, deşi avem posibilitatea de 
a căuta adevărul şi chiar şi posibilitatea de a-1 descoperi (ceea ce 
cred că ne izbuteşte în foarte multe cazuri), niciodată nu putem 
avea certitudinea totală că l-am descoperit. Există întotdeauna posi¬ 
bilitatea erorii; deşi în cazul unor demonstraţii logice şi matematice 
această posibilitate poate fi considerată foarte mică. 

Failibilismul nu trebuie însă nicidecum să dea naştere la concluzii 
sceptice sau relativiste. Acest lucru devine clar dacă ne gîndim că 
toate exemplele istorice cunoscute de failibilitate umană — inclusiv 
toate exemplele cunoscute de erori în justiţie — sînt exemple ele 
progres al cunoaşterii noastre. Orice descoperire a unei greşeli 
constituie un progres real în cunoaşterea noastră. După cum spune 
Rogcr Martin du Gard în Jean Barois, „înseamnă ceva dacă ştim 
unde nu se află adevărul". 

De exemplu, deşi descoperirea apei grele a arătat că pînă atunci 
greşisem grav, ca a însemnat nu numai un progres al cunoaşterii, ci 
a avut. la rîndul său, legătură cu alte progrese şi a generat multe 
altele. Aşadar, putem să învăţăm din greşelile noastre. 

Această constatare fundamentală este, într-adevăr. baza întregii 
epistemologii şi metodologii; pentru că ne dă o sugestie despre cum 
putem învăţa mai sistematic, despre cum putem progresa mai repede 
(nu neapărat în interesele tehnologiei; pentru fiecare căutător al 
adevărului, cea mai presantă este problema de a şti cum poate acce¬ 
lera progresul). Sugestia e simplă: trebuie să căutăm greşelile 
noastre — cu alte cuvinte, trebuie să criticăm teoriile noastre. 

Critica este, pare-se, singura cale de a ne detecta erorile şi de a 
învăţa sistematic din ele. 


6. Apropierea de adevăr 

in toate acestea, ideea de creştere a cunoaşterii — ideea apro¬ 
pierii de adevăr — este de importanţă decisivă. Intuitiv, această 
idee este la fel de clară ca şi însăşi idee de adevăr. Un enunţ este 
adevărat dacă corespunde faptelor. El este mai aproape de adevăr 
decît un alt enunţ dacă corespunde mai îndeaproape faptelor dccît 
acesta. 

Dar cu toate că această idee este intuitiv destul de clară, iar legi¬ 
timitatea ei practic nu este pusă la îndoială de omul de rînd sau de 
oamenii de ştiinţă, ea, întocmai ca şi ideea de adevăr, a fost atacată 
ca nelegitimă de către unii filozofi (de exemplu, foarte recent, de 
către W. V. Quine 1 ). De aceea, fie-mi îngăduit să menţionez aici că, 
prin combinarea a două analize datorate lui Tarski. am izbutit nu 
demult să dau o „definiţie" a ideii apropierii de adevăr în termenii 
pur logici ai teoriei lui Tarski. (Am combinat pur şi simplu ideea de 
adevăr cu cea de conţinut, obţinînd ideea conţinutului de adevăr al 
unui enunţ a, constînd din clasa tuturor enunţurilor adevărate ce 
decurg din a, şi ideea conţinutului său de falsitate, care poate fi 
definită, aproximativ, drept conţinutul lui minus conţinutul lui de 
adevăr. Putem spune atunci că un enunţ a s-a apropiat de adevăr 
mai mult decît un enunţ b dacă şi numai dacă conţinutul său de 
adevăr a crescut fără să fi crescut şi conţinutul său de falsitate; vezi 
capitolul 10 din culegerea mea Conjectures and Refutations.) Nu 
avem, de aceea, nici un motiv să fim sceptici faţă de ideea apro¬ 
pierii de adevăr sau a progresului cunoaşterii. Şi cu toate că putem 
oricînd greşi. în multe cazuri (în special în cazurile testelor cruciale 
care decid între două teorii) avem o idee destul de limpede cu pri¬ 
vire la faptul dacă am realizat sau nu o apropiere de adevăr. 

Trebuie înţeles foarte limpede că ideea apropierii mai mari de 
adevăr a unui enunţ a comparativ cu un enunţ b nu este nicidecum în 
dezacord cu ideea că orice enunţ este ori adevărat ori fals şi că nu 
există o a treia posibilitate. Ea nu face decît să ia în considerare faptul 
că e posibil ca într-un enunţ fals să se afle mult adevăr. Dacă spun ,,E 
ora trei şi jumătate — prea tîrziu ca să mai prind trenul de la ora 3 şi 
35 de minute", enunţul meu ar putea fi fals pentru că nu e prea tîrziu 
ca să prind trenul de la 3 şi 35 (dat fiind că s-a întîmplat, să zicem, ca 
respectivul tren să aibă patru minute întîrziere). Totuşi enunţul meu ar 
putea să cuprindă şi mult adevăr — informaţie adevărată; şi cu toate 
că aş fi putut să adaug „dacă nu cumva trenul de la 3 şi 35 are întîr¬ 
ziere (ceea ce seîntîmplă rareori)" şi astfel să sporesc conţinutul lui 
de adevăr, această remarcă adiţională ar fi putut foarte bine să fie 
considerată subînţcleasă. (Enunţul meu ar fi putut să fie fals şi pentru 
că atunci cînd l-am rostit nu era 3 şi 30 de minute, ci 3 şi 28. Dar chiar 
şi atunci ar fi cuprins o doză mare de adevăr.) 


' Vezi W. V. Quine, Word and Object, 1959, p. 23. 

Despre o teorie cum este cea a lui Kepler, care descrie cu remar¬ 
cabilă acurateţe traiectoriile planetelor, se poate spune că conţine 
multă informaţie adevărată, deşi este o teorie falsă date fiind aba¬ 
terile de la elipsele lui Kepler. Iar teoria lui Newton (deşi aici putem 
presupune că este falsă) conţine, privită prin prisma cunoştinţelor 
noastre actuale, o cantitate uluitoare de informaţie adevărată — 
mult mai multă decît teoria lui Kepler. Astfel, teoria lui Newton 
este o mai bună aproximaţie decît cea a lui Kepler — ea se află mai 
aproape de adevăr. Dar aceasta nu o face adevărată: ea poate fi mai 
apropiată de adevăr fiind în acelaşi timp o teorie falsă. 


7. Absolutismul 

Ideea de absolutism filozofic repugnă pe bună dreptate multora, 
pentru că de regulă ea se combină cu pretenţia dogmatică şi auto¬ 
ritară de a fi în posesia adevărului sau a unui criteriu al adevărului. 

Există însă şi o altă formă de absolutism — un absolutism fai- 
libilist — care respinge toate acestea. El susţine doar că măcar 
greşelile noaste sînt greşeli absolute, în sensul că dacă o teorie 
deviază de la adevăr ea este pur şi simplu falsă, chiar dacă greşeala 
comisă este mai puţin gravă decît cea cuprinsă într-o altă teorie. 
Astfel, ideea de adevăr şi ideea de a fi alături de adevăr pot repre¬ 
zenta pentru failibilist standarde absolute. Acest gen de absolutism 
nu suferă defel de viciul autoritarismului. Şi este de mare ajutor 
în discuţia critică serioasă. Fireşte că şi el poate fi, la rîndul său, 
criticat, conform cu principiul că nimic nu este exceptat de la 
critică. Cel puţin în prezent însă, mi se pare improbabil că va fi 
încununată de succes critica teoriei (logice) a adevărului şi a teo¬ 
riei apropierii de adevăr. 

8. Sursele cunoaşterii 

Principiul că totul e deschis criticii (de la care nu este exceptat 
nici chiar acest principiu) duce la o soluţionare simplă a problemei 
surselor cunoaşterii, după cum am încercat să arăt în altă parte (vezi 
Introducerea la volumul meu Conjectures and Refutalions). Soluţia 
sună astfel: orice „sursă' 4 a cunoaşterii, tradiţia, raţiunea, ima¬ 
ginaţia. observaţia şi ce mai vreţi — este admisibilă şi poate fi 
folosită, dar nici una nu are vreo autoritate. 



420 


SUPLIMENTE 


Refuzînd astfel autoritatea surselor cunoaşterii, le atribuim aces¬ 
tora un rol foarte diferit de cel pe care înclinau să li-1 acorde anu¬ 
mite epistemologii din trecut şi de astăzi. Conform viziunii noastre 
critice şi failibiliste, orice sursă este binevenită, însă nici un enunţ 
nu este imun la critică, indiferent care i-ar fi „sursa". Tradiţia. în 
speţă, pe care atît intelectualiştii (Descartes) cît şi empiriştii (Bacon) 
tindeau s-o respingă, noi o putem admite printre cele mai impor¬ 
tante „surse", pentru că din ea provine aproape tot ce învăţăm (de 
la cei mai în vîrstă. la şcoală, din cărţi). Consider de aceea că anti- 
tradiţionalismul trebuie respins ca o poziţie superficială. Trebuie 
respins însă şi tradiţionalismul, care pune accentul pe autoritatea 
tradiţiilor; nu pentru că e superficial, ci pentru că e greşit; la fel de 
greşit ca orice altă epistemologie care recunoaşte o sursă a cunoaş¬ 
terii (bunăoară, intuiţia intelectuală sau intuiţia sensibilă) ca pe o 
autoritate, sau garanţie, sau criteriu al adevărului. 


9. Este posibilă o metodă critică? 

Dar dacă respingem într-adevăr orice pretenţie la autoritate, a 
oricărei surse particulare de cunoaştere, cum mai putem să criticăm 
indiferent ce teorie? Nu porneşte oare orice critică de la anumite 
presupoziţii? Iar dacă da, nu depinde oare validitatea oricărei critici 
de aceste presupoziţii ? Ce rost ar avea să criticăm o teorie dacă 
această critică s-ar dovedi nevalidă? Or, pentru a dovedi validitatea 
criticii, nu trebuie oare să dovedim sau să justificăm presupoziţiile 
ei? Iar dovedirea sau justificarea oricărei presupoziţii nu este oare 
tocmai lucrul pe care toată lumea îl încearcă (deşi adesea zadarnic) 
şi pe care eu aici îl declar imposibil? Dar imposibilitatea lui nu 
implică oare imposibilitatea criticii (valide)? 

Cred că această seric de întrebări sau obiecţii este cea care a 
blocat în bună parte drumul spre acceptarea (cu titlu de ipoteză) 
a punctului de vedere susţinut de mine aici. După cum se vede din 
aceste întrebări, poţi ajunge uşor să crezi că, sub aspect logic, 
metoda critică se află pe acelaşi plan cu toate celelalte metode: 
neputînd să funcţioneze fără să facă presupoziţii, ea e datoare să 
dovedească sau să justifice aceste presupoziţii: or. punctul-chcie al 
raţionamentului nostru a fost că nimic nu poate fi dovedit sau justifi¬ 
cat cu certitudine, şi nici măcar cu probabilitate, ci că trebuie să ne 
mulţumim cu teorii ce rezistă criticii. 

Dc bună scamă, aceste obiecţii sînt cît se poate de serioase. Ele 
scot în evidenţă importanţa principiului nostru că nimic nu poate şi 
nu trebuie considerat exceptat de la critică — nici măcar principiul 
însuşi al metodei critice. 

Aceste obiecţii constituie, aşadar, o critică interesantă şi impor¬ 
tantă a poziţiei mele. Numai că această critică poate fi la rîndul său 
criticată — şi respinsă. 

în primul rînd, chiar dacă am admite că orice critică 
porneşte dc la anumite presupoziţii, aceasta n-ar însemna neapărat 
că pentru validitatea criticii este necesar ca aceste presupoziţii să 
fi dovedite şi justificate. Pentru că presupoziţiile pol. de exemplu, 
să facă parte din teoria vizată de critică. (în acest caz vorbim de 
„critică imanentă".) Sau pot fi nişte presupoziţii pe care toată 
lumea le-ar socoti acceptabile, chiar dacă nu fac parte din teoria 
supusă criticii. în acest caz critica ar consta în a arăta că teoria 
criticată contrazice (fără ca susţinătorii ei să-şi dea scama) unele 
idei îndeobşte acceptate. Acest gen de critică poate fi valoros 
chiar şi atunci cînd eşuează: pentru că s-ar putea să-i facă pe 
susţinătorii teoriei criticate să pună la îndoială acele idei în¬ 
deobşte acceptate, ceea ce poate duce la descoperiri importante. 
(Un exemplu interesant îl constituie istoria teoriei antiparticulelor 
a lui Dirac.) 

S-ar putea, tot aşa, să fie în joc presupoziţii ce au caracterul unei 
teorii rivale (în care caz critica poate fi numită „transcendentă", 
prin contrast cu cea „imanentă"): ele pot fi, spre exemplu, nişte ipo¬ 
teze sau conjecturi susceptibile de critică şi testare independente. în 
acest caz critica ar echivala cu o invitaţie dc a efectua anumite Ieste 
cruciale menite să adjudece între două teorii rivale. 

Aceste exemple arată că importantele obiecţii ridicate aici împo¬ 
triva teoriei melc despre critică se bazează pe dogma dc ncsusţmut 
conform căreia critica, pentru a fi „validă', trebuie să pornească dc 
la presupoziţii ce sînt dovedite sau justificate. 

Şi apoi. critica poate fi importantă, edificatoare şi chiar fruc¬ 
tuoasă, fără a fi validă: argumentele folosite pentru respingerea 
unei critici nevalide pot să arunce o lumină nouă asupra unei teorii 
şi pot fi folosite ca argument (cu titlu ipotetic) în favoarea ci: iar 
despre o teorie ce se poate apăra astfel împotriva criticii avem 
motive să spunem că este susţinută prin argumente critice. 

în mod cu totul general, putem spune că a face o critică validă 
a unei teorii înseamnă a arăta că ea nu reuşeşte să rezolve problc- 

mele pe care se presupunea că le rezolvă; iar dacă privim critica în 
această lumină, atunci în mod sigur ea nu depinde neapărat de 
vreun ansamblu particular de presupoziţii (altfel spus, ea poate fi 
„imanentă"), deşi se poate întîmpla ca teoria în discuţie să fi fost 
inspirată iniţial de anumite presupoziţii ce-i erau străine (adică de 
anumite presupoziţii „transcendente"). 


10. Decizii 

Din punctul de vedere expus aici, teoriile nu sînt, în general, 
susceptibile de a fi dovedite sau justificate: şi cu toate că pot fi spri¬ 
jinite cu argumente critice, sprijinul acesta nu este niciodată con¬ 
cludent. In consecinţă, ne vom afla frecvent în situaţia de a trebui 
să decidem dacă aceste argumente critice sînt sau nu suficient de 
puternice pentru a îndreptăţi acceptarea cu titlu ipotetic a teoriei — cu 
alte cuvinte, dacă în lumina discuţiei critice teoria parc preferabilă 
teoriilor rivale. 

In acest sens, deciziile constituie o parte componentă a metodei 
critice. Este vorba însă întotdeauna de decizii luate cu titlu ipotetic 
şi susceptibile de critică. 

Decizia în acest sens trebuie privită în contrast cu ceea ce 
anumiţi filozofi iraţionalişti sau antiraţionalişti sau existenţialişti 
numesc „decizie" sau „salt în necunoscut". Aceşti filozofi, probabil 
sub impactul argumentului (respins în secţiunea precedentă) că este 
imposibilă o critică fără presupoziţii, au dezvoltat teoria potrivit 
căreia toate ideile noastre se sprijină inevitabil pe o decizie fun¬ 
damentală sau alta, pe un salt în necunoscut. Este vorba neapărat de 
o decizie luată aşa-zicînd cu ochii închişi: căci de vreme ce nu 
putem „cunoaşte" fără presupoziţii, fără să fi adoptat în prealabil o 
poziţie fundamentală, această poziţie fundamentală nu se poate 
întemeia ea însăşi pe cunoaştere. Ea constituie mai degrabă o ale¬ 
gere, însă una fatidică şi aproape irevocabilă, o alegere pe care o 
facem orbeşte, din instinct, la întîmplare sau prin graţia divină. 

Din modul cum am respins obiecţiile prezentate în secţiunea 
precedentă rezultă că viziunea iraţionalistă asupra deciziilor este o 
exagerare şi o excesivă dramatizare. De bună seamă, trebuie să 
decidem. Cu condiţia însă de a nu decide să nu ne plecăm urechea 
la argumente şi raţiune, să nu învăţăm din greşelile noastre şi să 

nu-i ascultăm pe alţii care pot avea obiecţi faţă de vederile noastre, 
decizile noastre nu trebuie să fie definitive; nici măcar decizia de a 
ţine seama de critici, (Doar în privinţa deciziei sale de a nu face un 
salt irevocabil în bezna iraţionalităţii se poate spune despre raţiona¬ 
lism că nu este perfect autonom în sensul capitolului 24.) 

Cred că teoria critică a cunoaşterii schiţată aici aruncă o oare¬ 
care lumină asupra marilor probleme ale tuturor teoriilor despre 
cunoaştere: cum se face că ştim atît de mult şi atît de puţin? Şi cum 
se face că avem posibilitatea de a ne ridica pe încetul din mlaştina 
ignoranţei, trăgîndu-ne, pentru a spune aşa, de cureluşele de la 
bocanci. O facem lucrînd cu conjecturi şi ameliorînd aceste conjec¬ 
turi pe calea criticii. 

11. Problemele sociale şi politice 

Teoria cunoaşterii schiţată în secţiunile precedente ale acestui 
Supliment îmi pare a avea consecinţe importante pentru evaluarea 
situaţiei sociale actuale, situaţie influenţată în mare măsură de 
declinul religiei autoritare. Acest declin a dus la proliferarea relati¬ 
vismului şi nihilismului: la declinul tuturor credinţelor, chiar şi al 
credinţei în raţiunea umană şi deci în noi înşine. 

Argumentarea dezvoltată aici arată însă că nu există defel 
temeiuri pentru a trage concluzii atît de disperate. Argumentele 
relativiste şi nihiliste (ba chiar şi cele „existenţialiste 1 *) se bazează 
toate pe o raţionare defectuoasă. Prin aceasta ele arată, în treacăt fie 
spus, că de fapt aceste filozofii acceptă raţiunea, dar nu sînt în stare 
s-o folosească aşa cum trebuie: în propria lor terminologie, am 
putea spune că ele nu înţeleg „situaţia umană** şi îndeosebi capaci¬ 
tatea omului de a creşte sub aspectele intelectual şi moral. 

Ca pe o ilustrare izbitoare a acestei neînţelegeri — şi a con¬ 
secinţelor disperate trase dintr-o insuficientă înţelegere a situaţiei 
epistemologice — voi cita un pasaj din unul din Micile tratate 
împotriva vremurilor ale lui Nietzsche (din secţiunea 3 a eseului 
său despre Schopenhauer). 

..Prima primejdie în umbra căreia a crescut Schopenhauer a fost 
izolarea. A doua a fost disperarea de a nu putea să descopere 
adevărul. Această din urmă primejdie întovărăşeşte în mod sta¬ 
tornic pe orice gînditor căre porneşte de la filozofia lui Kant: cu 
condiţia de a fi un om real, o fiinţă umană vie, capabilă să sufere 

şi să năzuiască, şi nu un simplu automal sonor, o simplă maşină de 
gîndit şi de calculat... Deşi citesc peste tot că [datorită lui Kant]... 
s-ar fi declanşat o revoluţie în toate domeniile gîndirii. nu pot să 
cred că lucrurile se prezintă aşa. cel puţin deocamdată... Dacă însă 
Kant va începe să exercite într-o bună zi o influenţă mai generală, 
atunci vom descoperi că aceasta va îmbrăca forma unui scepticism 
şi relativism insinuant şi dcstructiv; atunci doar spiritele cele mai 
active şi mai nobile... vor mai simţi acel şoc emoţional profund şi 
acea deznădăjduită sete de adevăr, pe care Ic-a simţit, de pildă. 
Hcinrich von Klcist... «Nu demult — scrie el în felul său emo¬ 
ţionant — am făcut cunoştinţă cu filozofia lui Kant: şi trebuie să vă 
mărturisesc un gînd fără teama că vă va zgudui atît de profund şi 
de dureros ca pe mine: — Este imposibil să stabilim dacă ceea ce 
noi invocăm drept adevăr este cu adevărat adevărul sau doar ni se 
pare a fi aşa. în cea de a doua eventualitate, tot acest adevăr la care 
putem accede aici va fi ca şi nimic după moartea noastră, şi toate 
strădaniile noastre de a crea şi dobîndi ceva care să dăinuie şi după 
noi vor fi zadarnice. — Dacă ascuţişul acestui gînd nu vă străpunge 
inima, măcar nu zîmbiţi văzînd un om care se simte rănit în tainiţa 
cea mai sfîntă a sufletului său. Ţelul meu suprem şi unic s-a 
prăvălit la pămînt şi nu mi-a rămas nici un altul.»" 

Sînt de acord cu Nictzschc că mărturisirea lui Klcist este emo¬ 
ţionantă: sînt de acord şi că modul în care a interpretat Klcist doc¬ 
trina lui Kant privind imposibilitatea de a avea vreo cunoştinţă 
despre lucrurile în sine este destul de fidel, deşi se află în conflict 
cu intenţiile lui Kant însuşi; de fapt. Kant a crezut în posibilitatea 
ştiinţei şi a aflării adevărului. (Numai nevoia de a explica paradoxul 
existenţei unei ştiinţe a priori a naturii l-a făcut să adopte acel 
subiectivism pe care Klcist îl găseşte pe bună dreptate şocant.) Şi 
apoi. deznădejdea lui Klcist este cel puţin în parte rezultatul unei 
dezamăgiri — al dezamăgirii celui ce asistă la prăbuşirea unei cre¬ 
dinţe supraoptimisic în existenţa unui criteriu simplu al adevărului 
(cum ar li evidenţa). Oricare ar li însă istoricul acestei deznădejdi 
filozofice, ca este nejustificată. Deşi adevărul nu se dezvăluie de la 
sine (cum credeau cartezienii şi baconicniil. deşi certitudinea nc-ar 
putea rămînc inaccesibilă, situaţia umană în privinţa cunoaşterii c 
departe de a fi disperată. Dimpotrivă, ca este de natură să ne insullc 
curaj: ială-ne aici. avînd de înfruntat sarcina imens de dificilă de a 
cunoaşte lumea frumoasă în care trăim, şi pe noi înşine: şi. supuşi gre- 

şclii cum sîntem. constatăm totuşi că. în mod surprinzător, puterile 
noastre de înţelegere aproape că sînt pe măsura sarcinii — mai pe 
măsură dccît în visurile noastre cele mai îndrăzneţe. Noi învăţăm, 
într-adevăr, din greşelile noastre, prin încercări şi eşecuri. Şi allăm 
în acelaşi timp cît de puţin ştim — ca atunci cînd. ureînd pe panta 
unui munte, fiecare pas mai sus ne deschide o nouă privelişte spre 
necunoscut şi ne deschide în faţă noi lumi despre a căror existenţă 
nu ştiam nimic la începutul urcuşului. 

Aşadar, putem învăţa, putem creşte în cunoaştere, chiar dacă 
niciodată nu cunoaştem în sensul de a avea certitudine. Şi de vreme 
ce putem învăţa, nu există nici un motiv ca raţiunea să dispere: iar 
de vreme ce niciodată nu putem cunoaşte, n-avem temeiuri pentru 
orgoliu şi înfumurare în privinţa creşterii cunoaşterii noastre. 

S-ar putea spune, eventual, că acest nou mod de a cunoaşte este 
prea abstract şi prea sofisticat pentru a putea înlocui pierderea reli¬ 
giei autoritare. Poate că aşa este. Nu trebuie să subestimăm însă 
puterea intelectului şi a intelectualilor. Intelectualii — ..precupeţii 
de idei", cum le spune Hayck — au fost cei ce au răspîndit relati¬ 
vismul. nihilismul şi disperarea intelectuală. Nu există nici un 
motiv ca unii intelectuali — dintre cei mai luminaţi — să nu izbu¬ 
tească în cutând să răspîndească vestea bună că zarva nihilistă a fost 
de fapt ..mult zgomot pentru nimic*™ 


12. Dualismul fapte-standarde 

în corpul cărţii de faţă am vorbit despre dualismul faptc-decizii 
şi am semnalat, urmîndu-l pe L. J. Russcll (vezi nota 5-3 la capi¬ 
tolul 5. voi. I. p. 266). că acest dualism poate fi descris ca unul între 
propoziţii şi propuneri. Această din urmă terminologic posedă 
avantajul de a ne reaminti că atît propoziţiile, care enunţă fapte, cît 
şi propunerile, care trasează linii de conduită, inclusiv principii sau 
standarde de conduită, sini deschise discuţiei raţionale. Pe lîngă 
aceasta, o decizie — să zicem, una privitoare la adoptarea unui 
principiu de conduită — cristalizată în urma discutării unei propu¬ 
neri. poate foarte bine să lic adoptată în chip provizoriu şi poate fi 
foarte asemănătoare în multe privinţe cu decizia de a adopta (tot 
provizoriu), drept cea mai bună ipoteză disponibilă, o propoziţie ce 
enunţă un fapt. 

Există totuşi aici o deosebire importantă. Pentru că despre pro¬ 
punerea de adoptare a unei linii sau a unui standard de conduită, 
despre discutarea lor şi despre decizia de a le adopta, se poate 
spune că creează această linie sau standard de conduită. Pe cînd 
despre propunerea unei ipoteze, despre discutarea ei şi despre 
decizia de a o adopta — sau de a accepta o propoziţie — nu se 
poate spune, în acelaşi sens, că creează un fapt. Acesta a fost. pre¬ 
supun, motivul care m-a făcut să cred că termenul „decizie -1 este 
capabil să exprime contrastul dintre acceptarea unor linii sau stan¬ 
darde de conduită şi acceptarea unor fapte. Totuşi nu încape 
îndoială că lucrurile ar fi fost mai clare dacă aş fi vorbit despre un 
dualism între fapte şi linii de conduită sau despre un dualism între 
fapte şt standarde , dccît despre dualismul fapte-decizii. 

Dincolo de chestiunea terminologică, important este dualismul 
ireductibil însuşi: oricare ar fi faptele şi oricare ar fi standardele (de 
exemplu, principiile care ne guvernează conduita), primul lucru 
care se cere făcut este să se facă deosebire între cele două şi să se 
înţeleagă clar de ce standardele nu pot fi reduse la fapte. 


13. Propuneri şi propoziţii 

Există, aşadar, o asimetrie decisivă între standarde şi fapte: prin 
decizia de a accepta (cel puţin provizoriu) o propunere noi creăm 
(cel puţin provizoriu) standardul corespunzător: pe cînd prin decizia 
de a accepta o propoziţie, nu creăm faptul corespunzător. 

O altă asimetric constă în aceea că standardele se referă tot¬ 
deauna la fapte şi că faptele sînt evaluate prin raportare h stan¬ 
darde ; acestea sînt relaţii ce nu pot fi inversate. 

Ori de cîte ori ne aflăm în faţa unui fapt — mai cu scamă a unuia 
pe care am putea fi în măsură să-l schimbăm — ne putem întreba 
dacă el se conformează sau nu anumitor standarde. Este foarte 
important să se înţeleagă că această întrebare nu este nici pe departe 
identică cu întrebarea dacă faptul ne place sau nu: căci. deşi putem 
adesea să adoptăm standarde ce corespund preferinţelor şi repul¬ 
siilor noastre şi deşi preferinţele şi repulsiile noastre pot să joace un 
rol important în a ne induce să adoptăm ori să respingem un stan¬ 
dard sau altul dintre cele propuse, vor exista de regulă multe alte 
standarde posibile, pe care nu le-am adoptat; iar faptele pot fi jude- 

cate sau evaluate prin oricare din ele. Aceasta arată că relaţia de 
evaluare (a unui fapt controversabil, prin prisma unui standard 
adoptat sau respins) este, din punct de vedere logic, total diferită de 
relaţia psihologică de preferinţă sau repulsie a unei persoane faţă de 
faptul sau faţă de standardul respectiv (relaţie ce nu este un stan¬ 
dard, ci un fapt). Mai mult decît atît: preferinţele şi repulsiile 
noastre sînt fapte ce pot fi evaluate ca oricare altele. 

In mod similar, faptul că un anumit standard a fost adoptat sau 
respins de o anumită persoană sau de o anumită societate trebuie, ca 
fapt, să fie deosebit de orice standard, inclusiv de standardul 
adoptat sau respins. Şi întrucît este vorba de un fapt (şi încă de unul 
alterabil), el poate fi judecat sau evaluat pe baza anumitor (altor) 
standarde. 

Iată cîteva motive pentru a distinge în mod clar şi decisiv între 
standarde şi fapte, şi deci între propuneri şi propoziţii. Dar o dată 
distincţia făcută, trebuie să dăm atenţie nu numai deosebirilor dintre 
fapte şi standarde, ci şi asemănărilor dintre ele. 

Mai întîi, propunerile se aseamănă cu propoziţiile prin aceea că 
putem şi pe uncie şi pe celelalte să le discutăm, să le criticăm şi să 
ajungem la o decizie în privinţa lor. In al doilea rînd. pentru ambele 
există cîte un fel de idee regulativă. Pe planul faptelor este vorba 
de ideca corespondenţei dintre un enunţ sau propoziţie şi un fapt: 
adică de ideca de adevăr. Pe planul standardelor, sau al propune¬ 
rilor, ideea regulativă poate fi descrisă în multe feluri şi denumită 
prin mai mulţi termeni, cum ar fi, de exemplu, aceia de „just" sau 
„bun”. Despre o propunere putem spune că este justă (ori nejustă) 
sau eventual bună (ori proastă): înţclegînd prin aceasta, pesemne, 
că ea corespunde (ori nu corespunde) anumitor standarde pe care 
am decis să le adoptăm. Numai că şi despre un standard putem 
spune că este just sau nejust (potrivit sau nepotrivit), bun sau prost, 
valabil sau nu. elevat sau dimpotrivă; înţclegînd prin aceasta, 
pesemne, că propunerea corespunzătoare trebuie sau nu trebuie să 
fie acceptată. Se impune deci să recunoaştem că situaţia logică a 
ideilor rcgulative, a lui „just", să zicem, sau a lui „bun", este mult 
mai puţin clară decît cea a ideii corespondenţei cu faptele. 

După cum am atras atenţia în carte, această dificultate este de 
natură logică şi nu poale fi depăşită prin introducerea unui sistem 
religios de standarde. Faptul că Dumnezeu, sau orice altă autori¬ 
tate, îmi porunceşte să fac un anumit lucru nu constituie defel o 

garanţie că porunca este justă. Eu sînt ccl ce trebuie să decidă dacă 
va accepta standardele indiferent ale cărei autorităţi ca fiind (moral¬ 
mente) bune sau rele. Dumnezeu c bun numai dacă poruncile Sale 
sînt bune: ar fi o greşeală gravă — în fapt o adoptare imorală a 
autoritarismului — să spunem că poruncile Sale sînt bune pentru 
simplul motiv că sînt ale Sale — în afară de cazul cînd am fi hotărîl 
mai întîi (pe propriul risc) că El nu ne poate cere dccît lucruri bune 
sau juste. 

Aceasta este ideea kantiană a autonomiei, ca opus al hetero- 
nomici. 

Prin urmare, nici un apel la autoritate, nici măcar la autoritatea 
religioasă, nu ne poate scoate din dificultatea că ideea regulativă 
de ..justeţe** absolută sau de ..binc“ absolut diferă în privinţa statu¬ 
tului ci logic de ideea de adevăr absolut: această diferenţă trebuie 
s-o recunoaştem. Pe seama ci trebuie pus faptul, la care am făcut 
aluzie mai înainte, că într-un anumit sens noi creăm standardele 
noastre prin aceea că le propunem. Ic discutăm şi le adoptăm. 

Toate acestea trebuie admise: şi totuşi putem să luăm ideea de 
adevăr absolut — de corespondenţă cu faptele — ca pe un Ici de 
model pentru domeniul standardelor, spre a ne clarifica pînă la 
capăt ideea că. la fel cum putem căuta în domeniul faptelor pro¬ 
poziţii absolut adevărate sau ccl puţin propoziţii ce sînt mai 
aproape de adevăr, tot aşa putem căuta pe tărîmul standardelor pro¬ 
puneri absolut juste sau valabile — ori cel puţin mai bune sau mai 
valabile. 

Ar fi însă. după opinia mea. o greşeală să extindem această ati¬ 
tudine dincolo de căutare, asupra găsirii. Pentru că. deşi trebuie să 
căutăm propuneri absolut juste sau valabile, nu trebuie niciodată să 
ne lăsăm convinşi că le-am şi găsit: deoarece e clar că nu poate 
exista un criteriu al justeţei absolute — mai puţin chiar dccil un cri¬ 
teriu al adevărului absolut. E posibil ca maximizarea fericirii să fi 
fost gîndită ca un criteriu. Pe de altă parte, cu în mod cert n-am 
recomandat niciodată ca minimizarea suferinţei să lic adoptată ca 
un criteriu, deşi consider că ea reprezintă o îmbunătăţire a unora 
din ideile utilitarismului. Am sugerat de asemenea că reducerea 
suferinţei evitabile ţine de preocupările politicii publice (ceea ce nu 
înseamnă că vreuna din chestiunile de politică publică ar trebui 
decisă prinlr-un calcul al minimizării nefericirii), pe cînd maximi¬ 
zarea propriei fericiri trebuie lăsată pe scama străduinţelor perso- 

nale ale fiecăruia. (Sînt total de acord cu aceia dintre criticii mei 
care au arătat că dacă ar fi utilizat drept criteriu, principiul minimei 
suferinţe ar avea consecinţe absurde; şi mă aştept ca acelaşi lucru 
să poată fi arătat şi pentru orice alt criteriu moral.) 

Dar, cu toate că nu avem un criteriu al justeţei absolute, putem 
în mod cert să progresăm în acest domeniu. Ca şi pe tărîmul fap¬ 
telor, putem şi aici să facem descoperiri. Că întotdeauna cruzimea 
e un rău; că trebuie totdeauna evitată, unde acest lucru este posibil; 
că regula de aur e un standard bun care eventual poate fi chiar ame¬ 
liorat l'ăcînd altora, ori de cîte ori e posibil, ceea ce ei doresc să li 
se facă — iată cîteva exemple elementare şi extrem de importante 
de descoperiri pe tărîmul standardelor. 

Aceste descoperiri creează standarde, am putea spune, din 
nimic: ca şi în domeniul descoperirilor factuale, sîntem în situaţia 
de a ne înălţa singuri trăgîndu-nc de cureluşele de la ghete. Acesta 
e faptul incredibil: că putem să învăţăm; prin greşelile noastre şi 
prin critică: şi că putem învăţa în domeniul standardelor întocmai 
ca şi în cel al faptelor. 


14. Cînd amîndouă părţile în dispută greşesc 
nu înseamnă că ambele au dreptate 

O dată ce am acceptat teoria absolută a adevărului, avem posi¬ 
bilitatea de a răspunde la un argument vechi şi serios, dar totuşi 
amăgitor, în favoarea relativismului, atît a celui intelectual cît şi a 
celui evaluativ, folosind analogia dintre fapte adevărate şi standarde 
valabile. Argumentul amăgitor pe care-1 am în vedere face apel la 
descoperirea că alţi oameni au idei şi credinţe ce diferă de ale 
noastre. Cu ce drept putem pretinde că ale noastre sînt cele juste? 
încă Xenofan spunea în versuri, cu 2 500 de ani în urmă (Diels- 
Kranz, B, 16, 15): 

Etiopienii spun că zeii lor sînt cîrni şi negri. 

Tracii — că au ochii albaştri şi părul roş. 

Dar dacă boii şi caii şi leii ar avea mîini, sau dacă — 

Cu mîinile — ar şti să deseneze şi să plăsmuiască precum oamenii, 
Caii şi-ar desena chipuri de zei asemenea cailor, boii asemenea boilor. 
Şi le-ar face trupuri aşa cum fiecare din ei îşi are trupul. 

Aşadar, fiecare din noi îşi vede zeii şi vede lumea din propriul 
său punct de vedere, conform cu tradiţia sa şi cu educaţia primită; 
nici unul din noi nu e scutit de o atare părtinire subiectivă. 

Argumentul acesta a fost dezvoltat în variate feluri; şi s-a argu¬ 
mentat că rasa sau naţionalitatea căreia îi aparţinem, sau fundalul 
nostru istoric, sau perioada istorică în care trăim sau interesul de 
clasă sau habitatul nostru social, sau limba pe care o vorbim, sau 
bagajul personal de cunoştinţe prealabile constituie un obstacol 
insurmontabil, sau aproape insurmontabil, în calea obiectivităţii. 

Faptele pe care se bazează acest argument nu putem să nu le 
admitem; şi adevărul e că niciodată nu ne putem debarasa total de 
preferinţe şi părtiniri. Nu este însă deloc necesar să acceptăm argu¬ 
mentul însuşi sau concluziile lui relativiste. Pentru că. în primul 
rînd, avem posibilitatea ca, treptat, să ne eliberăm de o parte din 
preferinţe şi părtiniri, cu ajutorul gîndirii critice şi în special 
pleeîndu-ne urechea la critici. Xenofan, de exemplu, a fost fără 
îndoială ajutat de descoperirea sa să vadă lucrurile într-un mod mai 
puţin părtinitor. în al doilea rînd, e un fapt că oameni cu antece¬ 
dente culturale cît se poate de divergente pot angaja unii cu alţii 
discuţii rodnice, cu condiţia de a fi interesaţi să se apropie de 
adevăr şi de a fi dispuşi să se asculte reciproc şi să înveţe unul de 
la altul. Aceasta arată că, deşi există obstacole culturale şi lingvis¬ 
tice, ele nu sînt insurmontabile. 

Este, aşadar, de extremă importanţă să profităm în orice 
domeniu de descoperirea lui Xenofan; să ne lepădăm de siguranţa 
dogmatică şi să ne deschidem la critică. Dar este în acelaşi timp de 
maximă importanţă să nu luăm această descoperire, acest pas spre 
critică, drept un pas spre relativism. Dacă două părţi se află în deza¬ 
cord, aceasta poate însemna că greşeşte una din ele, sau cealaltă 
sau amîndouă: acesta e punctul de vedere al spiritului critic. Nu 
înseamnă, aşa cum ar vrea relativistul, că s-ar putea ca ambele să 
aibă în aceeaşi măsură dreptate. Ar putea să greşească ambele în 
aceeaşi măsură, deşi nu trebuie neapărat să se întîmple aşa. Oricine 
spune însă că dacă părţile în dispută greşesc deopotrivă. înseamnă 
că au deopotrivă dreptate, acela face doar un joc de cuvinte sau de 
metafore. 

E un mare pas înainte să înveţi să fii autocritic; să înveţi să 
gîndeşti că celălalt s-ar putea să aibă dreptate — mai mult dccît tu 
însuţi. Aici se ascunde însă şi un mare pericol — acela de a crede 

că s-ar putea să avem dreptate amîndoi — şi noi şi celălalt. O ase¬ 
menea atitudine, deşi ar putea să ni se pară modestă şi autocritică, 
nu este însă nici atît de modestă, nici atît de autocritică pe cît am 
putea fi înclinaţi să credem; pentru că e mai probabil că greşim atît 
noi, cît şi celălalt. Spiritul autocritic deci nu trebuie să fie o scuză 
pentru lene şi pentru acceptarea relativismului. întocmai cum două 
erori adunate nu echivalează cu un adevăr, tot aşa dacă două părţi 
aflate în dispută greşesc ambele, nu înseamnă că ambele au dreptate. 


15. „Experienţa" şi „intuiţia" ca surse ale cunoaşterii 

Faptul că putem învăţa din propriile greşeli şi prin critică, atît 
în planul standardelor cît şi în cel al faptelor, este de importanţă 
fundamentală. Dar este oare suficient apelul la critică? Nu trebuie 
oare să apelăm la autoritatea experienţei sau (mai cu seamă în 
domeniul standardelor) la aceea a intuiţiei? 

în domeniul faptelor nu doar criticăm teoriile noastre, ci le 
criticăm făcînd apel la experienţa experimentală şi de observaţie. 
Ar fi însă o gravă greşeală să credem că putem apela la ceva de 
genul unei autorităţi a experienţei, deşi unii filozofi, mai ales 
empirişti, prezintă percepţia senzorială, îndeosebi văzul, ca pe o 
sursă de cunoaştere ce ne oferă „date" determinate din care s-ar 
compune experienţa. Cred că acest mod de a prezenta lucrurile este 
totalmente greşit. Pentru că nici măcar experienţa noastră experi¬ 
mentală şi obscrvaţionaiă nu constă din „date". Ea constă dintr-o 
ţesătură de conjecturi — din anticipări, aşteptări, ipoteze cu care se 
întreţes credinţe şi prejudecăţi acceptate, tradiţionale, ştiinţifice şi 
extraştiinţifice. Pur şi simplu nu există o experienţă experimentală 
şi obscrvaţionaiă pură — o experienţa necontaminală de aşteptări şi 
de teorie. Nu există „date" pure, nu există „surse de cunoaştere" 
empiric date la care să apelăm în critica noastră. „Experienţa", atît 
cea comună, cît şi cea ştiinţifică, seamănă mult mai mult cu ceea ce 
avea în vedere Oscar Wilde în Evantaiul doamnei Wiiulennere. 
actul III: 

Dumhy: Experienţa este numele pe care fiecare îl dă propriilor greşeli. 

Cecil Graham: N-ar treoui să facem greşeli. 

Dumby: Fără ele viaţa ar fi extrem de plicticoasă. 

învăţatul din propriile greşeli — în lipsa cărora viaţa ar fi 
într-adevăr plicticoasă — este şi înţelesul pe care-l are cuvîntul 
„experienţă" în faimosul calambur al dr Johnson privind ..triumful 
speranţei asupra experienţei"; sau în remarca lui C. C. King (din a 
sa Istorie a armatei britanice, 1897, p. 112): „Dar conducătorii bri¬ 
tanici aveau să înveţe... la «singura şcoală la care învaţă proştii, 
aceea a experienţei»". 

Se pare deci că cel puţin unele din accepţiunile curente ale 
„experienţei" concordă mult mai îndeaproape cu caracterul atri¬ 
buit de mine atît „experienţei ştiinţifice" cît şi „experienţei 
comune" decît cu analizele tradiţionale făcute de filozofii din 
şcolile empiriste. Şi toate acestea par să concorde şi cu semni¬ 
ficaţia originară a cuvîntului empeiria (de la pcirao — a încerca, 
a testa, a examina) şi deci a lui e.xperientia şi c.xpcrimenium. 
Această concordanţă nu trebuie considerată totuşi un argument; 
nici concordanţa cu uzul curent, nici cea cu înţelesul originar. Am 
evidenţiat-o doar pentru a ilustra analiza logică făcută de mine 
structurii experienţei. Conform acestei analize, experienţa, cu 
deosebire cea ştiinţifică, este rezultatul unor conjecturi de obicei 
greşite, al testării lor, al învăţării din greşeli. Experienţa (în acest 
sens) nu este o „sursă a cunoaşterii"; şi nici nu e investită cu vreo 
autoritate. 

Aşadar, un demers critic care face apel la experienţă nu are 
caracter autoritar. El nu constă în a opune unor rezultate îndoielnice 
rezultate definitiv stabilite sau „mărturia simţurilor" (sau „datul"). 
Ci constă în a confrunta anumite rezultate îndoielnice cu altele, 
adesea la fel de îndoielnice, care însă pot fi luate pentru moment ca 
neproblcmaticc, deşi cu timpul ar putea să fie contestate pe măsură 
ce apar noi îndoieli sau, eventual, din pricina vreunei bănuieli ori 
conjecturi; bunăoară, a bănuielii sau conjecturii că un anumit expe¬ 
riment ar putea duce la o nouă descoperire. 

Situaţia în dobîndirca cunoaşterii privitoare la standarde mi se 
parc întru totul analoagă. 

Şi aici filozofii au tot căutat surse de cunoaştere investite cu 
autoritate, găsind, în principal, două: senzaţiile de plăcere şi de 
durere, sau un simţ moral sau intuiţie morală a ceea ce este drept 
ori nedrept (ceva analog percepţiei din epistemologia cunoaşterii 
factuale), iar pe de altă patle. o sursă numită „raţiune practică" 
(analoagă „raţiunii pure" sau facultăţii „intuiţiei intelectuale" din 

epistemologia cunoaşterii factuale). Privitor la chestiunea dacă 
toate aceste surse-autorităţi ale cunoaşterii morale, sau doar unele 
din ele, există într-adevăr, disputele s-au ţinut lanţ. 

în ce mă priveşte, cred că este vorba aici de o pseudo-problemă. 
Lucrul principal nu este chestiunea „existenţei" uneia sau alteia din 
aceste facultăţi — chestiune psihologică vagă şi dubioasă — ci 
dacă ele pot fi „surse de cunoaştere" investite cu autoritate, care ne 
furnizează „date" sau alte puncte de plecare ferme pentru con¬ 
strucţiile noastre, sau, cel puţin, un cadru de referinţă determinat 
pentru critică. Eu neg că dispunem de vreo sursă de acest fel, 
investită cu autoritate, fie că e vorba de epistemologia cunoaşterii 
factuale sau de cea a cunoaşterii standardelor. Şi neg că avem 
nevoie de un asemenea cadru de referinţă determinat pentru critica 
noastră. 

Cum ne instruim cu privire la standarde? Cum învăţăm, în acest 
domeniu, din greşelile noastre? Mai întîi învăţăm să-i imităm pe 
alţii (o facem, în treacăt fie spus, prin încercări şi eşecuri), şi astfel 
ne deprindem să privim standardele de conduită ca şi cum ar consta 
din nişte reguli fixe, „date". Mai tîrziu descoperim (tot prin 
încercări şi eşecuri) că facem greşeli — descoperim, de pildă, că se 
întîmplă să pricinuim durere altora. în felul acesta e posibil să 
învăţăm regula de aur; curînd însă descoperim şi că se poate 
întîmplă să judecăm greşit atitudinea unui om, cunoştinţele sale 
prealabile, scopurile sale, standardele sale; şi s-ar putea să tragem 
din greşelile noastre şi învăţătura că trebuie să fim cu băgare de 
seamă şi dincolo de cerinţa regulii de aur. 

Elementele cum sînt simpatia şi imaginaţia pot, pesemne, să 
joace un rol important în această evoluţie; nici ele însă nu sînt surse 
de cunoaştere investite cu autoritate, întocmai cum nu este nici una 
din sursele pe care le avem în sfera cunoaşterii factuale. Şi cu toate 
că şi ceva de felul unei intuiţii a ceea ce este drept sau nedrept poate 
să joace un rol important, nici aceasta nu constituie o sursă de 
cunoaştere investită cu autoritate. Căci se poate întîmplă ca astăzi 
să vedem foarte clar că avem dreptate, pentru ca mîine să ne dăm 
seama că totuşi am greşit. 

„Intuiţionismul" este numele unei şcoli filozofice care susţine 
că avem o facultate sau capacitate a intuiţiei intelectuale, care ne 
permite să „vedem" adevărul; astfel că dacă am văzut că ceva este 
adevărat, acest ceva nu poate fi decît adevărat. Teoria susţine, după 

cum se vede, existenţa unei surse de cunoaştere investită cu autori¬ 
tate. Antiintuiţioniştii au negat.de obicei, existenţa acestei surse de 
cunoaştere, dar au susţinut, de regulă, existenţa unei alte asemenea 
surse, cum ar fi percepţia senzorială. Eu consider că ambele partide 
greşesc; şi aceasta din două motive. Întîi, eu susţin că există ceva 
de genul unei intuiţii intelectuale, care ne face să simţim, cum nu 
se poate mai convingător, că vedem adevărul (lucrul acesta este 
negat de adversarii intuiţionismului). în al doilea rînd, susţin că 
această intuiţie intelectuală, deşi este într-un fel indispensabilă, ne 
induce adesea în eroare într-un mod extrem de primejdios. Astfel, 
se întîmplă, mai totdeauna, să nu vedem adevărul cînd sîntem cei 
mai convinşi că-1 vedem; încît trebuie să învăţăm, prin greşeli, să 
fim neîncrezători faţă de aceste intuiţii. 

Dar atunci, în ce să avem încredere? Ce să acceptăm? Răs¬ 
punsul este: orice lucru am accepta, trebuie să avem încredere în el 
doar cu titlu ipotetic, ţinînd minte mereu că nu posedăm, în cel mai 
bun caz, decît un adevăr parţial (sau o dreptate parţială) şi că este 
practic cu neputinţă să nu fi făcut pe undeva cel puţin o greşeală 
sau o judecată nepotrivită — nu doar cu privire la fapte, ci şi cu pri¬ 
vire la standardele adoptate; în al doilea rînd, să nu avem încredere 
(fie şi cu titlu ipotetic) în intuiţia noastră decît dacă am ajuns la ea 
în urma unui număr mare de încercări de a ne folosi imaginaţia; a 
unui număr mare de greşeli, teste, îndoieli şi după multe critici 
scrupuloase. 

După cum se vede, această formă de anti-intuiţionism (sau — ar 
putea zice, eventual, unii — de intuiţionism) diferă radical de for¬ 
mele mai vechi ale anti-intuiţionismului. De remarcat că această 
teorie are drept grăunte esenţial ideea că, atît în opiniile cît şi în 
acţiunile noastre, e posibil — şi probabil că aşa se întîmplă întot¬ 
deauna — să nu dibuim standardul adevărului absolut, respectiv pe 
cel al dreptăţii absolute. 

La toate acestea s-ar putea obiecta că vederile mele asupra naturii 
cunoaşterii etice şi a experienţei etice, indiferent dacă vor fi soco¬ 
tite acceptabile sau nu, sînt totuşi „relativiste" sau „subiectiviste". 
Pentru că nu statornicesc nici un fel de standarde morale absolute; 
ele arată cel mult că ideea unui standard absolut este o idee regu- 
lativă, c, poate fi de folos celor ce sînt deja convertiţi — dornici 
deja să înveţe şi să caute standarde morale adevărate sau valabile 
sau bune. Răspunsul meu e că nici chiar „statornicirea" — să 

zicem, cu mijloacele logicii pure — a unui standard absolut, sau a 
unui sistem de norme etice, n-ar schimba situaţia din acest punct de 
vedere. Căci să presupunem că am izbutit să demonstrăm logic 
valabilitatea unui standard absolut sau a unui sistem de norme etice, 
astfel că am putea să dovedim cuiva în mod logic cum trebuie să 
acţioneze. Chiar şi atunci, cel în cauză ar putea să nu se sinchi¬ 
sească; sau ar putea să replice: „Nu mă interesează cîtuşi de puţin 
acest «Trebuie» al vostru sau regulile voastre morale — la fel cum 
nu mă interesează demonstraţiile voastre logice sau, să zicem, 
matematica voastră superioară. 1 * Astfel, nici măcar o demonstraţie 
logică nu poate schimba situaţia fundamentală că numai cineva 
dispus să ia aceste lucruri în serios şi să se instruiască în privinţa 
lor va fi impresionat de argumente etice (sau oricare altele). Nu poţi 
constrînge pe nimeni prin argumente să ia în serios argumentele sau 
să respecte propria sa raţiune. 


16. Dualismul fapte-standarde şi ideea liberalismului 

Dualismul fapte-standarde reprezintă, susţin eu.una din bazele 
tradiţiei liberale. Pentru că o parte esenţială a acestei tradiţii este 
recunoaşterea nedreptăţii existente în lume şi hotărîrea de a încerca 
ajutorarea celor ce au de suferit de pe urma ei. Aceasta înseamnă 
că există sau că poate exista un conflict, sau cel puţin un decalaj, 
între fapte şi standarde; faptele pot să nu satisfacă standardele 
drepte (valabile, adevărate) — mai cu seamă acele fapte sociale sau 
politice care constau în acceptarea sau instituirea efectivă a unui 
cod de justiţie. 

Exprimîndu-ne altfel: liberalismul se bazează pe dualismul fapte- 
standarde în sensul că el crede în rostul căutării unor standarde din 
ce în ce mai bune, în special în domeniul politicii şi al legislaţiei. 

Acest dualism între fapte şi standarde a fost însă respins de unii 
relativişti, care l-au contestat prin argumente de felul: 1) Accep¬ 
tarea unei propuneri — şi deci a unui standard — este un fapt social 
sau politic sau istoric. 

2) Dacă un standard acceptat este judecat printr-un alt standard, 
încă neacceptat, şi este apreciat ca nesatisfăcător, atunci această 
judecată (indiferent de cine ar fi făcută) este de asemenea un fapt 
social sau politic sau istoric. 

3) Dacă o judecată de acest fel devine baza unei mişcări sociale 
sau politice, atunci acesta este de asemenea un fapt istoric. 

4) Dacă această mişcare este încununată de succes şi dacă în 
consecinţă are loc o reformare a vechilor standarde sau înlocuirea 
lor cu standarde noi, atunci acesta este de asemenea un fapt istoric. 

5) Aşadar — argumentează relativistul sau pozitivistul moral — 
niciodată nu sîntem nevoiţi să transcendem domeniul faptelor, cu 
condiţia doar să fi inclus în el faptele sociale sau politice sau isto¬ 
rice; nu există dualism între fapte şi standarde. 

Concluzia 5) eu o consider greşită. Ea nu rezultă din premisele 
1)—4), pe care le admit ca adevărate. Motivul respingerii lui 5) este 
foarte simplu: putem întreba oricînd dacă o evoluţie ca aceea des¬ 
crisă aici — o mişcare socială bazată pe acceptarea unui program 
de reformare a anumitor standarde — a fost „bună" sau „rea". Prin 
punerea acestei întrebări redeschidem falia dintre standarde şi fapte 
pe care raţionamentul monist 1)—5) încearcă s-o închidă. 

Din ceea ce am spus adineauri se poate conchide pe drept cuvînt 
că poziţia monistă — filozofia identităţii între fapte şi standarde — 
este periculoasă; pentru că chiar şi atunci cînd nu identifică standar¬ 
dele cu faptele existente — chiar şi atunci cînd nu identifică puterea 
actuală cu dreptul — ea duce în mod necesar la identificarea puterii 
viitoare cu dreptul. Dat fiind că, potrivit concepţiei moniste, între¬ 
barea dacă o anumită mişcare pentru reformă este dreaptă sau 
nedreaptă (bună sau rea) nu poate fi pusă decît din punctul de vedere 
al unei alte mişcări cu tendinţe opuse, nu rămîne decît întrebarea 
care din aceste mişcări opuse a izbutit, pînă la urmă, să impună stan¬ 
dardele ei în realitatea socială sau politică sau istorică. 

Cu alte cuvinte, filozofia descrisă aici — încercarea de a „trans- 
cende" dualismul fapte-standarde şi de a eşafoda un sistem monist, 
o lume constînd numai din fapte — duce la identificarea standar¬ 
delor fie cu puterea existentă, fie cu puterea viitoare. Ea duce la 
pozitivism moral sau la istoricism moral, aşa cum au fost caracte¬ 
rizate acestea în capitolul 22 al cărţii de faţă. 


17. Din nou despre Hegel 


Capitolul despre Hegel din cartea mea a întîmpinat numeroase 
critici. Majoritatea acestor critici eu le consider inacceptabile. 



SUPLIMENTE 


437 


pentru că nu răspund la principalele mele obiecţii împotriva lui 
Hegel — că filozofia lui exemplifică, dacă o comparăm cu cea a lui 
Kant (mi se pare şi acum un sacrilegiu să alătur aceste două nume) 
un declin îngrozitor al sincerităţii şi onestităţii intelectuale; că argu¬ 
mentele sale filozofice nu trebuie luate în serios; şi că filozofia lui 
a fost un factor major în naşterea „erei necinstei intelectuale 11 , cum 
a numit-o Konrad Heiden, şi în pregătirea acelei trahison des clercs 
contemporane (fac aluzie la splendida carte a lui Julien Benda) care 
a contribuit pînă acum la declanşarea a două războaie mondiale. 

Nu trebuie uitat că eu mi-am privit cartea ca reprezentînd 
efortul meu de război: socotindu-i răspunzători pe Hegel şi pe hege- 
lieni pentru multe din cîte s-au întîmplat în Germania, am simţit că 
era de datoria mea, ca filozof, să arăt că filozofia lor este o pseudo- 
filozofie. 

Perioada în care cartea a fost scrisă poate explica, pesemne, şi 
presupunerea mea optimistă (pe care aş putea-o atribui lui Scho- 
penhauer) că pe fundalul realităţilor dure ale războiului jucăriile 
intelectualilor, cum este relativismul, aveau să apară drept ceea ce 
sînt, şi că această fantomă verbală avea să dispară. 

Acum nu încape îndoială că am fost prea optimist. Se pare, într-a- 
devâr, că pentru majoritatea criticilor mei o formă sau alta de rela¬ 
tivism este în aşa măsură un lucru de la sine înţeles încît ei au fost 
pur şi simplu incapabili să creadă că pentru mine respingerea aces¬ 
tuia e un lucru serios. 

Admit că am făcut unele greşeli factuale: dl H. N. Rodman de la 
Universitatea Harvard mi-a comunicat că am greşit la pagina 28, 
rîndul trei de sus, scriind „doi ani“ în loc de „patru ani“. Dînsul 
mi-a spus că, după opinia sa, există în cuprinsul capitolului şi un 
număr de erori mai serioase — chiar dacă mai puţin clare — cu 
caracter istoric şi că motivele ascunse pe care eu le atribui lui Hegel 
sînt uneori, după opinia sa, nejustificate din punct de vedere istoric. 

Astfel de lucruri sînt foarte regretabile, deşi se întîlnesc şi la 
istorici mai buni ca mine. Insă problema cu adevărat importantă 
este următoarea: afectează aceste greşeli aprecierea dată de mine 
filozofiei lui Hegel şi influenţei ei dezastruoase? 

Răspunsul meu la această întrebare este negativ. Nu biografia 
lui Hegel, ci filozofia lui este cea care m-a făcut să-l privesc aşa 
cum îl privesc. De fapt, mă surprinde şi acum că anumiţi filozofi 
serioşi s-au simţit jigniţi de atacul meu, într-adevăr pe jumătate 

glumeţ, asupra unei filozofii pe care nu mă văd nici acum în stare 
s-o iau în serios. Am încercat să exprim asta prin stilul scherzo al 
capitolului consacrat lui Hegel, sperînd să dau astfel în vileag 
aspectul ridicol al acestei filozofii la care nu mă pot uita decît cu 
un amestec de dispreţ şi oroare. 

Toate acestea au fost indicate clar în cartea mea; am semnalat 
şi faptul că nici nu puteam 1 şi nici nu eram dispus să sacrific timp 
cu nemiluita investigării în profunzime a istoriei unui filozof a 
cărui operă o detest. în aceste condiţii, am scris despre Hegel într-o 
manieră ce presupunea că nu mulţi îl iau în serios. Acest mod de a 
scrie n-a avut ecou favorabil la criticii mei, pe care în mod hotărît 
n-a izbutit să-i înveselească; sper însă că unii din cititorii mei s-au 
amuzat. 

Toate acestea însă sînt relativ neimportante. Importantă ar putea 
fi întrebarea dacă atitudinea mea faţă de filozofia lui Hegel a fost 
justificată. Aici mi-am propus să aduc o contribuţie care să facili¬ 
teze răspunsul la această întrebare. 

Cred că majoritatea hegelienilor vor fi dispuşi să admită că unul 
din motivele şi intenţiile fundamentale ale filozofiei lui Hegel a fost 
tocmai de a înlocui şi „transcende** viziunea dualistă cu privire la 
fapte şi standarde, pe care o formulase Kant şi care a constituit baza 
filozofică a ideii de liberalism şi de reformă socială. 

Transcenderea acestui dualism al faptelor şi standardelor re¬ 
prezintă scopul decisiv ai filozofiei identităţii a lui Hegel — a 
identităţii dintre ideal şi real, dintre justiţie şi putere. Potrivit 
acestei filozofii, toate standardele au caracter istoric: ele sînt fapte 
istorice , faze ale dezvoltării raţiunii, dezvoltare ce coincide cu 
aceea a idealului şi a realului. Nu există nimic în afară de fapte; iar 
unele din faptele sociale sau istorice sînt, în acelaşi timp, standarde. 

Argumentarea lui Hegel în sprijiniţi acestui punct de vedere a 
fost, în esenţă, cea pe care am enunţat-o (şi criticat-o) aici în 
secţiunea precedentă — deşi Hegel a expus-o într-o formă cum nu 
se poate mai vagă, neclară şi specioasă. Mai mult decît atît, eu 
afirm că această filozofie a identităţii (deşi conţinea unele sugestii 
„progresiste 1 * şi unele expresii de simpatie, diluate, faţă de diferite 
mişcări „progresiste**) a jucat un rol important în declinul mişcării 


1 Vezi Introducerea şi Prefaţa la ediţia a doua. 

liberale din Germania, mişcare ce produsese, sub influenţa filozo¬ 
fiei lui Kant, gînditori liberali de talia unor Schiller şi Wilhelm von 
Humboldt şi scrieri importante cum a fost Eseu] privind limitele 
activităţii statului al acestuia din urmă. 

Aceasta' este prima acuzaţie pe care o aduc lui Hegel şi o con¬ 
sider fundamentală. A doua acuzaţie pe care o aduc, strîns legată de 
prima, este că filozofia hegeliană a identităţii, prin contribuţia pe 
care a adus-o la concepţia istoricistă şi la identificarea puterii cu 
dreptul, a încurajat metodele de gîndire totalitare. 

A treia acuzaţie pe care o formulez este că argumentarea dez¬ 
voltată de Hegel (care a necesitat, pesemne, din partea lui un 
anumit grad de subtilitate, deşi nu mai multă decît s-ar putea 
aştepta să posede un mare filozof) era înţesată de erori şi subter¬ 
fugii logice, prezentate cu aplomb şi preţiozitate. Ceeea ce a avut 
ca efect subminarea şi curînd degradarea standardelor tradiţionale 
de responsabilitate şi onestitate intelectuală. Şi a contribuit în 
acelaşi timp la răspîndirea modurilor de filozofare totalitare, şi, 
ceea ce e şi mai grav, la dispariţia oricărei rezistenţe intelectuale 
hotărîte faţă de acestea. 

Iată. aşadar, principalele mele obiecţii faţă de Hegel, formulate, 
cred, îndeajuns de clar în capitolul 12. Cu siguranţă însă că n-am 
analizat atît de clar pe cît ar fi trebuit s-o fac, problema fundamen¬ 
tală — filozofia identităţii dintre fapte şi standarde. Sper de aceea 
că am izbutit în acest Supliment să aduc unele reparaţii — nu lui 
Hegel, ci celor cărora el ar fi putut să le dăuneze. 


18. încheiere 

Ajungînd din nou la finalul acestei cărţi, îmi dau seama cît se 
poate de bine de imperfecţiunile ei. Acestea sînt în parte o conse¬ 
cinţă a amploarei problemelor abordate, care depăşeşj^ ceea ce se 
cuvine să consider drept sfera preocupărilor mele mai strict profe¬ 
sionale. Iar în parte sînt o consecinţă, pur şi simplu, a failibilităţii 
mele personale; că doar nu fără motiv sînt un failibilist. 

Dar cu toate că sînt foarte conştient de failibilitatea mea per¬ 
sonală, chiar şi în privinţa a ceea ce urmează să spun acum, cred că 
punctul de vedere failibilist are mult de oferit celor ce se îndeletni¬ 
cesc cu filozofia socială. Recunoscînd caracterul esenţialmente 

critic şi deci revoluţionar al întregii gîndiri umane, faptul că învă¬ 
ţăm din greşelile noastre şi nu prin acumulare de date; recunoscînd, 
pe de altă parte, că aproape toate problemele şi toate sursele gîndirii 
noastre (care nu-şi arogă statutul de autorităţi) îşi au rădăcinile în 
tradiţii şi că aproape totdeauna ceea ce criticăm sînt nişte tradiţii, 
failibilismul critic (şi progresivist) ne poate oferi o perspectivă de 
care este mare nevoie pentru evaluarea amîndurora — atîl a tradiţiei 
cît şi a gîndirii revoluţionare. Ceea ce e şi mai important este că el 
ne poate arăta că gîndirii îi revine rolul de a înfăptui revoluţii pe 
calea dezbaterilor critice, în locul recurgerii la violenţă şi război; că 
marea tradiţie a raţionalismului occidental este de a purta bătălii cu 
ajutorul cuvintelor şi nu al săbiilor. Iată de ce civilizaţia noastră 
occidentală este în mod esenţial pluralistă, iar urmărirea unor ţeluri 
sociale monolite ar însemna moartea libertăţii: a libertăţii de gîn- 
dire, a căutării libere a adevărului, iar o dată cu aceasta, şi moartea 
raţionalităţii şi a demnităţii omului. 


II 

Notă 'a cartea lui Schwarzschild despre Marx (1965) 

La cîţiva ani de la publicarea cărţii de faţă, am luat cunoştinţă 
de lucrarea lui Leopold Schwarzschild despre Marx, The Red Prus- 
sian (Prusacul roşu; tradusă în engleză de Margaret Wing). Nu mă 
îndoiesc cîtuşi de puţin că Schwarzschild îl priveşte pe Marx fără 
simpatie, ba chiar cu ostilitate, şi că de multe ori îl zugrăveşte în 
culori dintre cele mai întunecate cu putinţă. Dar cu toate că nu este 
scrisă peste tot cu imparţialitate, cartea sa conţine dovezi docu¬ 
mentare, mai ales din corespondenţa lui Marx cu Engels, care arată 
că Marx a fost mai puţin umanitar şi mai puţin iubitor de libertate 
decît apare descris în cartea mea. Schwarzschild îl descrie ca pe un 
om care a văzut în „proletariat" cu precădere un instrument pentru 
propriile sale ambiţii personale. Deşi această afirmaţie prezintă 
poate lucrurile mai brutal decît ar fi îndreptăţit de dovezile faptice, 
trebuie admis că dovezile înseşi sînt zdrobitoare. 

au devenit astfel sinonime ale ticăloşiei. în timp ce idealismul tribal al lui Platon şi Aristotel era exaltat ca un fel de 
creştinism de dinaintea lui Cristos. intr-adevăr, imensa autoritate de care se bucură Platon şi Aristotel, chiar şi în 
zilele noastre, îşi are sursa în faptul că filozofia lor a fost adoptată de autoritarismul medieval. Nu trebuie uitat însă 
că, în afara taberei totalitare, faima lor a supravieţuit influenţei lor practice asupra vieţilor noastre. Ştiinţa şi morala 
lui Democrit, în schimb, trăiesc încă în noi. chiar dacă numele său este rareori amintit. 

Capitolul 12 

Hegel şi noul tribalism 

Filozofia lui Etegel a fost... o investigaţie atît de profundă a gîndirii, incit a rămas în cea mai mare parte neinteligibilă... 

J. H. Stirling 

I 

Hegel, sursa tuturor istoricismelor contemporane, a fost un unnaş direct al lui Heraclit. Platon şi Aristotel. El a 
izbutit lucruri dintre cele mai miraculoase. Pentru puternica metodă dialectică a unui logician de asemenea talie era 
o joacă de copil să scoată iepuri fizici reali din jobenuri pur metafizice. Astfel, pornind de la Timaios-\i\ lui Platon. 
cu mistica numărului dezvoltată în el, Hegel a reuşit să „demonstreze" prin metode pur raţionale (la 114 ani după 
Principia lui Newton) că planetele se mişcă în mod necesar după legile lui Kepler. A realizat chiar 1 deducerea 
poziţiei efective a planetelor, dovedind astfel că între Marte şi Jupiter nu putea fi situată nici o planetă (din 
nefericire, nu luase cunoştinţă de faptul că o asemenea planetă fusese descoperită cu cîteva luni mai înainte). într-un 
mod similar, a dovedit că magnetizarea fierului duce la creşterea greutăţii acestuia, că teoria newtoniană a inerţiei şi 
cea a gravitaţiei se contrazic între ele (nu putea, desigur, să prevadă că Einstein avea să arate identitatea masei 
inerţiale cu cea gravifică) şi multe alte lucruri de acest fel. Faptul că o metodă filozofică avînd virtuţi atît de 
surprinzătoare a fost luată în serios nu poate fi explicat decît parţial prin starea de înapoiere a ştiinţelor naturii din 
Germania de atunci. Căci adevărul e, cred, că la început n-a fost cu adevărat luată m serios de oamenii serioşi (ca 
Schopenliauer sau J. F. Fries) şi în orice caz nu de către acei oameni de ştiinţă care. asemenea lui 

Democrit, „preferau să descopere o singură lege cauzală decît să primească regatul Persiei". Faima lui Hegel au 
clădit-o cei ce preferă o iniţiere rapidă în secretele mai adinei ale acestei lumi laborioasei familiarizări cu procedurile 
anevoioase ale unei ştiinţe care, de altfel, nu putea decît să-i dezamăgească prin incapacitatea sa de a dezvălui toate 
misterele. Căci ei aveau să descopere curînd că nimic nu putea fi aplicat cu o asemenea uşurinţă la absolut orice 
problemă, şi în acelaşi timp cu o atît de impresionantă (deşi doar aparentă) dificultate, cu un succes atît de rapid şi 
sigur, dar totodată impunător, nimic nu.putea fi utilizat atît de ieftin, cu atît de sumară ucenicie şi cu atît de puţine 
cunoştinţe, în fine că nimic nu făcea impresie ştiinţifică atît de spectaculoasă ca dialectica hegeliană, această iscusită 
metodă pusă în locul „sterilei logici formale". Succesul lui Hegel a marcat începutul „epocii imposturii" (cum a 
calificat Schopenhauer 3 perioada Idealismului german) şi al „epocii iresponsabilităţii" (cum a caracterizat K. Heiden 
epoca totalitarismului modem); iresponsabilitate mai întîi intelectuală, iar mai apoi. ca urmare a acesteia, şi 
iresponsabilitate morală; începutul unei epoci stăpînite de magia cuvintelor pompoase şi de puterea jargonului. 
Pentru a-1 preveni din capul locului pe cititor să nu ia prea în serios vorbăria bombastică şi mistificatoare a lui Hegel. 
voi cita cîteva din lucrurile uluitoare descoperite de el cu privire la sunet şi îndeosebi cu privire la relaţiile dintre 
sunet şi căldură. M-am căznit mult să traduc cit mai fidel cu putinţă această bolboroseală din Filozofia naturii 4 a lui 
Hegel; el scrie: ,.§ 302. Sunetul este alternarea dispersiunii specifice particulelor materiale cu negarea acesteia; — 
idealitate numai abstractă, sau, ca să spunem astfel, numai idealitate ideală a acestui specific. Alternarea aceasta 
însă este ea însăşi în mod nemijlocit negaţia subzistenţei materiale specifice; negaţia aceasta este deci idealitatea 
reală a greutăţii specifice şi a coeziunii — căldura. încălzirea corpurilor sonore, ca şi a celor lovite, tot aşa a celor 
frecate unul de altul constituie fenomenul căldurii, care se naşte, potrivit conceptului, o dată cu sunetul." Mai sînt 
oameni care cred încă în sinceritatea lui Hegel, sau care se întreabă încă dacă nu cumva secretul său îl constituie 
profunzimea, plinătatea gîndului, şi nu găunoşenia. I-aş ruga pe aceştia să recitească atent ultima frază — singura 
inteligibilă — din pasajul reprodus, fiindcă în ea Hegel se dă de gol. Pentru că„ evident, această frază nu înseamnă 
altceva decît: „încălzirea corpu- 

iilor sonore... este căldură... şi deopotrivă sunet." Se pune întrebarea dacă Hegel s-a autoamăgit. hipnotizat de 
propriul său jargon dătător de inspiraţie, sau şi-a propus cu neruşinare să amăgească şi să fannece pe alţii. Eu sînt 
convins că răspunsul corect este acesta din unnă, mai ales dacă avem în vedere ceea ce spunea într-una din scrisorile 
sale. în această scrisoare, datată la cîteva luni înainte de a-şi fi publicat Filozofia naturii. Hegel se referă la o altă 
Filozofie a naturii, scrisă de fostul său prieten Schelling... „Am av ut prea mult de-a face ... cu matematica ... calculul 
diferenţial, chimia — se laudă Hegel în această scrisoare (totul nefiind de fapt decît o mistificare) — ca să mă las 



vrăjit de vorbăria din Filozofia naturii , de această filozofare lipsită de cunoaşterea faptelor... şi care tratează drept 
idei simple plăsmuiri , şi acelea imbecile." Iată o caracterizare foarte pertinentă a metodei lui Schelling, adică a 
acelui mod neruşinat de mistificare pe care Hegel însuşi l-a preluat, sau mai degrabă agravat, de îndată ce şi-a dat 
seama că, la un auditoriu potrivit, avea să însemne succes. 

Cu toate acestea însă pare improbabil că Hegel ar fi devenit vreodată cea mai influentă figură din filozofia germană 
dacă n-ar fi avut în spate autoritatea statului prusac. în fapt. el a devenit primul filozof oficial al prusacismului, 
numit la catedră în perioada „restauraţiei" feudale de după războaiele napoleoniene. Mai tîrziu, statul i-a sprijinit pe 
elevii săi (Germania a avut. şi are şi acum. numai universităţi controlate de stat), care. la rindul lor, s-au sprijinit 
între ei. Şi cu toate că în mod oficial majoritatea lor a renunţat la hegelianism, filozofii hegelianizanţi au dominat de 
atunci tot timpul mvăţămîntul filozofic iar astfel, indirect, şi pe cel secundar din Germania. (Dintre universităţile în 
limba germană, cele din romano-catolica Austrie au rămas în bună parte neatinse, ca nişte insule într-o inundaţie.) 
După ce a înregistrat un succes atît de formidabil pe continent, hegelianismul n-avea practic cum să nu obţină sprijin 
în Marea Britanie din partea celor care, gîndindu-se că o mişcare atît de puternică trebuie, pînă la urmă, să aibă ceva 
de oferit, au început să caute ceea ce Stirling numea Secretul lui Hegel.' Ei au fost. fireşte, atraşi de „elevatul" 
idealism hegelian şi de pretenţiile acestuia că oferă o morală „elevată", şi trebuie că erau Şi puţin speriaţi să nu fie 
taxaţi drept imorali de către corul discipolilor; pentru că pînă şi nişte hegelieni mai modeşti susţineau 5 că doctrinele 
lor sînt „achiziţii ce trebuie... mereu recucerite în faţa 

asaltului puterilor etern ostile valorilor spirituale şi morale". Unii oameni cu adevărat străluciţi (mă gîndesc în 
principal la Mc Taggart) au depus mari eforturi în direcţia gîndirii idealiste constructive, considerabil deasupra 
nivelului lui Hegel; dar n-au ajuns mult mai departe decît să devină ţinte pentm critici la fel de străluciţi. Cit despre 
spaţiul extraeuropean, se poate spune că, îndeosebi în ultimii douăzeci de ani. interesul filozofilor pentm Hegel este 
pe cale de dispariţie. 

Dar dacă aşa stau lucrurile, de ce să ne mai batem capul cu Hegel? Răspunsul e că influenţa sa a rămas o forţă 
extrem de puternică, în ciuda faptului că oamenii de ştiinţă nu l-au luat niciodată în serios şi a faptului că (nepunînd 
la socoteală pe „evoluţionişti" 6 ) mulţi filozofi încep să-şi piardă interesul pentru el. Influenţa lui Hegel şi îndeosebi a 
jargonului său este încă foarte puternică în filozofia morală şi socială, ca şi în ştiinţele sociale şi politice (cu singura 
excepţie a economiei). Mai cu seamă filozofii istoriei, ai politicii şi ai educaţiei sînt încă în foarte mare măsură 
dominaţi de el. în politică aceasta se vădeşte cel mai drastic în faptul că extrema stingă marxistă, central conservator 
şi extrema dreaptă fascistă îşi bazează deopotrivă filozofiile lor politice pe Hegel; aripa stingă înlocuieşte războiul 
dintre naţiuni din schema istoricistă a lui Hegel cu războiul dintre clase, extrema dreaptă îl înlocuieşte cu războiul 
dintre rase; dar ambele merg mai mult sau mai puţin conştient pe urmele lui. (Central conservator este de regulă mai 
puţin conştient de îndatorarea sa faţă de Hegel.) 

Cum se poate explica această influenţă imensă? Intenţia mea principală nu este atît să explic acest fenomen, cit să-l 
combat. Mi-aş îngădui, totuşi, cîteva sugestii explicative. Dintr-un motiv sau altul. în jurai filozofilor se menţine, 
chiar şi astăzi, ceva din atmosfera magicianului. Filozofia este privită ca un lucra straniu şi abstras, ca avînd de-a 
face cu acele mistere de care se ocupă religia, dar nu intr-un fel ce poate fi „dezvăluit pruncilor" sau oamenilor de 
rînd; ea este considerată prea profundă pentm a fi dezvăluită acestora, este socotită a fi religia şi teologia 
intelectualilor, a celor învăţaţi şi înţelepţi. Hegelianismul se potriveşte admirabil acestor vederi; el este exact ceea ce 
acest gen de superstiţie populară îşi închipuie că este filozofia. El ştie totul despre toate şi are pregătit răspunsul la 
orice întrebare. Şi apoi, cine poate fi sigur că acest răspuns nu e adevărat? 

Dar nu acesta este principalul motiv al succesului lui Hegel. Influenţa sa şi necesitatea ca ea să fie combătută vor 
putea fi, probabil, mai bine înţelese dacă examinăm pe scurt situaţia istorică generală. 

Autoritarismul medieval a început să se dizolve o dată cu Renaşterea. Pe continent însă, pandantul său politic, 
feudalismul medieval, n-a fost primejduit în mod serios înainte de Revoluţia franceză. (Reforma n-a făcut decît să-l 
consolideze.) Lupta pentru societatea descinsă a reînceput abia o dată cu ideile de la 1789; iar monarhiile feudale 
aveau să simtă curînd gravitatea acestui pericol. Cînd în 1815 partida reacţionară a început să-şi recîştige puterea în 
Prusia, ea a avut aprigă nevoie de o ideologie. Hegel a fost desemnat să satisfacă această nevoie şi el a făcut-o 
reînviind ideile primilor mari duşmani ai societăţii deschise — Heraclit, Platon şi Aristotel. întocmai cum Revoluţia 
franceză a redescoperit nepieritoarele idei ale Marii Generaţii şi ale creştinismului — libertatea, egalitatea şi 
fraternitatea tuturor oamenilor, aşa a redescoperit Hegel ideile platoniciene ce stau în spatele revoltei perene 
împotriva libertăţii şi a raţiunii. Hegelianismul este renaşterea tribalismului. Semnificaţia istorică a lui Hegel se 



poate degaja din faptul că el reprezintă, oarecum, „veriga lipsă" dintre Platon şi forma modernă a totalitarismului. 
Majoritatea totalitariştilor moderni nu-şi dau deloc seama că ideile lor îşi au obîrşia la Platon. Mulţi însă ştiu că sînt 
îndatoraţi lui Hegel şi toţi s-au fonuat în atmosfera viciată a hegelianismului. Ei au fost învăţaţi să adore statul, 
istoria şi naţiunea. (Viziunea mea despre Hegel presupune, fireşte, că el a interpretat doctrina lui Platon în acelaşi fel 
în care am interpretat-o eu aici. şi anume ca fiind totalitară, ca să folosim această denumire modernă; şi intr-adevăr, 
se poate arăta 7 , din critica pe care o face lui Platon în Filozofia dreptului, că interpretarea hegeliană concordă cu a 
noastră.) 

Pentru a da imediat cititorului o idee despre cultul platonizant al statului, practicat de Hegel. voi cita cîteva pasaje 
încă înainte de a începe analiza filozofiei sale istoriciste. După cum se vede din aceste pasaje, colectivismul radical 
al lui Hegel depinde la fel de mult de Platon ca şi de Friedrich Wilhelm al IH-lea. regele Prusiei în perioada critică a 
Revoluţiei franceze şi a anilor ce au urmat. Potrivit doctrinei lor. statul reprezintă tot. iar individul nimic; pentru că 
individul datorează statului totul — atît existenţa sa fizică, cit şi cea spirituală. Acesta este mesajul lui Platon. al 
prusacismului lui 

Friedrich Wilhelm al III-lea şi al lui Hegel. „Universalul se dezvăluie în stat", scrie Hegel 8 . „Statul este ideea divină 
aşa cum se înfăţişează ea pe pămînt. ... Trebuie deci să cinstim Statul ca pe ceva divin-pămîntesc. să ne dăm seama 
că, dacă este greu să concepem Natura, este infinit mai greu să înţelegem Statul... Statul constituie însuşi mersul lui 
Dumnezeu în lume... Statul trebuie înţeles ca organism... Statul desăvîrşit implică esenţial conştiinţă, gîndire; de 
aceea Statul ştie ce voieşte... Statul este real... şi adevărata realitate este necesară. Ceea ce e real este în chip etern 
necesar... Statul... fiinţează în şi pentru sine... El este viaţa cu adevărat morală care se află în faţa noastră." Acest şir 
de formulări învederează îndeajuns platonismul lui Hegel şi insistenţa sa asupra autorităţii morale absolute a statului, 
plasată mai presus de orice moralitate personală, de orice conştiinţă. Este. de bună seamă, un platonism bombastic şi 
isteric, ceea ce însă nu face decît să evidenţieze şi mai mult legătura platonismului cu totalitarismul modem. 

S-ar putea pune întrebarea dacă prin aceste servicii şi prin influenţa sa asupra istoriei Hegel nu şi-a dovedit 
genialitatea. întrebarea nu mi se pare foarte importantă, pentru că ponderea pe care o acordăm în gîndirea noastră 
ideii de „geniu" ţine doar de romantismul nostru; şi apoi. nu cred că succesul dovedeşte ceva sau că istoria e 
judecătorul nostru 9 ; asemenea idei sînt mai degrabă parte integrantă a hegelianismului. în ce-1 priveşte însă pe 
Hegel. eu nu cred nici măcar că a fost un talent. Scrisul său este indigest. După cum sînt siliţi să admită chiar şi 
apologeţii lui cei mai fervenţi 10 , stilul său este „fără îndoială scandalos". Cit despre conţinutul lucrărilor sale, acesta 
se remarcă doar prin pronunţata sa lipsă de originalitate. în tot ce a scris Hegel nu e nimic care să nu fi fost spus mai 
bine înaintea sa. Metoda sa apologetică nu cuprinde nimic care să nu fi fost împrumutat de la precursorii săi 
apologeţi 11 . Aceste gînduri şi metode de împmmut el le-a dedicat însă în mod tenace şi metodic, deşi fără pic de 
strălucire, unui singur scop: luptei împotriva societăţii deschise şi slujirii patronului său Friedrich Wilhelm de 
Prusia. Confuzia şi degradarea raţiunii, ce-1 caracterizează pe Hegel. sînt în parte necesare ca mijloc pentru acest 
scop, iar în parte sînt o expresie mai accidentală, dar foarte naturală, a stării sale de spirit. în fond toată povestea cu 
Hegel n-ar merita atîta atenţie de n-ar fi consecinţele ei mai funeste, care arată cit de uşor poate un clovn să devină 
„făuritor de istorie". Tragicomedia ascen- 

siunii „Idealismul german", în pofida crimelor hidoase la care a dus. seamănă cu o farsă mai mult decît cu orice 
altceva; iar aceste începuturi ne pot ajuta să explicăm de ce este atît de greu să spui despre eroii săi de dată recentă 
dacă au descins dintr-o Mare Operă Teutonică a lui Wagner sau din operetele lui Offenbach. 

Afirmaţia mea eă filozofia lui Hegel a fost inspirată de mobiluri ascunse, şi anume de interesul său în restauraţia 
guvernului prusac al lui Friedrich Wilhelm al III-lea, şi că deci nu trebuie luată în serios, nu este nouă. Povestea era 
bine ştiută de toţi cei ce cunoşteau situaţia politică şi era spusă pe faţă de puţinii care aveau suficientă independenţă 
ca s-o poată face. Martorul cel mai bun este Scho-penhauer. el însuşi un idealist platonic şi un conservator dacă nu 
cumva chiar reacţionar 12 , dar om de o remarcabilă integritate, care ţinea la adevăr mai mult decît la orice. Nu încape 
îndoială că în chestiuni filozofice el era unul dintre cei mai competenţi judecători din acel moment. Schopenhauer, 
care a avut plăcerea să-l cunoască personal pe Hegel şi care a sugerat 13 să fie puse drept motto la filozofia hegeliană 
cuvintele lui Shakespeare „lucruri de smintiţi grăite şi necugetate", a schiţat un excelent portret al maestrului: 

„Hegel, instalat de sus, de către puternicii zilei, drept Marele Filozof atestat, era un şarlatan sec. insipid, greţos şi 
ignorant, care a atins culmea neobrăzării mîzgălind şi servind cititorilor cele mai smintite nerozii mistificatoare. 
Aceste nerozii au fost proclamate zgomotos drept înţelepciunea nemuritoare de către discipoli interesaţi, fiind repede 
acceptate ca atare de toţi proştii, care şi-au unit astfel glasurile intr-un cor al admiraţiei cum nu s-a mai auzit 



nicicînd. Largul cîmp de influenţare spirituală, pe care i l-au oferit lui Hegel cei aflaţi la putere, i-a permis acestuia 
să izbutească să compă din punct de vedere intelectual o generaţie întreagă." Iar într-un alt loc Schopenhauer descrie 
jocul politic al hegelianismului după cum urmează: „Filozofia, a cărei reputaţie abia fusese restabilită de Kant,... a 
devenit curîrid instrument în slujba unor interese; de sus. al unor interese de stat, iar de jos al unora personale... 
Forţele motrice ale acestei mişcări, contrar tuturor acestor ifose şi aserţiuni solemne, nu sînt de natură ideală; este 
vorba, de fapt, de nişte scopuri foarte reale, şi anume de interese personale, oficiale, clericale, politice — pe scurt, 
materiale... Interese de partid agită vehement condeiele atîtor iubitori ai înţelepciunii pure... Adevărul e cu siguranţă 
ultimul lucru la care se gîndesc. Statul abuzează de fdozofie ca de un instrument, iar 

cealaltă parte o utilizează abuziv ca mijloc de cîştig... Cine poate să creadă în mod sincer că în felul acesta va ieşi la 
lumină şi adevărul, ca uu produs derivat?... Guvernele fac din fdozofie un mijloc în slujba intereselor lor de stat, iar 
profesorii fac din ea o îndeletnicire lucrativă..." Imaginea oferită de Schopenhauer despre Hegel ca agent plătit al 
guvernului prusac este coroborată, ca să menţionăm încă un singur exemplu, de Schwegler. un discipol şi 
admirator 14 al acestuia din unnă. Schwegler spune despre Hegel: „La drept vorbind, faima şi activitatea sa au ajuns 
să se împlinească abia după ce a fost chemat la Berlin, în 1818. Aici s-a dezvoltat înjurai său o şcoală foarte întinsă, 
cu numeroşi adepţi şi... extrem de activă; tot aici a izbutit să cîştige, graţie legăturilor sale cu birocraţia prusacă, 
influenţă politică şi recunoaşterea sistemului său drept filozofia oficială; ceea ce n-a fost totdeauna în folosul 
libertăţii interioare a filozofiei sale sau în favoarea ţinutei ei morale." J. H. Stirling 15 . editorul lui Schwegler şi 
primul apostol britanic al hegelianismului, îl apără, fireşte, pe Hegel de critica lui Schwegler. avertizîndu-i pe cititori 
să nu ia prea ad litteram „meschina insinuare a lui Schwegler cum că... filozofia lui Hegel ar fi fost o filozofie de 
stat". Dar cu numai cîteva pagini mai încolo, Stirling, în mod cu totul neintenţionat, confirmă felul lui Schwegler de 
a prezenta faptele, precum şi ideea că Hegel însuşi era conştient de funcţia politică partizană şi apologetică a 
filozofiei sale. (Probele citate 16 de Stirling arată că Hegel vorbea într-un mod mai degrabă cinic despre această 
funcţie a filozofiei sale.) Ceva mai departe. Stirling dă în vileag fără să vrea „secretul lui Hegel", cînd trece la 
următoarele dezvăluiri 17 poetice şi profetice deopotrivă, în care se face aluzie Ia atacul fulgerător al Prusiei împotriva 
Austriei din 1866, cu un an înainte ca el să scrie următoarele: „Oare nu lui Hegel şi îndeosebi filozofiei sale morale 
şi politice îi datorează Prusia acea viaţă şi organizare viguroase pe care le dezvoltă acum cu rapiditate? Nu este oare 
sumbrul Hegel central acelei organizări care, întocmind planuri într-un creier invizibil, loveşte asemeni fulgerului cu 
o mină căreia solidaritatea îi dă greutate. Iar cit priveşte valoarea acestei organizări, ea va fi pentru mulţi mai 
palpabilă dacă voi spune că în timp ce în constituţionala Anglie imoralitatea ce domneşte în comerţ duce la ruinarea 
deţinătorilor de preferinţe şi de obligaţiuni, acţionarii de rind de la Căile ferate prusiene beneficiază de o dobîndă 
fermă de 8,33%. E un lucra care, în sfîrşit, ne spune în mod sigur ceva despre Hegel! 

Contururile de bază ale gîndirii hegeliene trebuie, cred. să fie evidente acum pentru orice cititor. Eu am avut mult de 
cîştigat de la Hegel...", îşi continuă Stirling panegiricul. Sper şi eu că acum sînt evidente contururile 
hegelianismului, iar cîştigul lui Stirling am toată încrederea că va fi ferit de ameninţarea imoralităţii comerciale ce 
domneşte într-o Anglie constituţională şi nehegeliană. 

(Cine s-ar putea abţine să nu menţioneze în acest context faptul că filozofii marxişti, care sînt întotdeauna gata să 
arate în ce fel teoria unui oponent de-al lor este afectată de interesul său de clasă, de obicei nu aplică lui Hegel 
această metodă. în loc să-l denunţe ca pe un apologet al absolutismului prusac, ei îşi exprimă regretul 18 că operele 
întemeietorului dialecticii, şf îndeosebi cele de logică, nu sînt citite de mai mulţi în Marea Britanie — prin contrast 
cu Rusia, unde meritele filozofiei lui Hegel în general şi al logicii sale în particular sînt oficial recunoscute.) 
Revenind la problema mobilurilor politice ale lui Hegel, avem. cred. temeiuri mai mult decît suficiente de a bănui că 
filozofia sa a fost influenţată de interesele guvernului prusac care l-a numit la catedră. în condiţiile absolutismului 
lui Friedrich Wilhelm al IlI-lea însă o asemenea influenţă implica mai mult decît putea să ştie Schopenhauer sau 
Schwegler; pentra că abia în deceniile din unnă au fost publicate documente care arată claritatea şi consecvenţa cu 
care acest rege a insistat asupra subordonării totale a învăţămîntului şi ştiinţei faţă de interesul de stat. „Ştiinţele 
abstracte — citim în programul său educaţional 19 — care privesc numai lumea academică şi servesc numai cultivării 
acestui grup sînt, fireşte, fără valoare pentra bunăstarea Statului: ar fi o nesăbuinţă ca ele să fie total îngrădite, dar 
este indicat să fie menţinute în limite potrivite." Chemarea lui Hegel la Berlin în 1818 a avut loc într-o periodă de 
apogeu a reac-ţiunii, perioadă ce a început cu epurarea de către rege a guvernului său de reformatorii şi naţional- 
liberalii ce contribuiseră atît de mult la succesul său în „Războiul de eliberare". Avînd în vedere acest fapt, am putea 
să ne întrebăm dacă numirea lui Hegel n-a fost o mutare menita „să menţină filozofia în limite potrivite", astfel incit 
să rămînă sănătoasă şi capabilă să servească „bunăstării Statului", adică lui Friedrich Wilhelm al IlI-lea şi domniei 



sale absolutiste. Aceeaşi întrebare ni se sugerează atunci cînd citim ceea ce spune despre Hegel un mare admirator al 
său 20 : „Iar la Berlin a rămas, Pină la moartea sa. survenită în 1831. dictatorul recunoscut al uneia 

dintre cele mai puternice şcoli filozofice din istoria gîndirii." (Cred că în loc de „gîndirii" ar trebui să punem „lipsei 
de gîndire", pentru că nu văd ce ar putea să aibă în comun un dictator cu istoria gîndirii, chiar dacă ar fi vorba de un 
dictator al filozofiei. Altminteri însă acest pasaj revelator este cum nu se poate mai adevărat. De exemplu, eforturile 
concertate ale acestei puternice şcoli au izbutit, printr-o conspiraţie a tăcerii, să ascundă lumii timp de patruzeci de 
ani pină şi faptul existenţei lui Schopenliauer.) Vedem că e posibil ca Hegel să fi avut intr-adevăr puterea „de a 
menţine filozofia în limite potrivite", astfel că întrebarea noastră s-ar dovedi cit se poate de pertinentă, 
în cele ce unnează, voi încerca să arăt că întreaga filozofie a lui Hegel poate fi interpretată ca un răspuns apăsat la 
această întrebare; răspuns afinnativ, de bună seamă. Şi voi încerca de asemenea să arăt cit de multă lumină aruncă 
asupra hegelianismului modul acesta de a-1 interpreta, ca pe o apologie a prusacismului. Analiza mea va avea trei 
părţi, expuse respectiv în secţiunile II, III şi IV ale acestui capitol. Secţiunea a Ii-a se ocupă de istoricismul lui Hegel 
şi de pozitivismul său moral, ca şi de îndeajuns de abstmsul (undai teoretic al acestor doctrine — metoda sa 
dialectică şi aşa-numita sa filozofie a identităţii. Secţiunea a IlI-a se ocupă de procesul de afinnare a naţionalismului, 
în secţiunea a IV-a vom vorbi pe scurt despre relaţia dintre Hegel şi Burke. în fine. secţiunea a V-a tratează despre 
dependenţa totalitarismului modem faţă de doctrinele lui Hegel. 

II 

încep analiza filozofiei lui Hegel cu o comparaţie de ordin general între istoricismul lui Hegel şi cel al lui Platon. 
Platon considera că Ideile sau esenţele există anterior lucrurilor supuse schimbării şi că tendinţa a tot ce se întîmplă 
poate fi explicată ca o îndepărtare de perfecţiunea Ideilor şi deci ca o coborire. ca o degradare. Istoria statelor, 
îndeosebi, este una a degenerării, iar această degenerare se datorează în cele din urmă degenerării rasiale a clasei 
dominante. (Trebuie să ne reamintim aici strînsa înrudire dintre noţiunile platoniciene de „rasă", „suflet", „natură" şi 
„esenţă" 21 .) Hegel crede, pe urnele lui Aristotel, că Ideile sau esenţele se află în lucrurile supuse schimbării; sau mai 

precis (în măsura în care e posibilă precizia atunci cînd vorbim despre un Hegel). el susţine că Ideile sînt identice cu 
lucrurile în schimbare: „Orice real este o Idee", spune el. 22 Aceasta nu înseamnă însă că prăpastia deschisă de Platon 
între esenţa unui lucru şi aparenţa lui sensibilă s-ar închide: pentru că Hegel scrie: „Orice menţionare a Esenţei 
implică distingerea ei de Fiinţă" (de Fiinţa lucrului respectiv); „... pe aceasta din urmă. în comparaţie cu Esenţa, o 
privim mai degrabă ca pe o simplă aparenţă sau simulacru... Totul, după cum am spus. are o Esenţă: adică, lucrurile 
nu sînt ceea ce se arată în chip imediat a fi." Şi tot asemenea lui Platon şi Aristotel. Hegel concepe esenţele, cel puţin 
pe cele ale organismelor (şi deci şi pe cele ale statelor) ca pe nişte suflete sau „Spirite". Spre deosebire însă de 
Platon, Hegel nu susţine că dezvoltarea lumii schimbătoare are o tendinţă descendentă, de decădere şi de îndepărtare 
de Idee. Asemenea lui Speusip şi Aristotel, Hegel susţine că tendinţa generală este. dimpotrivă, una spre Idee, că ea 
înseamnă progres. Deşi spune 23 , cu Platon, că „ceea ce e trecător îşi are baza în Esenţă şi se originează în aceasta", 
Hegel insistă, în opoziţie cu Platon, că esenţele se dezvoltă. în lumea lui Hegel. ca şi în cea a lui Heraclit, totul se 
mişcă; nu fac excepţie nici esenţele, pe care Platon le-a introdus iniţial pentru a obţine ceva stabil. Această mişcare 
nu înseamnă însă degradare. Istoricismul lui Hegel este unul optimist. Esenţele şi Sufletele sale. aidoma sufletelor 
platoniciene, sînt autodinamice; ele se autodezvoltă sau, ca să ne exprimăm în tenneni mai la modă, se 
caracterizează prin „emergenţă". Mişcarea lor are loc în direcţia unei „cauze finale" aristotelice sau, cum spune 
Hegel 24 , „spre o cauză finală în sine autorealizantă şi autorealizată". Această cauză finală sau ţintă a dezvoltării 
esenţelor este ceea ce Hegel numeşte „Idee absolută" sau „Ideea". (Această Idee, ne spune Hegel, este destul de 
complexă: ea este, totodată. Frumosul; Cunoaştere şi Activitate practică: înţelegere; Binele suprem; şi Universul 
privit în mod ştiinţific. Dar nu trebuie să ne împiedicăm de dificultăţi minore cum sînt acestea.) Putem spune că 
lumea în mişcare a lui Hegel este într-o stare de „evoluţie creatoare" sau de „emergenţă" 25 ; fiecare din stadiile.ei le 
conţine pe cele precedente, în care-şi are originea; şi fiecare stadiu le depăşeşte pe toate cele anterioare, realizîndu-se 
o tot mai mare 

apropiere de perfecţiune. Astfel, legea generală a dezvoltării este una de progres: dar. după cum vom vedea, nu de 
progres simplu şi liniar, ci „dialectic". 

După cum au arătat citatele de mai înainte, colectivistul Hegel. asemenea lui Platon, îşi reprezintă statul ca pe un 
organism; şi unnîndu-1 pe Rousseau, care a înzestrat statul cu o „voinţă generală" colectivă, Hegel îl înzestrează cu o 
esenţă conştientă şi gînditoare, care este „raţiunea" sau „Spiritul" său. Acest Spirit, a cărui „esenţă însăşi este 
activitatea" (ceea ce arată dependenţa sa de Rousseau) este în acelaşi timp Spiritul colectiv al Naţiunii care formează 



statul. 

Pentru un esenţialist. cunoaşterea sau înţelegerea statului trebuie, evident, să însemne cunoaşterea esenţei sale. a 
Spiritului său. Or, după cum am văzut 26 în capitolul precedent, nu putem cunoaşte esenţa şi „potenţialităţile" sale 
decît din istoria sa „reală". Ajungem astfel la poziţia fundamentală a metodei istoriciste, că modul de a dobîndi 
cunoaşterea unei instituţii sociale cum este statul constă în studierea istoriei sale, sau a istoriei „spiritului" său. Din 
aceeaşi premisă decurg şi celelalte două consecinţe istoriciste expuse în ultimul capitol. Spiritul naţiunii determină 
destinul său istoric ascuns; şi fiecare naţiune care vrea „să acceadă la existenţă" trebuie să-şi afirme individualitatea 
sau sufletul său intrînd pe „Scena istoriei", adică luptîndu-se cu celelalte naţiuni; obiectul luptei este dominaţia 
mondială. Putem vedea de aici că Hegel, asemenea lui Heraclit. consideră războiul drept tatăl şi regele tuturor 
lucrurilor. Tot ca Heraclit, el crede că războiul e drept: „Istoria Lumii este Tribunalul acesteia" scrie Hegel. Şi tot ca 
Heraclit, Hegel generalizează doctrina sa extinzînd-o la lumea naturii, interpretînd contrastele şi opoziţiile dintre 
lucruri, polaritatea opuşilor etc. ca pe un fel de război şi ca fiind forţa motrice a dezvoltării naturale. în fine. tot ca 
Heraclit, Hegel crede în identitatea contrariilor; aceasta din urmă joacă, de fapt. un rol atît de important în evoluţie, 
în progresul „dialectic", incit putem socoti aceste două idei hera-clitiene. războiul contrariilor şi unitatea sau 
identitatea lor, drept ideile principale ale dialecticii lui Hegel. 

Pînă aici, această filozofie ni se înfăţişează ca un istoricism relativ decent şi onest. deşi. probabil, nu deosebit de 
original 27 ; şi nu par să existe motive de a-1 taxa drept şarlatanie, cum a făcut Schopenhauer. Această aparenţă începe 
însă să se schimbe cînd procedăm la analiza dialecticii lui Hegel. Căci el propune această 

metodă făcînd referire la Kant care, în cadrul atacului său împotriva metafizicii (motto-ul la „Introducerea" mea ne 
dă o idee despre virulenţa acestor atacuri), a încercat să arate că toate speculaţiile de acest gen sînt de nesusţinut. 
Hegel n-a încercat niciodată să-l înfrunte pe Kant. A preferat să-i facă o reverenţă şi să transforme, prin distorsiune, 
vizirmea kantiană în opusul ei. în felul acesta „dialectica" lui Kant. atacul său împotriva metafizicii, au fost 
convertite în „dialectică" hegeliană, instrumentul principal al metafizicii. 

în Critica raţiunii pure, Kant a susţinut, sub influenţa lui Hume. că speculaţia sau raţiunea pură. ori de cîte ori se 
aventurează în zone unde nu poate fi controlată de experienţă, ajunge să se încurce în contradicţii sau „antinomii" şi 
să dea naştere la ceea ce el numea fără echivoc „simple năluciri", „absurdităţi", „iluzii", „dogmatism steril" şi 
„pretenţie superficială de a cunoaşte totul". 28 El a încercat să arate că fiecărei aserţiuni sau feze metafizice, 
privitoare, de exemplu, la începutul lumii în timp sau la existenţa lui Dumnezeu, i se poate oprme o contraaserţiune 
sau antiteză: atît teza cit şi antiteza, susţinea el. pot fi derivate din aceleaşi premise şi demonstrate cu acelaşi grad de 
„evidenţă". Cu alte cuvinte, atunci cînd părăseşte cîmpul experienţei, speculaţia noastră nu poate să aibă un statut 
ştiinţific, deoarece pentru fiecare argument se poate construi un contraargument la fel de valabil. Intenţia lui Kant a 
fost să pună capăt pentru totdeauna „blestematei fecundităţi" a mîzgălilorilor întm metafizică. Din nefericire, efectul 
a fost cu totul altul. Kant n-a reuşit să pună capăt decît încercărilor acestor mâzgălitori de a se servi de argumente 
raţionale; ei au abandonat numai încercarea de a instrui publicul, nu însă şi pe cea de a-1 vrăji (după cum se exprimă 
Schopenhauer 29 ). Kant însuşi poartă în mod neîndoielnic o bună parte din vină pentrn faptul că lucmrile au luat 
această întorsătură; pentru că stilul obscur al scrierilor sale (pe care le-a redactat în mare grabă, deşi numai după 
lungi ani de meditaţie) a contribuit considerabil la scăderea în continuare a nivelului de claritate şi aşa scăzut al 
scrisului teoretic german.? 1 

Nici unul din mîzgălitorii de metafizică apăruţi pe scena filozofică după Kant nu a făcut vreo încercare de a infirma 
argumentele sale 31 ; iar Hegel, în particular, a avut chiar îndrăzneala de a-1 lăuda °u condescendenţă pe Kant pentru 
faptul de a fi „resuscitat numele Dialecticii, pe care a repus-o la locul ei de onoare". Kant, spunea el, a 



